
De  assyrisk-babyloniske  Kile-Indskrifter 
og  det  gamle  Testament*). 


.blandt  alle  de  Kiger  i  Oldtiden,  med  hvilke  Israeliterne 
kom  i  Berøring,  øvede  ingen  større  Indflydelse  paa  dem  end 
Assyrien  og  Babylon,  af  hvilke  det  første  gjorde  Ende  paa 
det  nord-israelitiske,  det  sidste  paa  det  sydlige  judæiske 
Rige.  Flere  Tidsrum  i  den  israelitiske  Historie  og  mange, 
i  Profeternes  Taler  kun  antydede,  politiske  Forhold  kunne 
derfor  ikke  blive  rigtig  forstaaede  uden  Kjendskab  til  disse 
Folk;  men  denne  var  indtil  de  nyeste  Tider  kun  meget 
ringe:  Kæmpestaden  Nineve,  om  hvilken  Profeten  Nahum 
siger,  at  den  havde  flere  Kræmmere  end  Stjærner  paa 
Himlen,  den  Stad,  fra  hvilken  en  Asurbanipal,  Grækernes 
Sardanapal,  havde  hersket  over  For- Asien,  var  helt  for- 
svunden fra  Jordens  Overflade,  og  Babylon,  som  allerede 
havde  spillet  saa  stor  en  Kolle  i  Menneskehedens  Barndoms- 
historie, og  ved  hvis  Vande  senere  Jøderne  sad  og  græd, 
naar  de  tænkte  paa  Zion,  betegnedes  kun  af  umaadelige 
Murstensdynger,  som  intet  Menneskeøje  havde  gjennemforsket. 
Da  begyndte  endelig  i  vort  Aarh  undrede  Mørket  at  opklares. 
Det  var  i  Aaret  1S20,  at  Englænderen  Rich.  det  ostindiske 
Kompagnis  Resident  i  Bagdad,   besøgte  Mosul.    De  to  lige 

over  for  Staden  paa  den  anden  Tigris-Bred  liggende  Høje, 
Kujundshik  og  Nebi  Junus,  som  vare  forbundne  med  hin- 
anden ved  en  til  Dels  ødelagt  Mur,  tildroge  sig  hans  Op- 
mærksomhed, saa  meget  mere  som  han  hørte  om  en  kort 
før  der  ovre  udgravet  Skulptur  af  Menneske-  og  Dyre- 
skikkelser, der  paa  Ulemaernes  Eaad  var  bleven  fuldstændig 
tilintetgjort  som  et  Afgudsbillede.  En  nærmere  Under- 
søgelse af  disse  Høje  gjorde  det  utvivlsomt,  at  de  vare  Lev- 
ninger af  det  gamle  Nineve;  men  det  positive  Udbytte  var 
meget  ringe :  en  Kasse  paa  3  Kvadratfod  omsluttede  alt,  hvad 
man  den  Gang  besad  af  Assur  og  Babylon.  Først  over  20  Aar 
senere  lykkedes  det  den  derværende  franske  Konsul,  Botta, 
at  gjøre  større  Fremskridt;  en  Bonde  fortalte,  at  der  var 
nok  af  den  Slags  Stene  i  den  et  Par  Mile  nord  for  Mosul 
liggende  Høj,  paa  hvilken  hans  Landsby  Khorsobad  laa,  og 
da  Botta  lod  foretage  Udgravninger  i  den,  fandt  man  snart 
Samarias  Erobrer,  Sargons,  Kongeborg.  I  1847  optog  den 
nuværende  engelske  Sendemand  i  Konstantinopel,  Layard. 
igjen  Undersøgelsen,  og  hans  Møje  blev  rigelig  lønuet; 
henved  4  Mile  syd  for  Mosul  fandt  han  i  Levningerne  af 
den  ninevitiske  Sydstad  Kalah  ikke  mindre  end  4  store 
Paladser,  og  i  Højen  Kujundshik  opdagede  han  endelig  i 
det  saa  kaldte  »Sanheribs  Sydvestpalads«,  som  hans  Sønne- 
søn Asurbanipal  senere  havde  ombygget,  det  efter  den  sidste 
opkaldte  Bibliothek.  Dette,  som  nu  opbevares  i  det  britiske 
Museum  i  London,  bestaar  af  mere  end  10,000  Lertavler, 
bedækkede  med  Indskrifter.  Disses  Skrifttegn,  som  Assyrerne 
havde  modtaget  af  Babylonierne,  bestaa  af  horizontale, 
vertikale  og  skraa  Kiler  saa  vel  som  af  Vinkler,  der  ere 
sammenføjede  paa  mangfoldige  Maader,  og  kaldes  derfor 
Kileskrift.  Allerede  før  end  disse  Mindesmærker  af  assy- 
risk-babylonisk  Litteratur  bleve  bekjendte,  havde  vi  et 
Middel  til  deres  Forstaaelse  i  de  persiske  Kile-Indskrifter. 
Ligesom  endnu  den  Dag  i  Dag  en  Pasha  i  Bagdad  udsteder 
sine   Edikter   i    det   tyrkiske,    arabiske    og   persiske  Sprog, 

saaledes  havde  ogsaa  de  gamle  Perserkonger  anset  det  for 
nødvendigt  at  bekjendtgjore  alt.  hvad  de  offentliggjorde,  i  tre 
Sprog.  Den  første  Række  af  deres  indskrifter  indeholdt  de 
achæraenidiske  Kongers  eget  Sprog,  det  gammelpersiske.  den 
anden  det  gammelmediske.  det  tredje  det  assyrisk-babyloniske. 
Efter  at  nu  den  forste  Række  var  forklaret,  havde  man  i 
den  en  Nogle  til  den  sidste,  og  saaledes  naaede  man  efter- 
haanden  til  Forstaaelse  af  denne,  hvis  Sprog,  det  assyrisk- 
babyloniske,  hører  til  den  semitiske  Sprogæt. 

Udbyttet  er  overordentligt :  det  er  saaledes  blevet  tyde- 
ligt, at  den  græske  Kultur  i  flere  Henseender  her  har  sine 
Forudsætninger,  og  det  gamle  Testaments  Efterretninger  ere 
ofte  paa  en  slaaende  Maade  blevne  behæftede  og  udfyldte. 
Det  er  knn  dette  sidste  Forhold,  som  vi  her  nærmere 
skulle  betragte.  —  Den  ældste  hidtil  bekjendte  assyriske 
Indskrift,  som  omtaler  Tsraeliterne,  er  fra  Aaret  854  f.  Kr.  og 
nævner  blandt  de  af  Kong  Salmanassar  den  2den  over- 
vundne Fyrster  ogsaa  Ahab  af  Israel .  der  som  den  syriske 
Konge  Benhadads  Forbundsfælle  havde  sendt  2000  Strids- 
vogne og  10.000  Mand  i  Krig  mod  Assyrien.  Det  gamle 
Testament  omtaler  ikke  denne  Krig,  men  vel  Ahabs  For- 
bund med  Benhadad  (1ste  Konge-Bog  20,  34).  Efter  en 
Indskrift  fra  Aaret  842  var  dernæst  Kong  Jehu  af  Israel 
skatskyldig  til  den  samme  Salmanassar.  Paa  en  Obelisk 
se  vi  denne  Fyrste  og  bag  ved  ham  to  Gildinger,  af  hvilke 
den  ene  holder  en  Solskjærm  over  ham,  medens  den  anden 
forer  Jehus  Sendemænd  frem  for  ham.  Den  forste  Israelit 
kysser  Jorden  for  Kongens  Fødder,  medens  7  andre  bringe 
ham  alle  Slags  Gaver,  og  Billedet  bærer  Underskriften: 
»Jehus,  Omris  Søns  Tribut«.  Jehu  var  nu  rigtig  nok  ikke 
en  Søn  af  Omri.  men  en  Usurpator,  der  styrtede  Omris 
Hus;  men  at  Assyrerne  kunde  være  mindre  nøjagtig  under- 
rettede herom,  er  let  forstaaeligt. 

I  2den  Konge-Bog  15,  19  hedder  det:  »Assyriens 
Konge  Phul  drog  ned  mod  Landet;    men  Menahem  (Israels 

Konge)  gav  Phul  1000  Centner  Sølv,  for  at  han  skulde 
holde  med  ham  til  at  bekræfte  Riget  i  hans  Haand«.  I  en 
assyrisk  Indskrift  fra  Aaret  738  bliver  virkelig  ogsaa 
Menahem  opført  blandt  de  skatskyldige  Fyrster;  men  den 
assyriske  Konge  hedder  dér  Tiglat  Pileser  den  2den;  »Phul« 
har  altsaa  maaske  været  et  andet  Navn  paa  den  samme 
Konge.  Snart  skulde  denne  Tiglat  Pileser  ogsaa  faa  Lejlighed 
til  at  gribe  ind  i  det  sydlige  Riges  Skæbne.  Menahems 
anden  Efterfølger,  Pekah,  havde  nemlig  forbundet  sig  med 
Kong  Rezin  af  Syrien  mod  Juda ;  saa  længe  Jotham  herskede 
her,  kunde  de  ikke  udrette  noget;  men  da  den  svage  Ahas 
kom  paa  Tronen,  gjorde  de  store  Fremskridt.  Rezin  trængte 
frem  til  det  røde  Hav,  Israeliterne  ødelagde  Juda,  og  til 
sidst  droge  de  fjendtlige  Hære  mod  Jerusalem  selv,  hvor 
der  opstod  den  største  Skræk.  »Kongens  og  hans  Folks 
Hjærte  bævede,  som  naar  Træerne  ryste  i  Skoven  for  Storm« 
(Jesaja  7 ,  2).  Forgjæves  formanede  Jesaja  Kong  Ahas: 
»Frygt  ikke,  og  dit  Hjærte  forsage  ikke  for  disse  to  rygende 
Brandstumper«;  den  fejge  Konge  vidste  intet  andet  Raad 
end  at  kaste  sig  i  Armene  paa  den  mægtige  Assyrer;  han 
sendte  Bud  til  Tiglat  Pileser  og  fik  Hjælp  mod  sine  Fjen- 
der, men  mistede  sin  Uafhængighed.  Det  gik,  som  Jesaja 
sagde  (8,  5  ff.):  »Fordi  dette  Folk  foragter  Siloas  sagte 
rislende  Vande,  se !  derfor  skal  Herren  føre  over  dem  Flodens 
stærke  og  vældige  Vande  (Kongen  af  Assyrien  og  al  hans 
Magt),  og  den  svulmer  op  over  alle  sine  Lejer,  stiger 
over  alle  sine  Bredder  og  bryder  ind  i  Juda,  skyller  bort 
og  svømmer  over,  stiger  op  til  Halsen«.  Om  dette  assyriske 
Tog  fortæller  nu  ogsaa  Tiglat  Pilesers  Indskrift:  »Huset 
Omris  Land,  det  fjærne,  indtog  jeg,  og  dets  fornemste  Ind- 
byggere med  alt  deres  Gods  førte  jeg  bort  til  Assyrien. 
Deres  Konge  Pekah  dræbte  de,  Hosea  satte  jeg  over  dem; 
10  Talenter  Guld  og  1000  Talenter  Sølv  modtog  jeg  i  Skat 
af  dem«.  Vi  se  heraf,  at  Hosea  ikke  blot  var  skatskyldig  til 
Tiglat  Pilesers  Efterfølger,  Salmanassar  den  4de,  som  det  gamle 

Testament  fortæller  (2den  Konge-Bog  17,  3),  men  ogsaa 
til  Tiglat  Pileser  selv,  ja  at  det  aabenbart  kun  lykkedes 
ham  at  komme  paa  Tronen  ved  at  erLjende  Assyriens  Over- 
herredomme. 

Ligeledes  bekræfte  og  udfylde  Indskrifterne  det  gamle 
Testaments  Efterretninger  om  Samarias  Fald  (722).  Hosea 
søgte,  stettet  paa  Ægypten,  at  befri  sig  fra  Assurs  Herre- 
dømme; men  Salmanassar  drog  mod  Samaria.  og  efter  hans 
Død  blev  Staden  indtagen  af  hans  Efterfølger  Sargon. 
Denne  Konge  kjendte  man  hidtil  kun  af  Jesaja  20,  !  ;  nu 
er  denne  enestaaende  Efterretning  bleven  fuldkommen  stad- 
fæstet: ikke  blot  det  her  omtalte  Felttog  afSargon  omtales 
i  de  assyriske  Indskrifter,  men  ligeledes  Samarias  Erobring. 
»Staden  Samaria«,  skriver  Sargon,  »belejrede  og  indtog  jeg; 
27.280  af  dens  Indbyggere  bortførte  jeg«,  og  paa  andre 
Steder  omtales  det.  at  hap  bosatte  forskjellige  af  sine  andre 
Undersaatter  i  Israel.  Anden  Konge-Bog  17,  29  ff.  omtaler, 
at  disse  gjorde  sig  Guder;  bl.  a.  hedder  det:  »Folkene  fra 
Kuth  gjorde  sig  Xergal«.  Hidtil  vidste  man  ikke,  hvad  det 
var  for  en  Gud;  men  nu  kjende  vi  den  assyriske  Løvegud 
Nirgal,  og  Kileskrifterne  sige  ogsaa,  at  han  var  Kuth-Fol- 
kenes  Gud.  Vistnok  er  der  den  Uoverensstemmelse,  at 
Bibelen  lader  Salmanassar  indtage  Samaria  i  Steden  for 
Sargon:  men  det  kan  let  forklares  af.  at  Salmanassar  havde 
belejret  Staden  i  to  Aar  og  kun  ved  Døden  hindredes  fra  at 
fuldende  sit  Værk. 

Det  sydlige  Rige  havde  faa  Aar  efter  nær  faaet  den 
samme  Skæbne  som  det  nordlige.  Her  var  den  tapre  og 
gudfrygtige  Hiskia  fulgt  efter  Ahas.  Han  havde  i  al  Stilhed 
truffet  Forberedelser  til  ved  given  Lejlighed  at  bryde  med 
Assyrien  og  havde  knyttet  Forbindelser  med  Kong  Tirhaka 
i  Ægypten  og  de  omliggende  mindre  Riger,  som  Sidon, 
Askalon  og  Ekron.  Den  belejlige  Tid  syntes  at  være 
kommen,  da  Sanherib  i  Aaret  705  kom  paa  Tronen  i 
Assyrien.     Jesaja,  som  altid  agtede  paa  Tidens  Tegn.  havde 

ogsaa  lagt  Mærke  til  disse  Planer,  og  han,  som  med  hele 
sin  Person  og  Virksomhed  vilde  være  en  levende  Prædiken 
til  Juda  om,  at  Frelsen  kun  var  at  finde  hos  Jahve,  kunde 
ikke  andet  end  fordomme  denne  Politik,  som  forlod  sig  paa 
Mennesker.  Han  siger  (30,  l  ff.):  »Ve,  trodsige  Bern, 
varsler  Herren,  der  lægge  Raad  op  uden  mig  og  uden  min 
Aand  slutte  Forbund  for  at  dynge  Synd  paa  Synd,  der, 
uden  at  spørge  mig,  bryde  op  for  at  gaa  til  Ægypten, 
søgende  Ly  under  Faraos  Værn  og  Læ  i  Ægyptens  Skygge ! 
Men  Faraos  Værn  skal  blive  eder  en  Beskæmmelse,  og  Læet 
i  Ægyptens  Skygge  en  Skændsel«.  Videre  siger  han  (31,  3): 
»Ægypteren  er  et  Menneske  og  ej  en  Gud;  Kjød  ere  hans 
Heste  og  ikke  Aand;  Herren  rækker  ud  sin  Haand,  og 
Hjælperen  snubler,  den  hjulpne  falder,  til  Hobe  gaa  de  alle 
til  Grunde«.  Tydelig  forudsaa  Jesaja  i  Aanden  Jerusalems 
Belejring:  »Jeg  lejrer  mig  om  dig  i  en  Kreds  og  ængster 
dig  med  Skanser  og  rejser  Blider  mod  dig«.  (29,  3).  Dog 
Politikens  Magt  var  stærkere  end  det  profetiske  Ords  Ind- 
flydelse. Sanherib  fik  Efterretning  om  det  mod  ham  dannede 
Forbund,  da  drog  han  ilsomt  frem  for  at  hindre  Judas 
Forening  med  Ægypten  og  indtog  den  ene  judæiske  Stad 
efter  den  anden.  Hiskia  blev  forfærdet  og  sendte  rige  Gaver 
til  Assyrer-Kongen.  Denne  modtog  Guldet,  men  vedblev 
at  besætte  Juda,  ja  sendte  til  sidst  en  Hærafdeling  mod 
Jerusalem  og  fordrede  Stadens  Overgivelse.  Hiskia  blev  nu 
ved  Nøden  ført  tilbage  til  Gud  og  nægtede  standhaftig  at 
overgive  sig,  især  understøttet  af  Jesaja,  som  ikke  blev  træt 
af  stadig  at  henvise  til  Jahve.  »Naar  Herren,«  sagde  Pro- 
feten, »har  fuldbyrdet  hele  sin  Gjerning  paa  Zions  Bjærg 
og  i  Jerusalem,  da  hjemsøger  jeg  (siger  Herren)  Assurs 
Konge-Hjærtes  Hovmods-Frugt,  hans  højtflyvende  Blikkes 
pralende  Trods;  thi  han  har  sagt:  Ved  Styrken  i  min 
Haand  gjorde  jeg  det  og  ved  min  Visdom;  thi  jeg  er  klog« 
(10,  12).  »Frygt  ikke,  du  mit  Folk,  som  bor  paa  Zion,  for 
Assur!     Med  Svøbe  slaar  han  dig,  sin  Stav  lofter  han  mod 

dig  som  fordum  Ægypterne;  men  kun  endnu  en  stakket 
Stund,  saa  er  min  Harme  mod  dig  svunden,  saa  stunder 
min  Vrede  til  deres  Fordærv,  saa  svinger  Hærskarernes 
Herre  Svøben  over  dem.  Og  det  skal  ske  paa  denne  Dag, 
at  fra  din  Skulder  glider  hans  Byrde  og  fra  din  Nakke  hans 
Aag,  det  sprænges  af  svulmende  Kraft«.  (10,  24  ff.).  Som 
Jesaja  havde  forkyndt,  saaledes  skete  det:  Sanherib  maatte 
hæve  Belejringen  og  vende  tilbage  til  Assyrien;  thi  den 
Sejr  over  Ægypterne,  som  han  roser  sig  af,  maa  have  været 
en  Pyrrhus-Sejr,  og  dernæst  maa  virkelig  en  stor  Ulykke 
have  ramt  hans  Hær  for  Jerusalem.  1  sine  Indskrifter  om- 
taler han  rigtig  nok  ikke  sit  Uheld,  men  søger  at  skjule 
det  med  diplomatisk  Kunst.  Han  skriver  saaledes:  »Det 
skete,  at  Hiskia  af  Juda  ikke  vilde  lyde  mit  Bud,  da  ind- 
tog jeg  46  af  hans  faste  Stæder  og  førte  deres  Indbyggere 
bort  som  Krigsbytte.  Ham  selv  indesluttede  jeg  i  hans 
Kongestad  Jerusalem  som  en  Fugl  i  et  Bur  og  opførte 
Skanser  imod  ham.  Da  blev  han  greben  af  en  forfærdelig 
Skræk,  han  og  hans  Folk,  og  saaledes  bekvemmede  han  sig 
til  at  yde  Skat,  nemlig  30  Talenter  Guld  og  &00  Talenter 
Sølv«.  Sanherib  lader  altsaa,  som  om  han  havde  hævet 
Belejringen,  fordi  han  modtog  en  Tribut,  medens  denne  i 
Virkeligheden  var  ydet  paa  et  tidligere  Standpunkt. 

Naar  vi  gaa  længere  ned  i  Tiden,  finde  vi  i  Ind- 
skrifterne Oplysning  om  den  Belzasar,  som  Daniel  spaaede 
Undergang.  Før  vidste  man  ikke.  hvor  man  skulde  føre 
ham  hen,  da  der  ingen  Steds  hos  de  gamle  omtaltes  en 
babylonisk  Konge  af  dette  Xavn;  men  nu  kjende  vi  ham 
som  Naboneds  ældste  Son,  der  omtales  tre  Gange  i  Ind- 
skrifterne. I  Daniels  Bog  kaldes  han  rigtig  nok  en  Søn  af 
Nebukadnezar;  men  Efterkommere  betegnes  oftere  som 
Sønner  af  deres  Forfædre.  Det  er  sandsynligt,  at  Belzasar 
har  været  sin  Faders  Medregent  og  er  bleven  sat  til  Kom- 
mandant i  Babylon,  da  Cyrus  drog  mod  Staden,  medeDS 
Xaboned   selv    efter   et    tabt   Slag   har    kastet    sig   ind   i 

Borsippa;  var  Belzasar  Medregent,  forstaar  man  hans  Løfte 
til  Daniel,  at  han  vilde  gjøre  ham  til  den  tredje  i  Riget; 
selv  var  han  jo  den  anden. 

Dog  ikke  blot  for  den  historiske  Tid  yde  Indskrifterne 
rigt  Stof  til  at  stadfæste,  udfylde  eller  berigtige  det  gamle 
Testaments  Angivelser,  navnlig  med  Hensyn  til  Tidsregnin- 
gen; ogsaa  for  den  forhistoriske  Tid  have  de  mange  Be- 
røringspunkter med  Bibelen.  Efter  1.  Moseb.  10  grundede 
Nimrod,  en  Søn  af  Kus,  et  Rige,  hvis  Middelpunkter  vare 
Babel,  Erek,  Akkad  og  Kalne  i  Sinears  Land,  og  denne 
Israeliternes  Erindring ,  at  Babels  Grundlæggelse  ikke  er 
udgaaet  fra  Semiter,  se  vi  nu  fuldstændig  bekræftet :  det  er 
nu  hævet  over  al  Tvivl,  at  de  senere  Babyloniere  af  semi- 
tisk Stamme  ikke  vare  Landets  oprindelige  Indbyggere,  men 
at  der  før  dem  boede  et  andet  Folk,  som  sædvanlig  kaldes 
Akkadiere  og  har  været  den  oprindelige  Opfinder  af  Kile- 
skriften og  andre  Ting,  som  derefter  gik  over  til  de  semi- 
tiske Babyloniere.  Fra  Sinear  drog  Nimrod  dernæst  efter 
1  Moseb.  10  ud  til  Assur  og  grundede  Stæderne  Nineve, 
Rehoboth,  Kalah  og  Resen.  Grækerne  lode  omvendt  Babels 
Grundlæggelse  udgaa  fra  Nineve  ved  Ninus  og  Semiramis; 
men  nu  vide  vi,  at  disse  kun  ere  mythiske  Figurer,  og 
Bibelen  har  uden  Tvivl  Ret,  naar  den  lader  Nineve  være 
den  yngre  Stad.  Hebræerne  stammede  jo  ogsaa  selv  fra 
disse  Egne;  thi  efter  1.  Moseb.  11  drog  Abraham  ud  fra 
Ur  i  Chaldæa.  Ogsaa  dette  Steds  hidtil  omstridte  Be- 
liggenhed er  nu  bleven  sikret;  thi  det  bibelske  Ur  er  uden 
Tvivl  identisk  med  det  Uru,  som  endnu  betegnes  ved 
Ruinerne  af  Byen  Mugheir  paa  Evfrats  højre  Bred  syd  for 
Babylon.  Ligeledes  ere  andre  Stæder  gjenfundne,  som  det 
oven  for  omtalte  Erek,  der  er  identisk  med  Arku,  det  nu- 
værende Varka  paa  den  venstre  Bred  af  Evfrats  nedre  Lob, 
det  gamle  Chaldæas  store  Gravplads;  ligeledes  falder  Kalah 
sammen  med  Kalhu,  det  Sted,  som  nu  betegnes  ved  Lands- 
byen og  Ruinerne   af  Nimrud,    medens  Akkad   gjenfindes  i 

Babyloniernes  Land  af  samme  Navn,  der  vel  havde  sit  Navn 
af  en  Stad  ligesom  Assur.  Nu  forst  forstaa  vi  1.  Moseb. 
10,  12,  hvor  det  hedder:  »Han  byggede  Nineve,  Rehoboth, 
Kalah  og  Resen,'  d.  e.  den  store  Stad«;  dette  Tillæg  gaar 
aabenbart  ikke  blot  paa  Resen,  men  paa  alle  4  Stæder  og 
viser,  at  Forfatteren  vidste  Besked  om ,  hvorledes  Stor- 
Nineve  efterhaanden  voxede  sammen.  Fra  denne  ældste 
Tid,  da  Hebræerne  boede  i  Evfrat-Landet  i  nær  Berøring 
med  andre  Folk  af  semitisk  Stamme,  har  der  i  Israel  holdt 
sig  en  Rækk^  Fortællinger  om  Menneskeslægtens  ældste 
Tid  i  Live;  thi  kun  under  den  Forudsætning,  at  allerede 
den  Gang  de  fleste  af  disse  Fortællinger,  f.  Ex.  den  om 
Syndfloden,  i  det  væsentlige  indeholdt  de  samme  Grundtræk, 
i  hvilke  de  senere  træde  os  i  Mede,  kan  man  forklare  sig 
den  mærkelige  Overensstemmelse  imellem  det  gamle  Te- 
staments  og  de  assyrisk-babyloniske  Beretninger. 

Babyloniernes  Anskuelser  om  Verdens  Skabelse  kjendte 
vi  hidtil  kun  fra  Berosus  (en  chaldæisk  Præst,  der  levede  i 
det  odje  Aarh.  f.  Kr.),  og  hans  Fortælling  derom  har  kun 
ringe  Lighed  med  den  bibelske  Opfattelse ;  men  nu  har  man 
fundet  en  Række  Tavler,  som  give  en  Beretning  om 
Skabelsen,  der  rigtig  nok  er  ufuldstændig  og  ikke  sikkert 
forstaaet,  men  dog  viser  en  langt  større  Lighed.  Ogsaa  her 
omtales  først  et  ede  Kaos  og  Vandenes  Afgrunde,  ogsaa 
her  skabes  Verden  i  6  Dage,  ogsaa  her  sættes  Stjærnerne 
paa  Himlen  for  at  give  »Tegn,  Tider,  Dage  og  Aar« ;  men 
netop  ved  deres  Berøringspunkter  fremhæve  disse  Fragmenter 
desto  tydeligere  den  bibelske  Beretnings  uforlignelige  For- 
trin. Kun  Israel  kjendte  den  almægtige,  over  alt  jordisk 
ophøjede  Gud;  kun  her  hedder  det:  »Gud  sagde:  der  blive 
Lys,  og  der  blev  Lys« ;  kun  her  er  Gud  fra  Begyndelsen 
det  faldkomne  Væsen,  der  kalder  alt  til  Live  efter  sit  vise 
Raad,  medens  det  i  den  babyloniske  Beretning  hedder: 
»Da  Guderne  endnu  ikke  vare  opstaaede,  ingen  af  dem,  da 

der  endnu  ikke  var  fremvoxet  nogen  Plante   og  ikke  gaves 
nogen  Orden,  da  skabtes  de  store  Guder«. 

Ligesom  om  Skabelsen  have  vi  ogsaa  Brudstykker  af 
babyloniske  Beretninger  om  Syndefaldet.  Ogsaa  i  disse 
synes  Stræben  efter  Kundskab  at  have  foraarsaget  Faldet, 
og  Slangen  maa  have  spillet  en  liguende  Rolle  som  i  Bibelen ; 
paa  et  babylonisk  Segl  finde  vi  nemlig  to  Personer,  en  Mand 
og  en  Kvinde,  siddende  paa  hver  sin  Side  af  et  Træ  og  ud- 
strækkende Haanden  efter  dets  Frugt,  medens  bag  ved 
Kvinden  en  Slange  rejser  sig  op  fra  Jorden.  Ogsaa  Livets 
Træ  fra  Paradis  gjenfinde  vi  her.  Paa  assyriske  Mindes- 
mærker se  vi  nemlig  oftere  et  helligt  Træ,  som  det  synes, 
en  Cypres,  som  Præster  bringe  deres  Hyldest.  Den  stedse- 
grønne Cypres  som  Symbol  paa  Livet  og  Udødeligheden  er 
ogsaa  det  eneste  Billede  paa  de  i  Varka,  det  bibelske  Erek, 
fundne  Ler-Ligkister.  Og  ligesom  Gud  efter  1.  Moseb.  3,  24 
østen  for  Edens  Have  satte  Keruber  med  lynende  Flamme- 
Svæid,  saaledes  bliver  ogsaa  undertiden  det  guddommelige 
Træ  vogtet  af  to  vingede  Keruber. 

Hvad  Taarnbygningen  i  Babylon  angaar,  saa  have  vi 
rigtig  nok  nogle  Efterretninger  hos  senere  Forfattere,  i  Følge 
hvilke  Babylonierne  skulle  have  haft  en  Fortælling  om,  at 
Menneskene  paa  den  Tid,  da  de  endnu  talte  ét  Sprog, 
byggede  et  kæmpehøjt  Taarn  for  at  stige  op  til  Himlen, 
men  at  Guderne  ødelagde  dette  og  tillige  gave  Menneskene 
forskjellige  Sprog;  ja  man  antager  nu  almindelig,  at  denne 
Fortælling  gjælder  om  de  1  lU  Mil  syd  for  Hilla  paa  Evfrats 
vestlige  Side  fundne  mægtige  Ruiner  af  et  Taarn,  der  kaldes 
Birs  Nimrud;  men  hvor  vidt  hine  Efterretninger  stamme  fra 
ægte  babyloniske  Kilder,  er  tvivlsomt,  da  der  endnu  ikke  er 
fundet  saadanne,  som  tydelig  meddele  noget  om  Taarn- 
bygningen. Kun  saa  meget  fremgaar  med  Sikkerhed  af  en 
af  Nebukadnezars  Indskrifter,  at  der  tæt  ved  Babylon 
fandtes  en  gammel  hellig  Bygning,  formodentlig  det  omtalte 

Birs  Ximrud,    som  laa  ufuldendt  indtil  den  nævnte  Konge, 
der  først  satte  en  Spids  af  84  Fod  paa  den. 

Anderledes  forholder  det  sig  med  Syndflods-Historien, 
som  vi  ogsaa  finde  hos  Babylonierne  og  endnu  besidde 
temmelig  fuldstændig.  Man  har  oftere  sammenlignet  det 
gamle  Testaments  Fortælling  om  Syndfloden  med  græske 
og  indiske  Sagn,  Davnlig  med  Devkalions-Sagnet.  Dette 
omtales  første  Gaug  af  Digteren  Pindar  (c.  500  f.  K); 
men  han  siger  blot,  at  Devkalion  med  sin  Hustru  Pyrrha 
steg  ned  fra  Parnas,  og  at  den  sorte  Jord  den  Gang 
dækkedes  af  Havets  Bølger,  men  at  Zevs  ved  pludselig  Ebbe 
lod  Vandet  svinde  (Olymp.  9).  Om  Oversvømmelsens  Op- 
rindelse eller  en  Ark,  hvori  Devkalion  havde  reddet  sig, 
melder  Pindar  intet,  disse  Træk  findes  først  hos  Apollodor 
(c.  100  f.  K.),  og  som  egentlig  Syndflod  i  det  gamle  Te- 
staments Betydning  fremtræder  Oversvømmelsen  først  hos 
Lukian,  henved  300  Aar  senere,  paa  en  Tid,  da  aabenbart 
et  syrisk  Sagn  havde  blaudet  sig  med  det  helleniske.  Vi 
se  altsaa,  at  de  helleniske  Sagn  om  en  Oversvømmelse  have 
desto  mindre  Lighed  med  den  bibelske  Fortælling,  jo  ældre 
de  ere;  de  bero  altsaa  oprindelig  paa  Erindringer  om  lokale 
Oversvømmelser  i  Grækenland,  som  efterhaanden  ere  blevne 
udsmykkede  med  Træk  af  den  semitiske  Fortælling,  da  denne 
blev  bekjeudt  ved  Folkeslagenes  nærmere  Berøring.  Ligeledes 
forholder  det  sig  med  Inderne  og  Iranierne;  i  deres  ældre 
Skrifter  findes  ingen  Oversvømmelses-Sagn,  og  de  senere 
have  ingen  synderlig  Lighed  med  den  bibelske  Fortælling. 
Derimod  er  der  en  mærkelig  Lighed  mellem  denne  og  den 
babyloniske.  Rigtig  nok  er  der  ogsaa  Uoverensstemmelser: 
medens  hele  Fremstillingen  i  1.  Moseb.  fi — 7  viser,  at  den 
tilhører  et  Folk,  som  lever  inde  i  Landet  og  ikke  kjender 
til  Skibsfart,  forraader  derimod  ethvert  Træk  i  den  baby- 
loniske Fortælling,  at  den  er  opstaaet  hos  et  søfarende  Folk, 
der  bor  ved    store   sejlbare  Vande.    Her  bliver  Skibet  forst 

prøvet  og,  da  der  viser  sig  Revner,  tjæret  og  beslaaet  med 
Planker;  her  er  der  ogsaa  Tale  om  en  Baadsmand  og 
Matroser.  Dertil  kommer  en  Række  andre  Forskjelligheder, 
som  hidrøre  fra  Babyloniernes  Polytheisme;  saaledes  lade 
nogle  af  Guderne  med  Bel  i  Spidsen  Vandfloden  bryde  ind 
over  Landet,  men  andre  Guder  klage  derover,  og  Gudinden 
Istar  (Astarte)  siger  grædende:  »Jeg  har  født  mit  Folk, 
og  som  Fisk  fylde  de  nu  Havet« ;  ja,  Hea,  Skæbnens  Herre, 
redder  Xisuthrus  (saaledes  hedder  den  babyloniske  Noah  hos 
Berosus,  medens  hans  Navn  endnu  ikke  er  sikkert  læst  i 
Kileskrifterne)  imod  Bels  Vilje;  thi  denne  havde  sagt: 
»Ingen  skal  undkomme  levende,  intet  Menneske  skal  reddes 
fra  Dybet« ,  og  da  Xisuthrus  efter  sin  Redning  ofrer  til 
Guderne,  beder  han:  »Bel  komme  ikke  til  mit  Altar;  thi 
uforstandig  har  han  voldet  Vandfloden  og  prisgivet  mit 
Folk«.  Vi  se  heraf,  at  det  gamle  Testaments  dybe  religiøse 
Opfattelse  mangler  hos  Babylonierne ;  men  ellers  er  Ligheden 
stor:  Xisuthrus  faar  ganske  lignende  Forskrifter  som  Noah 
om  Arkens  Bygning  og  Optagelsen  af  alle  Slags  Dyr;  han 
udsender  en  Due,  som  vender  tilbage,  fordi  den  ikke  finder 
Hvile  for  sin  Fod;  derpaa  udsender  han  en  Svale,  som  lige- 
ledes vender  tilbage,  og  endelig  en  Ravn,  som  ikke  vender 
tilbage;  ogsaa  Xisuthrus  bygger,  efter  at  have  forladt  Arken, 
ligesom  Noah  et  Altar  og  ofrer  til  Guderne.  Grund- 
trækkene af  denne  chaldæiske  Fortælling  har  man  længe 
kjendt  fra  Berosus,  og  da  den  paafaldende  Lighed  ikke 
kunde  være  tilfældig,  har  man  ment,  at  den  er  bleven  paa- 
virket af  den  bibelske  Fremstilling;  men  nu  vide  vi,  at  den 
chaldæiske  Fortælling  stammer  fra  Tiden  kort  efter  2000, 
da  der  endnu  ikke  kunde  være  Tale  om  en  israelitisk 
Litteratur,  ja  ikke  engang  om  et  israelitisk  Folk.  Der 
bliver  da  kun  den  Mulighed  tilovers,  at  Fortællingen  om 
Vandfloden  allerede  var  til  i  sine  Grundtræk  paa  den  Tid, 
da  Hebræerne  boede  ved  Evfrat   sammen   med  andre  semi- 

tiske  Folk.  Til  disse  ostlige  Lande  som  Syndflodens  Skue- 
plads henviser  ogsaa  Beretningen  i  1*  Moseb.  8,  at  Arken 
standsede  paa  Ararats  Bjærge;  i  den  chaldæiske  For- 
tælling foregaar  det  noget  sydligere,  paa  Bjærget  Nisir, 
d.  e.  de  karduchiske  Bjærge. 

S.  B.  Thrige. 


Moritz  og  Oldenbarneveld. 

(Partistridighederne    i    Holland  ved    Begyndelsen    af    det    17de 
Aarhundrede.) 

(Slutning). 


III. 

statholderne ,  Prins  Moritz  og  Grev  Ludvig,  vilde 
altsaa  skille  den  verdslige  og  kirkelige  Myndighed  fra  hin- 
anden; men  Udforeisen  af  denne  Plan  var  forbunden  med 
store  Farer,  det  gjaldt  derfor  først  og  fremmest  om  at  give 
Forehavendet  et  vist  Lovlighedens  Præg,  og  hertil  var  Grev 
Ludvig  netop  Manden.  Omstændighederne  kom  ham  til 
Hjælp.  I  Generalstaterne,  som  dannedes  af  Udsendinge  fra 
de  7  forenede  Provinser :  Holland,  Zeeland,  Utrecht,  Geldern, 
Overijsel,  Frisland  og  Groningen,  havde  det  kalvinistiske 
Parti  Overvægten,  og  Greven  haabede  ved  Hjælp  af  Ma- 
joriteten i  denne  Forsamling  at  kunne  tvinge  de  trodsige 
hollandske  Optimater.  Der  er  ført  megen  Strid  om ,  hvor 
vidt  Generalstaterne  virkelig  havde  Ret  til  at  blande  sig  i 
den  enkelte  Provinses  indre  Anliggender;  dette  Spørgsmaal 
har  existeret  lige  saa  længe  som  den  forenede  Republik 
og  var,  saaledes  som  Landets  hele  Historie  viser,  Stats- 
legemets  Achilles-Hæl.  Til  Oplysning  herom  skulle  vi 
hensatte  følgende: 

Generalstaterne  bleve  første  Gang  sammenkaldte  i 
1465,    da  de  burgnndiske  Fyrster  søgte   at  omdanne  de  17 

nederlandske  Provinser  til  ét  Statslegeme.  Under  den 
absolute  Fyrste  havde  Generalstaterne  ingen  lovgivende 
Magt,  de  havde  end  ikke  Retten  til  i  Provinsernes  Navn  at 
protestere  mod  Fyrstens  Beslutninger;  denne  Ret  forblev  hos 
de  provinsielle  Stænder.  Da  Forviklingerne  med  Spanien 
opstode,  blev  Generalstaternes  Betydning  vistnok  større,  men 
medens  de  15  Provinser  vedbleve  at  anerkjende  Philip  II's 
Suverænitet,  overdroge  Holland  og  Zeeland  i  1572  Suveræ- 
niteten til  Vilhelm  ai'  Oranien.  Disse  tvende  Provinser  indtoge 
derfor  allerede  ved  Pacifikationen  i  Gent  1576,  hvorved 
alle  Provinser  paa  ny  sluttede  sig  sammen,  en  særegen 
Stilling:  de  erhvervede  den  Gang  bestemt  provinsiel  Auto- 
nomi, navnlig  i  Religion ssager,  hvad  der  i  hin  Tid  var  en 
af  Suverænitetens  vigtigste  Attributer.  Unionen  i  Utrecht 
1 579  maa  derfor  egentlig  betragtes  som  et  Forbund  imellem 
to  suveræne  Magter.  Provinserne  Holland-Zeeland  og  den 
nederlandske  Stat.  Vilhelm  af  Oranien  repræsenterede  den 
første,  Anjou  den  anden.  Ved  begge  Fyrsters  samtidige  Dod 
i  1584  overdroges  den  dobbelte  Suverænitet  til  en  og  samme 
Person,  Greven  af  Leicester;  i  det  ydre  saae  det  altsaa  ud, 
som  om  Dobbeltstaten  var  forsvunden,  og  heri  have  de 
Forfattere  søgt  en  Stotte,  som  senere  paastode,  at  General- 
staterne vare  Landets  egentlige  Suveræn ,  hvad  dog  næppe 
stemmede  med  Virkeligheden.  Efter  Leicesters  Bortgang 
opnaaede  Holland  og  Zeeland  under  deres  geniale  Fører 
Barneveld  fuldkommen  Suverænitetsret ,  hvorimod  General- 
staterne ikke  vare  saa  heldige,  hvad  der  navnlig  maa  tilskrives 
den  Omstændighed,  at  Krigen  efter  1588  ikke  krævede  saa 
stor  Samvirken  mellem  Provinserne,  saaledes  at  ogsaa  de  5 
øvrige  Stater  søgte  at  opnaa  den  samme  selvstændige  Stilling 
som  Holland  og  Zeeland. 

For  Barneveld,  den  egentlige  Grundlægger  af  Hollands 
Storhed,  stod  det  altsaa  utvivlsomt  fast,  at  den  enkelte 
Provins  var  Suveræn  paa  sit  Omraade ;  Generalstaterne  havde 
endogsaa  selv  oftere  erklæret  (1579,  1590,  1595,  1602),  at 

Magten  i  Religionssager  de  facto  var  hos  hver  enkelt 
Provins,  og  aldrig  indtil  1617  ytret  mindste  Tvivl  om,  at 
den  ikke  ogsaa  var  det  de  jure. 

Denne  korte  Udvikling  var  nødvendig  for  til  fulde  at 
kunne  forstaa  den  følgende  Strid  og  navnlig  Barnevelds 
urokkelige  Fasthed;  thi  han  havde  utvivlsomt  juridisk  Ret. 
Derimod  har  Motley  Uret,  naar  han  formener,  at  Moritz  ved 
at  paakalde  Generalstaternes  Indblanding  vilde  give  dette 
Statslegeme  større  Magt  og  ved  deres  Hjælp  opnaa  Suveræ- 
niteten. Barneveld  nærede  selv  en  anden  Anskuelse;  han 
har  saaledes  udtalt,  at  Generalstaternes  Angreb  paa  Hollands 
Autonomi  udelukkende  skete  i  Kalvinisternes  Interesse,  og 
heri  give  Begivenhederne  ham  Ret.  Hvad  Generalstaterne 
og  Moritz  angaar,  vare  de  under  hele  Konflikten  lige  ivrige 
i  at  forsikre,  at  deres  Indblanding  i  Hollands  Forhold  var 
exceptionel,  blev  paatvungen  af  Omstændighederne,  og 
at  denne  Provinses  Suverænitet  i  øvrigt  aldeles  ikke  vilde 
blive  berørt  deraf;  den  9de  Juli  1618  udstedte  General- 
staterne udtrykkelig  en  »Acte  de  non  prejudicie«  derom,  og 
Moritz  erklærede  stedse,  da  han  saae  sig  nødsagen  til  at 
handle  imod  Lovene  og  Privilegierne,  at  dette  aldrig  kunde 
blive  et  Præcedens  for  kommende  Tider. 

Generalstaterne  vare  derfor  i  den  forestaaende  Konflikt 
kun  det  Statslegeme,  bag  hvilket  de  revolutionære  skjulte 
sig,  noget,  der  synes  at  være  undgaaet  Motley,  men  ikke 
dalevende  fremmede  Diplomater  i  Haag.  Den  franske  Sende- 
mands Søn,  du  Maurier,  skriver  saaledes  om  Revolutionen: 
»Tout  cela  se  fit  sous  le  nom  des  Etats-Generaux  et  en  effet 
par  le  seul  pouvoir  du  prince  armé  et  suivi  de  la  plupart 
du  commun  peuple«. 

Vi  ville  nu  optage  Begivenhedernes  Traad  og  da  navnlig 
mønstre  Partiernes  Styrke.  I  Zeeland,  Geldern,  Frisland  og 
Groningen  havde  Statholderens  Magt  altid  været  betydelig, 
og  disse  Provinser  vare  altsaa  strax  rede  til  at  staa  ved 
hans  Side,    saa  meget  mere,    som  der  i  disse  næsten  slet 

ingen  Kemonstranter  fandtes:  derimod  var  Utrecht  paa  det 
nojeste  knyttet  til  Holland,  og  Overijsel  havde  Sympathi  for 
Hollands  Politik.  Selv  inden  for  Generalstaterne  var  altsaa 
Kalvinisternes  Overvægt  kun  ringe;  men  derimod  fandt  Moritz 
Understøttelse  hos  Overretterne,  hos  flere  hoje  Kollegier, 
hos  det  menige  Folk  og  fremfor  alt  hos  en  Hær  paa  30,000 
Mand.  Disse  Tropper,  som  han  havde  fort  fra  Sejr  til  Sejr, 
som  vare  vante  til  fra  ham  alene  at  modtage  Befalinger, 
vare  ham  ubetinget  hengivne  og  rede  til  at  lystre  ham 
i  alt.  Denne  Indflydelse  benyttede  Moritz  efter  Staternes 
Resolution  af  23de  Marts,  i  det  han  i  Fortrolighed  gav  sine 
Underbefalingsmænd  til  Kjende,  at  de  under  de  udbrudte 
Religionsstridigheder  havde  at  forholde  sig  nevtrale,  Magi- 
straterne maatte  se  at  hjælpe  sig  selv.  En  saadan  Befaling 
kunde  umulig  forblive  en  Hemmelighed,  og  da  Byernes  Be- 
geringer heller  ingensteds  kunde  stole  paa  Nationalgarden, 
som  dannedes  af  den  kalvinistiske  Befolkning,  syntes  Oli- 
garchiet  at  være  vaabenlost  og  at  maatte  give  efter. 

Dette  var  dog  ikke  ganske  Tilfældet;  Provinserne  havde 
en  gammel  Ret  til  at  hverve  en  tredje  Slngs  Tropper,  saa 
kaldte  »Yfaardgelders«,  der  af  Byerne  kunde  autages  til 
at  haandhæve  Ordenen  og  derfor  vare  særdeles  upopulære. 
Barneveld  besluttede  at  benytte  sig  af  denne  Ret,  dels  for 
at  sikre  Libertinerne  imod  Folkeopror,  dels  for  at  kunne 
indtage  et  fast  Standpunkt  lige  over  for  Statholderen.  Strax 
efter  at  dennes  fortrolige  Skrivelse  var  bleven  bekjendt, 
fremsattes  derfor  i  Hollands  Stater  Forslag  om  at  bemyndige 
Regeringen  til  at  antage  indtil  4000  Waardgelders ;  havde 
Forsamlingen  nu  været  enig,  vilde  Libertinerne  ved  denne 
energiske  Foranstaltning  maaske  kunnet  afparere  det  truende 
Uvejr;  men,  som  allerede  tidligere  berort,  onskede  Amsterdam 
at  benytte  Lejligheden  til  at  styrte  Barneveld.  Alle  dennes 
Forsøg,  dels  ved  direkte  Advarsler,  dels  ved  Afsendelsen  af 
en  Deputation  med  Hugo  Grotius  i  Spidsen,  paa  at  bevæge 
Verdensbyen    til    ikke    at    svigte    Partiets    Sag,    forble  ve 

frugtesløse,  Amsterdam  fastholdt  sit  Standpunkt  ikke  at  ville 
resolvere  det  mindste  angaaende  Kirkestridighederne,  førend 
Sporgsmaalene  vare  blevne  behandlede  paa  en  lovlig  Synode, 
og  5  andre  Byer  (Purmerend,  Edam,  Enkhuizen,  Dortrecht  og 
Schiedam,    hvilke    to  sidste   hidtil    ikke    havde    vist   nogen 
Interesse   for   Kalvinisternes   Sag)    sluttede    sig    til  Hoved- 
staden.    Forinden   en   endelig  Beslutning   om  Waardgelders 
Antagelse  var  tagen,  traadte  Generalstaterne  sammen  i  Be- 
gyndelsen af  Maj,  og  de  fire  kalvinistiske  Provinser  stillede 
ufortøvet  et  Forlangende  om,  at  en  national  Synode  skulde  af- 
holdes.    Forslaget   oversendtes  Hollands  Stater   til  Behand- 
ling,   og   her   sluttede    Minoriteten    sig   strax    om    samme, 
medens  Majoriteten  efter  mange  Debatter  indskrænkede  sig 
til  at  svare,  at  man  takkede  Generalstaterne  for  deres  Omhu, 
men  saa  længe  man  selv  var  i  Stand  til  at  ordne  Religions- 
stridighederne,   fandt  man  ingen  Anledning  til  at    gaa  ind 
paa  deres  Forslag.    En    stor  Del    af  Sommeren   hengik   nu 
med  fornyede  Forsøg  paa  at  samle  det  libertinske  Parti  om 
en  fælles  Udtalelse,    og  navnlig   var   Hugo  Grotius  ivrig  i 
saa   Henseende;    han   foreslog   saaledes   Afholdelsen    af   en 
provinciel  Synode;    men   i  det  alle    saadanne  Forsøg   atter 
mislykkedes,    syntes   Partiet   en  Tid   lang    at   være  blevet 
modløst.     En  ydre  Anledning  fremkaldte  imidlertid  et  stærkt 
Omslag.     Den  Kirke,    som   Kontraremonstranterne    i   Haag 
havde  erholdt  til  deres  Gudstjeneste,  var  alt  for  lille  til  at 
kunne  rumme  alle  Tilhørerne ,  og  de  bemægtigede  sig  derfor 
Søndag  den  9de  Juli  den  rummelige  Klosterkirke.   Magistraten 
havde  hverken  Mod  til  at  straffe  denne  Voldshandling  eller 
til  at  forjage  Kalvinisterne  derfra;  endogsaa  Barneveld,  hvis 
første  Tanke   havde  været   at   lade  fire  af  Hovedmændene 
gribe  og  dømme  til  Døden,  turde  ikke  gjennemføre  sin  Be- 
slutning,   da  Statholderen  Søndagen  den  23de  Juli   i    stort 
Optog    og  med  hele  sit  Hof  drog   til  Klosterkirken    for  at 
overvære    Gudstjenesten    og    saaledes    godkjendte    Kontra- 
remonstranternes  Handlemaade.     Det   var   denne  Udfordring 

fra  Statholderens  Side,  som  gjorde  Hollands  Stater  krigerske, 
og  inden  de  adskiltes,  vedtoge  de  den  4de  Avgust  til  Trods 
for  Amsterdams  og  Enkhuizens  Protest  samt  mod  en  be- 
tydelig "Minoritet  en  af  de  mærkeligste  Resolutioner ,  som 
Republikens  Historie  kan  opvise.  Man  forkastede  absolut 
Forslaget  til  en  national  eller  en  provin  ciel  Synode  som 
værende  i  Strid  med  alle  Landets  Privilegier,  alle  tidligere 
Resolutioner  angaaende  Kirkestridighederne  bleve  ind- 
skærpede, Magistraten  bemyndigedes  til  at  antage  Waard- 
gelders  overalt,  hvor  det  var  nodvendigt,  Hojesteret  og  Over- 
retterne blev  det  paa  ny  forment  at  dømme  i  politiske 
Sager,  og  endelig  skulde  alle  civile  og  militære  Embedsmænd 
atter  opfordres  til  at  yde  Staternes  permanente  Udvalg  og 
Magistraterne  Hjælp,  uden  Hensyn  til  anden  Befaling 
(nemlig  Prinsens).  I  Vægringstilfælde  vilde  de  blive 
afskedigede. 

Resolutionen  af  4de  Avgust,  der  har  faaet  Navn  af 
»den  skarpe«,  var  skæbnesvanger  for  Libertinerne;  de  havde 
vistnok  fremdeles  Retten  paa  deres  Side,  men  ikke  Klogskaben. 
Da  Prins  Moritz  ved  sine  Venner  havde  faaet  Underretning 
om,  hvad  der  var  besluttet,  begav  han  sig  Dagen  efter  hen 
til  Staternes  Raadsforsamling  og  besvor  dem  endnu  en  Gang 
ikke  at  drive  Sagen  til  det  yderste;  han  kunde  umulig  tro, 
at  Resolutionens  Ordlyd  var  gjengiven  ham  rigtig;  i  hvert 
Fald  ønskede  han,  at  man  paa  ny  skulde  overveje,  hvad  der 
var  besluttet.  De  Herrer  Stater  vare  imidlertid  ikke  til 
Sinds  at  agte  paa  hans  Modforestillinger;  de  vare  saa  op- 
hidsede, at  enhver  Diskussion  var  umulig,  og  under  høj 
Larm  bekræftedes  Gaardsdagens  Resolution  paa  ny,  hvorefter 
Forsamlingen  hjemsendtes. 

Barueveld  og  Staternes  permanente  Udvalg  skulde  altsaa 
nu  bringe  den  tagne  Resolution  til  Udforelse,  hvad  der 
havde  saa  meget  storre  Hast,  som  Kontraremonstranterne 
allerede  i  mange  Byer  vare  blevne  mægtige  og  i  enkelte 
havde  forjaget  de  libertinske  Magistratspersoner. 

Antagelsen  af  Waardgelders  blev  derfor  dreven  med 
stor  Iver  navnlig  i  Byerne  Leijden,  Utrecht,  Haarlem,  Rotter- 
dam, Gouda  og  flere,  i  alt  2800  Mand.  Disse  kunde  naturligvis 
ikke  optage  Kampen  med  Prinsens  30,000;  men  Minoriteten 
i  Hollands  Stater  forsikrede,  at  Barneveld  havde  til  Hensigt 
efterhaanden  at  afskedige  de  bedste  af  de  regulære  Tropper, 
navnlig  nogle  franske  Regimenter,  og  at  danne  en  ny  Hær 
af  Waardgelderne ,  for  hvilken  Moritz's  Broder,  den  remon- 
strantisk  sindede  Frederik  Hendrik,  skulde  stilles  i  Spidsen. 
Denne  Sigtelse  er  aldrig  bleven  bevist,  men  tjente  i  høj 
Grad  til  at  gjore  Barneveld  forhadt,  og  Rygtet  er  maaske 
kun  blevet  udspredt  af  Forbitrelse  over,  at  hele  Holland, 
altsaa  ogsaa  de  i  Minoritet  værende  Byer,  skulde  deltage  i 
Waardgeldernes  Underhold. 

Advokaten  fandt  det  imidlertid  rigtigst  at  forlægge 
Skuepladsen  for  sin  Virksomhed  til  Utrecht.  Forinden  han 
forlod  Haag  (den  23de  Avgust),  havde  han  endnu  et  Møde 
med  Statholderen;  han  bad  denne  om  at  vise  Imødekommen- 
hed; hvis  det  var  nødvendigt,  vilde  han  selv  gjærne  ned- 
lægge sit  Embede.  Moritz  synes  dog  endnu  ikke  den  Gang 
at  have  opgivet  alt  Haab  om  atter  at  kunne  arbejde  sammen 
med  den  gamle  Statsmand,  thi  denne,  der  sikkert  kjendte 
Mennesker,  har  udtalt,  at  de  skiltes  ad  uden  Bitterhed. 
Efter  Foregivende  rejste  Barneveld  af  Helbredshensyn  til 
Utrecht,  men  i  Virkeligheden  var  det  for  her,  hvor  han 
herte  hjemme  og  nød  endnu  større  Anseelse  end  i  Holland, 
at  kunne  handle  med  større  Frihed.  Geueralstaterne  havde 
imidlertid  uden  at  agte  paa  Hollands  Protest  vedtaget,  at 
en  national  Synode  skulde  afholdes;  med  stor  Frækhed 
henholdt  man  sig  til  det  Faktum,  at  Provinserne  alt  i  1606 
havde  givet  deres  Samtykke  dertil.  Heller  ikke  Prins 
Moritz  var  uvirksom,  da  det  kom  ham  for  Øre,  at  den 
vigtige  Fæstning  Brielle  vilde  antage  Waardgelders,  begav 
han  sig  en  Dag  for  Solopgang  der  hen,  sammenkaldte  Magi- 
straten og  bevægede  denne  til  i  Steden  for  disse  at  antage 

regulære  Tropper  til  Ordenens  Haanclhævelse.  Paa  denne 
Maade  var  Holland  i  militær  Henseende  fuldstændig  bragt  i 
Statholderens  Magt,  og  Efterretningen  om  Brielles  Besættelse 
var  derfor  en  slem  Jobstidende  for  Staternes  permanente 
Udvalg.  Det  modtog  end  videre  fra  samtlige  Retter  Protester 
imod  Resolutionen  af  4de  Avgust;  Domstolene  nægtede 
simpelt  hen  at  adlyde  denne  Befaling,  da  de  ansaa  det  for 
deres  Pligt  at  yde  alle  Landets  Indbyggere  Ret.  Endelig 
indlob  saa  mange  andre  ubehagelige  Sager,  hvis  Afgjorelse 
Udvalget  ikke  turde  paatage  sig,  at  det  ved  Ilbud  anmodede 
den  fraværende  Fører  om  at  vende  tilbage.  Barneveld  ansaa 
dog  ikke  øjeblikket  hertil  for  kommet,  han  raadede  Udvalget 
til  blot  at  trække  alle  Sager  i  Langdrag  og  til  navnlig  at 
lægge  Generalstaternes  Beslutning  om  Synoden  alle  mulige 
Hindringer  i  Vejen.  Saaledes  lob  Aaret  1617  til  Ende,  det 
libertinske  Parti  var  blevet  betydelig  svækket,  men  dets 
Modstand  var  endnu  ikke  overvunden.  Dog  Kalvinisterne 
havde  det  bedste  Haab  om,  at  det  kommende  Aar  vilde 
bringe  en  Afgjorelse. 

IV. 

Den  12te  Januar  kom  Hollands  Stater  atter  sammen, 
og  det  var  nu  navnlig  Sporgsmaalet  om  Synodeu,  som  be- 
vægede Sindene.  Uijtenbogaert,  der  havde  maattet  opgive 
sin  Stilling  som  Hofpræst,  søgte  endnu  engang  at  bevæge 
sin  Ven  Barneveld  til  at  give  efter  i  dette  Punkt:  han 
gjorde  med  rette  opmærksom  paa,  at  Kalvinisterne  derved 
vilde  miste  ethvert  Paaskud  til  at  gaa  angrebsvis  til  Værks 
mod  selve  Regeringen.  Denne  vilde,  saa  længe  den  var 
udgaaet  af  det  libertinske  Parti,  altid  kunne  beskytte  Ar- 
minianerne,  hvad  end  Synoden  besluttede;  en  Revolution 
truede  derimod  baade  Libertinere  og  Remonstranter  med 
Undergang.  Barneveld  var  imidlertid  for  stor  en  Karakter 
til  at  gaa  paa  Akkord  med  sin  Samvittighed ;  han  kæmpede 

for,  hvad  han  ansaa  for  Ret,  selv  om  han  skulde  gaa  til 
Grunde  derved,  og  at  dette  maatte  blive  Enden,  begyndte 
efterhaandeu  at  gaa  op  for  flere  af  hans  Tilhængere.  Skjont 
Barneveld  saaledes  var  Ridderskabets  Ordforer,  svigtede 
dette  ham  den  17de  Februar,  da  det  udtalte,  at  man  under 
de  vanskelige  Omstændigheder  skulde  opgive  noget  af  den 
strænge  Ret.  Iblandt  Byerne  var  der  ogsaa  fire,  som 
sluttede  sig  til  Oppositionen,  saaledes  at  det  voldsomme 
Parti,  der  nu  kun  raadede  over  8  Stemmer,  var  kommet  i 
afgjort  Minoritet.  Disse  8  intransigente  Byer  skyede 
imidlertid  ikke  noget  Middel  til  atter  at  bringe  de  utro 
blevne  Medlemmer  over  paa  deres  Side,  og  da  Overtalelse  ikke 
kunde  hjælpe,  vilde  de  tvinge  dem  ved  at  stemme  imod 
Budgettet,  hvorved  Forstyrrelsen  blev  endnu  større.  Det 
vilde  dog  føre  os  for  vidt  her  at  folge  alle  de  politiske 
Skaktræk,  Forhandlinger,  Debatter  m.  m.,  hvortil  Hollands 
ærværdige  Stænderforsamling  var  Vidne.  Resultatet  blev, 
at  om  end  de  8  intrasigente  Byer  til  Dels  maatte  opgive 
deres  voldsomme  Politik,  blev  Majoriteten  dog  enig  om  ikke 
at  give  efter  for  Generalstaterne  i  Spørgsmaalet  om  Synoden 
og  Waardgelders;  den  opfordrede  desuden  Barneveld  til 
fremdeles  at  staa  i  Spidsen  for  Regeringen  og  stillede  ham 
under  deres  specielle  Beskyttelse.  Hollands  Stater  gjorde 
derpaa  den  28de  Juni  et  sidste  Forsøg  paa  at  bevæge 
Generalstaterne  til  at  vise  Imødekommenhed;  Forsamlingen 
begav  sig  en  corps  og  i  højtideligt  Optog  til  Raadssalen, 
hvor  begge  Statholdere  og  Provinsernes  Repræsentanter 
vare  tilstede.  Barneveld,  som  var  Ordfører,  udtalte  for  disse, 
at  Holland  ikke  kunde  anerkjende  Generalstaternes  Ret  til 
uden  dets  Samtykke  at  tage  Beslutning  i  kirkelige  Sager; 
det  afviste  derfor  en  national  Synode,  men  vilde  til  Bevis 
paa  sit  forsonlige  Sindelag  være  villig  til  at  sammenkalde 
en  provinsiel.  Virkningen  af  denne  Tale  blev  dog  i  hej  Grad 
forringet  derved,  at  en  Repræsentant  for  en  af  de  sex  kal- 
vinistisk    sindede    Byer    strax    protesterede    derimod;    hau 

hævdede,  at  Advokatens  Anskuelse  kun  deltes  af  faa  Stænder- 
deputerede,  Folket  i  Holland  forlangte  eu  almindelig  Synode 
som  eneste  Middel  til  at  bringe  Eo  til  Veje,  og  han  stemte 
ubetinget  for  Afholdelsen  af  en  saadan.  Næppe  vare  Hol- 
lands Stater  dragne  bort,  førend  Generalstaterne,  som  ønskede 
fuldstændig  at  knuse  den  barneveldske  Fraktion,  umiddelbart 
gik  over  til  at  udskrive  den  nationale  Kirkeforsamling. 
Denne  Haan  havde  til  Folge.  at  de  moderate  i  Hollands 
Stænderforsamling  atter  sluttede  sig  til  de  uforsonlige  og  i 
Forening  besluttede  at  stemme  imod  det  nationale  Budget, 
Bidraget  til  Krigsvæsenet;  men  samtidig  søgte  dog  Hollands 
Regering  at  berolige  Sindene  ved  vidtgaaeude  Indrømmelser, 
ved  at  sammenkalde  Provinsens  Synode  og  ved  atter  at  ind- 
føre kirkelig  Censur.  Disse  Indrømmelser  kom  imidlertid  nu  for 
sent;  Folkets  Lidenskab  var  engang  sat  i  Bevægelse,  det 
forlangte  mere,  og  Geueralstaterne  vare  fremdeles  Kalvi- 
nisternes  villige  Redskaber.  I  denne  Forsamling  var  ved 
Moritz's  personlige  Indflydelse  Overijssel  bragt  over  paa 
Kalvinisternes  Parti,  og  Utrecht  og  Holland  stode  altsaa  ene, 
men  saa  længe  de  endnu  havde  »Waardgelders«  i  Tjeneste, 
vare  Kalvinisterue  i  disse  Provinser  lige  meget  udsatte  for 
at  blive  undertrykte  af  det  der  herskende  Parti.  General- 
staterne forlangte  derfor,  at  disse  Tropper  skulde  opløses, 
en  aldeles  uberettiget  Fordring,  men  man  vidste  jo,  at  de 
to  Provinser  kunde  tvinges  ved  Statholderens  store  Krigs- 
styrke og  agtede  derfor  aldeles  ikke  paa  Hollands  Protester 
og  Advokatens  glimrende  Tale,  da  han  som  Ordfører  for  en 
Deputation  fra  Staterne  (den  Ilte  Juli)  atter  sogte  at 
bringe  Generalstaterne  paa  andre  Tanker.  Disse  vare  og 
forbleve  fast  besluttede  paa  at  sætte  deres  Fordring  igjennem 
med  Magt  og  vedtoge  den  23de  Juli,  at  Statholderen  i 
Spidsen  for  en  Statskommission  paa  8  Medlemmer  skulde 
begive  sig  til  Utrecht,  for  ved  saadanne  Midler,  som  de 
maatte  anse  for  passende,  at  gjennemfcre  Waardgeldernes 
Oplosning,    Nationalgardens    Anerkjendelse    og    Provinsens 

Samtykke  til  det  nationale  Budget.  Denne  Beslutning  toges, 
medens  Provinsens  Afsendinge  vare  fraværende,  hvorfor  kun 
Hollands  Deputerede  protesterede.  Denne  sidste  Provinses  kal- 
vinistiske  Stænderdeputerede,  som  vare  indviede  i  deu  paatamkte 
Sammensværgelse  mod  Utrecht,  havde  for  at  vanskeliggjore 
Afsendelsen  af  nogen  Understøttelse  til  den  truede  By,  stillet 
Forslag  om,  at  Hollands  Stater  skulde  tage  ti  Dages  Ferie ; 
dette  Forslag  blev  nu  vistnok  forkastet;  men  Minoriteten  havde 
alligevel  under  Protest  mod  Forsamlingens  Beslutnings- 
dygtighed forladt  Salen  og  formaaet  andre  til  at  følge  deres 
Bxempel,  saaledes  at  da  Hollands  Forsamling  erholdt  Under- 
retning om,  hvilken  skæbnesvanger  Beslutning  General- 
staterne havde  taget,  vare  kun  Ridderskabet  og  tre  Byer 
repræsenterede.  Dog  disse  Repræsentanter  vare  derfor  ikke 
raad vilde  og  besluttede  strax  ligeledes  at  sende  en  Kommission 
under  Grotius  og  Hoogerbeets  til  Utrecht  for  at  hjælpe 
denne  betrængte  Provins  med  Raad  og  Daad,  med  andre 
Ord  en  Borgerkrig  syntes  uundgaaelig.  Kommissionen  ankom 
til  Utrecht;  men  nu  viste  det  sig,  at  de  regulære  Tropper 
til  Trods  for  alle  Paamindelser  om  at  være  Staterne  lydige, 
ikke  vare  til  at  stole  paa,  ja  selv  en  Kapteju  af  Waard- 
gelderne  erklærede  ikke  at  ville  kæmpe  imod  Moritz.  Prinsen 
kom  saaledes  uden  at  mode  den  ringeste  Modstand  den  25de 
Juli  inden  for  Byens  Volde  og  overraskede  den  bestyrtede 
Magistrat  med  de  Ord:  »I  havde  nok  ikke  ventet  mig  som 
Gjæst  til  eders  Marked«.  Den  aarlige  Kermesse  var  nemlig 
lige  begyndt,  og  Byen  var  fuld  af  fremmede.  Motley  giver 
i  »Life  and  Death  of  Barneveld«,  Vol.  II  en  fortræffelig 
Skildring  af,  hvad  der  nu  tildrog  sig  i  det  gamle  ærværdige 
Bispesæde;  man  mærker,  at  Forfatteren,  alt  som  Dramaet 
nærmer  sig  sin  Slutning,  bliver  mere  og  mere  varm,  og 
hans  Farver  ere  saa  meget  mere  levende,  som  de  Om- 
givelser, han  skildrer,  endnu  i  mange  Henseender  ere  ufor- 
andrede. Vi  kunne  dog  ikke  dvæle  ved  disse  Enkeltheder, 
men  skulle  blot  anfore,  at  Moritz  ved  sin  bestemte  Optræden 

hindrede  al  Blodsudgydelse.  Den  31te  Juli  rykkede  en 
stor  Mængde  regulære  Tropper  ind  i  Byen;  efter  at  de 
havde  bemægtiget  sig  Hovedtorvet,  bleve  1000  Waardgelders 
afskedigede,  og  alle  de  libertinske  Magistratspersoner  af- 
satte, hvorpaa  40  nye,  alle  Kaivinister,  bleve  antagne. 
Saaledes  var  Utrecht  aldeles  bragt  til  Tavshed,  og  Hollands 
Oligarchi,  ledet  af  Barneveld,  stod  nu  ene  lige  over  for  den 
revolutionære,  kalvinistiske  Bevægelse,  som  daglig  voxede  i 
Styrke  og  omsider  maatte  knuse  det. 

I  Begyndelsen  af  Avgust  kom  Hollands  Stater  atter 
sammen,  og  Sporgsmaalet  var  nu,  om  Libertinerne  efter  alt, 
hvad  der  var  sket  i  de  sidste  Dage,  skulde  opgive  deres  For- 
langende: den  verdslige  Magts  Supremati  over  Kirken.  Vist- 
nok protesterede  ogsaa  de  kalvinistiske  Byer  imod  Moritz's 
Freragangsmaade  i  Utrecht;  men  det  var  forgjæves,  at 
Barneveld  søgte  at  bevæge  dem  til  at  slutte  sig  til  de  8 
intransigente  Byer,  som  nemlig  i  Religionsspergsmaalet  ved- 
blivende hævdede  det  Standpunkt,  at  den  nationale  Synodes 
Beslutninger  i  hvert  Fald  maatte  godkjendes  af  Staterne 
for  at  blive  til  Lov.  Fra  Libertinernes  Side  var  altsaa  ingen 
Imødekommenhed  at  veute,  og  Generalstaterne  ønskede  derfor 
snarest  at  bringe  den  begyndte  Revolution  til  en  Ende. 
Den  16de  Avgust  blev  Holland  for  sidste  Gang  anmodet 
om  at  give  sit  Samtykke  til  Synodens  Afholdelse  og  om  at 
afskedige  alle  Waardgelders ,  fem  Dage  senere  befalede 
Generalstaterne  disse  Tropper  at  nedlægge  deres  Vaaben, 
saafremt  de  ikke  vilde  straffes  som  Rebeller,  og  de  forsvandt 
fuldstændig  fra  Skuepladsen,  da  Holland  lige  saa  lidt  som 
Utrecht  kunde  tænke  paa  at  sætte  sig  til  Modværge. 
Barneveld  og  hans  Tilhængere  vare  altsaa  fuldstændig  af- 
væbnede; men  derfor  tænkte  den  gamle  Statsmand  endnu 
intet  øjeblik  paa  at  svigte  sin  Overbevisning;  derom  vidner 
f.  Ex.  hans  personlige  Underholdning  med  begge  Stat- 
holdere, hvorom  Motley  meddeler  en  Beretning.  Prins 
Moritz    og   Generalstaterne   indsaa  derfor,    at  Kalvinisterne 

stedse  vilde  blive  de  undertrykte,  saa  længe  Advokaten  for- 
blev i  sin  Stilling,  og  de  vigtigste  Embeder  tilhorte  det 
libertinske  Parti,  og  man  besluttede  nu  dettes  fuldstændige 
Undergang.  Efter  at  Waardgelderne  selv  vare  blevne  afsatte, 
kom  nu  Turen  til  deres  »Øverster«,  de  Herrer  Stater.  Den 
28de  Avgust  erholdt  Statholderen  og  hans  8  Ledsagere 
Fuldmagt  til  at  foretage  de  Skridt,  som  de  maatte  anse  for 
nødvendige  til  Landets  Ro,  Sikkerhed  og  Vel,  med  andre 
Ord,  de  skulde  bemægtige  sig  Lederne  for  det  libertinske 
Parti  og  dets  Forbundsfæller  Arminianerne. 

Endnu  samme  Dag  fik  Barneveld  af  sine  Venner  en 
Advarsel  om,  at  han  svævede  i  Fare;  men  han,_  som  havde 
helliget  hele  sit  Liv  til  Republikens  Grundlæggelse  og 
Magtudvikling,  der  betragtede  de  sidste  Aars  Kampe  som 
en  parlamentær  Debat,  i  hvilken  han  var  berettiget  til  at 
hævde  sin  Anskuelse  til  det  yderste  og  til  at  tage  sin  Til- 
flugt til  alle  lovlige  Midler,  viste  Tanken  om  Flugt  med 
Værdighed  fra  sig.  »Gjærne  lider  jeg  for  Fædrelandets 
Skyld,  hvad  Gud  i  sin  Visdom  tiiskikker  mig«,  var  hans 
Svar.  Det  var  den  samme  Retsfølelse  og  Tillid  til  Forsynet, 
som  ogsaa  tidligere  havde  afholdt  ham  fra  at  følge  sine 
Venners  Raad  om  at  forlade  Haag  og  at  søge  et  sikkert 
Tilflugtssted  i  en  af  de  trofaste  Byer. 

Den  29de  Avgust  Kl.  7  om  Morgenen  kom  Uijten- 
bogaert  for  at  raadfore  sig  med  sin  gamle  Ven,  der,  som  om 
intet  var  paa  Færde,  sad  i  travl  Virksomhed  ved  sit  Skrive- 
bord. De  to  Mænd  følte  dog  Situationens  Alvor,  Advokaten 
var  endogsaa  lidt  mismodig,  og  forgjæves  søgte  Uijtenbogaert 
at  trøste  ham,  kort  efter  skiltes  de  med  et  varmt  Haandtryk 
for  aldrig  at  ses  mere;  thi  da  Barneveld  to  Timer  senere 
til  Vogns  begav  sig  til  Staternes  Raadssal  paa  »Binnenhof«, 
hvor  ogsaa  Statholderen  havde  sin  Bolig,  kom  en  af  dennes 
Kammerherrer  ham  i  Møde  ved  Porten  og  bad  ham  stige 
ud,  da  hans  Excellence  ønskede  at  tale  med  ham;  han  blev 
strax  tagen  til  Fange  og  foreløbig  indsat   i   et  af  Prinsens 

Værelser;  noget  senere  bleve  Grotius  og  Hoogerbeets  be- 
handlede paa  lignende  Maade,  medens  Ilbud  sendtes  til 
Utrecht  for  at  faa  fat  paa  de  daværende  Partichefer, 
Ledenberg  o.  ft.  Uijtenbogaert  skulde  fængsles  i  sit  Hjem, 
men  han  blev  advaret  og  undkom  endnu  i  rette  Tid. 

Medens  dette  foregik,  ventede  Hollands  Deputerede  for- 
gjæves  uden  for  Raadssalen  paa  deres  Ledere,  medens 
Generalstaterne,  der  vare  bedre  underrettede  om  For- 
holdene, vedtoge  en  Takadresse  til  Prinsen  og  hans  8 
Hjælpere,  fordi  de  havde  bragt  Sagen  til  en  lykkelig  Ende. 
Kun  lidet  brøde  de  sig  derefter  om  de  hollandske  Stænder- 
deputeredes  magtesløse  Vrede. 

Ved  Moritz's  og  Geueralstaternes  dristige  Optræden  var 
det  libertinske  Parti  med  ét  Slag  kastet  til  Jorden,  Stat- 
holderen kunde  uforstyrret  berejse  alle  uvillige  Byer  og 
erstatte  de  libertinske  Magistratspersoner  med  Kalvinister. 
Disse  sejrede  altsaa  fuldkommen,  Stat  og  Kirke  vare  helt  i 
deres  Magt.  At  denne  Magt,  til  Trods  for  Grev  Ludvigs 
Raad  om  at  vise  Maadehold,  blev  misbrugt,  er  en  Selvfølge; 
dette-  er  enhver  Revolutions  Forbandelse.  De  nye  Regerings- 
mænd savnede  ogsaa  som  oftest  alt  Begreb  om  Statsstyrelse ; 
thi  deres  Religionsiver,  hvad  enten  den  var  virkelig  eller 
hyklet,  havde  været  deres  eneste  Adkomst  til  de  nye 
Stillinger.  Til  alt  Held  for  Republiken  varede  dog  Kalvi- 
nisternes  Herredømme  ikke  længe,  Libertinerne  vare  vel 
kuede,  men  ikke  tilintetgjorte,  de  dannede  snart  atter  en 
mægtig  Opposition,  saaledes  at  en  fornyet  Strid  opstod,  den 
første  Betingelse  for  en  livskraftig  Stat,  naar  blot  Liden- 
skaberne kunne  holdes  i  Tømme. 

Vi  skulle  dog  ikke  folge  disse  Partistridigheder  til  Ende, 
thi  vi  kunde  da  lige  saa  godt  give  en  Fremstilling  af  Hol- 
lands Historie  indtil  vore  Dage;  derimod  vende  vi  os 
sluttelig  atter  til  Hovedpersonerne  i  denne  Skildring,  Stat- 
holderen og  Advokaten. 

Da  Moritz    ved   de   trufne  Foranstaltninger   var  sikker 

paa,  at  Synoden  vilde  komme  i  Stand,  at  den  kalvinistiske 
Tro  atter  kom  til  Ære  og  Værdighed,  og  at  Oligarchiet  var 
kuet,  var  hans  Kraft  dermed  udtømt;  han  manglede  aldeles 
Blik  for,  at  den  begyndte  Revolution  paalagde  ham  For- 
pligtelser, at  det  nu  var  ham  og  det  kalvinistiske  Parti, 
der  skulde  tage  Regeringens  Tøjler  i  Hænderne,  men  ansaa 
det  for  tilstrækkeligt  at  have  indsat  nye  Personer.  Dette 
synes  at  være  et  afgjort  Bevis  for,  at  Moritz,  om  han  end 
var  stor  som  Soldat,  ikke  var  Statsmand ;  havde  han  virkelig 
næret  ærgjerrige  Planer,  saaledes  som  Motley  antager,  er 
det  mærkværdigt,  at  han  efter  den  29de  Avg.  1618  intet 
gjorde  for  at  gjennemføre  dem.  Det  nye  Oligarchi,  som 
forst  og  fremmest  tænkte  paa  at  forblive  i  de  gode  Embeder, 
beherskedes  derved  aldeles  af  Fanatikerne  iblandt  Kalvi- 
nisterne,  Præsterne  Bogermann  og  Swoutius,  og  under  saa- 
danne  Omstændigheder  var  det  ikke  vanskeligt  at  forudse, 
hvilken  Skæbne  der  maatte  ramme  Libertinernes  ansete 
Anfører,  den  gamle  Advokat.  Hvor  ofte  havde  Kalvinisterne 
ikke  nedbedet  Himmelens  Hævn  over  ham!  Nu,  da  han 
var  i  deres  Magt,  kunde  de  derfor  ikke  vise  Mildhed,  deres 
Had  maatte  kølnes  i  hans  Blod,  saa  meget  mere  som  man 
ikke  havde  glemt  den  Strænghed,  hvormed  han  havde 
straffet  Kalvinisternes  Opstandsforsog  under  Leicester. 
Vanskeligheden  bestod  imidlertid  i  at  faa  ham  dømt; 
trods  alle  sine  Fejl,  sin  Magtlyst  og  Halsstarrighed  havde 
Bårne veld  altid  staaet  paa  Rettens  Grund,  og  dernæst  maatte 
man  være  forberedt  paa,  at  mægtige  Kræfter  vilde  blive 
satte  i  Bevægelse  for  at  frelse  den  mere  end  70aarige 
Olding.  Frankrig  sendte  strax  et  extraordinært  Gesandtskab 
til  Generalstaterne  for  at  bevæge  dem  til  Mildhed;  Enke- 
statholderinden ,  Advokatens  personlige  Veninde,  gjorde  al 
sin  Indflydelse  gjældende  til  hans  Gunst,  Grev  Ludvig  vilde 
gjærne  beskytte  ham,  og  endogsaa  Moritz  veg  en  Tid  tilbage 
for  at  sætte  en  Blodplet  paa  sit  hæderlige  Navn  ved  at 
laane    sin    Arm    til    et  juridisk   Mord.     Medens   de    andre 

fangne  Partiførere  strax  bleve  forhørte  og  truede  med 
Tortur,  hvorfor  Ledenberg  af  Skræk  aflivede  sig.  blev 
Barneveld  ikke  stillet  for  nogen  Dommer,  men  ført  til  et 
Sted,  hvor  han  kunde  holdes  fuldstændig  ude  af  For- 
bindelsen med  Omverdenen.  Loven  forlangte  rigtig  nok,  at 
ingen  maatte  holdes  fængslet  i  mere  end  6  Uger  uden  at 
blive  forhørt;  men  hvad  betyder  Loven  i  revolutionære 
Tider.  Saaledes  forlob  Vinteren,  uden  at  der  med  Hensyn 
til  Fangen  blev  truftet  nogen  Bestemmelse;  men  nu  bleve 
alle  hans  mange  Fjender  og  navnlig  Pøbelen  utaalmodige, 
og  omsider  nedsattes  da  den  7de  Marts  1619  en  over- 
ordentlig Domstol  paa  24  Medlemmer,  næsten  alle  Ad- 
vokatens erklærede  Modstandere,  for  at  undersøge  hans  Sag. 
Man  nægtede  ham  strax  en  Defensor,  ja  endogsaa  Brugen 
af  Pen  og  Papir,  saaledes  at  han  kun  ex  tempore  kunde 
svare  paa  de  imod  ham  fremsatte  Beskyldninger;  at  frem- 
drage disse  ligger  uden  for  vor  Opgave,  en  hel  Litteratur 
foreligger  derom.  Resultatet  af  Forhoret  var  desuden  i 
Forvejen  givet;  hvad  skulde  Advokaten  svare  paa?  at  han 
havde  tilladt  Arminius  at  prædike  sin  Vranglære,  modsat 
sig  Xationalsy noden,  forfattet  den  skarpe  Resolution,  antaget 
Waardgelders ,  søgt  at  gjøre  Modstand  imod  Statholderen  i 
rtrecht,  modsat  sig  Oprettelsen  af  et  vestindisk  Kompagni ; 
det  var  jo  hele  hans  Politik,  som  regnedes  ham  til  Brøde, 
og  hvad  Beskyldningen  om  at  have  modtaget  spansk  Guld 
angik,  kunde  han  afvise  den  med  Foragt.  Saaledes  forløb 
atter  Uger,  uden  at  Retten  kom  til  noget  Resultat;  Barne- 
velds  Venner  fattede  atter  Mod,  de  vare  endogsaa  ufor- 
sigtige nok  til  paa  Valborgsdagen  at  plante  Majtræer  med  Flag 
foran  hans  Hus,  ligesom  for  at  fejre  hans  snarlige  Fri- 
givelse. Grev  Ludvig  indsaa  derimod ,  at  en  anden  Af- 
gjorelse  forestod ,  med  mindre  man  kunde  bevæge  enten 
Advokaten  selv  eller  hans  Hustru  og  Bern  til  at  ind- 
give et  Andragende  til  Statholderen  om  at  udvise  Xaade; 
thi   ved    en    saadan    Bøn    vilde    Barneveld    stiltiende    have 

anerkjendt  sin  Skyld  og  derved  tilintetgjort  al  sin  frem- 
tidige politiske  Indflydelse,  hvilket  var  Kalvinisternes  Hoved- 
formaal.  Grev  Ludvig  anvendte  imidlertid  forgjæves  sin 
Overtalelseskunst.  Advokatens  Familie  erklærede  bestemt, 
at,  om  det  end  skulde  koste  hans  Hoved,  vilde  den  aldrig 
bede  om  Naade,  men  stole  paa  hans  Sags  Retfærdighed. 
Det  samme  gjorde  hans  Venner  og  Partifæller;  efter  det 
haarde  Slag,  som  var  blevet  dem  tilføjet,  begyndte  de 
atter  at  rejse  sig.  Paa  alle  Maader,  ved  Ord  og  Handling, 
begyndte  de  at  udfordre  deres  Overvindere;  det  viste  sig 
jo,  at  de  ikke  kunde  overbevise  den  store  Fange  om  nogen 
Brøde  og  altsaa  heller  ikke  kunde  dræbe  ham;  men  netop 
denne  ukloge  Holdning  maatte  volde  Barnevelds  Undergang, 
Kalvinisterne  havde  ingen  anden  Udvej  end  at  modtage 
Udfordringen,  og  Advokaten  domtes  enstemmig  til  Døden. 
Efter  at  han  den  12te  Maj  1619  var  bleven  forberedt  paa 
dette  Udfald  og  skriftlig  havde  taget  Afsked  med  sin 
Familie,  thi  en  personlig  Sammenkomst  blev  ham  paa  en 
underfundig  Maade  foreholdt,  førtes  den  72aarige  Stats- 
mand den  næste  Morgen  tidlig  sidste  Gang  for  sine 
Dommere.  Strax  efter  at  Dødsdommen  var  bleven  oplæst, 
førtes  han  til  det  paa  »Binnenhof«  oprejste  Skafot,  som 
var  omringet  af  1200  Soldater  og  Tusender  af  Tilskuere. 
Da  han  havde  besteget  det,  Klokken  var  omtrent  halv  ti, 
tiltalte  Barneveld  Mængden  saaledes:  »Tro  ikke,  at  jeg 
er  en  Forræder  mod  mit  Land;  jeg  har  altid  handlet 
aabent  og  ærlig  som  en  god  Patriot,  og  som  saadan  vil 
jeg  de«.  Han  tog  derpaa  Kappen  over  Hovedet,  og  i  det 
han  fortes  til  Blokken,  udbrød  han:  »Kristus  er  min  Led- 
sager, o,  Gud,  himmelske  Fader!  modtag  min  Aand!« 

Dramaet  var  foreløbig  til  Ende;  men  Moritz's  Minde 
var  besudlet  med  Blod.  Faa  Dage  efter,  den  29de  Maj, 
blev  Synoden  sluttet;  den  fordømte  paa  det  strængeste 
den    arminianske    Lære,    hvis    Forkyndere    bleve   forfulgte, 

og  opretholdt  den  heidelbergske  Konfession.  I  den  ny- 
dannede Republik  herskede  der  tilsyneladende  atter  Ed igh ed, 
og  den  kunde  atter  med  Kraft  optage  Kampen  med 
Spanien,  som  forgjæves  havde  sat  sin  Lid  til,  at  de 
politiske  Stridigheder  vilde  bringe  Holland  tilbage  under 
dets  Indflydelse. 

P.  N.  Nieuwenhuis. 


Nero. 

(Slutning). 

IX. 

V  i  have  oven  for  fortalt,  hvorledes  den  kjække  Corbulo 
havde  bragt  den  parthiske  Krig  til  en  Afslutning*);  man 
havde  lovet  at  forlene  Partherkongens  Broder  Tiridates  med 
Kongeriget  Armenien,  hvis  han  vilde  modtage  sin  nye 
Værdighed  af  Neros  Hænder.  Tvende  Aar  (64  og  65) 
havde  den  parthiske  Prins  tilbragt  hos  sine  Brødre  og  Moder; 
først  i  Efteraaret  indfandt  han  sig  hos  Corbulo  ved  Evfrat 
for  at  tiltræde  Rejsen  til  Rom;  et  prægtigt  Følge  ledsagede 
ham,  hans  Hustru,  Børn  og  Slægtninge,  mange  armeniske 
og  parthiske  Adelsmænd,  Soldater  og  Slaver,  tilsammen 
3000  Mand.  Efter  at  han  af  Corbulo  havde  modtaget  et 
lige  saa  talrigt  Æresfølge,  satte  det  glimrende  og  statelige 
Følge  sig  i  Bevægelse  gjennem  For- Asien;  overalt  gjæste- 
venlig,  ja  festlig  modtaget  foraarsagede  det  Asiens  Byer 
store  Bekostninger;  Svetonius  beretter,  at  en  Dagsrejses 
Omkostninger  alene  beløb  sig  til  800,000  Sestertier.  Den 
kejserlige  Regering  syntes  at  ville  fremkalde  hos  Ar- 
meniens fremtidige  Konge  et  blivende  Indtryk  af  det 
romerske  Riges  Magt  og  Storhed ;  Tiridates,  som  tillige  var 
Magier,  skal  først  have  vægret  sig  ved  at  gjøre  en  Sørejse, 

*)  Se  I,  355—56. 

da  i  Folge  hans  Religion  Havets  salte  Vand  var  urent; 
sluttelig  gik  han  dog  over  Hellesponten  og  senere  paa  sin 
Tilbagerejse  over  Adriaterhavet.  I  Neapel  kom  Xero  sin 
Vasal  i  Mode,  som  knælende  aflagde  ham  Hyldingseden,  og 
denne  første  Modtagelse  fejredes  med  glimrende  Festlege  i 
Puteoli.  Den  officielle  Højtidelighed,  som  bestod  i  Indtoget 
i  Hovedstaden  og  Forleningsceremonien,  maatte  opsættes  paa 
Grund  af  det  ugunstige  Vejrlig,  Befolkningens  Xysgjerrighed 
blev  derved  endnu  mere  oget,  og  da  endelig  Dagen  til  denne 
sjældne  Højtidelighed  var  bleven  fastslaaet,  havde  allerede 
om  Natten  mange  Tusender  i  deres  Festtogaer  samlet  sig  i 
den  prægtig  smykkede  Stad.  Forum  og  de  omliggende 
Templer  og  Basilikaer  vare  bedækkede  med  Mennesker, 
medens  Prætorianerne  i  Paradeuniform  holdt  Pladsen  aaben 
for  Kejserens  Triumftog.  Ved  Dagens  Frembrud  viste  Nero 
sig,  fulgt  af  Senatet  og  en  Del  af  sin  Garde,  og  indtog  sit 
Sæde  paa  den  kuruliske  Stol,  der  var  opstillet  paa  Taler- 
stolen. Tiridates  skred  derpaa  med  sit  Følge  gjennem 
Prætorianernes  Rækker  og  knælede  paa  Rostraens  Trin  for 
den  romerske  Imperator;  Partherfyrsten  fremsagde  sin  Bøn 
om  Forlening,  og  Nero  tilstod  ham  den,  i  det  han  i  Stedeii 
for  Turbanen  satte  Diademet  paa  haus  Hoved;  den  smigrede 
Pøbel  brød  ved  denne  Akt  ud  i  en  uendelig  Jubel,  Kejseren 
hilstes  som  Imperator,  bragte  en  Lavrbærgreu  paa  Capitolium 
og  lukkede  Janustemplet.  Xu  fulgte  en  storartet  Fest  i 
Pompejus's  Theater,  som  lige  til  Stolene  prangede  med  rig 
Forgyldning,  medens  Amfitheatret  var  overspændt  med  et 
himmelblaat,  stjærnebesaaet  Tæppe.  Xero  gav  den  fremmede 
Fyrste  en  Prove  paa  sin  Kunstnerfærdighed  og  traadte  op 
i  Theatret  som  Citharspiller  og  i  Cirkus  som  Vognstvrer,  iført 
en  gren  Klædning  og  med  den  brugelige  hjælmformige  Hat; 
Tiridates.  som  vilde  besvare  denne  Høflighed,  viste  sig  paa 
Arenaen  og  gjennemborede  ved  en  Dyrekamp  to  Tyre  med 
ét  Kastevaaben.    I    det   hele    synes    den   armeniske  Kon^e 

ved  mange  glimrende  Egenskaber  i  høj  Grad  at  have  vundet 
Kejserens  Gunst,  thi  foruden  betydelige  Foræringer  modtog 
han  Tilladelse  til  at  gjenopbygge  sin  Hovedstad  Artaxata, 
som  laa  i  Ruiner,  og  at  medtage  Bygningsfolk  fra  Rom; 
muligvis  skete  dette  dog  ogsaa  af  en  klog  Politik  for  at 
bringe  Vestens  Kunst  i  stadigt  Minde  hos  Østens  fjærne 
Folkeslag.  Tiridates  besvarede  denne  Naade  ved  at  op- 
kalde sin  gjenopbyggede  Hovedstad  efter  Kejseren  (Neronia). 
Kongens  Hjemrejse  gik  over  Adriaterhavet  til  Dyrrhachium 
og  derfra  til  Lands  til  Asien,  hvor  Corbulo  tillod  ham  at 
medtage  de  Bygningsfolk,  som  Nero  havde  bevilget  ham; 
derimod  maatte  han  ved  Grænsen  af  sit  Rige  hjemsende 
alle  dem,  som  han  paa  egen  Haand  havde  antaget;  Aar- 
sagen  til  denne  smaalige  Forholdsregel  er  desto  vanske- 
ligere at  fatte,  som  den  nye  Fyrstes  Forhold  til  Rom  be- 
standig blev  godt. 

Denne  Fest,  som  paa  én  Gang  bar  en  krigerisk  og 
fredelig  Karakter,  gjenopvakte  Neros  Drømme  om  Krigerære 
og  Erobring.  Han  vaklede  mellem  et  Tog  til  Æthiopien, 
hvor  han  vilde  finde  Nilens  Kilder,  en  Krig  mod  Partnerne 
for  at  rivalisere  med  Alexander  den  store,  eller  mod  Al- 
banerne for  at  aabne  Adgangen  til  Kaukasus,  som  endnu 
ingen  romersk  Feltherre  havde  overskredet.  Han  higede 
efter  det  uopnaaelige,  utrolige,  ævent3^rlige*);  han  studerede 
Magien  med  Lidenskab  og  udspurgte  alle  Tiridates's  Magere 
om  deres  Hemmeligheder;  men  da  han  fandt  denne  hul  og 
tom,  vendte  han  sig  til  de  Værker,  som  Haanden  kan  ud- 
føre og  Øjet  skue;  han  vilde  se  sine  sejrrige  Legioner 
under  Sirius's  Ild  og  Bjørnens  Is,  og  lod  Kaukasus  undersøge, 
medens  tvende  Centurioner  allerede  vare  trængte  frem  til 
de  utilgængelige  Klipper,  hvorfra  Nilen  styrter  sig  ned  i 
umaadelige  Sumpe.  Han  udrustede  Armeer  fra  Ulyrien, 
Germanien  og  Britannien,  ja,  fra  selve  Italien  udskrev  han 


*)  Tacitus  kakler  ham   „incredibilium  cupitor". 

en  Legion  af  3  Alen  neje  Soldater,  som  han  kaldte  Alexander 
den  stores  Phalanx! 

Kejseren  rejste,  men  den  Hær,  som  fulgte  ham,  bar 
hverken  Kastespyd  eller  Skjold;  Lyren  traadte  i  Steden  for 
Kaarden,  og  Hjælmene  vare  Theatermasker.  Denne  Gang 
(i  Aaret  66)  iværksatte  han  virkelig  det  alt  længe  paatænkte 
Besog  i  Grækenland,  alle  de  Stater,  som  afholdt  musiske 
Væddekampe.  skyndte  sig  med  paa  Forhaand  at  sende  ham 
deres  Æresbelonninger,  og  Nero  modtog  deres  Sendebud  med 
stor  Pomp  og  indbød  dem  til  sit  Bord.  Da  en  af  disse 
anmodede  ham  om  at  give  en  Prøve  paa  sin  Færdighed  i 
Sang,  og  efter  Debuten  henrykt  gav  sit  Bifald  til  Kjende. 
erklærede  Kejseren,  at  kun  Grækerne  havde  Øren,  og  de 
alene  fortjente  den  Ære  at  hore  ham.  Hans  Følge  bestod, 
foruden  af  de  5000  Augustaner  (Claqueurs),  af  en  broget 
Skare  Hofmænd  og  et  talrigt  Tjenerskab.  Kejseren,  som 
betraadte  en  Mumrnius's,  en  Flamininus's,  en  Agrippas  Spor, 
higede  efter  de  Lavrbær,  som  tilkom  en  Periodonicus  eller 
Sejrherre  i  den  hele  Cyklus  af  græske  Lege;  thi  han  nejedes 
ikke  med  at  optræde  som  Musiker,  Sanger  og  Skuespiller, 
men  lod  sig  ogsaa  se  som  Vognstyrer,  skjønt  han  faldt  af 
Vognen  og  nær  havde  taget  Skade.  Grækernes  Smigreri 
fortjente  en  Belonning,  og  Nero  proklamerede  i  Korinth  med 
stor  Højtidelighed  Grækenlands  Frihed  og  belønnede  sine 
Dommere  med  store  Pengesummer.  I  denne  By  begyndte 
han  ogsaa  et  Foretagende,  som  skulde  gjore  hans  Navn 
berømt  for  Efterverdenen,  et  Værk,  ofte  paatænkt,  men 
aldrig  fuldendt,  den  korinthiske  Landtanges  Gjennemskæring. 
Kejseren  gjorde  det  første  Spadestik,  og  Prætorianere ,  ja 
domfældte  Forbrydere  deltoge  i  Arbejdet,  blandt  disse 
den  lærde  Stoiker  Musonius  Rufus,  der  var  bleven  forvist 
som  medskyldig  i  den  pisoniske  Sammensværgelse;  en 
anden  Filosof  saae  ham  her  haandtere  Spade  og  Hakke; 
dog  da  ægyptiske  lærde  forsikrede  Kejseren,  at  hvis  Ar- 
bejdet fuldførtes,  vilde  Vandet  i  den  korinthiske  Bugt,  som 

staar  højere  end  den  saroniske,  overskylle  Øen  Ægina,  blev 
Planen  hurtig  opgiven  efter  hans  Afrejse.  Som  et  ka- 
rakteristisk Tegn  paa  Neros  Had  til  Senatet  kan  anføres, 
at  han  i  Indledningsofret  til  det  store  Foretagende  op- 
sendte en  Ben  om,  at  det  maatte  blive  til  Held  for  »Kejseren 
og  Romerfolket« ,  uden  at  nævne  Senatet,  som  ellers  altid 
indesluttedes  i  officielle  Bønner. 

Det  er  ikke  umuligt,  at  der  har  ligget  et  hemmeligt  politisk 
Motiv  til  Grund  for  Neros  Grækerrejse;  Statholderen,  Gessius 
Florus's  Grusomheder  i  Judæa  havde  fremkaldt  en  heftig 
Opstand,  Jøderne,  der  gik  sejrrig  frem,  hoverede  over  deres 
Held,  og  da  de  mistvivlede  om  deres  Tilgivelse,  gjorde  de 
en  desto  mere  haardnakket  Modstand.  Det  var  tydeligt,  at 
den  store  Krig,  som  skulde  afgjøre  Jødelandets  Skæbne  og 
saa  længe  var  bleven  opsat ,  nu  var  begyndt ;  men  Corbulo 
var  næsten  paa  Stedet,  hans  Navn  alene  indgød  Ærefrygt, 
og  han  stod  i  Spidsen  for  en  sejrrig  Armé.  Kunde  Kejseren 
ikke  med  fuld  Tillid  overgive  det  forestaaende ,  vanskelige 
Krigsarbejde  til  en  saadan  Fører  og  saadan  en  Mands- 
styrke?  Dog  den  onde  Fyrstes  Misundelse  paa  den  krigs- 
dygtige Prokonsul  sejrede  over  enhver  Bekymring  for  sit 
Eiges  Interesser;  Nero  skjælvede  for  en  Forøgelse  af  den 
farlige  Undersaats  Magt.  Havde  ikke  Tiridates  allerede  i 
Rom  ladet  de  Ord  falde  til  ham :  »Hvilken  god  Slave  har 
du  ikke  i  Corbulo?«  Nu  troede  han,  at  Øjeblikket  var 
kommet,  da  han  stod  ved  Dørtærskelen  til  Coibulos  Provins. 
Pludselig  blev  den  frygtede  Feltherre  stævnet  for  Kejserens 
Øjne  til  Grækenland,  og  samtidig  udgik  den  Befaling  til 
Vespasian,  en  prøvet  Kriger,  som  allerede  havde  lagt  sin 
Dygtighed  for  Dagen  under  den  britiske  Krig,  at  modtage 
Kommandoen  over  de  mod  Palæstina  bestemte  Tropper. 
Corbulo  maa  have  følt,  at  han  var  overflødig,  at  den  sæl- 
somme Befaling  røbede  Kejserens  Unaade,  at  han  gik 
personlig  Fare  i  Mode.  Dog,  om  endskjont  han  vidste,  at 
hans  Dom  var  fældet,  var  hans  Soldatertroskab  saa  fast,  at 

han  adlød  uden  Toven;  aldrig  saa  snart  var  han  kommen 
til  Cenchreæ,  Korinths  Havn,  forend  Sendebud  fra  Xero 
bragte  ham  den  Befaling  at  dræbe  sig  selv.  Uden  Knurren 
eller  Modstand  stodte  den  modige  Kriger  Sværdet  i  sit 
Bryst  med  de  Ord:    »Fortjent  med  rette!« 

Kejserens  dybe  Nedværdigelse  paa  Scenen,  paa  Rende- 
banen og  Arenaen  kunde  ikke  forekomme  Grækerne  saa 
anstødelig  som  Romerne  paa  Grund  af  deres  forskjellige  Op- 
fattelse af  den  sceniske  Kunst.  Den  Vanære ,  som  han  til- 
føjede Fortidens  hellige  Sejrherrer,  da  han  lod  hines  Statuer 
nedrive  og  beskæmme,  for  at  blive  i  Erindringen  som  den 
eneste  Sejrherre,  mødte  heller  ikke  hos  de  letsindige  Grækere 
den  Forbitrelse,  den  fortjente.  Det  føleligste  for  Provinsen 
var  hans  overdrevne  Kuustbegejstring  og  den  dermed  for- 
bundne umaadelige  Ødselhed.  For  at  gjenvinde  de  forødede 
Summer  ikke  blot  udplyndrede  han  Grækenland,  men  gjorde 
ogsaa  Landet  til  Skueplads  for  blodige  Voldsgjerninger; 
mange  Mennesker  bleve  kun  myrdede  for  deres  Rigdommes 
Skyld,  og  deres  Arvinger  fordrevne.  Templerne  mistede 
deres  Gudebilleder  af  Guld  og  Sølv,  og  medens  Xero  med 
sin  Yndling  Tigellinus  plyndrede  det  helleniske  Fastland, 
lod  han  ved  sine  Sendebud  Røverierne  udstrækkes  over 
For-Asien  og  tilgrænsende  Lande.  Skjont  Kejseren  under 
sit  Ophold  gjennemkrydsede  Provinsen  i  enhver  Retning, 
afholdt  han  sig  fra  at  besøge  Sparta  og  Athen,  den  forstø 
Stad  af  den  naive  Grund,  at  Lykurgs  Love  ikke  passede  med 
hans  Grundsætninger,  den  anden  af  bange  Sky  for  Mythen 
om  Erinnyerne,  som  sagdes  at  straffe  Modermordere.  I 
Delphi  raadspurgte  han  Oraklet  om  siu  fremtidige  Skæbne 
og  blev,  som  det  fortælles,  advaret  for  det  TRde  Aar,  et 
Svar,  der  syntes  den  unge  Mand  paa  30  at  bebude  et  langt 
Liv,  men  som  kort  efter  blev  fundet  at  have  en  ganske  anden 
skæbnesvanger  Betydning. 

Xero  havde  under  sin  Fraværelse  i  Grækenland  nedlagt 
Regeringen  i  den  frigivne  Helius's  Hænder.      Denne  rasede 

i  Hovedstaden  mod  alle  Stænder  med  Mord,  Forvisning  og 
Godsinddragelse;  da  der  til  sidst  gav  sig  en  betaaikelig 
Gjæring  til  Kjende,  opfordrede  han  gjentagne  Gange  Fyrsten 
til  en  hurtig  Tilbagekomst;  men  Kejseren,  der  var  lysten 
efter  nye  Sejrstegn,  opsatte  Tilbagerejsen  i  flere  Maaneder. 
»Du  paaminder  mig,«  skrev  han  tilbage  til  Helius,  »du 
beder  mig  indtrængende  om  at  vise  mig  igjen  personlig  i 
Kom;  men  du  skulde  snarere  fraraade  mig  at  vende 
tilbage,  førend  jeg  har  høstet  min  fulde  Lavbærhøst«. 
Imidlertid  begyndte  Sagerne  først  paa  Aaret  68  at  antage 
et  endnu  alvorligere  Udseende;  Komplotter  til  Omst3Ttelse 
af  den  bestaaende  Kegering  syntes  at  modnes  i  de  vestlige 
Provinser,  Regeringsraaderne  i  Rom  vidste  ikke,  hvilke  af 
deres  Officerer  li  Gallien  og  Spanien  de  kunde  stole  paa, 
dyb  Utilfredshed  gjærede  i  Hovedstadens  højere  Klasser, 
og  Folkets  Stemning  var  vaklende  og  usikker.  Helius  drev 
igjen  paa  Kejseren,  at  han  hurtig  skulde  vende  tilbage,  ja 
satte  selv  over  til  Grækenland  for  at  holde  en  personlig 
Raadslagning  med  ham.  Endelig  indskibede  Kejseren  sig, 
skjønt  Aarstiden  endnu  var  ugunstig  for  Sejlads,  og  naaede 
efter  en  stormfuld  Overfart  lykkelig  Havnen  ved  Puteoli. 


X. 

Nero  vendte  tilbage  til  Italien  uden  nogen  Ængstelse, 
i  stolt  Selvtillid  til  sin  Lykke;  dette  indlyser  af  hans  Svar, 
da  nogle  Kostbarheder  vare  gaaede  tabte  under  Sejladsen, 
»Fiskene  ville  nok  skaffe  mig  dem  igjen«.  Efter  Britanniens 
og  Armeniens  Tab  og  Gjenerobring  var  hans  Tro  til  sin 
Lykkestjærne  bleven  endnu  fastere.  I  Neapel  begyndte  han 
sit  lange  Løb  af  Kunstnertriumfer  og  holdt  sit  Indtog  i 
Campaniens  Hovedstad  med  et  Spand  mælkehvide  Heste; 
Murene  bleve  nedbrudte  for  den  kejserlige  Hieronieus's 
Vogn.  Paa  samme  Maade  holdt  han  sit  Indtog  i  Antium, 
i  Albanum  og  endelig  i  Hovedstaden.     Endnu   forend    hans 

Ankomst  havde  Senatet  dekreteret  ham  en  Mængde  ærefulde 
Udmærkelser.  Saa  snart  han  viste  t>ig,  lagde  Utilfredsheden 
sig,  og  alt  traadte  tilhage  i  det  underdanigste  Smigreris 
Skranker;  han  holdt  sit  Indtog  i  Rom  paa  en  Vogn,  som 
Augustus  havde  brugt  ved  sine  Triumfer,  med  Citharspilleren 
Apollodor  ved  sin  Side.  Kejseren  var  iført  en  Purpurklædning 
og  en  stjærnebesaaet  Kappe,  bar  paa  sit  Hoved  den  olympiske 
Sejrskrans  og  i  sin  hojre  den  pythiske.  Foran  ham  bares 
alle  de  øvrige  Kranse  (1808  i  Tallet),  han  havde  vundet, 
tillige  med  Indskrifter,  som  angave  de  forskjellige  Vædde- 
kampe.  Riddere,  Senatorer  og  Soldater  ledsagede  ham 
gjennem  Byen .  der  var  smykket  med  Kranse  og  duftede  af 
vellugtende  Ofre.  Fra  Circus  Maximus,  hvis  Buer  ligeledes 
vare  nedrevne  for  Triumftoget,  gik  dette  over  Veiabrum, 
Forum  til  Palatinus  og  det  derværende  Apollotempel.  Der 
syntes  ingen  Ende  paa  Folkets  Jubel;  man  hilste  Fyrsten 
som  Nero-Herakles ,  Nero-Apollo  og  den  største  Sejrherre 
siden  evige  Tider,  og  der  blev  slaaet  Medaljer,  paa  hvilke 
Kejseren  til  alle  romerske  Patrioters  Skam  og  Harme  frem- 
stilledes i  en  Citharspillers  Dragt.  Denne  glimrende  Mod- 
tagelse, Nero  fandt,  udfriede  ham  snart  fra  enhver  Be- 
kymring, som  Helius  havde  vakt  hos  ham;  han  overgav 
sig  paa  ny  til  sine  vante  Forlystelser  i  Cirkus  og  i  Theatret, 
snart  i  Rom,  snart  i  Campaniens  Byer;  men  midt  imellem 
Triumfer  og  Takkefester,  mellem  Smiger  og  Æreskranse, 
nærmede  Gjengjældelsens  Time  sig.  Hævnen  kom  fra 
Vesten,  fra  Gallien.  Dette  Landskab  blev  paa  denne  Tid 
bestyret  af  Proprætoren  Cajus  Julius  Vindex;  han  var  født  i 
Gallien  og  nedstammede  fra  gammel  aqvitansk  Kongeslægt, 
men  hans  Fader  havde  siddet  i  det  romerske  Senat.  Lige 
saa  begejstret  for  Ære  og  Frihed  som  energisk  og  krigs- 
dygtig havde  han  med  Foragt  og  Afsky,  som  saa  mange  af 
sine  Landsmænd,  været  et  personligt  Vidne  til  Kejser  Xeros 
dybe  Beskæmmelse.  »Jeg  har  set  eders  Kejser,«  saaledes 
lød  hans  Tale  til  hans  Landsmænd,  »i  Theatret,  paa  Scenen, 

midt  iblandt  Skuespillere  med  Lyre,  Kothurne  og  Maske; 
jeg  har  set  ham  bagbunden  og  belæsset  med  Kjæder;  jeg 
har  set  ham  spille  Modermordereii,  den  rasende  Orestes,  og 
som  Canace  udstøde  Fødselsmerternes  Veraab«. 

Disse  Ord  havde  en  desto  kraftigere  Virkning,  som 
Gallien  paa  denne  Tid  befandt  sig  i  stor  Ophidselse  paa 
Grund  af  Kejserens  trykkende  Udpresninger.  Vindex's  Op- 
fordring til  Frafald  fandt  derfor  en  almindelig  Tilslutning  i 
hans  Fædreland.  Om  den  galliske  Statholders  Foretagende 
var  frit  for  alle  egenkjærlige  Bevæggrunde,  da  han  ind- 
ladede Underhandling  med  Sulpicius  Galba,  Spaniens  da- 
værende Statholder,  og  foreslog  ham  til  Hersker,  er  dunkelt; 
at  hæve  sig  selv  paa  den  romerske  Kejsertrone  maatte  for 
ham  som  en  Galler  synes  et  voveligt,  ja  umuligt  Fore- 
tagende; men  det  synes,  at  han  tænkte  paa  at  stifte  et 
nationalt,  uafhængigt  Rige  og  i  denne  Hensigt  spillede  under 
Dække  med  Galba  ved  snu  Underhandlinger.  Galba,  som  paa 
denne  Tid  stod  i  sit  73de  Aar,  var  en  af  Kejserrigets 
dygtigste  Officerer,  en  aarvaagen  og  stræng  Soldat,  der 
efter  en  med  Ære  tilbagelagt  Embedsbane  nu  som  Statholder 
styrede  Spanien  paa  ottende  Aar.  Han  var  af  høj  og  anset 
Byrd  og  beslægtet  med  Roms  første  Familier;  da  han 
engang  i  sin  Ungdom  tillige  med  andre  Adelsmænd  gjorde 
den  aldrende  Kejser  Augustus  sin  Opvartning,  tog  denne 
ham  spøgende  ved  Hagen  og  sagde:  »Ogsaa  du,  Barn, 
skal  engang  smage  vor  Herskermagt«.  Tiberius,  siger  man, 
havde  ogsaa  af  Spaamænd  erfaret  den  glimrende  Fremtid, 
som  ventede  Galbas  gamle  Alder,  men  havde  beroliget  sig 
med  den  Bemærkning,  at  det  ikke  vedkom  ham.  Galba 
havde  beroliget  Neros  voxendø  Skinsyge  ved  en  paatagen 
Maske  af  Indolence  eller  Sløvhed,  han  undgik  saaledes  Cor- 
bulos  Skæbne  og  oplevede  at  hævne  denne. 

Da  Vindex  i  Vinteren  68,  medens  Nero  endnu  var  i 
Grækenland,  opfordrede  Galba  til  Frafald,  havde  denne  endnu 
god  Grund  til  at  tove.     Ved  Efterretningen  om  den  galliske 

Statholders  oprørske  Planer  havde  Kejseren  sat  en  Pris  paa 
Vindex's  Hoved,  og  vel  vare  Galliens  Tropper  tilbojelige  til 
at  følge  deres  Høvding,  men  Nedre- Gerrnaniens  kraftige 
Legioner  under  Virginius  Rufus's  Kommando  stode  rede  til 
at  marchere  mod  dem.  De  to  Hære  mødtes  ved  Vesontio, 
og  de  to  Hærførere,  der  havde  en  privat  Sammenkomst,  be- 
sluttede, som  det  synes,  i  Fællesskab  en  Rejsning  mod 
Nero.  Deres  Tropper  kunde  imidlertid  ikke  komme  til  den 
samme  Enighed,  og  Virginius' s  Legioner  angrebe  Vindex's 
Soldater  og  huggede  dem  næsten  ned ;  Plutarch  lader  begge 
Hærene  tvinge  deres  Feltherrer  til  Slag  og  angiver  de 
faldnes  Tal  til  20,000.  Vindex  skal  i  Fortvivlelse  over 
Slagets  ulykkelige  Udfald  med  sin  Races  Fyrighed  og  Let- 
sindighed have  styrtet  sig  i  sit  Sværd;  en  anden  Beretning 
lader  ham  falde  i  Slaget.  Saaledes  syntes  Oproret  et  Øje- 
blik at  være  slaaet  til  Jorden;  men  den  forsigtige  Galba 
var  bleven  forskrækket  for  sin  Sikkerhed;  han  havde  staaet 
i  Forbindelse  med  en  Oprører,  hvis  Færd  var  vel  bekjendt 
for  Regeringen;  han  havde  opsnappet  —  eller  lod  sig  i  det 
mindste  forlyde  med  det  —  en  Befaling  fra  Kejseren  til  at 
tage  ham  af  Dage,  og  han  greb  i  rette  Tid  Snigmordere 
blandt  sine  Slaver,  som  vare  lejede  af  Kejseren.  Saaledes 
dreven  af  Nødvendigheden  til  at  sørge  for  sin  egen  Sikkerhed, 
forsamlede  han  sine  Tropper  og  fremstillede  for  dem 
Billederne  af  Tyrannens  ædleste  Ofre;  ved  hans  Side  stod 
en  adelig  Yngling,  som  han  med  Forsæt  havde  hentet  fra 
hans  Forvisning  paa  de  baleariske  Øer.  Da  han  havde  givet 
sine  Soldater  en  Skildring  af  Statens  beklagelige  Tilstand, 
vilde  de  hilse  ham  som  Imperator,  men  han  afslog'  den 
farlige  Titel  og  antog  kun  Navn  af  Senatets  og  Romer- 
folkets Legat.  Tillige  proklamerede  han  en  Retstilstand  i 
Provinsen,  udskrev  nye  Legioner,  dannede  et  Slags  Senat 
og  Ryttergarde  omkring  sig  og  lod  udgaa  Edikter  over 
Romerriget  om  at  sammensværge  sig  med  ham  og  hjælpe 
ham  mod  den  fælles  Fjende.     Otho,  Statholder  i  Lusitanien, 

som  nu  i  10  Aar  havde  ventet  paa  det  gunstige  Øjeblik  til 
at  hævne  sig,  skjænkede  Galba  hele  sin  Guldservice  til  at 
slaa  Mønt  for.  De  galliske  og  germaniske  Legioner,  som 
efter  Vindex's  Død  sluttede  sig  sammen,  tilbøde  Virginius 
Purpuret,  ja,  besvore  ham  at  antage  Titel  af  Imperator  og 
indskreve  paa  hans  Buster  Ordene:  Cæsar  og  Augustus. 
Han  afslog  imidlertid  med  Fasthed  dette  lokkende  Tilbud, 
men  traadte  dog  i  Forbindelse  med  Galba,  som  havde  vovet 
det  farlige  Forsøg.  Snart  agtedes  det  fjærn  og  nær,  at 
Gallien  og  Spanien  vare  i  Oprør,  og  det  stod  klart,  at 
Rigets  Tøjler  uigjenkaldelig  vare  gledne  af  den  grumme 
Neros  Hænder. 

Den  skæbnesvangre  Hemmelighed,  at  en  Kejser 
kunde  udgaa  fra  et  andet  Sted  end  Kom*),  saa  længe 
skjult,  saa  fremmed  for  Tidsalderen,  var  paa  engang 
røbet.  Ikke  alene  i  Gallien  og  Spanien,  ogsaa  i  Afrika  og 
Nedre-Germanien  vare  Legionerne  beredte  til  at  vælge  en 
ny  Kejser;  i  Afrika  havde  Clodius  Macer,  i  Germanien 
Tontejus  Capito  løftet  Oprørsfanen.  Maaske  ventede  ogsaa 
Otho,  Neros  fordums  fortrolige,  ved  Atlanterhavets  Kyster 
paa  den  gunstige  Lejlighed.  Riget  fandt  sig  i  en  hemmelig 
Oplosningstilstand,  og  Borgerkrigene  havde  igjen  taget  deres 
Begyndelse.  Efterretningen  om  Vindex's  Frafald  indtraf  i 
Rom  den  19de  Marts,  Agrippinas  Dødsdag  (i  Aaret  68), 
da  Nero  opholdt  sig  i  Neapel,  dels  for  at  fejre  nye  Triumfer, 
dels  for  at  bivaane  de  græske  Lege.  Han  modtog  det  be- 
tydningsfulde Budskab  med  Ligegyldighed,  ja  med  Foragt, 
fornøjet  over,  at  der  tilbød  sig  en  bekvem  Lejlighed  til  nye 
Konfiskationer  og  Udsugeiser.  Skjønt  forstyrret  af  nye  og 
endnu  mere  foruroligende  Efterretninger,  udstedte  han  ingen 
Ordre  i  8  Dage  og  forbigik  Sagen  i  Tavshed.  Endelig  kom 
der  Manifester  fra  Vindex  selv,  som  bevægede  ham  til  at 
sende  den  Befaling   til  Senatet    at  erklære  Vindex  i  Rigets 


*)  posse  principem  alibi  qvam  Romæ  fieri. 

Akt  og  sætte  en  Pris  paa  hans  Hoved,  en  Erklæring,  som 
Vindex  besvarede  med  at  love  den  sit  eget  Hoved,  der 
bragte  ham  Xeros.  Kejseren  undskyldte  sig  hos  Senatet 
fordi  han  ikke  kom  personlig,  med  en  Forkølelse,  som  maatte 
behandles  med  den  storste  Forsigtighed  for  at  skaane  hans 
Stemme.  Intet  opbragte  ham  saa  meget  i  Vindex's  Opraab. 
som  at  han  dér  kaldtes  Ahenobarbus  i  Steden  for  Nero  og 
en  daarlig  Citharspiller.  Han  spurgte  endogsaa  gjentagne 
Gange  sine  Omgivelser,  om  de  havde  hort  nogen  bedre; 
men  da  det  ene  truende  Budskab  afloste  det  andet,  ilte  han 
ængstelig  til  Rom.  Da  han  paa  Vejen  fik  Oje  paa  et 
Billede,  som  forestillede  en  gallisk  Soldat,  besejret  og 
trukken  ved  Haarene  af  en  romersk  Ridder,  sprang  han  op 
i  letsindig  Glæde  over  dette  Varsel  og  tilbad  Himlen,  og  i 
Steden  for  at  holde  en  alvorlig  Raadslagning  med  det  for- 
samlede Senat  angaaende  Sagernes  farlige  Stilling  kaldte  han 
nogle  faa  romerske  Stormænd  til  Kejserpaladset,  holdt  et  kort 
Statsraad  og  tilbragte  Resten  af  Dagen  med  at  forevise  dem 
et  nyt  Vandorgel  og  forklare  dem  dets  Behandling  og 
Vanskeligheder.  Han  tilkjendegav  endogsaa  sin  Hensigt  at 
spille  offentlig  paa  det  i  Theatret,  »saafremt  Vindex  tillader 
det«,  lagde  han  ironisk  til. 

Dog  da  Efterretningen  naaede  Rom,  at  ogsaa  den  ansete 
spanske  Statholder  Galba  og  Spanien  var  i  Opror,  faldt  han 
i  Afmagt;  da  han  igjen  kom  til  sig  selv,  sønderrev  han  sin 
Klædning,  slog  sit  Hoved  i  Fortvivlelse  og  erklærede,  at 
det  var  ude  med  ham.  Hans  Amme  trøstede  ham  med  de 
Ord,  at  sligt  ogsaa  havde  rammet  andre  Herskere,  hvortil 
han  svarede:  »Min  Ulykke  er  storre  end  nogen  andens,  da 
jeg  mister  Herredømmet  endnu  levende«.  Alligevel  fulgte 
han  sin  vante  Levevis,  deklamerede  under  Maaltidet  Smæde- 
digte mod  de  frafaldne  Feltherrer  og  lod  sig  endogsaa 
hemmelig  bære  til  Theatret.  Han  lod  Galba  erklære  i 
Rigets  Akt,  hans  Godser  inddrage,  hans  Slaver  og  frigivne 
fængsle  og  truede  dem  med  Døden,  hvis  de  vovede  i  Italien 

at  understøtte  deres  Herres  Planer.  Han  overtog  selv 
Konsulatet,  maaske  i  Følge  en  Spaadom,  at  Gallien  ikke 
kunde  bekriges  uden  af  en  Konsul,  eller  fordi  den  Anseelse, 
dette  Embede  gav,  ikke  skulde  være  i  nogen  andens  Hænder 
end  Fyrstens.  Han  vaklede  mellem  alle  mulige  Beslutninger  j 
snart  vilde  ban  selv  overtage  Kommandoen  mod  Galba, 
snart  bleve  Forberedelserne  til  Felttoget  trufne  med  deu 
største  Langsomhed,  i  det  han  kun  tænkte  paa  saa  bekvemt 
som  muligt  at  føre  sine  Concubiner  og  Musikinstrumenter 
med  sig.  Han  organiserede  en  Flaadelegion .  drog  Marine- 
tropperne i  stort  Antal  til  Rom,  ja  tænkte  endogsaa  paa 
at  bevæbne  Almuen  og  Slaverne.  Snart  vilde  han  lade  alle 
Officerer  og  Statholdere  myrde  som  sammensvorne  imod 
sig ,  end  videre  alle  landsforviste  og  hele  den  galliske  Be- 
folkning i  Rom;  snart  tænkte  han  paa  at  forgive  hele 
Senatet,  stikke  Byen  i  Brand,  løslade  de  vilde  Dyr  og  sejle 
til  Alexandria  og  ernære  sig  iler  ved  sin  Kunst.  Til  sidst 
erklærer  han,  at  han  vil  træde  ubevæbnet  frem  for  de  op- 
rørske Armeer  og  græde  (!),  og  naar  han  har  kaldt  de  fra- 
faldne tilbage  til  deres  Pligt,  vil  han  som  den  glade  mellem 
de  glade  (lætus  inter  lætos)  synge  Sejrssange,  som  han 
allerede  nu  maa  forfatte. 


XI. 

Stemningen  i  Hovedstaden  havde  efterhaanden  antaget 
en  truende  Karakter.  Senatet  og  Ridderstanden  var  i  stor 
Bevægelse  ved  Tanken  om  den  nær  forestaaende  Befrielse 
fra  Tyrannen,  fornemmelig  synes  Senatet  med  Kraft,  men  i 
Stilhed  at  have  arbejdet  paa  Tyrannens  Fald.  Ogsaa  i  Be- 
folkningens lavere  Klasser  ulmede  en  hemmelig  Uvilje  mod 
ham.  Kornmangel  forøgede  den  endnu  mere,  og  et  Tilfælde 
bragte  den  til  Udbrud.  Medens  Hungeren  trykker,  melder 
man,  at  et  alexandrinsk  Lastskib  nærmer  sig ;  glad  ser  man 
en  snarlig  Lindring  af  Noden  ved  en  ægyptisk  Korntransport, 

Fartojet  kaster  Anker,  og  det  udlosser  —  Nilsand  for  den 
kejserlige  Cirkus.  Skuffet  i  sin  Forventning  udstøder  man 
Forbandelser  mod  Kejseren  og  vanærer  hans  Statuer.  Om 
Prætorianergardens  Holdning  i  disse  Neros  sidste  Dage  ere 
vi  kun  ufuldkomment  underrettede.  Efter  Tacitus  synes  det 
uden  for  al  Tvivl,  at  den  først  opgav  Nero,  da  den  troede  at 
være  ladt  i  Stikken  af  ham.  Den  ellers  saa  indflydelsesrige 
Gardekommandant  Tigellinus  forsvinder  aldeles  fra  Skue- 
pladsen; lejlighedsvis  berettes  det  af  Tacitus,  at  han  har 
forraadt  og  svigtet  sin  Herre,  og  Josephus  lader  ham  endogsaa 
tage  Del  i  en  Sammensværgelse,  en  Beskyldning,  som 
stemmer  godt  med  hans  lave  og  slette  Karakter.  Den  anden 
Gardepræfekt,  Nyniphidius  Sabinus,  tog  derimod  en  virk- 
sommere Andel  i  Begivenhedernes  Gang  og  forfulgte  sine 
egne  Planer,  forst  i  Forening  med  Senatet,  senere  alene. 
Disse  sigtede  efter  Tronen,  som  han  vilde  bestige  ved 
Gardens  Hjælp. 

Imidlertid  blev  Neros  Stilling  Time  for  Time  mere  for- 
tvivlet; hans  Raadgivere  forlode  ham.  Om  den  før  saa 
energiske  Helius  høre  vi  intet,  og  Senatet  antog  en  modig 
og  bestemt  Holdning.  Kurer  efter  Kurer  ilte  gjennem 
Roms  Porte  med  Nyheder  om  frafaldne  Generaler  og  Le- 
gioner. Kejseren  selv  pintes  af  svare  og  tunge  Drømme; 
han  saae  sin  myrdede  Moder  paa  det  uheldsvangre  Skib, 
hvis  Ror  var  vristet  ud  af  hans  Hænder;  hans  Hustru 
Octavia,  hvem  han  havde  ladet  dræbe,  drog  ham  ned  i  det 
allerdybeste  Mørke,  medens  befjerede  Myrer  vrimlede  om- 
kring ham,  og  Roms  berømteste  Slægter  holdt  ham  tilbage 
og  hindrede  ham  i  at  flygte.  Ude  af  sig  selv  omstyrtede 
han  Bordene,  knuste  de  kostbareste  Gjenstande  mod  Gulvet, 
blandt  disse  de  to  kostbare  homeriske  Bægre  med  Afbild- 
ninger fra  Iliaden  og  Odysseen;  han  forlangte  Gift  fra  den 
berygtede  Giftblanderske  Locusta,  som  altid  sad  ved  hans 
Bord,  gjemte  den  i  en  Guldkapsel  og  begav  sig  fra  Pa- 
ladset,   hvor   han   ikke    længere   troede    sig   sikker,    til  de 

servilianske  Haver  ved  Tiberens  Bred;  saaledes  kaldtes  vidt- 
udstrakte  Anlæg  med  Porte,  soru  indesluttede  talrige  Byg- 
ninger for  den  kejserlige  Husholdning. 

Saa  snart  Nero  havde  forladt  Paladset,  ilte  den  for- 
ræderske Gardekommandant  Nymphidius  Sabinus,  ledsaget 
af  en  Senatsdeputation,  til  Prætorianerkasernen  med  det 
falske  Budskab,  at  Nero  havde  forladt  dem  og  Rom;  de  for- 
bitrede Soldater,  som  endnu  ikke  havde  tænkt  paa  at  for- 
raade  en  Kejser  af  julisk  Blod,  lode  sig  nu  let  overtale  til 
at  erklære  sig  for  Galba;  et  Donativ  af  30,000  Sestertier 
pr.  Mand,  som  Præfekten  lovede  i  Galbas  Navn,  og  Se- 
natorernes Nærværelse  fremskyndede  Prætorianern es  Frafald; 
men  Nymphidius  drev  et  falsk  Spil,  da  han  lovede  Soldaterne 
en  saa  umaadelig  Sum,  for  senere  at  bringe  den  spanske 
Statholder  i  Miskredit  hos  Garden. 

Fra  den  servilianske  Park  udstedte  Nero  sine  sidste 
Befalinger:  han  gav  Ordre  til  sine  tro  frigivne  at  holde  Flaaden 
i  Ostia  beredt  og  opfordrede  de  tilstedeværende  Garde- 
tribuner og  Centurioner  til  at  felge  sig  paa  Flugten.  Nogle 
undskyldte  sig,  andre  afsloge  det  bestemt,  ja,  en  af  de 
kjækkeste,  hvis  Navn  Historien  ikke  har  overleveret  os,  gav 
Nero  en  bitter  Irettesættelse  med  de  Ord:  »Er  det  da  saa 
svært  at  dø?«  Meget  staar  uklart  for  os  i  dette  sidste 
tragiske  Drama.  Det  er  ubegribeligt,  at  Nero  endnu  ikke 
havde  nogen  Anelse  om,  hvad  der  var  foregaaet  i  Kom,  naar 
allerede  hans  Officerer  vægrede  sig  ved  at  lyde  ham.  Han 
overgav  sig  igjen  til  en  Række  Planer;  snart  havde  han  i 
Sinde  med  ydmyge  Bønner  at  søge  Parthernes  eller  Galbas 
Beskyttelse;  snart  vilde  han  i  Sorgedragt  træde  op  paa 
Talerstolen  i  Rom  og  bede  om  Tilgivelse  for  sine  begaaede 
Misgjerninger.  Hvis  hans  Tale  ikke  gjorde  den  tilsigtede 
Virkning,  vilde  han  forlange,  at  man  skulde  overdrage  ham 
Præfekturet  over  Ægypten.  Der  fandtes  senere  i  hans 
Gjemmer  en  Tale,  som  han  havde  udarbejdet  i  denne 
Hensigt.     Svetonius  fortæller,  at  han  afstod  fra  sit  Forsæt  af 

Frygt  for  at  blive  sønderreven  af  Folket,  forend  han  naaede 
Forum.  Da  ban  ikke  kunde  fatte  nogen  Beslutning,  opsatte 
han  det,  raadvild  og  vaklende,  til  den  folgende  Dag.  Ved 
Midnat  blev  han  vækket  og  erfarede,  at  den  vagthavende 
Kohorte  af  Prætoriansoldater  var  dragen  bort;  han  sprang 
hurtig  op  og  sendte  Bud  til  sine  Hofmænd,  men  ingen  kom. 
Han  forlod  selv  Gemakket  og  gik  med  de  faa  trofaste  til 
deres  Værelser;  men  alle  Dore  vare  aflukkede,  og  ingen 
svarede.  Dahanigjen  vendte  tilbage  til  sitSovegemak,  fandt  han 
alt  udplyndret,  endogsaa  Giftkapslen  ranet,  og  Livgarderne 
forsvundne.  Forst  nu  indser  Nero,  at  han  maa  do;  men 
han  savner  Modet  til  at  lægge  Haand  paa  sig.  »Hvor  er 
Myrmillonen  Spiculus,«  udbryder  han.  »eller  en  anden  Slags 
Gladiator,  som  vil  dræbe  mig«.  Ingen  svarer.  »Altsaa,« 
gjentager  han,  »har  jeg  hverken  Ven  eller  Fjende«,  og  iler 
hen  for  at  styrte  sig  i  den  forbiflydende  Tibers  Bolger; 
men  han  standser  i  sit  Lob,  hans  Fejghed  holder  ham 
tilbage,  og  han  forlanger  et  Skjulested  for  at  samle  sit 
Sind  og  berede  sig  til  Doden.  Da  tilbyder  den  frigivne 
Phaou,  en  af  hans  tro  Ledsagere,  sin  Villa  fire  Mil  fra 
Rom,  beliggende  mellem  den  salariske  og  nomentanske  Vej. 
Barfodet,  halv  paaklædt,  med  en  smudsig  farvet  Kappe 
over  sine  Skuldre  og  et  Torklæde  over  sit  Ansigt,  sniger 
Romerrigets  nys  almægtige  og  smigrede  Kejser  sig  i  den  dybe 
2Sat  hemmelig  ud  af  de  servilianske  Haver,  kun  ledsaget 
af  de  fire  trofaste,  Epaphroditus,  Neophytus,  Sporus  og 
Phaon;  han  bestiger  en  Hest  og  passerer  Roms  Porte  i 
Sommermorgenens  Daggry;  den  nomentanske  Vej  forer  ham 
under  Prætorianerkasernens  Mure,  og  den  faldne  Kejser 
maatte  hore  sin  Garde  udstede  Forbandelser  mod  sig  og 
istemme  hoje  Vivatraab  for  Galba.  Landboerne,  som  vare 
tidlig  paa  Færde,  sporge  ham:  »Er  der  noget  nyt  om 
Xero«  eller  bemærke  til  hverandre:  »Disse  Mænd  forfolge 
Tyrannen«.  Torden  og  Lynild,  Jordskjælv  forhoje  dette 
natlige  Ridts  Rædsler;    Neros  Hest  stejler   ved  Stanken   af 

et  Lig,  som  laa  ved  Vejen;  Tørklædet  falder  fra  Neros 
Ansigt,  og  en  Prætoriansoldat,  som  netop  gik  forbi,  kj ender 
Kejseren  og  hilser  ham.  Ved  den  fjerde  Milepæl  forlader 
den  lille  Skare  Landevejen,  stiger  af  deres  Heste,  og  kryber 
paa  alle  fire  gjennem  en  Kratskov,  i  det  de  træde  paa  deres 
Kapper,  hen  til  Bagsiden  af  Villaen  for  ikke  at  blive  op- 
daget af  nogen.  Da  Phaon  opfordrer  Kejseren  til  midlertidig 
at  skjule  sig  i  en  Sandgrube,  indtil  man  kan  aabne  en 
hemmelig  Indgang  til  Villaen,  afslaar  han  det  med  de  Ord : 
»Jeg  vil  ikke  levende  gaa  i  Jorden«.  Han  tager  lidt  Vand 
fra  en  Pyt  i  Nærheden  i  sin  hule  Haand  for  at  stille  den 
brændende  Tørst  og  drikker,  i  det  han  siger :  »Dette  er 
Neros  Læskedrik«  *).  Endelig  er  Hullet!)  saa  stort,  at  raau 
kan  krybe  ind  i  Villaen.  Nero  kaster  sig  udmattet  paa  en 
Løjbænk  og  forlanger  Spise  og  Drikke;  man  bringer  ham 
groft  Brød,  som  han  ikke  kan  spise,  men  han  nedsluger 
lidt  lunkent  Vand.  Endnu  tøver  han,  skjønt  hans  Ledsagere 
heftig  trænge  ind  paa  ham,  at  han  hurtigst  mulig  skal 
unddrage  sig  de  Forhaanelser ,  som  vente  ham.  Han  be- 
faler dem  først  at  grave  en  Grav  og  lægger  sig  ned  paa 
Jorden,  for  at  de  kunne  tage  Maal  af  ham.  End  videre 
byder  han  dem  at  samle  Marmorstykker  til  at  smykke 
Graven  og  skaffe  Vand  til  at  rense,  Træ  til  at  brænde 
hans  Legeme;  under  alle  disse  Tilberedelser  græder  han  og 
gjentager  flere  Gange:  »Hvilken  Kunstner  gaar  til  Grunde 
i  mig!    Hvilken  Kunstner  gaar  til  Grunde  i  mig!« 

Imidlertid,  bragte  Phaons  Kurer  Nyheder  fra  Kom. 
Nero  snapper  dem  fra  Phaons  Haand  og  læser,  at  Senatet 
har  erklæret  ham  for  Fædrelandets  Fjende  og  fældet  en 
Dodsdom  efter  Forfædrenes  Skik**). 


*)  „Elæc  est  Neronis  decocta",  en  af  ham  selv  opfunden  kø- 
lende Drik. 

**)  Da  nemlig  Senatet,  som  i  disse  bevægede  Dage  maa  have 
været   forsamlet  Nat  og  Dag,  havde  erfaret,   at  Kejseren  var 

Nero  sporger  sit  Folge,  hvad  de  Ord:  »efter  For- 
fædrenes Skik«  betyder,  og  da  han  hører,  at  Legemet 
blottes,  Halsen  stikkes  ind  i  en  Gaffel,  og  Forbryderen 
piskes  til  Dode,  forfærdes  han,  gliber  tvende  Dolke,  sorn  han 
bar  hos  sig,  prover  deres  Æg,  den  ene  efter  den  anden, 
men  gjemmer  dem  igjen  med  de  Ord :  »Endnu  er  ikke  den 
skæbnesvangre  Time  kommen«.  Derpaa  kalder  han  Gildingen 
Sporus  og  byder  ham  at  synge  en  Gravsang  over  sig;  han 
tigger  om,  at  en  af  de  fire  ved  sit  Exempel  vil  hjælpe  ham 
at  gaa  i  Døden ;  dog  snart  bebrejder  han  sig  sin  egen  Frygt- 
agtighed, hans  Stolthed  vaagner.  »Det  sømmer  sig  ikke 
for  en  Nero  at  leve  et  saa  vanærende  Liv,«  mumler  han 
paa  Græsk,  »rejs  dig  af  din  Skjændsel«.  Pludselig  høres 
Hestetrampen;  det  er  Ryttere,  udsendte  af  Senatet  for  at 
gribe  ham  levende.  Da  sætter  han  Dolken  mod  Struben,  i 
det  han  gjentager  et  Vers  af  Homers  Iliade  (20de  Bog,  535), 
og  Epaphroditus  stoder  det  dræbende  Vaaben  ind.  Næppe 
er  det  sket,  forend  den  udsendte  Centurion  styrter  til,  trykker 
sin  Kappe  mod  Saaret  og  giver  sig  Mine  af  at  være  kommen 
for  at  hjælpe  ham.  Den  doende  udtaler  de  horlige  Ord: 
»For  silde!  Dette  er  Troskab«  (Sero!  Hæc  est  fides)  og 
udaander,  i  det  hans  Øjne  paa  en  rædselsfuld  Maade  traadte 
ud  af  deres  Huler,  førend  de  brast.  Det  var  den  9de 
Juni  68,  hans  myrdede  Gemalinde  Octavias  Dodsdag.  Nero 
havde  besvoret  sine  Ledsagere  at  brænde  hans  Legeme  og 
ikke  at  tillade  hans  Fjender  at  afskære  hans  Hoved;  dette 
blev  tilstaaet,  Icelus,  Galbas  frigivne,  som  handlede  efter 
sin  Herres  Ordre,  tillod  en  ærefuld  Begravelse,  og  kjærlige 
Hænder,  Ecloge,  hans  Barndoms  Amme,  og  Alexandria,  hans 


tiygtet  fra  Rom,  og  Garden  havde  forladt  ham,  havde  det  paa 
én  Gang  gjenfundet  sin  gamle  Værdighed,  satte  sig  til  Doms 
over  den  nu  ikke  mere  frygtelige  Kejser  og  dømte  ham  til 
Pøden  som  Fædrelandets  Fjende.  Tillige  udsendte  det 
Ryttere  og  Fodtropper  i  alle  Retninger  for  at  søge  efter  ham. 

Ungdoras  Elskerinde,  nedsatte  hans  jordiske  Rester  i  Domi- 
tiernes  Gravmæle. 

Nero  dode  i  en  Alder  af  30 V2  Aar  som  den  sidste 
Ætling  af  det  juliske  Hus;  hans  Død  frembragte  et  for- 
skjelligt  Indtryk  i  Rom,  ihvorvel  Glæden  for  Øjeblikket 
var  det  overvejende.  Senatet,  der  følte  sig  Herre  over 
Situationen  og  nu  i  fulde  Drag  nød  den  Lykke,  som  fordum 
i  Republikens  Dage,  at  styre  Statsskibet,  domfældte  Neros 
Minde  og  lod  hans  Statuer  omstyrte.  Senatets  hadefulde 
Sindelag  mod  den  afdøde  gaar  igjen  hos  senere  Tiders 
Skribenter,  der  med  Partiskhed  optegnede  alle  de  Hen- 
rettelser, som  deres  politiske  Venner  havde  lidt  under  Nero. 
Højtstaaende  samtidiges  Memoirer  skildrede  ham  med  saa 
morke  Farver  som  muligt,  og  disse  Kilder  have  ikke  for- 
fejlet deres  Virkning  paa  de  Historieskrivere,  af  hvilke  vi 
den  Dag  i  Dag  øse  vor  Kundskab.  Ikke  mindre  glade  end 
Senatorerne  vare  alle  deres  Venner  og  Tilhængere,  som,  for- 
viste af  Nero,  ved  den  forestaaende  Tronvexel  kunde  haabe  en 
almindelig  Amnesti.  Folkets  Masse  derimod,  der  var  vant  til 
Kejserens  glimrende  Fester  og  storartede  Ødselhed,  sørgede 
over  ham,  og  Prætoriauerne  glædede  sig  ikke  længe  over 
deres  Forræderi.  Det  lovede  Donativ  udeblev,  da  den 
strænge  og  karrige  Galba  hverken  kunde  eller  vilde  betale 
det.  Svetonius  fortæller,  at  Almuen  strax  efter  Neros  Død 
løb  omkring  paa  Roms  Gader  med  Frihedshuer*),  som  om  man 
var  befriet  fra  et  Slaveri.  Dette  kan  kun  forklares  som 
en  øjeblikkelig  Stemning.  Taknemmelige  Hænder  smykkede 
hvert  Aar  paa  Neros  Dødsdag  hans  Grav  med  Blomster 
og  Kranse ;  hans  Statuer  og  Edikter  bleve  trods  For- 
budet derimod  atter  opstillede  paa  Talerstolen  og  andre 
Steder,  et  stort  Parti  sammenlignede  alle  følgende  Fyrster 
med  ham,  ja,  Kejser  Otho  maatte  anse  det  for  en  Ære  af 


*)    Pileus,  en  rund  Hue,  som  liberti,  de  frigivne,  bare  som  Tegn 
paa  deres  Befrielse  fra  Slaveriet. 

Folket  og  Soldaterne  at  blive  tillagt  Navnet  Nero.  Selv  fra 
det  fjærne  Parthien  sendte  KoDg  Vologeses  et  Gesandtskab 
med  det  Hverv,  foruden  Fornyelsen  af  Forbundet,  at  frem- 
komme med  den  Bøn  at  holde  Neros  Minde  i  Ære  og  til- 
lade Partherfyrsten  at  oprejse  ham  et  Mindesmærke.  Man 
gik  endog  saa  vidt,  at  man  bestred  Rigtigheden  af  hans 
Død;  der  gaves  Folk,  som  haardnakket  troede  paa  hans 
Gjenkomst  fra  Østen,  hvortil  han  lykkelig  skulde  være  und- 
kommen. Tre  Bedragere,  som  benyttede  denne  Tro,  fandt 
under  Kejser  Otho,  Titus  og  Domitian  Tilhængere  og  Under- 
støttelse, og  den  sidste  af  disse  tre  Kejsere  bævede  endnu 
30  Aar  senere  for  Navnet  Nero. 

Det  dybeste  og  varigste  Indtryk  udøvede  Neros  Dod 
paa  den  unge  Kristendom.  Forfatteren  til  »Aabenbaringen« 
skildrer  med  glødende  Farver  Antikristen,  sigtende  til  den 
faldne  juliske  Kejser,  der  vel  antoges  for  død,  men  som 
Forfatteren  endnu  regner  blandt  de  levendes  Tal,  hvis  Gjenkomst 
Kirken  endnu  bestandig  venter.  Denne  Tids  glødende 
Begejstring  og  Undertro  har  i  dette  østerlandske  Fantasi- 
billede rundet  et  talende  Udtryk,  og  det  er  ret  karakteristisk, 
at  den  første  af  de  falske  Neroner  viste  sig  paa  Cythnos, 
medens  Apostelen  Johannes  paa  Naboøen  Patmos  beskrev  sit 
digteriske  Syn.  Endnu  Kirkefaderen  Augustinus  fandt  det 
nødvendigt  i  det  ote  Aarhundrede  at  protestere  mod  den 
Anskuelse,  at  Nero  ikke  var  død,  ja,  selv  endnu  ved  Slut- 
ningen af  det  Ilte  Seculum,  under  Paschal  den  2den,  for- 
uroligede hans  Aand  Monte  Pincios  Omgivelser,  hvor  Dorni- 
tiernes  Gravmæle  stod,  og  først  de  kraftigste  Exorcismer 
kunde  berolige  de  overtroiske  Beboere  i  deres  Angst  for  den 
hedenske  Kejsers  Skygge. 

Født  paa  en  dybt  usædelig  Tid  og  i  en  moralsk  fordærvet, 
letfærdig  By,  som  tor  ethvert  Barn  var  en  tung  Medgift 
for  Livet,  hvis  Indflydelse  aldrig  ganske  fornægtede  sig, 
voxede  Nero  op,  omringet  af  alle  Laster.  Først  kuet  og 
forsømt,    senere    smigret    og    tilbedet   som    Verdensrigets 

vordende  Behersker,  steg  han  op  paa  Tronen,  næsten  en 
Dreng.  Blændet  af  Magtens  Straaler  saae  han  i  sin  uer- 
farne, umyndige  Alder  ingen  Skranke  mere  for  sin  Vilje  og 
sine  Tilbøjeligheder;  den  Ærefrygt  og  Tilbedelse,  som  man 
frembar  mod  Romerrigets  mægtige  Styrer,  bragte  snart  Yng- 
lingens Aand  paa  Afveje.  Nero  var  ingen  sædvanlig  Natur; 
han  besad  en  broget  Mængde  af  Talenter  og  Egenskaber,  som 
ikke  vare  foragtelige,  men  kun  lidet  passende  for  en  romersk 
Kejser.  Han  manglede  ikke  storslaaede  og  højtstræbende 
Ideer,  og  en  vis  Godmodighed  gjorde  ham  til  en  Fjende  af 
Grusomhed.  Fri  for  al  smudsig  Havesyge  drev  han  ofte  sin 
Gavmildhed  til  Ødselhed;  han  bevarede  længe  Pietet  mod 
Fader  og  Moder,  Opdragere  og  Lærere;  men  Fantasiens, 
Følelseslivets,  den  uklare  Erkjendelses  Udvikling  ragede  alt 
for  meget  op  over  Forstanden  og  den  klare  Dømmekraft; 
han  flagrede  fra  det  ene  til  det  andet  og  tog  ingensteds 
fast  Fodfæste. 

Har  Fyrstens  Vilkaarlighed  først  engang  lært  sin  Magt 
at  kjende,  finder  den  ingen  Grænser  mere,  og  Nationer- 
nes største  Helligdomme,  Lov  og  Ret,  lide  Overlast.  Saa- 
ledes  udviklede  Neros  Absolutisme  sig  mere  og  mere;  Be- 
vidstheden om  at  have  uindskrænket  Magt  til  alt  slet  og  for- 
kasteligt forvirrede  hans  svage  Hoved  og  drev  ham,  i  For- 
bindelse med  andre  medvirkende  A.arsager,  bestandig  videre 
paa  Lastens  Bane.  Herre  over  Millioners  Liv  og  Død,  med 
Jorden  for  sine  Fødder,  frygtagtig  af  Naturen  og  seende 
Prætendenter  og  Mordere  i  alle  Kroge  drev  hans  Angst  for 
at  miste  Trone  og  Liv  ham  ind  paa  det  grusomme,  despotiske 
Tyranni,  hvortil  han  egentlig  ikke  var  anlagt  af  Naturen. 
At  han  har  været  i  Besiddelse  af  vindende  og  elskværdige 
Egenskaber,  fremgaar  ikke  alene  af  hans  Popularitet  hos 
Almuen,  men  især  af  hans  længe  bevarede  Minde.  Hvis  den 
neroniske  Regering  i  den  udenlandske  Politik  og  Stats- 
forvaltning lededes  med  Indsigt  og  efter  sunde  Grund- 
sætninger, var  dette  ikke  Neros  Fortjeneste;  den  store  Cæsar 

havde  med  Fasthed,  Klarhed  og  stræng  Følgerigtighed  draget 
de  dybe  Linjer,  som  hans  Efterfølgere  skulde  følge;  i  de 
indre  Forhold  derimod  viste  sig  overalt  hans  Mangel  paa 
egen  Mening,  paa  sædelig  Holdning  og  dybere  Interesse. 

Hans  ulykkelige  Endeligt,  hans  lange  Dødskamp,  hans 
legemlige  og  aaudelige  Kvaler,  da  den  vellystige  Tyran  ikke 
fandt  nogen  Lydighed,  den  sidste  Gang  han  forlangte  Døden, 
var  en  retfærdig  Udsoning  af  denne  Regering,  som  havde 
været  Magtens  Saturnaliefest  Man  har  villet  gjenoprejse  Xeros 
Minde,  og  det  er  i  England,  den  kolde  Forstands,  men  ogsaa 
Excentriciteternes  Land,  at  man  har  spurgt:  »Var  Nero  et 
Uhyre  ?«  Han  kan  undskyldes,  men  ikke  forsvares,  og  haus 
samtidige,  en  Iagttager  uden  Partiskhed  og  uden  Had,  Plinius 
den  ældre,  har  allerede  svaret  forud:  »Xero  var  Menneske- 
slægtens Fjende«;  sandere  er  dog  Napoleon  den  stores  Ytring 
om  ham:  »Xaar  Folket  savnede  Nero,  var  det,  fordi  den 
dygtige  Statsstyrelse  havde  Overvægten  over  Mandens  For- 
brydelser, si  le  peuple  regretta  Néron,  la  bonté  de  i'insti- 
tution  Femportait  sur  les  crimes  de  l'homme«. 

Chr.  Stremme. 

(Scener  fra  den  nordamerikanske  Slavekrig). 

.blandt  de  vældige  Kampe,  der  i  de  sidste  Decennier 
ere  blevne  udfægtede  i  den  gamle  som  i  den  nye  Verden, 
indtager  den  nordamerikanske  Slavekrig  en  fremragende 
Plads;  ved  den  blev  Dødsdommen  fældet  over  Negerslaveriet, 
saa  at  dets  Bestaaen  i  alle  Stater,  der  hvile  paa  et  kriste- 
ligt-liumant  Grundlag,  kun  er  et  Tidsspørgsmaal ,  som  vil 
rinde  sin  endelige  Afslutning  i  Løbet  af  faa  Aar;  men 
Kampen  var  da  ogsaa  et  saa  stort  Maal  værdig,  baade  Norden 
og  Syden  førte  deres  bedste  Kræfter  i  Ilden,  og  navnlig 
forsvarede  Syden  sig  med  et  Heltemod  og  en  Udholdenhed, 
der  var  en  bedre  Sag  værdig,  og  nedlagde  først  Vaabnene, 
da  al  videre  Kamp  maatte  betragtes  som  haabløs.  Denne 
hensynsløse,  dødsforagtende  Energi  maa  det  da  ogsaa  til- 
skrives, at  de  nordlige  eller  fodererede  Stater  trods  deres  talrige 
Folkemængde  og  langt  rigere  Hjælpekilder  maatte  anvende 
fire  lange  Aar,  inden  det  tykkedes  dem  at  kaste  den  svagere 
Modstander  til  Jorden,  og  det  skjønt  Norden  i  sine  mægtige 
Flaader  havde  endnu  et  Middel  til  at  lamme  og  splitte  Sydens 
Kræfter  og  afspærre  al  Forbindelse  med  Udlandet.  Nær- 
værende Tidsskrift  har  alt  flere  Gange  i  sine  tidligere  Bind 


*)   Efter   Heros  v.  Borcke:   Zwei   Jahre    iin   Sattel   und   am 
Feinde.    I-II.    Berlin  1877. 

haft  Lejlighed  til  at  dvæle  ved  denne  minderige  Krig;  en 
indgaaeude  Skildring  har  saaledes  gjort  Læserne  bekjendt 
med  Præsident  Abraham  Lincolns  sympathetiske  Skikkelse*); 
en  anden  Afhandling  har  nærmere  omhandlet  Sydens  højt 
begavede  og  ridderlige  Hærforer,  Robert  Lee**).  Nær- 
værende Skildring  ter  altsaa  forudsætte  Hovedtrækkene  af 
de  herhen  horende  Begivenheder  tilstrækkelig  bekjendte  og 
tilsigter  derfor  kun  hertil  at  foje  nogle  fordringsløse 
Skitser,  som  hente  deres  væsentlige  Berettigelse  fra  den 
Livfuldhed,  hvormed  de  male  de  delvis  ukjendte  Landskaber 
og  de  fra  vore  evropæiske  Tilstande  til  Dels  forskjellige, 
selskabelige  og  sociale  Forhold.  Vor  Hjemmelsmand  er  den 
preussiske  Officer  Heros  von  Borcke  af  de*  brandenburgske 
Dragoner,  som  i  Sommeren  1862  blev  optagen  i  den  kon- 
fodererede  Hær  og  i  to  Aar  var  neje  knyttet  til  Sydstaternes 
berømte  Ryttergeneral,  J.  E.  B.  Stuart;  hans  Skitser  ere 
altsaa  selvfølgelig  gjennemtrængte  af  en  stærk  Sympathi  for 
Syden,  uden  at  denne  Sympathi  dog  nogeusteds  giver  sig 
Luft  paa  Sandhedens  Bekostning.  Vi  lade  vor  Fortælling 
tage  sin  Begyndelse  i  Richmoud,  hvor  v.  Borcke  efter  eu 
Del  Vanskeligheder  havde  opnaaet  et  Brev  til  og  en  Slags 
Ansættelse  hos  General  Stuart:  fra  Tinderne  paa  Stadens  Huse 
kunde  man  i  det  fjærne  skimte  de  talløse  Vagtbaal  i  .Mac 
Clellans  Hær,  som  nu  i  flere  Maaneder  havde  staaet  i  en 
truende  Nærhed.  Et  mægtigt  Angreb  kunde  saaledes  ventes 
timevis;  men  Byens  civile  Befolkning  imødesaa  de  nær- 
forestaaende  Begivenheder  med  tillidsfuld  Ro,  da  vor  Hjemmels- 
mand en  smuk  Morgenstund  svang  sig  op  paa  en  prægtig 
kastaniebrun  Hoppe  og  nu,  vel  rustet  og  fulgt  af  en  bereden 
Ordonnans.  travede  sine  Æventyr  og  Besværligheder  i  Møde. 


*)  Hist    Arkiv  1875,  II. 
**)  Hist.  Arkiv  1876.  I. 


56  Rytterfærd  og  Rytterkampe. 

I.    Kampene  for  Richmond. 

I.    En  Rytterlejr.   —  General   Stuart.   —  Slaget    ved    de    syv 
Graner.  —  Paa  Spejdertoget  ved  Pamunkey. 

Vi  travede  hen  over  den  skovrige  Slette  og  krydsede 
herved  Fæstningsværkerne  og  den  konfødererede  Hærs  lange 
Linjer;  med  levende  Deltagelse  betragtede  jeg  disse  nød- 
tørftig klædte,  men  krigerske  Mænd,  der  med  største  Be- 
redvillighed vare  stævnede  hid  fra  begge  Carolinaer,  fra  det 
fjærne  Mississippi  og  det  endnu  fjærnere  Texas,  fra  det  sol- 
klare Florida  og  det  frugtbare  Georgia,  fra  Alabama  med 
dets  Bjærge  og  Eørsumpe  og  fra  det  vandrige  Louisiana ;  vi 
saae  Brigade  paa  Brigade,  ventende  paa  den  Kamp,  der 
snart  skulde  bryde  løs,  og  beredte  paa  at  vove  deres  Liv 
for  at  forsvare  det  elskede  Syden  og  rense  dets  Grænser  for 
de  forhadte  Voldsmænd.  Det  var  ikke  nogen  let  Sag  at  finde 
General  Stuart,  der  som  Forpostkommandant  færdedes  hist 
og  her  langs  de  udstrakte  Linjer,  og  Solen  var  alt  ved  at 
synke,  da  vi  naaede  første  Virginia-Rytterregiment;  Obersten, 
Fitzhugh  Lee,  forsikrede  mig,  at  det  omtrent  vilde  være 
umuligt  at  naa  mit  Maal  i  Aftenens  Løb,  og  bød  mig 
gjæstfri  Ly  i  hans  Telt,  et  Tilbud,  jeg  med  Glæde  modtog 
efter  Dagens  anstrængende  Ridt,  saa  meget  mere  som  truende 
Uvejrsskyer  trak  op  paa  den  vestlige  Himmel. 

Anordningen  i  Lejren  var  mig  ganske  uvant;  Hestene 
stode  ikke  bundne  til  Pæle  i  regelmæssige  Rækker,  som 
Tilfældet  vilde  være  i  en  evropæisk  Hær,  men  vare  spredte 
overalt  i  de  nære  Skove;  nogle  stode  lænkede  til  mægtige 
Stammer,  andre  vare  bundne  til  mindre  Træer,  og  atter 
andre  græssede  frit  omkring  i  det  frodige  Krat.  Jeg  følte 
mig  snart  fuldkommen  hjemme  i  Oberstens  Telt,  hvor  Re- 
gimentets samtlige  Officerer  vare  samlede,  og  muntre  Me- 
lodier paa  Banjoen  (en  Art  Guitar)  vexlede  med  patriotiske 
Sange  og  livlig  Samtale,  til  et  forholdsvis  glimrende  Maal  tid 
blev  serveret  j  Hovedretten  var  Skildpaddeæg,  som  Oberstens 

tro  Tjener,  der  i  sin  Person  forenede  en  Koks,  Hovmesters 
og  Kammertjeners  Bestilling,  havde  indfanget  i  en  lille, 
nærliggende  Sump.  Efter  Aftensmaaltidet  begave  vi  os  til 
Hvile;  men  jeg  tik  ikke  megen  Søvn  i  mine  trætte  Øjne; 
thi  en  frygtelig  Storm,  ledsaget  af  et  mægtigt  Uvejr,  rasede 
hele  Natten,  uophørlige  Lyn  blændede  Øjuene,  og  drønende 
Tordenskrald  fik  Jorden  til  at  bæve.  Da  den  første  Sol- 
straale  spredte  de  sønderrevne  Skyer,  var  jeg  oppe  og  fuldt 
paaklædt;  Trompeten  skingrede,  og  Obersten  meddelte  mig, 
at  han  havde  faaet  Marcheordre  og  skulde  bryde  op  om  et 
Kvarter;  han  lagde  til,  at  jeg  lettest  vilde  finde  Generalen 
ved  at  slutte  mig  til  hans  Regiment.  Med  forbavsende 
Punktlighed  lystrede  den  lidet  militærisk  udseende  Trop 
sine  foresattes  Befalinger,  og  med  største  Orden  og 
Hurtighed  var  Lejren  afbrudt.  Jeg  lod  det  hele  Regiment, 
800  Mand  stærkt,  drage  forbi  mig  for  nøjere  at  iagttage 
dets  Sammensætning,  og  denne  Mønstring  vakte  min  fulde 
Beundring.  Samtlige  Folk  vare  Virginiere,  deres  lette, 
utvungne  Holdning  vidnede  om  stadig  Ridning,  og  de  havde 
næsten  gjennemgaaende  ædle  Heste,  hvoriblandt  fandtes 
Dyr,  som  den  fordringsfuldeste  Gardeofficer  eller  mest 
kræsne  Modejunker  i  Evropa  vilde  have  været  glad  ved  at 
kalde  sine.  Et  tre  Timers  Ridt  forte  os  til  vort  Maal,  og 
Oberst  Lee  viste  mig  en  Rytter,  som  galoperede  frem  paa 
en  smuk,  livlig  Ganger;  det  var  General  Stuart,  den  Mand, 
jeg  havde  ventet  saa  længselsfuldt,  og  som  senere  blev  min 
bedste  og  mest  trofaste  Ven. 

General  Stuart  var  en  kraftig  bygget  Mand,  snarere 
over  end  under  Mellemstørrelse,  og  med  et  aabent,  vindende 
Udtryk.  Den  nederste  Del  af  hans  fine  Ansigt  dækkedes  af 
et  tæt,  brunt  Skjæg,  som  naaede  ned  til  Brystet;  hans  Øjne 
vare  lyseblaa,  livlige  og  gjennemtrængende,  hans  hele  Frem- 
træden fuld  af  Liv,  hans  Bevægelser  lette  og  behagelige, 
hans  Iagttagelses-  og  Opfattelsesevne  hurtig  og  skarp,  kort 
sagt,  han  var  en  Type  paa  en  glimrende  Rytteranforer.     Som 

Officer  ved  1ste  Kavalleri-Regiment  havde  han  faaet  sin 
Uddannelse  i  det  fjærne  Vesten,  gjennem  Bøffeljagter  og 
Forfølgninger  af  de  forræderske  Indianere,  var  saaledes  bleven 
Amerikas  mest  uforfærdede  Rytter  og  havde  vundet  hin  Lyst 
til  Æventyr,  som  gjorde  forvoven  Daad  til  en  Livsbetingelse 
for  ham.  Stridshingstens  Vrinsken  og  Trompetens  Lyd  hen- 
rykkede ham,  og  han  havde  lidt  af  en  Murats  Svaghed  for 
militær  Glimmer,  der  lagde  sig  for  Dagen  i  den  Maade, 
hvorpaa  han  bar  sin  klædelige  Uniform,  som  bestod  af  en 
kort,  rigt  broderet,  graa  Frakke  og  vide  Benklæder  af 
samme  Farve,  hvorover  han  havde  hoje  Ridestøvler,  medens 
et  gult  Silkeskjærf  var  snoet  om  Livet,  og  en  graa,  bred- 
skygget Hat  med  bølgende  Strudsfjer  dækkede  Hovedet; 
saaledes  klædt  og  siddende  paa  sin  smukke  Hest  maatte 
han  uundgaaelig  vinde  enhver  Tilskuers  Opmærksomhed  og 
Beundring.  Hvad  Generalens  militære  Egenskaber  angaar, 
skal  jeg  ikke  her  dvæle  ved  dem,  hans  Bedrifter  ville  ud- 
gjore  Hovedindholdet  af  de  følgende  Skildringer. 

Ved  dette  vort  første  Møde  kunde  vi  kun  vexle  faa 
Ord;  Stuart  læste  General  Randolphs  Brev,  sagde,  at  det 
vilde  glæde  ham  at  have  mig  ved  sin  Side  under  den  fore- 
staaende  Fægtning,  og  forestillede  mig  derpaa  for  et  Antal 
unge,  vel  beredne  Officerer,  Medlemmerne  af  hans  Stab, 
samt  for  Divisionsgeneral  Longstreet.  J  det  samme  gav 
Kanonernes  Drøn  Tegnet  til  den  blodige  Dans,  og  den  hele 
Rytterskare  med  Generalen  i  Spidsen  for  i  strakt  Galop  mod 
den  forreste  Fægtningslinje. 

Den  blodige  Fægtning  den  31te  Maj  1862  skylder  sin 
besynderlige  Benævnelse  til  syv  enlige  Graner  (seven  pines), 
som  knejsede  paa  det  Sted,  hvor  Kampen  rasede  heftigst,  og 
Slaget  vendte  sig  til  Sydens  Fordel.  Fra  de  konfødereredes 
Side  vare  omtrent  30,000  Mand,  og  af  Modpartiet  omtrent 
45,000  i  Ilden.  Kamppladsen,  den  af  Sumpe  og  lysere 
Steder  afbrudte  skovrige  Slette,  var  lige  ugunstig  for  begge 
Parter,  hvortil  endnu  kom,  at  Vejene  ved  det  sidste  heftige 

Regnskyl  vare  over  al  Beskrivelse  opblødte  og  ufremkommelige. 
Jeg  skal  ikke  her  gjengive  hele  Slagets  Gang,  men  kun 
mine  egne  Erfaringer  og  ludtryk.  saa  meget  mere  som  jeg 
under  samme  endnu  ikke  beklædte  nogen  militær  Stilling 
og  derfor  ikke  havde  noget  Indblik  i  den  kommanderende 
Geuerals  Planer. 

Da  General  Stuarts  tfytteri  kun  kunde  være  til  ringe 
Nytte  under  Slaget,  havde  han  teet  Befaling  til  at  holde 
det  som  Reserve,  men  selv  færdedes  han  efter  Sædvane  i 
den  tætteste  Kamptummel,  idelig  paa  Færde  med  Raad  og 
Daad,  med  Opmuntringer  og  Formaninger  til  Soldaterne. 
Intet  undgik  hans  skarpe  Blik. 

Kampen  tog  imidlertid  en  for  de  konfedererede  gunstig 
Vending,  deres  Tropper  trængte  langsomt  Fjendens  Linjer 
tilbage,  og  kun  i  hojre  Fløjs  Slidte  begyndte  en  Brigade  at 
give  efter  for  Fjendens  overlegne  Tryk.  Strax  var  General 
Stuart  paa  Pletten  og  opmuntrede  Soldaterne  til  at  holde 
Stand,  indtil  Forstærkninger  kunde  komme  frem ;  jeg  fulgte 
ham  midt  under  en  Hagel  af  Kardætsker  og  springende 
Granater,  af  hvilke  én  gik  mellem  Benene  paa  min  Hest. 
Vore  Folk  havde  bortskudt  hele  deres  Munition  og  vege 
tilbage;  men  Generalen  fik  den  dog  ved  Trusler  og  vel- 
talende Benner  til  at  samle  sig  paa  ny  og  førte  dem  atter 
mod  Fjenden,  som  trængte  paa  med  fornyet  Heftighed.  En 
Virginia-Brigade  kom  dog  snart  frem  til  Undsætning;  med 
flyvende  Faner  og  hoje  Kampraab  kastede  den  sig  uden 
Toven  Fjenden  i  Mode,  drev  ham  foran  sig  og  tog  hans  med 
Kanoner  spækkede  Jordvolde. 

Den  synkende  Sol  beskinnede  med  sit  redlig-gyldne 
Lys  den  vidtstrakte,  blodige  Valplads,  som  var  dækket  med 
Fjendens  dode  og  saarede,  desto  værre  ogsaa  med  et  lige 
saa  stort  Tal  konfedererede  Krigere.  Det  var  skrækkeligt 
at  se  den  Mængde  saarede  komme  tilbage  fra  Kampen,  her 
en  Mand  med  blodigt  Hoved,  hist  en  anden  med  knust  Ann  eller 
Ben.   rødnende  Vejen  med  sit  Blod,  endelig  Ambulancerne 

med  de  liaardt  saarede,  som  jamrede  og  stønnede  paa  den 
mest  hj ærteskærende  Maade;  jeg  var  endnu  uvant  med 
Scener  af  den  Art. 

I  dette  Slag,  som  rnan  ikke  kan  kalde  et  Hovedslag, 
der  havde  særlig  betydelige  Følger,  var  Sejren  vel  fuld- 
stændig, men  ogsaa  dyrekjøbt;  Tusender  af  vore  brave  Sol- 
dater vare  saarede  eller  faldne,  deriblandt  flere  Generaler, 
endogsaa  Overanføreren  Johnston. 

General  Stuart  dvælede  paa  Valpladsen,  til  det  sidste 
Kanonskud  var  faldet;  forst  da  galoperede  vi  bort.  Eidtet 
til  Hovedkvarteret  var  skrækkeligt,  Hundreder  af  Vogne,  som 
dels  bragte  saarede  til  Kichmond,  dels  Levnedsmidler  fra 
Staden  til  Soldaterne,  krydsede  hverandre  paa  den  næsten 
ufremkommelige  Landevej ,  de  saaredes  Skrig  og  Stønnen 
blandede  sig  med  Vognførernes  Kaaben  og  Banden,  medens 
Vogne  med  brækkede  Hjul  eller  udmattede  Heste  overalt 
spærrede  Vejen. 

Tidlig  den  næste  Dag,  Søndagen  den  1ste  Juni,  vendte 
vi  tilbage  til  Valpladsen;  thi  Kampen  syntes  at  skulle  for- 
nyes, en  svag  Geværild  lød  over  til  os,  og  Kanonernes 
Drøn  brummede  i  Morgenluften.  Ikke  uden  Farer  naaede 
vi  den  aabne  Mark,  saa  bundløse  vare  Vejene,  med  Hul  paa 
Hul,  mange  fire  eller  fem  Fod  dybe  og  for  største  Delen 
fyldte  med  Vand;  man  kunde  næppe  ride  hundrede 
Skridt,  uden  at  Hestene  snublede  eller  giede  ud;  talløse 
Vogne,  til  Dels  fyldte  med  jamrende  saarede,  vare  blevne 
siddende  paa  Vejene  eller  laa  væltede  med  de  druknede 
Heste.  Først  efter  rum  Tids  Forløb  naaede  vi  Skuepladsen 
for  Gaarsdagens  Sejr.  Aldrig  skal  jeg  glemme  det  Indtryk, 
jeg  fik  ved  det  Billede  af  Blod,  Ødelæggelse  og  Død,  som 
jeg  senere  skulde  blive  saa  vant  til.  Det  frygteligste  Syn 
frembøde  Fjendens  Bastioner  og  Jordvolde,  som  vore  Folk 
havde  stormet;  Ven  og  Fjende  laa  her  uden  Forskjel  Side 
om  Side,  mejede  ned  af  Geværilden  eller  det  dyrekjøbte 
Skyts.     Det  fjendtlige  Artilleri   havde  her  mistet  alle  sine 

Heste,  sorn  dusinvis  laa  dyngede  paa  hverandre;  hele  Jorden 
var  oversaaet  med  Vaaben,  Tornistre.  Patrontasker  og 
Muuitioii,  alt  Gjenstande,  som  Fjenden  havde  efterladt  og  som 
nu  vare  af  stor  Nytte  til  vore  egne  Troppers  Udrustning. 
En  Brigade  fra  Syd -Carolina  havde  taget  Stilling  i  de 
nærmeste  Forskansninger,  og  Mandskabet  laa,  tillidsfuldt  og 
i  bedste  Lune,  bag  Brystværnene  og  spiste  Frokost  af  Fjendens 
Mundforraad,  uden  at  ænse  de  omliggende  Lig. 

General  Stuart  var  næppe  kommen  ind  i  Skansen,  fer 
en  Kugle  susede  over  Hovederne  og  oprev  Jorden  i  halv- 
hundrede Skridts  Afstand,  andre  fulgte  efter  og  sloge  ned, 
stedse  nærmere  og  nærmere  ved  vor  lille  Gruppe;  men 
Generalen  ænsede  slet  ikke  den  hele  Kanonade,  blev  rolig 
holdende,  til  han  havde  endt  sine  Observationer  ad  den 
Kant,  og  opfordrede  mig  derpaa  til  at  folge  ham  til  yderste 
højre  Fløj.  Under  dette  Ridt  maatte  vi  over  en  aaben 
Mark;  saa  snart  vi  naaede  denne,  begyndte  Ilden  paa  ny, 
nærmere  og  nærmere  sloge  Granaterne  ned,  sprang  med  be- 
døvende Larm  og  tildængede  os  med  Jord;  vi  vare  øjen- 
synlig Maalet  for  et  helt  Batteri,  og  selv  Generalen,  der 
hidtil  rolig  havde  fortsat  sin  Vej ,  vendte  sig  forbavset  om, 
da  Sprængstykkerne  af  en  Granat  fløj  imellem  os,  og  sagde : 
»Løjtnant!  De  skyde  jo  lige  paa  os;  lad  os  ride  en  Smule 
hurtigere«.  Vi  havde  endnu  omtrent  tre  Hundrede  Skridt  at 
tilbagelægge,  før  en  venlig  lille  Skov  unddrog  os  fra  Fjendens 
generende  Opmærksomhed,  men  denne  korte  Strækning 
syntes  mig  adskillige  Mil  lang,  og  det  var  i  det  hele  taget 
det  varmeste  Ridt.  jeg  har  tilbagelagt  i  mit  Liv.  Slaget 
fornyedes  i  øvrigt  ikke,  Ilden  sagtnedes  mere  og  mere  og 
doede  helt  hen  omtrent  Kl  1  om  Eftermiddagen,  ved  hvilken 
Tid  vi  vendte  tilbage  til  en  Høj,  hvor  General  Longstreet 
havde  haft  sit  Standpunkt  Dagen  forud,  og  hvor  nu  flere  Ge- 
neraler vare  forsamlede,  for  hvem  jeg  blev  forestillet.  Ogsaa 
Præsident  Davis  indtraf  for  at  lykønske  Generalerne  og  ud- 
trykke sin  store  Tilfredshed  over  Gaarsdagens  Udfald. 

Jeg  fik  nu  Lejlighed  til  nærmere  at  iagttage  General 
Longstreet,  hvem  jeg  hidtil  kun  havde  set  flygtig.  Han 
var  en  stærk  Mand  af  Mellemstørrelse  og  behagelige  Ansigts- 
træk; hans  lange  brune  Skjæg  gav  ham  et  levelignende 
Udseende .  og  en  vindende  Jævnhed  lagde  sig  for  Dagen  i 
hans  Adfærd  som  i  hans  Klædedragt.  Som  de  fleste  Ge- 
neraler i  den  konfødererede  Hær  bar  han  en  lille,  sort  Filt- 
hat, en  tunikalignende  graa  Overfrakke,  der  var  saa  forslidt, 
at  man  næppe  kunde  skjelne  Rangsnorene  paa  Krave  og 
Ærmer,  vide  graa  Benklæder,  Ridestøvler  med  mexikanske 
Sporer  og  en  Stodkaarde  som  eneste  Vaaben.  Hans  faste 
Modstand,  der  i  Modsætning  til  Stuart  lagde  sig  for  Dagen 
ved  den  fuldstændigste  Sindsro  under  Ilden  og  en  munter 
Ligevægt  under  de  største  Farer,  hans  urokkelige  Energi 
over  for  Fjenden,  hans  Udholdenhed  i  Fægtningen  og  hans 
ubetingede  Lydighed  over  for  de  modtagne  Befalinger,  alle 
disse  Egenskaber  gjorde  ham  til  en  af  de  mest  brugbare 
og  fortrinlige  Officerer  i  den  konfødererede  Hær,  og  herved 
havde  han  erhvervet  sig  ubegrænset  Tillid  hos  sine  Tropper 
som  hos  den  nye  Overgeneral,  Robert  E.  Lee,  der  plejede 
at  kalde  ham  sin  »Stridshingst«.  Longstreets  Soldater  vare 
ham  fuldstændig  hengivne,  og  jeg  har  lyttet  til  mangen 
venskabelig  Væddestrid  mellem  hans  og  Stonewall  Jacksons 
Officerer  og  Mandskab  om,  hvem  af  de  to  der  vel  egentlig 
var  den  mest  fortjenstfulde  og  udmærkede  General. 

Præsident  Jefferson  Davis  er  en  stor  slank  Mand  med 
skarpe  Ansigtstræk,  en  noget  bydende  Fremtræden  og  et 
aabent,  utvungent,  fornemt  Væsen.  Jeg  havde  den  Ære  at 
blive  forestillet  for  ham  og  overraskedes  ved  den  jævne  og 
venlige  Tone,  hvori  han  underholdt  sig  med  mig;  han  be- 
tragtede med  Interesse  mit  fortrinlige  Damascener-Sværd, 
min  gamle  prøvede  Fælle,  og  udtrykte  sin  Glæde  over  at 
vide  en  saa  god  Klinge ,  ført  af  en  saa  stærk  Arm ,  i 
sin  Hær. 

Den  næste  Dag  forløb  ikke  uden  Besværligheder;   man 

ventede  et  fornyet  fjendtligt  Angreb,  og  Tropperne  stode 
derfor  største  Delen  af  Dagen  under  Vaaben.  Fra  Tid  til 
anden  herte  man  et  Kanonskud,  der  i  Reglen  blev  affyret 
mod  en  af  de  Luftballoner,  Taukeerne  lode  opstige  for  at 
udspejde  vore  Stillinger.  General  Stuart,  der  befalede  For- 
posterne, var  stadig  paa  Farten,  og  vi  kom  sjælden  af 
Sadlen.  Vort  Samlingssted  og  midlertidige  Rastplads  var  i 
Nærheden  af  et  lille  Landsted,  som  laa  fredelig  under 
Skyggen  af  store  Valnød-  og  Egetræer;  men  Stedet  var 
omdannet  til  Lasaret,  og  dets  venlige  Ydre  stod  i  grel 
Modsætning  til  den  Smerte  og  Jammer,  det  husede. 

De  nærmest  folgende  Dage  forlbbe  rolig,  jeg  blev  af  og 
til  sendt  med  Meldinger  til  de  forskjellige  Generaler;  men  i 
Reglen  fulgte  jeg  Stuart  paa  hans  Spejdertog,  for  at  jeg 
kunde  gjore  mig  nøjere  bekjendt  med  det  omliggende 
Landskab,  Hærens  Stillinger  og  de  forskjellige  Divisions-  og 
Brigadeførere.  Ved  Morgengry  den  8de  Juni  brøde  vi  op 
til  en  Fart  af  denne  Natur;  vi  fulgtes  af  vore  sex  Kurerer*), 
og  det  blev  mig  snart  klart,  at  vort  Ridt  denne  Gang 
skulde  have  en  videre  Udstrækuing.  Sent  om  Aftenen 
naaede  vi  vore  yderste  Forposter,  og  jeg  forbavsedes  ikke 
lidet,  da  Generalen  ber  sendte  sine  Kurerer  bort,  men  op- 
fordrede mig  til  at  følge  ham  videre.     Tavse  rede  vi  gjennem 


*)  Disse  Kurerer,  for  det  meste  unge,  behændige  Ryttere  paa 
ædle  Heste  med  muligst  ringe  Bagage,  besørgede  næsten  ude- 
lukkende hele  Ordonnanstjenesten  i  den  konfødererede  Hær. 
De  vare  tildelte  de  forskjellige  Hovedkvarterer,  og  anordnings- 
mæssig  havde  Overgeneralen  60,  hver  Korpsfører  12,  hver 
Divisionsgeneral  6 ,  hver  Brigadefører  endelig  3  til  sin  Raa- 
dighed.  Kun  naar  de  vare  tilstede  i  paagjældende  Hoved- 
kvarter, forte  de  selv  deres  Forplejning  med;  paa  deres 
Farter  var  derimod  hvert  Troppekorps  paa  Anmodning  for- 
pligtet til  at  forsyne  dem  med  nødvendigt  Underhold  for 
Mand  og  Hest.  De  paagjældende  Befalinger  tik  de  altid 
skriftlig,  og  hver  Troppefører  havde  derfor  ved  sin  Sadel  en 
lille  Taske,  som  indeholdt  nødvendige  Sedler  til  dette  Brug. 

den  ensomme  Skov,  medens  Mørket  tog  mere  og  mere  til 
omkring  os ,  og  Skovens  Stilhed  kun  afkodes  af  Lovfrøens 
ejendommelige  Lyd  og  den  virginiske  Gedemalkers  tung- 
sindige Kalden.  Vi  vare  nu  midt  mellem  Fjendens  Linjer 
og  kunde  hvert  Øjeblik  støde  paa  en  af  hans  Poster;  men 
Stuart  smilede,  da  jeg  prøvede  Ladningen  i  min  Revolver, 
og  bemærkede,  at  vi  ved  et  Sammenstød  maatte  hjælpe  os 
med  vore  Kaarder  og  forst  i  yderste  Nodsfælde  ty  til  Skyde- 
vaabnene.  Dette  Ridt  virkede  usædvanlig  hidsende  paa  mig, 
medens  jeg  senere  efter  lang  Vane  vilde  have  kunnet  udfore  et 
lignende  Foretagende  med  den  største  Sindsro;  men  den 
Gang  var  jeg  greben  af  en  Feberspænding,  og  hver  raslende 
Gren,  hver  opflyvende  Fugl  forhøjede  min  Uro. 

Efter  et  Ridt  paa  omtrent  en  Mil  naaede  vi  et  lille 
Hus,  hvis  Dør  aabnede  sig,  efter  at  Generalen  havde  banket 
paa  med  et  aftalt  Signal.  Hytten  beboedes  af  en  Irlænder 
med  Familie,  og  Generalen  havde  stævnet  en  Spion  til  dette 
Sted  for  at  faa  nøjere  Oplysning  om  Fjendens  Stilling. 
Time  paa  Time  forlob  imidlertid,  uden  at  nogen  kom, 
Midnatstimen  var  alt  længst  forbi,  og  Stuart  blev  sluttelig 
overtydet  om,  at  Manden  maatte  være  alvorlig  forhindret. 
Hverken  Overtalelser  eller  gyldne  Løfter  kunde  formaa 
Irlænderen  til  at  vove  sig  til  Spionens  Hjem,  og  der  var 
sluttelig  intet  andet  tilovers  end  selv  at  indlade  sig  paa  det 
vovelige  Foretagende.  Ved  Morgengry  rede  vi  forsigtig 
videre,  Yankeernes  særlige  Afsky  for  natlige  Patrouilleringer 
og  en  nedstrømmende  Regn  begunstigede  vort  Foretagende, 
og  saaledes  naaede  vi  Mandens  Bolig  uden  noget  Mellem- 
spil, netop  som  Reveillen  lød  fra  den  fjendtlige  Lejr,  der 
ikkun  laa  i  fire  Hundrede  Skridts  Afstand.  Spionen  laa 
alvorlig  syg,  og  Generalen  maatte  stige  af  og  gaa  ind  til 
den  sengeliggende;  kort  Tid  efter  vendte  han  synlig  tilfreds 
tilbage,  svang  sig  i  Sadlen,  og  nu  gik  det  med  lettet  Hjærte 
i  strakt  Galop  tilbage  til  vore  Forpostlinjer,  som  mod- 
toge   os   med    høj    Jubel,    da    man   allerede    begyndte    at 

nære  Bekymringer  over  vor  lange  Udebliven.  Saadanne 
Strejftog  vare  noget  dagligdags  for  den  dristige  General, 
der  ofte  kun  sorn  ved  et  Under  undgik  den  truende  Fare; 
men  omvendt  sikrede  han  sig  rigtig  nok  ogsaa  herved  det 
overordentlige  Held,  der  i  Reglen  fulgte  hans  Tog. 

Hensigten  med  vort  her  omtalte  Ridt  kom  snart  for 
Dagen.  Vort  hele  Rytteri  fik  Befaling  til  at  forsyne  sig 
med  Proviant  for  tre  Dage,  og  den  12te  Juni  begyndte  det 
beromte  Strejftog,  som  selv  i  Evropa  vakte  saa  stor  Opsigt, 
og  hvorved  vi  fuldkomment  omgik  General  M'Clellans  Hær. 
Klokken  var  to  om  Morgenen,  da  Stuarts  klare  Stemme  vakte 
os  af  vor  dybe  Slummer  med  de  Ord:  »Mine  Herrer,  om 
ti  Minutter  maa  alle  være  i  Sadlen«.  Snart  var  hele  Staben 
i  Klæderne,  Hestene  fodrede,  og  efter  næppe  ti  Minutters 
Forløb  galoperede  vi  afsted  efter  Hovedstyrken,  som  var 
udvalgt  af  Brigadens  forskjellige  Regimenter  og  beløb  sig 
til  omtrent  2500  Heste  med  to  Stykker  beredent  Artilleri. 
Ingen  af  os  vidste,  hvorhen  Toget  gik,  da  kun  de  kom- 
manderende Oberster  havde  faaet  fornodne  Oplysninger,  men 
ikke  desto  mindre  fulgte  enhver  sin  elskede  Forer  med 
ubetinget  Tillid.  Vi  marcherede  hele  Dagen  og  bivuakerede 
om  Aftenen  ved  den  lille  By  Taylorsville,  midt  i  Fjendens 
Linjer;  ved  næste  Daggry  vare  vi  igjen  oppe,  og  snart 
indløb  Melding  om,  at  vor  Fortrop  var  stødt  paa  en  Deling 
fjendtlige  Ryttere,  som  ved  vor  Nærmelse  ilsomt  havde 
grebet  Flugten.  Uden  at  opholde  os  med  at  forfølge  dem, 
fortsatte  vi  vor  Marche,  overalt  hilset  inderlig  velkommen 
at  Befolkningen,  især  af  Damerne,  som  nu  i  saa  lang  Tid 
kun  havde  set  fodererede  Tropper.  Under  hele  Marchen 
var  jeg  stadig  i  Stuarts  Nærhed  ved  Fortroppen  og  lagde 
derfor  Mærke  til,  at  Generalen  selv  anordnede  og  vaagede 
over  enhver  Bevægelse.  En  halv  Mils  Vej  fra  Hannover 
Court  House  overraskede  vi  en  ny  Deling  fjendtligt  Rytteri, 
som  blev  fangen  til  sidste  Mand,  saa  hurtig  og  uventet 
kom   vort  Angreb.    Medens    vi    endnu   vare   optap-ne  af  at 

Historisk  Arkiv.     1879.     II.  5 


66  Rytterfærd  og  Rytterkampe. 

bringe  vore  Fanger  til  Bagtroppen,  kom  vort  Fortrav  tilbage, 
heftig  forfulgt  af  en  stærkere  Deling  Dragoner;  men  vor 
forreste  Eskadron  gik  strax  Fjenden  i  Møde,  med  Generalens 
Samtykke  sluttede  jeg  mig  til  samme,  Yankeerne  formaaede 
ikke  at  holde  Stand  mod  de  virginiske  Bytteres  stormende 
Angreb,  og  efter  en  kort  Nærkamp  begyndte  en  hed  Jagt, 
som  fortsattes  over  en  halv  Mil.  Ven  og  Fjende  vare  snart 
hyllede  i  tætte  Støvskyer,  som  hist  og  her  oplystes  ved 
Blinkene  fra  Pistol-  og  Karabinskuddene;  den  største  Del 
af  Modstanderne  undkom  imidlertid,  takket  være  deres 
friskere  Heste,  men  vi  gjorde  dog  et  betydeligt  Antal 
Fanger,  ligesom  Vejen  videre  fremad  spærredes  ved  Ligene 
af  Mænd  og  Heste.  En  halv  Mils  Vej  længere  fremad  stødte 
vor  Fortrop  atter  paa  Fjenden,  som  igjen  havde  samlet  sig, 
faaet  betydelig  Forstærkning  og  nu  ventede  os.  To  Eska- 
droner af  9de  Virginia-Regiment  bleve  strax  sendte  frem  til 
Angreb,  og  jeg  selv  skulde  hente  Kolonnens  Gros.  Trods 
al  vor  Hast  fandt  vi  dog  det  haarde  Arbejde  endt  ved  vor 
Ankomst;  de  fjendtlige  Linjer  vare  gjennembrudte  og  paa 
vild  Flugt,  et  stort  Antal  saarede  og  døde  dækkede  Jorden, 
og  mange  Fjender,  deriblandt  flere  Officerer,  vare  i  vore 
Hænder.  Endnu  en  Gang  søgte  Fjenden  at  sætte  sig  fast; 
men  hans  Rækker  vare  alt  for  rystede  ved  vore  voldsomme 
Angreb,  han  flygtede  uden  Orden,  og  vi  satte  i  vild  Jagt 
efter  ham  hen  over  en  aaben  Mark,  gjennem  hans  Lejr  og 
langt  ind  i  Skovene.  Saa  snart  vi  havde  samlet  os  paa 
vore  Modstanderes  forladte  Lejrplads,  begyndte  Forstyrrelsens 
Værk;  enhver  søgte  at  sikre  sig  saa  mange  af  Yankeernes 
Luxusgjenstande  som  muligt,  men  paa  vor  Førers  vel  be- 
regnede Bud  luede  Flammerne  snart  op,  inden  faa  Minutter 
stod  hele  Lejren  i  et  Ildhav ,  som  fortærede  Hundreder  af 
Telte  og  frembød  et  prøgtigt  Skue.  Mange  Heste  og 
Muldyr  samt  to  fjendtlige  Standarter  var  alt,  hvad  vi 
toge   med    os,    og   efter    en    halv    Times    Rast   drog    vort 

hærgende  Tog  videre:    Baal  og  Brand  viste  Fjenden,    hvad 
Vej  vi  fulgte. 

Vi  vare  midt  i  Hjærtet  af  de  fjendtlige  Stillinger; 
deres  Lejre  laa  rundt  omkring  os,  og  fra  et  Punkt  paa  vor 
Vej  kunde  man  i  en  god  halv  Mils  Afstand  tydelig  skjelne 
det  Hus,  hvor  den  fjendtlige  Overgeneral  Mac  Clellan  med 
sin  Stab  havde  sit  Hovedkvarter,  omgivet  af  en  mægtig 
Teltlejr.  Vor  Stilling  vilde  have  været  overordentlig  farlig, 
hvis  ikke  vor  store  Dristighed  og  hurtige  Bevægelser  helt 
havde  forvirret  vor  Modstander  og  derved  gjort  ham 
uskadelig. 

Fra  alle  Sider  blev  der  indbragt  fodererede  Soldater, 
som  ikke  havde  nogen  Anelse  om  den  frygtede  Stuarts 
Nærhed,  for  de  bleve  grebne  af  vore  Ryttere.  Et  stort  Antal 
Vogne  med  Forraad  af  enhver  Art  faldt  i  vore  Hænder, 
deriblandt  ogsaa  et  Kjoretoj  med  Cigarer,  Vin  og  andre 
Delikatesser  for  M'Clellan  selv;  dog  vi  kunde  ikke  belæsse 
os  med  stort  Bytte,  ogsaa  dette  hele  Lasttog  gik  op  i 
Flammer,  Champagnepropperne  knaldede  forgjæves,  og  de 
kostelige  Habanas  gik  uden  Nytte  op  i  Kog.  Tre  Proviant- 
skibe, som  laa  i  Nærheden  af  Pamuifkey-Floden,  lastede  med 
Hvede,  Majs  og  andre  Forraad,  bleve  ligeledes  tagne  med 
samt  alle  derværende  Embedsmænd  og  Vagtposter  og  gik 
ligeledes  inden  feje  Tid  op  i  Luer.  Her  kastede  endelig 
en  fjendtlig  Rytterbrigade  sig  os  i  Mode  og  sogte  at 
hindre  vor  Marche,  til  de  fra  alle  Kanter  fremrykkende 
federerede  Tropper  kunde  komme  op;  men  vi  brede 
igjennem  ved  forste  Stormlob  og  saae  ikke  mere  noget 
til  dem. 

Henimod  Aften  naaede  vi  Jærnbanen,  som  var  af  stor 
Vigtighed  for  Fjenden,  da  den  vedligeholdt  hans  Forbindelser 
mod  Nord.  Netop  som  Odelæggelsesværket  her  skulde  tage 
sin  Begyndelse,  saae  vi  et  Tog  komme,  og  General  Stuart 
lod  uden  Toven  en  Del  af  sine  Tropper  tage  Stilling  paa 
begge  Sider  af  Banedæmningen,  med  Befaling  at  give  Ild, 

naar  Toget  ikke  vilde  stoppe;  langsomt  og  givende  Dampen 
op  kom  Toget  nærmere  og  nærmere,  og  snart  udfandt  vi,  at  det 
førte  Tropper,  som  for  storste  Delen  vare  anbragte  i  aabne 
Vogne.  Da  man  ikke  efterkom  vor  Befaling  at  holde  stille, 
men  Toget  tvært  imod  tog  større  Fart,  begyndte  Ilden  paa 
hele  Linjen,  og  Lokomotivføreren  blev  skudt  ned,  men  fik,  inden 
den  dræbende  Kugle  ramte  ham,  Tid  til  at  sætte  Lokomotivet 
i  stærkere  Fart,  saa  vi  ikke  mere  evnede  at  bemægtige 
os  Toget.  Nu  udspandt  der  sig  en  Kamp  af  den  sælsomste 
Art,  nogle  Passagerer  besvarede  vor  Ild,  andre  søgte  at  redde 
sig  ved  Flugt,  og  atter  andre  kastede  sig  fladt  ned  paa 
Bunden  af  Vognene.  Skjont  Togets  Hastighed  voxede,  steg 
den  dog  ikke  saa  meget,  at  vi  jo  i  stærk  Galop  kunde  holde 
Skridt  med  det,  og  under  denne  ejendommelige  Jagt  rev  en 
fjendtlig  Kugle  næsten  Hatten  af  Hovedet  paa  mig,  hvilket 
i  den  Grad  æggede  min  Hidsighed,  at  jeg  uden  at  ænse 
vore  egne  Folks  Ild  drev  min  Hest  op  paa  selve  Dæmningen 
og  paa  nærmeste  Hold  affyrede  alle  fem  Lob  af  min 
Revolver  midt  i  de  tæt  pakkede  Vogne.  Som  vi  senere 
erfarede,  vare  kun  faa  Passagerer  slupne  uskadte,  den  største 
Del  var  enten  saaret  eller  dræbt.  Efter  at  Toget  var  und- 
sluppet vore  Kugler  og  Jærnvejen  ødelagt  saa  vidt  muligt, 
fortsatte  vi  vor  Marche,  medens  Solens  sidste  Straaler  be- 
skinnede Ødelæggelsens  Skueplads. 

Det  var  et  dygtigt  Ridt,  vi  havde  et  godt  Dagværk 
bag  os,  og  min  Tunge  klæbede  sig  fast  til  Ganen,  da  en  af 
vore  Folk  kom  ridende  hen  til  mig  og  rakte  mig  en  Flaske 
Champagne  med  de  Ord:  »Kaptejn,  De  har  i  Dag  udrettet 
et  dygtigt  Stykke  Arbejde;  jeg  har  reddet  denne  Flaske  til 
Dem  fra  Mac  Clellans  Vogn;  den  vil  gjøre  Dem  godt«. 
Aldrig  i  mit  Liv  har  en  Flaske  Vin  bekommet  mig  saa  vel. 
Sent  om  Aftenen  faldt  endnu  et  Bagagetog  og  to  Marketenter- 
vogne  i  vore  Hænder,  og  vi  kom  derved  i  Besiddelse  af 
en    Mængde    Delikatesser    som    Pickels,    Østers,    syltede 

Frugter,  Appelsiner,   Citroner  og  Cigarer,    som   alt  bekom 
os  herlig. 

Henimod  Kl.  10  gjorde  vi  en  Times  Rast,  fodrede  vore 
Heste    og   fortsatte  derpaa   vort  Ridt  hele  Natten  igjennem 
ad  Chikahoniinyfioden  til.  som  vi  naaede  omtrent  Kl.  o  om 
Morgenen.     I  Følge  de  Efterretninger,    vi  havde  indhentet, 
haabede  vi  at  kunne  sætte  over  denne  Flod  uden  Hindring, 
desto  større  var  derfor  vor  ubehagelige  Overraskelse,   da  vi 
fandt  den  saaledes  opsvulmet  ved  de  sidste  24  Timers  Regn- 
skyl oppe  i  Bjærgene,    at  Vandet  havde  naaet  en  Hcjde  af 
15  Fod.     Samtidig  fik  vi   den  Hjobspost  fra  Bagtravet,    at 
en  hel    Division   var    i    vort  Spor.      Alle   indsaa   det   hele 
Omfang  af  den  Fare,    der  svævede    over  vore  Hovpder,    og 
saae  med  største  Spænding  paa  vor  Forer,  som  med  største 
Koldblodighed  og  Ro   traf  sine  Anordninger   og   uddelte  de 
nødvendige  Befalinger.     To  Regimenter  og  de  tvende  Stykker 
Skyts  fik  Befaling  til  under  et  eventuelt  Angreb   at  dække 
vort  Tilbagetog,    medens  hele  det   øvrige  Mandskab  maatte 
sidde  af,  dels  for  at   slaa  Broer,    dels   for  at  svomme  over 
Floden  med  Hestene.     Snart  var  en  Bro  paa  90  Fods  Længde 
færdig    for   Fodgængere,    saaledes   skaffede    man  Sadler   og 
øvrigt  Materiel  over,  medens  samtlige  Svømmere   bragte  de 
usadlede  Heste  over  Floden,   i  det  de  enten  rede  paa  selve 
Dyrene  eller,- hvad  jeg  syntes  bedre,   svømmede  ved  Siden 
af  og  førte   dem   ved  Tøjlen ;    saaledes   bragte  jeg    for   min 
Part  65  Heste  gjennem  den  rivende  Flod.     Efter  fire  Timers 
Arbejde  var  en  anden  Bro  færdig  for  Skytset,  og  mere  end 
Halvdelen    af    vore    Heste    vare    paa   den    modsatte    Bred 
samt  fem  Hundrede  Fanger  og  Hundreder  af  tagne  Heste  og 
Muldyr.     Det  tørste  Skyts  blev  trukket  over  af  Mandskabet, 
og  Prøven  fik  et  saa  heldigt  Udfald,    at   den  anden  Kanon 
snart  fulgte  efter  med  de   tvende  Reserveregimenter.     Hen- 
imod Middag  var   alt   i  Sikkerhed  paa  den  modsatte  Bred; 
General  Stuart  var  den  sidste,  som  gik  over  Broen,  inden 
vi  ødelagde  samme. 

Hidtil  havde  jeg  ikke  sporet  nogen  Udmattelse;  men 
efter  den  sidste  Anstrængelse  i  Vandet  følte  jeg  mig  mat  i 
alle  Lemmer,  dog  vi  maatte  marchere  Eesten  af  Dagen  og 
hele  den  følgende  Nat,  fer  vi  kunde  holde  Kast  i  Sikkerhed. 
Baade  Mand  og  Hest  havde  under  det  hele  Tog  ydet  det 
næsten  utrolige;  to  Dage  og  Nætter  igjennem  havde  vi  saa 
godt  som  uafbrudt  været  i  Sadlen,  en  betydelig  Del  af  denne 
Tid  været  i  Fægtning  og  havde  paa  to  Mil  maattet  søge 
vor  Vej  gjennem  Chikahominy-Sumpene,  der  hidindtil  havde 
gaaet  for  ufremkommelige.  Den  15de  Juni  om  Morgenen 
naaede  vi  vore  Forpostlinjer  og  gik  i  Bivuak  omtr.  1 V2  Mil 
fra  Richmond.  Da  jeg  havde  sørget  for  min  brave  Hest, 
som  havde  baaret  mig  saa  vakkert  gjennem  alle  Farer  og 
Anstrængelser,  faldt  jeg  i  en  Søvn,  hvoraf  jeg  først  vaagnede 
den  næste  Morgen. 

Vort  Foretagende  havde  de  vigtigste  Følger;  vi  havde 
gjort  en  stor  Rundmarche  gjennem  Fjendens  vidtstrakte 
Lejr,  havde  faaet  nøje  Oplysninger  om  hans  Stillinger,  øde- 
lagt hans  Forbindelser,  tilintetgjort  Forraad  af  Millioners 
Værdi,  gjort  Hundreder  af  Fanger,  bemægtiget  os  Masser 
af  Heste  og  Muldyr  og  sat  hele  den  fødererede  Hær  i  Frygt 
og  Bestyrtelse.  Ved  vor  Tilbagekomst  blev  Stuarts  Navn 
hædret  paa  enhver  optænkelig  Maade,  og  en  stor  Del  af  de 
ham  tiltænkte  Æresbevisninger  faldt  tilbage  paa  hans 
Officerer  og  Mandskab;  overalt  hvor  en  af  os  lod  sig  se, 
blev  han  betragtet  som  en  Halvgud,  bestormet  med  Spørgs- 
maal  og  indstændig  anmodet  om  at  fortælle  sine  egne  Til- 
dragelser saa  vel  som  hele  Togets  Gang.  At  Richmonds 
Presse  strømmede  over  af  Ros  over  General  Stuart  og  hans 
Fæller,  er  selvfølgeligt;  men  heller  ikke  New- Yorks  Aviser 
kunde  undlade  at  beundre  det  lige  saa  dristig  anlagte  som 
kjækt  gjennemførte  Tog. 

En  stille  Tid  fulgte  paa  denne  bevægede,  thi  baade 
Mand  og  Hest  trængte  til  Ro  oven  paa  disse  overordentlige 
Anstrængelser.     Vejret  var  herligt,  og  Naturen  havde  smykket 

sig  i  hele  Forsommerens  Pragt.  Røde  og  hvide  Roser 
blomstrede  omkring  vor  Bolig  og  snoede  sig  op  ad  dets 
Vægge,  medens  vild  Gedeblad  blandede  sin  berusende  Duft 
med  Magnoliaernes,  der  hundredvis  voxede  omkring  i  de 
nærliggende  Sumpskove.  I  den  trykkende  Junihede  kunde 
der  ikke  tænkes  nogen  herligere  Vederkvægelse  end  de  vel- 
lugtsvangre Skygger  i  de  tætte  Skove,  som  vi  paa  vore  Ture 
krydsede  i  alle  Retninger,  medens  vi  af  og  til  vandede  vore 
Heste  i  de  Smaabække,  hvis  mørke,  men  dog  saa  klare 
Vande  mumlende  rislede  hen  over  deres  stenede  Leje.  Under 
alt  dette  antog  mit  Forhold  til  General  Stuart  mere  og 
mere  en  venskabelig,  fortrolig  Karakter,  og  jeg  tilbragte 
største  Delen  af  Dagen  i  Selskab  med  ham  og  hans  Familie, 
der  bestod  af  hans  elskværdige  og  fortræffelige  unge  Hustru 
og  hans  to  smaa  blaaojede  Bom.  Generalens  militære 
Familie  bestod  af  fjorten,  femten  unge  Mænd,  gode 
Kammerater  i  Lejren  og  udmærkede  Soldater  i  Kampen; 
under  Krigens  Løb  bleve  desto  værre  syv  paa  Valpladsen, 
tre  tik  ærefulde,  men  haarde  Saar,  hvis  Følger  de  maa  bære 
Resten  af  deres  Liv,  og  to  bleve  fangne  og  maatte  van- 
smægte i  det  forhadte  Nordens  Fængsler.  Det  var  i 
Sandhed  en  farefuld  Tjeneste,  vi  havde  paataget  os;  men 
Tanker  om  Farer  foruroligede  os  kun  lidet,  eller  hvis  en 
saadan  Tanke  af  og  til  paatrængte  sig  os,  tjente  den  kun 
til  endnu  fastere  at  knytte  det  Baand,  der  maatte  omslutte 
os  alle  som  Fæller  i  samme  Skæbne. 

Morgenen  den  20de  Juni  overdrog  Generalen  med  et 
betydningsfuldt  Smil  mig  det  Hverv  at  indlevere  den  tjenst- 
lige Beretning  over  vort  sidste  Tog  til  Krigsministeren, 
General  Raudolph.  Jeg  skulde  snart  fatte  Betydningen  af 
Stuarts  Smil,  da  Krigsministeren  med  nogle  smigrende  Ord 
om  mine  Præstationer  overrakte  mig  et  Patent  som  Kaptejn 
i  det  konfudererede  Rytteri,  og  fuld  af  Taknemmelighed  og 
med  en  Folelse  af  indre  Tilfredshed  vendte  jeg  tilbage  til 
Hovedkvarteret.     Dog   her  skulde   vi  ikke   længe   hvile   paa 

vore  Lavrbær.  I  Løbet  af  Natten  til  den  25de  Juni  ind- 
løb Marcheordren,  og  før  Midnat  vare  alle  Forberedelser 
trufne;  men  da  vi  ikke  havde  Maaneskin,  opholdt  Mørket  os 
til  Daggry,  den  opstaaende  Sol  fandt  os  alle  i  Sadlen  og 
fuld  af  Iver  efter  at  løse  Dagens  Gjerning.  Store  Be- 
givenheder forberedtes,  Begivenheder,  hvorpaa  hele  Verdens 
Øjne  hvilede,  og  som  skulde  lægge  mere  end  én  Befalings- 
mands glimrende  Evner  for  Dagen,  —  Begivenheder,  som 
ville  mindes  i  mange  Tider  uden  Hensyn  til  den  sørgelige 
Skæbne,  der  sluttelig   ramte   den  tapre  kont'ødererede  Hær. 


II.    Slagene  ved  Mechanicsville   og  Coal  Harbour  eller  (iaines 
Mølle.  —  Et  Ridt  over  Valpladsen.  —  Ved  White-Honse.  —  Be- 
tragtninger over  det  syv  Dages  Slag. 

Vort  glimrende  Strejftog  havde  givet  General  Robert 
Lee  et  fuldkommen  klart  Indblik  i  Fjendens  Stillinger,  og 
da  M'Clellans  højre  Fløj  var  stærk  befæstet,  fik  General 
Jackson,  der  stod  i  Shenandoahflodens  Dal  med  en  Hær- 
afdeling, Ordre  til  at  omgaa  og  angribe  Fjendens  højre 
Flanke,  drage  hans  Opmærksomhed  hen  paa  sig  og  derved 
lette  General  Lee  i  hans  almindelige  Angreb  paa  den  øvrige 
Stilling.  General  Thomas  Jonathan  Jackson,  der  paa  Grund 
af  sin  Tapperhed  og  urokkelige  Mod  var  lige  kjendt  hos 
Fjende  og  Ven  under  Tilnavnet  Stonewall  (Stenmur),  rykkede 
uden  at  opdages  af  Fjenden  frem  i  Ilmarcher,  General 
Stuart  sluttede-  sig  til  ham  med  sit  Rytteri  og  en  Division 
Fodfolk,  og  saaledes  begyndte  den  vældige  syv  Dages  Kamp 
om  Richmond.  Natten  til  den  26de  naaede  vi  Jacksons  be- 
rømte Skarer  ved  Ashland,  en  Station  paa  Jærnbanen  Rich- 
mond-Frederiksburg,  og  modtoges  med  Jubel.  General 
Stuart  skulde  dække  Jacksons  højre  Flanke,  og  efter  et  kort 
Ophold  brøde  vi  atter  op  og  sendte  nu  stærke  Patrouiller 
og  Skarer  af  Blænkere  ud  i  alle  Retninger  mod  Mechanics- 
ville,   hvor  Fjendens    højre  Fløj    stod   i  en    stærk  befæstet 

Stilling.  Nogle  smaa  Sammenstod  med  enkelte  Patrouiller 
fraregnet  saae  vi  dog  ikke  noget  til  Fjenden,  for  Jackson 
omtrent  Kl.  o  angreb  hans  Stillinger,  medens  Kanon- 
tordenen  samtidig  dronede  herover  fra  Mechaniesville ,  hvor 
Longstreet  ligeledes  var  i  Kast  med  de  fodererede.  Slaget 
vendte  sig  til  vor  Fordel,  Fjenden  blev  trængt  ud  af  den 
ene  Stilling  efter  den  anden,  og  om  Xatten  vare  vi  lejrede 
paa  Valpladsen  til  næste  Morgen,  den  27de  Jnni,  da  Kampen 
atter  tog  sin  Begyndelse.  Fjenden  havde  med  60.000  Mand 
besat  en  ved  Natur  og  Kunst  stærk  Stilling  ved  Coal 
Harbour.  omtrent  tre  Mil  nordost  for  Richmond  og  to  Mil 
ost  for  Meehaniehsville.  Jacksons  Hærkorps  talte,  alle  For- 
stærkninger iberegnet,  højst  40,000  Mand ;  men  hver  enkelt 
Soldat  fulgte  sin  elskede  Forer  med  fuldeste  Tillid  og  høj 
Begejstring.  Vort  Rytteri  beholdt  sin  Plads  paa  venstre 
Floj  og  havde  i  Lobet  af  Formiddagen  flere  Sammenstød 
med  fjendtligt  Rytteri,  der  alle  faldt  ud  til  vor  Fordel. 

En  af  disse  Fægtninger  havde  vi  at  bestaa  mod  et 
nylig  oprettet  Ulanregiment,  som  holdt  i  Linje  tre  Hundrede 
Skridt  fra  os  og  saae  meget  godt  og  krigersk  ud  med  sine 
skinnende  Lanser  med  de  røde  og  hvide  Vimpler  og  i  sine 
kjonne  Uniformer  med  gul  Besætniug.  Et  af  vore  Re- 
gimenter fik  strax  Befaling  til  at  angribe,  og  da  vore  Vir- 
giniaryttere vare  i  halvhundrede  Skridts  Afstand,  gjorde  hele 
det  prægtige  Regiment,  der  paa  sin  Marche  gjennem  Nor- 
dens Byer  vistnok  havde  vakt  den  hojeste  Beundring,  forkert 
Front,  flygtede  i  fuld  Opløsning,  og  snart  var  hele  dets 
Tilbagetogslinje  oversaaet  med  disse  meget  maleriske  Vaaben. 
som  blot  aldeles  ikke  passede  for  dets  mangelfulde  Ud- 
dannelse. Det  hele  Sammenstod,  om  jeg  tor  kalde  det  saa. 
varede  ikke  saa  længe,  som  jeg  har  behovet  til  at  beskrive 
det,  og  jeg  tror  næppe,  at  20  Mand  af  de  700  stolte  Ulaner 
beholdt  deres  Lanser.  Dette  hurtige  og  fuldstændige  Nederlag 
er  et  fornyet  Bevis  paa,  at  Lansen,  der  er  et  saa  frygteligt 

Vaaben  i  en    øvet  Haand,    er  en  Hindring,  ja  ligefrem  en 
Taabelighed  i  en  uøvet. 

Kl.  2  om  Eftermiddagen  blev  Kampen  almindelig,  og 
Kl.  3  rasede  den  i  al  sin  Vildhed  over  hele  Linjen.  Gevær- 
ilden rullede  uafbrudt,  og  flere  Hundreder  Haubitser,  Napo- 
leons- og  Parrotkanoner  lode  deres  Ild  spille  fra  alle  Kanter. 
Rytteriet  kunde  paa  Grund  af  det  ugunstige  Terræn  ikke 
gribe  videre  ind  i  Slagets  Gang,  men  beholdt  sin  Plads  paa 
venstre  Fløj,  dog  inden  for  det  fjendtlige  Skytses  virksomme 
Omraade;  Fjenden  forenede  ikke  mindre  end  fem  Batterier 
mod  vore  to  Batterier  ridende  Artilleri  under  min  ædle  Ven 
John  Pelham,  jeg  maatte  i  Eftermiddagens  Lob  gjøre  mangt 
et  hedt  Ridt  gjennem  denne  Hagl  af  Kugler,  og  det  er  mig 
indtil  Dato  ubegribeligt,  hvorledes  jeg  slap  helskindet  derfra. 
Engang,  da  vore  Folk  begyndte  at  vakle  lidt,  sagde  Ge- 
neralen, som  selv  havde  en  Befaling  at  uddele  andensteds: 
»Kapteju,  jeg  ønsker,  at  De  bliver  holdende  her  med  min 
Stab,  til  jeg  kommer  tilbage,  og  giver  Folkene  et  godt 
Exempel«.  Saaledes  maatte  vi  holde  flere  Minutter  rolig  i 
denne  djævelske  Granat-  og  Kardætskild,  der  enten  kom 
raslende  hen  ad  den  haarde  Jord  eller  hylende  fdr  hen  over 
os  og  slog  ødelæggende  ned  til  højre  og  venstre;  Kaptejnen 
for  den  nærmeste  Eskadron,  med  hvem  jeg  nylig  havde  talt, 
blev  bogstavelig  reven  i  Stykker  af  en  Granat,  som  sprang 
lige  over  vore  Hoveder.  Der  fordres  kun  et  ringe  Mod  til 
at  angribe  Fjenden  eller  hurtig  ride  frem  og  tilbage  under 
en  fjendtlig  Ild  i  Sammenligning  med  den  Anspændelse  af 
moralsk  Kraft,  som  udkræves,  naar  man  skal  holde  rolig 
over  for  et  Batteri,  hvis  uophørlig  opstigende,  lette  Røg- 
skyer man  kan  anse  som  temmelig  sikre  Dødsbud.  Dog 
selv  under  saadanne  Forhold  kan  der  indtræffe  opmuntrende 
Mellemspil.  En  saaret  slæbes  bort  af  tvende  Kammerater, 
hans  Hoved  og  Lemmer  hænge  slap  ned,  som  om  Livet  alt 
har  forladt  ham ;  da  rammes  en  af  Bærerne,  styrter  sammen 
og  lader  sin  Byrde    falde,    som    nu   bliver   den    store  Fare 

vår,  hvori  han  svæver,  pludselig  faarLivpaa  ny  og  smorer 
Haser  med  utrolig  Behændighed;  en  skrallende  Latter  led- 
sager hans  Flugt  langs  vore  Linjer  og  overdover  et  Øjeblik 
fuldstændig  Slagets  Larm.  En  ret  mærkelig  Hændelse  ramte 
mig  lidt  senere  under  et  af  mine  oven  berorte  hede  Ridt 
gjennem  den  fjendtlige  Ild.  Jeg  havde  hidkaldt  to  Rytter- 
eskadroner  til  et  Angreb  paa  et  fjendtligt  Batteri,  der  uden 
Dækning  havde  vovet  sig  for  vidt  frem:  jeg  havde  uskadt 
fuldendt  mit  Hverv,  men  under  Tilbageridtet  felte  jeg 
pludselig  et  bedøvende  Slag  over  Ryggen,  og  i  samme 
Øjeblik  styrtede  min  Hest  baglængs  omkuld  under  mig;  jeg 
troede  den  truffen  af  en  Kugle;  men  til  min  Forbavselse 
var  den  lige  saa  uskadt  som  sin  Herre;  en  Granat  var 
gaaet  tæt  hen  over  Hestens  Ryg,  og  Lufttrykket  havde 
lammet  os  begge;  desto  værre  kom  min  brave  kastanie- 
brune sig  aldrig  mere  efter  denne  ublide  Medfart. 

Kl.  7  om  Aftenen  havde  Slaget  taget  en  meget  gunstig 
Vending;  Fjenden,  der  stod  i  Centrum  over  for  os  med 
25,0Ou  Mand  Kjærnetropper ,  Eliten  af  M'Clellans  Hær, 
havde  hele  Dagen  igjennem  ydet  en  haardnakket  Modstand 
i  sine  stærke  Forskansninger;  nu  begyndte  han  dog  at  vige 
for  vore  Troppers  uimodstaaelige  Tapperhed  og  var  Kl.  8  i 
fuldt  Tilbagetog.  Sejren  tilhørte  os,  Tusender  af  Fanger, 
deriblandt  to  Generaler  og  mange  underordnede  Officerer, 
et  stort  Antal  Feltskyts  og  flere  Faner  faldt  i  vore  Hænder, 
vort  Rytteri  fortsatte  Forfølgelsen  af  de  flygtende  Kolonner, 
og  først  den  mørke  Nat  satte  et  Maal  for  vor  videre  Frem- 
trængen.  Under  vor  Tilbagemarche  maatte  vi  ride  meget 
forsigtig ;  thi  vor  hele  Vej  var  bedækket  af  saarede,  som  til 
Dels  havde  slæbt  sig  hen  til  Vejkanterne  for  desto  lettere 
at  komme  i  Nærheden  af  Ambulancerne.  Der  gives  intet 
sørgeligere  Syn  end  en  Valplads  efter  Sejren,  men  lykkelig- 
vis unddrog  Nattens  Mørke  os  denne  Gang  Synet  af 
Krigens  Rædsler. 

Vi  sloge  Lejr  paa  selve  Valpladsen.  Ved  Midnat  følte 
jeg  pludselig  en  Beroring  af  min  Skulder,  greb  efter  Kaarde- 
fæstet  og  spurgte  heftig,  hvem  det  var.  En  blid  Stemme 
svarede:  »General  Jackson«.  De  konfødereredes  graanende 
Forer  søgte  Stuart,  som  sov  ved  min  Side  og  strax  blev 
vækket;  Jackson  tog  paa  min  Indbydelse  Plads  paa  mit 
Dækken  ved  Siden  af  Stuart,  og  jeg  overlod  de  to  store 
Krigere  til  deres  midnatlige  Raadslagninger  og  vandrede 
ensom  omkring,  overvejende  Dagens  mægtige  Hændelser. 
Nattens  Morke,  den  dybe  Eo  i  den  slumrende  Lejr  efter 
Slagets  Larm  gjorde  et  dybt  Indtryk  paa  min  Sjæl;  hist  og 
her  kastede  en  Vagtild  sit  røde,  flagrende  Skjær  hen  over 
Maiken  og  gjorde  derved  de  sorte,  natlige  Skygger  endnu 
mørkere,  den  lydløse  Stilhed  afbrødes  kun  nu  og  da  af  de 
ubeskrivelige  Klagetoner  fra  de  saarede  og  døende,  som  for 
faa  Timer  siden  endnu  havde  været  saa  livsfriske  og  fulde  af 
Haab.  Det  hele  danner  et  dybt,  gribende  Billede,  som 
ingen,  der  en  Gang  har  været  Vidne  dertil,  vistnok  nogen 
Sinde  forglemmer. 

Ved  Daggry  var  alt  i  fuld  Bevægelse,  da  Stuart  havde 
faaet  Befaling  til  med  sit  Rytteri  at  bryde  op  til  White- 
House,  en  lille  Flække  fire  Mil  øst  for  Richmond  ved 
Pamunkeyfloden ,  hvor  uhyre  Forraad  laa  opdyngede  for 
M'Clellans  Hær.  Desto  værre  kunde  jeg  ikke  strax  følge 
min  General,  da  jeg  endnu  ikke  havde  faaet  nogen  passende 
Hest;  jeg  var  derfor  en  Stund  af  den  følgende  Dag  optagen  med 
at  indsamle  og  sikre  os  Fangerne,  der  endnu  stadig  bleve 
indbragte  hundredvis  fra  alle  Kanter  af  den  vidtstrakte 
Valplads,  og  saaledes  fik  jeg  en  fornyet  Anledning  til  at 
foretage  et  Ridt  over  samme.  Den  frembød  i  Sandhed  et 
sørgeligt  og  gyseligt  Syn.  Døden  havde  paa  enkelte  Steder 
raset  paa  en  skrækkelig  Maade,  navnlig  der,  hvor  vore 
Tropper  havde  været  nødte  til  at  tage  Fjendens  stærke 
Forskansninger;  paa  mange  af  disse  farefulde  Skraaninger 
laa  Ligene  tre-  og  firdobbelt  dyngede  over  hverandre.     Min 

Opmærksomhed  blev  navnlig  fængslet  ved  den  gribende 
Modsætning  mellem  tvende  af  vore  faldne,  som  laa  Side 
om  Side;  den  ene,  en  Mand  paa  over  halvtredsindstyve  Aar, 
var  skudt  gjennem  Hovedet,  hvis  sølvhvide  Haar  var  filtret 
af  Blod;  den  anden,  en  Yngling  paa  maaske  sexten  Somre, 
med  et  aabent  Ansigt,  ombølget  af  Lokker,  pressede  sine 
Hænder  mod  Hjærtet,  som  var  gjennemboret  af  den  dødelige 
Kugle.  Blandt  Jacksons  Folk  havde  jeg  den  foregaaende 
Dag  med  særlig  Beundring  lagt  Mærke  til  en  Kriger  fra 
Mississippi,  en  sand  Kæmpe,  der  endnu  mere  tildrog  sig 
Opmærksomheden  ved  sin  Bjerneskindskofte;  her  fandt  jeg 
ham  igjen  blandt  de  døde,  et  lille  Hul  i  det  mægtige  Bryst 
havde  været  tilstrækkeligt  til  at  gjøre  en  hurtig  Ende  paa 
al  hans  Kraft  og  Styrke.  Der  var  i  vor  Lejr  megen  Tale 
om  den  frygtelige  Bajonet-  og  Nærkamp  mellem  vore  Folk 
fra  Texas  og  Zouaverne  fra  Xew-York:  man  fortalte,  at 
tvende  af  disse  uforsonlige  Modstandere  gjensidig  havde 
gjennemboret  hinanden  med  dette  frygtelige  Yaaben,  og  at 
man  senere  havde  fundet  deres  Lig  staaende  oprejste  i  den 
samme  Stilling,  hvori  de  havde  modtaget  Dodsstødet.  Xys- 
gjerrighed  forte  mig  til  Skuepladsen  for  denne  Fortælling; 
der  maa  ganske  vist  have  fundet  en  fortvivlet  Kamp  Sted 
mellem  de  tvende  Troppedelinger,  en  Kamp,  der  var  endt 
med  en  fuldstændig  Tilintetgjtrelse  af  de  saa  meget  om- 
talte Zouaver,  hvis  Lig  i  deres  braudrøde  Uniformer  vare 
strtede  over  Slagmarken  som  Yalmuer  i  en  Kornmark;  dog 
de  vare  ikke  faldne  for  Bajonetten ,  men  for  vore  beromte 
Texas-Skytters  aldrig  fejlende  Kugler.  Jeg  undersøgte 
meget  nuje  Ligene  og  fandt  kun  tre  eller  fire  med  Bajonet- 
stik, og  selv  disse  Saar  havde  de  øjensynlig  forst  modtaget 
efter  den  dødbringende  Kugle.  Disse  Fortællinger  om 
Bajonetkampe  dukke  stadig  op  efter  hver  stor  Kamp  og 
indlemmes  hyppig  i  de  saa  kaldte  »Historier«,  men  saa 
vidt  min  Erfaring  rækker  efter  de  mangfoldige  Fægtninger 
og  Slag,  jeg  har  taget  Del  i,  bliver  der  sjælden  eller  aldrig 

gjort  Brug  af  Bajonetten;    den  Slags  Kampe  ere  kun  til  i 
Indbildningen. 

Tidlig  orn  Morgenen  den  29de  Juni  bred  jeg  op  med 
et  Kompagni  Byttere  for  at  støde  til  Stuart,  der  i  Mellem- 
tiden havde  bestaaet  nye  Kampe.  Vor  Vej  førte  os  gjennem 
tætte  grønne  Ege-  og  Neddeskove,  men  først  Kl.  12  naaede 
vi  Højsletten  ved  White-House,  hvor  Fægtningen  allerede 
var  forbi.  Ved  Foden  af  Højsletten  strakte  sig,  saa  vidt 
Øjet  rakte,  den  frugtbare  grønne  Dal,  vandet  af  Pamunkey, 
hvis  gule  Bølger  strømmede  forbi  Plantagen  White-House, 
der  tilhørte  vor  Oberst  William  H.  F.  Lee.  Den  vidt- 
strakte, grønne  Slette  var  dækket  med  Tusender  af  Telte  og 
Magasiner,  Hoveddepotet  for  den  fødererede  Hær,  som  før 
de  sidste  Slag  vel  talte  omtrent  1 50,000  Mand.  Det  fjendt- 
lige Rytteri,  som  ved  Stuarts  stormende  Angreb  var  kastet 
paa  Flugt,  havde  under  sit  ilsomme  Tilbagetog  stukket  lid 
paa  de  betydeligste  Bygninger,  og  fra  mere  end  hundrede 
Punkter  stege  tætte  Røgskyer  i  Vejret,  medens  Oberst  Lees 
prægtige  Bolig  ombølgedes  af  Flammer.  Vore  Ryttere  vare 
spredte  over  den  hele  Slette  og  søgte  med  myrelignende 
Flid  at  redde  disse  Masser  værdifulde  Forraad  for  Øde- 
læggelse eller  gottede  sig  med  de  længe  savnede  Luxus- 
gjenstande,  som  i  rigeste  Maal  laa  spredte  rundt  omkring. 
Generalen  var  i  fortræffeligt  Lune,  modtog  mig  hjærtelig 
og  fortalte  om  det  glimrende  Udfald  af  hans  Tog;  han 
havde  kastet  det  fjendtlige  Rytteri  i  første  Løb,  gjort 
en  Mængde  Fanger  og  et  umaadeligt  rigt  Bytte  samt„ 
hvad  der  morede  ham  mest,  ved  Ilden  fra  sine  Skarp- 
skytter og  ridende  Artilleri  opbragt  en  fjendtlig  Kanon- 
baad.  Min  Nysgjerrighed  drev  mig  til  en  Vandring 
gjennem  den  fjendtlige  Lejr.  Ingen  Sinde  i  mit  Liv  havde 
jeg  endnu  set  saadanne  Masser  Krigsproviant  eller  kunnet 
tænke  mig,  at  en  Invasionshær  frivillig  kunde  besvære  sig 
med  saa  uberegnelige  Mængder  af  unyttige  Luxusgjenstande. 
Store   Pyramider   af  Tønder   med    hvidt   og   brunt  Sukker, 

med  saltet  Flæsk  og  nedlagte  Æg  brændte  paa  alle  Kanter; 
Hundreder  af  Daaser  med  Appelsiner  og  Limoner  laa  op- 
dyngede overalt;  mange  vare  sprængte,  og  de  gyldne 
Frugter  trillede  omkring  paa  Jorden.  Vi  brækkede  en  af 
de  brændende  Æggetønder  op,  fandt  Æggene  fortræffelig 
ristede  og  fik  os  nu  et  prægtigt  Maaltid,  hvis  Mage  vi  ikke 
havde  nydt  i  Maaneder.  Tæt  ved  vort  Taffel  laa  hele  Smaa- 
bjærge  af  Skinker  og  Flæsk,  Kister  med  Vaaben,  Uniformer 
og  andre  Udrustningsgjenstande  for  10,000  Mand.  Lige  saa 
stort  Bytte  fandt  vi  sænket  i  Floden  tillige  med  to  Skibe, 
lastede  med  "Whisky  og  andre  Spirituosa;  ogsaa  dette  kom  nu 
uden  Vanskelighed  i  vore  Hænder  ligesom  et  stort  Antal 
Banevogne,  nye  Lokomotiver  og  et  helt  Brotræn.  Sent 
ud  paa  Natten  søgte  jeg  yderst  udmattet  mit  Leje  og 
fandt  saa  megen  Hvile,  som  Myriader  af  Moskittoer  vilde 
unde  mig. 

Den  følgende  Morgen  lode  vi  et  Regiment  tilbage  for 
at  bevogte  vort  Bytte,  hvis  Værd  kunde  anslaaes  til  Mil- 
lioner, og  som  skulde  bringes  til  vore  Depoter  i  Richmond; 
selv  rykkede  vi  videre  for  at  indhente  General  Lee,  som  i 
Mellemtiden  heller  ikke  havde  ligget  paa  den  lade  Side, 
men  daglig  angrebet  Fjenden  og  daglig  drevet  ham  længere 
og  længere  tilbage  ad  Harrisons  Landing  til  ved  James- 
floden. Ved  Nattens  Frembrud  gjorde  vi  Holdt  ved  Chika- 
hominyfloden,  paa  det  samme  Sted,  hvor  vi  for  nogle  Uger 
siden  med  Nød  og  næppe  undgik  Fjenden.  Den  næste  Dag 
vare  vi  atter  i  Sadlen;  thi  Kanouernes  heftige  Drøn  fra 
Malvern- Højene  bebudede,  at  en  blodig  Fægtning  nylig 
havde  taget  sin  Begyndelse.  Paa  Grund  af  Hestenes  Ud- 
mattelse var  vor  Marche  efter  Kanontordenen  dog  kun 
meget  langsom,  og  først  sent  om  Aftenen  naaede  vi  Slag- 
marken, hvor  Dagens  Skæbne  alt  var  afgjort,  og  Fjenden 
gaaet  tilbage  under  sine  Kanonbaades  Beskyttelse.  I  Løbet 
af  den  amerikanske  Krig  viste  det  sig  her  ved  Malvern- 
Højene  for  første  Gang,    hvilken  Afgjørelse    et   stort  Antal 

Kanoner,  samlet  paa  ét  Punkt,  kan  have  for  Slagets  Gang; 
General  Mac  Clellans  Hær  frelstes  kun  fra  sin  fuldstændige 
Undergang  ved  de  tresindstyve  Kanoner,  som  vare  opstillede 
i  Centrum  i  en  overordentlig  gunstig  Stilling  og  herfra 
sendte  Død  og  Fordærvelse  over  vore  Angrebskolonner. 
Da  dette  Slag  var  det  sidste  af  de  berømte  syv  Dage 
for  Richmond,  maa  det  her  være  mig  tilladt  at  indskyde 
nogle  Bemærkninger  som  et  Tilbageblik  paa  de  minde- 
værdige Dage  og  deres  glimrende  Udfald.  M'Clellan 
blev  under  de  to  første  Dages  Sammenstød  paa  sin  højre 
Fløj  fuldstændig  slaaet  af  Jackson  og  med  den  Del  af  sin 
Hær,  som  stod  nord  for  Chikahominy,  kastet  over  paa 
Sydsiden  af  Floden.  De  følgende  Kampe  ved  Frasers- 
Farm  den  29de  Juni,  ved  Willis's  Kirke  den  30te  og 
endelig  ved  Malvern- Højene  dreve  ham  i  skyndsomst 
Tilbagetog  til  hans  utilgængelige  Tilflugtssted  ved  James- 
flodeu,  hvor  en  stærk  Flotille  Kanonbaade  dækkede  ham 
mod  yderligere  Angreb  fra  vor  Side.  M'Clellans  Tilbagetog 
var  i  Virkeligheden  mesterligt,  og  man  kan  ikke  yde  ham 
Anerkjendelse  nok  for  den  Dygtighed,  hvormed  han  vidste 
at  holde  Stand  over  for  vore  Troppers  sejrrige  Fremtrængen 
og  endelig  at  sætte  dem  et  Maal  ve<1  Malvern-Højene. 
Det  lykkelige  Udfald  skyldte  han  dog  tillige  nogle  kon- 
federerede  Generalers  Langsomhed  og  deres  Ulydighed  mod 
givne  Befalinger;  Fejlen  laa  visselig  ikke  i  General  Lees 
Dispositioner. 

Vort  hele  Tab  af  saarede  og  døde  beløb  sig  til  9000 
Mand,  medens  Fjendens  naaede  16,500  foruden  nogle 
Tusende  Fanger.  Mængden  af  Skyts  og  Munition,  men 
navnlig  af  Haandvaaben,  Udrustnings-  og  Forplejnings- 
gjenstande,  der  faldt  i  vore  Hænder,  var  uhyre. 

(Fortsættes.) 

C.  H. 


Mehemed  Ali  Pascha. 


Uer  er  vel  næppe  nogen  af  dette  Tidsskrifts  Læsere, 
som  ikke  har  hørt  tale  om  den  Mand,  hvis  Livsbegivenheder 
udgjore  Æmnet  for  følgende  lille  Afhandling;  blandt  de 
Generaler,  som  under  den  sidste  russisk-tyrkiske  Krig  forte 
Overbefalingen  over  den  tyrkiske  Donauhær,  var  han  den 
eneste,  hvem  det  lykkedes  at  opnaa  et  nogenlunde  betydeligt 
Resultat,  og  dette  i  Forbindelse  med  hans  helt  igjennem 
romantiske  Levnedsløb  vil  rimeligvis  kunne  afvinde  Læserne 
nogen  Interesse  for  samme. 

Mehemed  Ali  nedstammede  fra  en  fransk  Huguenot- 
familie,  som  havde  nedsat  sig  i  »das  grosse  Vaterland«, 
hans  Fader,  en  fattig  Musiker  ved  Navn  Detroit,  boede  i 
Magdeburg,  og  her  saae  Karl  (eller  Charles),  den  senere 
under  oven  nævnte  Navn  saa  bekjendte  Feltherre,  første  Gang 
Lyset  i  Aaret  1829. 

Efter  at  have  gjennemgaaet  Elementarskolen  i  sin 
Fødeby  besluttede  Karl  Detroit  at  blive  Matros,  dreven  dertil 
rnaaske  lige  saa  meget  af  Længsel  efter  Æventyr  som  af 
Lyst  til  Søen,  og  i  Aaret  1845  kom  han  som  Skibsdreng 
om  Bord  paa  en  Kostocker-Bark ,  »Graf  von  Paris«,  for  at 
uddannes  til  Sømand.  Han  blev  imidlertid  snart  kjed  af 
Sølivet  og  dets  Ensformighed  og  besluttede  derfor  at  give 
Sømandshaandværket  en  god  Dag  og  rømme  sin  Vej ,  i  det 
han  uden  Tvivl  bestyrkedes  i  sit  Forsæt  ved  den  strænge 
Disciplin   og   de  muligvis  alt  for   hyppige   Afstraffelser  om 

Bord.  Da  Skibet  i  1847  laa  for  Anker  i  Bosporus,  lykkedes 
det  Karl  at  undkomme;  en  fornem  Tyrk,  som  hændelsesvis 
var  ude  paa  en  Sejltur,  optog  ham  i  sin  Baad  og  landsatte 
ham  ved  Balta  Liman  paa  den  evropæiske  Strand. 

Tyrken,  som  ikke  var  nogen  anden  end  den  daværende 
Udenrigsminister  og  senere  Storvizir  Ali  Pascha,  syntes  godt 
om  Ynglingen  og  tog  ham  i  sin  Tjeneste,  og  Detroit  havde 
nu  i  det  fremmede  Land  fundet  en  Beskytter  og  Velynder, 
under  hvis  Ledelse  han  snart  skulde  komme  til  at  gjøre 
store  Fremskridt,  navnlig  efter  at  han  i  Aaret  1849  var 
gaaet  over  til  Islam  og  havde  antaget  Navnet  Mehemed  Ali. 

Paa  dette  Tidspunkt  stod  Krigsskolen  i  Konstantinopel 
i  sin  højeste  Blomstring,  Mehemed  Ali  ønskede  intet  hellere 
end  at  komme  der  hen,  og  da  Ali  Pascha  ikke  ugjærne  saae 
ham  vælge  den  militære  Bane,  blev  han  snart  ved  dennes 
Omsorg  sat  i  Stand  til  at  blive  optagen  i  Militærakademiet. 
Det  varede  ikke  længe,  inden  han  fuldstændig  vandt  sine 
Læreres  Yndest,  disse  hjalp  gjærne  den  begavede  og  flittige 
unge  Mand  frem,  og  Mehemed  Ali  gjorde  saa  usædvanlige 
Fremskridt,  at  han  bestandig  var  den  første  i  sin  Klasse,  i 
Aaret  1853  tog  sin  sidste  Examen  med  Udmærkelse,  derpaa 
udnævntes  til  Løjtnant  og  nu  kun  havde  tilbage  at  lære 
den  aktive  Del  af  Krigshaandværket  at  kjende. 

Allerede  1854  havde  han  det  Held  at  blive  komman- 
deret til  Orner  Pasehas'  Generalstab  og  i  Egenskab  af  dennes 
Adjutant  at  deltage  i  Donaufelttoget  og  Krimkrigen,  hvor- 
ved han  ofte  fik  Lejlighed  til  at  udmærke  sig  samt  tilegne 
sig  den  praktiske  Erfaring,  der  senere  skaffede  ham  Navn 
som  en  udmærket  Strategiker.  Under  Krimkrigen  stiftede  han 
ogsaa  adskillige  Bekjendtskaber,  der  senere  vare  ham  til 
uvurderlig  Nytte,  blandt  disse  navnlig  med  den  spanske 
General  Prim  og  den  franske  Oberst  Dieu.  Ali  Paschas 
Yndest  hjalp  ham  ogsaa  rask  fremad  paa  den  militære  Bane, 
og  Baandet  mellem  de  to  Mænd  knyttedes  fastere,  da 
Paschaen  gav  ham  en  af  sine  Slægtninge  til  Hustru. 

Det  vilde  blive  for  vidtløftigt  Trin  for  Trin  at  følge 
Mehemed  Ali  paa  hans  Bane  og  se,  hvorledes  han  lidt  efter 
lidt  forfremmedes  og  efterhaanden  kom  til  at  beklæde  en 
Mængde  forskjellige  Æresposter;  vi  maa  nøjes  med  at  be- 
mærke, at  han  vedblev  at  have  Lykken  med  sig,  og  hans 
Tapperhed  i  Forbindelse  med  en  stedse  voxende  Hofgunst 
bragte  ham  saa  vidt,  at  han  allerede  i  1868  stod  som 
Generalmajor  i  den  tyrkiske  Armé.  Det  var  dog  egentlig 
først  under  Oprøret  paa  Kreta  1870,  at  han  erhvervede  sig 
et  Navn,  thi  før  den  Tid  havde  man  vel  knap  uden  for 
Tyrkiet  hørt  tale  om  Mehemed  Ali.  der  nu  bar  Titel  af 
Pascha,  og  som  til  Belønning  for  sine  Bedrifter  under 
Oprørets  Betvingelse  ved  dets  Slutning  blev  udnævnt  til 
Divisionsgeneral. 

Da  der  i  Aaret  1875  udbrød  Uroligheder  i  Herzegovina , 
stod  Mehemed  Ali  Pascha  ved  den  thessaliske  Grænse,  men 
blev  beordret  der  fra  og  stillet  under  Befaling  af  Dervisch 
Pascha,  der  havde  Kommandoen  over  de  Tropper,  Porten 
sendte  mod  Oprørerne.  Ved  Tararloden  leverede  Mehemed 
Ali  disse  det  vigtigste  Slag;  han  havde  bragt  i  Erfaring,  at 
In«urgenterne  under  Anførsel  af  Vojvoden  Trifko  havde  i 
Sinde  at  slaa  en  Bro  over  denne  Flod,  og  sendte  nu  for  at 
hindre  dette  Fuad  Pascha  imod  dem,  som  da  ogsaa  tilføjede 
Oprorerne  et  betydeligt  Nederlag,  hvorved  blandt  mange 
andre  Trifko  selv  og  hans  Fader  Simo  fandt  Døden.  Trifko 
havde  gjort  sig  bekjendt  som  en  af  de  mest  energiske  An- 
førere, og  Underretningen  om  hans  Død  var  særdeles  vel- 
kommen i  Konstantinopel;  kunde  man  end  ikke  direkte  til- 
skrive Mehemed  Ali  Æren  derfor,  da  den  jo  med  rette  til- 
kom Fuad  Pascha,  vidste  man  dog  i  den  tyrkiske  Hovedstad 
at  vurdere  hans  Paapasselighed,  der  havde  gjort  det  muligt 
at  opnaa  det  vundne  Kesultat. 

Under  Felttoget  mod  Montenegro  i  Aaret  1877,  da 
Mehemed  Ali  kommanderede  under  Suleiman  Pascha.  tiltrak 
han    sig    ligeledes     almindelig    Opmærksomhed.       Medens 

Suleiman  kæmpede  mod  Montenegrinerne  i  Dugapasset  og 
her  vandt  af'gjørende,  om  end  dyrkjobte  Sejre,  rykkede 
Mehemed  Ali  fra  Sienicza  ind  i  det  østlige  Montenegro  for 
at  understøtte  Suleiman,  hvis  Maal  var  at  proviantere  Mesic. 
Med  sit  af  15,000  Mand  bestaaende  Korps  tog  han  Post 
ved  Kolaschin  og  holdt  der  fra  det  mellem  Tara-  og  Rjcine- 
floderne  liggende  montenegrinske  Omraade  besat.  Imidlertid 
lykkedes  det  Suleimans  og  Ali  Saib  Paschas  Korpser  at 
forene  sig  ved  Danilovgrad,  herved  deltes  den  montenegrinske 
Hær  i  to  Dele,  og  Mehemed  Ali  optog  nu  Kampen  med 
den  ene  af  disse,  den  østlige,  og  slog  den  i  adskillige  Træf- 
ninger. Montenegrinernes  bestandige  Nederlag  gjorde  det 
snart  overflødigt  at  holde  Suleimans  Hær  længere  i  Monte- 
negro, og  han  fik  derfor  af  det  store  Krigsraad  i  Kon- 
stantinopel Ordre  til  at  begive  sig  til  et  andet  Sted  paa 
Krigsskuepladsen.  Imidlertid  skulde  Mehemed  Ali  bevogte 
Grænsen  mellem  Serbien  og  Montenegro  samt  i  Forening 
med  Valin  Mazhar  Pascha  uskadeliggjore  Insurgenterne 
under  Despotovic,  hvorfor  han  paa  ny  maatte  begive  sig  til 
Kolaschin;  hele  hans  Felttog  havde  kun  varet  en  Maaned; 
men  for  de  store  Fortjenester,  han  derved  havde  indlagt  sig, 
blev  han  ikke  desto  mindre  udnævnt  til  Muschir*).  Mehemed 
Ali  beredte  sig  nu  til  med  Kraft  at  undertrykke  Oprøret  og 
havde  allerede  begyndt  at  tage  sine  Forholdsregler  til  Ud- 
førelsen heraf,  da,  i  Slutningen  af  Juni,  en  Depeche  fra 
Konstantinopel  kaldte  ham  med  samt  hans  Tropper  til  Donau- 
hæren. I  Midten  af  Juli  indtraf  han  i  Sofia,  hvor  imidlertid 
en  Befaling  fra  Sultanen  strax  kaldte  ham  til  Stambul,  og 
her  ventede  ham  hans  Udnævnelse  til  Serdar-Ekrem. 

Underretningerne  om  Kussernes  hurtige  Fremgang  havde 
virket  alt  andet  end  beroligende  i  Konstantinopel,  hvor  Be- 


*)  Muschir  er  ensbetydende  med  det  tidligere  ,,Pascha  med  tre 
Hestehaler"  og  den  højeste  militære  Myndighed,  Sultanen 
kan  tildele  nogen. 

folkningen  var  i  højeste  Grad  forbitret  paa  Donauhærens 
øverstkommanderende ,  Abdul  Kerim  Pascha,  og  lydelig 
fordrede  hans  Afsættelse.  Abdul  Kerim  var  heller  ikke 
en  Mand.  af  hvem  man  var  berettiget  til  at  vente  sig  noget 
storartet,  og  om  man  end  ikke  aldeles  kan  frakjende  ham 
Dygtighed,  maa  man  dog  indrømme,  at  Porten  havde  gjort 
et  meget  daarligt  Valg,  navnlig  paa  Grund  af  hans  Lige- 
gyldighed og  alt  for  yderlig  drevne  Forsigtighed;  thi  vel 
havde  han  været  heldig  i  Krigen  mod  Serbien;  men  han 
havde  dog  aldrig  vist  sig  i  Besiddelse  af  de  Egenskaber, 
som  ere  saa  nødvendige,  hvor  det  gjælder  om  at  maale  sig 
med  en,  om  just  ikke  overlegen,  saa  dog  i  det  mindste  jævn* 
byrdig  Fjende;  desuden  savnede  han  helt  og  holdent  den 
kraftige  Vilje,  der  udfordredes  for  at  holde  de  rænkefulde 
og  indbyrdes  misundelige  Undergeneraler  i  Ave.  Russernes 
Overgang  over  Donau,  der  gik  for  sig  næsten  uden  Sværd- 
slag, og  endnu  mere  deres  djærve  Tog  over  Balkan  havde 
nu  ogsaa  overtydet  Sultanen  om.  at  Abdul  Kerim  var  umulig 
som  øverstkommanderende,  og  bragt  ham  til  at  indse,  at  en 
Forandring  i  Ledelsen  af  Krigsoperationerne  var  nødvendig. 
Abdul  Kerims  Fald  blev  altsaa  besluttet,  og  samtidig  med 
ham  skulde  ogsaa  Krigsministeren  Redif  Pascha  styrtes, 
fordi  han,  der  paa  Sultanens  Befaling  var  rejst  til  Hoved- 
kvarteret for  at  undersøge  Serdarens  Forbold,  tvært  imod 
understøttede  og  aabent  fraterniserede  med  Overgeneralen; 
et  Ministerskifte  fandt  atter  Sted  i  Stambul,  og  sam- 
tidig udnævntes  Mehemed  Ali  Pascha  til  Abdul  Kerims 
Efterfølger. 

Mehemed  Alis  Bedrifter  under  de  andre  Felttog,  som 
vi  oven  for  kortelig  have  omtalt,  forklare  det  Særsyn,  at  han 
saa  hurtig  kunde  stige  fra  en  mindre  betydelig  Stilling  som 
Underbefalingsmand  til  Generalissimus  og  An  furer  for  hele 
Tyrkiets  Hærstyrke  i  Evropa.  Her  var  det  nemlig  ingenlunde 
blot  et  Lune  af  den  tyrkiske  Selvhersker,  som  formaaede 
denne  til  at  aabne  Mehemed  Ali  en   mere  udstrakt  Virke- 

kreds  for  hans  Talenter,  end  han  hidtil  havde  kunnet  raade 
over;  sandsynligere  er  det,  at  Sultanen  har  været  i  Tvivl, 
om  han  skulde  vælge  en  af  de  Generaler,  der  stode  Pladsen 
nærmere,  og  som  maaske  vare  lige  saa  vel  fortjente,  men  dog 
i  alle  Henseender  mindre  vel  skikkede  dertil  end  Mehemed 
Ali,  samt  at  han  til  sidst  har  besluttet  sig  til  at  forbigaa 
dem  alle  og,  saaledes  som  den  kritiske  Situation  ubetinget 
fordrede,  gjøre  sit  Valg  uden  ringeste  Hensyn  til  andet  end 
virkelig  Dygtighed.  Dette  være  nu  som  det  vil,  Mehemed 
Alis  Dannelse,  hans,  saa  vel  aandelig  som  legemlig  talt, 
gode  Egenskaber,  hans  anerkj endte  Dygtighed  og  Energi  — 
alt  talte  for,  at  hans  Udnævnelse  under  disse  Forhold  var 
det  lykkeligste  Valg,  Sultanen  kunde  gjøre. 

Den  nye  Serdar-Ekrem  blev  naturligvis  Gjenstand  for 
Misundelse  og  Mistillid  fra  sine  forbigaaede  Kammeraters 
Side;  heller  ikke  fra  Hofkredsene,  hvis  Yndling  han  tidligere 
havde  været,  kunde  han  nu,  da  han  var  voxet  dem  over 
Hovedet,  vente  sig  ret  megen  Velvilje,  saa  meget  mere  som 
Sultanen  selv  havde  udnævnt  ham,  og  det  uden  at  adspørge 
sine  Raadgivere.  Man  forudsaa  desuden  ved  det  tyrkiske 
Hof,  at  Redif  og  Abdul  Kerim  vilde  drage  en  hel  Del  andre 
fremragende  Personer  med  i  deres  Fald,  og  Bestyrtelsen  var 
saa  meget  desto  større  og  almindeligere,  som  ingen  havde 
kunnet  tiltro  Abdul  Hamid,  der  hidtil  havde  været  et  næsten 
viljeløst  Redskab  i  Hof  kamarillaens  Hænder,  en  saa  selv- 
stændig Optræden. 

Lige  saa  pludselig  og  uventet  Mehemed  Alis  Ud- 
nævnelse kom  for  Sultanens  Omgivelser,  lige  saa  overraskende 
kom  den  for  ham  selv,  og  han  synes  lige  til  det  sidste 
Øjeblik  ikke  at  have  haft  nogen  Anelse  om  den  Lykke,  der 
ventede  ham.  Han  indtraf  i  Konstantinopel  den  20de  Juli 
og  blev  strax  kaldet  til  Sultanen,  som  underrettede  ham  om 
hans  nye  Værdighed  og  befalede  ham  ufortøvet  at  sætte  sig 
i  Spidsen  for  Hæren.  Før  sin  Afrejse  fik  han  Osmanih- 
Ordenens  store  Kors  og  en  med  Brillanter  rigt  besat  Æres- 

sabel  som  Beviser  paa  Sultanens  Velvilje  og  Erkjendtlighed 
for  hans  Fortjenester.  Padischaen  udmærkede  ham  desuden 
paa  flere  Maader  i  hele  Hoffets  Paasyn;  han  omfavnede 
ham,  kyssede  ham  paa  begge  Kinder  og  besvor  ham  at 
redde  Fædrelandet:  ja,  Abdul  Hamid  gik  endnu  videre,  i 
det  han  anviste  Mehemed  Alis  Hustru  og  Bom  en  for 
Tiden  ubenyttet  Del  af  det  kejserlige  Palads  Tschirogan 
til  Bolig. 

Mehemed  Ali  fik  ikke  lang  Tid  til  at  ordne  sine 
Affærer,  thi  allerede  to  Timer  efter  Udnævnelsen  befandt 
han  sig,  forsynet  med  den  mest  udstrakte  Fuldmagt,  om 
Bord  paa  Panserskibet  »Houri  Osmanih«  og  afsejlede  strax 
direkte  til  Varna.  Her  modtoges  han  af  Prins  Hassan  af 
Ægypten.  Fæstningskom  mandanten  Raschid  Pascha  (Strecker) 
og  en  Mængde  militære  og  civile  Embedsmænd;  efter  en 
Times  Ophold  fortsatte  han  med  Extratog  Rejsen  til  Schumla. 
hvor  han  indtraf  Natten  mellem  den  21de  og  22de  Juli, 
aldeles  uventet  saa  vel  for  Redif  Pascha  som  for  Officererne 
og  Tropperne;  kun  Abdul  Kerim  Pascha  havde  Mehemed 
Ali  af  personlig  Hejagtelse  ikke  villet  lade  aldeles  uforberedt 
og  havde  derfor  pr.  Telegraf  underrettet  ham  om  sin  Ankomst 
og  Hensigten  dermed. 

Det  samme  Tog  og  samme  Skib,  som  havde  fort 
Mehemed  Ali  did,  benyttedes  allerede  samme  Nat  til  at  føre 
Redif  og  Abdul  Kerim  Pascha  bort;  de  forsvandt  stille  og 
ubemærkede,  kun  medførende  Mindet  om  deres  fordums 
Magt.  Hofgunst  er  kun  en  saare  skrøbelig  Støtte  og  i 
Orienten  om  mulig  endnu  mere  omskiftelig  og  usikker  end 
andensteds;  Naade  og  Unaade  i  brat  Omvexling,  den  ene 
Dag  hyldet  og  smigret,  den  næste  ubemærket  og  glemt !  En 
Glemsel,  som  maaske  forekommer  mangen  langt  mere  af- 
skrækkende end  [den  tidligere  saa  bekjendte  Silkesnor,  der 
heldigvis  har  udspillet  sin  Rolle;  en  Ubemærkethed,  i  hvilken 
ikke    engang  Haabet   om   en    paa    ny    fremspirende  Yndest 

formaar  at  yde  nogen  Erstatning  for  Mørket  og  Tomlieden 
i  det  Liv,  som  Unaaden  har  beredt! 

Saa ,  snart  den  nye  Serdar-Ekrem,  kun  ledsaget  af  Namyk 
og  Raschid  Pascha,  var  ankommen  til  Hovedkvarteret,  kund- 
gjorde han  selv  personlig  for  Tropperne  den  Værdighed, 
hvortil  Sultanen  havde  ophøjet  ham.  Underretningen  herom 
hilsedes  med  Jubelraab,  og  Soldaterne,  der  med  Ligegyldighed, 
for  ikke  at  sige  Tilfredshed,  saae  Abdul  Kerim  drage  bort, 
ydede  Mehemed  Ali  de  mest  uforstilte  Beviser  paa  Glæde 
og  Beundring ;  der  antændtes  Glædesbaal  i  Lejren,  og  Musikken 
gjenlød  hele  Natten. 

Tidlig  om  Morgenen  den  22de  Juli  lod  Mehemed  Ali, 
der  havde  taget  Ophold  i  det  af  Abdul  Kerim  tidligere  be- 
boede Telt,  sammenkalde  alle  de  i  Schumla  tilstedeværende 
Generaler  og  Oberster  samt  en  Mængde  andre  Officerer.  I 
faa,  men  kraftfulde  og  veltalende  Ord  foreholdt  han  de  for- 
samlede Krigere  Nødvendigheden  af  at  slutte  sig  fast  sammen 
og  af,  at  enhver  i  sin  Stilling  gjorde  sin  Pligt  til  det 
yderste.  »Mine  Herrer,«  sagde  han  til  Slutning,  »jeg  beder 
Dem  om  uden  for  Tjenesten  ikke  at  betragte  mig  som  en 
overordnet,  men  snarere  som  en  Kammerat,  der  vil  vise 
enhver  den  samme  Højagtelse,  som  han  selv  venter  af  Dem. 
Jeg  vil  skatte  mig  lykkelig  ved  at  imødekomme  Deres  be- 
rettigede Ønsker;  men  hvad  Tjenesten  angaar.  vil  jeg  frem- 
hæve, at  jeg  fordrer  det  yderste  af  enhver  og  fremfor  alt 
fuldkommen  Lydighed.  Jeg  har  af  hans  Majestæt  faaet 
Fuldmagt,  saa  vel  til  at  belønne  som  til  at  straffe,  til  at 
foretage  Udnævnelser  selv  til  Ferik  (Divisionsgeneral),  men 
ogsaa  til  uden  foregaaende  Krigsret  at  lade  degradere  og 
skyde  enhver,  der  ikke  gjør  sin  Pligt,  og  jeg  skal  vide  i 
fornødent  Fald  at  gj øre  Brug  af  min  Magt  i  saa  Henseende«. 
Denne  Tale  kundgjordes  for  Tropperne  i  en  Dagsbefaling  og 
modtoges  af  dem  med  Henrykkelse ;  de  omringede  Mehemed 
Alis  Telt  og  hilste  ham,  hver  Gang  han  viste  sig,  med 
tordnende  Leveraab;  de  vare  henrykte  over  at  have  faaet  en 

dristig  og  tapper  General  og  haabede  nu  at  faa  Lejlighed 
til  at  tilfredsstille  deres  Krigslyst;  der  var  vel  næppe  nogen, 
som  ikke  ønskede  at  udmærke  sig  og  gjøre  sig  fortjent  til 
den  nye  Befalingsmands  Velvilje. 

Senere  paa  Dagen  modtog  Mehemed  Ali  Civilembeds- 
mændeue  og  den  hejere  Gejstlighed  fra  Schumla  samt  en 
Deputation  af  bulgariske  Emigranter,  til  hvilken  han  ytrede, 
at  han  beklagede  at  se  dem  fordrevne  fra  Hus  og  Hjem,  og 
at  han  skulde  gjøre  alt,  hvad  der  stod  i  hans  Magt,  for  atter 
at  skaffe  dem  Ro  og  Sikkerhed.  Bulgarer,  som  udbade  sig 
hans  Beskyttelse,  svarede  han,  at  han  gik  i  Borgen  for  deres 
Liv  og  Ejendom,  og  at  de  af  hans  Folk.  som  vovede  at  for- 
gribe sig  paa  dem,  skulde  lide  deres  fortjente  Straf;  men  han 
advarede  samtidig  Bulgarerne  mod  at  have  nogen  Forbindelse 
med  Fjenden. 

Det  var  allerede  i  og  for  sig  ingen  let  Sag  for  Mehemed 
Ali  uden  nogen  som  helst  Forberedelse  at  overtage  Be- 
falingen over  en  Hær  paa  en  Tid,  da  Krigen  var  i  fuld 
Gang,  og  Vanskelighederne  formindskedes  ingenlunde  derved, 
at  denne  Armé  var  delt  i  en  Mængde  Korpser,  der  ofte  be- 
fandt sig  i  flere  Mils  Afstand  fra  hverandre,  medens  Kjærnen 
af  Tropperne  i  Garnisonerne  tilbragte  deres  Tid  i  sorglos 
Uvirksomhed.  Han  kunde  dog  rolig  se  Fremtiden  i  Møde  og 
stole  paa  Soldaternes  Begejstring  og  gode  moralske  Tilstand, 
som  ingen  Modgang  og  Nederlag  havde  kunnet  rokke:  de 
vare  dygtige  og  tapre  Krigere,  der  brændte  af  Begjærlighed 
efter  at  maale  sig  med  Fjenden  og  udmærke  sig  ligesom 
deres  Kammerater  i  Plevna;  men  man  havde  ved  den  lang- 
varige Lediggang  sat  deres  Flegma  paa  en  næsten  alt  for 
haard  Prøve:  hvis  denne  Tilstand  havde  faaet  Lov  til  at 
vedvare  længere  endnu,  vilde  den  utvivlsomt  have  frembragt 
Ladhed  og  Ligegyldighed. 

Fra  det  Øjeblik,  da  Mehemed  Ali  blev  Generalissimus, 
forandredes  Tilstanden  helt  og  holdent;  der  kom  Liv  i 
Lejren,  som  hidtil  næsten   havde  ligget  i  Dvale,    Exercits. 

Marcher  og  Revuer  kom  paa  Dagsordenen,  og  en  ivrig 
Virksomhed  udspandt  sig  overalt.  Det  var,  som  et  friskt 
Vindpust  var  gaaet  hen  over  Balkanhalvøen  i  samme  Stund, 
som  Overbefalingen  blev  lagt  i  Mehemed  Alis  Hænder;  man 
mærkede  strax,  at  der  nu  i  Spidsen  for  det  hele  Hærvæsen 
stod  en  Mand,  af  hvis  Mod  og  Energi  man  kunde  vente  alt, 
og  han  svigtede  heller  ikke  de  Forhaabninger,  man  knyttede 
til  ham. 

Mehemed  Alis  Stab  bestod  næsten  udelukkende  af 
dygtige  Mænd;  der  fandtes  ikke  mindre  end  otte  fremmede 
Officerer,  deriblandt  den  alt  nævnte  Raschid  Pascha  samt 
Bluhm  Pascha  og  Baker  Pascha;  det  var  Mænd,  som  be- 
sade  baade  Vilje  og  Evne  til  at  udføre  de  Hverv,  der  paa- 
lagdes  dem;  Mænd,  hvis  Iver  var  saa  nødvendig  for  Over- 
generalen i  den  yderst  vanskelige  Stilling,  hvori  han  befandt 
sig.  Den  Hær,  Abdul  Kerim  efterlod  sig,  var,  som  vi  have 
set  af  det  foregaaende,  i  det  mindste  i  sin  daværende  Til- 
stand kun  lidet  skikket  til  at  holde  Russerne  Stangen.  Den 
langt  udstrakte  Front  var  naturligvis  ikke  til  nogen  Nytte 
og  kunde,  svag  som  den  var  paa  alle  Punkter,  ikke  modstaa 
noget  alvorligt  Angreb  af  Fjenden,  og  dertil  kommer,  at 
Opgivelserne  om  dens  høje  Antal  vare  temmelig  tvivlsomme. 
Mehemed  Alis  første  Omsorg  gik  derfor  ud  paa  at  trække 
Forstærkninger  til  sig  og  at  danne  en  virkelig  kampdygtig 
Hær;  her  kom  hans  velbekjendte  Organisationsdygtighed 
ham  til  Nytte,  og  efter  kort  Tids  Forløb  havde  han  virkelig 
bragt  det  saa  vidt,  at  han  kunde  byde  sin  Modstander  Spidsen 
og  gribe  Offeusiven. 

I  gjentagne  Træfninger  ved  Kara-Lom- Floden  slog  han 
nu  Russerne  og  trængte  dem,  under  bestandige  Angreb  paa 
enhver  ny  fjendtlig  Stilling,  lidt  efter  lidt  længere  og  længere 
tilbage,  saa  at  deres  Forsvarslinje  til  sidst  indskrænkedes  til 
Jantra-Floden. 

Situationen  paa  Krigsskuepladsen  var  nu  helt  og  holdent 
forandret,    de   angrebne  havde  overtaget  Angribernes  Rolle, 

Osman  Paschas  Sejre  ved  Pievna  havde  allerede  rokket 
Russernes  Mod  og  moralske  Overvægt  og,  hvad  der  var 
endnu  værre,  brudt  deres  Angrebsplan.  I  de  for  Tyrkerne 
saa  sejrrige  Slag  ved  Djuma,  Karahassankioi  og  Kaceljevo 
var  det  forbeholdt  Mehemed  Ali  at  fortsætte  det  af  Helten 
ved  Pievna  saa  ærefuldt  paabegyndte  Værk.  Russerne  havde 
endnu  ikke  vundet  en  eneste  betydelig  Sejr  i  aaben  Mark; 
men  hvad  de  ikke  havde  kunnet  naa  med  Vaaben  i  Haand, 
skulde  nu  naas  ved  Splid  og  Misundelse  mellem  de  tyrkiske 
Feltherrer. 

Da  Mehemed  Ali  optog  Kampen  ved  Kara-Lom,  var 
det  aabenbart  hans  Hensigt,  i  Forbindelse  med  Sydarmeen 
under  Suleiman  Pascha,  at  afskære  Tilbagetoget  for  det 
russiske  Korps  i  Schipka-Passet;  han  havde  derfor  beordret 
Suleiman  til  omtrent  den  18de  Avgust  over  Tirnova  at 
forene  sig  med  ham,  og  det  vilde  uden  Tvivl  være  lykkedes 
ham  at  gjennemfore  sin  Plan,  hvis  Suleiman  ikke  havde 
undladt  at  følge  den  givne  Ordre;  men  i  Steden  for  at  marchere 
mod  Nord  kastede  denne  General  sig  mod  Schipka  og 
ofrede  her  uden  Nødvendighed  sine  Folk  i  de  bekjendte 
blodige  Kampe. 

Ved  første  Øjekast  synes  det  temmelig  uforklarligt,  at 
Suleiman  saaledes  kunde  trodse  sin  overordnedes  Befaling; 
men  naar  man  nærmere  undersøger  Motiverne  til  hans 
Handlemaade,  forklares  denne  lettere.  Suleiman  var  en 
Mand,  der  besad  en  ubøjelig  Stolthed  og  en  grænseløs 
Ærgj enighed,  og  kunde  ikke  taale  at  se  sig  forbigaaet  af 
Mehemed  Ali.  der  tidligere  havde  staaet  under  hans  Be- 
faling, og  som  desuden  var  ham  betydelig  overlegen  i  Dannelse 
og  Dygtighed.  Han  vidste,  at  han  ved  denne  sin  simple 
Handlemaade  hindrede  Mehemed  Ali  i  at  udfore  sine  Planer 
og  derved  bragte  ham  i  Miskredit  i  Stambul ;  saaledes  gaves, 
ved  en  Fnderbefalingsmands  Ærgjerrighed  og  personlige 
Hævnsyge,  Fædrelandet   til  Pris  for   Fjenden  i   et  Øjeblik, 


92  Mehemed  Ali  Pascha. 

da  Situationen  mere  end  nogen  Sinde  fordrede  Enighed  og 
Samvirken. 

Efter  Slaget  ved  Kaceljevo  maatte  Mehemed  Ali,  uagtet 
han  saae  sig  svegen  af  sin  Underbefalingsmand,  paa  Be- 
faling af  det  store  Erigsraad  i  Konstantinopel  fortsætte 
Offensiven;  men  skjønt  han  havde  Fremgang,  var  han  dog 
snart  nødt  til,  for  ikke  at  sætte  alt,  hvad  han  havde  vundet, 
paa  Spil,  at  trække  sig  tilbage  og  befæste  sig  i  de  samme 
Stillinger  paa  Kara-Loms  højre  Bred,  som  han  havde  haft 
inde  for  det  sidst  nævnte  Slag,  og  Suleiman  Pascha  havde 
saaledes  naaet  sin  Hensigt,  at  nedsætte  Mehemed  Alis  An- 
seelse i  Konstantinopel.  Serdar-Ekrem  havde  rigtig  nok 
klaget  til  Sultanen  over  Suleimans  Ulydighed,  men  uden 
Nytte,  i  det  dennes  Planer  tvært  imod  i  Tavshed  bifaldtes 
ved  Hoffet.  Uenigheden  mellem  de  to  Generaler  var  nu 
brudt  ud  i  lys  Lue,  det  blev  snart  Sultanen  klart,  at  en  af 
dem  maatte  opofres,  og  det  blev  ikke  Suleiman  Pascha. 

Mehemed  Ali  blev  kaldt  tilbage  til  Konstantinopel;  til 
dette  Sagens  Udfald  bidrog  for  en  stor  Del  de  i  Forbund 
med  Suleiman  intrigerende  Underbefalingsmænd,  Prins  Hassan 
af  Ægypten  og  Achmed  Ejub  Pascha,  hvoraf  især  den  sidst 
nævnte  sikkert  troede  at  handle  i  egen  Interesse.  Han 
haabede  nemlig  at  blive  udnævnt  til  Mehemed  Alis  Efter- 
følger, men  blev  ved  Suleimans  Udnævnelse  bittert  skuffet 
og  havde  sandsynligvis  nu  gjærne  set  det  skete  usket; 
Achmed  Ejub  havde  imidlertid  altid  været  en  rænkefuld 
Person,  og  da  Suleiman  var  kommen  til  Magten,  var  hans 
første  Handling  at  afskedige  Ejub,  hvad  han  gjorde  paa 
eget  Ansvar;  det  var  al  den  Løn,  Achmed  Ejub  den  Gang 
høstede  for  sine  Intriger. 

Mehemed  Ali  forlod  Lejren  for  Suleiman  Paschas 
Ankomst  og  begav  sig  strax  paa  Vejen  til  Hovedstaden;  de 
to  Generaler  mødtes  i  Torlak,  hvor  en  Samtale  fandt  Sted 
imellem  dem.  Mehemed  Ali  gav  den  nye  Overbefalings- 
mand fuldstændige  Oplysninger  om  Hæren,    udviklede   sine 

Planer  for  ham  samt  besvor  ham  sluttelig  ikke.  som  det 
store  Krigsraad  ønskede,  at  foretage  et  omfattende  Front- 
angreb mod  Kussernes  Stilling  ved  Biela,  i  det  han  fore- 
Itgde  ham  sine  Grunde  derimod.  Suleiman  ledsagede  ham 
derpaa  høflig  til  hans  Vogn,  og  Mehemed  fortsatte  Rejsen 
til  Schumla  og  der  fra  til  Stambul.  Ved  sin  Ankomst  søgte 
han  strax  Avdiens  hos  Sultanen,  men  denne  vægrede  sig 
ved  at  modtage  ham,  hvilket  dog  lader  sig  forklare  ved,  at 
den  strænge  tyrkiske  Hofetikette  forbyder  Storherren  at  se 
en  afsat  eller  degraderet  Officer.  Derimod  fik  han  gjennem 
Said  Pascha  de  hjærteligste  Forsikringer  om  Suverænens 
vedvarende  Velvilje,  ligesom  denne  lod  ham  forstaa.  at  det 
næppe  kunde  vare  ret  længe,  før  man  atter  vilde  faa  Brug 
for  ham,  og  man  skulde  da  vide  at  sikre  sig  hans  Talenter. 

Mehemed  Ali  var  saaledes  ikke  falden  helt  i  L'naade. 
og  virkelig  aabnedes  der  ham  kort  efter  en  ny  Virkekreds, 
i  det  han  erholdt  Befaling  over  den  Hær,  man  var  i  Færd 
med  at  danne  i  Sofia,  og  hvis  Hverv  skulde  være  over 
Orhanie  at  undsætte  Osman  Pascha  i  Plevna.  Som  bekjendt. 
fik  Osman  Pascha  aldrig  denne  Undsætning,  fordi  Mehemed 
Alis  Armé  blev  indesluttet  i  Orhanie  og  Egnen  der  omkring, 
ligesom  det  ogsaa  lykkedes  Fjenden  at  bemægtige  sig  saa  vel 
Orhanie,  som  Etropol,  hvilke  Pladser  Mehemed  Ali  forgjæve.- 
søgte  at  erobre  tilbage.  Han  havde  ved  denne  Lejlighed 
givet  udmærkede  Beviser  paa  sin  Tapperhed,  men  desuagtet 
blev  han,  hvem  Lykken  nu  syntes  at  svigte,  midt  i  December 
afsat  fra  sin  Post.  som  overtoges  af  Schakir  Pascha. 

I  de  nærmest  paafølgende  Tildragelser  spillede  Mehemed 
Ali  ingen  betydelig  Rolle,  og  vi  træffe  ham  ikke  mere  paa 
nogen  fremragende  Post  for  efter  Fredsslutningen  i  San 
Stefano. 

De  vigtige  Begivenheder  i  denne  Periode,  da  Mehemed 
Ali  ikke  hørte  til  de  handlende  Hovedpersoner  i  Dramaet 
paa  Balkanhalvøen,  ere  saa  almindelig  bekjendte,  at  vi  her 
kun   for  Sammenhængens   Skyld  skulle  berore   dem   ganske 

kortelig.  Tyrkerne  havde  bestandig  haft  Modgang  og  vare 
til  sidst  blevne  fuldstændig  besejrede;  Plevna  var  faldet, 
dets  tapre  Forsvarere  fangne,  og  Osman  Pascha  saaledes 
fordømt  til  Uvirksomhed;  Suleiman  Pascha  havde  ikke  for- 
staaet  at  udføre  sit  Hverv,  ja,  hvad  der  var  endnu  værre, 
han  havde  begaaet  Fejl,  som  vare  utilgivelige  for  en  Over- 
feltherre. Alt  dette  havde  tvunget  Sultan  Abdul  Hamid  til 
at  gaa  ind  paa  Fredsslutningen  i  San  Stefano ;  men  til  Trods 
for  denne  saa  at  sige  provisoriske  Fred  ansaa  man  det  i 
Stambul  ikke  for  nogen  Umulighed,  at  Krigen  atter  kunde 
bryde  ud,  og  var  derfor  betænkt  paa,  saa  skyndsomt  som 
mulig,  at  omgive  Staden  med  Fæstningsværker. 

Strax  efter  Fredsslutningen  var  Mehemed  Ali  paa  ny 
bleven  udnævnt  til  Generalissimus  og  opholdt  sig  paa  dette 
Tidspunkt  i  Stambul  i  Egenskab  af  Chef  for  Generalstaben 
og  Medlem  af  det  store  Krigsraad.  Det  blev  ham  nu  over- 
draget at  lede  Befæstningsværkerne,  og  dette  udførte  han 
med  en  saadan  Kraft,  at  inden  kort  Tids  Forløb  det  ene 
Fort  efter  det  andet  truende  hævede  sig  for  Kussernes 
Front.  En  lille  Tildragelse,  som  knytter  sig  til  denne 
Periode,  fortjener  at  anføres  her.  En  Dag,  da  Mehemed 
Ali  var  travlt  beskæftiget,  fik  han  et  Besøg  af  Storfyrst 
Nikolaus,  der  længe  havde  set  skjævt  til  de  tyrkiske  For- 
skansninger; denne  ytrede  helt  uforbeholdent  sin  Misfornøjelse 
med  det  saa  ivrig  drevne  Befæstningsarbejde  og  lod  Mehemed 
Ali  forstaa,  at  han  burde  indstille  samme.  Mehemed  Ali 
lod  strax  slaa  Alarm  og  forbød  paa  det  strængeste  alt 
Arbejde  paa  Fæstningsværkerne;  Storfyrsten  tog  Afsked 
meget  tilfreds  med  den  Virkning,  hans  Ord  havde  haft,  men 
Mehemed  Ali  lod  Arbejdet  fortsætte  saa  meget  desto  ivrigere 
ved  Nattetid.  Kort  Tid  efter  blev  Storfyrst  Nikolaus  afløst 
af  General  Todtleben,  Mehemed  Ali  skyndte  sig  at  opsoge 
denne  og ,  overtydet  om ,  at  man  altid  kommer  sit  Maal 
nærmere  ved  at  følge  Sandheden,  sagde  han  aabent  til  ham : 
»Deres  Excellence,  jeg  kan  ikke  leve  uden  at  grave,  og  jeg 

er  ulykkelig,  naar  jeg  ingen  Spader  ser;  Deres  Excellence 
vil  sikkert  forstaa  og  ære  disse  Følelser!«  De  vare  begge 
tapre  Soldater  og  forstode  hinanden  fuldkommen  vel;  Todtleben 
gav  leende  sit  Bifald  til  Mehemed  Alis  Begjæring  og  be- 
friede derved  de  tyrkiske  Soldater  for  Natarbejdet*). 

Da  Berlinerkongressen  var  besluttet,  og  der  i  Stambul 
skulde  vælges  befuldmægtigede  for  Tyrkiet,  lykkedes  det 
Mehemed  Ali  at  blive  valgt  til,  sammen  med  Karatheodory 
Pascha,  at  repræsentere  Tyrkiet.  Man  har,  maaske  ikke  med 
urette,  tilskrevet  denne  Udnævnelse  flere  Aarsager  og  da  i 
Særdeleshed  den,  at  han  selv  fra  den  første  Stund  saa  ivrig 
arbejdede  paa  at  blive  valgt;  han  ønskede  at  gjense  sit 
Fædreland,  og  det  var  maaske  for  en  Del  Forfængelighed, 
der  tilskyndede  Mehemed  Ali  til  at  søge  at  opnaa  denne 
Udnævnelse,  hvorved  han  blev  stillet  lige  over  for  Fyrst 
Bismarck  i  Egenskab  af  Repræsentant  for  et  stort  Rige. 
Han  forsømte  i  ethvert  Tilfælde  intet,  som  kunde  bidrage 
til  at  fremme  hans  Ønske,  og  allerede  den  Omstændighed, 
at  det  lykkedes  ham  at  opnaa,  hvad  han  vilde,  beviser,  at 
han  havde  politiske  Anlæg ;  thi  ellers  er  det  næppe  rimeligt, 
at  Sultanen  ved  saa  vigtig  en  Lejlighed  havde  taget  Hensyn 
til  hans  Ønsker. 

Efter  et  Liv,  saa  fuldt  af  Æ ventyr,  men  tillige  saa 
rigt   paa  Hæder    som  hans,    kunde    man    uden  Tvivl    have 


*)  Da  vi  have  nævnet  denne  lille  Hændelse,  turde  det  maaske 
ikke  være  aldeles  af  Vejen  ligeledes  at  omtale  en  anden 
Anekdote,  som  skriver  sig  fra  den  Tid,  da  Mehemed  Ali  var 
Overbefalingsmand  over  Donauhæren.  Det  var  ved  Karahas- 
sankioi,  Kampen  var  endnu  ikke  forbi;  Prins  Hassan  af 
Ægypten  havde  tillige  med  nogle  andre  Officerer  taget  Plads 
paa  en  lille  Hoj .  hvorfra  man  havde  en  ubegrænset  Udsigt 
over  Valpladsen,  og  lod  sig  der  bringe  en  Kop  Kaffe.  I  det 
samme  sprængte  Mehemed  Ali  op  paa  Højen,  hvor  han  holdt' 
sin  Hest  an.  kastede  Blikket  ud  over  Valpladsen,  hvor  det 
krigerske  Skuespil  nærmede  sig  sin  Slutning,  og  vendte  sig 
derpaa  til  Prins  Hassan.  „Min  Prins."  sagde  han,  „lad 
ogsaa  servere  mig  en  Kop  Kaffe.    Slaget  er  vund> 

ventet,  at  Mehemed  Alis  Gjenkomst  til  det  Land,  hvor  han 
var  født,  havde  vakt  mere  Opsigt,  end  Tilfældet  virkelig  var. 
Imidlertid  græmmede  han  sig  næppe  derover,  og  vist 
er  det  jo  ogsaa,  at  paa  den  Tid  saa  mange  andre  vigtige 
Ting  lagde  Beslag  paa  Opmærksomheden,  at  man  i  den 
tyske  Hovedstad  kun  havde  ringe  Tid  til  at  sysselsætte  sig 
med  en  Kenegats  Besøg. 

Efter  sin  Hjemkomst  fra  Kongressen  beholdt  Mehemed 
Ali  sin  Plads  som  det  tyrkiske  Riges  Feltmarskalk;  han 
var  den,  som  mest  og  alvorligst  arbejdede  paa  Udførelsen 
af  de  paa  Kongressen  fattede  Beslutninger,  i  Særdeleshed 
dem,  der  angik  Grænsereguleringen.  Som  Følge  heraf  fore- 
tog han  bestandig  Rejser  for  at  berolige  de  oprørte  Sind  i 
de  af  Porten  afstaaede  Egne,  og  herved  blev  han  ofte  Gjenstand 
for  Ubehageligheder  fra  den  tyrkiske  Befolknings  Side,  den 
vilde  nemlig  ikke  finde  sig  i  saaledes  at  »bortskjænkes«  til 
fremmede  Regenter.  Muselmændenes  Halsstarrighed  i  denne 
Sag  voldte  ham  ofte  meget  Bryderi,  saa  meget  mere  som 
de  syntes  at  ville  lade  deres  Misfornøjelse  gaa  ud  over  ham, 
hvem  de  antoge  for  en  stor  Del  at  være  Skyld  i  deres  nu- 
værende Ulykke,  ved  at  have  været  alt  for  eftergivende  paa 
Kongressen.  I  Yakova  i  Albanien,  hvortil  Mehemed  Ali 
indtraf  i  Begyndelsen  af  September  1878,  brød  Stormen  løs, 
og  det  lykkedes  ham  med  Nød  og  næppe  at  undkomme  til 
Hangar.  Her  samlede  de  misfornøjede  sig  imidlertid  paa  ny, 
og  efter  at  have  massakreret  hans  Livvagt,  der  bestod  af 
omtrent  20  Personer,  myrdede  de  til  sidst  Mehemed  selv  *). 


*)    Porten  afsendte  herom  til  sin  Sendemand  i  Berlin  en  Telegraf- 
depeche  af  følgende  Indhold: 

Pera,  7de  September  Kl.  8V4  Aften. 
„De  véd.  at  Mehemed  Ali  Pascha  havde  faaet  det  Hverv  at 
begive  sig  til  de  Omraader,  der  skulle  forenes  med  Serbien 
og  Montenegro,  i  den  Hensigt  at  berolige  Sindene  og  for- 
berede Stædernes  Befolkning  paa  en  Ombytning,  som  skulde 
forene  dem  med  Elementer,  der  ere  dem  fremmede  saa  vel  i 

Mehemed  Ali  Pascha  var  en  Mand  af  Middelstørrelse, 
ikke  fed,  snarere  noget  mager,  men  meget  stærkt  bygget. 
Paa  de  brede  Skuldre  hvilede  et  temmelig  stort  Hoved  med 
et  Ansigt,  der  var  alt  andet  end  smukt.  Næsen  var  noget 
fremstaaende,  Munden  bred  og  Tænderne,  som  hos  de  fleste 
Tyrker,  daarlig  plejede.  Hans  Øjne  vare  plirende  og  af  en 
graaagtig  Farve;  naar  han  slog  dem  op,  havde  de  et  stift, 
men  befalende  Udtryk.  Hagen  prydedes  af  et  meget  kort- 
klippet, graasprængt  Skjæg,  som  han  i  Samtalens  Leb 
gjærne  lod  sine  Fingre  glide  igjennem,  medens  et  fint 
Smil  stedse  spillede  ham  om  Læberne.  Mehemed  Ali  talte 
utvungent,  men  langsomt  og  søgte  altid  at  vælge  træffende 
Ord  samt  være  saa  bestemt  og  afmaalt  i  sine  Udtryk  som 
muligt.  I  hans  Væsen  og  hele  Optræden  var  der  for  øvrigt 
noget  frappant,  som  paa  en  Maade  neget  mindede  om  en 
Skuespiller.  Dette  skal  allerede  have  været  Tilfældet  i  hans 
yngre  Aar  og  have  givet  hans  Kammerater  Anledning  til  at 
tildele  ham  Øgenavnet  »Histrio«. 

Allerede  som  Dreng  havde  Mehemed  Ali  forstaaet  at 
vinde  Anseelse  blandt  sine  Skolekammerater  for  det  »stra- 
tegiske Talent« ,  han  lagde  for  Dagen  i  de  bestandige 
Stridigheder  med  Ungdommen  i  den  nær  ved  Elementår- 
skolen  beliggende  Folkeskole.  Hans  medfødte  Lyst  til 
Rænker,  hans  excentriske  Karakter  og  lignende  Egenskaber 
skaffede    ham    ikke   sjælden    Ubehageligheder,    men    gjorde 


Oprindelse  som  Religion.  Vi  have  nylig  modtaget  følgende 
sørgelige  Underretning  fra  det  Sted ,  hvor  Mehemed  Ali  ud- 
førte sin  Mission:  Indbyggerne  i  Yakova  og  Ipek  stimlede 
sammen  og  stormede  den  Konak,  hvor  Mehemed  Ali  tillige 
med  sin  Stab  havde  taget  Ophold;  en  blodig  Kamp  udspandt 
sig  mellem  Generalens  Livvagt  og  Oprørerne.  Efter  at  disse 
havde  stukket  en  Del  af  Konaken  i  Brand,  lykkedes  det 
Mehemed  Ali  at  flygte  til  et  befæstet  Blokhus .  men  ogsaa 
der  hen  forfulgtes  han  af  Oprørerne,  som  med  Vold  trængte 
ind  i  hans  Skjulested  og  myrdede  Muschiren  og  en  Del  Of- 
ficerer af  hans  Følge". 

ham    i    Forening    rned    hans    aldrig    svigtende    Iver    for 
at  staa  sine  Kammerater    bi   og   hans  stadig  gode  Humør, 
hvad  enten  han  gav  eller  fik  Prygl,    til   sine  jævnaldrendes 
Yndling.    I  Tyrkiet  gjorde  Mehemed  Ali  sig  meget  afholdt 
for  sin  brave  Karakter  og  Tænkemaade,  og  skjønt  han  ikke 
var  aldeles  fri  for  at  intriguere,    forstod    han  dog  at  vinde 
Agtelse  for  sin  urokkelige  Retsfølelse,  samt  derved,  at  han 
aldrig    misbrugte    sin    Magt.      Dog    havde    Mehemed   Ali 
naturligvis  ogsaa  mange  Fjender,  især  i  den  senere  Tid,  da 
hans  Indflydelse  var  størst;    det   var  navnlig  det  gammel- 
tyrkiske  Hofparti  i  Stambul,    der   stedse    arbejdede    paa  at 
styrte  ham  og  krydse  hans  Planer.     Han  var  jo  en  Renegat, 
og  skjønt  han  var   gaaet  over   til  Islam    og   havde  antaget 
fuldstændig  østerlandske  Sæder,    gjorde   han    sig   dog  altid 
Umage  for  at  tilegne  sig   saa   faa  af  de  fornemme  Tyrkers 
Fejl  og  Laster  som  mulig,  noget,    som  just  ikke  bidrog  til 
at  hæve  ham  i  deres  Øjne.     Han  bibeholdt  stedse  Sympathier 
for  vesterlandsk  Kultur  og  skyede  heller  ikke  at  lægge  dem 
for  Dagen  saa  vel  i  Ord  som  i  Gjerning.     Dette    gav    ofte 
hans  Misundere  Anledning  til  at  betegne  ham  med  det  for- 
agtelige Ord  »Giaur« ,    der  i  Orienten   som  oftest    gjør    en 
knusende  Virkning  paa  den,  det  rammer.     Mehemed  Ali  sad 
imidlertid  fast  i  Sadelen,  og  det  lykkedes  aldrig  hans  Uvenner 
at  styrte  ham  fuldkommen ;  maatte  han  end  undertiden  vige 
for  deres  Rænker,    forskaffede   hans  udmærkede  Egenskaber 
ham  dog  altid  atter  den  Plads,    han  var  saa   værdig  til  at 
indtage.     Blandt  Folket  var  Mehemed  Ali    stedse    afholdt; 
men  det  viste  dog,  at  det  ikke  havde  glemt  hans  fremmede 
Herkomst,  i  det  han  næsten  aldrig  kaldtes  andet  end  »Magyar«. 
Som  Kriger  var  Mehemed  Ali,  som  vi  have  set  af  det 
foregaaende,   mest  udmærket  ved  sin  Dygtighed  som  Orga- 
nisator og  Strategiker;    han    havde  desuden  en  bestemt  og 
energisk  Karakter  og  udfoldede   stort   personligt  Mod;    han 
anførte   næsten  altid  selv  sin  Hær  og  var  rede   til  at  op- 
muntre og  opildne  sine  Soldater.     Han   savnede  heller  ikke 

den  Dristighed,  man  kan  fordre  hos  en  Feltherre,  og  naar 
han  ikke  saa  ofte,  som  man  kunde  vente  det,  fik  Lejlighed 
til  at  lægge  denne  Egenskab  for  Dagen,  var  Grunden  uden 
Tvivl  nærmest  den,  at  Mehemed  Ali,  hver  Gang  han  be- 
redte sig  paa  at  sejre,  havde  det  Uheld,  at  de  Kollegaer, 
der  skulde  understøtte  hans  Operationer,  bleve  slaaede  og 
derved  hindrede  ham  i  at  udføre  sine  Planer.  Ikke  desto 
mindre  var  han  heldigere  end  alle  sine  Kollegaer  med  Und- 
tagelse af  Osman  Pascha,  og  det  viste  sig  stedse,  at  han 
var  en  alt  for  fremragende  Feltherre,  til  at  man  kunde  und- 
være ham. 

Mehemed  Alis  Mening  om  den  sidste  Krig  var,  at  den 
kunde  have  faaet  et  helt  andet  Udfald;  han  beklagede  altid 
den  Misundelse,  der  herskede  mellem  Feltherrerne ;  den 
tilintetgjorde  deres  Samvirken  og  bidrog  væsentlig  til  Rus- 
sernes Sejr.  Især  græmmede  han  sig  over  Suleiman  Pascha« 
Opførsel  mod  ham  selv,  i  det  han  følte  sig  overtydet  om, 
at  det  vilde  være  lykkedes  ham  at  besejre  Russerne,  hvilket 
ogsaa  efter  menneskelig  Beregning  var  højst  rimeligt. 

Brav  som  Kriger,  var  Mehemed  Ali  det  ikke  mindre  som 
Menneske ;  han  begik  aldrig  nogen  Brøde  eller  Voldshandling, 
og  ingen  Grusomhed  mod  dem,  hvem  det  paa  hans  Kriger- 
bane lykkedes  ham  at  besejre,  pletter  hans  Minde. 

G.  N-g. 


Polens  Opløsning. 

(Kulturhistoriske    Skildringer    fra    den    polske    Selvstændigheds 
sidste  Tid.) 
(Slutning). 


IX. 
Selskabslivet  i  Varszava. 

JUedens  den  lange  Rigsdag,  som  vi  have  set,  slæbte 
sig  hen  fra  Aar  til  Aar,  medens  det  politiske  Rænkespil 
trivedes,  og  Uvejret  alt  mere  og  mere  trak  sammen  over  den 
dødsdømte  Stat,  lignede  Livet  i  Hovedstaden  en  uafbrudt 
Fastelavns-  og  Karnevalsfest,  som  sugede  hele  Landets  Marv 
og  Kraft,  alt  det  Liv,  den  Glæde  og  Velstand,  Polen  endnu 
rummede,  til  sig  og  hvirvlede  denne  brogede  Masse  omkring, 
stadig  i  nye  Sammensætninger,  sanseforvirrende ,  uden  at 
kjeude  noget  Maal  og  spottende  hver  en  Grænse.  Ti  Tu- 
sende  af  polske  Adelsmænd  med  deres  Skarer  af  Tjenere, 
Tusender  af  fremmede  fra  Tyskland.  Frankrig  og  Italien 
vare  pludselig  strømmede  sammen  paa  dette  ene  Punkt, 
alle  grebne  af  en  umættelig  Fornøjelsessyge,  og  her,  i  denne 
ydre  pralende  Glans,  i  Massens  forfængelige  tomme  Larm 
skulde  Fædrelandet  igjen  rejse  sig  af  sin  Usselhed;  her 
skulde  de  Mænd  præges  og  staalsættes,  som  vilde  frelse 
Riget,  der  alt  stod  paa  Afgrundens  Rand.  I  hele  den  barn- 
agtige, vanvittige  Svimmel  var  der  hverken  Mangel  paa 
Talenter  eller  Aand,   paa  Forstand   eller  Planer;    men  man 

savnede  enhver  Selvfornægtelse  eller  alvorlig  Pligtfølelse,  og 
man  niaa  egentlig  snarest  undre  sig  over,  at  der  af  et  saa- 
dant  Hexekokken  dog  kunde  frerngaa  et  Værk  som  For- 
fatningen af  3dje  Maj. 

De  rige  Magnater  aabnede  deres  Paladser  med  den 
mest  udstrakte  Gjæstfrihed;  ved  Siden  af  de  selskabelige 
Forlystelser  gjaldt  det  jo  nemlig  om  at  hverve  Partifæller 
og  stille  Modstanderne  i  Skygge  ved  ydre  Glans.  Kigsdags- 
marskalk  Malachovskis  Palads  i  Kongensgade  stod  hver 
Tirsdag  aaben  for  alle  og  enhver,  som  blot  var  iført  en 
anstændig  Klædning;  men  man  maatte  tage  til  Takke  med 
Dans  og  Musik,  thi  kun  Husherrens  nærmere  Venner  toge 
Del  i  Aftensmaaltidet.  Ogsaa  Litavens  Rigsmarskalk  gav 
ugentlig  et  Bal  og  et  Middagsselskab  i  sit  Palads  i  Gaden 
Kroczym.  De  mest  besøgte  »Assembléer«  fandt  man 
imidlertid  hos  Fru  Hetmaninden  Oginska,  hvis  Hus  stod 
aabent  for  Alverden;  »fra  Middag  til  den  sene  Aftenstund 
strommede  Gjæsterne  sammen ;  den  temmelig  bedagede  Frue 
satte  liden  Pris  paa  at  have  et  udvalgt  Selskab,  og  man 
kunde  hos  hende  træffe  mere  end  én  ung  Snyltegjæst,  som 
uden  at  kjende  Værtinden  hjalp  med  til  at  fortære  hendes  ud- 
segte  Middags-  og  Aftensmad«.  I  intet  Hus  fandt  man  dog 
en  saa  behagelig  og  elskværdig  Gjæstfrihed  som  hos  Ka- 
stellaninden  Landskron  og  hendes  Søster  Granovska;  de 
tvende  Damer  vare  begge  Enker,  forte  Hus  i  Fællesskab  og 
vare  bekj endte  overalt  i  Hovedstaden  under  Navnet  »Pani«. 
Endnu  maa  nævnes  Fyrstinden  Nassau  -  Siegen ,  som  for- 
tryllede alle  ved  sit  fornemme  Væsen  og  sit  uudtømmelige 
Fond  at  Anekdoter,  Indfald  og  behagelige  Samtaleæmner. 
Hendes  Hus  var  en  italiensk  Villa  i  reneste  Smag,  og  her 
kunde  man  visse  Dage  af  Ugen  gjore  Regning  paa  at  træfie 
enhver  Person  af  nogen  Betydning.  Fyrstinden  sværmede 
derhos  lidenskabelig  for  Theatret  og  havde  i  sit  Palads  en 
Dilettantscene  med  al  mulig  Komfort,  og  her  udmærkede 
Fyrstinde  Severin  Potocka,  Josef  Poniatovskis  Søster,  Grev- 

inde  Tyszkievicz,  og  fremfor  alle  den  skjønne  Julia  Potocka 
sig  som  Skuespillerinder.  Paa  denne  Privatscene  kom  da 
ogsaa  et  Stykke  til  Opførelse,  der  endnu  ikke  havde  faaet 
Øvrighedens  Billigelse  i  Forfatterens  Hjemstavn;  det  var 
intet  mindre  end  »Figaros  Bryllup«,  som  Beaumarchais 
sendte  Fyrstinden  i  Manuskript.  Med  disse  og  mange  andre 
Huse  kappedes  de  udenlandsk«  Sendemænd,  navnlig  den 
russiske,  i  Pragt,  og  selv  mere  sparsomme  Hoffer,  som  det 
preussiske,  maatte  uvillig  lukke  Pungen  op  for  at  fyldest- 
gjøre  de  Krav,  der  stilledes  af  Partifællerne  i  Varszava. 

Ogsaa  Kongen  gav  af  og  til  en  Middag,  hvortil  Di- 
plomaterne, Ministrene  og  mange  Landebud  bleve  inviterede. 
Om  Sommeren  oplivedes  hans  Villa  Lazienki  oftere  af 
Gjæster,  der  indfandt  sig  til  Frokost  i  Haven,  derpaa 
dansede,  atter  samledes  om  Middagstarlet  og  sluttelig  op- 
toge Dansen  paa  ny.  For  øvrigt  var  Kongen  altid  maade- 
holden  i  sine  Fornøjelser,  lod  sig  aldrig  henrive  til  Ud- 
skejelser og  forglemte  ingen  Sinde  sin  Værdighed;  han 
dansede  godt,  tren  med  fuldendt  Anstand  Polonaisen  og  for- 
sømte ingenlunde  at  stille  sin  Person  til  Skue  paa  den  mest 
fordelagtige  Maade.  Lazienki,  Poniatovskis  endnu  den  Dag 
i  Dag  saa  beundrede  Yndlingsslot ,  var  helt  og  holdent 
Kongens  Værk,  og  han  elskede  det  i  saa  høj  Grad,  at 
Kitovicz  opstiller  den  ondskabsfulde  Formodning,  at  Frygten 
for  at  blive  fordreven  her  fra  var  Aarsagen  til,  at  han  senere 
sluttede  sig  til  Targoviczer  -  Konføderationen ,  som  voldte 
Polens  Undergang.  Her  trak  Stanislav  Avgust  sig  om 
Sommeren  tilbage  med  sine  Elskerinder,  sine  Bøger,  sine 
Digtere  og  Skuespillere;  i  sin  gyngende  Baad  drømte  han 
sig  da  tilbage  til  Venezia  eller  Versailles,  her  udtænkte  han 
nye  Overraskelser  for  sine  selskabelige  Sammenkomster. 
Han  byggede  og  pyntede  uafbrudt  paa  det  lille  Slot  og 
Lysthaven  i  den  franske  Stil,  og  her  tilbragte  han  sine 
lykkeligste  Timer  i  Kredsen  af  sine  Venner  og  fremmede 
Gjæster,  hvis  Beundring  over  Slottet   han  ned  med  Glæde; 

intet  andet  samtidigt  Hof  efterlignede  vistnok  i  den  Grad 
de  franske  Kongers,  og  med  Stolthed  modtog  Poniatovski 
sine  franske  Venners  Auerkjendelse  i  saa  Henseende. 

Af  alle  de  stolte  og  pragtelskende  Magnater  jvar  der 
dog  ingen,  som  i  Stolthed  og  Pragt  kunde  maale  sig  med 
Vojvoden  af  Litaven.  I  Varszava  plejede  Karl  Radzivill 
altid  at  vise  sig  til  Fods;  thi  han  foragtede  de  moderne 
Vogne;  bag  efter  ham  væltede  sig  imidlertid  en  saadan 
Skare  af  Klienter,  at  Gaden  næsten  spærredes,  og  man 
havde  Meje  med  at  trænge  sig  igjeunem.  Xaar  han  gik  til 
Avdiens  paa  Slottet  eller  viste  sig  i  Rigsdagen,  var  den  ene 
Del  af  hans  Følge  alt  uden  for  Rigsdagssalen ,  medens  den 
bageste  Del  endnu  var  i  den  radzivillske  Paladsgaard.  1 
Theatret  saae  man  ham  aldrig  i  en  Loge,  men  altid  i 
Parterret,  hvor  der  ikke  fandtes  Stole,  og  som  han  havde 
lejet  helt  og  holdent:  paa  Vejen  der  hen  opfordrede  han 
enhver  mødende,  selv  om  han  aldrig  havde  hort  hans  Navn, 
til  at  følge  sig  med  den  stereotype  Tiltale :  »Pauie  kochanku  ! 
(kjære  lille  Herre)  jeg  inviterer  Dem  til  Theatret.  vær  saa 
artig  at  følge  med  mig«. 

Den  storartede  Pragt,  som  han  udfoldede  i  sit  Palads, 
overgik  alt,  hvad  de  andre  Magnater  formaaede  at  yde,  og 
de  mest  elegante  Frembringelser  af  vest-evropæisk  Smag 
maatte  blegne  i  Sammenligning  med  »Panie  kochankus« 
orientalske  Luxus.  Paladset  Kadzivill  i  Forstaden  Krakau 
overgik  alle  andre  med  Hensyn  til  Størrelse.  Som  erklæret 
Fjende  af  alt  udenlandsk  havde  Radzivill  ogsaa  i  de  for  ham 
bestemte  Rum  vidst  at  holde  al  vestevropæisk  Udstyrelse 
borte ;  kalkede  Xægge,  raat  og  plumpt  udarbejdet  Møblement, 
men  massive  Guldsager  og  ædle  Stene  fulgtes  ad.  Kun 
naar  Fyrsten  vilde  glimre  over  for  det  unge  Polen,  det 
moderne  Varszava,  kunde  han  ikke  slippe  for  den  evropæiske 
Luxus:  i  Aaret  1789  havde  han  saaledes  ladet  sit  Palads 
udstyre  paa  det  mest  ødsle;  thi  det  gjaldt  om  at  fejre  Litavens 

Forening  med  Polen,    og  han   vilde  give  Kronen  Polen   en 
Fest  i  Litavens  Navn. 

Der  var  udstedt  omtrent  4000  Indbydelser;  ved  Ind- 
kjerselen  i  det  vidtløftige  Gaardsrum  syntes  Paladset  at  staa 
i  Flammer  ved  Skjæret  af  de  talløse  Lygter  5  Gallerierne 
og  Gangene  vare  betrukne  med  redt  Tøj.  Foruden  Salene 
i  det  tidligere  Theater*)  var  der  aabnet  en  Række  nye 
Værelser  for  Gjæsterne;  ved  hver  Dør  ud  til  Gallerierne 
stode  to  Pajuker  i  Radzivills  Farver.  Tre  uhyre  Sale  vare 
samlede  til  ét  Rum,  hvori  der  var  anbragt  et  Taffel  af  en 
saa  uhyre  Længde,  at  man  fra  den  ene  Ende  ikke  kunde 
skjelne  Ansigterne  ved  den  anden;  fire  tilstødende  vidt- 
løftige Værelser  vare  ligeledes  optagne  af  Borde;  i  en  femte 
Sal  sad  Kongen  ved  et  rundt  Bord,  som  holdt  40  Alen  i 
Omkreds;  ved  hans  Side  sad  den  regerende  Hertuginde  af 
Kurland  og  to  og  tyve  Damer  af  de  første  Familier  og 
Kongens  egen  Slægt.  Paa  Midten  af  Bordet  stod  en  hej  Por- 
cellæns-Opsats,  forestillende  Gibraltars  Erobring,  et  af  de 
smukkeste  Arbejder  fra  Fabrikken  iMeissen;  for  øvrigt  vare 
Knive,  Gafler,  Tallerkener,  Fadene,  hvorpaa  Retterne  bares 
frem,  kort  sagt  alt  af  Gnid.  I  de  tre  Sideværelser  og  ved  det 
umaadelige  Taffel  var  opdynget  de  herligste  Sølvsager  af  Augs- 
burger-Filigranarbejde.  De  lige  saa  lange  Anretterborde  langs 
Væggene  bugnede  ligeledes  af  Sølvsager,  som  umaadelige 
Flaskebeholdere,  Drikkebægere ,  hvis  ældgamle  Former 
mindede  om  længst  svundne  Tider,  Bakker,  Tallerkener, 
Gafler  og  Knive  i  flere  Hundrede  Dusin.  Kandelabre  og 
Lysekroner  af  enhver  Art  med  henved  et  Par  Tusende  Lys 
stode  eller  hang  rundt  omkring.  Det  er  vanskeligt  at  be- 
skrive al  den  Glans  og  Pragt.  Samtlige  Værelser  vare  til 
denne  Fest  smykkede  med  nye  Fløjelstapeter  med  Guldkanter 
og   Kvaster,    og   Møblementet    var    overalt   afpasset   efter 


'*)   Paladsets  første  Etage  var  i  1773  indrettet  til  Skuespilhus  og 
tjente  i  omtrent  sex  Aar  til  dette  Brug. 

Rummene.  Man  dansede  i  det  forhenværende  Theater ; 
Kongen  aabnede  Ballet  med  Hertuginden  af  Kurland;  i  ti 
tilstødende  Værelser  var  der  anbragt  Spilleborde,  hvor  man 
adspredte  sig  ved  forskjellige  Spil. 

Da  man  gik  til  Bords,  bevægede  Menneskemassen  sig 
fra  Dansesalen  til  Spiseværelserne.  »Vi  traadte  ligesom  ind 
paa  et  fortryllet  Omraade ;  den,  som  var  saa  heldig  at  finde 
en  Stol,  tog  Plads,  men  mere  end  en  Tredjedel  afGjæsterne 
styrkede  sig  staaende  ved  Sidebordene  ....  man  kunde 
næppe  røre  sig  et  Skridt  uden  at  stede  paa  et  Fad  eller  en 
høflig  Litaver,  som  ivrig  bød  omkring.  Jeg  traadte  ogsaa 
ind  i  den  Sal,  hvor  Kongen  spiste:  Forretten  bestod  af 
Østers,  som  vare  hentede  fra  Hamburg  paa  særlige  Vogne; 
der  blev  tømt  nogle  Hundrede  Fade.  Jeg  satte  mig  endelig 
sammen  med  nogle  bekjendte.  Overflødigheden  var  uendelig; 
næppe  forsvandt  ét  Fad.  dukkede  et  andet  frem ;  man  tømte, 
jeg  véd  ikke  ret  hvor  mange  Hundrede  Flasker  Champagne, 
og  desforuden  bød  man  alle  Slags  Vine  rundt  .  .  .  Endelig 
kom  Desserten  frem ;  i  et  Xu  forsvandt  alt  Sølv  fra  Bordene, 
og  der  fulgte  ny  Service  for  Desserten,  der  i  talløs  Mængde 
blev  stillet  op  rundt  omkring.  —  Fyrst  Radzivill  gik  gjennem 
alle  Sale,  omkring  til  alle  Grupper,  hvor  man  spiste  og 
drak.  stadig  gjentagende  den  samme  Melodi:  »Panie  ko- 
chanku,  De  spiser  ikke,  De  drikker  ikke,  De  er  ikke  tilfreds«. 
Og  enstemmig  fik  han  til  Svar :  »Paa  Fyrstens  Velgaaende !« 
og  Glassene  tømtes  til  Bunden. 

Festen  varede  trende  Timer;  Betjeningen  var  usæd- 
vanlig talrig  og  god;  Tjenerskabet  var  samtligt  klædte  i 
Fyrstens  Farver;  Hajdukker,  Pajuker  og  Lakajer  vare  iførte 
gule  Atlaskes  Livkjoler,  himmelblaa  Overkjoler  med  tykke 
Snore  samt  massive  Livbælter  af  Sølv;  de  bare  Pallasker 
med  indlagt  Arbejde,  og  Huer  og  Handsker  af  Elsdyrs- 
skind  vare  fæstede  bag  ved  Livbæltet.  Alt  Sølvtøjet  var 
mærket  med  Radzivillernes  Vaaben«.  Omkostningerne  ved 
denne  ødsle  Fest  ansloges  til  over  900,000  Kroner. 

Ved  Siden  af  Magnaterne  søgte  i  den  sidste  Tid  ogsaa 
enkelte  Pengematadorer  at  komme  frem.  Adelens  Ødselhed, 
som  netop  under  denne  Rigsdag  naaede  en  ukjendt  Højde, 
den  voxende  Indførsel  af  fremmede  Luxus varer,  og  fremfor  alt 
Stormændenes  elendige  Godsbestyrelse  var  Aarsag  til,  at 
Magnaterne  stadig  vare  i  Trang  for  rede  Penge;  de  maatte 
altsaa  optage  Laan ,  og  i  fuld  Overensstemmelse  med  deres 
vante  økonomi  brøde  de  sig  ikke  om  de  Benter,  de  havde 
at  betale.  Her  var  altsaa  en  rig  Kilde  for  enkelte  Spekulan- 
ter, som  trods  Manglen  af  et  ordnet  Pantevæsen,  men 
støttet  af  den  nye  Vexelret  og  deres  personlige  Kjendskab 
til  Panernes  Formuesforhold,  vovede  at  gjøre  Vexelforretninger 
med  dem  og  saaledes  under  den  voxende  Ødselhed  uden 
Møje  fyldte  deres  egne  Lommer  paa  hines  Bekostning.  Det 
var  navnlig  Huset  Tepper,  som  indtog  en  glimrende  Stilling, 
og  ved  Siden  af  dem  Bankierfirmaerne  Blank,  Kabrit  og 
Prot  Potocki.  Den  lette  Fortjeneste  og  Forfængeligheden 
forledte  Pengematadorerne  til  at  kappes  med  Fødsels- 
adelen; de  byggede  Paladser  og  fyldte  deres  Stalde  med 
Heste  af  ædleste  Race:  Tepper  havde  f.  Ex.  40;  det  dyreste 
var  lige  godt  nok,  naar  de  dermed  kunde  smykke  deres 
Rum  eller  lægge  deres  Smag  for  Dagen.  Damerne  skulde 
spille  Vognstyrere  og  Amazoner  som  deres  adelige  Med- 
bejlersker, men  manglede  blot  disses  Færdighed.  Teppers 
Døtre  nød  kun  Kaffe,  som  var  kogt  ved  Sandeltræ.  De 
fineste  Lækkerier  fandtes  paa  Handelsherrernes  Borde,  og 
deres  adelige  Skyldnere  hjalp  med  til  at  fortære  dem  og  be- 
handlede deres  Værter  næsten  som  Ligemænd ;  selv  Kongen 
saaes  undertiden  til  Middag  hos  Blank,  med  hvem  han  havde 
de  fleste  Forretninger.  Under  saadanne  Forhold  havde  de 
Herrer  Tepper  og  Kabrit  naturligvis  ikke  mere  Tid  til  at 
bryde  sig  om  deres  Kasse  eller  Forretninger ;  trængte  de  til 
Penge,  behøvede  de  kun  et  Greb  i  Kassen,  fyldte  Lommerne 
med  Guld  og  gik  saa  deres  Vej.  De  forskjellige  Bestyrere, 
som  skulde  fylde  Kassen,  udfandt  snart,  at  deres  Principalers 

Kontokuranter  vare  elastiske  nok  til  ogsaa  at  tilstede  dem 
et  passende  Greb  i  Peugesækkene ;  de  dreve  Forretninger 
paa  egen  Haand  og  levede  i  Sus  og  Dus  som  deres  Herrer. 
Saaledes  styrtede  Husene  Tepper  og  Kabrit  i  Aaret  1793 
og  rev  tallose  Familier  med  i  Bankeroten,  som  lidt  efter 
lidt  fik  et  umaadeligt  Omfang  og  ansloges  til  90  MOL 
Kroner.  Ogsaa  Potocki  blev  reven  med  i  den  almindelige 
Hvirvel  til  Trods  for  sin  Kløgt,  sin  Arbejdsomhed,  sine 
heldige  Foretagender  paa  Sortehavet,  sine  Fabrikanlæg  og 
store  Jordegodser;  kun  Blank,  der  stadig  havde  været 
arbejdsom  og  drevet  sine  Forretninger  med  Forsigtighed, 
reddede  sig  af  det  almindelige  Skibbrud.  Dog  nu,  under 
den  lange  Rigsdag,  hvilede  denne  Katastrofe  kun  som  en 
dunkel  Mulighed,  og  Pengematadorernes  Ødselhed  og  den 
Kredit,  de  havde  i  Udlandet,  bidrog  meget  til  at  ege  Var- 
szavas  Glans.  Foruden  de  store  Huse,  vi  alt  have  omtalt, 
gaves  endnu  mange  af  anden  Raug,  der  —  skjønt  naturlig- 
vis i  mindre  Omfang  —  ogsaa  stode  aabne  for  fra-  og 
tilstrommende  Besog.  Nydelse  var  det  almindelige  Felt- 
raab,  som  alle  fulgte,  og  man  maa  kun  forbavses  over  den 
Umiddelbarhed  og  utvungne  Xaivetet,  hvormed  hele  Samfundet 
uden  nogen  som  helst  Betænkning  fulgte  dette  Raab. 

Adelen  dannede  dette  Samfund,  og  der  fandtes  hverken 
uoget  Hof,  hvis  Etikette  foreskrev  Love,  eller  nogen  Borger- 
stand, hvis  Dom  man  behøvede  at  ænse.  De  Grænser,  An- 
standen bed,  og  det  Omraade,  hvor  den  friske  Livslyst 
uhindret  kunde  tumle  sig,  bleve  ene  og  alene  trukne  af 
Adelens  Lyst  og  Vilje:  munter  Sanselighed  besjælede  hele 
denne  Masse,  en  køligere  Reflexion  fandt  ingensteds  nogen 
Plads,  hvor  man.  uhindret  af  den  berusende  Atmosfære, 
kunde  komme  til  Besindelse  og  kritisk  betragte  den  vilde 
Hvirvel.  I  denne  Vrimmel  faldt  det  ingen  ind  at  mønstre 
sin  Sidemand  eller  at  anlægge  en  kritisk  Maalestok  paa 
hans  Opførsel;  ingen  forstyrrede  nogen  ved  at  mane  ham 
om  tvingende  Pligtbud  og  lod  sig  heller  ikke  selv  forstyrre 

i  sine  Nydelser ;  alle  fulgte  hint  Visdomsbud :  »alt  behageligt 
er  tilladt«,  og  ingen  forskede  grublende  efter  det  sømmelige. 
Og  alt  syntes  at  sømme  sig  for  denne  glade  Sværm,  som 
aldrig  saae  sig  om  eller  tilbage,  men  med  smilende  Mund 
og  gratiese  Spring  satte  hen  over  alt,  hvad  der  i  denne 
Menneskestrøm  søgte  at  slaa  ind  paa  en  modsat  Retning, 
eller  som  til  højre  eller  venstre  tabte  Holdningen;  faldt 
nogen  til  Jorden,  rejste  han  sig  strax  igjen,  ingen  spurgte, 
om  han  havde  taget  Skade,  eller  om  hans  Moralitet  havde 
faaet  en  Plet,  snart  traadte  han  atter  ind  i  den  almindelige 
Runddans,  og  hver  en  Fejl  var  hurtig  glemt. 

Den  Letfærdighed,  som  paa  hin  Tid  var  raadende  over- 
alt, traadte  ingensteds  mere  usminket  frem  end  i  disse 
Efterligninger  af  Parisersalonerne ;  Polakken  med  sin  sanselige 
Natur  stod  fuldstændig  værgeløs  over  for  denne  Smitte, 
hvortil  Kongen  gav  det  værste  Exempel  ved  sine  mange 
Elskovsæventyr  i  selve  de  højeste  Kredse.  Saaledes  ind- 
traadte  en  Tøjlesløshed,  som  truede  med  at  sprænge  alle 
Pamiliebaand ;  den  offentlige  Mening  paabød  ikke  den  ringeste 
Tvang,  i  Varszava  blev  der  opløst  ti  Gange  saa  mange 
Ægteskaber,  som  i  det  øvrige  Polen,  og  det  gik  saa  vidt, 
at  man  strax  ved  Brylluppet  fastsatte  en  vis  Skadeserstatning, 
saafremt  Ægteskabet  skulde  blive  opløst.  Overalt,  i  Bal- 
salen som  i  den  sachsiske  Have  eller  ved  de  store  Maskerader, 
knyttedes  Traaden  til  ømme  Forbindelser;  hvo,  der  var  ung 
og  skjøn,  gav  uden  Sky  sin  glødende  Sanselighed  og  sin 
Lyst  til  Iutriguer  frit  Spil  uden  derved  at  vække  nogen 
Forargelse,  og  Varszava  har  altid  udmærket  sig  ved  skjønne 
Mænd  og  Kvinder.  Ingen  Kvinde  eller  ung  Pige  gjorde  sig 
nogen  Samvittighed  af  at  slutte  sig  til  dette  almindelige 
Bakkustog,  Polakkens  heftige,  djærve  og  mere  raa  Natur  lod 
Galanteriet  fremtræde  under  mere  ubunden  hensynsløse 
Former  end  i  selve  den  sextende  Ludvigs  Paris,  og  en  sam- 
tidig har  derfor  næppe  saa  megen  Uret,  naar  han  mener, 
at  ingen  for  fuld  Alvor  kan  tale  om  gamle  polske  Magnat- 

familier;  thi  Medlemmerne  af  disse  gamle  Familier  ere 
næsten  uden  Undtagelse  Bern  eller  Børnebørn  af  Hov- 
mestere,  Dansemestere,  Ridemestere  o.  s.  v. 

En  anden  Lidenskab.  Spillet,  havde  slaaet  lige  saa  dybe 
Rødder.  Man  spillede  overalt;  i  hvert  Aftenselskab  tyede 
en  Del  af  de  tilstedeværende  til  Kortene,  ikke  blot  Mændene, 
men  ogsaa  Kvinderne  toge  Del  i  Spillet,  ja  selv  Børnene 
samledes  undertiden  om  Faraobordet  og  tabte  en  Snes 
Dukater.  Ofte  var  det  Fruen,  ofte  en  eller  flere  af  Gjæsterne. 
som  aabnede  en  Bank,  de  øvrige  stormede  glade  til,  og  snart 
rullede  Guldet  uophørlig.  Man  spillede  med  en  Letsindighed 
og  en  Ligegyldighed,  der  bød  alle  Skæbnens  Ornvexlinger  og 
Luner  Trods;  uhyre  Summer  bleve  vundne  eller  tabte,  store 
Formuer  vandrede  i  Løbet  af  nogle  Timer  fra  den  ene 
Lomme  over  i  den  anden,  og  navnlig  hos  Biskop  Massalski 
herskede  et  fuldstændigt  Spilleraseri  *) ,  skjønt  ogsaa  andre 
Stormænd  hengave  sig  til  denne  de  fuldstændige  Mulig- 
heders Spænding.  Ingen,  som  i  en  ulykkelig  Time  havde 
bortspillet  sine  Penge  og  Godser,  sine  Huse,  Heste.  Elsker- 
inder og  Tjenerskab,  kort  alt,  hvad  der  nylig  omgav  ham 
som  den  rige  Mand,  fortvivlede  derfor,  lige  saa  lidt  som  den 
mere  fattige,  hvis  hele  Formue  paa  et  Par  Hundrede  Dukater 
var  gaaet  i  Løbet;  thi  ogsaa  denne  Last  bredte  sig  frit  og 
uhindret,  uden  at  være  Gjenstand  for  nogen  Ringeagt,  og 
uden  at  dens  Følger  vare  særlig  skæbnesvangre  for  den 
tabende;  den  ruinerte  tabte  intet  i  sine  Venners  Øjne.  og 
hans  lette,  elastiske  Aand  bevirkede,  at  Kigdommens  Vaner 
ikke  sloge  alt  for  dybe  Rødder  hos  ham,  og  lod  ham  snart 
storme  lige  saa  tilfreds  videre  til  Fods  ad  Livets  mere  haarde  og 
umagelige  Sti,  som  nylig  i  den  magelige  Karet;  havde  han 
selv  tidligere  beværtet  talrige  Gjæster  i  sit  Hus,  var  det 
naturligt,  at  andre  nu  beværtede  ham;  han  sluttede  sig  til 
de    mere    fattiges    store  Strom.    ^om  daglig  fyldte  de  riges 


*)  Se  foregaaende  Bind.  Sid'    " 

Sale,  og  en  heldig  Stund  kunde  maaske  gjenskjænke  ham, 
hvad  han  havde  tabt  i  en  uheldig. 

Dette  muntre,  uudslukkelige  Livsmod,  som  saaledes 
gjærede  og  bruste  hos  Tusender,  gjorde  det  til  en  let  Sag 
for  enhver  daglig  at  finde  ny  Næring  for  Nydelsens  lystig 
blussende  og  fortærende  Flamme.  Naar  man  om  Morgenen 
var  færdig  med  sin  Pynt,  styrtede  man  sig  ud  i  Vrimlen, 
satte  sig  op  i  sin  Vogn  eller  steg  til  Hest,  som  selv 
de  mere  fattige  ikke  kunde  undvære,  og  nu  aflagde  man  et 
Morgenbesøg  hos  en  Skjenhed,  til  hvem  man  netop  gjorde 
Kur,  eller  sluttede  sig  til  et  Selskab,  der  gjorde  en  Udflugt 
i  det  gronne;  ved  Middagstid  kjørte  man  frem  foran  et 
eller  andet  Hus  og  var  sikker  paa  en  gjæstfri  Modtagelse, 
naar  Familien  blot  var  hjemme.  Om  Aftenen  var  der  aldrig 
Mangel  paa  store  Selskaber,  hvor  man  kunde  ty  hen;  thi 
hver  Ugedag  var  ofte  flerdobbelt  optagen  af  Stormændenes 
Fester;  da  trængte  Vogn  sig  frem  paa  Vogn,  Fakkel- 
bærerne oplyste  Gaarden,  Kuskene  og  de  ridende  Tjenere 
skrege  op,  de  hid  sprængende  Rytteres  Gangere  prustede  og 
stampede,  de  unge  Herrer  fløj  med  Jubelraab  de  ventede 
Skjønheder  i  Møde  og  førte  dem  ad  Trapperne  til  de 
straalende  Sale. 

»I  denne  Trængsel  syntes  alle  at  være  Ligemænd,  og 
Anmasselse  som  Forlegenhed  laa  lige  langt  borte.  Enhver, 
der  blot  kunde  ifere  sig  en  passende  Selskabsklædning, 
havde  med  det  samme  tilegnet  sig  alle  øvrige  nødvendige 
Egenskaber.  Intet  nysgjerrigt  Blik,  intet  Smaastads-Spørgs- 
maal  foruroligede  hans  Selvfølelse;  den  skjønneste  Haand 
var  hans  til  Dansen,  naar  den  blot  ikke  alt  var  lovet  bort; 
de  mest  ophøjede  Personer  satte  sig  til  Spillebordet  med 
ham,  og  den  mest  aandrige  Taler  var  ham  taknemmelig, 
naar  han  sluttede  sig  til  den  lyttende  Kreds.  Selv  Plump- 
hed i  Adfærd  og  Begjærlighed  i  Nydelsen  var  ikke  paa- 
faldende  paa  dette  Sted,  hvis  Atmosfære  ikke  var  skikket 
til    at    tøjle   Sanserne    og    holde   deres  Ytringer   inden    for 

sømmelige  Skranker.  Drankerens  Larmen  og  Trættekjærhed, 
Fraadserens  egoistiske  Tørhed,  Danserens  trættende  og 
stødende  Munterhed,  de  elskende  Pars  blinde  og  døve 
Lyksalighed  og  Skjønaandernes  Snakkesalighed  viste  sig  i  et 
mildere  Lys,  som  det  altid  gaar,  naar  mange  Mennesker 
travlt  færdes  mellem  hverandre,  og  selv  de  mest  ædruelige 
Sind  følte  med  hvert  Pulsslag  Blodet  strømme  varmere  og 
hurtigere,  og  i  Steden  for  at  harmes  paa  den  drukne  Sanger 
ved  ens  Side,  det  veltalende  Skjørhoved  bag  ved  eller  den 
kejtede  Danser  foran,  opløste  Strængheden  sig  i  et  selvbehage- 
ligt Smil  over  alle  disse  menneskelige  Skrøbeligheder«. 

Polakkens  ægte  sangvinske  Temperament  i  Forening  med 
hans  sanselige  Natur  skabte  til  sammen  et  Stof,  der  med 
usædvanlig  Lethed  føjede  sig  i  de  Former,  som  hovedsagelig 
udgjore  en  behagelig  Selskabsmand.  Sørgmodighed  var  ham 
forhadt,  Grubleri  umuligt,  rask  Følsomhed  og  en  bevægelig 
Fantasi  greb  ham  fra  Minut  til  andet;  men  hverken  Tanker 
eller  Følelser  klang  nogen  Sinde  i  lange,  vedholdende 
Akkorder,  men  sprang  hvert  Øjeblik  over  fra  Prestissimo 
til  et  Maestoso,  og  fra  Largo  til  et  hoppende  Staccato, 
glimtende  og  funklende,  uden  Storhed  og  Dybde,  men  om- 
vendt ogsaa  uden  Mathed  og  kjedsommelig  Bredde.  Denne 
medfødte  Sans  for  ydre  Former  fandt  sig  let  til  rette  i 
Selskabslivets  ydre  Fordringer;  en  Polak  kunde  ofte  klæde 
sig  afstikkende,  men  sjælden  ufordelagtig;  kun  af  og  til 
savnede  man  Ynde  i  Gang  og  Holdning,  ikke  let,  og  kun 
mod  Talerens  Vilje  undslap  en  dum  Taktløshed  ham  i  Sam- 
talens Løb.  Sproget  selv  er  rigtig  nok  ikke  synderlig  vel- 
klingende, de  mange  Konsonanter,  Næselyd  og  Hvislelyd 
hindre  Vokalerne  i  at  tone  frit  og  velklingende,  og  den 
hastige  Maade  at  tale  paa  forøger  denne  Lydmangel ;  men 
Stemmens  store  Bøjelighed,  der  med  en  lys  Klang  følger 
Tankernes  og  Følelsernes  Løb  og  Spring  op  og  ned,  bøder 
meget  herpaa;  sjælden  hører  man  en  svær  Bas,  for  det 
meste  klinger  Barytonen    behagelig  for  Øret  og  bliver  kun 

skærende,  uaar  den  skærpes  af  Lidenskaben;  lige  saa  sjælden 
er  Alten,  medens  den  reneste,  rnest  bojelige  Diskant  er 
overvejende. 

»At  fortælle  en  Polakinde  en  rørende  Historie,  at  sige 
en  Elsker  ømme  Ting  og  at  høre  dem  foredrage  deres 
Klager  og  Bønner  er  en  sand  Nydelse  for  Øret,  helt  fraregnet 
deres  Anstand  og  yndefulde  Bevægelser«.  Under  de  emme 
Ords  dæmpede  Klang  antager  Stemmen  en  Blødhed,  der  paa 
en  fortryllende  Maade  udtrykker  den  sanselige  Varme,  som 
udstrømmer  fra  Polakker  af  begge  Kjon.  Uudtømmelig  i 
Udtryk  for  Galanteri  ilte  de  sorgløse  Skarer  fremad,  drejede 
sig  smilende,  spøgende,  gestikulerende  mellem  hverandre, 
medens  Mændene  hist  kysse  en  Dame  paa  Haanden  eller 
sende  en  anden  den  Hilsen:  »jeg  kysser  Deres  Fod«,  her 
paa  en  Viftes  Bud  flyve  hid  til  Ordenes  og  Øjnenes  daarende 
Leg.  Legemet  lystrer  lydig  alle  Forfængelighedens  Luner, 
fremhæver  den  slanke  Væxt,  den  kokette  Klædning,  den 
nydelige  Fod;  ingen  Anstand  hindrede  Kavaleren  i,  midt  i 
Vrimlen,  lydelig  at  udtrykke  sine  Kjærlighedsfølelser  for 
hans  Dame  eller  i  henrykt  at  bøje  Knæ  for  hende  —  ingen 
gav  Agt  paa  det. 

Den  fornemme  Pan  i  sin  rigere  Dragt  skrider  maje- 
stætisk gjennem  Salene;  men  den  opmærksomme  Iagttager 
kunde  let  kjende  ham  paa  den  utvungne  Ærefrygt,  der  vises 
ham  fra  de  andres  Side,  paa  de  dybere  Hovedbøjninger  og 
paa  den  Iver,  hvormed  man  søger  at  tiltrække  sig  hans 
Opmærksomhed  og  trykker  hans  Haand ;  han  forstod  at  sige 
en  Artighed  til  enhver  og  forsikre  ham  om  sit  særlige  Ven- 
skab. I  sin  straalende  Klædning,  som  han  lige  har  faaet 
fra  Paris,  glæder  den  unge  Modeherre  sig  over  de  beundrende 
Blik,  som  hvile  paa  ham,  og  med  Selvbehagelighed  beretter 
han  om  Æventyrene  paa  sine  nylige  Rejser;  i  de  fineste 
Pariservendinger  fortæller  han,  midt  i  en  lyttende  Gruppe, 
Marquien  af  St.  Croix  om  de  seneste  Tildragelser  i  Grevpn 
af  Artois's  Saloner;    i    det   næste  Øjeblik   tiltaler   han   den 

engelske  Sendemand  Hailes  i  dadelfrit  Engelsk,  derpaa  viser 
han  en  Italiener,  med  hvilket  Mesterskab  han  tumler  dennes 
Modersmaal,  tiltaler  en  Tysker  eller  Spanier  i  hans  Sprog, 
kort  sagt  overrasker  enhver  af  de  fremmede  i  hans  Moders- 
maal. En  ikke  ringe  Grad  af  Forfængelighed  taler  ud  af 
hver  enkelt  af  disse  brogede  Figurer;  men  denne  For- 
fængelighed dæmpes  af  en  saa  varm  Glæde  og  en  saa  fri, 
ubunden  Hengivelse  i  Nydelsen .  at  Misundelsen  og  Hov- 
modet ikke  finder  noget  Rum  til  at  brede  sig  forstyrrende. 
Næppe  tonede  Musikken,  saa  fløj  de  beslægtede  Atomer 
i  denne  uordnede  Masse  hverandre  i  Møde,  det  hele  ordnede 
sig  harmonisk  og  trængte  sig  mod  Dansesalen,  dette  Element 
i  den  polske  Natur,  som  loftede  Stemningen  til  den  hojeste 
Spænding.  »Dansen,  denne  det  polske  Selskabs  Sjæl,  blev 
behandlet  med  en  Ynde  og  en  Lethed,  men  ogsaa  med  et 
Koketteri  og  til  Dels  med  en  Vildhed,  som  man  ingen- 
steds rinder  i  saa  høj.  en  Grad.  Særlig  yndefuldt  opførte 
man  de  to  Nationaldanse,  Polonaisen  og  Mazurkaen,  Danse 
af  ganske  modsat  Karakter,  men  begge  egnede  til  den  højeste 
Uddanuelse  ved  Kunst  og  legemlig  Ynde.  Polonaisen  er  en 
Triumf  for  velvoxne  Personer,  som  forstaa  at  lægge  Finhed 
i  deres  Bevægelser,  Adel  i  deres  Anstand,  Fasthed  og 
Smidighed  i  deres  Gang,  medens  deres  Aasyn  samtidig  op- 
lives af  Glæde  og  det  fineste  Udtryk  af  selskabelig  Agtelse : 
og  disse  Betingelser  ere  ikke  blot  tænkte,  men  virkelig  tagne 
fra  de  bedste  Polonaisedanseres  Exempel;  dog  ét  maa  jeg 
endnu  tilføje:  denne  Dans  bliver  aldrig  danset  anderledes  end  i 
den  vide,  lange  Nationaldragt  af  Mændene  og  i  den  lette 
svævende,  som  af  Luften  baarne  Taratatka  af  Kvinderne: 
den  korte,  franske  Klædning  vilde  lige  saa  lidt  passe  til 
denne  Danses  langsomme  prægtige  Karakter,  som  den 
snævre,  soubretteagtige  Karako  eller  enhver  anden  kort; 
korsetlignende  Paaklædning.  Desto  mere  henrivende  passer 
Mazurkaen  for  en  saadan  Kvindedragt  og  for  Mændenes 
Kurtka  og  Charivari.     Denne  Danses  lette,  hoppende  Karakter, 

som  tilsteder  Legemet  saa  mangfoldige,  korte,  hurtig  vexlende 
Bevægelser  og  Drejninger  og  ogsaa  giver  Armene  et  utvun- 
gent Spil,  fordrer  Ild  og  Liv,  Ømhed  og  Vellyst  af  Øjet  og 
byder  Hovedet  efter  Øjeblikkets  Lidenskab  at  hæve  sig, 
blidt  at  hælde  sig  mod  Skulderen  eller  sænke  sig  ned  mod 
Brystet;  denne  Dans  kræver  fremdeles  den  højeste  Simpel- 
hed ,  Lethed  og  Finhed  i  Paaklædningen,  saa  at  Omridsenes 
Spil  hverken  hindres  eller  dølges.  Ogsaa  disse  Forskrifter 
ere  tagne  fra  et  virkeligt  Par  Dansere,  som  ikke  let 
vil  blive  naaet  i  Fuldendthed,  og  endnu  mindre  da  over- 
gaaet  af  noget  andet;  det  var  Fyrst  Josef  Poniatovski 
og  Julie  Potocka,  en  født  Lubomirska«. 

»Prins  Josef  er  en  af  de  mest  fuldendte  mandlige 
Figurer,  man  kan  tænke  sig;  hans  Fod  som  hans  hele  Ben 
er  fint  og  fyldigt,  næsten  dadelfrit,  og  hans  lange  Ben- 
klæder slutte  sig  uden  Kynke  eller  Fold  og  som  i  én  Støb- 
ning om  samme;  Kurtkaen  slutter  snævert  til  en  fin,  bøjelig 
Figur,  hviler  med  Skjøderne  paa  to  fyldige  Hofter  og  er  fast 
knappet  over  det  hvælvede  Bryst ;  hans  Træk  have  et  man- 
digt Udtryk,  og  et  Par  store  sorte  Øjne  sprede  en  Ild  over 
samme,  der  i  den  sidste  Tid  (1793)  synes  mere  at  brænde 
for  Krigen  end  for  Kjærligheden«. 

»Julie  Potocka  var  Gratien  selv;  naar  hendes  yndige 
lille  Fod  svævende  førte  det  smidige,  om  end  lidt  fyldige 
Legeme  omkring  i  Mazurkaen  og  næppe  syntes  at  berøre  Jorden; 
naar  hun  fløj  fra  den  ene  Mands  Arme  over  i  den  andens; 
naar  hun  endelig  svævede  tilbage  til  sin  egentlige  Danser, 
som  greb  hende  med  stormende  Hast  og  hvirvlede  afsted 
med  hende,  medens  hendes  Hoved  ligesom  træt  og  udmattet 
hældede  ned  mod  Skulderen,  eller  hendes  yndige  Aasyn  med 
en  vellystig  Gratie,  der  dulgtes  bag  et  Sædelighedens  Slør, 
sænkede  sig  mod  Barmen,  eller  hun  med  et  Udtryk  af 
sejrende  Lidenskabelighed  lod  sit  Øje  fordybe  sig  i  Med- 
danserens,  —  da  stode  Mændene  omkring  i  Grupper,  maal- 
løse,    med  hele  deres  Livskraft  samlet  i  Øjnene  og  talende 

om  al  denne  Ynde  med  Blikkene,  som  de  næppe  for- 
maaede  at  bortvende,  medens  nu  og  da  et  bankende  Bryst 
gav  sig  Luft  i  et  højere  eller  sagtere  Udbrud :  grand  Dieu! 
que  Julie  est  belle!« 

Denne  Sanserus  udøvede  et  Trylleri  over  Polakken,  som 
han  aldrig  kunde  unddrage  sig,  og  som  han  uden  Indskrænk- 
ning overlod  sig  til.  Og  hvem  havde  vel  ikke  ladet  sig 
fortrylle  ved  en  saadan  Fylde  af  ydre  Ynde  ?  hvem  havde  vel 
kunnet  vende  sig  bort  med  Kulde  fra  disse  slanke,  fyrige, 
vellystvarme  Skikkelser,  fulde  af  Ynde,  med  den  brunlig 
skinnende  Hud  og  de  mørke  Øjne?  Dertil  kom  endnu  de 
pragtfulde  Klædedragter  og  den  til  det  yderste  gaaende 
Evne  at  fremhæve  den  legemlige  Skjonhed  ved  fiffige  Haand- 
greb  uden  at  hjemfalde  til  denne  Ligheds  Lov,  denne 
moderne  Ensformighed,  som  næsten  udvisker  al  det  indivi- 
duelle og  maaler  en  Venus's  ulastelige  Skikkelse  med  samme 
Maalestok  som  en  Vanskabning.  Denne  Frihed  i  at  afpasse 
Klædedragten  efter  den  enkeltes  Fordringer  var  ved  Kigs- 
dagens  Begyndelse  noget  mere  bunden  af  den  franske  Dragts 
Krav  end  senere  hen,  da  med  Nationalfølelsen  ogsaa  Sansen 
for  alt  det  polske  blev  fremherskende,  og  man  vendte  tilbage 
til  den  hjemlige  Dragt.  Denne  var  nu  ganske  vist  aldrig 
helt  forsvunden,  enkelte  Magnater  holdt  som  Gammel- 
polakker  fast  paa  det  tæt  klippede  Hoved  og  det  stive  Mund- 
skjæg,  dem  fulgte  Broderparten  af  deres  Tilhængere,  og 
saaledes  saae  man  stedse  den  franske  Oplysnings  Tilhængere, 
»les  Elégants«,  i  en  underlig  Blanding  med  deres  Mod- 
standere, »les  Moustaches«;  efter  Forfatningen  af  1791 
kom  Mundskj æggene  igjen  helt  og  holdent  til  Ære,  den 
gammelpolske  Dragt  blev  Mode;  denne,  der  i  sig  selv  var 
mindre  ensformig,  formede  sig  derhos  saa  meget  mere  vil- 
kaarlig,  som  den  ikke  indskrænkedes  ved  nogen  ydre  Forskrift ; 
man  begyndte  at  overbyde  hverandre  i  polske  Dragter,  at 
kappes  i  prægtige  Klædninger,  og  naaede  sluttelig  saa  vidt, 
at  en  moderne  polsk  Ridder  som  paa  Minnesangerens  Tider 

8* 

bar  hele  sin  Formue  paa  sin  Krop.  Vi  ville  anføre  et  lille 
Bevis  herpaa. 

Da  Kepublikken  havde  sprængt  sine  Lænker  og  igjen 
indtog  en  selvstændig  Stilling  blandt  Evropas  Magter,  be- 
sluttede man  atter  at  sende  Repræsentanter  til  de  fremmede 
Hoffer  og  at  udstyre  dem  med  Glans,  og  saaledes  blev  blandt 
andre  Adam  Rzevuski  udnævnt  til  Sendemand  i  Kjøbenhavn. 
Efter  lange  Forberedelser,  efter  at  en  Skare  Haandværkere 
Maaneder  igjennem  havde  arbejdet  paa  Herrens  og  Tjenernes 
Udstyr  og  frembragt  Dragter  efter  de  skjønneste  Mønstre 
fra  det  syttende,  sextende  og  femtende  Aarhundrede,  havde 
Ezevuski  endelig  sin  Afskedsavdiens  hos  Kongen.  Optoget 
beskrives  paa  følgende  Maade:  Han  red  paa  en  arabisk 
Ganger  i  et  meget  rigt  gyldent  Seletøj ;  Sadlen  alene  vurderedes 
til  45,000  Guldgylden  (350,000  Kroner),  og  man  kunde  da 
heller  ikke  se  nogen  smukkere;  begge  Sadelknappe  vare  ud- 
arbejdede i  Guld  og  som  det  øvrige  Ridetøj  besatte  med 
Diamanter;  Tømmen,  Bryststykket,  Haleremmen  var  af  rødt 
Korduanskind  med  gyldne  Forsiringer;  Stigbøjlerne  vare  af 
Guld  og  yderst  kunstfærdig  udarbejdede;  ved  den  forreste 
Sadelknap  hang  en  Kantschuk,  Grebet  var  af  Ibentræ  med 
indlagte  Brillanter.  En  Snes  Ryttere  af  Gesandtskabs- 
personalet,  alle  i  prægtigt  Klædemon,  omgave  Rzevuski. 
Derpaa  fulgte  Sendemandens  Karet,  prydet  med  hans  Vaaben 
og  trukken  af  sex  mægtige  brune  Heste  med  forgyldt  Seletøj, 
med  Fjederbuske,  Baand  og  Kvaster  i  Mankerne  og  led- 
sagede af  Trompetere   og  Hajdukker  i  tilsvarende  Dragter. 

Foran  Slottets  Hovedtrappe  standsede  Toget,  Rzevuski 
steg  ned,  en  Staldkarl  kastede  et  stort,  guldbroderet  Dækken 
af  mørkerødt  Flojel  over  Hesten,  og  Sendemanden  begav  sig 
med  sit  hele  Følge  til  Avdienssalen.  Han  var  iført  en 
Shupan  (Livfrakke)  af  Sølvmor  med  gyldne  Blomster,  gjennem- 
vævet  med  Silke  af  glimrende  Farver,  et  gyldent  Livbælte, 
ved  Siden  en  polsk  Sabel,  som  var  oversaaet  med  Brillanter, 
paa  Shupanen  den    hvide  Ørns  blaa  Baand,    om  Halsen  St. 

Stanislavs  Kors  og  neden  under  et  meget  kostbar  Spænde. 
Over  Shupanen  hang  den  løse  Kappe  af  grønt  Fløjel,  herlig 
guldbroderet,  foret  med  Sobelskind  og  udvendig  prydet  med 
den  hvide  Ørns  Stjærne.  Det  mandig  fine  Ansigt  med  det 
sorte,  stive  Mundskjæg  overskyggedes  af  en  Sobelskinds- 
Kolpak  med  den  hvide  bølgende  Hejrefjer;  samme  var 
fæstnet  med  en  Agraffe.  i  hvis  Midte  straalede  en  Smaragd. 
saa  stor  som  en  Daler  og  indfattet  af  Diamanter,  saa  store 
som  Ærter:  Kolpakens  Spids  var  af  karmoisinrod  Farve 
med  en  Dusk  blinkende  Diamanter.  Gule  Læderstøvler  med 
Sølvbeslag,  hvorover  karmoisinfarvede  Atlaskes  -  Benklæder 
hang  løst  ned,  fuldendte  denne  orientalsk-pompøse ,  men 
ogsaa  livlige  og  smagfulde  Dragt. 


X. 

Den  3dje  Maj  1791.  —  Targoviczer-Konføderationen.  — 

De  sidste  Bacchanaler.  —  En  effektfuld  Slutningsscene.  — 

Finis  Poloniæ. 

Vi  maa  nu  atter  vende  os  til  Fremstillingen  af  den 
politiske  Situation  og  optage  Fortællingens  Traad  ved  Kejser 
Josef  Ils  Død,  der,  som  tidligere  omtalt*),  skulde  totalt 
forandre  den  preussiske  Politik.  Den  preussiske  Statsmand 
Hertzberg  havde  fastholdt  Frederik  den  stores  politiske 
Grundregel:  Med  Østerrig,  som  det  er  for  Tiden,  er  ingen 
varig  Fred  mulig;  men  den  nye  Kejser.  Leopold  II,  forstod 
imidlertid  lidt  efter  lidt  at  sætte  Splid  mellem  den  svage 
Frederik  Vilhelm  II  og  hans  Statsminister,  og  de  indledede 
Underhandlinger  førte  sluttelig  til  Overenskomsten  i  Reichen- 
bach,  hvor  Preussen  pludselig  opgav  hele  sin  tidligere 
Politik,  skilte  sig  fra  Somagterne  og  ganske  lod  sig  tage 
paa  Slæbetovet  af  østerrig.      Polakkernes  Vægring  ved   at 

*)  Se  foregaaende  Bind  p.  476. 

aftræde  Stæderne  Danzig  og  Thorn  bidrog  ikke  lidet  til 
dette  Omslag.  Forgjæves  fremhævede  de  sande  Patrioter, 
at  det  her  drejede  sig  om  Fædrelandets  Frelse,  hvorfor  hine 
to  fjærntliggende  Stæder  maatte  ofres;  den  patriotiske,  men 
lidet  praktiske  og  klarttænkende  Majoritet  bevægede  sig 
stadig  inden  for  den  samme  snævre  Idekreds:  »Preussen 
forlanger  Danzig  og  Thorn,  fordi  hele  Vest-Preussen  tilhører 
det;  men  hvor  længe  har  det  egentlig  ejet  dette  Landskab ? 
Det  er  den  sørgelige  Følge  af  Delingen,  denne  Tidsperiode, 
hvis  blotte  Omtale  er  nedtrykkende  og  utaalelig  for  Re- 
publikken«. Og  fordi  dette  Minde  virkede  ubehagelig  paa 
hine  Politikeres  Nerver,  modsatte  de  sig  en  Handel,  der  med 
et  ikke  alt  for  stort  Oifer  havde  kunnet  indbringe  dem  store 
Fordele;  thi  i  Aaringer  havde  den  preussiske  Politik  haft 
dette  Maal  for  Øje,  Preussen  maatte  for  enhver  Pris  have 
de  to  Stæder,  og  fik  det  dem  ikke  med  Polen,  maatte  det 
ved  første  gunstige  Lejlighed  tage  dem  mod  Polen.  Ven- 
skab og  Fjendskab  afhang  af  dette  Offer;  men  Polakken 
vilde  nok  fordre  de  største  Beviser  paa  Venskab,  men  ikke 
selv  yde  noget,  og  i  god  Overensstemmelse  med  hine  politiske 
Fantasters  barnagtige  Indskrænke thed  vedtog  Rigsdagen  den 
9de  September  den  Lov,  at  det  fremtidig  skulde  være  for- 
budt at  stille  noget  Forslag  om  Landeafstaaelse  eller  Lande- 
ombytning. Ved  denne  Sagernes  hele  Tilstand  vare  alle 
Hertzbergs  komplicerede  Planer  omstyrtede,  saaledes  ogsaa 
det  Forbund,  Preussen  havde  indgaaet  med  Porten  mod 
Slutningen  af  det  foregaaende  Aar,  og  hvis  væsentlige  Forud- 
sætning var  en  preussisk-polsk-tyrkisk  Krig  mod  Rusland. 
Rusland  selv  holdt  sig  endnu  stadig  som  passiv  Tilskuer, 
rolig  afventende  Øjeblikket,  da  det  skulde  sætte  sig  i  Be- 
vægelse. Ogsaa  den  nye  Sendemand  Bulgakov,  der  i  Sep- 
tember 1790  afløste  Stackelberg,  fandt  Stemningen  fuld- 
kommen fjendsk  mod  sit  Land;  Landebuddene  vare  kjøbte 
af  Preussen  for  150,000  Dukater,  mente  han,  men  trøstede 

sig  med,    at  de  fremtidig  vel  ogsaa  vilde    kunne  kjøbes  fra 
den  modsatte  Side. 

Imidlertid  skrede  Forfatningsudvalgets  Arbejder  kun 
langsomt  frem ;  snart  drøftede  man  Spørgsmaalet  om  Kronens 
Arvelighed,  snart  de  religiøse  Spørgsmaal  eller  tvistedes  om 
Stædernes  Rettigheder  o.  s.  v.  Der  begyndte  at  danne  sig 
et  Parti,  som  vilde  gjere  Kronen  arvelig  i  den  kursachsiske 
Familie,  ja,  de  ivrigste  Preusservenner  sværmede  endog  for 
Frederik  Vilhelms  Valg  og  Polens  Forening  med  Preussen. 
Det  vigtige  Spørgsmaal  om  Kongevalget  medførte  den  Be- 
slutning, at  der  skulde  udskrives  nye  Valg  af  Landebud,  som 
i  Forening  med  de  tidligere  Rigsdagsmænd  skulde  træffe 
den  endelige  Beslutning.  Atter  kom  hele  den  lavere  Adel 
i  travl  Virksomhed  paa  Landdagene,  den  russiske  Sendemand 
begyndte  at  røre  sig  og  fik  af  Katarina  II  50,000  Dukater 
til  nødvendige  Bestikkelser,  ligesom  Branicki  og  Felix  Potocki 
lode  deres  store  Rigdomme  virke  i  konservativ  Retning, 
medens  Czartoryski  paa  sin  Side  alene  gav  20,000  Dukater 
ud  for  at  bearbejde  Landdagen  for  Kronens  Arvelighed  i  det 
saehsiske  Hus  og  for  Afskaffelsen  af  liberum  veto.  Alle  de 
nye  Planer  og  Tanker  havde  imidlertid  til  Dels  foruroliget 
Landadelen,  Valgene  faldt  i  det  mindste  tvivlsomt  ud  for 
Patrioterne,  og  Stemningen  paa  Rigsdagen,  som  nu  talte 
over  500  Medlemmer,  var  temmelig  vaklende.  Patrioterne 
klagede  over,  at  mange  Landebud  vare  kjubte  for  russisk 
Guld,  og  Kasimir  Sapieha  foreslog,  at  Rigsdagens  Med- 
lemmer skulde  aflægge  Ed  paa,  at  de  hverken  havde  mod- 
taget eller  vilde  modtage  Pensioner  fra  udenlandske  Hoffer, 
et  Forslag,  der  dog  blev  afvist  som  Forsamlingen  uværdigt. 
Derimod  blev  en  anden  Lov  senere  vedtagen,  som  truede 
med  Dødsstraf  alle  og  enhver,  der  fremtidig  modtog  saa- 
danne  Pensioner;  Angiveren  skulde  lønnes  med  en  Ottende- 
del af  den  skyldiges  Formue,  men  hjemfaldt  omvendt  ogsaa 
selv  til  Dødsstraffen,  hvis  hans  Beskyldning  viste  sig 
falsk.     Og  denne  Lov  blev  vedtagen  i  en  Forsamling,   hvor 

hele  Skarer  baade  tidligere  og  senere  havde  staaet  i  dette 
eller  hint  Hofs  Sold,  og  hvor  det  vilde  falde  vanskeligt  fra 
Kongen  lige  ned  til  det  ringeste  Landebud  at  udpege  blot 
enkelte  Personligheder,  som  med  Sikkerhed  kunde  sige  sig 
fri  i  saa  Henseende. 

Det  liberal-patriotiske  Parti  var,  som  sagt,  næppe  blevet 
styrket  ved  de  nye  Valg;  trods  det  russiske  Partis  An- 
strængelser  lede  de  nye  Landebuds  Instruxer  ganske  vist 
gunstig  nok:  de  skulde  stemme  for  den  sachsiske  Kurfyrstes 
Valg,  for  Gjennemførelsen  af  Reformer,  Skatternes  ligelige 
Fordeling  og  Hærens  Forøgelse ;  men  Rigsdagens  Masse  var 
dog  ikke  ret  gjennemtrængt  af  de  moderne  Reformideer, 
som  besjælede  Patrioterne,  før  Niemcevicz's  Lystspil  »Lande- 
buddets Hjemkomst«  kom  til  Opførelse  og  tog  den  offentlige 
Mening  med  Storm.  I  Stykket  var  nemlig  Dagens  politiske 
Partier  skildrede  i  tvende  Hovedpersoner,  de  vigtigste  fore- 
liggende Spørgsmaal  bleve  dramatisk  behandlede,  og  Kongen, 
Rigsdagen  med  dens  Reformideer  og  de  nye  Partifæller  over- 
øste med  Smiger.    Niemcevicz  var  Dagens  Helt. 

Ignaz  Potocki  og  Rigsdagsmarskalken ,  Patrioternes 
Førere  og  de  ivrigste  Tilhængere  af  Preussen,  fik  nu  næsten 
uden  Modstand  Rigsdagens  Ledelse  i  deres  Haand  og 
nyttede  Øjeblikket  til  at  forberede  nye  Reformer  uden  at 
ænse  de  Skyer,  som  begyndte  at  stige  op  over  det  preussiske 
Venskabs  Himmel.  Snart  hed  det  sig  fra  Wien,  snart  fra 
Konstantinopel,  at  Preussen  ved  Østerrigs  Hjælp  vilde  opnaa, 
hvad  det  ikke  kunde  opnaa  af  Polakkerne  selv,  ja,  den  øster- 
rigske  Statsminister  Kaunitz  gav  endog  den  polske  Sende- 
mand i  Wien  en  Meddelelse  om  nye  Delingsplaner,  der  vare 
paa  Bane  mellem  Berlin  og  St.  Petersburg.  Man  vilde 
saaledes  fjærne  Polen  fra  Preussen  og  drage  det  over  paa 
Østerrigs  Side,  og  i  dette  Øjemed  støttede  Kejser  Leopold 
ivrig  alle  Patrioternes  Ønsker  om  indre  Reformer  og  Kro- 
nens Arvelighed  i  det  sachsiske  Hus.  Tilstanden  paa  Krigs- 
skuepladsen fremmede  de  østerrigske  Planer  og  Patrioternes 

Ønsker;  thi  man  kunde  snart  vente  at  se  de  russiske  Hære 
slupne  løs  over  Polen.  Sverige  havde  nemlig  sluttet  Fred 
i  Verelå  (Avgust  1790),  og  i  Galatz  dreves  Underhandlinger, 
som  kunde  hidføre  en  russisk-tyrkisk  Fred.  Desto  ivrigere 
skyndede  man  nu  i  Varszava  paa  Reformer,  Valgretten  paa 
Landdagene  indskrænkedes  til  grundejende  Adelsmænd,  og  den 
16de  April  1791  fik  Stæderne  ikke  ubetydelige  Fordele;  de 
vandt  Ret  til  at  vælge  deres  egne  Øvrigheder  og  stilledes 
under  de  kongelige  Hofretter,  og  Borgerne  fik  Adgang  til 
Hæren,  til  Domstolene,  til  de  gejstlige  Embeder  og  kunde 
erhverve  Jordegods;  omvendt  blev  det  indrømmet  Adelsmænd 
at  erhverve  Borgerret  og  drive  borgerligt  Erhverv.  Disse 
uhørte  Reformer  fremkaldte  de  mest  levende  Glædesytringer 
fra  Byboernes  Side  og  stemte  Varszavas  Borgere  gunstige 
for  de  store  Begivenheder,  den  nærmeste  Fremtid  bar  i  sit 
Skjød;  mange  af  de  fremragende  Magnater,  saaledes  baade 
Ignaz  Potocki  og  Rigsdagsmarskalk  Malachovski  lode  sig 
optage  i  Varszavas  Borgerstand  og  fremmede  herved  en  Be- 
gejstring for  Udjævningen  af  Stand sforskj ellighederne ,  der 
igjen  maatte  komme  de  øvrige  Reformer  tilgode;  thi  endnu 
stod  Hovedslaget  tilbage,  man  var  endnu  ikke  sikker  paa  at 
kunne  gjennemfere  Afskaffelsen  af  liberum  veto  og  Valg- 
monarkiet. Saa  ofte  man  havde  gjort  Forsøg  i  denne 
Retning,  stødte  man  paa  uovervindelige  Hindringer;  Mod- 
partiet forstod  at  forpurre  enhver  Beslutning  og  støttedes  i 
saa  Henseende  ivrig  af  den  russiske  Sendemand.  Patrioterne 
gjorde  store  Anstrængelser  for  at  opflamme  Sindene  til  en 
dristig,  hensynsløs  Beslutning,  man  udbredte  med  Flid  Hi- 
storier om  nye  Delingsplauer,  som  Nabomagterne  —  paa 
Preussen  nær  —  skulde  nære;  men  stadig  kunde  man  endnu 
ikke  gjøre  Regning  paa  en  Majoritet  i  disse  Spørgsmaal.  og 
de  mest  energiske  Førere  fattede  da  Planen  om  at  ty  til  et 
Statskup,  som  de  kaldte  det.  Paaskefeston  stod  for  Døren, 
og  mange  af  Landebuddene  plejede  at  forlade  Hovedstaden  og 
drage  til  deres  Godser;  før  Rigsdagen  nu  kunde  blive  fuld- 

tallig  paa  ny,  skulde  Forfatningsudkastetgj  øres  færdigt,  fore- 
lægges og  gjennemføres.  Man  vandt  i  al  Hemmelighed  60 
Stemmer  for  denne  Plan,  hvorfor  ogsaa  Kongen  blev  gunstig 
stemt  ved  Hjælp  af  Piatoli. 

Stanislav  Avgust,  denne  trofaste  Tilhænger  af  Katarina 
og  Forkæmper  for  et  snævert  Forbund  med  Rusland,  var 
saaledes  selv  reven  med  af  Begivenhedernes  Udvikling. 
Næsten  i  tredive  Aar  havde  han  nu  været  sin  Elskerindes 
taknemmelige  Myndling,  og  det  faldt  ham  ikke  vanskeligt 
at  indse,  at  hans  Krone  dog  var  sikrest  skyttet  af  den,  som 
havde  sat  den  paa  hans  Hoved;  men  omvendt  havde  han 
ogsaa  lidt  meget  under  det  russiske  Formynderskab,  Kejser- 
inden havde  lidt  efter  lidt  lært  hans  Svaghed  at  kjende, 
hun  havde  tabt  al  Agtelse  for  denne  umandige  Hofmand 
og  undlod  ikke  at  lade  ham  føle  denne  sin  Foragt,  medens 
hun  alligevel  ikke  opgav  sin  politiske  Anskuelse,  Kongen 
betræffende;  hun  trængte  netop  til  en  svag  Personlighed  paa 
Polens  Trone.  Stanislav  Avgust  var  ingenlunde  ude  af  Stand  til, 
i  det  mindste  for  en  Stund,  at  glemme  sig  selv  over  Fædre- 
landet; han  ønskede  af  ganske  Hjærte  at  se  Polen  stærkt 
og  selvstændigt,  at  afvaske  Skjændselen  fra  den  første  Deling. 
De  sidste  Aar  havde  Skridt  for  Skridt  fjærnet  Polen  fra  den 
gamle  Retning,  lysere  Udsigter  til  en  bedre  Fremtid  havde 
aabnet  sig,  og  Landets  bedste  Kræfter  arbejdede  med  glad 
Opofrelse  for  Rigets  Oprejsning.  Og  disse  Mænd  vare  jo 
Kongens  egne  Elever,  Frugter  af  hans  aarelange  Tugt  i 
Livet  og  Skolen,  hans  egen  Aands  Børn,  som  havde  ind- 
suget hans  bedste  Kraft,  hans  dannede  Patriotisme  og  op- 
lyste Ideer  og  vare  voxede  op  med  dem.  Skulde  Faderen 
nu  med  Kulde  vende  sig  fra  sin  Alderdoms  Stolthed,  fra 
sin  Ungdoms  opblomstrende  Haab,  fra  hele  sit  Livs  Higen 
og  Stræben!    - 

De  sammensvorne  havde  fastsat  Forhandlingen  over 
Forfatningen  til  den  5te  Maj;  men  der  var  for  mange  Med- 
videre,   til    at   ikke   Rygtet   om    deres  Forehavende  skulde 

komme  ud,  de  fremmede  Sendemænd  bleve  ogsaa  bekjendte 
dermed,  og  saa  vel  den  engelske  Sendemand  Hailes  som  den 
preussiske,  Goltz,  rettede  levende  Bebrejdelser  til  Partiets 
Ledere  angaaende  disse  ubetænksomme  Planer,  som  maatte 
ophidse  Nabohofferne  mod  det  nydannede  Polen.  Malachovski 
svarede  Goltz,  at  Patrioterne  ønskede  at  forene  Polen  med 
Preussen  ved  at  vælge  den  sachsiske  Kurfyrste  til  Arve- 
konge og  lade  hans  eneste  Kronprinsesse  ægte  en  preussisk 
Prins.  Denne  Forklaring  viser,  hvor  lidet  Patrioterne  over- 
saa  den  politiske  Stilling,  hvor  fuldstændig  ubekjendte  de 
vare  med  Xabomagternes  forandrede  Holdning,  og  i  hvor  hej 
Grad  de  manglede  Blik  for  Betydningen  af  den  paatænkte 
Omvæltning. 

Den  russiske  Sendemand  og  det  konservative  Parti  sendte 
strax  Ilbud  afsted  i  alle  Retninger  for  at  hidkalde  deres 
Fæller  til  den  5te  Maj  og  krydsede  saaledes  deres  Modstanderes 
Planer;  men  disse  besluttede  nu  at  slaa  løs  to  Dage  tid- 
ligere, den  lste  Maj  bleve  de,  i  al  Stilhed  indtrufne,  reform- 
venlige Landebud  modtagne  i  det  kongelige  Slot,  og  den 
næste  Dag  fandt  et  glimrende  Gjæstebud  Sted  i  Paladset 
Radzivill,  hvor  Reformprojektet  blev  underskrevet  af  Vennerne. 
Imidlertid  blev  den  lavere  Befolkning  rigelig  trakteret  med 
Mad  og  Drikke,  og  den  næste  Morgen  væltede  talrige  Skarer 
paa  Patrioternes  Tilskyndelse  op  mod  Slottet;  Borgerne  vare 
af  Overbevisning  gunstig  sindede  mod  Reformerne,  den 
lavere  Befolkning  fulgte  Pengene  og  var  beredt  til  efter 
Anvisning  at  demonstrere  for  alt.  Talrige  Troppemasser 
omgave  Slottet. 

Her  aabnedes  nu  den  Forsamling,  som  skulde  blive 
skæbnesvanger  for  Polen. 

Rigsdagsmarskalk  Malachovski  aabnede  Mødet,  og  de 
sammensvorne  begyndte  at  indvirke  paa  Stemningen  ved  at 
meddele  Efterretninger,  der  heutydede  til  en  ny  Deling. 
Udvalget  for  de  udenlandske  Sager  skulde  fra  Wien,  Berlin, 
Prag  og  St.  Petersburg   have    erholdt  Depecher   af  saadant 

Indhold  og  vilde  oplæse  disse.  Modpartiet,  Branicki  med 
Tilhængere,  forsøgte  forgjæves  at  protestere  herimod,  ja, 
enkelte  anmodede  endog  deres  Fører  om  at  maatte  ty  til 
Vaabnene.  Paa  Patrioternes  Opfordring  var  der  blevet  ind- 
ladt Tilhørere,  som  samlede  sig  i  Forgrunden  og  trængte 
Modpartiet  tilbage.  Landebuddet  Suchorzevski  stormede  flere 
Gange  frem  med  Fordring  om  at  maatte  tale,  men  blev 
vist  tilbage  af  Marskalkernes  Stave  og  Arbitris  Raab.  Da 
greb  han  til  et  theatralsk  Middel;  under  Raabet:  »Giv  mig 
Ordet!«  kastede  han  sig  paa  Knæ  midt  i  Salen,  rev  Sta- 
nislavsordenen,  som  Kongen  nylig  havde  tildelt  ham,  af 
Brystet,  kastede  sig  helt  ned  paa  Gulvet  og  krøb  med 
Svømmebevægelser  af  Arme  og  Ben  frem  mod  Tronen.  Dette 
henledte  den  almindelige  Opmærksomhed  paa  ham  og 
virkede:  Marskalken  gav  ham  Ordet.  Han  besvor  nu  For- 
samlingen ikke  at  tilstede  Forandringer,  som  vilde  prisgive 
Polens  gamle  Friheder  til  Despotiet;  en  kejtet  Vending  i 
hans  Tale  vakte  imidlertid  Forsamlingens  Latter  og  for- 
spildte hele  Virkningen.  Endelig  bleve  Depecherne  oplæste, 
og  de  gjorde  et  dybt  Indtryk.  Efter  nogen  Tavshed  vendte 
Ignaz  Potocki  sig  til  Kongen  og  æskede  hans  Mening; 
Stanislav  henviste  til,  at  de  nylig  indtrufne  Meddelelser 
gjorde  det  ønskeligt  saa  hurtig  som  mulig  at  afslutte  Re- 
formerne, hvorpaa  han  lod  sin  Sekretær  oplæse  det  fore- 
liggende Udkast  til  Reformerne,  denne  »Regeringslov«,  som 
den  var  betitlet.  Vi  skulle  kun  anføre  enkelte  af  Lovens 
Bestemmelser  i  al  Korthed. 

1.  Den  katholske  Trosbekj endelse  er  herskende.  Frafald 
fra  samme  er  strafværdigt;  alle  andre  Trosbekjendelser  staa 
under  Regeringens  Beskyttelse. 

2.  Adelens  Rettigheder  og  Privilegier  bekræftes  paa 
ny;  nærværende  Forfatnings  Beskyttelse  overdrages  til 
Schlachtaen  som  Frihedens  Vogter. 

3.  De  nylig  trufne  Bestemmelser  om  Stæderne  og 
"Borgerstanden  optages  i  Forfatningen. 

4.  Bondestauden  stilles  under  Regeringens  og  Lovens 
særlige  Beskyttelse.  Kontrakter  mellem  Adelsmænd  og 
Bonde  skulle,  som  gjensidig  bindende,  nyde  Lovsbeskyttelse. 

6.  Rigsdagen  deles  i  et  Landkammer  og  et  Senator- 
kammer; det  forste  er  et  Udtryk  for  Folkesuveræneteten  og 
har  hovedsageligden  lovgivende  og  skattebevilgende  Myndighed, 
afgjør  Sporgsmaal  om  Krig  og  Fred  og  stadfæster  Forbund 
med  udenlandske  Magter.  Senatorkammeret  kan  udsætte  en 
Beslutning  af  Landkammeret  til  næste  Rigsdag,  som  er  ved- 
varende og  gjenvælges  hvert  andet  Aar.  Liberum  veto  er 
afskaffet,  enhver  Konføderation  og  konfødereret  Rigsdag 
forbudt. 

8.  Tronen  erklæres  for  valgbar  i  Familier.  Efter  den 
nu  regerende  barnløse  Konges  Død  er  Kurfyrsten  af  Sachsens 
Dynasti  den  næste  Regeutfamilie ;  hans  Datter  er  Tron- 
føl gerske.  Hver  Konge  skal  aflægge  Ed  paa  Forfatningen 
Kongen  er  uansvarlig,  hans  Person  ukrænkelig. 

Efter  at  Udkastet  var  blevet  oplæst  i  Rigsdagen,  takkede 
Stanislav  Malachovski  i  en  livfuld  Tale  Kongen  for  dette, 
som  han  paastod.  fra  ham  udgaaede  Værk.  Kongen  svarede 
og  endte  med  de  Ord :  »Kongen  med  Folket  og  Folket  med 
Kongen,  saaledes  vil  jeg  udraabe  til  min  Død«.  Disse  Ord 
vandt  Gjenklang  og  bleve  gjentagne  af  Forsamlingen.  Atter 
traadte  hin  Suchorzevski  frem,  denne  Gang  med  sin  Søn  ved 
Haanden ;  han  vilde  paa  dette  Sted  dræbe  sit  eget  Barn,  for 
at  det  ikke  skulde  opleve  det  Slaveri,  som  Grundlovs- 
udkastet  forberedte.  Hans  Venner  reve  den  forskrækkede 
Dreng  fra  ham,  og  nu  begyndte  en  vild  Larm  fra  begge 
Sider,  Taler  paa  Taler  trængte  sig  op  paa  Talerstolen,  nogle 
glødede  for  Fædreland,  andre  for  den  polske  Frihed,  som 
skulde  udmærke  Polakkerne  fremfor  andre  Folk,  atter  andre 
blottede  Statens  Skrøbeligheder.  Mest  Virkning  gjorde 
Kicinskis  Skildring  af  den  Skændsel,  som  Ruslands  vold- 
somme Adfærd  havde  paaført  og  endnu  paaforte  Polen, 
hvilket  nødvendiggjorde  et  kraftigt  Monarki.     Udraab.  Apo- 

strofer  og  Taarer  bleve  anvendte  i  rigeligt  Maal  til  at  for- 
stærke Talernes  Kraft;  Stanislav  Potocki,  en  af  Udkastets 
Forfattere,  rettede  en  blomstrende  Tale  til  »Folkevellets 
Guddomme«,  saaledes  titulerede  han  Eigsdagens  Medlemmer, 
faldt  paa  Knæ  og  bønfaldt  dem  om  at  vedtage  Loven. 
Ogsaa  Kongen  opbød  sin  glimrende  Veltalenhed,  skildrede, 
hvorledes  kun  Fædrelandet  laa  ham  paa  Hjærtet,  hvorledes 
Loven  udsatte  ham  for  personlig  Fare,  men  at  han  uden  at 
ænse  denne  Fare  var  beredt  til  at  forsvare  dette  Udkast; 
den  følgende  Dag  vilde  være  den  herligste,  eller  ogsaa  maatte 
han,  Kongen,  begræde  Fædrelandet.  Patrioterne  og  Til- 
hørernes Mængde  raabte  Leve  for  Kongen  og  Forfatningen, 
hilste  enhver  Taler  af  Fremskridtspartiet  med  stormende 
Bifald,  men  overdøvede  Modpartiets  Stemmer;  dog  disse 
traadte  haardnakkede  atter  og  atter  op  paa  Talerstolen, 
protesterede  mod  det  lovstridige  i  det  tilsigtede  Skridt  og 
appellerede  til  Folket.  Frem  og  tilbage  bølgede  Kampen, 
alle  Rhetorikens  Kunster  bleve  opbudte  for  at  forhøje 
Effekten,  og  Ophidselsen  tiltog  mere  og  mere.  Da  besvor 
Zabiello,  Landebuddet  fra  det  polske  Lifland,  Forsamlingen  om 
at  antage  Forfatningen  af  Kjærlighed  til  Fædrelandet.  »Jeg 
beder  dig,  ophøjede  Konge,  vær  du  den  første  til  at  aflægge 
Borgereden  paa  den  nye  Forfatning,  og  vi  skulle  alle 
følge  dig«.  Fra  alle  Sider  løde  Bifaldsraab,  Senatorerne 
omringede  Kongen,  Publikum  trængte  ind  i  Forsamlings- 
salen og  raabte:  Leve  Konstitutionen!  og  fra  Gaden  kunde 
man  høre  samstemmende  Raab  fra  den  bearbejdede  Mængde. 
Endnu  engang  trængte  Suchorzevski  frem  til  Tronen,  kastede 
sig  paa  Jorden  og  raabte  med  korslagte  Arme:  »Over  mit 
Lig  skulle  I  skride  til  den  Ed,  som  dræber  den  gammel- 
polske  Frihed«.  Han  blev  ført  bort  af  sine  Venner,  og 
Larmen  fortsattes,  til  Kongen  endelig  besluttede  at  gjøre  en 
Ende  paa  Forhandlingen.  Han  erklærede,  at  Rigsdagen 
havde  lagt  sin  faste  og  aabenlyse  Vilje  for  Dagen,  og  op- 
fordrede Biskoppen  af  Krakau  til  at  tage  ham  i  Ed;    efter 

at  dette  var  sket,  sagde  han:  »Juravi  domino,  non  me 
poenitebit.  Fædrelandets  Venner  følge  mig  til  Kirken«. 
Han  rejste  sig,  Rigsdagen  fulgte,  og  under  Folkets  tord- 
nende Tilraab  og  endelose  Jubel  gik  Triumftoget  til  Kirken 
St.  Johannes,  hvor  Rigsdagens  Medlemmer  bleve  tagne  i  Ed. 

Modstanderne  vare  i  et  ikke  ubetydeligt  Antal  blevne 
tilbage  i  Forsamlingssalen ,  men  forholdt  sig  passive  over 
for  den  fuldendte  Kjendsgjerning.  ja,  Branicki  selv  under- 
skrev Forfatningen.  Kun  Forfatningsudvalget,  bag  hvis  Ryg 
den  nye  Forfatning  var  bleven  udkastet  og  vedtagen,  og 
hvis  Formand,  den  odsle,  egoistiske  Biskop  Kossakovski  stod 
i  russisk  Sold,  gjorde  nogle  Vanskeligheder;  men  den  næste 
Dag  trængte  nye  Skarer  af  den  lavere  Befolkning  atter  ind 
i  Salen  og  nedte  ved  deres  høje  Raab  ogsaa  Medlemmerne 
af  dette  Udvalg  til  Underskrift,  et  Exempel,  som  lidt  efter 
lidt  blev  fulgt  af  mange,  der  hidtil  havde  været  Modstandere 
af  det  sejrende  Parti. 

Den  storste  Begejstring  herskede  i  Staden;  Mandene 
anlagde  en  Slags  Medaille  med  Kongens  oven  for  anførte 
Ord:  »Kongen  med  Folket,  Folket  med  Kongen«,  Damerne 
med  Kongens  Broderdatter,  Grevinde  Tyszkievicz  (Josef  Po- 
niatovskis  Søster;,  i  Spidsen  efterlignede  Exemplet  og  bare 
himmelblaa  Bælter  med  samme  Devise,  en  Svimmelhed  greb 
hele  Befolkningen,  og  Modpartiet  vovede  næsten  ikke  mere 
at  lade  sig  se  offentlig,  —  de  fleste  fremhyklede  en  Over- 
gang til  Patrioterne  og  sloge  om  sig  med  de  mest  rasende 
Lovtaler  over  Forfatningen.  Uendelige  Fester,  Illuminationer 
og  Fornøjelser  øgede  Stemningen.  Landet  blev  gjort  be- 
kjendt  med  Revolutionen  ved  et  Universale,  der  priste  Landets 
Frelse  ved  Rigsdagen,  og  Efterretningen  blev  paa  mange 
Steder  modtagen  med  Jubel,  saa  meget  mere  som  man  i 
Begyndelsen  kun  havde  et  særdeles  vagt  Begreb  om,  hvad 
der  i  Virkeligheden  var  gaaet  for  sig.  Den  3dje  Maj  havde 
skabt  en  kort  Stund,  fuld  af  patriotisk  Begejstring  og  de 
3kjønneste  Forhaabninger  for  Konge  og  Folk. 

Lad  os  nu  sluttelig  kaste  et  kort  Blik  paa  denne 
Polens  første  og  sidste  skrevne  Forfatning,  hvis  væsentligste 
Bestemmelser  vi  have  anført  oven  for.  I  denne  Tidsalder, 
hvor  der  gik  et  Forfatningsraseri  over  Evropa,  indtager 
den  polske  Konstitution  ikke  blot  efter  Tidsfølgen  den  første 
Plads,  men  fortjener  ogsaa  at  fremhæves  ved  den  Aand,  der 
gaar  igjennem  samme.  Saa  ufuldkommen  den  end  er  efter 
vor  Tids  Opfattelse,  kan  man  hverken  frakjende  den  en  vis 
Originalitet  eller  miskjende  det  Maadehold,  som  lagdes  for 
Dagen  over  for  de  bestaaende  Forhold,  et  Maadehold,  som 
bliver  dobbelt  paafaldende  midt  i  disse  forvirrede  Tilstande, 
hos  et  af  Naturen  lidenskabeligt  og  derhos  politisk  umodent 
Folk.  Man  vil  ogsaa  let  gjenkjende  den  nyere  Tids  Ideer, 
den  franske  Revolutions  Aand  under  dens  mere  maadeholdne 
Former,  dog  med  nødvendigt  Hensyn  til  det  polske  Væsen 
og  den  særlige  historiske  Udvikling.  Det  nære  Forhold,  der 
siden  Konføderationen  i  Bar  havde  udviklet  sig  mellem  Po- 
lakkerne og  de  fremtrædende  Aander  i  Frankrig,  forklarer 
til  fulde  denne  Forening  af  den  franske  Oplysningsperiodes 
Filosofi  med  den  polske  reformatoriske  Aand;  allerede  1772 
havde  man  fra  polsk  Side  udbedt  sig  Rousseaus  Tanker 
angaaende  Polen  og  en  Reform  af  dets  Forfatning,  og  denne 
berømte  Forfatter  havde  i  sine  »Considérations  sur  le  Gou- 
vernement  de  Pologne«  lagt  sin  Opfattelse  for  Dagen,  der 
nu  naaede  praktisk  Gyldighed. 

Den  besindige  Optræden  over  for  de  livegne  og  deres 
Kaars  Forbedring,  samt  hine  Bestemmelser  om  Borgerne, 
som  lidt  efter  lidt  skulde  hidføre  en  Sammensmeltning 
mellem  denne  Stand  og  Adelen,  skyldes  Genfer-Filosofen, 
der  rigtig  nok  herved  kommer  i  grel  Modsigelse  med  de  Tanker, 
som  fremsættes  i  hans  »Contrat  social«.  Rousseau  har  saaledes 
haft  den  mærkværdige  Skæbne,  i  det  østlige  Evropa  væsentlig 
at  have  fremmet  en  Revolution,  som  staar  i  skarp  Mod- 
sætning til  den  Revolution,  han  opflammede  i  Vesten.  Den 
polske  Stats  Grundlag   var  Aarhundreder   igjennem  Haand- 

fæstningen,  i  Frankrig  derimod  den  monarkiske  Ret;  da  den 
monarkiske  Ret  i  Frankrig  truedes  af  de  nye  Ideer  om 
Overenskomster  med  Folket,  da  man  i  Frankrig  gjorde 
Springet  fra  Absolutismen  over  til  Forfatningsstaten,  bragte 
det  Spring  ogsaa  Jorden  til  at  bæve  i  Polen,  og  man  sprang 
her  —  fra  Forfatningsstaten  over  i  Arvemonarkiet.  I 
Frankrig  førte  Rousseaus  Skrifter  til  alles  Lighed  gjennem 
en  Undertrykkelse  af  alle  Standsforskjelligheder;  i  Polen 
sogte  man  at  tilvejebringe  Ligheden  ved  at  løfte  Borgeren 
op  til  Adelsmanden,  og  lod  endogsaa  Bondens  Ufrihed  i  det 
hele  taget  bestaa,  og  det  paa  selve  Rousseaus  udtrykkelige 
Raad.  I  Frankrig  skabte  man  Folkets  Grundrettigheder, 
her  lykkedes  det  i  Forfatningen  næsten  ganske  at  forbigaa 
den  gamle  polske  Folkeret,  som  de  konservative  idelig  skode 
frem  i  Forgrunden.  Hist  dukkede  tredje  Stand  op  over  for 
de  gamle  Myndigheder  og  gjorde  Revolution;  her  gjorde  de 
to  fornemste  Stænder  i  Forbund  med  Kongen  Revolution 
med  en  Samfundsgruppe,  den  lavere  Schlachta,  som  til  Dels 
repræsenterede  Frankrigs  Tredjestand.  Hist  kæmpede  Sam- 
fundet mod  en  fordærvet  Statsform,  her  kæmpede  Staten 
mod  det  politisk  uduelige  Samfund.  Hist  førte  Fremskridtet 
Folkefriheden  i  sit  Banner,  her  stod  Tilbageskridtet  paa  den 
den  gammelpolske  nationale  Friheds  Side.  Disse  Modsæt- 
ninger ere  saa  skarpe,  som  de  tænkes  kunne,  og  dog  ere  de 
naturlige  nok;  thi  Fremskridt  og  Tilbageskridt  ere  selv 
meget  vaklende  Begreber  og  skifte  Karakter  efter  de  konkrete 
Forhold.  Frankrig  kæmpede  sig  frem  fra  den  stive  Ab- 
solutisme til  Demokratiet,  Polen  trængtes  fra  det  tøjlesløse 
Oligarki  over  i  Kongedømmet;  thi  Polen  var  i  Virkeligheden 
et  Aristokrati,  som  vi  ellers  kun  gjentinde  det  i  Græken- 
lands gamle  Stater,  nvor  hver  Borger  repræsenterede  Staten 
og  samtidig  stod  over  for  Ikkeborgere,  en  Masse  af  Slaver. 
som  intet  havde  at  skaffe  med  Staten;  men  hvad  der  kunde 
gaa  i  Athen  og  Sparta,  kunde  umulig  være  af  Varighed  i 
et  saa   udstrakt  Rige    som  Polen,    og   saaledes  paafulgte  i 

Polen  en  Revolution  fra  oven,  som  i  Frankrig  fra  neden,  og 
derfor  var  det  i  Polen  liberalt  at  indskrænke  den  enkelte 
Borgers  aristokratiske  Myndighed  over  for  Staten,  som  det  i 
Frankrig  var  liberalt  at  indskrænke  den  monarkiske  Statsenhed 
over  for  Borgeren. 

Man  kan  i  Virkeligheden  i  det  hele  taget  ikke 
nægte  den  nye  Forfatning  den  Anerkjendelse  at  have  bødet 
paa  den  polske  Stats  Hovedbrøst  med  kyndig  Haand;  der 
lægger  sig  her  en  Skarpsindighed,  Modenhed,  Betænksomhed 
og  Fordomsfrihed  for  Dagen,  som  danner  en  glimrende 
Modsætning  til  al  den  politiske  Uduelighed,  der  ellers  over- 
alt fremtræder  i  den  polske  Historie  og  det  polske  Samfund. 
Konstitutionen  indeholder  ganske  vist  mange  Huller  og 
Tvetydigheder,  den  bliver  ofte  staaende  paa  Halvvejen;  men 
dette  er  ikke  Mangler  ved  den  selv,  men  ved  de  daværende 
Forhold  og  lægger  saaledes  netop  de  Mænds  Skarpsindighed 
for  Dagen,  som  vare  dens  Ophavsmænd  og  ingenlunde  til- 
sigtede at  skabe  et  Ideal  af  en  Statsforfatning,  men  en 
saadan,  der  passede  for  deres  Folk,  og  som  derhos  ingenlunde 
oversaa  den  Modstand,  de  havde  at  overvinde  i  Rigsdagen. 
Det  var  et  bedre  Arbejde  end  de  forskjellige  franske  For- 
fatninger, thi  det  var  et  relativt  godt  Arbejde  og  ikke  be- 
lemret af  den  moderne  doktrinære  Sygdom;  havde  man 
t.  Ex.  ikke  gjort  Schlachtaen  den  tvetydige  Indrømmelse  at 
bekræfte  dens  samtlige  Rettigheder  og  Privilegier,  var  det 
hele  Værk  vistnok  strax  gaaet  i  Stykker.  Fortjenesten 
herfor  tilkommer  hovedsagelig  Hugo  Kollontaj ,  hvem  Ignaz 
Potocki  havde  faaet  til  Medlem  af  Forfatningsdeputationen ; 
han  høstede  da  ogsaa  megen  Ros  i  Udlandet,  blev  saaledes 
omtalt  i  de  mest  rosende  Udtryk  af  Burke,  Siéyes  og  andre. 
Een  Bebrejdelse  rejste  sig  imidlertid  fra  alle  Kanter  mod 
Forfatningen  af  3dje  Maj,  og  den  kastede  Forfatning  med 
Stat  til  Jorden:  over  sin  egen  Helbredelse  havde  man 
ganske  forglemt  Lægerne,  under  hvis  Behandling  Polen  be- 
fandt sig.     Lægerne  kurerede  rask  den   syge  paa  deres  Vis. 

Der  ligger  noget  tragisk  i  det  polske  Samfunds  Ud- 
vikling fra  1788.  En  ret  veltænkende  Konge,  som  dog  paa 
sin  Vis  elskede  sit  Folk,  sammenkaldte  til  denne  Rigsdag 
alle  de  patriotiske  Aander,  som  i  de  sidste  Aartier  vare 
modnede  under  hans  Pleje;  nu  skulde  Frugten  hostes,  Staten 
grundlægges  paa  ny.  For  første  Gang  bankede  Polens 
Hjærte,  for  første  Gang  saae  man  her  Rigets  Enhed  haand- 
gribelig  for  sit  Øje,  for  forste  Gang  glimrede  her  alt  det 
kostelige,  de  vidtstrakte  Grænser  rummede,  og  syntes  her 
at  skulle  sammensmelte  til  en  Skat,  hvoraf  der  kunde 
opstaa  en  virkelig  Stat,  som  skulde  rumme  Frihed  for  alle, 
Orden  indad  til  og  Kraft  udad.  Rigets  bedste  Mænd  tænkte 
nu  at  grunde  et  virkeligt  Folk  under  en  virkelig  Konge,  og 
ved  denne  Gjenfødelsesfest  syntes  hele  Polens  Glans  at  være 
samlet  paa  ét  Punkt,  i  Varszava.  Dog  de  enkelte  Mænds 
redelige  Vilje  stod  lige  over  for  Massens  politiske  Vanart 
og  Uforstand,  lige  over  for  den  almindelige  Usædelighed,  og 
den  Tanke,  som  havde  samlet  Massen,  kvaltes  snart  i  en 
principløs  Flom  af  Følelser.  Alt  det  blomstrende  Haab  var 
kun  Bedrag.  Himlens  Rødme  var  ikke  Morgengryet,  men 
Skinnet  af  de  Brandfakler,  der  i  Ud-  som  i  indlandet  snart 
skulde  tændes  mod  den  let  sammentømrede  Bygning,  og 
alle  disse  Fester  vare  kun  Nationens  Dødningeoffer.  Selskabs- 
livets sansedaarende  Rus  steg  højere  og  højere,  kvalte 
næsten  Tankens  Arbejde  og  stilledes  end  ikke,  da  den 
politiske  Tanke  var  gaaet  sønder  ved  de  første  Slag  af 
fremmed  Haand;  tvært  imod  den  vilde  Larm  øgedes 
snarere,  og  en  Del  af  det  polske  Selskab  svælgede  ligefrem 
i  Vellyst  ved  Nationens  Ligfærd.  Et  saadant  Samfund,  der 
hvirvledes  omkring  i  den  vildeste  Tummel,  kunde  naturligvis 
ikke  bevare  nogen  Kraft  over  for  de  virkelige  Forholds 
Alvor,  og  saaledes  kan  hint  bekjendte  stumme  Møde  i 
Grodno-Rigsdagen,  der  beseglede  Polens  anden  Deling,  ikke 
heller  vække  nogen  sand  Medfølelse,   som   dog  ellers  plejer 

9* 

at  følge  en  stor  Ulykke;  de  samtidige  Orgier,  som  vi  strax 
skulle  løselig  berøre,  danne  en  alt  for  grel  Modsætning  hertil. 


Vore  Skildringer  nærme  sig  deres  Afslutning;  vi  have 
villet  give  en  Række  kulturhistoriske  Scener  fra  Polens  sidste 
Dage,  som  skulde  indeholde  en  Forklaring  til  det  vidt- 
strakte Riges  Undergang.  Derimod  maa  vi  paa  dette  Sted 
renuncere  paa  en  mere  indgaaende  Skildring  af  de  Be- 
givenheder, som  efter  hin  3dje  Maj  1791  førte  til  den 
endelige  Katastrofe.  Næppe  havde  Kejserinde  Katarina 
faaet  frie  Hænder  mod  Syd  ved  Freden  i  Jassi  (9de  Januar 
1792),  næppe  havde  man  i  Varszava  med  Selvfølelsens  Glæde 
fejret  Forfatningens  Aarsdag,  før  Naboernes,  navnlig  Rus- 
lands, Protester  knuste  Rigets  malede  Papirsmure.  De 
blinde  taabelige  Sværmere  for  Polens  Friheder  og  Ruslands 
elendige  Soldknægte  fandt  hverandre,  Felix  Potocki,  Severin 
Rzevuski  og  Xaver  Branicki  mødtes  i  St.  Petersburg,  hvor 
man  enedes  med  Kejserinden  om  den  fælles  Optræden,  og 
den  14de  Maj  1792  afsluttedes  Targoviczer-Konfø derationen, 
skjønt  jo  alle  Konføderationer  vare  forbudte  ved  den  nye 
Forfatning.  At  Konføderationen  selv  var  et  aftalt  Spil  med 
Kejserinden ,  fremgaar  allerede  tydelig  nok  af  den  Om- 
stændighed, at  den  blev  undertegnet,  medens  de  nævnte 
Hovedmænd  endnu  vare  paa  Tilbagerejsen,  og  at  den  russiske 
Sendemand  i  Varszava  allerede  fire  Dage  senere  kunde  er- 
klære, at  hans  Herskerinde  vilde  støtte  Konføderationen  med 
sine  Tropper  og  kunde  fordre  den  nye  Forfatnings  Ophævelse 
og  en  fuldstændig  Underkastelse,  med  fuld  Anerkjendelse  af 
den  Sjælsstorhed  og  Uegennyttighed,  som  ledede  alle  Kejser- 
indens Skridt.  Forgjæves  henvendte  man  sig  nu  til  den 
preussiske  Sendemand  om  den  lovede  Hjælp;  han  gav  til 
Svar,  at  da  hans  Herre  ikke  havde  nogen  Del  i  den  nye  For- 
fatning,   holdt  han  sig  heller  ikke   forpligtet  til  at  yde  sin 

Bistand  til  sammes  Forsvar,  ja,  den  8de  Juni  skrev  Frederik 
Vilhelm  II  et  Brev  til  den  polske  Konge,  hvori  han  ikke 
blot  dadlede  den  nye  Forfatning,  som  han  dog  tidligere 
havde  billiget,  men  ogsaa  truede  med  en  ny  Deling.  Po- 
lakkerne maatte  altsaa  forlade  sig  paa  deres  egen  Kraft  og 
Tapperhed,  og  muligvis  kunde  de  ogsaa  have  udrettet  en 
Del  mere  mod  den  overlegne  Fjende,  hvis  ikke  Stanislav 
Avgnst  havde  holdt  Kjærnen  af  Tropperne  tilbage  og  sam- 
tidig underhandlet  med  Fjenden.  Den  polske  Overfeltherre 
var  Josef  Poniatovski  med  Vielohorski  og  Thaddæus  Ko- 
sciuszko  som  Divisionsgeneraler ;  den  17de  Juli  kæmpede 
sidst  nævnte  med  4000  Mand  ved  Dubienka  mod  18,000 
Russere  og  hævdede  Valpladsen;  sex  Dage  senere  tiltraadte 
Kongen  Targoviczer-Konføderationen,  som  derved  fik  et  Lov- 
lighedens Skin,  og  beseglede  saaledes  Polens  Undergang. 
Hvorledes  var  dette  sidste,  skæbnesvangre  Omslag  hos  den 
usle  Konge  nu  motiveret? 

Da  Strømmen  af  de  franske  Emigranter  mod  Slutningen 
af  1791  udgød  sig  over  Tyskland,  indtraf  en  Marquise  Lulli 
til  Varszava.  Med  sine  atten  Aars  Friskhed,  med  en  sjælden 
Skjønhed  og  Ynde  forenede  hun  et  fuldstændigt  Kjendskab 
til  alle  den  franske  Modedames  Kunster;  hun  fik  Adgang 
til  de  fornemste  Familier,  lærte  snart  Kongen  at  kjende,  og 
den  tresindstyveaarige  Vellystuing  lod  sig  fængsle  af  hendes 
Letsindighed  og  List.  Marquisen  beherskede  fuldstændig 
Stanislav  Avgust,  hun  fulgte  kun  sit  eget  Lunes,  sin  kvinde- 
lige Forfængeligheds  Tilskyndelser  uden  at  tage  noget  Hensyn 
til  den  kongelige  Værdighed,  til  Staten  eller  den  offentlige 
Ulykke.  Man  fortalte,  at  det  var  hende,  som  i  Juli  1792 
formaaede  Kongen  til  at  underskrive  sin  Skændsel,  til  at 
tiltræde  Targoviczer-Konføderationen.  Aldrig  tidligere  havde 
han  saa  uværdig  underkastet  sig  en  Elskerinde  som  netop 
nu,  da  hans  hele  Værdighed  stod  paa  Spil;  ingen  havde 
tidligere  misbrugt  sin  Indflydelse,  som  Lulli  nu  gjorde,  i 
det  hun  i  Glans  og  Ødselhed    fløj  fra    den    ene  Forlystelse 

til  den  anden,  holdt  et  prægtigt  Hof  og,  funklende  af 
Diamanter,  kjørte  i  de  kostbareste  Karosser  fra  Fest  til 
Pest.  Og  disse  Festligheder  havde  under  hendes  Indflydelse 
faaet  et  Præg,  som  dannede  en  skarp  Kontrast  mod  de  tid- 
ligere beskrevne.  Trods  al  Polakkens  Letsindighed  havde 
Varszavaer-Selskabslivet  dog  hidtil  bevaret  Spor  af  den  pa- 
triotiske Aand,  et  Gjenskin  af  den  patriotiske  Ild,  som  be- 
sjælede Rigsdagen;  men  nu,  foran  den  aabne  Afgrund,  vilde 
selv  ikke  det  mest  opmærksomme  Øre  i  dette  Samfunds 
Stemninger  have  kunnet  fornemme  blot  en  sagte  Gjenklang 
af  de  dumpe  Toner,  som  alvorlig  og  truende,  og  stadig 
nærmere  og  mere  ensformig  bebudede,  at  Afgjørelsens 
Time  var  slaaet.  En  Del  af  Polens  store  Verden  syntes 
ligesom  at  fole  sig  bedre  til  Pas,  nu  da  Fædrelandets  tunge 
Skæbne  aabenbart  ikke  mere  hvilede  paa  dets  Skuldre. 

Inden  Udgangen  af  Aaret  1 792  havde  russiske  Tropper 
besat  hele  Landet,  men  trak  sig  i  Januar  det  følgende  Aar 
tilbage  fra  Polens  nordvestlige  Grænse  for  at  give  Plads 
for  preussiske  Tropper;  thi  den  4de  Januar  havde  Preussen 
sat  Kronen  paa  sin  skamløse  Adfærd  mod  Polen  ved  at  af- 
slutte en  ny  Delingstraktat  med  Rusland.  Evropas  Samtykke 
blev  lettelig  vundet;  Østerrig  skulde  holdes  skadesløs  paa 
Frankrigs  Bekostning,  og  med  England  affandt  man  sig  ved 
at  love  en  fortsat  Deltagelse  i  Krigen  mod  Frankrig*),  og 
ved  at  Rusland  indrømmede  den  engelske  Handel  visse  For- 
dele. Paa  begge  Voldsmagters  Befaling  samledes  derpaa 
en  konfødereret  Rigsdag  i  Grodno  for  at  give  Byttets  Deling 
et  Skin  af  Lovmæssighed,  og  da  Kongen  efter  nogen  Tids 
Tøven  besluttede  sig  til  at  lystre  Katarinas  Befaling  og  at 
forlægge  sin  Residens  her  hen,  fulgte  hele  den  bacchantiske 


*)  Vore  Læsere  maa  erindre,  at  Preussen  og  Østerrig  i  Sommeren 
1792  begyndte  deres  Krig  til  bedste  for  det  gamle  franske 
Monarki,  en  Krig,  som  snart  havde  taget  en  saa  uheldig 
Vending,  at  de  østerrigske  Nederlande  (Belgien)  alt  i  Vinterens 
Løb  bleve  erobrede  af  de  franske  Tropper. 

Tummel  med  fra  Hovedstaden.  Marquise  Lulli  svang 
Tryllestaven,  og  jublende  fulgte  den  lystne  Skare;  man 
holdt  Gjæstebud,  svirede,  elskede,  dansede  og  spillede  som 
i  Rigsdagens  bedste  Tider,  men  mere  sanselig,  yppig,  liden- 
skabelig end  nogen  Sinde  tidligere;  thi  Fædrelandets  bedste 
Kræfter  vare  flygtede  eller  holdt  sig  borte,  medens  de 
politiske  Forrædere,  de  lave  Sjæle,  den  raa  Simpelhed  herskede 
uindskrænket. 

De  elendige  Hytter  i  Grodno,  som  pludselig  og  uden 
nogen  Forberedelse  var  bleven  forvandlet  til  Midtpunktet 
for  den  elegante  polske  Verden  og  i  ingen  Henseende 
fyldestgjorde  en  forvænt  Smags  Fordringer,  frembøde  et 
ejendommeligt  Skue.  I  al  Hast  blev  den  vestevropæiske  og 
orientalske  Pragt  udfoldet  i  de  raaeste  Træbygninger  og 
frembød  et  broget  Virvar  af  Modsætninger  mellem  det 
laveste  Barbari  og  den  mest  forfinede  Smag.  Og  her  i  disse 
Sale  med  raadnende  Bræddegulv  og  persiske  Tæpper,  med 
smaa,  grønne  Vinduesruder  og  Damaskes  Gardiner,  med 
hvidtkalkede  Vægge  og  Lakajer,  der  struttede  af  Guld,  med 
alle  Tegn  paa  den  mest  smudsige  Elendighed,  som  de  nylig 
havde  huset,  og  hvor  nu  de  yppigste  Laster  havde  opslaaet 
deres  Bolig,  —  her  vilde  en  ædruelig  Tilskuer  studsende  have 
spurgt  sig  selv,  om  han  ikke  snarest  var  Vidne  til  et 
Æventyrspil,  hvis  løse,  fantastiske  Væv  ikke  havde  noget 
til  fælles  med  den  reelle  Verden  uden  for.  Her  skred  en 
Juno  stolt  forbi,  hist  svævede  en  Psyche,  hoppede  en  Diana 
eller  smilte  en  Aspasia;  langsomt,  Arm  i  Arm  vandrede 
Vestalinder  videre,  medens  en  Afrodite,  rundende  sine  fyldige 
Læber  til  en  løs  Spøg,  laa  rolig  henstrakt.  En  olympisk 
Uskyldigheds  Tilstand,  en  homerisk  Naturlighed  syntes  at 
være  vendt  tilbage  til  vor  syndige  Jord;  alle  disse  Gud- 
inder havde  aabenbart  ikke  de  lavere  Menneskers  Klæde- 
dragter behov ;  løse  Draperier  af  de  letteste ,  fineste  Stoffer 
sammenholdtes  af  en  Vinranke  eller  Blomst  og  lode  navnlig 
efter  en  rask  Dans  de   skjonne  Former   træde  plastisk    og 

livfulde  frem ;  over  det  hejre  Knæ  var  Klædebonnet  ophæftet  og 
gav  det  fine  Ben  frit  Spillerum  til  de  elastiske  Sving  under 
Dansens  Hvirvler;  de  nydelige  Fødder  vare  nøgne,  medens 
Tæerne,  smykkede  med  straalende  Ædelstensringe,  hvilede 
paa  Sandaler,  hvis  hvide  Baand  snoede  sig  korsvis  op  ad 
Benene  til  Knæerne*). 

Og  med  saadanne  Bacchanalier  endte  den  polske  Stor- 
mandsvælde.  For  sidste  Gang  svælgede  disse  stolte  Magnater 
i  fuld  Nydelse  af  deres  Herredømme  over  Kigsdag  og 
Konge,  for  derpaa  under  Haanlatter  at  se  sig  jagne  ned 
fra  deres  Trone  ved  den  russiske  Næve.  Her  sade  de, 
disse  adelige  Suveræner,  brystende  sig  af  deres  republi- 
kanske Frihed,  der  nu  paalagde  dem  som  Pligt  at  raabe 
deres  »Zgoda«  til  Fædrelandets  anden  Deling,  ligesom  de 
tidligere  ved  deres  suveræne  »Nie  pozvalam« ,  »jeg  tillader 
det  ikke«  ,  havde  berøvet  Staten  al  Livskraft.  Her  sade 
de,  disse  Arvefjendens  gamle  Soldknægte,  der  i  Aartier 
havde  svælget  i  russisk  Guld,  som  de  havde  tigget  sig  til 
i  St.  Petersburg,  og  der  i  lige  saa  lang  Tid  havde  misbrugt 
deres  Magt,  de  havde  laant  af  Fjenden,  til  at  bestjæle 
Fædrelandet;  her  sade  ogsaa  disse  yngre  Sværmere  for 
Katarina  og  den  gamle  polske  Frihed,  som  de  havde  haabet 
at  skjærme  ved  Forbundet  med  Czarinaen;  her  sade  de, 
øverst  oppe  selve  den  ulykkelige  Poniatovski,  der  havde  sin 
lette  Ungdomskj ærlighed  at  takke  for  Kronen,  og  som  nu 
maatte  se  sin  Elskerinde   knuse   ham   og  hans  Folk  netop 


*)  Læserne  mindes ,  at  den  store  franske  Revolution  i  sin 
Reaktion  mod  det  unaturlige,  stive  Væsen  og  Manerer  fra  de 
sidste  Ludvigers  Hof  sværmede  for  den  græske  Verden ,  for 
det  antike  Liv  og  troede  at  kunne  gjenoplive  dettes  Renhed 
og  ædle  Simpelhed,  men  naturligvis  kun  naaede  at  karikere 
dette.  Se  nærmere  Eilert  Jørgensen:  Tænkerne  eller  de 
primitive,  Hist.  Arkiv  1873.  I,  303  og  flg.  Det  er  denne  saa 
kaldte  klassiske  Dragt,  Marquisen  skaffede  Indpas  i  en  saa 
vel  forberedt  Jordbund. 

under  samme  Krone.  En  hel  Dag  og  Nat  igjennem  sade 
de  her  i  Tavshed  over  for  den  russiske  Sendemand,  Johan  von 
Sivers  truende  Fordring  om  at  bekræfte  Delingen  med  deres 
Ja.  Lydløs  fulgte  Time  paa  Time,  uden  for  vare  Ka- 
nouerne  opstillede,  inden  for  sad  den  russiske  General 
Rautenfeld,  ved  Dørene  stode  de  russiske  Soldater,  som  ikke 
lode  nogen  komme  ud.  Det  hele  var  dog  kun  —  et  stort 
Koraediestykke  i  den  sidste  Time  for  Henrettelsen;  thi  de 
vidste  dog  alle,  hvad  de  til  sidst  vilde  gjøre,  de  fleste 
havde  jo  allerede  deres  Judaspenge  i  Lommen.  Det  var 
den  23de  September  1793,  at  Rigsdagsmarskalk  Belinski, 
efter  tre  Gange  at  have  adspurgt  Rigsdagen  uden  at  faa 
noget  Svar,  erklærede  Forslaget  om  at  aftræde  visse  Lands- 
dele til  Preussen  »enstemmig«  vedtaget.  Dette  var  den 
lovgivende  polske  Forsamlings  sidste  Akt.  Næppe  rejste 
Polens  Aand  sig  endnu  en  Gang  til  kraftig  Daad,  saa 
foi svandt  denne  marvlose  Svirebande  fra  Grodno  for  ogsaa  at 
forgifte  det  synkende  Polens  sidste  Bedrifter. 

Den  polske  Stat  skulde  ende  paa  en  mere  hæderlig 
Maade  end  Stormandsvælden.  Forladt  og  forraadt  af  alle. 
selv  af  sin  Konge,  samlede  den  bedste  Del  af  denne  Adels- 
nation  sig  til  en  sidste  Kamp:  endnu  fandtes  der  Mænd 
som  Kosciuszko,  Josef  Poniatovski,  Kollontaj,  I.  Potocki. 
der  i  den  tolvte  Time  forstode  at  vække  Folket  af  den 
dorske  Tummel  til  vild,  fortvivlet  Kamp  mod  de  over- 
mægtige Voldsmænd,  og  Skikkelser  som  Poniatovski,  Ko- 
sciuszko, Dombrovski  træde  straalende  frem  i  al  den  usle 
Fordærvelse,  som  besudler  Landets  sidste  Stund.  Dog 
snart  skulde  ogsaa  denne  lille  Flok,  hvem  Skæbnens  tunge 
Haand  havde  renset  fra  den  store  Hob  Avner,  splittes. 
Det  tapre  Forsøg,  som  man  i  alleryderste  Øjeblik  gjorde 
paa  at  vække  Polakkernes  gamle,  krigerske  Aand,  strandede 
paa  de  disciplinerede  Troppers  Overlegenhed;  end  ikke  en 
Kosciuszko    kunde    standse,   hvad  Aarhundreder   havde  for- 

beredt,  eller  omdanne  Schlachtaen  til  en  Hær,  der  kunde 
modstaa  en  Suvarov.  Lige  saa  rask  og  heftig  som  den 
tapre  Modstandsaand  havde  rejst  sig,  lige  saa  hurtig  lagde 
den  sig  atter.  Da  det  gamle  Polens  sidste  Helt,  Ko- 
sciuszko,  var  bukket  under  ved  Maciejovicze,  spredte  Stormen 
de  tapre  Mænd  til  alle  Kanter;  Erobrerne  fandt  kun  en 
vanslægtet  Hob. 

I  hint  Slag  ved  Maciejovicze  blev  ogsaa  Digteren 
Niemcevicz  saaret  og  fangen;  i  hans  Lomme  fandt  man  et 
nylig  fuldendt  Stykke:  »Tilbagekomsten  fra  en  anden 
Verden«.  Denne  Tilbagevenden  til  et  nyt,  frit  polsk  Rige 
have  siden  1795  de  Mænd,  der  vare  Vidner  til  Polens 
Opløsning,  deres  Børn  og  Børnebørn  længselsfuldt  imødeset. 
Hver  stor  Bevægelse  i  Evropa  har  stadig  paa  ny  vakt  de 
gamle  Forhaabninger  til  Live.  Napoleon  den  stores  Sejrs- 
tog  skulde  ogsaa  befri  de  undertrykte  i  Østen ;  men  han  for- 
raadte  det  lettroende  Folk,  som  England  og  Napoleon  III 
forraadte  det  i  vore  Dage. 

Og  skal  da  Polen  aldrig  fremstaa  paa  ny?  Hvo  tør 
sige,  om  dette  ulykkelige  Folk,  der  har  bødet  saa  haardt 
for  sin  tunge  Skyld,  nogen  Sinde  vil  blive  kaldet  til  paa 
ny  at  staa  som  selvstændig  Stat  Side  om  Side  med  de 
øvrige  evropæiske  Stammer?  Polen  er  gaaet  til  Grunde 
ved  sin  sociale  Opløsning,  og  kun  en  social  Fornyelse  kan 
igjen  gjøre  det  polske  Væsen  livskraftigt.  Da  i  det  gamle 
Polen  ingen,  som  havde  Rettigheder,  mere  vilde  arbejde, 
da  den  ene  Del  af  Folket  blev  født  blot  til  Rettigheder, 
den  anden  blot  til  Pligter,  tabte  Staten  sluttelig  sin  Til- 
værelsesret.  Og  denne  Forbandelse,  at  have  sagt  sig  fri 
fra  sine  Pligter,  at  have  opgivet,  at  have  glemt  det  stille 
ufortrødne,  stadige  Arbejde,  virker  den  Dag  i  Dag  tilbage. 
Tidligere  Aarhundreders  Frihed  har  berøvet  det  polske 
Væsen  saa  mange  statsretlige,  borgerlige  Egenskaber,  at  et 
Aarhundredes  Ufrihed   ikke    har   været  tilstrækkelig   til  at 

opdrage  Folket  i  denne  Retning.  Kun  en  stram  Statstugt 
og  de  herskende  Klassers  egen  stramme  Selvtugt  og 
Selvopdragelse  kan  udfylde  denne  Mangel,  hvis  der  endnu 
er  Tid  dertil.  Den  nationale  Frihed  er  ikke  et  Folks 
højeste  Gode;  kun  det  Folk,  som  i  det  borgerlige  Liv  daglig 
fortjener,  daglig  erhverver  sig  sin  Frihed,  vil  blive  delagtigt 
i  Frihedens  Velsignelse. 

F.  C.  Granzow. 

(Scener  fra  den  nordamerikanske  Slavekrig). 


II.    Sommerfelttoget  i  Virginien. 

Det  var,  som  vi  oven  for  udviklede*),  lykkedes  Mac 
Clellan  at  standse  den  konfødererede  Hærs  Sejrsgang  ved 
Malvern-Hejene,  og  han  holdt  sig  i  de  følgende  Dage  i  sin 
stærkt  befæstede  Lejr  ved  Jamesfloden,  til  han  en  Uges  Tid 
senere  besluttede  at  indskibe  sin  hele  Hær  ved  Harrisons 
Landing.  De  følgende  fjorten  Dages  Ro  kom  ret  til  Pas 
for  Sydens  Tropper,  som  saaledes  fik  Lejlighed  til  at  komme 
sig  efter  de  udstaaede  Besværligheder;  men  deres  Hvile 
skulde  ikke  blive  af  lang  Varighed;  thi  en  ny  Nordstatshær 
under  General  Pope  rykkede  allerede  i  Slutningen  af  Juli 
nord  fra  mod  Richmond,  hvor  han  ventede  at  træffe  Lees 
Hær.  I  Modsætning  til  M'Clellan,  der  haandhævede  Disci- 
plinen og  søgte  at  holde  Krigen  inden  for  Folkerettens 
Grænser,  tillod  Pope  Rov  og  Plyndringer  i  Fjendens  Land, 
medens  han  samtidig  søgte  at  dokumentere  sin  Dygtighed 
ved  bombastiske  Proklamationer  saasom :  »Mit  Hovedkvarter 
er  i  Sadlen!  Jeg  kjender  ingen  anden  Operationsbasis  og 
ingen  anden  Operationslinje  end  Fjendens  Retraitelinje !« 
Lee  var  virkelig  med  største  Delen  af  sin  Hær  bleven 
staaende    ved   Richmond    os   havde    kun    sendt   Stonewall 


»)  Se  Side  79-80. 

Jackson  frem  med  en  ringere  Styrke  som  Følehorn;  den 
dygtige  Sydstats-General  stødte  paa  Popes  Hær  ved  Cedar 
Run  og  vidste,  ved  paa  Skrømt  at  gaa  tilbage,  at  gjøre  sin 
Modstander  saa  sorgløs,  at  han  daglig  udstedte  Sejrs- 
bulletiner.  Lee,  der  imidlertid  igjennem  Meldinger  fra 
Jackson  vidste  nøje  Besked  om  alle  Fjendens  Foretagender, 
sendte  nu  sin  Divisionsgeneral  Forstærkninger,  saaledes  at 
Jackson  sattes  i  Stand  til  at  gaa  angrebsvis  til  Værks,  i 
det  han  aldeles  uventet  opererede  imod  Popes  højre  Fløj 
og  tilføjede  ham  et  føleligt  Nederlag  i  det  genialt  ledede 
Slag  ved  Cedar  Run,  hvilket  havde  til  Følge,  at  Pope  trak 
sig  tilbage  bag  Rappahannockfloden  for  her  at  afvente  Fjendens 
videre  Foretagender. 

Det  er  paa  dette  Punkt  af  Begivenhederne,  at  vi  igjen 
give  Ordet  til  Heros  v.  Borcke,  som  imidlertid  var  bleven 
forfremmet  til  Major  og  Generaladjutant  ved  Rytteriet; 
hans  nye  Uniform,  bestaaende  af  en  lysegraa  Frakke  med 
gul  Besætning,  morkeblaa  Benklæder  og  en  lav,  sort  Hat 
med  opbøjet  Skygge  og  bølgende  Strudsfjer  afgav  en 
lige  saa  malerisk  som  hensigtsmæssig  Klædedragt.  General 
Stuarts  Rytterdivision  var  i  Mellemtiden  ved  nye  For- 
stærkninger fra  Nord-  og  Syd-Carolina  bragt  op  til  15,000 
godt  beredne  Mand;  den  var  delt  i  tre  Brigader  under  Ge- 
neralerne Hampton,  Fitz  Lee  og  Robertsou ;  til  hver  Brigade 
hørte  et  Batteri  ridende  Artilleri. 


I.    Æventyr  ved  Verdiersville.   —  Rytterfægtning  ved  Brandy- 
Station.   —  Ved    Cnnnighanis  Vadested.   —  Til  Warrenton  og 
latletts-Station.  —  Ved  Waterloobroen. 

Den  16de  Avgust  om  Morgenen  brøde  vore  Regimenter 
op,  medens  Generalen  og  hans  Stab  forst  ud  paa  Efter- 
middagen vilde  folge  efter  paa  Jærnbanen.     Da  vi  indtraf  paa 

Slationen  ved  Hannover  Court  House,  vare  vore  Heste 
allerede  anbragte  i  en  Kreaturvogn  og  ventede  paa  Togets 
Ankomst;  dette  viste  sig  at  være  saa  overfyldt  med  Sol- 
dater, at  mange  laa  udstrakte  oven  paa  Vaggonerne,  og  da 
hverken  Generalen  eller  hans  Stab  nænnede  at  ulejlige  de 
brave  Karle,  toge  vi  Plads  paa  Lokomotivets  Tender  og 
søgte  i  bedste  Lune  at  gjore  os  det  saa  bekvemt  som  mulig. 
Soldatens  Hjærte  banker  lydeligere,  naar  han  efter 
længere  Tids  Hvile  atter  drager  i  Marken;  alt  for  opfyldte 
af  Tanker  paa  Fremtiden  til  at  hensynke  i  Drømmerier  om 
Fortiden  eller  skjænke  de  glade  svundne  Tider  et  Suk,  ud- 
fyldte vi  Talen  med  Samtaler  og  Sang,  medens  Toget  med 
rivende  Fart  førte  os  gjennem  skjønne  Egne,  som  vi  dog  paa 
Grund  af  Lokomotivets  tætte  Røg  kun  kunde  tage  flygtig  i 
Øjesyn.  Da  Morgenen  gryede,  og  vi  kunde  skjelne  hver- 
andre, brøde  vi  ud  i  en  Skoggerlatter;  thi  Maskinen  havde 
forvandlet  os  samtlige  til  de  sorteste  Negere,  og  vi  havde 
meget  Vand  behov  for  at  gjenvinde  vor  hvide  Ansigts- 
farve. Efter  en  Times  Ophold,  som  benyttedes  til  denne 
Tvætning  og  til  at  indtage  en  let  Frokost,  fortsatte  vi  vor 
Rejse  med  et  Extratog  og  naaede  Kl.  11  om  Formiddagen 
til  Orange  Court  House,  hvor  vi  rede  gjennem  Hærens  for- 
skjellige  Lejrafdelinger  til  General  Robert  E.  Lees  Hoved- 
kvarter og  derpaa  videre  tilJacksons  Telt,  som  vi  heldigvis 
naaede  lige  ved  Spisetid ;  den  store  Stonewall  selv  skjænkede 
kun  Livets  Behageligheder  en  ringe  Tanke;  men  han  var  i 
den  Grad  Befolkningens  Yndling,  at  hele  Nabolaget  af  hans 
Lejr  altid  kappedes  om  at  forsyne  hans  Bord  med  en  Over- 
flod af  Lækkerier,  og  saaledes  forefandt  vi  et  fortræffeligt 
Maaltid,  som  vi  lode  vederfares  al  mulig  Retfærdighed. 
Kaptejn  Fitzhugh  og  Løjtnant  Dabney  af  vor  Stab  bleve 
derpaa  udsendte  til  den  lille  Landsby  Verdiersville ,  hvor 
Brigaden  Fitz  Lee  skulde  indtræffe,  medens  General  Stuart 
og  jeg  rede  ud  til  et  Spejdertog  i  Clarksbjærgene,  hvor  der 
var  oprejst  en  Signalstation,    og  hvorfra  man  efter  Sigende 

skulde  have  en  vid  Udsigt  over  Sletterne  ved  Culpepper  og 
de  fodereredes  Lejr.  Paa  Vejen  uiedte  vi  en  af  vore 
Spejdere,  Mosby,  der  havde  tjent  som  Kurer  under  Ge- 
neralen og  senere  vandt  en  saa  stor  Berømmelse  i  Vestens 
Guerillaer*).  Da  Stuart  vidste,  at  Mosby  var  noje  kjendt 
med  Fjendens  Stillinger,  befalede  han  ham  at  følge  os. 
Udsigten  fra  Clarksbjærgeue  er  i  Sandhed  henrivende;  til 
højre  svæver  Blikket  ud  over  de  mægtige  mørkegrønne 
Skove,  som  milevidt  følge  Rappahannocks  og  Rapidanus 
Løb,  og  foran  os  breder  sig  Culpeppers  frugtbare  Dale.  i 
det  fjærne  begrænsede  af  de  blaa  Bjærge,  hvis  skovkransede 
Tinder  med  deres  morkeblaa  Skjær  dannede  en  vidunderlig 
Modsætning  til  Aftenhimlens  glodende  Guld.  I  Dalen  ud- 
foldedes et  broget  militært  Liv ;  mange  Tusende  Telte  viste 
sig  for  vore  Blikke,  den  lette  blaa  Høg  fra  talrige  Lejrbaal 
steg  rolig  i  Vejret  i  den  stille  Aftenluft,  Infanteriregimenter 
marcherede  frem  og  tilbage  i  de  forskjelligste  Retninger,  og 
lange  Vogntog  færdedes  paa  de  fjærne  Veje,  under  Dækning 
af  Rytterdelinger  med  lystig  vajende  Flag  og  Standarter. 
Af  alle  disse  Tegn  sluttede  vi,  at  Fjenden  beredte  sig  til 
et  almindeligt  Opbrud,  og  rimeligvis  i  tilbagegaaende  Ret- 
ning, hvad  da  ogsaa  senere  viste  sig  at  være  rigtigt. 

Laugt  ud  paa  Natten  naaede  vi  den  lille  Landsby 
Verdiersville ,  hvor  vi  traf  de  udsendte  Officerer,  men  intet 
Rytteri.     Kaptejn  Fitzhugh  blev  strax  udsendt  for  at  hitte 


*)  Spejdere  (scouts)  fandtes  ved  hver  Troppeafdeling  og  bleve 
i  Reglen  tagne  i  de  vestlige  Indianerstaters  Mandskab .  hvis 
hjemlige  Sædvaner  gjorde  dem  bedst  skikkede  til  deres 
farlige  og  vanskelige  Hverv.  De  handlede  paa  egen  Haand 
og  opholdt  sig  hyppig  paa  den  fjendtlige  Side  for  at  ud- 
spejde Fjendens  Stillinger;  i  Reglen  rede  de  om  Natten  uden 
for  Forposterne .  opholdt  sig  om  Dagen  i  Skovene  eller 
skjulte  sig  i  venskabelig  sindede  Beboeres  Huse  og  maatte  altid 
være  iførte  Sydstaternes  Uniform  for  ikke  at  blive  be- 
handlede som  Spioner,  hvis  de  uheldigvis  skulde  falde  i 
Fjendehaand. 

samme,  medens  vi  øvrige  opsloge  vor  Bivuak  i  den  lille 
Have  ved  første  Gaard  paa  højre  Haand.  Da  vi  vare  langt 
uden  for  vore  Linjer,  sadlede  vi  ikke  af,  men  toge  kun  vore 
Dækner  af  Hestene;  jeg  for  min  Person  var  saa  forsigtig 
at  forblive  bevæbnet,  hvorover  Løjtnant  Dabney  gjorde  mig 
Forestillinger,  at  jeg  frivillig  vilde  underkaste  mig  saadanne 
Besværligheder;  men  han  skulde  snart  beklage  ikke  at  have 
fulgt  mit  Exempel.  Vi  sov  kun  lidt  i  Nattens  Løb  og 
vare  ved  Daggry  igjen  muntre.  Henimod  Kl.  4  hørte  vi  en 
lang  Rytterkolonnes  tunge  Skridt,  fulgt  af  Kanonrumlen,  og 
saae  i  Morgentaagen  en  stærk  Rytterdeling  i  300  Alens 
Afstand  krydse  Vejen,  som  førte  gjennem  Landsbyen.  Ge- 
neral Stuart,  som  antog,  at  det  var  vor  Brigade  Fitz  Lee, 
afsendte  Mosby  og  vor  eneste  Kurer  med  Befaling  til  den 
kommanderende  Officer  om  at  gjøre  Holdt;  men  kort  efter 
faldt  flere  Pistolskud  i  hurtig  Følge,  og  vi  saae  vore  Folk 
komme  jagende  tilbage  i  fuldt  Firspring  med  en  stærk  Af- 
deling fjendtligt  Rytteri  i  Hælene.  Jeg  stod  hos  Generalen 
og  hjalp  ham  med  at  lægge  sit  Dækken  sammen,  da 
Yankeerne  kom  farende  næppe  1 50  Alen  borte  fra  os.  Uden 
Hat  og  Sadeltaske  svang  Stuart  sig  op  paa  sin  fortræffelige 
Hest,  satte  let  og  behændig  over  Havegærdet  og  naaede  fri 
Mark  med  Dabney  efter  sig,  ladende  Pistoler  og  Sabel  i 
Stikken.  Jeg  maatte  endnu  løbe  femten  Skridt  til  min 
Hest,  som  stod  bunden  ved  en  Gærdepæl,  løste  Tøjlerne,  men 
havde  ikke  mere  Tid  til  at  kaste  samme  over  Hovedet  paa 
Dyret,  der  var  yderst  ophidset  og  stejlede  og  sparkede  om 
sig,  saa  jeg  blev  nødt  til  uden  Tøjler  at  spriuge  op  i 
Sadlen  bag  fra,  hvad  der  ogsaa  lykkedes  mig,  hvorpaa  jeg 
tvang  Hesten  gjennem  en  Havedør,  som  Husets  gamle 
Frue  heldigvis  holdt  aaben  for  mig.  Uden  for  stødte  jeg 
strax  paa  den  fjendtlige  Major,  som  satte  mig  Revolveren 
for  Brystet  og  opfordrede  mig  til  at  overgive  mig;  men  før 
han  eller  hans  Folk  kunde  ane  min  Hensigt,  kastede  jeg 
min  Hest  med  et  kraftigt  Slag  paa  dens  Hoved  over  mod 

hejre  Side,  borede  Sporerne  dybt  iud  i  Dyrets  Sider  og  spredte 
med  et  mægtigt  Spring  den  Kreds  af  Fjender,  som  be- 
gyndte at  samle  sig  tættere  og  tættere  omkring  mig.  En 
Hagel  af  Karabin-  og  Pistolkugler  fulgte  mig,  og  forbitrede 
over  det  Puds,  jeg  havde  spillet  dem,  satte  Tankeerne  i 
blindt  Raseri  efter  mig :  dog  takket  være  min  ædle  sorte 
Ganger  lod  jeg  snart  største  Parten  af  mine  Forfølgere 
tilbage,  kun  enkelte,  deriblandt  navnlig  Majoren,  vare  i  Hælene 
paa  mig,  og  han  affyrede  tre  Revolverskud,  hvoraf  det  ene 
gik  gjennem  min  Uniform  uden  at  ridse  min  Hud.  Etter 
en  Fjerdingvejs  Jagt  opgave  Yankeerne  Forfølgelsen,  og  jeg 
kunde  atter  gribe  mine  Tøjler  og  faa  Magten  over  mit  Dyr. 
som  jeg  hidtil  havde  været  fuldstændig  ude  af  Stand  til  at 
styre.  Snart  efter  at  jeg  var  bleven  mine  Forfølgere  kvit, 
stødte  jeg  paa  Mosby,  og  vi  red  en  Strækning  tilbage  for 
at  se,  hvad  der  var  blevet  af  vore  Kammerater.  Snart  traf 
vi  Generalen,  barhovedet  og  længselsfuldt  skuende  ud  efter 
den  svindende  Kolonne,  som  i  Triumf  bortførte  hans  skjenne 
Hat,  en  Gave  fra  Damerne  i  Baltimore,  og  hans  Sadeltaske 
med  vigtige  Kort  og  Dokumenter.  Dabney  gjorde  en  højst 
sørgelig  Figur,  da  han  uden  Vaaben  stødte  til  os,  og  jeg 
kunde  ikke  lade  være  lidt  baanende  at  spørge,  om  han  nu 
havde  det  rigtig  bekvemt.  Stuart  skjærmede  medet  Lomme- 
tørklæde sit  Hoved  mod  Solens  brændende  Straaler,  og  trods 
al  vor  Ærgrelse  kunde  vi  ikke  bare  os  for  at  le  ved  det 
mærkværdige  Ydre,  vi  stillede  op.  Kusken  paa  en  Marke- 
tentervogn,  vi  snart  stødte  paa.  kunde  heldigvis  hjælpe  Ge- 
neralen til  en  ny  Hat,  men  Efterretningen  om  vort  uheldige 
Æventyr  havde  med  Lynets  Fart  spredt  sig  over  hele 
Hæren  og  vakt  stor  Ophidselse;  hvor  vi  paa  vor  Vej  kom 
forbi  en  Lejr,  hilste  Tropperne  os  med  høje  Raab  og 
spurgte  Generalen,  hvad  der  var  blevet  af  hans  Hat. 

Brigaden  Fitz  Lee.  som  var  bleven  forsinket  dels  ved 
slette  Veje,  dels  ved  misforstaaede  Befalinger,  indtraf  først 
i  Nattens  Lob  tillige  med  den  anden  Brigade  Robertson,  og 

den  næste  Dag  gik  vi  i  Bivuak  langs  Rapidann  og  traf  vore 
Foranstaltninger  til  de  forestaaende  Kampe.  General  Popes 
Hær  var  gaaet  et  betydeligt  Stykke  tilbage  og  havde  taget 
en  ny  Stilling  paa  den  nordøstlige  Bred  af  Rappahannock; 
men  en  stærk  Rytterafdeling  var  dog  bleven  ladt  tilbage 
paa  den  modsatte  Flodbred  i  Nærheden  af  Brandy- Station 
paa  Orange-Alexaudria-Jærnbanen,  og  vi  fik  nu  Befaling  at 
fordrive  dette  Korps. 

Ved  Daggry  den  20de  Avgust  gik  begge  Brigader  over 
Rapidann,  hvad  der  paa  Grund  af  Vandets  Dybde  voldte 
nogen  Besværlighed,  særlig  for  Skytsets  Vedkommende. 
General  Stuart  med  Stab  og  Brigaden  Robertson  slog  ind 
paa  Vejen  til  Stevensburg,  en  god  Mil  syd  for  Brandy- 
Station.  Vor  Fortrop  stødte  snart  paa  Fjenden,  som  flygtede 
i  Uorden  og  blev  forfulgt  langt  hinsides  den  lille  By.  Be- 
folkningens Glæde  var  ubeskrivelig,  thi  i  lang  Tid  havde 
den  kun  set  fødererede  Tropper  og  var  bleven  meget  slet 
behandlet  af  dem.  Mænd,  Kvinder  og  Bern  styrtede  med 
Glædesraab  frem  af  Husene,  mange  takkede  knælende  Gud 
for  Befrielsen  af  Fjendens  Haand,  og  en  gammel,  ærværdig 
Frue  bad  om  Tilladelse  til  at  kysse  vor  Standart,  der 
havde  vajet  foran  os  i  saa  mangen  sejrrig  Fægtning,  og 
velsignede  den  under  Taarer.  Begejstringen  var  saa  stor, 
at  gamle  Mænd  og  Drenge,  som  næppe  kunde  bære  en 
Flint,  trods  alvorlige  Modforestillinger  sluttede  sig  til 
vor  Kolonne  for  at  tage  Del  i  Kampen  mod  de  forhadte 
Yankeer. 

To  Mil  fra  Stevensburg  havde  den  betydelig  forstærkede 
Fjende  taget  en  ny  Stilling  i  Udkanten  af  en  vidtstrakt 
Skov;  en  Del  af  Mandskabet  var  stegen  af,  dannede  en  lang 
Linje  af  Skarpskytter  og  overøste  os  fra  den  tætte  Under- 
skov med  en  heftig  Ild,  som  saarede  mange  Mand  og  Dyr, 
til  ogsaa  vi  dannede  en  Skyttelinje  og  fordreve  Fjenden  fra 
denne  Stilling,  og  han  gik  nu  saa  hurtig  tilbage,  at  det 
faldt  os  vanskeligt  at  holde  Skridt  med  ham,   hvorpaa  Ge- 


Rytterfærd  og  Rytterkampe.  147 

neralen  kun  tog  det  syvende  Regiment  med  sig  til  en  skarp 
Forfølgelse,  men  lod  de  øvrige  følge  i  roligt  Trav  for  at 
skaane  Hestene.  Snart  naaede  vi  Højderne  ved  Brandy- 
Station  og  saae  det  fødererede  Rytteri  i  Slagorden  paa  den 
vidtstrakte  Slette  foran  os.  Det  udgjorde  omtrent  en  Styrke 
af  3500  Mand,  var  opstillet  i  den  skjønneste  Orden  og  afgav 
med  sine  blinkende  Vaaben  og  vajende  Standarter  et 
glimrende  Skue.  Vore  brave  Karle  af  det  syvende  gik 
imidlertid  uden  videre  Fjenden  i  Møde,  og  snart  vare  Skarp- 
skytterne fra  begge  Sider  indviklede  i  en  levende  Fægtning. 
Med  stor  Utaalmodighed  og  Bekymring  afventede  vi  An- 
komsten af  vore  Reserver,  og  Kurer  paa  Kurer  blev  af- 
sendt for  at  paaskynde  deres  Marche.  Vor  Fanebærer  tik 
et  Ærende  andensteds,  og  jeg  maatte  tage  Fanen  af  hans 
Haand;  dette  henledte  de  fjendtlige  Skytters  Opmærksomhed 
paa  mig,  i  en  Afstand  af  800  Alen  var  jeg  i  nogen  Tid 
Maalet  for  deres  Ild,  og  vor  gamle  ærværdige  Fane  fik  en 
ny  Rift. 

Fjenden  gik  nu  over  til  et  alvorligt  Angreb,  hvad  der 
var  meget  betænkeligt  paa  Grund  af  hans  store  Overlegen- 
hed, hvorfor  General  Stuart  selv  tog  Fanen  i  sin  Haand  og 
befalede  mig  i  al  Hast  at  ride  vore  Reserver  i  Møde ,  selv 
tage  Kommandoen  og  bringe  dem  frem,  alt  hvad  Remmer 
og  Tøj  kunde  holde.  Efter  et  kort,  men  skrapt  Ridt  traf 
jeg  vore  Regimenter,  befalede  dem  med  høj  Rost  og  i  Gene- 
ralens Navn  at  gaa  frem  i  Galop,  og  da  jeg  var  kjendt  af 
alle,  lystrede  man  øjeblikkelig,  og  hurtig  naaede  vi  Stedet, 
hvor  Stuart  ventede  os  med  stor  Bekymring.  Vi  fik  lige 
Tid  til  at  udfolde  vore  Linjer  og  stormede  derpaa  frem  med 
det  vilde  virginiske  Slagraab,  syvende  Regiment  til  Hjælp. 
Da  jeg  med  Generalen  indtog  Ærespladsen  foran  Regimenter- 
nes Front,  følte  jeg  ogsaa  Angrebets  hele  Beruselse;  Fjenden 
modtog  os  efter  Sædvane  med  en  bedøvende  Salve,  der 
rømmede  mangen  Sadel,  men  efter  et  øjebliks  Forlob  vare 
vi  midt  imellem  ham,  og  hans  skjønne  Rækker,  der  endog 

havde  vakt  vor  Beundring,  vare  brudte  og  paa  vild  Flugt, 
En  af  vore  Modstandere  vilde  lige  skyde  mig  ned,  da  jeg 
reddede  mit  Liv  ved  et  vældigt  Sværdhug,  som  næsten  skilte 
hans  Hoved  fra  Kroppen. 

Midt  under  Kampens  Uorden  og  Forvirring  blev  jeg  plud- 
selig en  sluttet  fjendtlig  Eskadron  vår,  som  truede  vor  højre 
Flanke,  en  Bevægelse,  der  kunde  blive  højst  farlig  ved  den  Op- 
løsning, som  er  en  nødvendig  Følge  af  ethvert  Angreb.  Jeg 
samlede  i  al  Hast  omtrent  80  Mand  og  kastede  mig  med  samme 
Eskadronen  i  Møde,  der  strax  sagtnede  sin  Fart,  gjorde  Holdt 
og  modtog  os  med  en  Salve,  som  kun  havde  ringe  Virkning, 
hvorpaa  Fjenden  selv  gjorde  forkert  Front  og  flygtede  foran 
os  ind  i  Skoven,  hvor  mange  bleve  huggede  ned  eller  fangne. 
Den  øvrige  fjendtlige  Hovedstyrke  havde  ogsaa  gjentagne 
Gange  gjort  Forsøg  paa  at  samle  sig,  men  blev  hver  Gang 
kastet  ved  vore  Folks  stormende  Angreb,  hvorpaa  Resten 
blev  dreven  ud  i  Kappahannocks  Bølger  og  fandt  Dækning 
hos  sit  Fodfolk  og  Artilleri,  der  havde  taget  en  stærk  Stilling 
paa  den  hinsidige  Bred. 

Med  en  stolt  Kølelse  red  jeg  tilbage  fra  Fægtningen, 
medens  jeg  tørrede  mit  blodige  Sværd  i  min  Gangers 
Manke;  General  Stuart  ønskede  mig  i  de  varmeste  Udtryk 
til  Lykke  i  Anledning  af  min  modige  Adfærd,  og  denne 
Dag  er  i  det  hele  et  af  mine  skjønneste  Minder  fra  den 
hele  Krig.  Det  hele  var  en  ægte  Rytterfægtning,  hvor 
Mand  krydsede  Sabel  mod  Mand  —  noget,  der  kun  sjælden 
forekommer  i  vore  moderne  Krige  — ,  og  det  mindede  mig 
levende  om  Wouvermanns  Slagmalerier.  Yankeerne  gave  i 
deres  Aviser  en  højst  fornøjelig  Skildring  af  min  Person; 
det  hed  i  deres  Slagberetninger,  at  Rebellerne  under  deres 
Angreb  bleve  førte  af  en  Kæmpe,  der  sad  paa  en  uhyre 
Hest,  rasende  svang  et  Sværd,  saa  langt  og  bredt  som  en 
Gærdestav,  over  sit  Hoved  og  gjorde  et  forfærdeligt  Indtryk 
paa  deres  Folk.  Vi  bivuakerede  paa  Valpladsen,  som  nu 
til  Dags  er  en  Udørken,  hvor  Benene  af  Mennesker  og  Dyr 

blegne;  mangen  Kamp  har  senere  raset  paa  den  samme 
Slagmark,  der  er  bleven  en  historisk  Jordbund,  og  kommende 
Slægter  i  Virginia  ville,  naar  de  finde  rustne  Granat- 
splinter,  Kugler  og  Vaabenstykker,  hvormed  hele  Marken 
er  talrig  oversaaet.  med  Stolthed  vide  at  berette  om  de 
tapre  Bedrifter,  deres  Fædre  have  øvet  ved  Brandy- 
Station. 

1  Nattens  Lob  indtraf  stærke  Delinger  af  vor  Hær  i 
Nærheden  af  Brandy-Station,  og  for  Daggry  meldte  Kanon- 
tordenen fra  Jacksons  Korps,  at  gamle  Stonewall  allerede 
var  i  fuldt  Arbejde.  General  Robert  E.  Lee  havde  sit 
Hovedkvarter  i  en  Lund  tæt  ved  os,  og  da  vi  ingensteds 
kunde  opdrive  nogen  Frokost,  delte  vi  med  Taknemmelighed 
hans  simple  Maaltid,  der  bestod  i  Kornkaffe,  noget  Brød  og 
vild  Honning.  Da  det  viste  sig,  at  Kanontordenen  om 
Morgenen  kun  havde  været  en  Tvekamp  mellem  Jacksons 
Kanoner  og  nogle  fodererede  Batterier,  fik  vi  Befaling  til 
med  nogle  Regimenter  og  et  Par  Stykker  riflet  Skyts  at 
gaa  over  Rappahannock  og  rekognoscere  Fjendens  Stillinger. 
Da  den  Vej.  vi  havde  at  passere  hinsides  Cumminghams 
Vadested,  gav  den  ønskeligste  Lejlighed  til  Baghold,  blev 
jeg  sendt  forud  med  60  Mand  for  at  finde  en  gunstig  Op- 
stilling for  vore  Kanoner.  Paa  Vejen  kunde  jeg  iagttage, 
hvilken  frygtelig  Virkning  Jacksons  Skyts  havde  øvet;  en 
Munitionsvogn  var  sprungen  i  Luften,  og  Pladsen  rundt 
omkring  laa  fuld  af  døde,  saarede,  Geværer  og  Udrustnings- 
gjenstande  af  enhver  Art,  som  Dækningsmandskabet  havde 
kastet  bort  under  sin  vilde  Flugt.  Saaledes  gjorde  jeg  ogsaa 
blandt  andet  en  stor  Regimentstromme  til  Bytte  og  forærede 
den  til  et  af  Jacksons  Regimenter,  til  almindelig  Glæde  for 
hele  Mandskabet. 

Midt  i  en  Kornmark  laa  en  dominerende  Hoj,  hvor  jeg 
lod  vore  Kanoner  tage  Stilling,  og  næppe  var  dette  sket,  for 
stærke  fjendtlige  Rytterafdelinger  kom  til  Syne.  Disse  bleve 
nu  vel  holdte  i  Skak  af  femte  Virginiaregiment  under  Oberst 

Rosser;  men  Fjenden  vilde  øjensynlig  ikke  tilstede  en  videre 
Fremrykning  fra  vor  Side,  flere  Batterier  aabnede  deres  Ild 
paa  os,  og  en  stærk  Deling  Fodfolk  nærmede  sig,  kastende 
to  Skyttelinjer  foran  sig  i  fortræffelig  Orden.  Vi  fik  Be- 
faling at  gaa  tilbage,  og  da  Oberst  Rosser  ved  Fjendens 
raske  Fremrykning  var  udsat  for  at  blive  afskaaren,  blev  jeg 
udsendt  for  at  gjøre  ham  opmærksom  herpaa.  Jeg  naaede 
Rosser  uden  Hindring;  men  for  uden  Tidsspilde  igjen  at 
kunne  slutte  mig  til  Stuart,  maatte  jeg  ride  tilbage  langs 
den  samme  Linje,  hvor  de  fjendtlige  Skytter  rykkede  frem 
nærmere  og  nærmere,  og  atter  bleve  Skud  paa  Skud  løsnede 
paa  mig.  Det  er  just  ingen  behagelig  Følelse  at  tjene 
som  Skydeskive  for  gode  Skytter,  medens  man  ved  hvert  af 
Hestens  Spring  beregner  de  Muligheder,  man  har  til  at 
undslippe;  de  sidste  otte  eller  ti  Skytter  vare  ikke  længere 
end  80  til  100  Alen  fra  min  Vej,  og  jeg  kunde  tydelig 
høre  Officererne  befale  deres  Folk  at  sigte  rolig  for  at  fælde 
den  uforskammede  Rebelofficer.  De  fejlede  mig  dog  heldig- 
vis, og  en  nærliggende  Kornmark  skjulte  mig  en  Stund  for 
deres  Blik.  Dog  mine  Trængsler  vare  endnu  ikke  endte ; 
thi  da  jeg  fik  Vadestedet  i  Sigte,  opdagede  jeg,  at  Yankee- 
Ryttere  allerede  havde  besat  samme;  de  fik  ogsaa  strax  Øje 
paa  mig  og  satte  efter  mig,  medens  Skytterne  ligeledes  vare 
paa  mit  Spor  og  fulgte  mig,  uafbrudt  fyrende  og  hylende 
som  Blodhunde.  Jeg  havde  endnu  kun  én  Udvej;  jeg 
tilbagelagde  i  strakt  Galop  et  Stykke  Vej  op  ad  Floden, 
tvang  derpaa  min  Hest  til  et  mægtigt  Spring  fra  den  høje 
Bred  ned  i  den  dybe  Flod  —  det  var  samme  Dyr,  en 
prægtig,  kulsort  Virginiahest,  som  frelste  mig  i  Verdiers- 
ville  —  og  svømmede  over  samme,  medens  Yankeernes 
Kugler  sloge  ned  som  Hagl  i  Vandet  omkring  mig.  Vore 
Folk  havde  med  stor  Bekymring  været  Vidne  til  den  hele 
Scene  og  hilste  mig  med  Begejstringsraab.  Ogsaa  Rosser 
med  sit  Regiment    naaede    os    heldig    nogle  Timer   senere ; 

men  han   havde  maattet   hugge    sig   igjennem   med  Tab  af 
mange  Folk  og  to  Officerer. 

Resten  af  Dagen  gik  hen  under  en  heftig  Kanonade 
mellem  Fjendens  Batterier  og  Jacksons  Skyts;  men  Virk- 
ningen var  kun  ringe  paa  begge  Sider.  Tankeerne  anvendte 
Granater,  som  endte  i  en  Skrue  af  ejendommelig  Form, 
hvad  der  under  Flugten  fremkaldte  en  ganske  usæd- 
vanlig Støj .  som  meget  lignede  Spotfuglens  hoje  Toner. 
Dette  fremkaldte  den  højeste  Fornøjelse  hos  vore  muntre 
Svende,  som  fra  den  ene  Ende  af  Lejren  til  den  anden 
pibende  efterlignede  hvert  af  disse  melodiske  Projektiler. 

Den  næste  Dag  droge  vi  med  omtrent  2000  Mand  ud 
paa  et  nyt,  vigtigt  Tog.  Uden  at  opdages  af  Fjeuden 
naaede  vi  et  Par  Mil  op  ad  Floden  til  "Waterloobroen,  hvor 
vi  gik  over  Rappahannock  og  fortsatte  vor  Marche  til 
"Warrenton,  som  vi  naaede  sent  paa  Aftenen.  Vi  vare 
saaledes  lige  i  Ryggen  paa  de  fodererede,  hvis  højre  Fløj 
vi  havde  omgaaet.  Vort  dristige  Tog  gik  ud  paa  intet 
mindre  end  at  fange  den  fjendtlige  Overgeneral  med  hele 
hans  Stab,  der  efter  vore  Spejderes  Udsagn  havde  sit 
Hovedkvarter  ved  Catletts  Station  paa  Orange-Alexandria- 
Jærnbanen.  Efter  at  have  fodret  vore  Heste  og  holdt  en 
Times  Rast  forlode  vi  Warrenton  og  rykkede  med  stor  For- 
sigtighed videre.  Natten  brød  hurtig  frem,  og  mørke  Skyer. 
der  hele  Eftermiddagen  havde  trukket  sammen,  udtømte  sig 
nu  i  et  stærkt  Uvejr  og  i  Regnsky],  som  de  kun  forekomme 
i  hine  Egne.  De  snævre  Veje  bleve  i  kort  Tid  til  Smaa- 
strømme,  og  Vandløbene,  der  laa  paa  vor  Vej,  svulmede  op 
til  rivende  Vildbække ;  men  dette  Uvejr  var  netop  særlig 
velkomment:  thi  Fjendens  Forposter,  der  bleve  uopmærk- 
somme mod  deres  Omgivelser  og  kun  tænkte  paa  at  skytte 
sig  mod  Vejrets  Ubehageligheder,  bleve  lige  til  sidste 
Mand  opsnappede  af  vort  Fortrav,  og  saaledes  naaede  vi  i 
umiddelbar  Nærhed  af  det  fjendtlige  Hovedkvarten  uden  at 

man  i    samme  havde    faaet   den   ringeste  Melding  om   vor 
Nærmelse. 

Jeg  var  af  Generalen  sendt  med  en  Befaling  til  Bag- 
travet og  oplevede  nu  paa  Tilbageridtet  et  højst  fornøjeligt 
Æventyr.  Medens  jeg  kom  forbi  et  Landsted  ved  Vejen, 
opdagede  jeg  bag  Vinduesgardinerne  en  fodereret  Officer, 
som  forsvandt  ved  min  Nærmelse.  Jeg  sad  af,  bankede 
paa  Døren  og  forlangte,  at  man  skulde  lukke  op;  men  i 
Steden  for  at  lystre  hørte  jeg,  hvorledes  Stole  og  Borde  bleve 
skubbede  hen  foran  Døren ;  dette  ærgrede  mig,  jeg  lænede  mig 
med  min  hele  Vægt  mod  det  lette  Træværk,  som  gav  efter,  og 
med  Støj  og  Larm  tumlede  min  Yankee  med  samt  hans  Stole 
og  Borde  midt  ind  i  Værelset.  Før  jeg  kunde  lægge  Haand 
paa  den  stakkels  Karl,  der  vaabenløs  saae  sig  prisgiven  en  saa 
kraftig  Modstander,  var  han  staaet  op  med  et  komisk  Udtryk 
af  den  største  Eædsel  i  Ansigtet;  samtidig  traad te  imidlertid 
et  ungt,  nydeligt  Pigebarn  ind  fra  det  tilstødende  Værelse; 
hun  bar  en  Bakke  med  en  Flaske  Vin  og  andre  Forfrisk- 
ninger, som  hun  bød  mig  paa  den  mest  indtagende  Maade, 
i  det  hun  samtidig  behændig  placerede  sig  mellem  mig  og 
mit  Offer.  Denne  hendes  Taktik  overraskede  mig  saa  meget, 
at  jeg  et  Øjeblik  nær  havde  tabt  min  Aandsnærværelse ;  men 
jeg  fattede  mig  dog  hurtig,  takkede  høflig  for  hendes  Gjæst- 
frihed  og  erklærede  mig  villig  til  at  lægge  Beslag  paa 
samme,  saa  snart  jeg  havde  gjort  min  Skyldighed.  Dog  saa 
ofte  jeg  søgte  at  nærme  mig  min  Fange,  traf  jeg  den  hen- 
rivende Hindring  paa  min  Vej,  saa  vi  en  rum  Tid  saaledes 
legede  Ræven  efter  Gæssene,  og  i  Mellemtiden  forflyttede 
Scenen  sig  henimod  et  dørlignende  Vindue,  der  førte  ud  mod 
Haven.  Det  uden  for  herskende  Mørke  saa  vel  som  Skovens 
umiddelbare  Nærhed  frembød  en  saa  gunstig  Lejlighed  til  Flugt, 
at  jeg  ikke  fandt  noget  andet  Middel  til  at  ende  den  hele 
Scene  end  ved  at  rette  min  Pistol  mod  Officerens  Bryst 
med  de  Ord:  »Velan,  Frøken!  siden  De  ikke  kan  taale  en 
Skilsmisse  fra  Deres  Lands  Fjende,  skal  jeg  lade  Dem  be- 

holde  ham,  men  rigtig  nok  som  Lig«.  Dette  førte  til  et 
ønsket  Resultat,  den  skjønne  Skabning  opgav  Stillingen,  og 
under  bitre  Taarer  og  rørende  Bonner,  som  hun  odslede 
paa  mig,  og  som  jeg  maatte  opbyde  hele  min  Pligtfølelse 
for  at  kunne  modstaa,  bortførte  jeg  endelig  min  Fange;  det 
var  en  net,  ung  Løjtnant,  som  kort  før  Krigens  Udbrud 
havde  forlovet  sig  med  sin  nydelige  Beskytterinde. 

Regnen  skyllede  strømmevis  ned,  da  vi  Kl.  11  om  Af- 
tenen stødte  paa  den  fødererede  Lejr,  som  strakte  sig  en 
Fjerdingvej  langs  begge  Sider  af  Jærnbanen.  To  Hundrede 
Skridt  fra  samme  gjorde  vi  Holdt,  udviklede  vore  Linjer  og- 
traf,  uden  at  Fjenden  opdagede  os,  vore  Anordninger, 
skjærmede  af  den  tætte  Regn  og  den  rallende  Torden.  Et 
eneste  Trompetsignal  var  Tegnet  for  næsten  2000  Mand  til 
at  storme  løs  og  med  hoje  Skrig  kaste  sig  over  de  af 
Rædsel  næsten  lamslaaede  Yankeer,  som  vi  fangede  eller 
huggede  ned,  før  de  kom  til  Besindelse.  Med  en  udvalgt 
Skare  trængte  jeg  efter  Ordre  frem  til  General  Popes  Telt, 
som  anvistes  os  af  en  Neger,  der  var  bleven  presset  til 
Tjeneste  for  Popes  Stab,  og  hvem  vi  havde  fanget  i  Dagens 
Løb.  Til  alt  Uheld  havde  Overgeneralen  netop  den  Dag  sit 
»Hovedkvarter  i  Sadlen«  og  var  faa  Timer  før  vor  Ankomst 
brudt  op  til  en  Rekognoscering,  saa  vi  kun  forefandt  hans 
egne  Udrustningsgjenstande,  Tjenestepapirer,  Heste  o.  desl.; 
jeg  tilegnede  mig  som  privat  Bytte  en  fortrinlig  Kikkert. 
der  senere  ydede  mig  god  Tjeneste.  Scenen  var  imidlertid 
bleven  højst  spændende,  og  den  Forvirring,  der  altid  er  en 
Følge  af  et  natligt  Angreb,  havde  naaet  sit  Højdepunkt.  De 
fødererede  Tropper,  som  laa  paa  den  anden  Side  Jærnbanen, 
der  ikke  var  saa  let  tilgængelig,  vare  komne  sig  af  deres 
Rædsel,  og,  understøttede  af  nogle  Kompagnier  saa  kaldte 
Bucktailskytter,  aabnede  de  en  heftig  Ild  mod  vore  Folk, 
som  vare  spredte  over  hele  Marken  og  ranede  og  plyndrede 
af  Hjærtens  Lyst.  I  Baggrunden  vare  vore  Reserver  ivrig 
beskæftigede  med  at  stikke  Ud  paa  Forraadsopl ågene,  Vogn- 

togene  og  Jærnbanebroen,  og  snart  sloge  Flammerne  op  paa 
hundrede  forskjellige  Steder  og  oplyste  den  bælgmørke  Nat 
med  deres  uhyggelige  røde  Skjær.  Det  faldt  vanskeligt  at 
skjelne  Ven  fra  Fjende,  Skud  faldt  i  alle  Retninger,  Kugler 
peb  gjennem  Luften  fra  alle  Sider,  ingen  vidste,  mod  hvem 
han  førte  sine  Hug  eller  rettede  sin  Revolver,  ingen  kunde 
kjende,  om  den  Mand,  med  hvem  han  red  Arm  ved  Arm, 
var  en  fødereret  eller  konfødereret  Kriger. 

Da  jeg  af  General  Stuart  havde  faaet  Befaling  til  at 
ødelægge  Telegraflinjen,  gav  jeg  mig  med  tyve  Mand  i  F'ærd 
med  at  udføre  mit  Hverv,  og  vi  vare  netop  naaede  hen  til 
en  Pæl,  da  jeg  ved  et  pludselig  flammende  Lyn  fik  Øje 
paa  et  helt  Kompagni  fødererede  Tropper,  som  vare  op- 
marcherede ikke  femten  Skridt  fra  os;  jeg  fik  lige  Tid  til 
at  befale  mine  Folk  at  bukke  sig  ned,  da  en  hel  Salve  gik 
hen  over  os.  Jeg  red  i  al  Hast  til  Generalen  og  udbad 
mig  en  Eskadron  for  at  kunne  udføre  mit  Hverv,  og  medens 
jeg  nu  angreb  det  fødererede  Fodfolk  i  Fronten,  gik  Oberst 
Rosser  løs  paa  Fjenden  i  Flanken,  og  det  lykkedes  os  saaledes 
at  kaste  ham;  men  han  vedligeholdt  lige  fuldt  en 
levende  Ild,  og  det  var  saaledes  en  farefuld  Bestilling  at 
klatre  op  til  Toppen  af  Telegrafpælene  og  hugge  Traadene 
over.  En  ung  Knøs  paa  næppe  sytten  Aar  tilbed  sig 
imidlertid  frivillig,  benyttede  mine  Skuldre  som  Støttepunkt, 
klatrede  med  et  Egerns  Behændighed  op  paa  Pælen  og 
gjennemhuggede  med  sin  Sabel  Traaden,  der  nu  faldt  ned 
paa  Jorden;  den  brave  Knøs  slap  uskadt  ned  igjen,  skjønt 
flere  Kugler  rammede  Pælen,  medens  han  var  oppe  paa 
samme. 

Klokken  3  om  Morgenen  var  Ødelæggelsesværket  ved 
Catletts  Station  fuldendt,  og  der  blev  givet  Signal  til  Sam- 
ling og  Opbrud.  Alarmen  havde  udbredt  sig  over  en  stor 
Del  af  denne  fjendtlige  Fløj,  og  Tropper  vare  i  Fremrykning 
fra  de  forskjelligste  Retninger.  Trods  al  Forvirring  ved  det 
midnatlige  Angreb  var  vort  Udbytte  meget  stort;  vi  havde 

saaret  eller  dræbt  et  stort  Antal  Fjender,  gjort  400  Fanger, 
hvoriblandt  flere  Officerer,  opbragt  500  Heste,  ødelagt  flere 
Hundrede  Telte,  store  Forraad  og  lange  Vogntog  samt  taget 
500,000  Dollars  i  Banknoter  og  20,000  Dollars  i  Guld,  som 
forefandtes  hos  General  Popes  Kvartermester,  og  hvad  der 
var  det  vigtigste  af  alt,  vi  havde  frarøvet  den  fjendtlige 
General  hans  private  og  Tjenestepapirer,  som  gjorde  os  be- 
kjendte  med  hans  Hærs  virkelige  Størrelse,  Dispositionerne  for 
de  enkelte  Afdelinger  og  hans  hele  Felttogsplan.  Vort  Tab 
var  forholdsvis  ringe,  og  efter  en  hurtig  Marche,  som  kun 
blev  lidt  forsinket  ved  de  nedstrømmende  Regnmasser  og 
derved,  at  vi  maatte  svømme  gjennem  de  ellers  kun  nogle 
Tommer  dybe  Bække,  naaede  vi  Klokken  8  om  Morgenen 
Warrenton  med  vore  samtlige  Fanger  og  hele  vort  Bytte. 

Skjont  der  iudløb  Melding  om,  at  en  stærk  fjendtlig 
Afdeling  var  paa  vort  Spor,  og  skjønt  en  stærk  Kanonade 
fra  Jacksons  Stillinger  manede  til  Opbrud,  sloge  vi  os  dog 
nogen  Tid  til  Ro  i  den  lille  Stad;  thi  vare  gjennemblodte 
af  den  tolv  Timers  Regn  og  stivnede  af  den  kolde  Morgen- 
luft. De  venlige  Borgere  forsynede  os  rigelig  med  For- 
friskninger og  lyttede  med  højeste  Glæde  til  vore  For- 
tællinger om  det  heldige  Udfald  af  vort  Foretagende.  Jeg 
nød  med  største  Behag  en  fortræffelig  Kop  Kaffe,  som  blev 
rakt  mig  af  en  elskværdig,  fint  dannet  ung  Dame,  hvis  Be- 
kjendtskab  jeg  havde  stiftet  allerede  den  foregaaende  Dag. 
Da  hun  hørte,  at  vi  havde  fanget  Popes  Kvartermester,  lo 
hun  hj ærtelig  og  fortalte,  at  han  for  faa  Dage  siden  havde 
ligget  i  Kvarter  hos  hendes  Fader  og  da  havde  pralet 
af  Popes  herlige  Hær  og  paastaaet,  at  den  inden  Maanedens 
Udgang  vilde  være  i  Richmond,  medens  hun  havde  tilbudt 
ham  et  Væddemaal  om  en  Flaske  Champagne,  at  det  ikke 
vilde  gaa  i  Opfyldelse.  Nu  havde  hun  jo  aabenbart  tabt 
sit  Væddemaal,  da  Kvartermesteren  utvivlsomt  vilde  komme 
langt  hurtigere  til  Richmond,  end  han  havde  ventet,  og  bad 
mig  udvirke  Generalens  Tilladelse  til.  at  hun  maatte  afgjøre 

sin  Gjæld.  Stuart  gik  selvfølgelig  ind  paa  Spasen,  og  da 
vor  Kolonne  drog  forbi,  stod  Frokenen  i  Havedøren  med  en 
Flaske  Vin  i  Haanden  og  afgjorde  med  et  spottende  Smil 
sit  Væddemaal.  Kvartermesteren  optog  Spøgen  fra  den 
bedste  Side,  lod  Champagnen  smage  sig  vel  og  erklærede, 
at  han  altid  vilde  skatte  sig  lykkelig  ved  at  kunne  drikke 
paa  en  saa  smuk  Skabnings  Velgaaende. 

Snart  havde  vi  tabt  Warrenton  af  Sigte,  og  Solens 
glødende  Straaler  brede  endelig  gjennem  Skyerne  og  bragte 
Liv  og  Munterhed  tilbage  i  vore  gjennemblødte  og  for- 
frosne Rækker.  Da  vi  heniraod  Kl.  12  naaede  Skuepladsen 
for  den  formentlige  Kamp,  viste  det  sig  snart,  at  det  hele 
kun  havde  været  en  almindelig  Artillerifægtning,  og  da  vore 
Forfølgere  ogsaa  havde  gjort  Holdt  i  Warrenton,  fik  vi 
endelig  en  kort,  men  kjærkommen  Rasttid,  som  vi  be- 
nyttede til  at  sidde  af  og  fodre  vore  Dyr*).  Efter  at  jeg 
havde  skjænket  min  Hest  al  fornøden  Pleje  og  hældt  et  Par 
Potter  Vand  af  mine  Ridestøvler,  slog  jeg  mig  til  Ro  i 
Skyggen  af  et  mægtigt  Valnøddetræ  og  nød  nogle  Timers 
vederkvægende  Søvn,  hvoraf  jeg  kun  vaktes  ved  en  af  de 
sædvanlige  Kanonader.  Vi  lejrede  os  hele  Natten  paa 
samme  Sted,  og  da  Fjenden  ved  Daggry,  den  24de  Avgust, 
igjen  gik  frem  med  betydelig  Styrke,  ilede  vi  videre  til 
Rappahannock,  som  vi  fandt  højt  opsvulmet,  men  dog  heldig 
satte  over  Kl.  8  om  Morgenen. 

Medens  General  Stuart  begav  sig  til  Robert  Lees 
Hovedkvarter,  fik  jeg  Ordre  til  at  begive  mig  med  Staben 
og  Kurererne  til  Waterloobroen,  i  hvis  Nærhed  Resten  af 
vort  Rytteri    var  lejret.    Det    var  den  eneste  Bro,    der  var 


*)  Denne  betydelige  Strækning  var,  som  altid  af  Stuarts  Rytteri, 
tilbagelagt  i  forholdsvis  kort  Tid.  Opbruddet  fandt  Sted 
omtrent  Kl.  4  om  Morgenen  den  22de  Avgust,  og  Kl.  12  den 
23de  naaede  man  atter  Jacksons  Stillinger ,  i  alt  altsaa  32 
Timer,  i  hvilke  man  havde  tilbagelagt  en  Vej  af  over  13 
danske  Mil. 

bleven  frelst  for  Ødelæggelse,  og  den  var  derfor  af  stor 
Vigtighed  ved  de  fremtidige  Foretagender  langs  Rappahannock. 
Netop  da  vi  nærmede  os  Broen,  kom  en  Ordonnans  i  storste 
Hast  og  meldte,  at  en  stærk  fjendtlig  Styrke  af  alle  Vaaben- 
arter  var  i  Fremrykning  og  næppe  en  Fjerdingvej  fra 
Stedet.  Pladsen  som  ældste  Officer  ved  en  Stab  var  i  den 
konfodererede  Hær  meget  vigtig  og  ansvarsfuld,  General 
Stuart  havde  givet  mig  Anvisning  til  under  hans  Fraværelse 
at  træffe  alle  nødvendige  Foranstaltninger  i  hans  Navn,  og 
jeg  afsendte  derfor  strås  Befaling  til  Obersten  for  det 
nærmeste  Regiment,  syvende  Virginia-Ryttere,  om  skyndsomst 
at  rykke  frem  til  Floden,  lade  Folkene  sidde  af  og  tage 
Stilling  paa  de  skovbevoxede  Klipper  ved  begge  Flodbredder. 
Selv  ilte  jeg  tilbage  til  Artilleriet,  som  kom  et  Stykke  bag 
efter  03,  medtog  strax  de  to  forste  Kanoner,  jeg  traf  paa, 
og  naaede  Broen  lige  tids  nok  til  at  modtage  den  frem- 
rykkende fjendtlige  Kolonne  med  en  virksom  Kanonade  fra 
de  lette  Haubitser,  hvad  da  ogsaa  stoppede  de  federe  rede  i 
nogle  Øjeblikke.  Dog  meget  snart  kastedes  Skytterne  frem, 
og  understottet  af  sine  Batterier  aabnede  den  hele  Linje  en 
heftig  Ild,  som  tappert  besvaredes  af  mine  to  Haubitser. 
I  denne  kritiske  Stilling  befandt  Sagerne  sig,  da  General 
Stuart,  hvem  jeg  havde  underrettet  om  Forholdet,  indfandt 
sig  med  Forstærkninger;  han  var  vel  tilfreds  og  takkede 
mig,  fordi  jeg  havde  frelst  Broen.  Fægtningen  vandt 
imidlertid  i  Udstrækning,  Fjenden  bragte  flere  Infanteri- 
brigader og  nye  Batterier  frem,  og  paa  vor  Side  var  hele 
det  ridende  Artilleri  indtruffet  og  sendte  sine  dødbringende 
Hilsener  til  de  fjendtlige  Rækker.  To  Gange  lykkedes  det 
Fjenden  at  antænde  Broen  med  Brandgranater,  men 
Flammerne  bleve  strax  slukkede  af  vore  brave  Folk;  gjen- 
tagne  Gange  stormede  deres  Kolonner  frem  i  Løb  og  naaede 
næsten  frem  paa  vor  Side  af  Floden;  men  hver  Gang  bleve 
de  kastede  ved  den  velrettede  Ild  fra  vore  Skytter  og 
Skytset,   som   stod    tæt  sammen    paa   den  snævre  Vej,    og 


158  Rytterfærd  og  Rytterkampe. 

Fjenden  maatte  lade  sine  dede  og  saarede  i  Stikken.  Nat- 
tens Mørke  standsede  Fægtningen,  og  vi  bleve  med  ringe 
Tab  Herrer  over  Stillingen,  og  det  over  for  en  i  Tallet 
betydelig  overlegen  Fjende.  Tidlig  den  25de  Avgust  be- 
gyndte Kampen  paa  ny,  og  vi  havde  flere  Timers  varmt 
Arbejde,  til  vort  Fodfolk  aflaste  os  henimod  Kl.  11  om 
Formiddagen,  hvorved  vi  endelig  fik  Lejlighed  til  at  ud- 
hvile os  lidt. 

Som  alt  omtalt,  indeholdt  vore  spolia  opima  fra  Catletts 
Station  ogsaa  Banknoter  og  Guld.  Byttet  var  indpakket  i 
tunge  stærke  Jærnkasser,  som  vi  ikke  havde  Nøglerne  til, 
og  det  var  derfor  ingen  let  Sag  at  aabne  disse  Gjemmer. 
Det  blev  en  behagelig  Beskæftigelse  under  denne  vor  første 
Hviletid  at  undersøge  hele  General  Popes  Skat.  Vore  Folk 
havde  allerede  længe  hamret  omkring  paa  Pengekasserne 
uden  at  komme  til  Ende  dermed,  da  General  Stuart  leende 
henvendte  sig  til  mig  og  sagde:  »Naar  ingen  kan  aabne 
disse  faste  Kasser,  maa  vi  ty  til  Major  Armstrongs  Hjælp« 
(det  var  et  Øgenavn,  han  havde  tillagt  mig).  Jeg  gik  ind 
paa  Spøgen  og  aabnede  med  et  Par  tunge  Øxeslag  Penge- 
kasserne under  høj  Jubel  fra  Soldaterne,  som  med  deres 
sædvanlige  Nysgjerrighed  havde  slaaet  en  vid  Kreds  omkring 
os.  To  Kasser  udmærkede  Cigarer,  som  Popes  Kvarter- 
mester havde  gjemt  paa  dette  sikre  Sted,  sandsynligvis  som 
Posekigerne  ved  de  franske  Toldgrænser  »pour  fumigation 
lui  méme«,  tilfaldt  mig  ved  Byttets  Deling,  som  man  kan 
tænke  sig,  en  stor  Luxus  for  en  Mand,  der  i  lang  Tid 
havde  maattet  savne  en  duftende  Havanna. 

Om  Aftenen  blev  jeg  sendt  over  til  Robert  Lees  Hoved- 
kvarter for  at  overbringe  ham  Popes  Papirer  og  Depecher. 
Generalen  opfordrede  mig  til  at  dele  hans  simple  Maaltid, 
og  jeg  maatte  meddele  ham  Enkelthederne  ved  vort  sidste 
Strejftog,  der  levende  interesserede  ham.  Det  voldte  de 
unge  Officerer  ved  Hovedkvarteret  stor  Morskab,  da  man 
udfandt,    at  en   af  de  Fanger,   vi  havde  gjort  ved  Catletts 

Station,  og  som  jeg  under  en  Kurers  Bevogtning  havde 
bragt  med  —  vi  vilde  nemlig  skille  os  af  med  vore  samt- 
lige Fanger  — ,  var  en  ganske  kon  Dame,  som  havde 
maskeret  sig  i  en  fodereret  Soldats  fulde  Uniform.  For  at 
følge  sin  krigerske  Ægtefælle  havde  hun  ladet  sig  hverve 
til  menig  Soldat  ved  samme  Kompagni,  og  nu  bad  hun 
inderlig  om,  at  man  af  Hensyn  til  hendes  Kjøu  vilde  skille 
hende  fra  de  øvrige  Fanger.  Det  blev  dog  afgjort,  at  denne 
moderne  Jeanne  d'Arc  foreløbig  skulde  dele  sine  Kammeraters 
Skæbne,  og  at  den  endelige  Afgj oreise  forbeholdtes  Myndig- 
hederne i  Richmond. 

Under  de  her  skildrede  Begivenheder  var  ogsaa  Longstreets 
Korps  marcheret  fra  Richmond  til  Culpepper  og  besatte  den 
hele  Linje  langs  Rappahannock  over  for  den  fødererede  Hær. 
Jacksons  Tropper  derimod  bleve  uden  nogeu  Opsigt  trukne 
bort  fra  Fronten  og  marcherede  afsted  hele  Eftermiddagen, 
hvorhen  vidste  kun  Robert  Lee  og  hans  Generalløjtnant. 
Jeg  vendte  tilbage  til  General  Stuart  med  Marcheordrer  for 
ham  selv  og  største  Delen  af  Rytteriet. 

Vi  fulgte  umiddelbart  i  Hælene  paa  Jacksons  Tropper, 
som  ved  deres  overordentlig  hurtige  Bevægelser  havde  er- 
hvervet sig  Tilnavnet  »Hærens  Fodrytteri«.  Nu  forte  den 
store  General  sit  Armékorps  til  et  Flankeangreb  mod  Nord- 
statshæren,  et  Angreb,  som  blev  kronet  med  saa  glimrende 
Held,  at  Popes  hele  Felttog  var  aldeles  forfejlet;  men  Ge- 
neral Stuart  og  hans  Ryttere  kunde  ogsaa  tilskrive  sig  en 
stor  Del  af  Æren;  thi  det  var  dem,  som  havde  givet  de 
nødvendige  Oplysninger  ved  vort  nylig  omtalte  Angreb  paa 
Catletts  Station.  Vor  Kolonne,  der  bestod  af  omtrent  6000 
Heste  og  det  lette  Artilleri,  brød  op  ved  Daggry,  gik  over 
Rappahannock  og  marcherede  den  hele  Dag  med  stor  For- 
sigtighed videre  gjennem  tætte  Skove  og  ad  snævre  Side- 
veje, der  ofte  nødte  os  til  at  ride  Mand  efter  Mand.  Sent 
ud  paa  Eftermiddagen  indhentede  vi  Jacksons  Korps,  men  fort- 
satte vor  Ridt    videre   til  Gainsville,    som    vi   naaede    ved 

Nattens  Frembrud  efter  at  have  tilbagelagt  8V2  danske  Mil 
paa  denne  ene  Dag.  Jeg  blev  her  ladt  tilbage  med  en 
Eskadron  for  at  vedligeholde  Forbindelsen  med  Jackson, 
medens  det  øvrige  Rytteri  fortsatte  Vejen  videre  til  Briston- 
Station,  lige  i  Ryggen  paa  Popes  Hær.  Den  næste  Morgen 
ilede  jeg  med  min  Eskadron,  saa  hurtig  Hestene  kunde 
strække  ud,  efter  Stuart;  thi  Kanontordenen  lød  over  til  os 
fra  Manassas-Junction,  en  vigtig  Station,  hvor  en  Sidebane 
udgaar  fra  Orange-Alexandria-Jærnbanen ;  vor  Vej  førte  os 
over  den  lille,  men  mindeværdige  Bæk  Bull-Run,  nær  det 
Sted,  hvor  det  første  Slag  blev  udkæmpet  i  Krigen,  og  hen- 
imod  Kl.  9  om  Formiddagen  naaede  vi  frem  til  Manassa- 
Stationen. 

(Fortsættes.) 

C.  H. 


Livia, 

Korns  forste  Kejserinde*). 


Jjivia  Drusilla  nedstammede  fra  Claudiernes  højadelige 
Slægt,  denne  stolte,  haarde  og  ubøjelige  Race,  som  med 
uudslettelige  Træk  har  indskrevet  sit  Navn  i  Roms  Hi- 
storie. Hendes  Fader  hed  Claudius  Pulcher,  men  antog 
Navnet  Livius  Drusus  Claudianus,  da  han  ved  Adoption  var 
gaaet  over  i  Livius  Drusus's  Slægt.  Om  denne  Mand  vide 
vi  ikke  meget;  han  skildres  kun  som  pengebegjærlig  og 
slet.  Efter  forst  at  have  hyldet  Cæsar  stillede  han  sig  efter 
dennes  Mord  paa  Republikanernes  Side  og  blev  derfor  senere 
af  Octavian  og  hans  Kollegaer  i  Triumviratet  erklæret  fred- 
løs; han  kæmpede  i  Slaget  ved  Philippi  under  Brutus  og 
fulgte  efter  Nederlaget  sin  Feltherres  Exempel,  i  det  han, 
for  stolt  til  at  tiltrygle  sig  Sejrherrernes  Naade,  i  sit  Telt 
stødte  sig  Sværdet  i  Brystet.  Livia  talte  16  Aar,  da  hendes 
Fader  saaledes  endte  et  uhæderligt  Liv  ved  en  ærefuld 
Ded,  og  var  allerede  den  Gang  formælet  med  Tiberius 
Claudius  Drusus  Nero,  en  Efterkommer  af  hin  Appius 
Claudius  Cæcus,  som  i  Pyrrhus's  Dage  havde  vundet  sig  et 
stort  Navn. 


*)   Kilder:  Svetonius:  Vitæ  Cæsarum  (Augustus  et  Tiberius). — 

LTacitus:  Annales,  passim.  —  Dio  Cassius:  45 — 57,  pas- 
sim. —  Vel  lejus  Pater  culus  :  Historia  Romana,  2den  B. — 
Merivale:  History  of  the  Roman  empire.  5dje— 5te  Bind. 
London  1865.  —  Stahr:  Romische  Kaiserlrauen.  Berlin  1865.— 
Beulé:  Auguste  et  sa  famille.  Paris  1867. 
Historisk  Arkiv.      1879.     II.  11 


Ig2  Livia,  Roms  første  Kejserinde. 

Livias  Ungdom  var  ikke  lykkelig.  Faa  Maaneder  efter 
hendes  Faders  blodige  Endeligt  havde  hun  født  sin  Ægte- 
fælle en  Søn,  den  senere  Kejser  Tiberius*);  men  snart  efter 
blev  hun  indviklet  i  Borgerkrigens  Rædsler ;  hendes  Mand  havde 
tjent  under  den  store  Cæsar  som  Qvæstor  og  i  den  Alex- 
andrinske  Krig  som  Chef  for  Flaaden  ikke  lidet  bidraget  til 
Sejren.  Til  Løn  havde  han  faaet  Pontifexembedet  og  Til- 
synet med  de  galliske  Kolonier;  men  ogsaa  denne  Claudier 
lønnede  den  store  Mand  med  Utaknemmelighed,  i  det  han 
traadte  over  til  hans  Mordere  og  endogsaa  i  Senatet  fore- 
slog, at  der  skulde  tilkjendes  dem  en  offentlig  Belønning. 
1  den  perusinske  Krig  sluttede  han  sig  til  Triumviren 
Marcus  Antonius's  Broder,  Lucius  Antonius,  og  flygtede 
efter  sit  Partis  Nederlag  fra  Præneste,  efter  et  mislykket 
Forsøg  paa  at  kalde  Campaniens  Beboere  til  Vaaben,  først 
til  Sextus  Pompejus,  senere  til  Marcus  Antonius  i  Ægypten. 
Da  denne  imidlertid  ved  Forliget  i  Brundisium  havde  udsonet 
sig  med  sin  politiske  Modstander  Octavian,  vendte  Drusus 
Nero  tilbage  til  Rom. 

Paa  alle  Drusus  Neros  besværlige  og  farefulde  Rejser 
var  den  unge  Livia  med  sin  lille  Søn  Tiberius  ham  en  tro 
Ledsagerinde.  Ved  Rømningen  af  Neapel,  da  de  to  Ægte- 
fæller bleve  tvungne  til  at  unddrage  sig  deres  Fjenders 
Overfald  ved  en  ilsom  Flugt,  bar  Moderen  selv  sit  Barn  paa 
Armen,  og  nær  havde  dette  ved  sin  Graad  røbet  deres  Skjule- 
sted for  deres  Forfølgere;  kun  med  Magt  kunde  hendes  Led- 
sagere frarive  hende  den  lille  Dreng  for  at  lette  hendes 
Flugt.    I  Lakedæmon  undgik  hun  kun  med  Nød  og  næppe  en 


*)  Plinius  fortæller,  at  da  Livia  første  Gang  følte  sig  Moder  og 
længselsfuldt  ønskede  at  føde  en  Søn  til  Verden,  betjente  hun 
sig  af  følgende  Varsel:  hun  varmede  et  Hønseæg  i  sin  Barm 
og  vedblev  at -bolde  det  i  varm  Temperatur,  dels  ved  sit  eget, 
dels  ved  sin  Ammes  Bryst,  indtil  det  var  udruget.  Til  sin 
store  Glæde  saae  hun  en  Hanekylling  pippe  frem  af  Ægget. 
Slig  Overtro  var  noget  ganske  almindeligt,  og  selv  Augustus 
var  alt  andet  end  fri  derfor. 

ny  Livsfare,  da  de  flygtende  under  deres  natlige  Rejse  stødte 
paa  en  Skovbrand,  som  saaledes  truede  hele  Rejseselskabet, 
at  Livia  kun  undkorn  med  forbrændte  Klæder  og  afsviet 
Hovedhaar. 

Livia  var  18  Aar  gammel,  da  hun  med  sin  Ægtefælle 
vendte  tilbage  til  Rom,  hvor  hendes  almindelig  beundrede 
Skjonhed  og  Ynde  og  hendes  mange  overstaaede  Farer  fængslede 
den  sejrrige  Triumvir  Octavians  Opmærksomhed.  Triuni- 
viren,  som  kun  var  alt  for  modtagelig  for  saadanne  Egen- 
skaber og  en  lidenskabelig  Elsker  af  smukke  Kvinder,  følte 
sig  snart  uimodstaaelig  tiltrukken  af  Livias  Yndigheder;  vel 
var  han  allerede  formælet  med  Scribonia,  som  havde  født 
ham  en  Datter,  den  beromte  Julia;  men  dette  Ægteskab, 
som  var  sluttet  af  rent  politiske  Bevæggrunde,  forekom  den 
forelskede  Octavian  ikke  nogen  væsentlig  Hindring  for  et 
nyt  Giftermaal.  Livia  var  en  kold  Natur,  men  ærgjerrig, 
herskesyg  uden  Lige,  og  den  24aarige  Octavian,  Cæsars 
lykkelige  Arving,  var  Herre  over  Halvdelen  af  det  romerske 
Rige.  Hvilke  højtflyvende  Planer  maatte  ikke  en  saadan  For- 
bindelse opvække  hos  hende!  Saaledes  skete,  hvad  der 
under  saadanne  Omstændigheder  maatte  ske,  skjønt  selv 
Tacitus  drager  Livias  virksomme  Andel  i  dette  Rænkespil  i 
Tvivl*).  Octavian  sendte  Scribonia  et  Skilsmissebrev,  og 
Drusus  Nero  opløste  sit  Ægteskab  med  Livia  og  skjænkede 
hende  til  den  almægtige  Triumvir.  Det  romerske  Samfund 
var  alt  for  vant  til  slige  Skilsmisser,  til  at  det  skulde  tage 
noget  Anstod;  men  Livia  gik  allerede  i  sit  andet  Svanger- 
skabs sjette  Maaned,  da  Octavian  vilde  indfore  hende  i  sit 
Hns.  Dette  stred  mod  romersk  Skik;  da  hun  allerede  kort 
efter  sit  ny  Ægteskab  nedkom  med  en  Søn,  hørte  man  i 
de  fornemme  Kredse  en  græsk  Vittighed:  »Hvem  Lykken 
søge  vil,  Tremaanedsborn  den  skjænker«.  Endnu  i  senere 
Tider  synes  det  et  underfaldt  Spil  af  Skæbnen,  at  Livia  var 


" 


*)  incertum  an  invitara. 

11* 

bestemt  til  i  et  halvt  Aarhundrede  at  blive  den  Mands 
Livsledsagerinde,  for  hvem  hun  kort  i  Forvejen  med  egen 
Livsfare  var  flygtet  som  for  sin  grummeste  Fjende.  Ved 
Formælingshøjtideligheden  forefaldt  en  lille  artig  Scene,  i 
det  en  af  Livias  Pager  —  de  fornemme  Rornerinder  plejede 
at  have  halvvoxne,  smukke  Drenge  omkring  sig  —  ved  sin 
Indtrædelse  saae  sin  Herskerinde  ligge  til  Bords  hos  Octa- 
vian,  langt  fra  sin  forhenværende  Ægteherre,  som  ogsaa 
var  tilstede.  Forundret  gik  han  hen  til  hende  og  lod  de 
naive  Ord  falde:  »Hvad  gjer  du  her,  Herskerinde?  din 
Gemal  er  jo  hist!« 

Plinius  den  ældre  fortæller  et  andet  interessant  Træk 
fra  den  Tid,  da  Livia  blev  formælet  med  Octavian.  En  Ørn 
kastede  højt  fra  Luften  en  blændende  hvid  Høne  i  hendes 
Skjød;  hun  forbavsedes  endnu  mere  ved  at  se,  at  Hønen, 
som  ikke  havde  taget  nogen  Skade  under  Rovfuglens  Kløer, 
bar  en  Lavrbærgren  i  Næbbet.  Tegntyderne,  som  man  ad- 
spurgte om  dette  mærkelige  Jærtegn,  bød  at  opklække 
Fuglens  Yngel  og  plante  Lavrbærgrenen,  som  skød  Rod  og 
i  Tidernes  Løb  formerede  sig  til  en  hel  Lavrbærlund, 
hvoraf  Augustus  og  de  senere  Kejsere  ved  deres  Triumfer 
bare  en  Gren  i  Haanden  og  en  Krans  om  Hovedet. 

Det  Barn,  som  Livia  fedte  til  Verden,  og  som  efter 
Faderen  fik  Navnet  Claudius  Drusus  Nero,  sendte  Octavian 
tilbage  til  dets  Fader  og  noterede  i  sin  Dagbog:  »I  Dag 
fødte  min  Gemalinde  Livia  mig  en  Dreng,  som  jeg,  Cæsar 
lod  overgive  til  hans  Fader  Nero«.  Dog  det  Rygte  gik  i 
det  talelystne  Rom,  at  den  lille  Drusus  var  en  Søn  af  Oc- 
tavian, avlet  med  Livia  i  Ægteskabsbrud.  Da  Faderen  snart 
efter  døde,  indsatte  han  Triumviren  til  Formynder  for  begge 
sine  Sonner. 

Livia  besad  sjældne  Egenskaber.  Man  indgyder  ikke 
en  Mand  som  Octavian  en  dyb  og  varig  Lidenskab  uden  at 
fortjene  at  indgyde  den.  Vi  vide  af  hendes  Billeder,  at  hun 
var  smuk,  maaske  sin  Tids  skjønneste  Romerinde;  men  hun 

besad  tillige  en  sjælden  Klogskab  og  Dannelse.  Hun  elskede 
Videnskab,  Poesi  og  Kunst;  hun  har  bevist  det  ved  de 
mange  Mindesmærker,  hun  har  ladet  opføre,  og  ved  de 
smagfulde  Kunstværker,  hvormed  hun  omgav  sig  paa  sine 
Villaer.  Hun  besad  Aand,  Koldblodighed,  det  var  en  over- 
legen Karakter  i  Ordets  fulde  Betydning.  Historieskriverne 
Tacitus  og  Dio  Cassius,  som  haardest  havde  angrebet  hendes 
Minde,  have  fremført  svære  Beskyldninger,  der,  hvis  de  vare 
sande,  vilde  stemple  hende  som  den  snedigste  Forbryderske. 
Dog  de  melde  kun  om  Rygter  og  bevise  intet;  hvis  hun 
har  fortjent  disse  Beskyldninger,  har  hun  forstaaet  at  dække 
sig  bag  et  aigjennemtrængeligt  Slør,  som  Historikeren  vist- 
nok aldrig  vil  løfte.  Det  var  en  kold,  uigjennemtrængelig, 
rænkefuld  Karakter,  uden  Sanselighed,  og  hendes  uplettede 
Kyskhed  —  et  Særsyn  paa  disse  Tider  —  kostede  hende 
maaske  ikke  meget;  thi  hun  sigtede  hojere. 

Næppe  var  hun  traadt  ind  i  Octavians  Hus,  forend  hun 
udslettede  Skandalen  ved  sit  ny  Ægteskab  og  omgav  sig 
med  et  Skin  af  Ærbarhed  og  ægte  Kvindelighed;  hun  førte 
et  simpelt  værdigt  Liv,  fjærnede  al  Luxus  og  Pragt  fra  sin 
Person  og  spandt  selv  Uld  til  sin  Mands  Klæder. 

I  sin  Omgang  med  sin  Ægteherre  bar  hun  en  til- 
trækkende Elskværdighed,  Føjelighed  og  Blidhed  til  Skue. 
Tacitus  bruger  det  Udtryk  om  hende  »uxor  facilis« ;  hun 
lukkede  sine  Øjne  for  hans  hyppige  Brud  paa  den  ægte- 
skabelige Troskab.  Hvad  formaar  en  begavet  Kvinde  ikke 
over  den,  hvis  Existens  hun  deler  i  en  lang  Række  af  Aar? 
I  mere  end  50  Aar  stod  Livia  ved  Octavians  Side  og  har 
udøvet  en  mægtig  Indflydelse  over  sine  Omgivelser  og  frem- 
for alt  over  sin  kejserlige  Gemal.  Under  sit  skjønne  og 
blide  Ydre  skjulte  denne  store  Kvinde  en  utæmmelig  Ær- 
gjerrighed  og  Herskesyge;  hendes  skarpe  politiske  Blik 
bragte  hende  i  den  inderligste  Forbindelse  med  den  stats- 
kloge Augustus,  og  deres  urokkelige  og  varige  Forbindelse 
hvilede  paa  den  faste  Grundvold  af  deres  beslægtede  Natur. 

Paa  den  unge  voldsomme,  blodtørstige  Octavius's  Overgang 
og  Forvandling  til  den  blide,  selvbeherskede,  hyklerske  Au- 
gustus har  Livia  sikkerlig  ikke  været  uden  Indflydelse. 
Heller  ikke  har  hun  forgjæves  været  Moder  til  Kejser  Ti- 
berius,  hvem  Historien  kan  opstille  som  et  fuldendt  Mønster 
paa  Forstillelse  og  Hykleri,  og  uden  Grund  var  det  ikke,  at 
Caligula,  som  kj endte  hende,  kaldte  sin  Oldemoder  »Ulysses 
i  Skjorter«  (Ulixes  stolatus). 

Livias  Ægteskab  med  Augustus  var  og  blev  barnløst. 
Saaledes  blev  Udsigten  til  hendes  Slægts  Tronfølge  fra 
denne  Side  afskaaren,  og  hun  maatte  finde  sig  i,  at  hendes 
Husbond  i  sin  ængstelige  Stræben  for  at  vedligeholde  sit 
Dynasti  forlovede  sit  eneste  Barn,  sin  14aarige  Datter  Julia 
af  første  Ægteskab  med  Scribonia,  med  sin  Søstersøn  Mar- 
cellus, hvem  han  adopterede  som  Søn;  men  dette  Ægteskab 
var  af  kort  Varighed.  Den  unge  begavede  Tronarving  var 
af  svageligt  Helbred  og  dede  ved  Badestedet  Bajæ,  førend 
han  havde  fyldt  sit  tyvende  Aar.  Hans  Moder  Octavia, 
Triumviren  Marcus  Antonius's  ædle,  men  ulykkelige  Ægte- 
fælle, Kejserens  højtelskede  Søster,  der  i  Kang  og  Ære  var 
stillet  lige  med  Livia,  hengav  sig  til  den  dybeste  Smerte, 
da  hendes  haabefulde  Sen,  til  hvem  hun  havde  knyttet  de 
stolteste  Forhaabninger,  sank  i  en  tidlig  Grav.  Vi  have  et 
paalideligt  Vidnesbyrd  herom  hos  Seneca;  skjønt  omringet 
af  Børn  og  Børnebørn  kunde  Moderen  aldrig  glemme  den 
dyrebare  Søn ;  altid  gik  hun  i  Sørgedragt,  aldrig  taalte  hun, 
at  Sønnens  Navn  omtaltes  i  hendes  Nærværelse,  eller  havde 
noget  Billede  af  ham  omkring  sig;  hun  indesluttede  sig  i 
sin  Ensomhed  i  sit  Palads  og  døde  1 0  Aar  efter  ham.  Der 
er  en  smuk  Fortælling  eller  Legende  om  en  Scene  fra  denne 
Tid  fra  Paladset  paa  Palatinerhøjen.  Digteren  Virgil  fore- 
læser sine  udødelige  Vers  (Æneiden  6,  682)  til  Marcellus's 
Ære  for  Kejseren  og  Søsteren;  pludselig  besvimer  den 
dybt  nedbøjede  Moder,  og  selv  Augustus  faar  Taarer  i  Øjet 

og  betaler  den  ædle  Digter  en  Sum  af  omtrent  2000  Kroner 
for  ethvert  af  hans  Vers. 

Allerede  ved  dette  første  Dødsfald  i  Kejserfamilien  om- 
tales det  Rygte,  at  Livia  var  dets  Aarsag.  Dog  den  eneste 
Forfatter,  som  taler  derom,  Dio  Cassius,  skjænker  det  ingen 
Tiltro.  »Man  gav  Livia  Skyld«,  siger  han,  »for  Marcellus's 
Død,  fordi  denne  var  bleven  foretrukken  for  hendes  egne 
Sønner;  men  denne  Mistanke  er  tvivlsom,  da  dette  Aar  og 
det  følgende  var  i  høj  Grad  usundt  og  krævede  mange 
Ofre«.  Tacitus  anforer  ikke  nogen  direkte  Beskyldning,  men 
lader  blot  de  betydningsfulde  Ord  falde  i  Anledning  af  den 
fejrede  Germanicus's  Triumf:  »Folkets  Kjærlighed  skal  lige 
saa  lidt  bringe  Lykke  til  denne  som  fordum  til  hans  Onkel. 
Marcellus,  thi  Romerfolket  har  intet  Held  med  sine  Ynd- 
linge«. Hvis  Kejserinden  har  begaaet  denne  Forbrydelse, 
nød  hun  ikke  noget  godt  deraf;  thi  endnu  i  samme  Aar 
saae  hun  den  barnløse  Marcellus's  Enke,  Prinsesse  Julia,  for- 
mælet med  den  mægtige  og  indflydelsesrige  General  og 
Minister,  Kejserens  højre  Haand,  Marcus  Vipsanius  Agrippa, 
og  af  dette  Ægteskab  fremblomstrede  i  de  næste  ni  Aar  5 
Born,  3  Sønner,  Cajus.  Lucius  og  Agrippa  Postumus,  og  to 
Døtre,  Agrippina  den  ældre  og  Julia  den  yngre.  Saaledes 
stod  en  uoverstigelig  Skillemur  mellem  Livia  og  de  dristige 
Forhaabninger,  som  hun  maatte  nære  for  sine  to  Sønner. 

Agrippa,  Helten  fra  Actium-Slaget,  en  Mand  af  dristig, 
energisk  Aand  og  dygtige  solide  Egenskaber,  havde  fra  en 
lav  og  ubekjendt  Fødsel  svunget  sig  op  til  den  uhyre  Højde 
i  Tronens  umiddelbare  Nærhed.  Han  havde  været  Augustus's 
tro  Medarbejder  ved  Kejserdømmets  Grundlæggelse  og  blev 
mere  og  mere  Kejserens  Medregent.  Folket  vænnedes  dag- 
lig til  i  den  daværende  Tids  største  Krigshelt  og  dygtigste 
Statsmand  at  se  Augustus's  Efterfølger.  Livia  havde 
klogelig  søgt  at  sikre  sig  denne  Mands  Gunst,  hun  ned- 
lod  sig   til   at   anmode    om    hans  Datter   af  forste  Ægte- 

skab,  Vipsania*),  for  sin  ældste  Søn  Tiberius.  Ægteskabet 
kom  virkelig  i  Stand ,  og  Agrippas  Datter  fødte  snart  sin 
Ægteherre  et  Barn,  Drusus,  Tiberius's  første  og  eneste  Søn. 
Da  døde  pludselig  Agrippa  i  Campauien  midt  i  sin  kraftige 
Alder  og  fulde  Virksomhed ;  den  første  Plads  efter  Kejseren 
var  tom,  og  Kejserdatteren,  den  udsvævende  Julias  Haand 
var  igjen  fri.  Nu  dukkede  Haabet  atter  frem  for  den 
ærgjerrige  Livia,  og  nu  arbejdede  hun.  Tiberius  levede 
lykkelig  med  Vipsania,  som  maaske  havde  arvet  Moderens 
elskværdige  muntre  Sind  og  allerede  igjen  var  svanger,  da 
Kejserinden  traadte  til  og  bød  ham  skille  sig  fra  hende  og 
ægte  Julia  for  at  indtage  Agrippas  Plads;  Kejseren  havde, 
skjønt  modstræbende,  ledet  af  Livias  Overtalelser  allerede 
givet  sit  Samtykke.  Opdraget  i  stræng  Underdanighed  for 
Rigets  Overhoved  gav  den  sky  og  mistroiske  Tiberius  efter 
for  Moderens  Bønner,  sendte  med  Taarer  sin  elskede  Vipsania 
Skilsmissebrevet  og  rakte  Julia  sin  Haand. 

Livia  havde  saaledes  naaet  sit  Maal  og  bragt  sin  Søn 
i  nær  Forbindelse  med  den  regerende  juliske  Slægt,  og  hendes 
moderlige  Stolthed  smigredes  ikke  lidet  ved  hendes  to 
krigsdygtige  Sonners  Bedrifter,  som  forherligede  det  romerske 
Navn  hos  de  nordlige  Barbarer;  men  to  Aar  senere  ramtes 
ogsaa  hun  af  et  haardt  Slag;  hendes  Søn,  hendes  kjæreste 
Barn,  den  højtbegavede,  aabenhj ærtede,  elskværdige  Drusus, 
som  havde  vundet  alles  Hj ærter,  døde  brat  midt  i  sin  Krigs- 
berømmelse,  som  Følge  af  et  Fald  med  Hesten.  Da  den  ældre 
Broder  Tiberius  i  den  dybe  Vinter  ankom  til  det  nuværende 
Pavia,  hvor  det  nedbøjede  Kejserpar  modtog  Sønnens  af- 
sjælede. Legeme,  strømmede  hele  Italien  sammen  for  at  se 
det;  overalt  brændte  Baalene,  og  overalt  lød  Sørgesange  ved 
den  højtelskede  Krigers  Baare.  Ogsaa  Livia  sørgede,  men 
hun    skjulte    sin    Smerte    for   Verden    og    beherskede    dens 


*)   Agrippa  havde  først  været  formælet  med   en  Datter  af  Pom- 
ponius  Atticus,  Ciceros  Ven. 

Udbrud*);  hun  laante  Øre  til  Filosofiens  Trøstegrunde,  og 
Filosofen  Areius,  Augustus's  Ven,  blev  ikke  uden  Indflydelse 
paa  hendes  saarede  Sjæl. 

En  Begivenhed  indtraf  snart  efter,  som  maaske  ikke  foraar- 
sagede  hende  mindre  Græmmelse,  hendes  Son  Tiberius's  fri- 
villige Tilbagetræden  fra  sin  hoje  Stilling  i  Staten  og 
Selvforvisning  til  Øen  Rhodos.  Motivet  til  dette  sælsomme 
Skridt  er  dunkelt,  maaske  hans  ulykkelige  Ægteskab  med 
Julia,  eller  snarere  Forstemthed  og  Misundelse  over  Cajus 
og  Lucius,  Agrippas  Sønners  Stigen  i  Kejserens  Gunst  og 
Nærmelse  til  Magten.  Ved  sin  Bortgang  fra  Rom  syntes 
Tiberius  at  oplose  det  ham  paatvungne  Ægteskab  med 
Kejserdatteren  og  paadrog  sig  sin  mægtige  Svigerfaders 
Vrede;  Livia  maatte  opbyde  hele  sin  Klogskab  og  Vel- 
talenhed for  at  afholde  Augustus  fra  det  yderste  Skridt, 
og  kun  med  Meje  lykkedes  det  hende  at  redde  Skinnet  for 
den  i  Unaade  faldne  Son,  i  det  hun  hos  sin  kejserlige  Gemal 
udvirkede  for  ham  Titel  og  Værdighed  som  befuldmagtiget 
Legat.  Til  en  Tilbagekaldelse  var  Augustus  ikke  til  at  be- 
væge, selv  ikke  da  Tiberius  efter  Julias  Fald  og  vanærende 
Forvisning,  nedlod  sig  til  at  bede  derom.  Endelig  da  Cajus 
Cæsar,  Agrippas  og  Julias  ældste  Son,  nu  med  sin  Broder 
Lucius  adopteret  af  Kejseren  og  staaende  Tronen  nærmest, 
hørte  op  med  at  modsætte  sig  Stiffaderens  Tilbagekomst, 
gav  Kejseren  efter  for  Livias  Bønner.  Næppe  var  Tiberius 
vendt  tilbage  fra  sit  syvaarige  Ophold  paa  Rhodos,  da  først 
den  yngre  af  begge  Tronarvingerne,  den  18aarige  Lucius  i 
Massilia  og  18  Maaneder  efter  deu  3  Aar  ældre  Broder 
Cajus,  Augustus  Yndling,  i  Limyra  i  Lykien  bortreves  ved 
en  tidlig  Dod.  Dio  Cassius's  Skildring  af  begge  disse  unge 
Mennesker  er  ikke  fordelagtig;  han  betegner  dem  som  for- 
kjælede,  ved  Smigreri  fordærvede,  overmodige  Prinser,  hvis 


*)   Seneca   kalder  hende   ved   denne  Lejlighed  i  Modsætning  til 
Octavia:  maxima  femina. 

tidlige  Udsvævelser  foraarsagede  den  aldrende  Augustus  stor 
Bekymring.  Om  Cajus's  tidlige  Død  lyder  hans  Beretning 
i  Korthed  saaledes:  Cajus  var  af  Kejseren  bleven  sendt  til 
Asien  for  der  at  tjene  sine  Sporer  som  Feltherre;  ved  Be- 
lejringen af  Byen  Artagira  i  Armenien  blev  han  saaret  ved 
et  snigmordersk  Angreb,  Saaret  forværredes  bestandig,  og 
hans  Forstand  syntes  at  have  lidt.  Han  rettede  omsider 
den  Bon  til  Kejseren,  at  han  maatte  nedlægge  sin  Befaling 
som  Imperator,  en  Titel,  han  havde  antaget  efter  den  oven 
nævnte  Bys  Indtagelse,  og  leve  et  Steds  i  Orienten  i  dybeste 
Tilbagetrukkenhed.  Prinsens  første  Bøn  gav  Augustus  efter 
for  og  lod  Senatet  bekræfte  den ;  men  den  anden  afslog  han. 
Cajus  stred  længere  Tid  imod.  »Hellere,«  sagde  han,  »vil 
jeg  blive  gammel  og  graa  i  en  Afkrog  af  Verden  end  vende 
tilbage  til  Rom«,  dunkle  og  gaadefulde  Ord,  som  maaske 
sigte  til  Tiberius's  Tilbagekomst  og  tilbagevendende  Ind- 
flydelse ved  Hoffet  i  Rom.  Endelig,  hedder  det,  bekvemmede 
den  syge  Prins  sig  til  at  efterkomme  Kejserens  udtrykkelige 
Befaling,  men  døde  paa  Vejen  i  Havnestaden  Limyra. 

Ved- begge  disse  Dødsfald  skal  Livia  have  været  virk- 
som ,  eller  med  andre  Ord ,  hun  skal  ved  Gift  have  ryddet 
begge  Kejserens  Adoptivsønner  af  Vejen  for  at  bane  Ti- 
berius  Vejen  til  Tronen.  Saaledes  lyder  Oldtidens  Beskyld- 
ning mod  hende,  men  rigtig  nok  kun  som  Rygte,  da  den 
ikke  har  formaaet  at  føre  Vidner  frem  for  dette  afskyelige 
Dobbeltmord.  Naar  Dio  Cassius  ender  sin  Beretning  med 
de  Ord,  at  man  ved  begge  Prinsernes  Dod  nærede  Mistanke 
til  Livia,  er  det  især  forbeholdt  Tacitus  at  bringe  begges 
tidlige  Bortgang  i  umiddelbar  Forbindelse  med  Livias  Rænker. 
Snart  fremfører  han  kun  det  anklagende  Rygte  uden  selv 
at  tiltræde  det,  snart  udtaler  han  det  som  en  Kjends- 
gjerning,  at  Livia  hemmelig  havde  ladet  sine  blomstrende 
Stifsønner    rydde    afvejen*).       Naar    altsaa    saaledes    den 


*)    qvum  fiorentes  privignos  per  occultum  subvertisset. 


Livia,  Roms  første  Kejserinde.  171 

romerske  Kejsertids  troværdigste  Forfatter  vakler  og  er  uenig 
med  sig  selv  om  dette  skumle  Rygtes  Sandhed,  kunne  heller 
ikke  vi  udtale  eller  fælde  nogen  afgjorende  Dom.  At  villige 
Redskaber,  hvis  hun  har  begaaet  Forbrydelsen,  til  at  udfore 
den  ikke  have  manglet,  vide  vi  bedst  deraf,  at  Mænd  som 
Sejan,  af  den  nedrigste,  underfundigste  Karakter,  befandt  sig 
i  Cajus's  Følge.  Det  kan  heller  ikke  bestrides,  at  begge 
Prinsers  Død  kom  Livia  og  Tiberius  i  højeste  Grad  belejlig, 
saa  det  ser  næsten  ud,  som  Forbrydelsen  virkelig  er  begaaet; 
men  den  kan  ikke  bevises*). 

Af  Augustus's  Slægt  var  nu  kun  én  mandlig  Spire  til- 
bage, Julias  yngste  Son,  Agrippa  Postumus,  en  Dreng  paa 
15  Aar,  af  ringe  Evner  og  farlig  Karakter.  Germanicus. 
Tiberius's  Brodersøn,  lige  afholdt  hos  Folket  som  hos 
Kejseren  for  sine  fortræffelige  Egenskaber,  var  ligeledes  kun 
19  Aar  gammel.  Tiberius  stod  i  sin  Manddoms  fuldeste 
Blomstring,  i  sit  46de  Aar,  i  lige  hoj  Grad  erfaren  i  Krigens 
som  Fredens  Sysler.  Saaledes  blev  Augustus,  afkræftet  ved 
Alder  og  Sygelighed  —  han  talte  66  Aar  —  og  trængende 
til  en  kraftig  Medhjælper**),  overtalt  ved  Livias  »ind- 
trængende Bønner  og  Forestillinger«  til  at  adoptere  sin 
Stifson  Tiberius  af  »Hensyn  til  Statens  Vel«  (rei  publicæ 
causa);  thi  den  livsglade,  muntre  Augustus  synes  ikke  at 
have  elsket  den  skumle,  mørke  Tiberius.  Adoptionen  fulgte 
umiddelbart  efter  Cajus  Cæsars  Begravelse;  tillige  befalede 
Kejseren  sin  Stifson  selv  at  adoptere  Germanicus,  i  hvis 
Aarer  paa  modrene  Side  der  flød  julisk  Blod. 

Livia  stod  nu  paa  Hojden  af  sin  Magt.  De  tre  Kvinder, 
hvem  hun  havde  frygtet  som  Rivalinder,  vare  fjærnede: 
Octavia.  Augustus's  Søster,  var  død,  Julia,  hans  Datter,  for- 
vist, og  Scribonia,  hans  første  Gemalinde  havde  med  sjælden 


*)    Det  er  mærkeligt,  at  Svetonius  ikke  omtaler  nogen  Beskyld 

ning  mod  Livia. 
**)   Mæcenas  var  allerede  død  for  fire  Aar  siden. 

Opofrelse  frivillig  delt  Datterens  Skæbne.  Livias  egne 
Fremtidsudsigter  vare  sikrede  med  Sønnens.  Den  af  Skæb- 
nen haardt  bøjede  Kejser  trængte  til  Hjælp  og  Bistand  hos 
sin  Hustru  og  Stifsøn,  saa  meget  mere  som  han  snart  efter 
Tiberius's  Adoption  igjen  saae  sig  tvungen  til  at  afskære 
usunde  Spirer  af  sin  Stamme  og  overgive  den  vilde  og 
trodsige  Agrippa  Postumus  og  hans  udsvævende  Søster, 
Julia  den  yngre,  til  livsvarig  Forvisning*). 

Da  man  engang  gjorde  Livia  det  Spørgsmaal,  hvorledes 
og  hvorved  hun  havde  vundet  en  saa  stor  Indflydelse  over  sin 
Husbond,  gav  hun  til  Svar:  »Jeg  har  altid  holdt  mig 
inden  for  Ærbarhedens  og  Maadeholdets  Skranker;  alt,  hvad 
han  vilde,  gjorde  jeg  med  Glæde,  søgte  aldrig  at  blande  mig 
i  hans  Anliggender  og  fortørnedes  aldrig  eller  syntes  at  lægge 
Mærke  til  hans  Utroskaber«.  Denne  Indflydelse  betegnes 
udtrykkelig  som  en  velgjørende;  bestandig  søgte  hun  at 
mildne  den  Grusomhed,  som  han  udviste  i  den  første  Del  af 
sin  offentlige  Virksomhed,  og  at  overbevise  ham  om,  at  han 
befæstede  sit  Regimente  og  Dynasti  bedre  ved  Maadehold 
end  ved  Haardhed  og  Strenghed.  Om  endogsaa  den  lange 
Tale,  som  Dio  Cassius  lader  hende  holde  i  denne  Anledning 
til  ham,  er  opdigtet,  staar  det  dog  fast,  at  hun  raadede  ham 
til  Mildhed  ved  Cinnas  bekjendte  Sammensværgelse,  og  at 
han  siden  takkede  hende  for  hendes  kloge  Raad.  Hendes 
mildnende  Indflydelse  over  sin  Gemal  var  saa  almindelig 
bekjendt,  at  selv  Cleopatra  kunde  anstille  sig,  som  om  hun 
haabede  en  mildere  Skæbne  ved  Livias  Mægling.  Livia 
understøttede  Augustus  i  hans  Stræben  efter  Popularitet; 
hun  sad  ved  hans  Side,  naar  han  af  Hensyn  til  Folket,  som 
gjærne  saae  sin  Behersker  dele  sine  Glæder,  omgivet  af 
sin  Familie,   bivaanede  Circuslegene   i  den  kejserlige  Loge. 


*)  Maaske  har  der  fundet  en  Familieintrige  Sted,  som  sigtede 
til  at  støde  Augustus  fra  Tronen  og  føre  Julia,  hans  Datter, 
til  Hærene  i  Germanien  eller  Orienten.  Digteren  Ovid,  som 
forvistes  paa  denne  Tid,  var  maaske  indviet  i  Planen. 

De  Klæder,  som  han  bar,  vare  forfærdigede  af  hendes 
Hænder;  thi  den  verdensbeherskende  Augustus  holdt  af  at 
opstille  sig  selv  og  sit  Hus  som  et  Exempel  og  Mønster  for 
sine  Romere  paa  borgerlig  Simpelhed.  Livias  offentlige  Op- 
træden var  beregnet  paa  at  repræsentere  den  ferste  romerske 
Matrones  Værdighed  og  Kyskhed*).  Ved  saadanne  Lejlig- 
heder saae  man  hende  bestandig  omgiven  af  alvorlige  og 
værdige  Mænd,  i  skarp  Modsætning  til  den  letsindige  Julia, 
som,  skjont  ikke  længer  ung,  altid  viste  sig  omringet  af  en 
Skare  letsindige,  unge  romerske  Lover.  Selv  ved  Ildebrande 
plejede  Kejserinden  personlig  at  indfinde  sig  for  ved  sin 
Nærværelse  at  anspore  til  hurtig  Hjælp.  Paa  de  talrige 
Rejser,  som  Augustus  foretog  i  Østen  og  Vesten  i  sit  store 
Rige,  var  Livia  næsten  altid  hans  Ledsagerinde;  Kejserens 
svagelige  Sundhed  gjorde  hendes  omhyggelige  Pleje  nød- 
vendig, og  bestandig  indhentede  han  hendes  Raad  i  alle 
vigtige  Sager.  Hvis  han  var  fraværende,  erstattede  Breve 
den  mundtlige  Meddelelse;  vi  have  endnu  interessante  Brud- 
stykker af  saadanne  Breve,  hvori  Kejseren  omtaler  de  nød- 
vendige Forsigtighedsregler  for  at  fremvise  den  unge  ube- 
hjælpsomme Claudius  offentlig;  thi  Livia  tog  meget  virksom 
Andel  i  Opdragelsen  af  Kejserfamiliens  yngre  Medlemmer. 
Hendes  Politik  gik  ud  paa,  saa  vidt  muligt,  ved  Ægte- 
skab at  forbinde  det  kejserlige  Hus's  to  forskjellige  Grene, 
den  juliske  og  den  klaudiske,  og  der  behøvedes  en  stærk 
Aand  og  rastløs  Virksomhed  som  Livias  for  mere  end  et 
halvt  Hundrede  Aar  at  holde  sig  og  hævde  sin  Stilling  i  det 
af  Tvist  og  Rænker  sønderrevne  Hus,  saa  at  hun  til  sidst 
kunde  triumfere  over  sine  mange  Fjender  og  Modstandere. 
Vi  komme  nu  til  den  sidste  Beskyldning,  som  er  ud- 
slynget mod  Livia,  hendes  formentlige  Skyld  i  sin  mange- 
aarige  Ægtefælle,  Kejser  Augustus's  Dod.  Svetonius,  som 
har  efterladt  os  en  temmelig  detailleret  Beretning  om  hans 

*)  Ovid  kalder  hende  „de  kyske  Matroners  Vesta". 

sidste  Dage,  omtaler  den  slet  ikke.  I  Aaret  14  efter  Kr. 
besluttede  den  gamle  Kejser,  som  nu  stod  i  sit  76de  Aar 
og  var  meget  svagelig,  at  ledsage  sin  Adoptivsøn  og  ud- 
valgte Efterfølger  Tiberius  paa  en  Kejse  til  Illyricum,  hvor 
denne  skulde  gjenoprette  Bolighed  i  Provinsen.  Paa  denne 
Eejse  paadrog  Augustus  sig  en  Forkølelse,  som  lagde 
Grunden  til  hans  Død.  Han  sejlede  langs  med  Campaniens 
herlige  Kyst,  besøgte  dens  henrivende  Øer,  især  Kejserens 
Yndlingssted  Capri,  som  han  nylig  havde  tilkjøbt  sig  som 
Privatejendom,  og  overværede  de  festlige  Lege,  der  paa 
denne  Tid  fejredes  i  Neapel.  Endelig  brød  han  op  og  fulgte 
Tiberius  til  Benevent,  hvorfra  Sønnen  fortsatte  Bejsen  og 
afgik  til  Illyricum.  Paa  Tilbagerejsen  forværredes  Kejserens 
Sygdom,  og  man  maatte  standse  i  Nola.  Livia  lod  den 
Villa,  hvor  den  syge  opholdt  sig,  stærkt  besætte  med  Vagter 
og  lod  gjentagne  Gange  gunstige  Beretninger  udgaa  om 
hans  Tilstand,  medens  hun  ved  Ilbud  hurtigst  tilbagekaldte 
Tiberius.  Efter  Svetonius's  Beretning  fandt  denne  Kejseren 
endnu  i  Live  og  havde  en  lang  og  hemmelig  Samtale  med 
ham,  efter  hvilken  Augustus  med  Sindsro  beredte  sig  til 
Døden.  Dio  Cassius  derimod  siger  udtrykkelig,  at  Kejseren 
var  død,  førend  Tiberius  ankom,  men  at  Livia  af  Forsigtig- 
hed holdt  hans  Død  hemmelig.  Tacitus  endelig  vakler  og 
lader  det  tvivlsomt,  hvilken  Beretning  er  den  sande.  Kejseren 
døde  i  Armene  paa  Livia,  som  bedækkede  ham  med  sine  Kys; 
hans  sidste  Ord  vare:  »Lev  vel,  Livia,  glem  ikke  vort 
Ægteskab*)«.  Hans  Død  var  let  og  smertefri,  som  han 
altid  havde  ønsket  sig  den  (Euthanasia). 

Saa  lidet  som  denne  Beretning  synes  at  forraade  Livias 
Brøde,  omtale  dog  baade  Tacitus  og  Dio  Cassius  den. 
Tacitus  fortæller  os,  at  Kejserens  Tilstand  mod  Slutningen  af 
hans  Liv  bestandig  blev  betænkeligere,  og  mange  nærede 
den  Mistanke,  at  Livia  havde  begaaet  en  Forbrydelse.     Der 


*)  Livia,  nostri  conjugi  memor  vive,  ae  vale! 

gik  nemlig  det  Rygte,  at  Augustus  faa  Maaneder  fer  sin 
Død  med  en  eneste  Ledsager,  Fabius  Maximus,  var  rejst  til 
Planasia  for  at  besøge  sin  Dattersøn,  den  forviste  Agrippa 
Postumus.  Der  var  blevet  udgydt  Taarer  og  havde  været 
Tegn  paa  en  gjenvaagnende  Kjærlighed,  som  syntes  at 
antyde,  at  man  vilde  føre  Prinsen  tilbage  til  Kejserhuset. 
Denne  Statshemmelighed  havde  Maximus  aabenbaret  sin 
Hustru  Marcia  og  denne  igjen  til  Livia.  Da  Augustus  herte 
dette,  lod  han  —  sandsynligvis  —  Maximus  dræbe  sig  ved 
Selvmord,  og  ved  hans  Ligbegængelse  hørte  man  hans  Hustru 
anklage  sig  selv  som  skyldig  i  sin  Mands  Død.  »Lad  nu 
Sagen  forholde  sig,  som  den  vil,«  siger  Taeitus,  »næppe 
havde  Tiberius  sat  sin  Fod  paa  Hlyviens  Jordbund,  forend 
han  ilsomt  kaldtes  tilbage  ved  en  Skrivelse  fra  Moderen«. 

Dio  Cassius  gaar  endnu  videre,  i  det  han  ligefrem  for- 
tæller os  —  rigtig  nok  kun  som  et  Rygte  —  at  Livia,  af 
Angest  for  at  Augustus  efter  en  hemmelig  Rejse  til  Agrippa 
igjen  skulde  forsone  sig  med  ham,  har  forgivet  sin  Ægteherre 
paa  følgende  Maade.  Hun  bestrøg  nogle  Figener,  som  hang 
paa  Træer,  af  hvilke  han  med  egen  Haand  plejede  at  plukke, 
med  Gift,  hvorefter  hun  sammen  med  ham  selv  nod  af  disse 
Frugter,  men  kun  saadanne,  som  ikke  vare  bestrøgne,  medens 
hun  tilbød  ham  de  forgiftede.  Det  er  naturligvis  umuligt 
for  os  af  disse  stridende  Beretninger  at  udsondre  den  hi- 
storiske Sandhed;  Augustus  stod  ved  Enden  af  sin  Lobe- 
bane, hun  selv  var  71  Aar.  Skulde  det  være  tænkeligt  og 
muligt,  at  hun,  for  at  skaffe  sig  og  sin  Søn  Magten,  skulde 
være  kommen  Naturen  vistnok  kun  faa  Aar  i  Forkjobet  og 
have  besmittet  sig  med  saa  sort  en  Forbrydelse,  at  afskære 
den  Mands  Livstraad,  med  hvem  hun  havde  levet  i  et  lykke- 
ligt Samliv  i  52  Aar  ?  Og  Augustus,  som  besad  sin  skarpe 
Aands  fulde  Kraft  lige  til  det  sidste,  skulde  han  ikke 
engang  have  anet  eller  mistænkt  den  Forbrydelse,  som  var 
begaaet  mod  ham?  Hans  sidste  Ord,  hvis  de  ere  tro- 
værdige, tyde  ikke  derpaa.     Saaledes  synes  indre  Grunde  at 

frikjende  Livia  for  denne  svare  Brede,  uden  at  vi  derfor 
kunne  træde  ud  af  det  Halvmørke,  som  omgiver  hendes 
Historie.  Har  hun  været  i  Stand  til  at  begaa  de  andre 
Misgjerninger,  hvorfor  hun  er  sigtet,  hvorfor  skulde  hun  da 
i  sin  umættelige  Herskesyge  og  tilmed  i  Besiddelse  af 
kraftig  Sundhed  i  sin  høje  Alder  vige  tilbage  for  denne? 
Om  endskjønt  det  saaledes  synes  sandsynligt,  at  Livia 
ikke  har  besudlet  sine  Hænder  med  sin  Ægtefælles  Mord, 
slaar  det  fast,  at  hun  har  væsentlig  Andel  i  Agrippa  Postu- 
mus's  strax  efter  Augustus's  Død  paafølgende  Drab,  en  Hen- 
rettelse, som  rigtig  nok  kan  undskyldes  af  politiske  Grunde. 
Ogsaa  over  denne  Begivenhed  hviler  der  et  hemmeligheds- 
fuldt Dække,  som  det  er  vanskeligt  at  løfte.  Den  Krigs- 
tribun,  til  hvem  Agrippas  Bevogtning  var  betroet,  havde  af 
den  afdøde  Kejser  modtaget  den  Befaling  —  saaledes  for- 
tæller Tacitus  —  strax  at  dræbe  sin  Fange,  saa  snart  han 
hørte  Efterretningen  om  hans  egen  Død.  Augustus  havde 
gjort  dette  Skridt,  hedder  det  sig,  for  at  redde  sit  Rige  fra 
Borgerkrigens  Rædsler,  som  han  af  egen  Erfaring  noksom 
kj endte.  Befalingen  blev  ogsaa  fuldbyrdet.  Tribunen  lod 
en  af  sine  tapreste  Centurioner  kalde,  og  det  lykkedes  denne 
med  stor  Møje  at  nedlægge  den  kæmpestærke  Prins,  uagtet 
han  var  vaabenlos  og  ikke  anede  noget  ondt.  Det  syntes 
eller  skulde  synes,  som  om  Tiberius  ikke  vidste  noget  af 
dette.  Da  Centurionen,  som  hans  Pligt  krævede  det,  aflagde 
Beretning  hos  den  ny  Kejser,  svarede  denne,  at  han  intet- 
havde  befalet,  og  at  Gjerningsmanden  til  Mordet  skulde 
drages  til  Ansvar  i  Senatet.  Tiberius  beredte  sig  virkelig  til 
dette  Skridt,  da  Livia  traadte  til  med  sine  Forestillinger,  og 
Sønnen  nøjedes  med  at  afgive  den  Erklæring  i  Senatet,  at 
Tribunen  havde  hånd] et  efter  den  afdøde  Kejsers  Befaling. 
At  Augustus  virkelig  skulde  have  givet  en  saadan  Befaling, 
han,  som  aldrig  lod  udgaa  Dødsstraf  over  nogen  af  sin 
Slægt  og  vistnok  ikke  vilde  have  ofret  sin  Dattersøns  Liv 
for  sin  Stifsøns  Sikkerhed,    er  højst  usandsynligt,  især  hvis 

den  omtalte  Rejse  til  Øen  Planasia,  som  oven  for  er  omtalt, 
virkelig  har  fundet  Sted.  Livia  var  medvidende  i  Mordet, 
som  det  tydelig  fremgaar  af  den  hele  Beretning,  og  har 
vistnok  i  Forbindeise  med  Tiberius  ladet  det  fuldbyrde. 
Bag  efter  lod  den  lumske  Tiberius,  som  om  han  var  aldeles 
uvidende  derom.  Hvor  farlig  i  ovrigt  Agrippa  var  for 
Rigets  Sikkerhed,  fremgaar  deraf,  at  en  falsk  Agrippa,  en 
fræk  Slave,  nær  havde  vakt  en  Borgerkrig,  som  kun  blev 
dæmpet  ved  Tiberius's  Klogskab  og  Energi. 

Livia  var  i  Folge  Augustus's  Testamente  formelig  op- 
tagen i  den  juliske  Familie;  hun  hed  nu  Augusta  eller 
Julia  Augusta;  af  Kejserens  Privatformue  tilfaldt  hende  en 
Tredjedel.  Ved  Begravelsen  blev  hun,  som  Dio  Cassius 
fortæller,  fem  Dage  paa  det  Sted  paa  Marsmarken ,  hvor 
Baalet  havde  fortæret  de  dødelige  Rester  af  Verdens  Hersker, 
og  hvor  en  Ørn,  som  man  troede,  havde  baaret  hans  Sjæl 
til  Himlen.  Med  egne  Hænder  samlede  hun  Asken  og  de 
forkullede  Ben  og  nedsatte  dem  i  det  Mausoleum,  som  den 
afdøde  selv  havde  opfort  for  sig  og  sine  mellem  Tiberfloden 
og  den  flaminiske  Vej.  Augustus  blev  ligesom  hans  Adoptiv- 
fader, Julius  Cæsar,  hævet  til  Gudernes  Rang,  og  Livia 
udnævntes  til  hans  Præstinde;  hun  byggede  et  Tempel 
paa  Palatium  for  ham  og  prydede  det  med  Gaver  til  hans 
Amindelse.  Plinius  den  ældre  fortæller,  at  han  besogte  det, 
førend  det  ødelagdes  ved  en  Ildebrand. 

Tiberius's  Tronbestigelse  og  vedvarende  ugifte  Stand 
hævede  Livia  til  den  højeste  Tinde  af  Magt  og  Herre- 
dømme. Ved  hendes  ærefulde  Optagelse  i  den  juliske  Slægt 
overstraalede  hun  alle  Damer  i  Kejserfamilien,  og  de  højeste 
Rigsdignitarier  kappedes  om  at  frembære  Smiger  og  Hyldest 
for  Enkekejserinden,  »den  ophøjede  Julia  Augusta«.  I  Se- 
natet dekreterede  man  hende  Navn  af  »Fædrelandets  Moder«, 
Parens  patriæ,  og  til  Tiberius's  Navn  vilde  man  føje 
»Julias  Søn«.  Kejseren  frabad  sig  dette  overdrevne  Kryberi 
»nærmest  af  Misundelse«,  siger  Tacitus,  »og  Angest  for  at 

forringe  sin  egen  Værdighed« ;  thi  fra  nu  af  indtræder  lidt 
efter  lidt  et  koldt  Forhold  mellem  Moder  og  Søn.  Livia 
havde  skaffet  Tiberius  Magten,  for  selv  at  herske  i  hans 
Navn,  og  regnede  paa  hans  Taknemmelighed.  Hun  lod 
endogsaa  nu  og  da  Sønnen  høre  det  ved  bitre  Ord;  men  den 
gamle  herskesyge  Dame  forregnede  sig,  naar  hun  troede  at 
kunne  indtage  Augustus's  ledige  Plads.  Hendes  Fordringer 
overstege  alt,  hvad  en  romersk  Dame  nogen  Sinde  havde 
tilladt  sig.  Hun  modtog  Senatet  og  gav  offentlig  Kur  i 
sit  Palads,  og  Kejserens  offentlige  Edikter  bare  foruden  Ti- 
berius's  Navn  ogsaa  hendes.  Embedsmændenes  Indberet- 
ninger vare  lige  saa  godt  stilede  til  hende  som  til  Kejseren. 
At  bivaane  Senatsmoder  eller  inspicere  Hærene  vovede  hun 
ikke,  ellers  var  hun  i  alt  andet  Roms  almægtige  Behersker- 
inde.  Paa  en  Statue,  som  hun  rejste  sin  afdøde  Gemal  foran 
Marcellus's  Theater,  satte  hun  i  Indvielsesordene  sit  eget 
Navn  foran  Kejserens.  Denne  myndige  Indblanding  i  Stats- 
sager blev  til  sidst  Kejseren  besværlig,  og  han  besluttede  at 
sætte  den  en  Skranke.  Vel  benyttede  han  sig  i  sin  første  Re- 
geringstid ofte  af  hendes  kloge  Raad,  men  hendes  blotte 
Værktøj  vilde  han  ikke  være.  Han  begyndte  derfor  at  ind- 
skrænke de  daglige  Konferencer  med  hende  og  undgik  alle 
hemmelige  Samtaler.  Da  hun  engang  ved  en  Ildebrand  i 
Nærheden  af  Vestatemplet,  som  fordum,  havde  begivet  sig 
til  Brandstedet  for  at  anspore  Folket  og  Soldaterne  til 
energisk  Hjælp,  gjorde  Tiberius  hende  opmærksom  paa  det 
upassende  i  en  saadan  Adfærd,  især  for  en  Dame  af  hendes 
Alder.  Saaledes  greb  han  flere  Gange  Lejligheden  til  at 
vise  hende  til  rette.  Alligevel  fulgte  intet  aabent  Brud 
mellem  Moder  og  Søn,  begge  lige  falske  og  gjennemskuende 
hinandens  Tanker.  I  de  15  Aar,  Livia  overlevede  sin 
kejserlige  Ægteherre,  blev  Afstanden  Aar  for  Aar  storre  og 
større  mellem  dem,  indtil  Sønnen  til  sidst  rommede  hende 
Marken,  rejste  bort  fra  Rom  og  begav  sig,  ligesom  fordum 
til  Rhodos,  nu  til  Capri,   hvor  han  levede  i  den  sidste  Tid 

af  sit  Liv    i  stille  Tilbagetrukkenhed.     Livia    bevarede  lige 
til  sin  sidste  Stund  en  ikke  ringe  Del  af  Magt  og  Anseelse. 
Kejseren    rnaatte    finde    sig   i,    at    hendes  Palads    blev    en 
Samlingsplads    for    utilfredse,    som   under   Livias    mægtige 
Ægide    turde    tillade    sig    al    Slags   Satire    og   Spot    over 
Kejseren.     Han    vovede    aldrig  at  træde   hende  eller  hendes 
Camarilla  for  nær,   og  Tyrannen  viste  ved  flere  Lejligheder 
at,  om  han  end  hadede  sin  Moder,  frygtede  han  hende  ikke 
mindre.     Enkelte   Glimt   paa  sonlig  Pietet   dukke    hist   og 
her  frem,   hvis  man  ikke  snarere  med  Tacitus  skal  forklare 
hans  Opførsel  som  Forstillelse  og  Tilbøjelighed  til  at  skjule 
sine  sande  Folelser.     Saaledes,  da  Livia  i  sit  79de  Aar  faldt 
i  en  haard  Sygdom,   ilede  Sønnen  strax  til  Rom  til  hendes 
Sygeseng;  Kejserinden  blev  dog  rask  igjen  og  levede  endnu 
i  mere    end    sex  Aar.     Tiberius's    sønlige  Respekt   for   den 
statskloge  Moder   udslukkedes   aldrig,  ja  selv  Sejanus,  Ti- 
berius's mægtige  Yndling,    der  spillede  Herre   i  Rom,    tog 
sig  vel  i  Agt  for  at  komme  i  Konflikter  med  hende.      End 
videre  hedder  det,  at  saa  længe  Moderen  levede,  havde  man 
i  det  mindste  én  Tilflugt  mod  Kejserens  grusomme  Tyranni. 
Tunge  Prøvelser  vare  Livias  høje  Alderdom  forbeholdne,  og 
Xemesisgudiudens  gjengjældende  Magt  raadede  ogsaa  i  hendes 
Liv.     Hun  saae  sin  Sønnesøn  Drusus,  Tiberius's  eneste  Son, 
synke  i  Graven,    og   snart   derefter   en    af  hans    efterladte 
Tvillingsønner  følge  ham ;  hun  saae  en  dyb  ulægelig  Familie- 
tvist  i  Kejserfamilien  og  Tiberius's   stærke  Aand   boje    sig 
under  Skæbnens  haarde  Slag.     I    sine  sidste  tre  Aar   saae 
hun  kun  Sønnen  hos  sig  én  Gang  i  faa  Timer.     Da  hendes 
Endeligt  nærmede  sig,   havde  den    70aarige  Kejser  allerede 
ganske  begravet  sig  i  sin  Klippeøs  Ensomhed;    han    tøvede 
forsætlig  med  at  besøge  den  syge  Kejserinde,  indtil  det  var 
for  sent.    Ikke  engang  ved  hendes  Ligbegængelse   kom  han 
til  Rom;    efter  at  man  forgjæves  havde  ventet  nogle  Dage, 
maatte   man   uden   ham    begrave  Liget,    som    allerede  var 
gaaet   i  Forraadnelse.    Begravelsen    var   uden   Pragt,   lidet 

svarende  til  hendes  høje  Stilling  i  Livet;  de  mange  af  Se- 
natet dekreterede  Æresbevisninger  bleve  beskaarne  af  Kejseren, 
hendes  Forgudelse,  som  Senatet  ligeledes  havde  foreslaaet, 
ligefrem  forbudt. 

Livia  opnaaede  den  høje  Alder  af  86  Aar.  Mange 
smukke  Træk  fortælles  om  hendes  sidste  Aar,  ligesom  om 
Madame  de  Maintenon,  med  hvem  hun  har  mere  end  ét 
Punkt  tilfælles.  Af  hendes  uhyre  Formue  —  hun  besad  blandt 
andet  store  Malmgruber  i  Gallien  —  gjorde  hun  den  ædleste 
Brug;  hun  ydede  mange  forfulgte  Hjælp  og  understøttede 
mange  ulykkelige*).  Højmodig  tilgav  hun  lidte  Fornær- 
melser. Fattige  adelige  Børn  lod  hun  opdrage  og  ud- 
styre og  understøttede  den  forstødte  og  forviste  yngre  Julia 
paa  Øen  Trimerus  under  hendes  20aarige  Exil.  Imod  sine 
Tjenere  var  hun  et  godt  Herskab.  I  en  eneste  af  de  Fa- 
miliebegravelser (Columbarier) ,  i  hvilken  hun  lod  begrave 
Medlemmer  af  sit  talrige  Tjenerskab,  fandt  man  i  nyere 
Tid  Asken  af  over  1000  af  hendes  Tyende  af  begge 
Kjøn,  Slaver  og  frigivne,  hvis  forskjellige  Forretninger,  alle 
nøje  betegnede,  kunne  give  os  et  Begreb  om  hendes  Hofs 
Pragt  og  Storhed.  Blandt  dette  umaadelige  Hofpersonale 
findes  ogsaa  dem,  til  hvem  Kejserinden  havde  betroet  Ud- 
gifter for  sin  Velgjørenhed.  »Det  er  umuligt,«  udraaber 
Historieskriveren  Merivale,  »i  disse  Gravmonumenter  over 
hendes  Tjenere,  som  bun  alle  overlevede,  ikke  at  læse 
Vidnesbyrd  om  Hjærtensgodhed  og  Højmod  om,  end  blandet 
med  Stolthed,  som  med  tvingende  Magt  afnøde  os  vor 
Beundring« . 

Hvis  Livia  har  begaaet  de  unaturlige  Forbrydelser, 
hvorfor"  hun  sigtes,  og  Tacitus's  vægtige  Ord:  »Gravis  in 
rem  publicam  mater,  gravis  domui  Cæsarum  noverca«  ere 
ikke  lette  at  glemme,  har  hun  forstaaet  med  sjælden  Klog- 


*)    Tacitus    bruger   rigtig   nok  ; disse  Ord:     „Misericordiam  erga 
adfiictos  pal  am  o  sten  tab  at". 

skab  og  Snedighed  at  dække  sig  selv  og  sit  Minde ;  umuligt 
er  det  ikke,  at  Tacitus  og  efter  ham  Dio  Cassius,  heudes 
to  Anklagere,  have  øst  af  farvede  Kilder,  som  nogle*)  have 
ment,  særlig  af  Agrippina  den  yngre3  hadefulde  Memoirer, 
og  at  saaledes  Beskyldningerne  imod  hende  ere  opdigtede 
eller  meget  overdrevne.  Nogen  ren  Karakter  var  Livia  til  visse 
ikke;  den  Despottrone,  hvorpaa  hun  sad,  og  den  Tid,  hvori 
hun  levede,  egnede  sig  lidet  til  at  frembringe  Monstre  paa 
pletles  og  dydig  Moral.  Omgiven  af  Fjendskab  og  Rænke- 
spil, brugte  hun  sine  Vaaben  til  Forsvar  og  Angreb,  og 
hendes  overlegne,  kolde  og  rolige  Aand,  understøttet  af  en 
tilsyneladende  udadelig  Livsvandel  og  snild  Klogskab  og 
Forsigtighed,  hjalp  hende  til  Sejr.  Hun  var  født  til  at  herske 
og  beherske  de  to  Kejsere,  Ægtefællen  ved  sin  Elskværdighed 
(comitas),  sin  Eftergivenhed  mod  hans  Svagheder  og  sin 
Uundværlighed,  Sønnen  ved  sin  mægtige  Avtoritet,  som  hun 
havde  udøvet  over  ham  indtil  hans  55de  Aar,  og  hans  pligt- 
skyldige Ærbødighed,  som  overlevede  hans  Had  og  Moderens 
utæmmelige  Ærgjerrigbed  og  Herskesyge.  »En  ægte  fyrste- 
lig Bevidsthed  om  sin  exempellose  Stillings  høje  Værdighed« 
maa  tilkjendes  hende.  Hendes  Samtid  gik  endnu  videre. 
Den  eneste  Forfatter  fra  hendes  Tid,  hvis  Værk  vi  endnu 
have,  Vellejus  Paterculos,  hvis  romerske  Historie  slutter  med 
Livias  Død,  kalder  hende  med  smigrende  Ord  »en  højtbegavet 
Kvinde,  mere  beslægtet  med  Guderne  end  med  Menneskene, 
som  anvendte  sin  Magt  til  at  yde  de  ulykkelige  Hjælp  og 
fremme  andres  Værdighed«. 


*)  A.  Stahr  og  til  Dels  Merivale. 

Chr.  Stremme. 


Rytterfærd  og  Rytterkampe. 

(Scener  fra  den  nordamerikanske  Slavekrig). 

II.    Sommerfelttoget  i  Virginien. 

(Slutning). 

II.    Ødelæggelserne  ved  Manassas-Junction.   —   Indledning  til 

Slaget.  —  Det  andet  store  Slag  ved  Manassa  eller  tiroveton.  — 

Sommerfelttogets  Slutning. 

x  aa  Højsletten  ved  Manassas-Junction,  der  har  en  Ud- 
strækning af  henved  tre  Fjerdingvej  i  Kvadrat,  havde 
Yankeerne  bygget  en  uregelmæssig  Stad  af  Forraadshuse, 
Barakker,  Telte  og  Hytter,  omgivet  det  hele  med  en  sammen- 
hængende Række  Skanser  og  opdynget  Forraad  af  Levneds- 
midler, Ammunition  og  Udrustningsgjenstande  for  en  Hær 
paa  100,000  Mand,  ikke  at  tale  om  den  uhyre  Masse  Luxus- 
gjenstande  af  enhver  Art,  der  ikke  havde  det  mindste  med 
Krigsfornødenheder  at  gjøre.  Det  Syn,  som  Lejren  frem- 
bød ved  min  Ankomst,  var  i  Sandhed  prægtigt.  I  Fronten 
udfoldede  vort  Rytteris  lange  Linjer  sig  under  en  rask 
Fremmarche,  med  Standarterne  lystig  flagrende  i  Morgen- 
vinden; ved  Siden  jog  vort  ridende  Artilleri,  og  tætte  hvide 
Røgskyer  fra  deres  Kanoner  og  det  Skyts,  vi  havde  taget  i 
Skanserne,  trak  hen  over  Marken;  paa  venstre  Fløj  endelig 
rykkede  Jacksons  Veteraner  frem  i  Løb,  medens  de  fjendtlige 
blaa  Masser  i  fuld  Flugt  ilede  hen  imod  de  i  det  fjærne 
glimtende  Skove.  General  Stuart  var  højlig  fornøjet  med  sit 
Held;    han  havde  fuldstændig   overrasket   de  Tropper,   som 

skulde  bevogte  Pladsen,  fanget  største  Parten,  uden  stort 
Tab  taget  tolv  Stykker  Skyts  og  sprængt  tre  Brigader  Fod- 
folk, som  fra  Potomacfloden  vare  afsendte  til  Forstærkning. 
Fjenden  havde  ved  sin  Flugt  efterladt  alle  sine  døde  og 
saarede  saa  vel  som  1500  flygtende  Negre,  Mænd,  Kvinder 
og  Bern.  Byttet  var  stort,  og  Mængden  af  Luxusgjenstande 
næsten  utrolig.  Det  var  yderst  fornøjeligt  at  se,  hvorledes 
vore  pjaltede  Karle  gjorde  sig  til  gode  med  indlagte  Østers 
og  Hummer,  andre  skare  løs  paa  mægtige  Oste  og  tømte 
Champagne  dertil,  og  atter  andre  vare  i  Færd  med  at  dele 
Kasserne  med  Stovler,  Sko  og  alle  Slags  Klædningsstykker 
og  byttede  deres  gamle  Pjalter  med  disse  gode  Sager;  de 
spirituøse  Drikke  havde  Kvartermesteren  med  en  vis  Forsigtig- 
hed strax  lagt  Beslag  paa  og  sat  under  stræng  Bevogtning. 
Fordelingen  af  de  erobrede  Heste  fremkaldte  stor  Skinsyge 
mellem  vort  og  Jacksons  Artilleri;  blandt  vort  Bytte  var 
ogsaa  en  af  hine  store.,  brogetmalede  Yankee-Marketenter- 
vogne,  som  altid  vare  forspændte  med  fire  udmærkede  Heste. 
General  Stuart  paalagde  mig  strax  at  tage  over  med  samme 
til  vort  Artilleri,  give  Hestene  til  det  første,  det  bedste 
Batteri  og  raade  over  ludholdet  efter  eget  Tykke.  Efter  at 
have  forvandlet  de  fire  statelige  brune  til  dygtige  Artilleriheste 
var  det  mig  en  kostelig  Fornøjelse  at  uddele  Krammet  til 
vore  brave  Kanonerer,  som  i  stort  Tal  samlede  sig  om  Vognen 
og  modtoge  dens  Indhold  med  høje  Glædesraab;  de  for- 
skjellige  Kasser  bleve  lettelig  aabnede  med  mit  Sværd,  og 
vi  fandt  deri  Skjorter,  Hatte,  Lommetørklæder.  Appelsiner 
og  Limoner,  Vine  og  Cigarer  og  al  Slags  Smaating;  jeg  for 
min  Part  valgte  to  Kasser  Regalia,  som  jeg  hængte  ved 
min  Sadelknap. 

Hele  Dagen  (den  27de  Avgust)  over  vare  vi  beskæftigde 
med  at  samle  saa  meget  af  Byttet,  som  vi  blot  kunde  tage 
med,  og  forberede  Ødelæggelsen  af  Resten.  ILobet  af  Efter- 
middagen indløb  Efterretning  om,  at  de  fodererede  Tropper 
rask  rykkede  frem  mod  os  fra  forskjellige  Retninger,  og  snart 

var  Divisionen  Ewell,  som  dannede  Jacksons  Bagtrop,  ind- 
viklet i  en  levende  Fægtning.  Hovedmassen  af  vort  Fodfolk 
begyndte  nu  i  al  Ro  at  marchere  mod  Nordvest  til  Sten- 
broen (Stonebridge)  og  Sudleys  Mølle,  medens  Rytteriet  blev 
tilbage  paa  Sletten  for,  saa  snart  fornødent  gjordes,  at  stikke 
Ild  paa  Resten  af  Byttet;  alle  Forraadshuse  og  Depoter 
vare  fyldte  med  Straa  og  Ho  og  Levnedsmidlerne  anbragte 
i  46  Banevogne,  som  vi  havde  skubbet  tæt  sammen.  Fægt- 
ningen var  imidlertid  bleven  levende,  Skytset  tordnede,  og 
Geværsalverne  rullede  uafbrudt;  men  skjønt  den  overmægtige 
Fjende  tappert  angreb  os,  og  skjønt  den  gamle  Helt  Ewell 
under  Kampen  mistede  et  Ben,  lykkedes  det  dog  ikke  at 
bryde  Linjen  af  disse  Veteraner,  som  havde  skaffet  deres 
Fører  Navnet  Stenmur  (Stonewall);  de  hævdede  deres  Stil- 
linger, til  Nattens  Frembrud  gjorde  Ende  paa  Blodsudgydelsen, 
og  sluttede  sig  derpaa  til  Hovedkorpset. 

Da  Solen  gik  ned  bag  et  Højdedrag,  som  begrænsede 
den  vestlige  Horisont,  stege  Flammerne  i  Vejret  paa  hundrede 
forskjellige  Steder  af  Sletten  og  oplyste  de  talrige  mørke 
Skikkelser,  som  færdedes  mellem  dem,  søgte  at  sprede  Ilden 
videre  og  at  oppuste  de  ulmende  Gløder  til  lys  Lue. 
Flammeskinnet  fra  alle  disse  brændende  Bygninger,  Telte  og 
Banevogne,  de  røde  Ildneg,  som  udgik  fra  Mundingerne  af 
Skytset,  og  Gnisterne  fra  de  springende  Granater  forenede 
sig  til  et  sælsomt  mørkt  Skue,  hvortil  den  dunkle  Skov 
afgav  Baggrunden.  Saa  snart  alt,  hvad  vi  ønskede  at  redde, 
var  gjemt,  og  alt,  som  skulde  ødelægges,  laa  i  Aske,  sloge 
vi  ind  paa  Tilbagetoget;  men  under  den  øjeblikkelige  For- 
virring og  Nattens  Mørke  bleve  baade  jeg  og  en  Del  af 
den  øvrige  Hob  med  Kurererne  skilte  fra  vor  General,  hvem 
vi  først  anden  Dag  derefter  traf  igjen.  Imidlertid  havde 
Jackson  samlet  sin  hele  Styrke  ved  Sudleys  Mølle  og 
ventede  her  Popes  Angreb;  thi  Nordstaternes  Overgeneral 
opbød   nu   alt   for   at   knuse    den  Hær,    der  næsten  stod  i 

Ryggen  paa  ham,  forinden  Resten  af  Sydens  Tropper,  navnlig 
General  Longstreets  Korps,  kunde  naa  frem. 

Den  29de  Avgust  om  Morgenen  begyndte  General  Pope 
dette  Angreb,  og  Stuart  afsendte  mig  til  Jackson  for  at  bede 
om  Ordrer  med  Hensyn  til  Rytteriet;  paa  mit  Sporgsmaal, 
hvor  jeg  vel  kunde  træffe  gamle  Stonewall,  svarede  Generalen 
med  betydningsfuldt  Smil:  »Hvor  Kampen  er  hedest«. 
Jeg  galoperede  altsaa  afsted  over  Valpladsen,  som  endnu 
var  dækket  med  Ligene  fra  Gaarsdagens  Fægtning,  hen  til 
et  Sted,  hvor  man  havde  samlet  20  Kanoner  i  et  Batteri, 
der  var  indviklet  i  en  hed  Fægtning  med  lige  saa  mange 
fjendtlige  Kanoner;  her  haabede  jeg  sikrest  at  finde  Jackson. 
Yankeernes  Batterier  skode  meget  for  højt  og  sendte  deres 
Projektiler  i  rask  Følge  en  hel  Fjerdingvej  bag  vor  Stilling 
ud  over  en  Sumpstrækning,  som  jeg  maatte  over,  hvis  jeg 
ikke  vilde  gjore  en  lang  Omvej.  Min  Hest  var  alt  flere 
Gange  sunken  ned  i  Mosen,  da  Jordbunden  pludselig  fuld- 
stændig gav  efter  under  det  bedrageriske,  grønne  Tæppe,  og 
mit  brave  Dyr  blev  siddende  i  Sumpen  til  midt  over  Livet; 
jeg  sprang  endnu  i  sidste  Øjeblik  ned  fra  Ryggen  og  naaede 
heldig  fast  Grund,  men  alle  min  brave  Stridshingsts  An- 
strængelser  viste  sig  frugtesløse,  og  imidlertid  sprang  Gra- 
naterne i  stedse  større  og  storre  Nærhed  og  oversprøjtede 
os  med  Dynd,  og  jo  mere  det  ængstede  Dyr  søgte  at  komme 
op,  desto  dybere  arbejdede  det  sig  ned  i  Dyndet.  Jeg  var 
allerede  i  Færd  med  at  lade  Hesten  i  Stikken  og  udrette 
mit  Ærende  til  Fods,  da  en  Deling  Fodfolk  kom  forbi  og 
velvillig  ilede  mig  til  Hjælp:  ved  Spader  og  Reb  kom 
Dyret,  der  var  blevet  kulsort  af  Dynd,  op  af  Mosen  igjen, 
rystende  over  hele  Legemet.  Uden  nyt  Uheld  udrettede 
jeg  derpaa  mit  Ærende  hos  General  Jackson,  der  forbavset 
saae  paa  mig  og  med  roligt  Smil  spurgte:  »Major,  hvor 
tager  De  Deres  Farve  fra?  Jeg  havde  aldrig  troet,  at  man 
saa  hurtig  kunde  forvandle  en  brun  Hest  til  en  kulsort«. 
Han  gav  mig   dernæst   den  Ordre,    at  Stuart   skulde  holde 

Fjenden  i  Skak  paa  højre  Flanke,  til  Longstreet  kunde 
indtage  hans  Plads,  og  afsted  gik  Farten  igjen  til  Sud- 
leys  Mølle. 

Her  fandt  jeg  imidlertid  Sagernes  Tilstand  aldeles  for- 
andret og  alt  i  den  største  Forvirring.  To  fjendtlige  Brigader 
vare  aldeles  uventet  dukkede  frem  i  Ryggen  paa  os,  lige  paa 
den  Plet,  hvor  vore  Forraads-  og  Ammunitions-Kolonner 
havde  taget  Plads.  General  Stuart  havde  lige  i  Øjeblikket 
kun  en  lille  Deling  Ryttere  og  en  enkelt  Kanon  ved  Haanden, 
men  gjorde  lige  fuldt  hver  tænkelig  Anstrængelse  for  at 
redde  Vognene,  der  vare  af  største  Vigtighed  for  Hæren. 
Blandt  Kuskene  herskede  den  største  Forvirring;  mange 
havde  allerede  spændt  for  og  kjørte  afsted  i  største 
Hast,  andre  kunde  man  kun  ved  at  anvende  Magt  tvinge  til 
at  opfylde  deres  Pligt  og  spænde  for,  og  i  Mellemtiden  sloge 
Fjendens  Kugler  ned  som  Hagl  rundt  omkring  os,  og 
Kvartermesteren,  som  førte  Trainet,  med  flere  andre  Folk 
vare  allerede  faldne.  En  Smule  Koldblodighed  og  Bestemthed 
fra  vor  Førers  Side  forbedrede  imidlertid  snart  Sagernes 
Stilling,  vore  Skarpskytter  sade  hurtig  af  og  bleve  fordelte 
bag  et  Gærde,  hvorfra  de  modtoge  Fjenden  med  en  velrettet 
Ild,  medens  Pelham,  der  i  Galop  kom  til  med  sit  Skyts, 
fra  en  gunstig  Stilling  sendte  en  saa  virksom  Hagel  af 
Granater  og  Kardætsker  mod  de  fjendtlige  Linjer,  at  deres 
Fremrykken  pludselig  gik  i  staa. 

Jeg  havde  imidlertid  faaet  det  Hverv  at  opstille  den 
højre  Fløj  af  vore  Skarpskytter,  og  da  jeg  var  den  eneste 
Rytter  paa  denne  Kant  af  Kamppladsen,  tiltrak  jeg  mig  i 
høj  Grad  Fjendens  Opmærksomhed;  allerede  vare  flere 
Kugler  fløjne  forbi  mig  i  uhyggelig  Nærhed,  da  en  Yankee- 
Skarpskyttes  Kugle  bragende  slog  ned  i  den  Kasse  Regalia- 
cigarer,  der,  som  Læseren  vil  erindre,  var  tilfalden  mig  fra 
Marketentervognen ;  jeg  havde  fastgjort  den  ved  min  Sadel- 
knap, og  den  havde  ikke  taget  nogen  Skade  ved  Uheldet  i 
Sumpen.     Jeg  gav  netop  min  Uvilje  Luft  i  temmelig  tydelige 

Udtryk  og  henledte  en  af  vore  Skytters  Opmærksomhed  paa 
den  uforskammede  Karl,  da  General  Stuart  kom  ridende  og 
befalede  mig  at  ile  til  Jackson  med  Melding  om  det 
passerede  samt  at  beordre  enhver  Troppedeling ,  jeg  modte 
paa  min  Vej,  til  Hjælp. 

Efter  faa  Minutters  hurtig  Galop  traf  jeg  paa  tvende 
Brigader  af  Divisionen  P.  A.  Hill,  som  jeg  i  Lob  afsendte 
til  det  truede  Sted;  meget  kort  efter  modte  jeg  General 
Hill  selv,  hvem  jeg  gav  de  fornødne  Meddelelser,  hvorpaa 
han  ogsaa  selv  ilte  der  hen.  Imidlertid  blev  Kanonaden 
frygtelig,  stadig  toge  nye  Batterier  Del  i  Kampen,  og 
Tordenen  rullede  langs  vore  Linjer  fra  Hundreder  af  Stykker. 
I  den  tætte  Krudtdamp,  som  indhyllede  Valpladsen,  og  under 
de  tallose  springende  Granater  var  det  ingen  let  Sag  at  finde 
General  Jackson,  hvem  jeg  dog  endelig  opdagede,  siddende 
meget  bekvemt  paa  en  Ammunitionskarre  og  i  al  Ro  ned- 
skrivende sine  Befalinger.  Efter  at  jeg  havde  gjort  min 
Melding,  omtalte  jeg,  hvor  store  Vanskeligheder  jeg  havde 
haft  med  at  finde  ham,  og  tillod  mig  at  mene,  at  det  dog 
nok  var  en  Smule  for  varmt  paa  det  Sted,  vi  befandt  os. 
»Min  kjære  Major,«  svarede  han,  »jeg  er  Dem  meget  for- 
bunden for  de  Anordninger,  De  har  truffet.  Hill  vil  nok 
blive  færdig  med  den  Fjende,  vi  have  i  Ryggen.  Jeg  véd, 
at  hvad  Fjenden  har  dér,  kan  ikke  være  mere  end  tvende  Bri- 
gader; men  hvad  min  Stilling  her  angaar,  tror  jeg  nok,  at 
vi  to  tidligere  have  været  med  paa  mere  varme  Steder«. 
Den  store  Helt  optog  derpaa  igjen  rolig  sit  Skriveri,  medens 
Kuglerne  plejede  Jorden  rundt  omkring  ham  og  overoste 
hans  Dokumenter  med  Sand,  saa  han,  som  en  af  Napoleons 
Generaler  under  lignende  Omstændigheder,  ikke  trængte  til 
Sand  for  at  tørre  Blækket.  Imidlertid  vare  vore  Vogntog 
blevne  reddede,  de  dristige  Yankeer,  som  havde  angrebet 
vor  Bagtrop,  kastede  med  betydeligt  Tab,  og  en  stor  Del  af 
deres  Mandskab  falden  i  vore  Hænder  som  Fanger. 

Det  var  henved  Middagstid,  og  Fægtningen  var  bleven 

almindelig.  Den  fodererede  Overgeneral  søgte  atter  og  atter 
at  bryde  Jacksons  Linjer,  men  atter  og  atter  bølgede  de 
vældige  Masser  med  udtyndede  Rækker  tilbage  for  den 
Stenmur,  som  stillede  sig  dem  i  Mode.  Vi  skød  langsomt 
vor  højre  Fløj  fremad,  hvorved  vort  ridende  Artilleri  under 
den  tapre  Pelham  ydede  udmærket  Tjeneste;  men  ogsaa 
vort  Rytteri  var  her  virksomt,  femte  Virginia-Regiment 
under  Oberst  Rosser  gjorde  saaledes  alene  500  Fanger. 
Mange  af  vor  Modstanders  saarede  vare  faldne  i  vore 
Hænder,  og  vi  havde  derfor  anrettet  et  flyvende  Lasaret  i 
en  skyggefuld  Lund  nær  ved  en  kølig  Kilde,  og  her  bleve 
flere  Hundrede  saarede  modtagne.  Enten  Fjenden  nu  skød 
for  højt,  eller  han  fejlagtig  antog  hin  Gruppe  Folk  for  en 
Troppedeling,  nok  er  det,  han  aabnede  pludselig  en  frygtelig 
Ild  mod  netop  dette  Punkt,  og  da  Skud  paa  Skud  slog  ned 
i  den  tætte  Masse  af  saarede,  og  Granaterne  sprang  imellem 
dem,  var  det  ynkeligt  at  se  de  elendige  Stakler  med  knuste 
Lemmer  og  skrækkelige  Saar  gjøre  Forsøg  paa  at  slæbe  sig 
bort,  medens  de  udstødte  Forbandelser  over  deres  Kammerater, 
som  lode  dem  udstaa  denne  Dødsangest. 

Da  Fjenden  havde  overtydet  sig  om,  at  han  ikke  for- 
maaede  at  fortrænge  os  af  vore  Stillinger,  standsede  han 
sine  Angreb  henimod  Kl.  4  om  Eftermiddagen.  Henimod 
Kl.  5  indtraf  Longstreets  Korps,  hilset  paa  vor  hele  Linje 
med  høje  Jubelraab;  hans  Tropper  indtoge  i  den  Række,  de 
indtraf,  deres  Stilling  i  Slaglinjen  paa  Jacksons  højre  Fløj, 
og  endnu  fer  Solnedgang  stod  den  sidste  Division,  Texanerne 
under  Hood,  i  Række  paa  Longstreets  yderste  højre  Fløj. 
Endnu  længere  frem  stod  Stuart  med  en  Del  af  Rytteriet, 
medens  Fitz  Lee  med  største  Delen  af  sin  Brigade  afsendtes 
til  Jackson  og  stod  paa  hans  yderste  venstre  Fløj.  Ogsaa 
General  Robert  Lee  var  indtruffen,  og  enhver  Mand  i  vor 
Hær  nærede  fuld  Tillid  til,  at  den  kommende  Dag 
skulde  bringe  os  en  glimrende  Sejr.  Sent  om  Natten  maatte 
jeg  følge  Stuart  paa  en  lille  Rekognoscering  uden  for  vore 

Linjer,  og  paa  vort  Tilbageridt  bleve  vi  i  Nattens  Mørke 
hilsede  med  en  heftig,  men  heldigvis  slet  rettet  Ild  af  vore 
egne  Folk.  Resten  af  Xatten  tilbragte  vi  ved  Siden  af  vore 
Kanoner,  og  da  vi  ikke  kunde  afsadle  vore  Heste,  maatte 
en  Patrontaske,  jeg  tilfældigvis  fandt  paa  Jorden,  tjene  mig 
til  Hovedpude. 

De  to  store  Hære  stode  nu  lige  over  for  hinanden  i 
deres  fulde  Styrke;  enhver  af  dem  talte  mellem  50— 60,000 
Mand;  dog  har  Popes  Hær  rimeligvis  været  noget  talrigere, 
da  han  havde  trukket  Forstærkninger  til  sig  fra  Alexandria, 
hvor  hans  Reserver,  henved  20,000  Mand,  vare  samlede. 
Den  tidlige  Morgen  og  de  første  Formiddagstimer  gik  for- 
holdsvis rolige  hen,  og  dog  skulde  før  Solnedgang  et  af  de 
blodigste  Slag  i  denne  Krig  være  udkæmpet  paa  denne 
Valplads.  Fra  Tid  til  anden  lød  en  let  Blænkerild  fra  vore 
Linjer,  som  det  altid  gaar,  naar  to  fjendtlige  Hære  staa 
tæt  over  for  hinanden ;  med  lange  Pavser  drønede  et  Kanon- 
skud som  en  alvorlig  Formaning  gjennem  den  lumre,  taagede 
Luft.  Paa  vor  hejre  Fløj  viste  sig  en  Deling  fjendtlige 
Ryttere,  der  gik  frem  med  stor  Dristighed,  og  da  nogle  af 
deres  Blænkere  nærmede  sig  med  alt  for  stor  Uforskammet- 
hed, besluttede  jeg  med  Stuarts  Tilladelse  at  give  dem  en 
Lektion  og  fik  af  General  Hood  nogle  Texanere,  der  med 
Fornøjelse  indlode  sig  paa  den  lille  spændende  Adspredelse. 
Med  en  Indianers  hele  Færdighed,  naar  han  er  paa  Krigs- 
stien, snege  de  sig  gjennem  det  høje  Græs  og  langs 
Gærderne;  de  fødererede  Ryttere  bleve  ikke  lidet  forbavsede, 
da  de  fik  Øje  paa  mig,  der  var  den  eneste  synlige,  eftersom  jeg 
var  til  Hest,  og  de  vidste  aabenbart  ikke  rigtig,  hvad  de 
skulde  gjere,  da  jeg  blev  holdende  et  Par  Hundrede  Alen 
fra  dem.  Blandt  mine  Folk  var  en  Mand,  en  indfødt 
Preusser,  der  havde  levet  en  lang  Tid  paa  Texas's  Prairier, 
særlig  fremhævet  som  en  udmærket  Skytte ;  han  skulde  skyde 
forst,  og  da  han  lagde  an,  sagde  han  med  en  vis 
Stolthed,    medens  et  Smil    klarede   hans   vejrbidte  Ansigts- 

træk:  »Nu  skal  Hr.  Majoren  se,  hvad  en  gammel  Preusser 
formaar«.  I  det  næste  Øjeblik  knaldede  hans  Skud,  og  den 
forreste  Yankee  styrtede  næsegrus  til  Jorden,  strax  derpaa 
faldt  den  næste,  og  den  dristige  Kytterskare  flygtede  under 
vore  Folks  lydelige  Jubel,  som  de  havde  en  Skok  Djævle  i 
Hælene  paa  sig;  men  intet  kunde  afholde  Texanerne  fra  at 
berøve  de  faldne  deres  Bytte,  som  de  efter  deres  Mening 
havde  saa  redelig  fortjent. 

Heuimod  Kl.  2  afløstes  den  trykkende  Stilhed  af  en 
livlig  Virksomhed,  Adjutanter  galoperede  frem  og  til- 
bage, og  General  Stuart  blev  skyndsomst  beordret  til 
Hovedkvarteret,  hvor  Jackson  og  Longstreet  allerede  vare 
mødte  til  en  Raadslagning  med  den  øverstkommanderende. 
Stærke  Reserver  bleve  opstillede  i  Centrum ,  hvor  ligeledes 
fyrretyve  Kanoner  bleve  samlede ;  ogsaa  vort  ridende  Artilleri 
var  kampberedt,  og  Oberst  Rosser,  der  ellers  kommanderede 
5te  Virginia-Rytterregiment,  men  oprindelig  var  Artillerist, 
travede  frem  foran  Fronten  med  fire  Batterier,  der  midler- 
tidig vare  stillede  under  hans  Befaling.  Det  var  tydeligt  nok, 
at  vigtige  Begivenheder  vare  umiddelbart  forestaaende,  og  en 
ejendommelig  ængstelig  Følelse  bemægtigede  sig  mangt  af 
de  kjækkeste  Hjærter  —  en  Følelse,  der  kan  sammenlignes 
med  den  lumre,  trykkende  Ro  foran  et  Uvejr. 

En  aaben  smal  Dal,  paa  omtrent  tre  Fjerdingvejs  Længde 
og  en  halv  Fjerdingvejs  Bredde  og  indesluttet  mellem  to 
ligeløbende,  skovgroede  Højdedrag,  skilte  de  to  fjendtlige 
Hære;  paa  venstre  Fløj  (mod  Nord)  udmundede  Dalen  i  en 
skovrig  Slette,  som  Jacksons  yderste  Divisioner  holdt  besat; 
mod  hojre  afsluttedes  den  af  dominerende  Højder,  hvor  vort 
ridende  Artilleri  var  placeret.  General  Lee  havde  faaet 
Melding  om,  at  Fjenden  havde  trukket  en  betydelig  Styrke 
sammen  i  den  dybere  Del  af  den  nys  beskrevne  Dal,  hvad 
der  havde  vakt  den  Formodning  hos  ham,  at  General  Pope 
vilde  tilsigte  et  af  hine  napoleonske  Stormløb  og  for- 
søge paa  at  gjennembryde  vort  Centrum  ved  et  overraskende 

Angreb  med  overvældende  Masser,  for  senere  lettere  at  blive 
færdig  mod  de  tvende  Fløje;  men  vor  ædle  Fører  havde  ikke 
ladet  sig  fore  bag  Lyset  og  havde  truffet  sine  Forholdsregler 
til  at  forstyrre  sin  Modstanders  Planer. 

Henimod  Kl.  3  om  Eftermiddagen  brøde  Yankeerues 
tætte  Hærsøjler  pludselig  i  Stormløb  frem  bag  Skovens 
dunkle  Gronne.  Det  var  en  Styrke  paa  mindst  15,000 
Mand,  opstillet  i  5  Linjer  med  omtrent  60  Alens  Afstand; 
deres  Faner  vajede  stolt  foran,  nærmere  og  nærmere  rykkede 
de  frem  i  den  skjonneste  Orden  over  det  mellemliggende 
frie  Rum,  og  enhver  betragtede  med  ængstelig  Spænding 
deres  Kolonner,  der  væltede  frem  mod  de  konfedererede 
Stillinger,  lig  en  Flom,  som  udtømmer  sig  over  en  Dal. 
Stilheden  var  næsten  trykkende.  Endelig  begyndte  de  40 
Stykker  i  vort  Centrum  deres  Ild  og  slyngede  en  tilintet- 
gjørende  Hagel  af  Granater  over  den  fremrykkende  Fjende, 
hvis  første  Rækker  tillige  bleve  hilsede  med  en  velrettet  Ild 
fra  en  tredobbelt  Linje  af  vort  Fodfolk,  som  havde  skjult 
sig  i  den  tætte  Underskov.  Vore  Batterier  kommanderedes  af 
Oberst  Stefan  D.  Lee.  og  den  Nøjagtighed,  hvormed  Gra- 
naterne spraug  midt  i  Fjendens  Rækker,  vidnede  om  Skytsets 
glimrende  Ledelse  og  Betjening.  Det  var,  som  om  en  øde- 
læggende Lynstraale  med  sit  Raseri  var  faren  hen  over 
disse,  til  Skæbnen  hjemfaldne  Mænd;  hidtil  havde  man 
kunnet  sammenligne  dem  med  vandrende  Mure,  nu  ravede 
de  frem  og  tilbage,  som  om  Jorden  svigtede  under  deres 
Fødder;  atter  og  atter  rystede  vort  Skytses  Torden  Luften, 
atter  og  atter  sendte  det  en  odela-ggende  Hagel  over 
Rækkerne,  til  de  sluttede  Geledder  pludselig  kom  i  Uorden 
og  opløstes  i  en  forvirret  Masse  Flygtninge.  De  fødererede 
Officerer  gjorde  alt,  hvad  der  stod  i  deres  Magt,  for  at 
spore  deres  Folks  Mod,  og  med  den  yderste  Opofrelse  og 
Mod  lykkedes  det  dem  at  fore  Soldaterne  tre  Gange  frem 
til  et  fornyet  Angreb ;  men  tre  Gange  bleve  de  kastede 
tilbage,  og  mange  Hundreder  bleve  ladte  døde  eller  saarede 

13* 

tilbage  paa  Valpladsen.  Sluttelig  kunde  deres  fysiske  og 
moralske  Kraft  ikke  længere  holde  Stand  over  for  den 
frygtelige  Virkning  af  vor  Ild,  og  den  hele  Masse  flygtede  i 
uordnede  Hobe  tilbage,  en  Flugt,  som  intet  mere  formaaede 
at  standse.  I  dette  Øjeblik  overdøvede  de  konfødereredes 
vilde  Slagiaab  selv  Kanonernes  Torden;  saa  langt  Øjet  kunde 
naa,  stormede  vor  Hærs  lange  Rækker  ned  paa  Sletten  efter 
Fjenden;  foran  de  røde  Bannere,  der  af  den  synkende  Sol 
ligesom  dukkedes  i  et  Blodskjær.  Det  var  et  Øjeblik,  fuldt 
af  den  højeste  Begejstring  og  Ophidselse :  Kanonererne  kunde 
med  Meje  holdes  tilbage  ved  Skytset,  og  vi  Stabsofficerer 
kunde  næppe  bare  os  for,  sammen  med  vore  sejrrige  Fæller, 
at  storme  efter  den  flygtende  Fjende. 

Tilbagetogsfægtningen  fortsattes  henved  en  halv  Mil, 
vore  sejrsdrukne  Folk  dreve  alt  foran  sig  og  gjorde  talrige 
Fanger;  men  pludselig  fandt  deres  ubetænksomme  Frem- 
stormen  en  alvorlig  Modstand  i  Nærheden  af  Landsbyen 
Groveton,  hvor  Popes  Hovedstyrke  havde  taget  Stilling  paa 
et  Højdedrag  og  nu  fra  mere  end  hundrede  Stykker  Skyts 
slyngede  sin  dødbringende  Hilsen  mod  de  konfødererede,  der 
rykkede  frem  uden  Dækning  over  den  aabne  Slette  og 
desuden  vare  udmattede  af  Forfølgelsen.  Nu  vaklede  de, 
gjorde  Holdt  og  vege  langsomt  tilbage;  men  førend  de 
fødererede  Troppers  Triumfraab  var  hendøet,  blev  Angrebet 
optaget  og  fortsat,  vi  førte  vore  sidste  Reserver  i  Ilden,  og 
da  Solen  gik  ned  bag  Manassas  Højder,  var  Fjenden  efter 
tapper  Modstand  slaaet  fuldstændig  af  Marken  og  trak  sig 
i  stor  Opløsning  tilbage  til  Centreville,  efterladende  mange 
Tusende  døde,  saarede  og  Fanger  saa  vel  som  et  Antal  Skyts, 
Regimentsfaner  og  en  stor  Mængde  Haandvaaben. 

Samtidig  var  vort  Rytteri  gaaet  frem  paa  højre  Flanke 
og  havde  efter  en  svag  Modstand  drevet  det  fjendtlige 
Rytteri  foran  sig  og  frem  over  et  bølgeformigt ,  skovgroet 
Jordsmon,  hvorfra  vi  med  Lethed  kunde  følge  Slagets  Gang. 
Vort   ridende    Artilleri,    der    opererede   i   Fællesskab    med 

Rossers  fire  Batterier  og,  jævnsides  med  Rytteriet,  drog  frem 
henimod  Groveton,  havde  vedligeholdt  en  yderst  virksom 
Flankeild  mod  Yankeernes  tætte  Rækker,  en  Ild,  der  blev 
eftertrykkelig  besvaret  fra  Fjendens  talrige  Batterier;  men 
da  disse  skøde  alt  for  højt,  sloge  samtlige  Projektiler  ned  i 
Skovene,  hvorigjenuem  vort  Rytteri  banede  sig  Vej,  og 
Splinter  fra  Grene  og  Træer  fløj  rundt  omkring  og  voldte 
baade  Heste  og  Mandskab  stor  Skade.  Jeg  selv  fik  enkelte 
Skrammer  og  undgik  kun  ved  et  Under  en  stor  Fare, 
i  det  en  Granat  sprang  lige  imellem  Benene  paa  min  Hest 
uden  at  saare  hverken  mig  eller  Dyret  det  ringeste. 

Da  Fjenden  efter  at  have  tabt  Højderne  ved  Groveton 
gik  tilbage  mod  Centreville  paa  Rytteriet  nær,  som  slog  ind 
paa  Vejen  til  Mauassa,  gjorde  vor  hele  Slaglinje  en  Sving- 
ning mod  venstre,  i  det  højre  Floj  trængte  rask  frem,  saa 
den  næsten  kom  til  at  staa  lodret  paa  sin  forrige  Retning. 
Fjendens  Tilbagetog  gik  gjennem  et  tæt,  skovgroet  Jords- 
mon, hvor  Rytteriet  ikke  kunde  være  til  stor  Nytte,  hvorfor  kun 
Brigaden  Fitz  Lee  sluttede  sig  til  Forfølgelsen ,  medens 
General  Stuart  med  Brigaden  Robertson  gik  frem  mod  det 
stærke  fjendtlige  Rytteri,  som  i  modsat  Fald  vilde  have 
været  i  Stand  til  at  forulempe  vor  ubeskyttede  Flanke. 
Andet  Virginia-Regiment  under  den  brave  Oberst  Munford 
dannede  Fortravet  og  naaede  frem  paa  Manassas  Højslette, 
forinden  de  to  andre  Regimenter  af  Brigaden  kunde  naa  op 
i  Højde  med  den.  Obersten  stødte  her  paa  det  fjendtlige 
Rytteri,  i  en  meget  overlegen  Styrke  og  udfoldet  i  tvende 
Slaglinjer,  den  ene  bag  den  anden.  Uden  at  afvente  deres 
Kammeraters  Angreb  kastede  de  brave  Karle  af  det  2det, 
med  den  tapre  Oberst  i  Spidsen,  sig  mod  Fjenden,  og 
gjennembrøde  i  et  Stormløb  haus  første  Linje:  men  da 
deres  Rækker  vare  komne  lidt  fra  hverandre,  tog  Fjendens 
anden  Linje  Lejligheden  i  Aet  og  kastede  med  et  efter  alle 
Kunstens  Regler  udfort  Modstød  vore  Folk  tilbage  paa  vild 
Flugt.     Mange  af  vore  Folk  bleve  skudte  eller  huggede  ned, 

medens  ogsaa  de  sprængte  Regimenter  fra  første  Linje 
sluttede  sig  samm'en  og  deltoge  i  Forfølgelsen.  I  dette 
Øjeblik  indtraf  vi  med  7de  og  12te  Regiment  paa  Ulykkes- 
stedet, optoge  vore  flygtende  Kammerater  og  angrebe  rasende 
de  fjendtlige  Linjer,  som  nu  begge  vare  opløste,  sprængte 
dem  i  alle  Retninger,  befriede  samtlige  vore  Folk,  som  vare 
faldne  i  Fjendens  Hænder,  dræbte  Anføreren  for  hele  Styrken 
saa  vel  som  flere  Officerer,  deriblandt  den  Major,  som  havde 
redet  Kaplob  med  mig  ved  Verdiersville*),  fældede  og  saarede 
en  stor  Del  af  Mandskabet,  fangede  flere  Hundrede  Mand 
og  gjorde  mange  Heste  i  Bytte.  Forfølgelsen  endte  forst, 
da  vi  havde  jaget  Fjenden  helt  over  Bull  Run,  og  den  ned- 
redne  Styrke  gjorde,  som  vi  senere  hørte,  først  Holdt  inden 
for  Centrevilles  Fæstningsværker.  Vort  Tab  var  forholdsvis 
ringe  af  døde  og  bestod  væsentlig  af  saarede,  deriblandt 
selve  den  brave  Oberst  Munford,  som  havde  faaet  flere 
Sabelhug  over  Hovedet. 

Natten  var  imidlertid  brudt  frem,  og  da  vi  under 
Tilbp.gemarchen  naaede  Valpladsen,  fandt  vi  Forfølgelsen 
fuldstændig  forbi;  Mørket  havde  sat  en  Grænse  for  vor 
sejrrige  Fremtrængen.  Det  var  meget  uheldigt  for  os,  at 
Slaget  forst  var  begyndt  saa  sent  ud  paa  Eftermiddagen; 
blot  to  Timer  længere  Lys,  og  Dagens  Udfald  vilde  have 
stillet  sig  endnu  langt  uheldigere  for  den  fødererede  Hær. 
Desuagtet  var  Tabet  for  Norden  uhyre  under  de  sidste  Dages 
Kampe,  som  endte  med  Slaget  ved  Groveton,  og  beløb  sig 
i  døde,  saarede  og  Fanger  til  henved  20,000  Mand  samt  30 
Kanoner,  over  40,000  Stykker  Haandvaaben,  tiere  Faner  og 
Standarter  og  en  uberegnelig  Mængde  Forraad  af  Ammuni- 
tion, Levnedsmidler  og  Udrustuingsgjenstande.  Yankeernes 
Tropper  vare  fuldstændig  demoraliserede  og  havde  tabt  al 
Tillid  til  deres  Overgeneral,  og  Regeringen  i  Washington 
saa  vel  som  Nordens  samtlige  Befolkning  imødesaa  Fremtiden 


*)  Se  oven  for  Side  145. 

med  storste  Bekymring.  Vort  Tab  var  ligeledes  ikke  ringe 
og  blev  alene  for  sidste  Slags  Vedkommende  ansat  til  6000 
dode  og  saarede;  mangen  brav  Karl  udaandede  sin  Sjæl  for 
Sydens  Sag  paa  Grovetons  stejle  Højder. 

Vort  lille  Vaabenbroderskab  ved  Staben  havde  ogsaa  et 
Tab  at  beklage,  nemlig  Kaptejn  Hardemau  Stuart,  en  Broder- 
sen af  Generalen,  som  havde  Ledelsen  af  Rytteriets  Signal- 
korps*). Fodererede  Ryttere  havde  om  Morgenen  den  30te 
overrasket  den  stakkels  Stuart  med  hans  Afdeling,  og  han 
var  kun  undkommen  med  tvende  af  sine  Folk  efter  at  have 
mistet  sine  Apparater  og  Heste.  Til  Fods  naaede  de 
vore  Rækker,  netop  som  Slaget  tog  sin  Begyndelse,  og  da 
de  ikke  kunde  yde  nogen  vigtigere  Tjeneste,  grebe  de  tre 
Helte  hver  et  Gevær  af  de  mange,  Fjenden  lod  tilbage 
under  sit  Tilbagetog,  og  sluttede  sig  til  18de  Mississippi- 
Regiment,  der  i  Lob  gik  frem  mod  Højderne  ved  Groveton; 
her  faldt  de  i  hæderlig  Kamp,  efter  at  Regimentet  havde 
taget  flere  fjendtlige  Batterier. 

Vi  lejrede  os  paa  Valpladsen  og  vare  den  storste  Del 
af  Natten  beskæftigede  med  at  skaffe  Vand  for  efter  bedste 
Evne  at  lette  de  saaredes  Kvaler,  hvorfor  vi  kun  fik  et  Par 
Timers  Hvile  efter  Dagens  Anstrængelser.  Med  det  forste 
Daggry  blev  jeg  vækket  af  Stuart,  som  ønskede  mit  Følgeskab 
under  en  kort  Rekognoscering  af  de  fjendtlige  Stillinger. 
Himlen  va'r  mork  og  skyfuld,  og  en  skarp  Blæst  drev  os 
en  tin  Støvregn  i  Ansigtet,  saa  vi  fandt  Ridtet  gjennem  en 
lille  Granskov,  der  laa  paa  vor  Vej,  yderst  ubehageligt.  Af 
Fjenden  kunde  vi  ikke  opdage  noget  Spor ;  men  vore  Spejdere 


')  Signalkorpset  var  ejendommeligt  for  de  amerikanske  Hære 
og  havde  den  Opgave  at  tilvejebringe  en  telegrafisk  For- 
bindelse mellem  fjærnere  Punkter,  om  Dagen  ved  Flag  af 
forskjellig  Farve,  om  Natten  ved  forskjellige  Lygter.  De 
bavde  saaledes  en  vis  Lighed  ved  vore  gamle  Tegntelegrafer, 
men  lade  sig  kun  anvende  med  nogen  Nytte  i  et  bakkerigt 
Terrain. 

og  Fangerne,  som  endnu  stadig  bleve  indbragte  i  Flokke 
paa  en  halv  Snes  Mand,  forklarede,  at  General  Pope  havde 
gjort  Holdt  omkring  Centreville.  General  Stuart  beordrede 
mig  nu  over  til  Jacksons  Hovedkvarter  med  Meldinger  og 
vigtige  Papirer,  hvorpaa  jeg  skulde  afsende  General  Fitz  Lee 
med  hans  Brigade  til  Fairfax  Court-House. 

Jacksons  Hovedkvarter  laa  en  god  Mil  fra  vor  yderste 
Fløj,  og  jeg  havde  derfor  et  langt,  trættende  Ridt  over  Val- 
pladsen, der  endnu  laa  bedækket  med  ubegravede  Lig. 
Endelig  traf  jeg  General  Jackson  med  Robert  Lee,  som  kom 
tilbage  fra  en  Rekognoscering,  der  havde  ført  dem  helt  hen 
til  de  fjendtlige  Forposter,  hvis  Ild  de  havde  udsat  sig  for, 
heldigvis  uden  at  nogen  Ulykke  hændede.  Vort  venskabelige 
Mode  var  des  værre  kun  af  kort  Varighed,  thi  Jackson 
havde  allerede  beordret  General  Fitz  Lee  afsted,  og  han 
havde  saaledes  et  betydeligt  Forspring.  Efter  et  meget 
ubehageligt  Ridt  ad  vildsomme  Skovstier  indhentede  jeg 
efter  fem,  sex  Timers  Forlob  heldig  vore  Tropper,  hvis 
Fortrav  lige  havde  overfaldet  en  Piket  af  2det  regulære 
Rytterregiment  og  fanget  den  til  sidste  Mand,  medens  to  af 
vore  Eskadroner  stode  i  Begreb  med  at  overfalde  Reserven 
til  denne  Yankeepiket,  som  uden  at  ane  vor  Nærhed  ganske 
rolig  havde  lejret  sig  omkring  et  Landsted,  en  lille  Fjerding- 
vej fra  Landevejen.  Fitz  Lee  havde  før  Krigens  Udbrud 
været  Løjtnant  ved  de  forenede  Staters  2det  Rytter- 
regiment*) og  var  derfor  meget  fornøjet  over  at  kunne  fange 
nogle  af  sine  gamle  Kammerater.  Da  jeg  havde  en  frisk 
Hest  hojlig  behov,  eftersom  den  Stridshingst,  der  hidtil 
havde  baaret  mig,  var  yderst  medtagen  af  Felttogets  Be- 
sværligheder, sluttede  jeg  mig  ufortøvet  og  med  Glæde  til 
Angrebet,  der  ikke  gav  Anledning  til  megen  Kamp;    thi  vi 


*)  General  Robert  Lee  havde  været  Oberstløjtnant  ved  dette 
smukke  Regiment,  og  flere  konfødererede  Officerer  havde  tid- 
ligere staaet  ved  samme. 

komsaa  uventet  bag  paa  Yankeerne,  at  de  ikke  fik  Tid  til  at 
komme  i  Sadlen,  og  to  hele  Kompagnier  med  samtlige 
Officerer  faldt  i  vore  Hænder.  Ogsaa  deres  Heste  bleve  et 
godt  Bytte,  og  jeg  forsomte  ikke  Lejligheden  til  at  ombytte 
mit  medtagne  Dyr  med  et  ædelt  brunt.  Officererne  gave 
deres  Æresord  paa  ikke  at  gjøre  noget  Forsøg  paa  Flugt  og 
bleve  derfor  behandlede  med  yderste  Hoflighed,  fik  Lov  til 
at  ride  deres  egne  Heste  og  sluttede  sig  til  vor  Stab  i 
Spidsen  for  Afdeliugen.  De  havde  i  tidligere  Tid  tjent 
sammen  saa  vel  med  Fitz  Lee  som  med  Stuart,  og  det  var 
et  betegnende  Træk  for  denne  Krig  at  høre  slige  gamle 
Vaabenfæller  sladre  om  og  le  over  gamle  Minder.  Sent  ud 
paa  Eftermiddagen  stødte  vi  til  Stuart  med  Brigaden  Ro- 
bertson  og  opsloge  om  Aftenen  Kl.  10  vor  Bivuak  ved  den 
lille  Landsby  Chantilly. 

Omtrent  IV2  Mil  fra  Chantilly,  paa  en  Plantage,  der  rigtig 
nok  laa  ubehagelig  nær  de  fjendtlige  Linjer,  levede  en 
Familie,  som  i  lang  Tid  havde  staaet  paa  en  meget  ven- 
skabelig Fod  med  Stuart.  Da  vor  General  nu  var  lige  i 
Nabolaget  og  ikke  havde  set  sine  Venner  i  lang  Tid,  kunde 
han  ikke  modstaa  den  Fristelse  at  aflægge  dem  et  Besøg 
under  vor  natlige  Bivuak;  Medlemmerne  af  Staben  besluttede 
at  gjore  ham  Selskab,  og  en  munter  Tur  gjennem  de  mørke 
Skove  forte  os  ved  Midnat  til  Huset,  hvor  alle  sov  paa  et 
Par  rasende  Hunde  nær,  der  forgjæves  søgte  at  formene  os 
Adgangen.  Stuart  foreslog  at  vække  de  slumrende  Beboere 
ved  en  em  Serenade,  og  vi  forsøgte  derpaa;  men  de  ume- 
lodiske Stemmer,  som  blandede  sig  deri,  forvandlede  den 
hele  Præstation  nærmest  til  et  indiansk  Krigshyl,  som  bragte 
den  forskrækkede  Ejer  til  at  fare  op  af  Sovne  med  den 
Overbevisning,  at  hans  fredelige  Bolig  var  omringet  af  en 
Horde  maroderende  Tankeer.  Han  aabnede  forsigtig  Vinduet 
og  bad,  at  man  blot  vilde  skaane  hans  Hus  og  hans  Fa- 
milies Liv,  saa  vilde  han  gjore  sit  bedste  for  at  opfylde 
vore  Ønsker.    Hans  Henrykkelse   og  Forbavselse  var  derfor 


198  Rytterfærd  og  Rytterkampe. 

ubeskrivelig,  da  han  endelig  gjenkjendte  »Jeb«  Stuarts 
Stemme;  i  faa  Minutter  var  hele  Familien,  unge  og  gamle, 
paa  Benene,  og  vi  tilbragte  Natten,  passiarende  med  vore 
venlige  Værter,  til  Morgensolen  stjal  sig  gjennem  Gardinerne 
og  manede  til  Opbrud;  efter  en  kort,  men  rigelig  Frokost 
toge  vi  Afsked  med  den  elskværdige  Familie  og  ilede  tilbage 
til  vore  Poster. 

Imidlertid  havde  den  fødererede  Hær  gjort  Holdt  i 
Omegnen  af  Fairfax  Court-House,  hvor  den  forskansede  sig; 
men  vore  Generaler  troede  dog  ikke,  at  det  var  Fjendens 
alvorlige  Hensigt  at  blive  staaende  her,  men  ventede,  at 
Pope  vilde  gaa  yderligere  tilbage  til  Alexandria  lige  over 
for  Washington,  og  da  han  havde  faaet  betydelige  For- 
stærkninger her  fra,  holdt  General  Lee  det  ikke  for  raadeligt 
at  angribe  ham  strax,  Dagen  efter  Slaget  ved  Groveton,  efter- 
som ogsaa  vor  Hær  havde  lidt  betydelig  ved  de  sidste  Dages 
uafbrudte  Fægtninger  og  Marcher,  og  man  desforuden  timevis 
kunde  vente  friske  Tropper  fra  Gordonsville  og  Richmond. 
Vore  Tropper  bleve  altsaa  anvendte  til  at  begrave  de  døde 
og  samle  det  rige  Sejrsbj'tte,  og  saaledes  forløb  Morgenen 
den  1ste  September  fuldkommen  fredelig. 

Ud  paa  Eftermiddagen  fik  Rytteriet  Befaling  til  med 
Forsigtighed  at  gaa  frem  ad  Vejen  til  Fairfax  Court-House, 
medens  Jacksons  Korps  skulde  følge  efter  i  kort  Afstand. 
Det  smukke  Vejr  fra  Morgenen  havde  forvandlet  sig  til 
sande  Regnstrømme ,  vor  Kolonne  marcherede  langsomt 
fremad  med  5te  Virginia-Regiment  som  Fortrav,  og  jeg  med 
Oberst  Rosser  rede  under  rolige  Samtaler  forrest,  da  det 
Mandskab,  som  dannede  yderste  Spidse  og  kun  var  nogle 
Favne  foran  os,  kom  jagende  tilbage  i  fuld  Galop;  i  samme 
Øjeblik  knaldede  ogsaa  hele  Salver  hen  over  vore  Hoveder 
fra  de  tætte  Granskove,  som  strakte  sig  paa  begge  Sider  af 
Landevejen.  Vi  vare  faldne  i  et  Baghold,  som  havde  kunnet 
blive  meget  skæbnesvangert  for  os,  hvis  Yankeerne  havde 
sparet  deres  Ild  nogle  Minutter  længere;    nu  voldte  den  os 

kim  ringe  Skade,  da  de  skød,  saa  snart  de  fik  Øje  paa 
Spidsen  af  vor  Kolonne,  og  derhos  meget  for  højt.  Be- 
falingen til  Tilbagetog  blev  hurtig  udstedt  og  fulgt,  og  jeg 
galoperede  skyndsomst  til  Bagtravet  med  Meldinger,  medens 
Yankeerne  vedbleve  at  fyre  paa  Skovens  Træer.  To  Felt- 
stykker, der  fulgte  vort  Regiment,  lod  jeg  kjøre  op  paa  en 
lille  Høj  ved  Landevejen  og  befalede  dem  at  fyre,  saa  snart 
vore  Folk  vare  komne  forbi.  Nogle  Øjeblikke  senere  traf 
jeg  baade  Stuart  og  Jackson,  der  vare  blevne  hidkaldte  ved 
Skydningen  og  Kolonnens  Standsning.  Den  gamle  Stonewall 
traf  sine  Bestemmelser  med  vante  Hurtighed.  Stuart  skulde 
ad  Biveje  marchere  mod  Fairfax  Court-House  og  udfinde, 
om  de  fodererede  blot  tilsigtede  en  Demonstration,  eller  det 
var  en  almindelig  Fremrykning.  I  sidste  Tilfælde  var  han 
bestemt  paa  at  møde  enhver  Fremmarche  af  Yankeerne, 
og  inden  vi  ad  de  snævre  Skovveje  vare  komne  ud  i  det 
fri,  stod  den  første  af  hans  Divisioner  alierede  i  Slagorden, 
gik  frem  i  Løb  og  var  snart  indviklet  i  en  heftig  Fægtning 
med  Fjenden. 

Regnen  skyllede  ned,  og  Synet  af  vor  Kolonne,  der  ad 
snævre  Stier  banede  sig  Vej  gjennem  de  dryppende  Skove, 
var  just  ikke  meget  tillidvækkende,  ligesom  vor  Stemning 
heller  ikke  var  saa  munter,  som  den  vel  vilde  have  været  i  bedre 
Vejr  og  under  andre  Omgivelser.  Geværildens  Knitren  og 
Kanonernes  Drøn  i  vor  venstre  Flanke  blev  hvert  Øjeblik 
stærkere  og  stærkere,  og  vi  kunde  ikke  unddrage  os  for  en 
bange  Bekymring  med  Hensyn  til  Udfaldet  af  denne  Fægt- 
ning; thi  naar  Jackson  var  uheldig,  blev  vor  Stilling  yderst 
farlig.  Sent  om  Aftenen  bragte  vore  Patrouiller  og  Spejdere 
den  Melding,  at  General  Popes  Hovedstyrke  var  i  fuldt 
Tilbagetog  mod  Alexandria,  og  da  det  frembrydende  Mørke 
umuliggjorde  vor  videre  Fremtrængen,  besluttede  General 
Stuart  at  vende  om.  Vi  kunde  nu  ganske  vist  gaa  ud  fra 
den  Antagelse,  at  Jackson  havde  været  sejrrig;  men  da  vi 
hverken   kjendte  Fjendens  Stilling   eller  Styrken  af  de  De- 

linger,  der  havde  staaet  over  for  Jackson,  maatte  vi  marchere 
tilbage  med  yderste  Forsigtighed,  og  først  lidt  efter  Midnat 
naaede  vi,  gjennemblødte  og  forfrosne,  vore  Forposter. 
Jacksons  Kamp  havde  været  yderst  blodig,  men  han  havde 
kastet  Yankeerne  med  svært  Tab,  og  de  havde  maattet  lade 
deres  saarede  og  1000  Fanger  tilbage  i  vore  Hænder.  Blandt 
de  faldne  var  der  tvende  Generaler;  den  ene  var  den  berømte 
Phil  Kearney,  der  for  en  Del  Aar  tilbage  havde  efterladt^sin  ene 
Arm  paa  Mejicos  Valpladser;  hans  Lig  blev  behandlet  med 
største  Agtelse  og  næste  Dag  under  krigerske  Æresbevisninger 
bragt  til  de  fjendtlige  Linjer. 

Vi  opsloge  vor  Lejr  i  en  tæt  Granskov  nær  Chantilly 
og  søgte  Resten  af  Natten  at  tørre  vore  gjennemblødte 
Klæder.  Om  Morgenen  den  2den  September  bleve  vi  paa  det 
behageligste  overraskede  ved  Ankomsten  af  den  glimrende 
Brigade  Hampton,  som  vi  havde  efterladt  paa  Forpost  ved 
Jamesfloden  og  Chikahominy;  vi  hilsede  vore  Kammerater 
med  høje  Tilraab,  der  besvaredes  paa  det  hjærteligste  af  de 
dristige  Ryttere  fra  Carolina  og  Mississippi,  der  længe 
havde  længtes  efter  at  komme  i  Kast  med  Fjenden  under 
den  tapre  Stuarts  Kommando,  et  Ønske,  som  snart  skulde 
opfyldes;  thi  den  fødeierede  Hovedstyrke  var  ganske  vist 
gaaet  tilbage  til  Alexandria,  men  en  stærk  Deling  Ryttere 
med  ridende  Artilleri  holdt  endnu  Fairfax  Court- House 
med  Omegn  besat,  og  Stuart  fik  Ordre  til  at  fordrive  samme. 

Den  opstaaende  Sol  begyndte  netop  at  opvarme  vore 
stivnede  Lemmer,  da  vi  allerede  sadlede  op  til  fornyet 
Virksomhed.  Brigaden  Hampton  dannede  Fortravet,  og  til 
den  sluttede  sig  vort  ridende  Artilleri,  som  hurtig  blev  ind- 
viklet i  en  hed  Kamp  med  nogle  fjendtlige  Batterier.  Vi 
dreve  langsomt  Yankeerne  fra  Stilling  til  Stilling,  indtil  de 
ud  paa  Eftermiddagen  satte  sig  fast  paa  et  Højdedrag,  en 
halv  Mils  Vej  fra  Fairfax.  Hampton  fik  Befaling  til  at 
gjøre  en  Svingning  til  venste  for  at  omfatte  Fjendens 
Flanke,  og  saa  snart  vi  kunde  høre  Lyden  af  hans  Kanoner, 

gjorde  vi  med  Brigaden  Fitz  Lee  et  Stød  fremad  og  kastede 
Yankeerne  ud  af  deres  Stilling  og  paa  ilsom  Flugt.  Stuart 
og  jeg  naaede  de  af  Fjenden  rømmede  Højder  langt  forud 
for  vore  Tropper  og  netop  tids  nok  til  at  se  de  fodereredes 
lange  blaa  Rækker  ilsomt  trave  gjennem  Landsbyen,  medens 
brændende  Landsteder  til  hojre  og  venstre  tegnede  deres 
Spor.  Generalen,  som  ved  dette  Syn  med  rette  kom  ude 
af  sig  selv.  vendte  sig  til  mig  og  raabte:  »Major,  rid  alt, 
hvad  De  kan,  og  bring  nogle  af  Pelhams  Kanoner  i  strakt 
Galop  tilbage,  for  at  vi  kunne  sende  de  skurkagtige  Mord- 
brændere en  Afskedshilsen«.  Ikke  mindre  opbragt  end  han 
naaede  jeg  i  faa  Minutter  vore  Kanoner,  bragte  uden  Tids- 
spilde Skytset  i  Stilling  og  sendte  nogle  saa  velrettede 
Projektiler  efter  dem,  at  de  lode  deres  døde  og  saarede  i 
Stikken  og  galoperede  afsted  i  største  Forvirring. 

Brigaden  Hamptons  glimrende  Linjer  viste  sig  i  hojre 
Flanke  paa  fuld  Jagt,  vore  Virginia-Ryttere  under  Fitz  Lee 
vare  nylig  stedte  til  os,  og  hver  enkelt  af  os  brændte  af 
Længsel  efter  at  kaste  os  over  Fjenden.  Stuart  og  jeg 
satte  os  i  Spidsen  for  dem,  jeg  greb  Standarten,  som  vajede 
højt  over  vore  Hoveder,  og  medens  vore  Folk  kom  jagende 
efter  os  som  eu  Orkan,  sendte  vort  Artilleri  Skud  paa  Skud, 
der  hylende  fore  hen  over  vore  Hoveder.  Saaledes  naaede 
vi  Landsbyen  Fairfax,  i  samme  Øjeblik  som  de  sidste 
fodererede  Rytter  i  fuld  Flugt  joge  ud  af  den  modsatte 
Ende.  Det  var  et  Øjeblik,  fuldt  af  den  vildeste  Glæde  og 
Begejstring:  Beboerne  havde  i  mere  end  et  Aar  sukket 
under  Yankeernes  Herredomme,  og  deres  til  Afsind  græn- 
sende Jubel  og  Taknemmelighed  var  derfor  ubeskrivelig,  da 
jeg  plantede  den  konfødererede  Fane  paa  en  lille  fri  Plads 
midt  i  Landsbyen  og  saaledes  tog  Stedet  igjen  i  vor  Be- 
siddelse. Da  Natten  brod  frem,  og  vi  kun  havde  lidet  Haab 
om  at  indhente  de  flygtende  Yankeer,  afsendtes  der  blot  to 
Eskadroner  til  yderligere  Forfølgelse,  medens  Resten  lejrede 
sig  om  Byens  Domhus.     Midt  under  Jublen  og  Forvirringen 

benyttede  jeg  Lejligheden  til  at  tilegne  mig  en  god  og 
fortræffelig  Yankeehest,  hvis  Kytter  var  bleven  dræbt  af 
vore  Projektiler;  efter  nogen  Erfaring  i  den  virkelige  Krig 
faar  man  et  skarpt  og  praktisk  Blik  for  den  Slags  Ting. 

General  Stuart  opslog  sit  Hovedkvarter  hos  en  Borger, 
hvis  Datter  han  tidligere  havde  lært  at  kjende,  og  som  han 
antog  for  en  ung  Dame  af  særlig  glødende  Fædrelands- 
kjærlighed;  men  hendes  senere  Adfærd  retfærdiggjorde  just 
ikke  denne  Forudsætning.  Paa  en  spøgefuld,  men  noget 
uforsigtig  Vis  udnævnte  Generalen  hende  til  en  Slags  Æres- 
medlem af  vor  Stab,  hvad  der  senere  gav  Anledning  til,  at 
den  fødererede  Kegering  lod  hende  fængsle;  dog  længe  før 
Krigens  Slutning  lykkedes  det  hende  at  ægte  en  Yankee- 
officer,  hun  svor  Nordstaterne  Troskab  og  gjorde  sig  saaledes 
paa  dobbelt  Maade  uværdig  til  at  kaldes  Virgin ierinde. 
Efter  en  halv  Times  Hvile  opfordrede  Stuart  mig  til  at 
ride  over  til  Jacksons  Hovedkvarter,  der  kun  laa  en  halv 
Mils  Vej  fra  Fairfax  Court- House;  i  en  rask  Galop  havde 
vi  snart  tilbagelagt  denne  Strækning,  og  vi  kom  netop  tids 
nok  til  at  dele  Generalens  tarvelige  Aftensmaaltid ,  som 
bestod  af  Kaffe  og  Kornbrød*).  Natten  var  allerede  langt 
fremrykket,  da  vortMaaltid  var  forbi,  og  vi  modtoge  derfor 
Jacksons  Tilbud  om  at  sove  de  Par  Timer  i  hans  lille 
Felttelt.  Udmattet  af  de  foregaaende  Dages  Anstrængelser 
laa  jeg  endnu  i  den  sødeste  Slummer,  da  en  sagte  Berøring 
af  min  Skulder  vækkede  mig:  »Major,  det  er  paa  Tide 
at  vaagne  og  bryde  op«.     Før  jeg  endnu  var  ganske  vaagen, 


*)  Under  det  hele  Felttog  udgjorde  dette  Æmne  den  fornemste 
Bestanddel  af  vorNaturalforplejning,  og  det  er  derfor  maaske 
ikke  unødvendigt  at  bemærke  ,  at  man  i  Amerika  ved  ,.Korn- 
brød"  uden  Undtagelse  forstaar  et  Brød ,  som  er  bagt  ikke 
af  Hvede,  men  af  Majsmel.  Virginierne  ere  særlig  duelige 
ved  denne  Kornsorts  Tilberedelse,  og  den  gamle  sorte  Kok  i 
hver  Planterfamilie  plejer  at  kunne  bage  flere  Sorter  af  dette 
Brød,  som  alle  ere  yderst  velsmagende  og  nærende. 

havde  min  Vækker  sat  et  Vaskefad  paa  Feltstolen  ved  mit 
Hovedgærde  og  gjentog:  »Xaa,  Major!  Vask  Dem  nu 
hurtig;  en  Kop  Kaffe  venter  Dem,  Hesten  er  sadlet  og  De 
maa  strax  afsted«.  Til  min  hejeste  Overraskelse  bemærkede 
jeg  nu,  at  min  opmærksomme  Tjener  var  selve  den  store 
Stonewall;  den  lette  Beroring  hidrorte  fra  hans  Jærnhaand, 
og  den  blide  Stemme  var  den  samme,  jeg  saa  ofte  havde 
bort,  naar  den  i  kraftige,  korte  Befalinger  overdovede 
Slagets  højeste  Bulder;  jeg  vil  aldrig  glemme  det  elsk- 
værdige Smil,  som  gik  over  hans  venlige  Ansigt,  da  han 
blev  min  Forbavselse  vår. 

General  Stuart  var  alt  i  Sadlen,  og  faa  Øjeblikke 
senere  galoperede  vi  afsted  til  Fairfax  Court- House,  medens 
Solens  første  Straaler  forgyldte  Toppen  af  de  gamle  Val- 
nøddetræer, og  hele  Skoven  udaandede  en  balsamisk  Duft 
til  Henrykkelse  for  saadanne  »Morgenfugle«,  som  vi.  En 
halv  Time  efter  vor  Ankomst  havde  hele  Rytteriet  alt  sadlet 
op  og  slog  ind  paa  Vejen  til  den  lille  By  Drainsville;  vi 
rede  foran  med  Brigaden  Hampton,  der  vexlede  nogle  Skud 
med  enkelte  Delinger  af  det  fodererede  Rytteri,  som 
fra  Tid  til  anden  lode  sig  se,  men  lettelig  ble  ve  af- 
viste. Den  Del  af  Virginien,  som  vi  kom  igjennem,  er  rig 
paa  kostelige  Ferskener,  og  da  denne  Frugt  lige  modnedes, 
udviste  Beboerne  af  de  Landsteder  og  Frugthaver,  der  laa 
paa  vor  Vej,  den  elskværdige  Opmærksomhed  at  indbyde 
os  til  at  spise  efter  Behag  af  deres  herlige  Frugter.  Fra 
et  nær  ved  Vejen  liggende  Hus,  som  var  smykket  med 
det  konfødererede  Flag,  kom  en  lille  Flok  ridende  os  i  Mede, 
bestaaende  af  en  gammel  Gentleman  med  graa  Haar  og  tre 
meget  smukke  Dotre;  i  det  de  galoperede  hen  mod  vor 
Kolonne,  henvendte  den  gamle  Herre  sig  hændelsesvis  til 
Stuart  med  den  Bøn  at  udpege  den  berømte  Rytteranforer 
for  ham  og  hans  Dotre,  der  alle  saa  inderlig  gjærne  vilde 
se  ham.  Stuart  bevarede  i  nogen  Tid  sit  Inkognito,  men 
gav  sig  derpaa   til  Kjende,    og  Familiefaderens  Forbavselse 

og  de  unge  Damers  Rødmen  fornøjede  os  ikke  lidet.  De 
bade  os  indstændig  at  gjøre  en  lille  East  i  deres  Hus, 
hvor  en  Frokost  var  beredt  for  Generalen  og  hans  Stab, 
og  jeg  maa  tilstaa,  at  jeg  med  Længsel  afventede  Stuarts 
lidt  tovende  Svar;  thi  jeg  var  endnu  saa  temmelig  fastende. 

Snart  derpaa  bleve  vi  Vidner  til  en  yderst  bevæget 
Scene;  ved  Døren  til  et  simpelt,  men  venligt  Hus  stod  en 
ældre  sørgeklædt  Dame,  der  holdt  en  blondlokket  Dreng 
paa  omtrent  femten  Aar  ved  Haanden,  og  bad  Generalen  om  at 
turde  velsigne  vor  Fane.  Efter  at  hun  med  inderlige,  men 
ukunstlede  og  dybt  fra  Hjærtet  kommende  Ord  havde  ned- 
bedet Himlens  Velsignelse  over  vort  Banner,  fortalte  hun, 
at  hun  var  Enke  og  allerede  havde  mistet  tvende  Sønner  i 
denne  Krig,  men  med  Glæde  ogsaa  vilde  ofre  sit  sidste 
Bavn  for  Fædrelandets  hellige  Sag;  Drengens  Øjne  lyste 
ved  disse  Ord,  hans  Haaud  knyttede  sig,  og  Taarer  rullede 
ned  i  vort  Skjæg,  da  vi  igjen  vendte  vore  Heste  efter  den 
forbidragende  Trop.  I  Eftermiddagens  Løb  kom  vi  iDrainvilles 
umiddelbare  Nærhed  over  den  Mark,  hvor  Stuart  iAaretl861 
havde  leveret  sin  første  Fægtning ;  det  var  ham  øjensynlig  en 
Fornøjelse  at  udpege  mig  hans  og  Fjendens  forskjellige 
Stillinger  og  forklare,  hvorledes  han  den  Gang  kunde  have 
handlet  anderledes,  hvis  han  havde  haft  sin  nuværende 
Erfaring. 

Vi  lejrede  os  i  og  omkring  Drainsville,  hvor  vort  Hoved- 
kvarter var  opslaaet  i  den  rummelige  Have  ved  en  Gjæst- 
givergaard  midt  i  Staden.  For  første  Gang,  siden  vi  havde 
forladt  Hannover  Court-House  (15de  Avgust),  vare  vi  i 
Stand  til  at  fuldstændiggjore  vor  meget  mangelfulde  Paa- 
klædning  ved  Indholdet  af  vore  Vadsække,  som  vi  fandt  i 
Stabsvognene.  Den  følgende  Dag  var  en  af  hine  sjældne, 
velsignede,  uafbrudte  Hviledage,  den  forste  efter  tre  Ugers 
hede,  uophorlige  Kampe ;  jeg  kan  ikke  skildre  det  Velbehag, 
som  gjennemtrængte  mig,  da  jeg,  efter  et  forfriskende  Bad 
og  i  en  ren  Klædning  fra  Top  til  Taa,  kunde  strække  mig 

paa  mit  Tæppe  i  Skyggen  af  et  mægtigt  Valnøddetræ.  Det 
lette  Vindpust,  som  legede  i  mit  Haar,  hviskede  hemmelig 
i  Trægrenene  over  mit  Hoved  og  tilviftede  mig  Efteraars- 
blomsternes  Vellugt.  Selv  Hestene  syntes  at  tage  Del  i 
Lejrens  almindelige  Hvile;  de  laa  i  det  høje  Græs,  for 
dovne  endog  til  at  æde,  sande  Typer  for  det  mest  fuld- 
komne legemlige  Velbefindende.  Saaledes  hvilede  vi  i 
Hovedkvarteret,  Officerer,  Mandskab.  Negre,  Heste  og 
Muldyr,  hengivende  os  til  den  søde  Lediggang,  der  dannede 
en  Afslutning  paa  vort  Sommerfelttog  i  Virginien. 


III.    Felttoget  i  Maryland. 

I.    Overgang  overPotomac.  —  I  Frederick  —  Festbal.  —  Opbrud 
fra  Urbana.  —  Tilbagetogsfægrning. 

General  Lee  havde  besluttet  ikke  at  angribe  Fjenden  i 
hans  stærke  Forskansninger  ved  Alexandria,  men  dristig 
spille  Krigen  over  paa  det  fjendtlige  Omraade  eller  i  det 
mindste  forflytte  Skuepladsen  for  samme  til  Marylands 
frugtbare  Egne.  Saaledes  haabede  han  i  rum  Tid  at  finde 
Underhold  for  sin  Hær,  at  slippe  for  den  Nødvendighed  at 
dække  sine  Forbindelseslinjer  af  Hensyn  til  Forplejningen, 
og  gjorde  fremdeles  Regning  paa  en  Forstærkning  af 
20 — 25,000  frivillige,  der  sagdes  kun  at  afvente  det  belejlige 
Øjeblik  for  at  gribe  til  Vaaben  for  Sydens  Sag.  Med  en  saadan 
Forstærkning  tvivlede  vor  Overgeneral  ikke  paa  at  kunne 
føre  et  Stod  mod  Baltimore  eller  maaske  endog  mod 
Washington  og  troede  i  hvert  Fald  at  kunne  forlægge 
Krigsskuepladsen  til  Pennsylvaniens  rige,  frugtbare  Landstrøg 
paa  Potomacs  nordre  Bred. 

Med  Morgenen  den  5te  September  begyndte  en  livlig 
Virksomhed  igjen  at  røre  sig  inden  for  den  konfødererede 
Hærs  Rækker.  Hvert  Regiment  rustede  sig  til  Marchen, 
Officerer  rede  frem  og  tilbage,  lange  Artilleritrain  bevægede 

sig  paa  Vejene,  deres  Rumlen  blandedes  med  Trommen- 
hvirvler  og  Signalhornenes  Lyd  og  vakte  vidt  og  bredt  det 
slumrende  Ekko.  Vor  Vej  førte  mod  Nord,  og  da  vi  saaledes 
rask  travede  fremad  paa  vore  Heste,  som  vare  oplivede  af 
Gaarsdagens  Rast,  drømte  vistnok  mangen  ungdommelig 
Helt  om  et  sejrrigt  Indtog  i  clen  fødererede  Hovedstad  eller 
en  venlig  Modtagelse  hos  de  smukke  Kvinder  i  Baltimore, 
hvis  aldrig  underkuede  Sympathi  helt  og  holdent  var  paa 
Sydens  Side. 

Efter  en  flere  Timers  Marche  naaede  vor  Kolonne 
Egnen  om  Leesburg,  men  fandt  Gaderne  saa  opfyldte  af 
Tropper,  Skyts  og  Vogntog,  at  General  Stuart  besluttede 
hellere  at  lade  sit  Rytteri  gjore  en  Omvej  paa  en  Fjerding- 
vej ;  men  selv  maatte  han  ind  til  General  Lees  Hovedkvarter 
for  at  modtage  sine  sidste  Ordrer,  og  Staben  ledsagede  ham 
paa  dette  Ridt. 

Medens  Stuart  saaledes  var'  sysselsat  i  Krigsraadet  med 
Lee,  Jackson  og  Longstreet,  slentrede  jeg  tværs  over  Gaden 
for  med  den  øvrige  Stab  at  deltage  i  et  tidligt  Middags- 
maaltid,  hvortil  en  gammel  Gentleman,  der  boede  lige  over 
for  Hovedkvarteret,  havde  inviteret  os.  Vor  ærværdige  Vært 
var  nylig  bleven  ramt  af  et  Slagtilfælde  og  maatte  tilbringe 
den  største  Del  af  Dagen  i  en  Rørstol  af  et  saa  uhyre 
Omfang,  at  den  næsten  lignede  en  Hytte  eller  et  Lysthus. 
Nogle  Maaneder  senere,  under  en  af  de  talrige  Fægtninger, 
som  leveredes  i  Omegnen  af  Leesburg,  sad  vor  fortræffelige 
Ven  i  sin  Yndlingsstol  og  afventede  taalmodig  Kampens 
Udfald,  da  en  Granat  slog  ned  gjennem  Værelsets  Loft, 
sprang  lige  midt  under  Stolen  og  rev  den  i  Atomer;  da  de 
tilstedeværende  vare  komne  sig  lidt  af  deres  Rædsel,  saae 
de  sig  om  efter  Ejermandens  blodige  Levninger;  men  den 
gamle  Herre  havde  vidunderlig  nok  ikke  taget  den  ringeste 
Skade  og  beklagede  sig  kun  over  den  noget  ublide  Maade, 
hvorpaa  han  var  bleven  nedfiyttet  paa  Gulvet. 

Kl.  to  om  Eftermiddagen  fik  vi  Befaling  til  Opbrud,  og 

efter  en  støvfuld  Marche  paa  tvende  Timer,  under  hvilken 
vi  med  Vanskelighed  vandt  os  gjennem  Fodfolkenes  Kolonner, 
naaede  vi  Potomac  ved  Whites  Vadested,  hvor  Rytteriet 
skulde  sætte  over.  Den  herlige  Strom  har  paa  dette  Sted 
allerede  en  betydelig  Bredde,  og  Flodbredderne  hæve  sig  til 
60  Fods  Hojde  over  Vandspejlet  og  beskygges  af  mægtige 
Skovtræer,  hvis  Grene  og  Kviste  omslynges  af  yppige  Vin- 
ranker, der,  saa  snart  de  have"  naaet  Trætoppene,  atter  i 
yndefulde  Vindinger  stige  ned  til  Jordbunden  og  saaledes 
danne  et  Væv  af  det  fineste  Grønt,  hvis  Lige  man  sjælden 
faar  at  se  i  Evropas  Skove.  Ved  Whites  Vadested  deles 
Potomac  ved  en  lille  sandig  0  i  tvende  Arme;  Øen  er 
omtrent  en  halv  Fjerdingvej  lang  og  ydede  os  en  kort  Hvile 
under  vor  Overgang.  Det  var  i  Sandhed  et  pragtfuldt 
Skue  at  se-  dette  Rytter  tog  paa  flere  Tuseude  Heste  vade 
over  Potomac;  Aftensolen  strejfede  og  forgyldte  dens  klare 
Bølger,'  funklede  og  glimtede  i  Rytternes  Vaaben.  Under 
hele  Krigens  Lob  var  der  faa  Øjeblikke,  saa  fulde  af  den 
hojeste  Fryd,  som  den  Gang  vi  til  Tonerne  af  den  vidunder- 
lig gribende  Melodi:  »Maryland,  mit  Maryland«  betraadte 
den  hinsidige  Bred  af  den  mægtige  Grænseflod;  jeg  var  langt 
fra  at  ane,  hvor  hurtig  og  under  hvor  forandrede  og  lidet 
begejstrende  Omstændigheder  jeg  atter  skulde  vende  tilbage 
til  Virginias  Flodbred. 

Vor  Overgang  krævede  tvende  hele  Timer  og  var 
navnlig  forbunden  med  Besværligheder  for  Skytset,  da 
Vandet  mange  Steder  naaede  Hestene  midt  op  paa  Livet. 
Saa  snart  vi  vare  naaede  lykkelig  over.  satte  vi  os  i  Marche 
mod  den  lille  By  Poolesville.  De  Beboere  af  Maryland,  vi 
modte  undervejs,  hilste  os,  paa  faa  Undtagelser  nær,  langt 
fra  saa  begejstret,  som  vi  havde  ventet;  thi  denne  Del  af 
Staten  var  ingenlunde  Syden  saa  hengiven  som  den  øvrige. 
I  Poolesville  var  Forholdet  allerede  anderledes;  vi  dvælede 
her  en  Times  Tid.  og  i  denne  korte  Frist  naaede  Beboernes 
glade  Bevægelse  til  Kogepunktet.    De  ærlige  Borgere  rettede 

U* 

de  taabeligste  Spørgsmaal  til  os  angaaende  vor  Hærs  Styrke, 
vore  Planer  o.  s.  v. ,  et  Antal  unge  Mænd  bleve  saa  be- 
gejstrede, at  de  strax  bestege  deres  Heste  og  ivrig  begjærede 
Optagelse  i  vore  Rækker,  og  tvende  unge  Kjobmænd,  som 
toge  den  samme  Beslutning,  forkyndte  en  ufortovet  Realisa- 
tion af  det  hele  Varelager  mod  konfødererede  Penge.  Vore 
Ryttere  tømte  begge  Forretninger  i  Løbet  af  den  ene  Time 
lige  til  den  sidste  Naal;  Soldater  ere  ved  saadanne  Lejligheder 
som  Bern;  de  kjøbe  alt,  hvad  der  falder  dem  i  Hænderne, 
og  besvære  sig  med  talløse  Ting,  som  de  efter  kort  Tids 
Forløb  kaste  bort  som  værdiløse.  Jeg  for  min  Person  kunde 
heller  ikke  modstaa  Fristelsen,  men  kjøbte  mig  en  Kasse 
Cigarer,  en  Top  fint  Sukker,  nogle  Citroner  og  en  Lomme- 
kniv; i  Besiddelsen  af  disse  Skatte  følte  jeg  mig  rig  som 
en  Konge. 

Vi  bivuakerede  Natten  over  en  halv  Mil  hinsides 
Poolesville,  hvor  vi  havde  Overflod  paa  Kløver,  Hø  og  Majs 
til  vore  Heste.  Den  følgende  Dag  rykkede  vi  frem  til 
Flækken  Urbana.  Under  vor  Marche  fik  vi  et  enlig  liggende 
højt  Bjærg,  Sukkertoppen  kaldet,  i  Sigte,  paa  hvis  øverste 
Flade  der  var  anbragt  en  Yankee-Signalpost ,  hvor  nogle 
Mand  vare  ivrig  sysselsatte  med  at  gjøre  alle  Haande  Tegn 
til  deres  fjærnere  Kammerater.  En  lille  Deling  blev  strax 
afsendt  mod  disse  alt  for  ivrige  Herrer  og  indbragte  snart 
et  Par  Officerer  med  Mandskab  og  hele  Tilbehør  af  for- 
trinlige Instrumenter.  Vi  naaede  Urbana  ud  paa  Efter- 
middagen, Rytteriet  fik  Befaling  til  at  lejre  sig  i  Omegnen, 
medens  jeg  havde  det  Hverv  at  indrette  General  Stuarts 
Hovedkvarter  og  derpaa  følge  ham  selv  til  General  Jackson, 
som  var  gaaet  over  Potomac  to  Mil  længere  op  ad  Floden 
end  vi,  derpaa  havde  indhentet  os  i  en  forceret  Marche  og 
nu  var  lejret  i  Nærheden  af  Staden  Frederick,  et  Par  Mil 
længere  mod  Nord.  Urbana  er  en  allerkjæreste  lille  Plet 
med  nette,  hvide  Huse,  midt  i  rige,  smilende  Omgivelser. 
Mine   simple   Indretninger    for    Hovedkvarteret    vare    snart 

trufne,  et  Par  Telte  bleve  opslaaede  i  Haven  ved  en  beskeden 
Bolig  midt  i  Flækken,  Hestene  bleve  bundne  til  Lejrpælene, 
og  faa  Øjeblikke  senere  steg  Røgen  op  fra  et  Dusin  Lejr- 
baal  og  vidnede  om,  at  Negrene  vare  ved  deres  Kjedler  og  i 
Færd  med  det  Arbejde,  som  passer  bedst  for  deres  Anlæg 
og  Temperament.  Desto  værre  kunde  jeg  ikke  afvente  Re- 
sultatet af  deres  Kogekunst:  thi  endnu  for  mine  Stabs- 
kammerater  begyndte  deres  Maaltid,  travede  jeg  ad  den 
brede  Landevej  til  Frederick.     Denne  Stad,  som  tæller  omtrent 

00  Indbyggere,  ligger  henrivende  i  en  af  Marylands 
frugtbareste  Dale,  og  Landevejeu  ferer  gjennem  rige  Godser, 
hvor  Vaaningshusene  ligesom  i  Syden  ere  omgivne  af  grønne 
Verandaer.  Der,  hvor  Vejen  pludselig  fra  en  betydelig  Hojde 
forer  ned  i  Monocacyflodeus  Dal,  er  Skuet  over  Landskabet 
i  Sandhed  storartet;  vel  dyrkede  Marker  strække  sig  mile- 
vidt til  de  fjærne  Højdedrag  med  deres  violetfarvede  Tinder, 
i  Midten  ligger  Staden  med  sine  Kupler  og  Taarne,  og 
tværs  gjennem  Sletten  strømmer  den  rislende  klare  Mono- 
cacy,  som  overhvælves  af  en  høj  Bro  og  Baltimore-Ohio- Banens 
smukke  Viadukt.  Frederick  var  under  Krigen  et  Hoveddepot 
for  den  fodererede  Hær  og  var  derhos  ogsaa  i  strategisk 
Henseende  af  stor  Betydning. 

Jacksons  Korps  havde  taget  Staden  ved  en  fuldstændig 
Overrumpling,  fanget  en  Del  af  Garnisonen  og  derhos  be- 
mægtiget sig  to  Lasaretter  med  flere  Hundrede  saarede  saa 
vel  som  store  Forraad  af  Lægemidler,  Levnedsmidler  og 
Udrustningsgjenstande.  General  Stuart,  der,  nu  som  altid, 
var  uberegnelig  i  sine  Foretagender,  fandtes  ikke  i  Jacksons 
Hovedkvarter;  man  formodede  her,  at  han  var  tagen  ind  i 
Staden,  og  jeg  besluttede  derfor  ligeledes  at  ride  der  ind  i 
det  Haab  at  træffe  ham.  Da  jeg  betraadte  den  gamle  Stad. 
var  Befolkningen  i  den  største  Bevægelse:  Unionisterne 
havde  lukket  og  laaset  deres  Huse,  medens  den  største  Del 
af  Borgerne,  der  vare  velvillig  stemte  for  Sydeus  Sag,  havde 
aabnet  Døre  og  Vinduer   paa  vidt  Gab  og  hilste  vore  Folk 

med  levende  Glæde.  Faner  vajede  fra  Husene,  Blomster- 
ranker vare  dragne  tværs  over  Gaderne,  og  tætte  Menneske- 
skarer bølgede  gjennem  Gaderne,  syngende  og  raabende  under 
Indtrykket  af  deres  Glæde  og  politiske  Ophidselse,  der  yder- 
ligere var  forøget  ved  Nydelsen  af  stærke  Drikke. 

Enhver  Officer,  som  blot  havde  en  Fjer  i  Hatten,  blev 
strax  tagen  for  Jackson  eller  Stuart;  al  Modsigelse,  enhver 
Forsikring  om  det  modsatte  hjalp  intet,  det  suveræne  Folk 
vilde  have  sin  Vilje.  Saaledes  gik  det  ogsaa  mig,  saa  jeg 
havde  en  lang  Hale  efter  mig,  hvori  enhver  Levealder  fra 
den  graahovedede  Olding  til  den  mindste  Pog  var  repræsenteret, 
og  som  gav  deres  Beundring  Luft  i  tordnende  Hurraraab, 
medens  Damer  styrtede  ud  af  Husene  med  Buketter.  For- 
gjæves  nægtede  jeg  at  være  Jackson;  denne  Vægring  til- 
skreves  Heltens  velbekjendte  Beskedenhed  og  var  netop  et 
sikkert  Bevis  paa,  at  man  ikke  tog  fejl.  Forvirringen  blev 
større  og  større,  og  for  at  undgaa  disse  Besværligheder  steg 
jeg  endelig  af  ved  et  Værtshus;  men  det  var  som  at  komme 
fra  Regnen  under  Tagdryppet.  Værten  var  en  Tysker,  og 
følgelig  var  her  samlet  mange  Tyskere,  der  drak  meget  01 
og  røg  som  lige  saa  mange  Kakkelovne.  Jeg  er  overbevist 
om,  at  de  fleste  i  deres  Hjærte  holdt  med  Norden;  men  da 
der  var  en  graa  Uniform  i  deres  Midte  og  mange  andre  ikke 
langt  derfra,  talte  de  alle  som  ivrige  Secessionister  og 
plagede  mig  halvt  til  Døde  med  deres  Spørgsmaal.  En,  som 
havde  set  Jacksons  Kolonner  paa  Marchen,  forsikrede,  at  de 
talte  ikke  mindre  end  300,000  Mand;  en  anden  var  kun  i 
Tvivl  om  Dagen,  da  vor  Bær  som  Sejrherre  skulde  rykke 
ind  i  Washington,  Baltimore,  Philadelphia  og  New- York; 
men  alle  vare  enige  om,  at  mindst  30,000  Marylands- 
Beboere  vare  rede  til  at  lade  sig  optage  i  vor  uovervindelige 
Hær;  en  stor  Del  af  samme  var  allerede  i  Frederick  og 
ventede  blot  paa  Vaaben,  o.  s.  v.,  o.  s.  v. 

Jeg  var  hjærtelig  glad,  da  jeg  kunde  rive  mig  los  fra 
hele  dette  Virvar  og  vende  tilbage  til  Urbaua,  hvor  jeg  vel- 

behagelig  strakte  mine  modige  Lemmer  paa  det  yppige 
Gronsvær  uden  for  Hovedkvarteret.  Da  vi  aabenbart  skulde 
forblive  nogle  Dage  i  Urbana.  fordelte  Generalen  sine  Bri- 
gader til  Forposttjenesten;  Fitz  Lee  blev  sendt  til  den  lille 
Stad  Newmarket,  et  Par  Mil  længere  mod  Nord,  Brigaden 
Robertson  under  Oberst  Munford  besatte  Omegnen  af 
Sukke  rtopsbjærget,  medens  Hampton  endelig  blev  i  Hoved- 
kvarterets Nærhed.  Den  folgende  Morgen  indfandt  Flækkens 
Ovrighed  sig  for  at  gjore  sin  Opvartning,  og  derpaa  mod- 
toge vi  en  Middagsindbydelse  fra  en  Herr  C,  med  hvis  elsk- 
værdige Familie  vi  snart  bleve  gode  Venner. 

I  Herr  C.'s  Hus  opholdt  sig  flere  meget  smukke  og 
tiltrækkende  unge  Piger,  deriblandt  en  Slægtning  fra  New- 
York,  hvem  Stuart  paa  Grund  af  hendes  Hengivenhed  for 
Sydens  Sag  spøgende  kaldte  New-Yorker-Oprorersken.  I  be- 
hagelig Omgang  med  disse  Damer,  under  Spøg  og  Musik 
gik  Eftermiddagen  meget  rask,  Natten  brod  hurtig  og  prægtig 
frem  med  et  Fuldmaaneskin ,  hvis  blide  Lys  faldt  klart 
gjennem  Ruderne  og  indgav  vor  ridderlige  Fører  Tanken  om 
en  Spaseretur,  der  blev  udført  under  almindeligt  Bifald.  Vi 
overlode  vore  skjonne  Fæller  Valget  af  deres  Ledsagere,  og 
de  forte  os  til  en  stor  B}Tgning,  som  krouede  Toppen  af  en 
jævnt  opstigende  Høj.  hvortil  der  forte  en  smuk  Allé  op 
fra  Hovedgaden.  Bygningen  havde  før  Krigen  været  et 
Akademi,  men  laa  nu  forladt  og  forsomt,  og  vore  Trin  vakte 
en  høj  Gjenlyd  i  de  ode  Rum.  Hver  af  Husets  Etager  havde 
en  Veranda,  der  gik  helt  rundt  om,  og  fra  den  overste  havde 
vi  en  herlig  Udsigt  over  Flækken  og  dens  Omgivelser. 
Natten  var  stille,  Himlens  morkeblaa  Hvælving  oversaaet 
med  Myriader  afStjærner,  og  Maanen  udsendte  sit  blaalige, 
taageagtige  Lys  over  hele  Landskabet  og  hyllede  det  i  et 
Trylleskjær;  man  kunde  have  troet  sig  benflyttet  til  Tusend 
og  én  Nats  Underverden,  hvis  ikke  vore  Troppers  Lejrbaal 
og  Hestenes  Vrinsken  havde  mindet  om  den  alvorlige 
Virkelighed. 

Vi  vare  alle  hensunkne  i  dybe  Drømmerier  ved  Skuet 
af  dette  æventyrlig  skjønne  Billede,  vore  Tanker  vare  laugt 
borte  fra  Øjeblikkets  Virkelighed,  da  Stuarts  muntre  Stemme 
løste  Trylleriet.  »Major,  hvilken  herlig  Plads  til  et  Festbal 
for  vor  Indmarche  i  Maryland;  tror  De  ikke  nok,  at  man 
kunde  arrangere  et  saadant?«  Et  mangestemmigt  Ja  var 
Svaret,  som  navnlig  hos  Damerne  kom  fra  Hjærtet,  og  Ud- 
førelsen blev  hurtig  besluttet.  Jeg  overtog  den  nødvendige 
Forberedelse  til  lastrummenes  Udsmykning  og  Belysning 
og  overlod  Stuart  Omsorgen  for  Musikken,  hvad  han  gjærne 
paatog  sig.  Krigerens  Liv  er  saa  usikkert,  og  han  kan  saa 
sjælden  frit  raade  over  sin  Tid,  at  den  Slags  Adspredelse 
ikke  taaler  nogen  Opsættelse,  og  til  vore  smukke  Ledsagerskers 
Glæde  besluttede  vi  derfor,  at  Ballet  allerede  skulde  finde 
Sted  næste  Aften, 

Morgenen  den  8de  September  var  hele  Hovedkvarteret 
i  største  Bevægelse  og  fuldstændig  optaget  af  Forberedelserne 
til  Aftenen.  Indbydelser  bleve  afsendte  til  samtlige  Fa- 
milier i  Urbana  og  Nabolag  og  til  Officererne  ved  Brigaden 
Hampton,  Akademiets  store  Sale  bleve  udluftede,  gjorte  rene 
og  udsmykkede  med  Blomster  og  Regimenternes  Standarter, 
og  om  Aftenen  Kl.  7  var  alt  færdigt  og  den  store  Allé 
allerede  fyldt  med  vore  smukke  Gjæster,  der,  alt  som  deres 
Stilling  tillode  det,  indtraf  til  Fods,  i  lette  Vogne  eller  i 
svære  Familiekareter,  der  kjortes  af  velnærede  sorte  Kuske, 
som  tronede  paa  deres  høje  Sæder.  Snart  forkyndte  Hor- 
nenes fjærne  Toner,  at  1 8de  Mississippi-Infanteriregiments 
Musikkorps  nærmede  sig  med  Obersten  og  Staben  i  Spidsen, 
der  ligeledes  var  inviteret.  Musikken  spillede  vidunderlig 
smukt  den   velbekjendte  Dixie-Sang*),    og  under  de  budnes 


*)  En  Gadesang  med  en  meget  livlig  Melodi  i  et  hurtigt 
Tempo;  den  var  meget  afholdt  i  Syden  og  bleven  flen  kon- 
fødererede  Nationalsang,  som  Yankee -Doodle  hos  Nord- 
staterne, og  spilledes  ved  alle  højtidelige  Lejligheder,  navnlig 
under  Fremrykning  til  Angreb.     Unionen  havde  engang  ladet 

og  ubudnes  høje  Bifaldsraab  holdt  vi  vort  hojtidelige  Indtog 
i  Festrummene,  der  vare  glimrende  belyste  med  Tællelys. 
Som  Overceremommester  var  det  min  Opgave  at  ordne  de 
forskjellige  Danse,  og  jeg  havde  besluttet  at  begynde  med 
en  Polka,  som  den  mest  passende  og  oplivende  Dans:  til 
Festens  Dronuing  havde  jeg  kaaret  vor  Ne w- Yorker- Oprorerske 
og  vilde  aabne  Ballet  med  hende,  da  hun  til  min  ikke  ringe 
Overraskelse  temmelig  uvillig  afslog  min  Arm  og  noget 
forlegen  erklærede,  at  hun  ikke  dansede  Runddanse:  herved 
erfarede  jeg  forets  Gang,  at  de  unge  amerikanske  Damer, 
navnlig  i  Syden,  kun  danse  Runddanse  med  deres  Brødre 
eller  nærmeste  Slægtninge  og  indrømme  fremmede  Herrer 
kun  Kontradanse.  Jeg  lod  mig  dog  ikke  bringe  ud  af 
Fatningen,  men  lod  Musikken  gaa  over  til  en  livlig  Kvadrille 
og  forglemte  ved  deus  graciose  Toner  snart  min  første 
Skuffelse.  Højere  og  højere  lod  Musikken,  hurtigere  og 
hurtigere  hvirvledes  Danserne  mellem  hverandre,  Salen  fyldtes 
med  yndige  Kvindeskikkelser  og  Officerernes  krigerske 
Skikkelser  i  deres  bedste  Uniformer  og  frembød  et  i  højeste 
Grad  tiltalende  Billede  af  den  muntreste  Lyst  og  Glæde. 
Da  viste  sig  pludselig  en  støvet  Ordonnans  og  meldte  med 
høj  Rost  vor  General,  at  Fjenden  uventet  havde  angrebet 
vore  Forposter,  trængt  dem  tilbage  og  nu  i  betydelig 
Styrke  gik  lige  los  paa  Lejren;  samtidig  naaede  i  Nattens 
Stilhed  Lyden  af  hurtig  følgende  Skud  vore  Øren. 

Det  overstiger  mine  Evner  at  skildre  den  Forvirring, 
som  nu  paafulgte.  Musikken  forstummede,  Officererne  ilte 
til  Vaaben  og  raabte  paa  deres  Heste,  de  skrækslagne  Fædre 
og  Mødre  gjorde  fortvivlede  Anstrængelser  for  at  samle 
deres  Bom  omkring  sig,  medens  de  unge  Damer  i  højeste 
Forvirring   løb    frem    og  tilbage.     General  Stuart  bevarede 

Grænsen  mellem  Slave-  og  Ikke-Slavestaterne  fastsætte  af  to 
Mænd,  Mason  og  Dixie ,  heraf  var  Navnet  Dixies  Land 
gaaet  over  paa  Sydstaterne,  hvis  Beboere  ogsaa  kaldtes 
„Dixies". 

sin  vante  Ro  og  Koldblodighed;  vore  Heste  bleve  strax 
sadlede,  og  inden  fem  Minutter  bragte  de  os  i  flyvende 
Galop  til  vore  Troppers  forreste  Linje.  Da  vi  indtraf  her, 
fandt  vi,  som  det  i  Reglen  gaar  ved  slige  pludselige  Alar- 
meringer, at  Sagerne  aldeles  ikke  stode  saa  fortvivlede,  som 
man  havde  fremstillet  dem. 

Oberst  Baker  med  det  fortrinlige  1ste  Nordcarolina- 
Regiment  havde  stoppet  Yankeernes  dristige  Stod,  Pelham 
bragte  sine  Kanoner  i  en  gunstig  Stilling  og  rettede  snart 
en  virksom  Ild  mod  deres  Kolonner.  Korpsets  øvrige  Re- 
gimenter vare  hurtig  i  Sadlen,  Slaglinjen  blev  formeret, 
Stuart  gav  Befaling  til  et  almindeligt  Angreb,  og  med  al 
Kraft  og  Raseri  kastede  vi  os  mod  Fjenden,  der  maatte  bede 
for  sin  uhofiige  Afbrydelse  af  vor  Fest  med  et  betydeligt 
Antal  døde,  saarede  og  Fanger;  under  sin  ilsomme  Flugt 
-blev  han  forfulgt  en  halv  Mils  Vej  af  1ste  Nordcarolina- 
Regiment,  til  han  kort  efter  Midnat  fuldkommen  unddrog 
sig  Forfølgelsen. 

Klokken  kunde  vel  omtrent  være  et  om  Morgenen,  da 
vi  vendte  tilbage  til  Akademiet,  hvor  vore  skjonne  Gjæster 
til  Dels  endnu  vare  samlede  og  med  aandeløs  Spænding  oppe- 
biede Kampens  Udfald.  Da  Musikanterne  heller  ikke  havde 
fjærnet  sig,  befalede  General  Stuart  dem  at  spille  op  paa 
ny,  vore  unge  Officerer  hentede  mange  af  de  skjonne  Flygt- 
ninge tilbage  igjen,  alle  toge  med  rosværdig  Iver  fat  paa 
ny,  og  da  det  var  en  afgjort  Sag,  at  Yankeerne  ikke  skulde 
rose  sig  af  at  have  forstyrret  vor  Fest  fuldstændig,  blev 
Dansen  optagen  og  fortsat  til  Dagens  Frembrud.  Samtidig 
nærmede  Ambulancerne  sig  langsomt  Akademiet  og  bragte 
de  i  sidste  Træfning  saarede  til  denne  Bygning,  som  var 
den  eneste  i  hele  Flækken,  der  egnede  sig  til  Lasaret; 
naturligvis  tav  Musikken  strax,  Dansen  hørte  op,  og  vore 
yndefulde  Danserinder  forvandledes  til  hjælpsomme  Engle 
for  de  lidende. 

Kaptejn    Blackford    og  jeg   gik    ned    med    vor   New- 

Torker-Oprererske  og  fandt  paa  en  Baare  en  stakkels  Karl, 
som  havde  faaet  et  haardt  Skudsaar  i  Skulderen;  hans 
Uniformsfrakke  var  gjennerntrængt  af  Blod,  og  vor  smukke 
Venindes  fine  Fingre  syslede  ivrig  med  den  Samaritaner- 
Tjeneste  at  stille  Blodet  og  køle  Saaret  med  koldt  Vand,  da 
Kræfterne  svigtede  hende,  og  hun  faldt  i  Afmagt.  Da  hun 
efter  et  Par  Minutters  Forløb  atter  var  kommen  til  sig  selv, 
forsøgte  vi  paa  enhver  mulig  Maade  at  overtale  hende  til  at 
begive  sig  hjem;  men  med  en  Krigers  Mod  svarede  hun: 
»Jeg  maa  forst  opfylde  min  Pligt«.  Den  udførte  hun  ogsaa 
lige  saa  kjækt  som  yndefuldt,  til  den  saarede,  der  følte  en 
væsentlig  Lindring  ved  hendes  Pleje,  med  Taarer  i  Øjnene 
takkede  hende  og  bad  hende  nu  ogsaa  at  sørge  for  sig  selv. 
Blackford  og  jeg  ledsagede  den  ædle  Pige  til  Hr.  C. 's  Hjem 
og  skiltes  fra  hende,  opfyldte  af  Beundring  over  hendes 
Finfølelse  og  Selvfornægtelse. 

Solen  stod  højt  paa  Himlen,  da  vi  rejste  os  fra  vore 
Hvilesteder;  Soldaternes  Søvn  var  dyb  efter  deres  Anstrængelser 
og  Æventyr  om  Natten,  under  hvilken  Balsalen  hurtig  var 
bleven  ombyttet  med  den  blodige  Kampplads,  og  denne  igjen 
efterfulgt  af  munter  Dans.  Min  første  Forretning  var  at 
tilstille  Regimenterne  deres  Standarter;  thi  de  vare  allerede 
engang  rykkede  i  Marken  uden  deres  Felttegn ,  og  der  var 
blevet  rettet  mangt  et  bekymret  Sporgsmaal,  om  de  ogsaa 
virkelig  vare  i  god  Behold. 

General  Stuart  og  jeg  vare  budte  til  Middag  hos  Byens 
Læge,  i  hvis  venlige  Hjem  vi  tilbragte  nogle  behagelige 
Timer.  Huset  havde,  som  brugeligt  er  i  disse  Egne,  en  Ve- 
randa, hvorfra  vi  kunde  nyde  Udsigten  til  det  samme  smukke 
Landskab,  vi  allerede  havde  beundret  fra  andre  Punkter,  og 
samtidig  fandt  vi  her  et  køligt  Opholdssted,  som  blev  endnu 
mere  tiltrækkende  ved  en  god  Cigar  og  en  behagelig  Under- 
holdning. Jeg  traf  her  paa  en  fjortenaarig ,  omstrejfende 
Indianer,  der  absolut  vilde  sælge  mig  et  graat  Egern,  han 
havde  tæmmet;  Knøsen  vandt  min  hele  Deltagelse,  da  han 

syntes  at  være  baade  herre-  og  hjemløs,  jeg  fik  den  Tanke 
at  tage  ham  til  Tjener,  og  jeg  havde  vel  ogsaa  udført  den, 
hvis  ikke  Generalen  alvorlig  havde  fraraadet  mig  det,  da  han 
ved  sit  Liv  i  Prairierne  var  nøje  fortrolig  med  Indianernes 
Egenskaber  og  vel  vidste,  at  Rødhuderne  altid  vise  sig  som 
uforbederlige  Tyve. 

En  Time  senere  lod  en  fjærn  Kanontorden,  og  snart 
indløb  den  Melding,  at  General  Fitz  Lee  ved  Flækken  Bar- 
nesville  havde  haft  en  skarp  Træfning  med  det  fjendtlige 
Rytteri;  men  dette  hindrede  os  dog  ikke  i  at  tilbringe  Aftenen 
med  vore  smukke  Veninder  hos  Heri  C.  og  at  bringe  dem 
vor  Hyldest  ved  en  natlig  Serenade.  Dog,  vor  Uvirksomheds- 
tid  skulde  snart  være  forbi,  Urbana  skulde  ikke  blive  vort 
Capua,  og  tvende  Dage  senere  reve  vi  os  løs  fra  disse 
»Urbane- Lænker« ,  som  et  Medlem  af  Staben  udtrykte  sig, 
der  gjærne  vilde  komme  med  Ordspil,  tøndnu  en  Dag,  den 
10de  September,  var  helliget  Hvilen,  men  voldte  dog 
Brigaden  Robertson  noget  Besvær,  i  det  Oberst  Munford  ved 
Sukkertopsbjærget  blev  indviklet  i  en  levende,  men  dog  ube- 
tydelig Fægtning  med  Yankeerne. 

Morgenen  den  Ilte  fik  vi  Marcheordrer.  Den  krigerske 
Stilling  var  pludselig  bleven  en  hel  anden;  thi  General 
M'Clellan,  hvem  den  konfødererede  Regering  paa  ny  havde  be- 
troet Kommandoen  over  Potomac- Hæren,  havde  samlet  Lev- 
ningerne af  Popes  ulykkelige  Hær  og  trukket  betydelige  For- 
stærkninger til  sig  fra  Burnsides  Hærafdeling  i  Nord-Carolina, 
fra  Garnisonen  i  Washington  og  fra  nye  Udskrivninger.  Med 
denne  vel  udrustede  og  Agtelse  vækkende  Hærstyrke  ilede 
han  til  for  at  undsætte  Garnisonen  i  Harpers  Ferry,  som  blev 
holdt  snævert  indesluttet  af  Jackson.  General  Lee  havde 
med  Longstreets  Korps  forladt  Frederick  og  gik  langsomt 
tilbage  i  Retning  afMiddletown  og  Boonsboro,  medens  Rytteriet 
som  Hærens  Bagtrav  havde  Befaling  til  at  hindre  Fjendens 
Fremrykning  saa  meget  som  muligt,  gjøre  ham  al  tænkeligt 
Afbræk  og  derpaa    følge    den  Vej,    General  Lee    var  slaaet 

ind  paa.  Fægtningerne  i  de  foregaaende  Dage  havde  allerede 
fundet  Sted  med  M'Clellans  Rytteri,  der  var  en  stærk  Dags- 
marche  forud  for  Hovedstyrken. 

En  vedholdende  Regn  gjorde  Opholdet  i  Sadlen  temmelig 
ubehageligt  og  forogede  endnu  den  trykkende  Stemning,  i 
hvilken  vi  beredte  os  til  Opbruddet  fra  vort  Kvarter.  Omtrent 
Kl.  1 1  drog  Brigaden  Fitz  Lee  paa  sin  Marche  til  Frederick 
gjennem  Urbana,  snart  fulgte  Brigaden  Hampton,  og  kun 
Brigaden  Robertson  under  Oberst  Munford  blev  tilbage  som 
Dækning  for  Tilbagetoget  og  bod  endnu  Tankee-Rytteriets 
raske  Fremrykning  Skak  omtrent  en  Mil  fra  Byen.  Imidlertid 
paahvilede  det  mig  at  ride  frem  og  tilbage  for  at  ordne  og 
lede  Troppernes  Marche,  medens  Generalen  med  Stabens 
øvrige  Medlemmer  til  min  storste  Ærgrelse  stadig  passiarede 
rolig  videre  med  Damerne  ude  i  Verandaen. 

Henimod  Kl.  2  om  Eftermiddagen  ble  ve  vore  brave 
Ryttere  paa  et  Punkt,  der  ikke  laa  en  halv  Fjerdingvej  fra 
Byen.  trængte  tilbage  af  Fjendens  trykkende  Overmagt;  man 
kunde  tydelig  hore  Skuddenes  Knitren,  og  flere  Granater, 
der  gik  for  højt,  sprang  i  umiddelbar  Nærhed  af  vort  Hus 
og  manede  os  om,  at  det  sidste  Øjeblik  til  Afsked  var 
slaaet.  Damerne  vare  i  stor  Bevægelse  ved  Tanken  om.  at 
de  saa  snart  igjen  skulde  komme  i  de  hadede  Yankeers 
Magt,  hvad  de  havde  al  Grund  til  at  frygte  for,  da  disse 
sidste  paa  det  strængeste  vilde  straffe  al  den  mod  os  ud- 
viste Godhed  og  Gjæstfrihed.  Herr  C.  havde  hurtig  taget 
den  Beslutning  at  gaa  med  os,  og  saaledes  galoperede  vi 
afsted  i  Retning  af  Frederick,  ledsagede  af  Taarer  fra 
Kvinderne  og  Børnene,  som  vedbleve  at  vinke  med  Lomme- 
tørklæderne, saa  længe  vi  vare  i  Sigte.  Ti  Minutter  senere 
var  Urbana  i  Fjendens  Hænder. 

Saa  snart  vi  vare  gaaede  over  Monocacy,  toge  vi  en 
ny  Stilling  paa  den  modsatte  Bred.  Da  Fjenden  denne 
Dag  ikke   trængte   frem    over  Urbana,    lejrede   den   største 

Del  af  vort  Rytteri  sig  mellem  denne  Flække  og  Frederick. 
Omtrent  en  halv  Fjerdingvej  fra  sidst  nævnte  By  opsloge 
vi  vort  Hovedkvarter  i  et  Landsted  hos  en  gammel  Ir- 
lænder, som  morede  os  meget  ved  sin  irske  Udtale,  og  med 
hvis  nette  Døtre,  rigtig  livlige  Irlænderinder,  vi  om  Aftenen 
fik  os  en  lystig  Dans.  Tidlig  den  næste  Morgen,  den  12te 
September,  meldte  vore  Spejdere  og  Patrouiller,  at  Fjenden 
i  betydelig  Styrke  rykkede  frem  ad  Landevejen  fra  Urbana. 
Vi  fik  Befaling  at  gaa  tilbage  gjennem  Frederick  og  over 
Bjærgene  mod  Midietown,  men  dog  opholde  Fjenden,  saa 
længe  som  muligt,  ved  Broerne  over  Monocacy  og  i 
yderste  Øjeblik  ødelægge  dem.  Da  vore  Modstandere 
rykkede  saa  langsomt  frem,  at  hans  Fortrav  om  Efter- 
middagen Kl.  2  endnu  ikke  var  at  se,  red  General  Stuart 
med  sin  Stab  ind  i  Frederick,  hvor  han  var  budt  til  Middag 
af  flere  ansete  Borgere. 

Stadens  Udseende  var  meget  forskjelligt  fra  sidst.  Den 
patriotiske  Begejstring  var  bortdunstet  og  havde  givet  Plads 
for  en  meget  nedtrykt-  Stemning.  De  fleste  Huse  vare 
lukkede,  og  deres  Beboere  vandrede  med  nedslaaede  Miner 
gjennem  Gaderne,  lettroende  fæstede  de  Lid  til  de  værste 
Rygter  og  rettede  overalt  de  latterligste  Spørgsmaal.  De, 
som  holdt  med  Fjenden,  skjulte  kun  slet  deres  Glæde  over 
hans  Nærmelse,  og  en  af  dem,  en  Herr  F.,  var  dristig  nok 
til  at  plante  Unionsflaget  paa  sit  Hus,  og  man  kunde 
tydelig  iagttage,  at  han  øjensynlig  gav  Signaler  med  samme. 
Paa  det  heftigste  opbragt  herover  opstillede  jeg  tvende  af 
af  vore  bedste  Skytter  lige  over  for  Huset  og  lod  samtidig 
Herr  F.  formelde  min  Kompliment  med  Tilføjning,  at  mine 
Folk  havde  faaet  strængeste  Befaling  til  at  skyde  ham  ned, 
hvis  han  fortsatte  sin  forræderiske  Opforsel  et  Minut 
længere.  Den  fødererede  Fane  og  den  alt  for  ivrige  Unions- 
mand  forsvandt  paa  Stedet;  men  jeg  har  al  Grund  til  at 
antage,  at  han  sendte  mig  sin  Tak  i  Skikkelse  af  en  Ladning 

Raadyrhagl.  der  fra  hans  Gadedør  susede  omkring  Hovedet 
paa  mig,  den  Gang  vi  i  Dagens  Løb  ilsomt  maatte  vomme 
Staden. 

Henimod  Altenen  naaede  Fjenden  frem  til  Monocacy- 
Broerne  og  rykkede  sorgløs  frem,  da  han  kun  fandt  en 
ringe  Deling  sammesteds.  I  ringe  Afstand  fra  Broerne 
havde  han  kjort  en  Sexpundinger  op,  der  fra  Tid  til  anden 
sendte  vore  Ryttere  en  Kugle ,  medens  hans  forreste  Re- 
giment sorgløst  marcherede  videre  i  den  Antagelse,  at  den 
lille  Rytterskare  snart  maatte  gribe  Flugten.  Dette  for  et 
kjækt  Angreb  yderst  gunstige  Øjeblik  blev  glimrende  be- 
nyttet af  Major  Buttier,  der  med  tvende  Eskadroner  af  2det 
Sydcarolina-Regiment  dannede  vort  Bagtrav.  Som  et  Lyn 
for  han  over  Broen,  tog  Kanonen,  for  den  fik  Lejlighed  til 
blot  at  fyre  et  eneste  Skud,  og  kastede  sig  derpaa  over 
Infanteriregimentet,  som  inden  faa  Øjeblikke  blev  sprængt 
og  nedskudt  eller  til  Dels  fanget:  i  sidste  Tilfælde  var  selve 
Obersten,  ligesom  ogsaa  Regimentsfanen  faldt  i  Major 
Buttiers  Hænder.  Kanonen  kunde  dog  i  dette  Hastværk 
ikke  bringes  over  Broen  til  os,  da  Fjenden  hurtig  trak  sit 
Rytteri  frem,  som  nu  i  Galop  kastede  sig  mod  vore  kjække 
Folk,  saa  at  de  kun  fik  Tid  til  at  fornagle  Kanonen  og  ile 
tilbage  med  deres  Fanger  over  Broen,  hvis  Ødelæggelse 
omhyggelig  var  forberedt  og  nu  ufortovet  blev  antændt,  saa 
den  stod  i  lys  Lue,  da  de  forbitrede  Yankeer  naaede  Flod- 
bredden. Broernes  Brand  satte  en  Skranke  for  enhver  yder- 
ligere Fremrykning,  og  vi  kunde  i  al  Mag  tiltræde  vort 
yderligere  Tilbagetog,  som  kun  blev  forulempet  ved  en  levende 
Granatild,  der  dog  kun  tilføjede  os  ringe  Skade,  saa  lidt 
som  en  uregelmæssig  Skyden  fra  enkelte  Skovtyve  og 
Borgere. 

Egnen  mellem  Frederick  og  Middletown  er  henrivende; 
den  smukkeste  Udsigt  har  man  fra  Middletown- Passet,  det 
hojeste  Punkt  i  en  skovgroet  Udløber  fra  de  »blaa  Bjærge«, 

som  adskiller  tvende  Dale,  der  have  Navn  efter  paagjældende 
Byer.  Vi  kunde  ikke  modstaa  Fristelsen  til  at  gjøre  Holdt  en 
Stund  og  overskue  disse  skjønne  fredelige  Sletter,  som  inden 
faa  Timer  skulde  blive  Skuepladsen  for  heftige  Kampe.  Vi 
opsloge  vort  Hovedkvarter  i  et  Landsted  nær  ved  Middletown, 
hvor  vi  om  Aftenen  gjorde  os  til  gode  med  en  Plumpudding, 
der  som  en  behagelig  Bombe  af  en  ung  Dame  i  Frederick 
blev  kastet  til  Kaptejn  Blackford,  den  Gang  vi  paa  vort 
Tilbagetog  droge  gjennem  Byens  Gader. 

(Fortsættes.) 

C.  H. 


Kulturplanters  og  Husdyrs  Overgang  fra  Asien 
til  Evropa. 

(Slutning). 


V-    Rose  og  Lilje. 

Urientens  Blomster,  som  dér  bleve  plantede,  forædlede 
og  forarbejdede  til  Salver  og  duftende  Tande  af  blodagtig 
civiliserede  Mennesker,  syntes  tillokkende  og  vidunderlige 
for  Vestens  Krigere,  Hyrder  og  Agerdyrkere.  Roser  og 
Liljer  vare  allerede  naaede  til  Grækerne  i  den  homeriske 
Tid,  i  Førstningen  vel  kun  ved  Rygtet  som  noget  ubestemt 
herligt  i  Blomsterverdenen,  om  hvis  Farve  og  Skikkelse  der 
blev  fortalt ;  dernæst  som  duftende  Olje,  til  sidst  efterhaanden 
Planterne  selv  med  deres  Blomster.  Homer  og  Hesiodus 
kalde  Morgenroden  »den  rosenfingrede«,  Afrodite  salver 
Hektors  Lig  med  »rosenduftende«  Olje,  Hektor  vil  sonder- 
flænge  Ajas's  »liljehvide«  Hud  med  sit  Spyd.  Det  er  lutter 
billedlige  Betegnelser,  der  muligvis  have  Hensyn  til  en  fjærn 
Ting,  som  da  ogsaa  en  gammel  Forsker  hos  Gellius  op- 
kastede det  Sporgsmaal,  hvorfor  Homer  vel  havde  kjendt 
Rosenoljen,  men  ikke  selve  Rosen.  Blomsterne  selv  træde 
forst  frem  i  Hymnen  til  Demeter,  der  synes  at  stamme  fra 
det  7de  Aarhundrede,  men  endnu  mere  i  Fantasiens  end  i 
Virkelighedens  Lys:  Persefone  leger  paa  Engen  med  sine 
Piger  og  plukker  Roser  og  Liljer,  et  Under  at  se  til.  Be- 
stemtere nævnes  »Rosenbusken  med  sin  skjonne  Blomst«  af 
Archilochus,  der  levede  omtrent  samtidig  med  hin  ærværdige 

Levning  af  gammelattisk  Tempelpoesi,  men  fra  sin  0  har 
en  videre  Synskreds  over  Thrakien  og  Lydien.  Noget  senere 
prises  Rosen  hyppig  af  Digterinden  Sapfo,  og  fra  nu  af  finde 
vi  Roser  og  Liljer  overalt  udbredte  og  indflettede  i  Liv  og 
Sæder  hos  det  Fest  og  Blomstersmykke  elskende  helleniske 
Folk.    Men  hvorfra  vare  begge  Blomster  komne? 

I  det  gamle  Testaments  ældre  Dele  er  Rosen  kun 
kommen  ind  ved  en  fejlagtig  Oversættelse,  og  i  det  gamle 
Ægypten  finde  vi  den  hverken  i  Billederne  eller  i  Herodots 
Skildringer.  Derimod  henviser  Sproget  os  til  Højasien:  det 
græske  pudov,  i  ældre  Form  ftpodov,  Rosen,  og  tetpcov,  Liljen, 
ere  oprindelig  iraniske  Ord,  og  fra  Medien,  over  Armenien 
og  Frygien,  ere  vistnok  begge  Blomster  komne  til  Græ- 
kerne. Det  hede  Persien  med  sin  klare  Himmel  er  endnu 
et  Blomsterland:  Rosen  trives  dér  som  ingensteds  i  Verden, 
Haver  og  Gaarde  ere  overfyldte  med  Roser,  alle  Sale  og 
Bade  smykkede  dermed,  saa  at  alt  er  gjennemtrængt  af 
Rosenduft.  Blomstens  Indvandring  til  Grækenland  over 
Frygien,  Thrakien  og  Makedonien  afspejler  sig  i  de  gamles 
Sagn.  Den  nysæiske  Eng,  paa  hvilken  Persefone  i  Hymnen 
plukker  Roser  og  Liljer,  maa  efter  Iliaden  (6,  133)  søges  i 
Thrakien,  og  en  af  hendes  Legesøstre  hedder  Rhodope  lige- 
som den  thrakiske  Bjærgkjæde,  til  hvilken  denne  Nymfe 
skulde  være  forvandlet.  Efter  Herodot  (8,  138)  fandtes  i 
Makedonien  Midas's  Haver,  hvor  de  60bladede  Roser  af  sig 
selv  fremspirede,  hvis  Duft  overgik  alle  andres;  men  Midas 
var  efter  andre  Forfattere  indvandret  fra  Frygien.  Til 
Makedonien  sætter  ogsaa  Theofrast  de  rigt  fyldte  Roser, 
som  han  kalder  hundredbladede,  og  allerede  et  Fragment  af 
Sapfo  taler  om  »Roserne  fra  Pierien«  (paa  Makedoniens 
Sydgrænse).  Ogsaa  i  de  Myther,  som  strax  knytte  sig  til 
de  nye  Blomster,  gjenklinger  den  frygiske  Naturtjeneste: 
Rosen  er  indviet  til  Afrodite,  men  den  er  ogsaa  Dionysos's 
Blomst;  den  er  paa  én  Gang  Kjærlighedens  og  Dodens 
Symbol ;  hvorledes  den  opstod,  da  Attis,  den  frygiske  Adonis 

dede,  fortælles  paa  fors  kjellige  Maader:  snart  skabte  Afrodite 

den  af  Adonis's  Blod;  snart  ridsede  Gudinden  selv,  da  hun 

herte    om   sin  Yndlings  Død    og  ilede   til   gjennem  Tjørne, 

sin  Fod,  og  hendes  Blod  forvandlede  den  hvide  Rose  til  den 

røde ;  snart  fremskod  Blomsten  af  sig  selv  af  Adonis's  Blod, 

som  det  hedder  hos  Bion  (1,  64): 

Medens  Adonis  udgyder  sit  Blod,  maa  Pafias  Taarer 
talrige  flyde;  i  Jordens  Skjød  de  vorde  til  Blomster, 
Rosen  af  Blodet  opstaar,  Anemonen  spirer  af  Taaren. 

Til  Italien  kom  den  østerlandske  Haverose  tidlig  med 
de  græske  Kolonier,  som  Navnets  populære  Forvandling  til 
det  latinske  rosa  beviser,  med  den  vel  ogsaa  Liljen, 
lilium,  og  fra  Italien  udgik  begge  under  det  samme  Navn 
til  den  øvrige  Verden.  Rosen  trivedes  fortræffelig  under 
den  italienske  Himmel:  Campanien  frembragte  Centifolier, 
og  Roserne  ved  Pæstuni  blomstrede  to  Gange  om  Aaret. 
Allerede  hos  Plautus  er  »min  Rose«  et  Kjælenavn,  og 
Cicero  nævner  Rosen,  hvor  han  vil  betegne  et  yppigt  Liv. 
f.  Ex.  de  fin.  2,  20:  »Dyden  erklærer,  at  M.  Regulus  var 
lykkeligere  end  den  mellem  Roser  svirende  Thorius«.  Det 
var  ikke  blot  en  østerlandsk  Dronning,  som  Kleopatra,  der 
beværtede  Antonius  i  en  Spisestue,  hvis  Gulv  i  en  Alens 
Højde  var  dækket  med  Roser,  eller  en  udsvævende  Stat- 
holder, som  Verres  paa  Sicilien,  der  lod  sig  bære  paa  en 
med  Roser  udstoppet  Pude,  med  en  Krans  paa  Hovedet,  en 
anden  om  Halsen,  i  det  han  holdt  et  med  Roser  fyldt 
Kniplingenet  i  Haanden;  hos  de  lyriske  og  elegiske  Digtere 
se  vi,  hvorledes  Rosen  i  Italien  overalt  var  indflettet  i 
Kjærligheds-  og  Livsnydelsen:  det  festlige  Bord  er  helt 
skjult  under  Roser,  elskende  hvile  paa  Roser,  Gulvet  er 
overstrøet  med  Roser;  Danserindens,  Flojtespillerindens, 
Mundskjænkens  Hoved  er  omvundet  med  en  Rosenkrans; 
man  bekranser  sig  selv  og  sit  Bæger  med  Roser.  »Naar 
Bakkus  raser  og  Rosen  regerer« ,  hedder  det  hos  Martial. 
Paa  den  anden  Side  se  vi  af  talrige  Gravskrifter,  at  Rosen 

ogsaa  var  en  Gravblomst,  og  at  man  skjænkede  de  døde 
Koser;  thi  den  af  den  doende  Naturguds  Blod  opstaaede 
Blomst  er  lige  saa  flygtig  som  skjøn.  Dernæst  forarbejdedes 
Rosen  meget  til  duftende  Vande  og  Salver,  ligesom  den 
ogsaa  fandt  Anvendelse  i  Lægekunsten  som  Rosenvin  og 
Rosenvand,  ja  endog  i  rige  Fraadseres  Køkken.  Det  var 
saaledes  intet  Under,  at  der  i  og  uden  for  Staden  fandtes 
en  Mængde  Rosenhaver,  og  at  Roser  og  andre  Blomster 
falbodes  af  bosatte  og  omvandrende  Blomsterhandlere. 
Varro  erklærer  det  allerede  i  Republikens  Tid  for  fordel- 
agtigt, naar  man  ejer  et  Grundstykke  i  Nærheden  af  Staden, 
at  anlægge  Fiol-  og  Rosenhaver;  men  i  Kejsertiden  for- 
synedes den  umaadelige  Hovedstad  ogsaa  med  Blomster  fra 
fjærnere  Egne,  som  Campanien  (Martial  9,  61);  ja,  om 
Vinteren  hentede  man  Roser  fra  Ægypten  og  drev  Roser  og 
Liljer  i  Rom  selv  under  Glas  (Martial  4,  22,  5).  Om 
Kejser  Verus  fortæller  Spartianus,  at  han  havde  opfundet  en 
ny  Slags  Senge,  omgivne  af  et  fint  Net,  som  var  udstoppet 
med  Rosenblade,  og  med  et  Tæppe  af  Liljeblade;  ja,  He- 
liogabal  lod  efter  Lampridius  ikke  blot-,  alt  i  sit  Palads 
dække  med  Rosen-,  Lilje-,  Fiol-,  Hyacinth-  og  Narcistæpper; 
men  ved  hans  Gjæstebud  laa  Gjæsterne  paa  bevægelige  Puder 
saaledes  nedgravede  i  Blomster,  at  nogle,  sandsynligvis  tunge 
af  Vinen,  ikke  mere  kunde  arbejde  sig  op  af  dem,  men 
kvaltes  i  Fioler  og  andre  Blomster. 

I  Middelalderen,  hvor  saa  mange  Kulturgrene  gik  til 
Grunde,  vedbleve  Rosen  og  Liljen  dog  at  være  sædvanlige  i 
Haverne.  Middelalderens  Digtere  anvende  dem  rigelig  i 
deres  Skildringer,  og  begge  tjente  Kristendommen  til 
Symboler:  den  hellige  Jomfru  i  sin  Ynde  og  Mildhed 
viste  sig  som  Rose,  og  i  Liljen  saae  man  den  himmelske 
Renhed;  gotiske  Kirker  smykkedes  med  mystiske  Sten- 
roser, og  paa  Billeder  af  Bebudelsen  plejer  Englen 
at  bære  Liljestænglen,  undertiden  —  hvad  der  er  karak- 
teristisk   —    med    Bægeret    uden     Stovtraade.      Ogsaa    i 

denne  i  Billeder  tænkende  Tids  Vaabensprog  gik  begge 
Blomsterne  over:  bekjendte  ere  de  tre  Liljer  i  Frankrigs 
Kongevaaben,  som  ogsaa  bleve  givne  Jomfruen  af  Orleans 
ved  heudes  Optagelse  i  Adelsstanden,  ligesom  de  to  fjendt- 
lige Roser  i  Kampene  mellem  Englauds  Kongeslægter.  Af 
de  utallige  Enkeltheder,  som  kunde  sarales  af  Middelalderens 
Skikke,  Kunst  og  Religion  med  Hensyn  til  denne  Gjenstand, 
ville  vi  kun  omtale  to  Træk,  der  i  Grunden  begge  stamme 
fra  samme  Rod :  den  pavelige  saa  kaldte  gyldne  Rose  og  de 
mythiske  Rusalker  hos  nogle  slaviske  Folk. 

Paa  den  fjerde  Sondag  i  Fasten  indviede  og  indvier 
endnu  Paven  i  hvid  Dragt  i  Overværelse  af  Kardinal- 
kollegiet paa  Alteret  i  et  med  Roser  smykket  Kapel  en 
gylden  Rose,  som  derefter  skjæukes  til  Fyrster.  Fyrstinder, 
Kirker  og  Stæder.  Kort  efter  Reformationen  blev  den 
saaledes  given  til  Kurfyrst  Frederik  den  vise  af  Sachsen,  i 
vor  Tid  til  den  ulykkelige  Kejserinde  Charlotte  af  Mejico 
og  den  kirkeligsindede  Dronning  Isabella  den  anden  af 
Spanien.  Efterretninger  om  denne  Skik  gaa  tilbage  til  det 
Ilte  Aarhundrede;  men  dens  Oprindelse  knytter  sig  utvivl- 
somt til  de  gammelromerske  Forestillinger  om  Rosen  som 
Livets,  men  tillige  Forgængelighedens  Blomst. 

Meget  interessante  ere  de  slaviske  Rusalker  som  Bevis 
paa,  hvorledes  der  hos  et  endnu  i  Naturtjenesten  hildet  Folk 
kan  danne  sig  mythiske  Personifikationer  af  smaa  Om- 
stændigheder, Navneligheder,  almindelige  Begreber  og  uden- 
landsk Kulturindflydelse.  Rosenfester  (rosaria,  rosalia) 
bleve  endnu  i  Roms  sidste  Dage  højtideligholdte  paa  for- 
skjellige  Dage  i  Maj  og  Juni  og  bestode  i  Gravenes  Ud- 
smykning med  Roser  og  fælles  Maaltider,  ved  hvilke  der 
blev  rakt  Deltagerne  Roser,  Aarstiden3  Gave.  Ogsaa  i 
Donauegnene  vare  saadanne  Fester  i  Brug  hos  den  roma- 
niserede Befolkning,  her  sandsynligvis  som  Fortsættelse  af 
den  hos  de  thrakiske  Stammer  fra  gammel  Tid  af  ned- 
arvede   sommerlige    Dionysosfest    og    den   dertil    knyttede 

Rosenfryd.  I  den  kristne  Tid  tog  Pinsefesten  Arv  efter 
Rosalierne:  den  hed  Pascha  rosata  eller  ro  sårum  (i 
det  romerske  Folkesprog  endnu  Pasqua  rosa)  og  paa 
Pinsesøndag,  den  saa  kaldte  Dom e ni ca  de  rosa,  blev  der 
nedladt  Roser  fra  Kirkerne  paa  Jorden.  Da  derpaa  slaviske 
Folkesværme  i  det  6te  Aarhundrede  besatte  Landskaberne 
ved  Donau  og  Karpatherne  og  vare  delte  mellem  Hedenskab 
og  Kristendora,  faldt  den  kristne  Pinse-  eller  Rosenfest  paa 
naturlig  Maade  sammen  med  den  hedenske  Foraarsfest. 
Hos  Slovenerne,  Serberne,  Slovakerne,  Hvide-  og  Lille- 
russerne hed  denne  Fest  Rusalija,  og  af  Festen  udviklede 
sig  saa  hos  de  to  sidste  Stammer  Forestillingen  om  over- 
jordiske kvindelige  Væsener,  som  paa  denne  Aarstid  oplive 
Mark  og  Skov,  Rusalkerne,  det  mythiske  Gjenskin  af  de  om- 
sværmende, leende,  Kranse  bindende  slaviske  Piger. 

I  den  nyere  Tid  har  Havekunsten  skabt  utallige  Va- 
rieteter af  Rosen  i  alle  Former  og  Farver,  opkaldte  med 
egne  Fantasinavne.  Der  kom  ogsaa  Tider,  hvor  Rosen  blev 
trængt  tilbage  af  nye  Blomster,  til  Dels  indførte  fra  fjærne 
Lande  som  Dahlieme,  Kamelierne,  Azalierne  o.  a.;  men 
under  alle  Modens  Omskiftelser  vil  Rosen  dog  altid  igjen 
indtage  sin  Plads  som  Blomsternes  Dronning.  Nord  for 
Alperne  kan  Kunsten  i  enkelte  Tilfælde  forædle  og  for- 
skjenne  den;  men  den  kan  dog  aldrig  dér  blive  saaledes 
indvævet  i  Livet  og  næsten  hele  Aaret  igjennem  blomstre  i 
Villaer  og  paa  alle  Mure  som  under  Neapels  Himmel.  I 
Østerlandene,  for  saa  vidt  de  ikke  ere  sunkne  fuldstændig 
ned  i  Barbari,  har  Rosernes  Pleje  holdt  sig  godt;  i  Digte- 
kunsten besynges  Rosens  og  Nattergalens  Kjærlighed,  og  endnu 
samler  man  paa  vidtstrakte  Rosenmarker  de  Blade,  der  tjene  til 
Tilberedelse  af  den  kostelige  Rosenessens  og  det  yndede  Rosen- 
Sukkergodt.  Den  gamle  Busbequius  i  det  16de  Aarhundrede 
fortæller  i  det  første  af  sine  Breve  fra  Konstantinopel,  at 
Tyrkerne  ikke  taalte,  at  et  Rosenblad  blev  liggende  paa  Jorden; 
thi  de  troede,    at  Rosen  var  opstaaet  af  Mohammeds  Sved- 

draaber  —  d.  e.  den  gamle  Adonismythe  i  mohammedansk 
Omdannelse. 

Sammen  med  Rosen  og  den  hvide  Lilje  plejer  hos  de 
gamle  Fiolen  at  nævnes  som  Havernes  Pryd,  og  dens 
Historie  lober  parallelt  med  Rosens.  Ogsaa  den  stammer  som 
Haveblomst  og  i  sine  forædlede  Former  fra  Lilleasien; 
Homer  omtaler  den  i  sammenlignende  Adjektiver,  som 
hs'.or;^  der  sigte  til  Farven,  ikke  til  Duften,  én  Gang  ogsaa 
Blomsten  selv  i  Beskrivelsen  af  den  vidunderlige  Natur 
omkring  Kalypsos  Hule  (Odysseen  Bog  5,  V.  72),  hvor  den 
voxer  paa  den  bløde  Eng  ved  Siden  af  Persillen;  tov  be- 
tyder dér  en  eller  anden  mørkfarvet  Blomst.  Senere  ad- 
skilte man  de  lyse  Fioler  fra  de  mørke  og  forstod  ved  de 
forste  Levkøjen  og  Gyldenlakken. 

VI.    Daddelpalmen. 

Daddelpalmen  hører  hjemme  i  det  subtropiske  regnlose 
Bælte  i  den  gamle  Verden,  et  Bælte,  som  hvis  Middelpunkt 
man  omtrent  kan  anse  Babylon,  de  semitiske  Folks  palme- 
rige Hovedstad.  Bedst  trives  den  mellem  19  og  35°  n.  B.; 
den  kræver  Sandbund  og  ynder  Ørkenens  brændende  Luft, 
men  dens  torstige  Rødder  kunne  ikke  undvære  Fugtighed: 
Oasernes  Konge,  siger  Araberen,  dypper  sine  Fødder  i  Vand 
og  sit  Hoved  i  Himlens  Ild.  Den  naar  en  Hojde  af  50  Fod 
og  derover,  voxer  langsomt,  staar  i  en  Alder  af  hundrede 
Aar  i  sin  fulde  Kraft,  men  tager  derpaa  af.  Gjennem  de 
susende  Blades  skjærmende  Tag  trænger  ingen  Solstraale; 
under  det  lufter  det  behagelig,  og  Urter  og  mindre  Frugt- 
træer trives  i  dets  Skygge.  Alle  Arabernes  Landsbyer  og 
enkelte  Hytter  skjule  sig  i  Palmelunde,  og  med  Glæde  ser 
den  rejsende  de  grønne  Kroner  dukke  op  i  Ørkenens  Hori- 
sont, i  det  han  stoler  paa  dér  at  finde  beboede  Pletter  og 
gjæstevenlig  Modtagelse.  Dadlen  udgjor  i  det  nuværende 
Arabien  det  daglige  Brod   og  den   vigtigste  Handelsartikel; 

men  den  har  ikke  altid  i  fuldt  Maal  været  det,  den  nu  er; 
først  Menneskehaandens  Pleje  har  forædlet  Træet  saaledes, 
at  dets  Frugter  bleve  søde  og  spiselige  og  nu  yde  hele 
Folkestammer  deres  næsten  udelukkende  Næring.  Det 
var  vistnok  i  Sletterne  ved  den  nedre  Evfrat  og  Tigris,  i 
Træets  Paradisklima,  at  Daddelforædlingens  Kunst  blev 
opfunden  og  udøvet;  milevidt  udbredte  sig  der  en  uafbrudt, 
frugtbærende  Palmeskov,  og  Træet  tilfredsstillede  næsten 
alle  Livsfornødenheder;  efter  Strabo  opregnedes  endog  i  en 
Hymne  360  Maader,  hvorpaa  man  kunde  d-rage  Nytte  af 
det.  Der  fra  blev  den  frugtbærende  Daddelpalme  udbredt  til 
Jericho,  Fønikien  og  videre  til  Nordafrika:  det  erSemiternes 
Ørken-  og  Oasefolk,  som  derved  har  gjort  et  helt  Jordstrøg 
beboeligt,  ligesom  det  først  har  aabnet  det  for  Forbindelser 
med  andre  Folk  ved  Tæmmelsen  og  Udbredelsen  af  Ka- 
melen, der  synes  ligesom  skabt  for  de  libyske  Ørkener, 
men  dog  forst  temmelig  sent  er  bleven  indført  til  Afrika. 

Om  en  Overførelse  af  Daddelpalmen  til  Evropa  i  den 
Betydning,  som  Vinstokken  og  Oljetræet  dér  fandt  et  andet 
Hjem,  kunde  der  ikke  være  Tale  paa  Grund  af  de  klima- 
tiske Forhold :  den  blev  vel  plantet  paa  Middelhavets  nordlige 
Kystrand,  men  bar  ikke  mere  modne  Frugter ;  den  smykkede 
Landskabet  og  gav  det  et  flygtigt  Skin  af  de  paa  hin  Side 
Havet  liggende  orientalske  Sollande ;  men  Indbyggerne  kunde 
ikke  som  Østerlænderen  sorgløst  knytte  deres  Tilværelse  til 
den.  Fra  hvem  Grækerne  fik  Kundskab  om  det  vidunder- 
lige Træ,  lære  vi  af  det  Navn,  de  gave  den:  ligesom  <pom% 
betegnede  Purpur,  den  fra  Fønikien  stammende  Farve, 
saaledes  betegnede  det  samme  Ord  Daddelpalmen,  det  fra 
Fønikien  stammende  Træ,  der  ogsaa  findes  paa  fonikiske 
og  senere  paa  karthagiske  Mynter  som  karakteristisk  Produkt  og 
Symbol  for  Landet.  Iliaden  kj ender  endnu  ikke  noget  til 
Palmen,  der  paa  Lilleasiens  Kyst  er  lige  saa  fremmed  som  i 
det  egentlige  Grækenland;  men  Odysseen  (6,  160  ff.)  om- 
taler Palmen   paa  Delos  med  Ord,    som  udtrykke    den  Be- 

undring,  det  fremmede  Træ  vakte  hos  Grækerne  i  den  episke 
Tid.  Odyssevs  siger  til  Xavsikaa,  som  han  anraaber 
om  Hjælp: 

Thi  jeg  har  aldrig  endnu  set  Mage  til  dødelig  Skabning, 
hverken  en  Mand  eller  Kvinde:  forbavses  jeg  maa  ved  dit  Aasyn. 
Saaledes  saae  jeg  paa  Delos  engang  ved  Føbos  Apollons 
hellige  Alter  en  Palme,  som  stod  i  sin  friskeste  Opvæxt, 
Ligesom  nu  forbavset  jeg  stod  og  betragtede  Palmen 
længe ;  thi  aldrig  saa  fagert  et  Træ  var  voxet  af  Mulde. 

Den  vidtomvandrede  Odyssevs  havde  altsaa  ingen  anden 
Steds  paa  Jorden  set  et  Træ  som  Palmen  og  sammenligner 
dennes  slanke  Væxt  med  Prinsessens  slanke  Skikkelse,  lige- 
som det  i  Hojsangen  7,  8  hedder:  »Din  Væxt  er  lig  et 
Palmetræ«,  og  ligesom  Kongedotre  i  det  gamle  Testament 
bære  Navnet  »Tamar«,  Daddelpalme.  Heller  ikke  den  ho- 
meriske  Hymne  til  den  deliske  Apollon  undlader  at  nævne 
Palmen,  der  var  Øens  Stolthed:  ved  dens  Fod  foder 
Leto  sin  herlige  Søn,  i  det  hun  omfatter  Stammen  med 
sine  Arme. 

Senere  tjente  Palmegrene  til  Sejrstegn  ved  de  store 
Fester,  dels  i  Skikkelse  af  en  Krans  om  Hovedet,  dels  som 
en  Gren  i  Hænderne:  til  Forklaring  af  denne  Skik,  som 
allerede  Pindar  kjender,  fortalte  Alvthen,  at  Thesevs  paa 
Hjemvejen  fra  Kreta  havde  holdt  Kamplege  paa  Delos  til 
Ære  for  Apollon  og  smykket  Sejrherrerne  med  Palmegrene. 
Det  synes  saaledes,  at  ikke  blot  Palmen  som  Lys-  og  Sol- 
guden Apollons  Attribut,  men  ogsaa  Palmegrenen  som 
Symbol  paa  Sejren  var  kommen  over  Kreta  og  Delos  fra 
Semiternes  Kultur-  og  Religionskreds-,  thi  ogsaa  hos  dem 
tjente  Palmer  som  Tegn  paa  Sejr  og  Festglæde,  f  Ex.  ved 
den  jodiske  Lovhyttefest,  og  Thesevs  personificerer  de 
attiske  Ionieres  Farter  og  Foretagender  mellem  Kreta  og 
Athen.  Allerede  i  Midten  af  det  7de  Aarhundrede  skjænkede 
Tyrannen  Kypselos,  Herskeren  i  Korinth,  der  paa  mange 
Maader  stod  i  Forbindelse  med  Østerlandene,  en  Bronce- 
palme  som  Tempelgave  til  Delfi,  hvor  den  naturlige  Palme 

ikke  voxede ;  ogsaa  Athenæerne  indviede  til  Minde  orn  deres 
Dobbeltsejr  ved  Evrymedon  en  Broncepalme  i  Delfi  og 
senere  en  lignende  paa  Delos;  paa  flere  græske  Stæders 
Mønter  ser  man  Palmer,  ligeledes  paa  Vasemalerier  som 
Letos  og  Apollons  Attribut.  Foran  Artemis-Templet  i  Aulis 
fandt  Pavsanias  (9,  19,  5)  Palmetræer,  der  vel  ikke  bare 
saa  skjonne  Dadler  som  de  i  Palæstina,  men  dog  sødere  end 
de  ioniske.  Saaledes  havde  i  Tidernes  Lob  hist  og  her  i 
Grækenland  Helligdommes  og  Stæders  Omgivelser  smykket 
sig  med  enkelte  eller  flere  af  disse  babylonisk-libyske 
Vidundertræer. 

Naar  vi  nu  vende  os  til  Palmens  Skæbne  i  Sicilien  og 
Italien,  maa  vi  fremfor  alt  nøje  adskille  Daddelpalmen  fra 
Dværgpalmen,  en  i  Spanien,  Sicilien  og  Italiens  sydligste 
Egne  voxende  blaagrøn  Busk,  hvis  Bladspirer,  Redder  og 
Frugter  spises,  medens  man  af  dens  vifteformige  Blade  laver 
Koste  og  fletter  Tove,  Maatter  og  Kurve.  Paa  Grund  af 
det  fælles  Navn  palma  har  man  ofte  urigtig  forstaaet 
Ytringer  af  de  gamle,  der  sigtede  til  Dværgpalmen,  om 
Daddelpalmen.  Naar  Virgil  i  Æneiden  (3,  705)  taler  om 
»det  palmerige  Selinus«,  tænkte  han  paa  Dværgpalmen,  som 
endnu  den  Dag  i  Dag  vidt  og  bredt  dækker  Kyststeppen 
omkring  denne  Stads  Ruiner.  Af  denne  siciliske  Kystpalmes 
Rødder  nærede  Matroserne  sig  paa  den  af  sin  Forer  forladte 
Flaade  hos  Cicero  Verr.  II,  5,  87.  Dog  ogsaa  Daddelpalmen 
træder  os  temmlig  tidlig  i  Møde  i  Italien.  Palmegrene  som 
Sejrspris  i  de  romerske  Lege  anvendtes,  som  Livius  (10,  47) 
udtrykkelig  angiver,  første  Gang  i  Aaret  293  f.  Kr.  »i  Følge 
en  fra  Grækenland  overført  Skik«.  Heraf  kan  man  rigtig  nok 
endnu  ikke  slutte,  at  der  allerede  voxede  Palmetræer  i 
Italien;  de  til  Sejrspriserne  nødvendige  Blade  kunde  komme 
til  Søs  der  hen  ligesom  nu  til  Dags  til  jodiske  og  kristelige 
Fester";  men  paa  samme  Tid,  i  Aaret  291  f.  Kr. ,  fortælles 
der  (Valer.  Max.  1,  8,  2)  om  et  højt  Palmetræ  i  Antium, 
en  Havn    med  livlig  Handel  og  Apoilodyrkelse,    og    blandt 

Jærtegnene  i  Aaret  214  omtaler  Livius  (24,  10),  at  en  grøn 
Palme  brændte  i  Apulien.  Vi  tør  saaledes  vistnok  antage, 
at  der  hist  og  her  paa  Italiens  Kyst,  især  i  de  græske 
Stæder,  har  staaet  Daddelpalmer,  navnlig  ved  Apollos 
Helligdomme.  Varro  og  Plinius  sige,  at  Palmerne  i 
Italien  ikke  frembringe  modne  Dadler ;  men  den  sidste  (i  det 
første  Aarhundrede  efter  Kr.)  omtaler  dem  i  øvrigt  allerede 
som  almindelige  paa  Halvøen. 

Da  den  modne  Daddelkjærne  snart  spirer,  naar  den  er 
lagt  i  Jorden,  er  det  let  at  opelske  Palmer,  og  dersom  Træet 
i  Evropa  bar  Frugt,  vilde  vistuok  Palmeskove  smykke  mange 
Steder  paa  de  tre  sy  de  vropæiske  Halvøer;  men  da  Barbariet 
efter  den  antike  Verdens  Undergang  brod  ind  over  disse 
Egne,  og  Sansen  for  Livets  Skjouhed  var  udslukt,  uddøde 
ogsaa  snart  de  Palmetræer,  som  havde  holdt  sig  fra  Old- 
tiden; thi  de  indbragte  ikke  noget.  Senere  blev  Palmen 
igjen  indført  af  Araberne,  hvor  de  nedsatte  sig  paa  Middel- 
havets Kyster:  i  Spanien  plantede  saaledes  Kalifen  Abder- 
raman  (756)  i  en  Have  ved  Cordova  med  egen  Haand  den 
første  Daddelpalme,  fra  hvilken  alle  andre  i  Spanien  skulle 
nedstamme,  og  betragtede  den  ofte  med  Længsel  efter  det 
arabiske  Hjem,  fra  hvilket  de  begge,  Kalifen  og  Træet, 
vare  saa  langt  skilte.  Ligeledes  plantede  Saracenerne 
Palmer  paa  Sicilien;  men  kun  faa  af  disse  østerlandske 
Træer  have  holdt  sig  paa  evropæisk  Grund.  Imidlertid  var 
den  kristne  Kirke,  som  i  saa  meget,  saaledes  ogsaa  i  Pal- 
mernes Symbol  bleven  Hedenskabets  og  Jødedommens  Billed- 
sprog tro,  og  de  samme  Grene,  som  havde  været  et  Tegn 
paa  Sejrsglæde  ved  Osiris's  Fester  i  Ægypten,  ved  Kongers 
og  Heltes  højtidelige  Indtog  i  Jerusalem,  ved  de  olympiske 
Lege  og  paa  romerske  Imperatorers  Klædning,  bleve  nu  ogsaa 
i  Rom  paa  Palmesøndag  indviede  af  Kirkens  Overhoved  og 
fordelte  til  den  evige  Stads  Kirker.  Dette  gav  Anledning 
til  Anlæggelsen  af  den  største  Palmeskov,  der  nu  findes  i 
Italien,  ved  Bordighera  paa  den  herlige  Kystvej,    der  fører 

fra  Genua  til  Nizza  under  næsten  44°  n.  B.  Indbyggerne 
i  den  lille  By  have  fra  gammel  Tid  af  Hævd  paa  at  forsyne 
Rom  med  Palmer  til  Paaskefesten,  og  denne  Næringsvej 
skabte  efterhaanden  dens  Palmeskov,  som  skal  tælle  over 
4000  Stammer.  Endnu  langt  større  er  Palmeskoven  ved 
Elche  i  Spanien,  som  tæller  60,000  Stammer  og  ikke  blot 
yder  Pilegrimmeue  Blade,  men  ogsaa  Børnene  søde  Frugter. 

VII.    Cypressen. 

Cypressen  synes  at  have  sit  oprindelige  Hjem  i  Irans 
Højland  og  der  fra  at  være  vandret  videre  mod  Vest.  I 
dens  slanke,  obeliskagtige,  himmelstræbende  Skikkelse  saae 
Zendreligionen  et  Billede  af  den  hellige  Flamme:  den 
stammede  fra  Paradiset,  og  Zoroaster  selv  havde  først 
plantet  den  paa  Jorden.  Overalt  i  Iran  saae  man  derfor 
gamle  ærværdige  Cypresser  foran  Ildtemplerne,  i  Slots- 
gaardene  og  i  Midten  af  de  medopersiske  Haver  eller  Pa- 
radiser. Med  de  ældste  assyrisk-babyloniske  Erobringstog 
var  det  hellige  Træ  naaet  til  den  aramæisk-kananitiske 
Stammes  Lande,  til  Libanon  og  Øen  Cypern,  efter  hvilken 
Grækerne  gave  den  Navn*),  og  her,  navnlig  hos  Fønikerne, 
smeltede  den  religiøse  Betydning  sammen  med  den  teknisk- 
praktiske Værdi,  som  Cypressen  beholdt  i  hele  Oldtiden. 
Det  haarde,  vellugtende  Cyprestræ  gjaldt  nemlig  tillige  for 
uforgængeligt:  Theofrast  siger  saaledes,  at  det  synes  at 
vare  længst  af  alle  Træsorter,  og  Platon  bestemmer  i 
»Lovene« ,  at  Borgernes  Jordlodder  skulle  optegnes  paa 
Cyprestavler  i  Templerne  til  Underretning  »for  Efter- 
kommere«.    Cypresstammer   bleve    af  Fønikerne  foretrukne 


*)  Hehn  antager,  at  Øen  er  bleven  opkaldt  efter  Træet;  men 
den  har  snarere  l'aaet  sit  Navn  af  „Kypros",  det  hebraiske 
„Gofer",  en  Busk,  der  yder  vellugtende  Salver,  og  af  Øen 
fik  saa  igjen  Kobber  („det  kypriske  Metal")  og  Cypressen 
deres  Navn. 

til  at  bygge  Skibe  af,  og  ligesom  allerede  Noahs  Ark  skulde 
have  bestaaet  af  Cyprestræ,  saaledes  byggede  endnu  Alexander 
den  store  sin  Evfrat-Flaade  af  samme  ædle  Materiale,  som 
han  til  Dels  lod  hente  tvårs  igjenneni  Landet  i  færdig 
tomrede  Stykker  fra  Fønikien  og  Cypern;  snart  efter  lodAii- 
tigonus  Libanons  prægtige  Cedere  og  Cypresser  fælde  til  sin 
Flaade  i  Krigen  mod  Alexanders  andre  Efterfølgere.  Cypres- 
træet blev  dernæst  forarbejdet  til  kostbare  Kasser,  Tempeldore, 
Ligkister  og  navnlig  til  Gudebilleder:  den  komiske  Digter 
Hermippos  (ved  Begyndelsen  af  den  peloponnesiske  Krig) 
nævner  saaledes  i  et  mærkeligt  opbevaret  Fragment  mellem 
andre  Handelsartikler ,  der  kom  til  Athen.  »Cypressen  fra 
Kreta  til  Gudebilleder«,  og  Xenofon  fortæller  (Anabasis  5,  3), 
at  han  efter  sin  Hjemkomst  fra  Asien  byggede  et  lille 
Tempel  for  den  efesiske  Artemis  i  Olympia  og  deri  op- 
stillede Gudindens  Billede  af  Cyprestræ.  Ogsaa  den  ældste 
Athletstatue,  som  Pavsanias  saae  i  Olympia,  var  af  Cypres- 
træ og  havde  holdt  sig  bedre  end  en  senere  af  Figentræ 
(Pavsanias  6,  18,  7).  Ligeledes  i  Italien:  Plinius(16,  216) 
taler  om  et  meget  gammelt  Vejovis-Biliede  af  Cyprestræ 
paa  Borgen  i  Rom,  og  Livius  (27,  37)  fortæller,  at  to 
Juno-Billeder  af  samme  Stof  i  Aaret  207  f.  Kr.  i  et  høj- 
tideligt Optog  bleve  bragte  op  til  Gudindens  aventinske 
Tempel.  Hvad  der  skulde  bevares  for  Ødelæggelse  af  Orme 
og  Insekter  blev  ogsaa  indesluttet  i  Cypreskasser,  f.  Ex. 
Haandskrifter  hos  Horats  (ad  Pis.  332). 

Det  var  nu  intet  Under,  at  Fønikerne  allerede  i  den 
ældste  Tid  udbredte  et  saa  helligt  og  nyttigt  Træ,  hvor  de 
nedsatte  sig,  og  Klimaet  tillod  det.  Paa  Kreta  trivedes 
Cypressen  saa  godt,  at  Øen  senere  ansaas  for  dens  oprinde- 
lige Fædreland  (Plin.  16,  141);  men  ogsaa  paa  det  græske 
Fastland  kj ender  allerede  den  homeriske  Skibsfortegn else  to 
efter  Cypressen  opkaldte  Stæder,  den  ene  i  Fokis,  den  anden 
i  Nestors  Rige.  I  Odysseen  voxer  der  »vellugtrige  Cypres- 
ser« i  Lunden  om  Kalypsos  Grotte  (Od.  5,  64),  og  den  som 

Tigger  forklædte  Odyssevs  læner  sig  i  sit  Slot  »mod 
Stolpen,  som  Mesteren  snildt  af  Cyprestræ  fordum  engang 
havde  tømret  og  skarpt  efter  Snor  havde  rettet«  (Od.  17, 
346).  I  senere  Tider  omtaler  Pavsanias  paa  forskjellige 
Steder  i  Grækenland  Cypreslunde  i  Forbindelse  med  Hellig- 
domme, bl.  a.  de  himmelhøje  Cypresser  ved  Psofis  i  Arka- 
dien,  som  stode  ved  Alkmæons  Grav  og  af  de  indfødte 
kaldtes  Jomfruer  —  ligesom  det  i  Østerland  fra  de  ældste 
Tider  indtil  vore  Dage  har  været  Digterskik  at  sammenligne 
Cypressen  med  en  ung  Kvinde. 

Da  Cypressen  ikke  er  noget  Frugttræ,  og  dens  religiøse 
Betydning  hos  Grækerne  ikke  var  meget  udbredt,  falder 
dens  Forplantning  til  Italien  næppe  i  de  første  Nybygders 
Tid.  Efter  Plinius(16,  139)  gav  Cato  vidtløftige  Forskrifter 
om  den,  fordi  den  var  fremmed  og  vanskelig  at  faa  til  at 
gro ;  men  i  Theokrits  Idyller ,  hvis  Skueplads  er  Siciliens 
varmere  Jordbund,  er  Cypressen  allerede  et  Hundredaar  for 
Cato  et  oftere  omtalt  Træ,  f.  Ex.  der,  hvor  den  forelskede 
Polyfemos  vil  lokke  Gaiathea  hen  til  sin  Grotte,  hvor  »der 
voxer  slanke  Cypresser«.  Fra  Sicilien  synes  Træet  over 
Tarent  at  være  kommet  til  det  øvrige  Italien;  thi  efter 
Plinius  (16,  141)  kaldte  Cato  det  »tarentinsk«.  Det  er 
sagtens  sket  i  Tiden  efter  Tarents  Underkastelse,  da  denne 
Stad  øvede  en  stærk  helleniserende  Indflydelse  paa  Romerne, 
og  hvor  de  begyndte  at  faa  Smag  paa  Villaer,  Parker,  Grav- 
minder og  glæde  sig  over  skjonne  Træer.  Dog  det  praktiske 
Folk  opelskede  ogsaa  Cypressen  for  Nyttens  Skyld,  da  dens 
Træ  stod  i  høj  Pris  hos  Snedkere  og  Træskærere,  og  Plinius 
siger  endog  (16,  141),  at  de  gamle  plejede  at  kalde  en 
Cypresplantning  Datterens  Udstyr:  man  plantede  vel  Træerne 
ved  en  Datters  Fødsel,  og  de  voxede  med  hende,  som  levende 
Kapital  og  tillige  hendes  Billed  og  Symbol.  Da  derefter 
Romerriget  udbredte  sig  over  Afrika  og  Asien,  udbredte 
ogsaa  den  mørke  stedsegrønne  Cypres  sig  paa  østerlandsk 
Vis  som  Symbol  for  de  underjordiske  Guder,    nærmest  hos 

de  fornemme,  der  snart  tilegnede  sig  Orientens  mystiske 
Tegnsprog;  »Cypressen,  der  vidner  om  ikke  plebejisk  Sorg«, 
siger  Lucan  (3,  442).  Hos  Digterne  i  den  augusteiske 
Tidsalder  er  Cypressen  allerede  almindelig  som  Sorgens 
Træ,  med  hvis  Grene  Ligalter  og  Baal  prydes,  og  som  stilles 
i  Modsætning  til  den  glade  Livsnydelse.  Hos  Horats  (Od. 
2,  14)  hedder  det  saaledee: 

Forlade  skal  du  Ager  og  Hus  og  Brud; 
af  Skoven,  som  du  planter  og  freder  nu,  — 
den  korte  Kigdom,  —  kun  Cypressen 
sørgelig  smykker  sin  Herres  Baare. 

Fra  den  Tid  af  er  det  herlige  Træ,  som  tillige  med  Pinien 
giver  det  sydevropæiske  Landskab  sin  egentlige  Karakter, 
hjemme  i  Italien;  hvor  Cypressen  begynder,  dér  begynder 
Formernes  Rige,  dér  er  klassisk  Jordbund.  Egentlige  Cypres- 
lunde findes  dog  ikke  mere  i  Italien:  det  skjonne  Træ  staar 
enten  ensomt  eller  i  smaa  Grupper  eller  danner  en  Sojle- 
række.  Ud  over  Alperne  naar  det  ikke.  Hvor  auselige 
i  evrigt  ogsaa  enkelte  Exemplarer  hist  og  her  i  Italien  kunne 
være,  de  naa  dog  ikke  den  Majestæt  som  i  Orienten,  hvor 
»balsamisk  duftende,  evig  grønne,  uforgængelige  Lunde  af 
saadanne  Pyramideskikkelser«  (som  Karl  Kitter  siger)  ud- 
brede deres  lyse  Dæmring  over  de  troendes  hvide  Grave, 
f.  Ex.  i  Seutari  ved  Konstantinopel  eller  endnu  skjonnere 
i  Smyrna. 


VIII.    Hønsegaarden. 

Gaardhanen  er  meget  yngre  i  Forasien  og  Evropa,  end 
man  skulde  tro:  de  semitiske  Kulturfolk  kunne  ikke  have 
kjendt  den,  da  det  gamle  Testament  ingensteds  omtaler 
den,  og  den  mangler  ligeledes  paa  de  ægyptiske  Mindes- 
mærker, som  i  øvrigt  stille  os  hele  Nildal-Beboernes  Hus- 
væsen  saa  anskueligt  for  Ojne.  Yi  se  der  Skarer  af  tamme 
Gæs,   hvorledes  de  blive  drevne  hjem   fra  Græsgangen,    de 

selv  og  deres  Æg  blive  omhyggelig  talte  o.  s.  v.;  men  ingen- 
steds se  vi  Høns  afbildede.  Gaardhanen  stammer  oprindelig 
fra  Indien,  kom  der  fra  til  Iran  og  udbredte  sig  først  med 
de  medisk-persiske  Erobringstog  videre  mod  Vest;  Grækerne 
antoge  ogsaa,  at  den  var  kommen  fra  Persien  (Athen.  14, 
655).  I  Zendreligionen  vare  Hunden  og  Hanen  hellige  Dyr, 
den  ene  som  Husets  og  Hjordens  tro  Vogter,  den  anden 
som  Morgenens  Forkynder  og  altsaa  Symbol  paa  Lyset  og 
Solen.  Hanen  er  særlig  indviet  til  Qraosha,  den  himmelske 
Vægter,  der  vækket  af  Ilden  selv  igjen  vækker  Hanen: 
denne  fordriver  derpaa  ved  sin  Galen  Mørkets  onde  Aander, 
især  Søvnens  Dæmon,  den  gule,  langhaarede  Bushyagta.  I 
Vendidad  hedder  det:  »Derpaa  svarede  Ahura-mazda: 
»den  Fugl,  som  bærer  Navnet  Parodars,  o,  hellige  Za- 
rathustra,  som  de  ildetalende  Mennesker  kalde  Kahrkatag, 
denne  Fugl  hæver  sin  Stemme  ved  enhver  guddommelig 
Morgenrøde«.  I  Bundehesh  hedder  det:  »Hanen  Halka  er 
en  Fjende  af  Deverne  og  Troldmændene;  den  understøtter 
Hunden,  som  der  staar  i  Loven:  af  de  jordiske  Skabninger 
forene  Hanen  og  Hunden  deres  Kræfter  mod  de  onde 
Aander«.  Hvor  en  Perser  nedsatte  sig,  sørgede  han  derfor 
lige  saa  vist  for  en  Hane,  som  han  ikke  undlod  Morgen- 
bønnen og  Renselserne  ved  Solens  Opgang,  og  saa  vidt  som 
det  persiske  Herredømme  strakte  sig,  fandt  uden  Tvivl  det 
tamme  og  nyttige  og  tillige  saa  ejendommelige  Dyr  let 
Indgang  i  Gaard  og  Husholdning,  ogsaa  hos  Folk  af  en 
anden  Tro.  Paa  det  saa  kaldte  Harpyie-Monument  fra 
Borgen  i  det  lykiske  Xanthus,  som  nu  er  i  London,  bliver 
en  Hane  bragt  som  Gave  eller  Offer  til  en  siddende  Gude- 
skikkelse. Hvis  dette  Mindesmærke,  som  man  paa  Grund  af 
dets  archaistiske  Stil  har  ment,  virkelig  stammede  fra  Tiden 
før  Xanthus's  Indtagelse  af  Perserne,  saa  maatte  Hanen 
have  været  bekjendt  før  den  persiske  Magts  Udbredelse; 
men  Udviklingen  af  den  lykiske  Kunst  er  os  alt  for  ube- 
kjendt  til,  at  vi    tør    drage  en    saadan  Slutning,    og  Grav- 

mindet  stammer  vistnok  snarere  fra  den  persiske  Tid. 
Ellers  vilde  Bekjendtskabet  med  Hanen  sikkert  ogsaa  have 
udbredt  sig  til  Grækenland;  men  vi  finde  ingen  Spor  deraf 
hos  de  ældre  Digtere,  og  dog  maatte  den  Nattens  Timer 
forkyndende  Vægter  (blandt  Mennesker,  som  ikke  havde 
noget  Ur),  den  fornemt  spankende,  latterlig  galende  Sanger 
(Hr.  Chanteclers),  den  af  sit  Honseharem  omgivne,  skin- 
syge Sultan,  den  hidsige,  med  Kam  og  Spore  væbnede 
Kæmper,  ligesom  hele  den  komiske  Hønsefamilie  utvivlsomt 
være  bleven  en  hyppig  Gjenstand  for  Digternes  Omtale  og 
Sammenligning,  hvis  de  havde  kjendt  dem.  Det  var  heller 
ikke  undgaaet  de  gamles  Opmærksomhed,  at  Homer  vel 
havde  Egennavnene  »Alektor«  og  »Alektryon« ,  men  ikke 
syntes  at  kjende  det  Dyr,  der  kaldtes  med  samme  Navn. 
Den  ældste  Omtale  findes  hos  Theognis,  der  levede  kort 
fer  500,  og  snart  efter  hos  Digterne  paa  Perserkrigenes 
Tid  finde  vi  allerede  Hanen  (dÅdxzajp)  som  Menneskenes  sæd- 
vanlige Husfælle.  Kampen  mellem  Haner  i  samme  Gaard 
bliver  tidlig  brugt  som  Billede  paa  Menneskenes  Strid;  saa- 
ledes  advarer  Athene  i  Æschylus's  Evmeuider  (V.  821)  mod 
Borgerkrig,  som  sammenlignes  med  Hanekamp: 

Opblæs  ej  mine  Borgeres  Sind,  som  Hanernes, 
med  daarligt  Hovmod,  der  ophidser  kun  til  Strid, 
til  Borgertvedragt,  til  gjensidig,  ussel  Trods. 
Ej  hjemme,  hist  i  Fjenders  Land  lad  være  Krig, 
hvori  sig  ivrig  Hædersattraa  vise  kan  — 
Baggaardens  Hanekamp  lorsmaar,  foragter  jeg. 

Ligeledes  siger  Pindar  i  den  12te  olympiske  Ode,  at  en 
Sejrherre  i  Væddeløb  til  Fods  ikke  vilde  have  vundet  Ære, 
hvis  han  var  bleven  i  sit  Hjem  »ret  lig  en  Hane,  der 
kæmper  skjult  ved  Husets  Arne«.  Ogsaa  Themistokles 
skal  engang  have  oplivet  sin  Hærs  Mod  ved  Henvisning  til 
to  kæmpende  Haner,  som  vovede  Livet  blot  for  Æren,  ikke 
for  Avne  og  Guder  (Ælian  Var.  hist.  2,  28).  Xaar  man 
afledte  de  senere  offentlige  og  kunstige  Hanekampe,  som 
bleve  meget  yndede    og    ere    fremstillede   i  mange  af  Old- 

tidens  Billedværker,  fra  denne  Tale  af  Themistokles,  viser 
det  i  det  mindste,  at  man  ikke  tænkte  sig  disse  Væddekampe 
ældre  end  Perserkrigene.  Hos  Komikerne,  hvis  Sprog  be- 
varede meget  af  den  daglige  Tale,  hedder  Hanen  endnu  be- 
standig »den  persiske  Fugl« ;  saaledes  siger  Raadkjær  i 
Aristofanes's  Fugle  (V.  480  ff.) : 

Jeg  først  for  Exempel  erindrer  om  Hanen ,    som    var   saa  mægtig 

en  Herre 
og  behersked    de  Perser  først,    alt   før   end  Dareios    og   før  Me- 

gabyzos, 
og  derfor  den  kaldtes  den  persiske  Fugl,  fordi  den  dér  har  regeret. 

Og  da   han   har   faaet   sin  »Luftkastellenborg«    bygget   og 

sporger,    hvem    der    skal    være    dens   Kommandant,   svarer 

Hærpop  (V.  830): 

En  Fugl  ud  af  vor  egen  Kreds,  af  persisk  Slægt, 
som  kaldes  overalt  den  drabeligste  Karl, 
en  Ares-Kylling. 

Et  andet  Sted  i  samme  Stykke  (V.  274)  kaldes  Hanen 
»Mederen,  en  fremmed  Fugl  og  Sangprofet«.  Men  hvor- 
ledes er  da  det  græske  Navn,  åXéxzwp  eller  dÅexrpuwv,  op- 
staaet?  Uden  Tvivl  har  man  i  Ionien,  da  de  græske 
Stæder  aabnede  deres  Porte  for  Perserne  og  disses  hellige 
Dyr,  kaldet  den  underlige ,  lysforkyndende  Solfugl  med  de 
fra  Homer  bekjendte  Navne,  der  henviste  til  Solguden  og 
tillige  havde  nogen  Lighed  med  det  iraniske  »Halka«. 
Alektor  maa  nemlig  have  haft  samme  Betydning  som 
rjUxrwp,  der  hos  Homer  betegner  den  straalende  Sol,  skjønt 
Navnet  rigtig  nok  senere  blev  forklaret  anderledes. 

Da  Hanen  forst  fremtraadte  i  Grækenland  i  en  yngre 
Tid,  hvor  Mythedannelsen  ikke  længer  var  saa  levende  som 
før,  kunde  den  ikke  faa  nogen  fremtrædende  religiøs  Be- 
tydning. Som  Kamphane  var  den  naturligvis  helliget  Krigs- 
guderne Åres  og  Pallas  Athene;  men  Plutarch  (de  Pythiæ 
orac.  12)  taler  ogsaa  om  et  Apollobillede,  der  bar  en 
Hane  paa  Haanden,    vistnok  som  Solgud,  og  af  Slutningen 

af  Platons  Fædon  er  det  bekjendt  nok,  at  Hanen  ofredes  til 
Lægeguden  Asklepios.  En  senere  Opdigtelse  var  det,  at 
Vægteren  Alektryon  ved  Åres's  og  Afrodites  Leje  var  sovet 
ind.  havde  glemt  at  melde  Dagens  Frembrud  og  derfor  til 
Straf  af  Åres  var  bleven  forvandlet  til  en  Hane.  —  Fra 
Grækenland  har  man  vistnok  snart  ført  Høns  med  paa  Skibe 
til  Sicilien  og  Syditalien;  men  i  Aaret  510  f.  Kr. ,  da 
Sybaris  blev  ødelagt,  har  Hanen  vel  endnu  næppe  været 
udbredt  i  Italien,  og  Fortællingen  om,  at  Sybariterne  ikke 
vilde  taale  nogen  Hane  i  deres  Stad  for  ikke  at  faa  deres 
Sovn  forstyrret,  er  en  af  de  mange  senere  opfundne  Anek- 
doter, paa  hvilke  man  øvede  sit  Vid.  Paa  Monterne  fra 
den  siciliske  Stad  Himera  ser  man  Hanen,  undertiden  tillige 
paa  Bagsiden  Hønen,  maaske  som  Attribut  til  Asklepios, 
hvem  Stadens  Sundhedskilder  vare  helligede. 

Romerne,  som  vel  modtoge  Høns  fra  en  af  disse  græske 
Stæder,  benyttede  dem  med  ægte  romersk  religiøs  List  til 
at  tage  Varsler  i  Krigen;  da  nemlig  ingen  Augur  ledsagede 
Hæren,  og  man  derfor  ikke  kunde  tage  Auspicier  af  flyvende 
Fu^le.  greb  man  til  den  Udvej,  at  medføre  tamme  Høns  i 
Bure  og  ved  Hjælp  af  dem  at  tage  de  saa  kaldte  »auspicia 
ex  tripudiis«:  spiste  Dyrene  begjærlig  af  den  Føde,  man 
kastede  for  dem,  saa  at  der  igjen  faldt  noget  til  Jorden  ud 
af  deres  Næb,  da  var  det  et  gunstigt  Varsel,  og  omvendt. 
Romerne  omtale  i  øvrigt  selv  denne  Skik  som  ikke  gammel 
og  betragtede  den  heller  ikke  med  samme  Ærbødighed  som 
andre  Spaadomme.  Vel  vakte  det  naturligvis  stor  Forargelse, 
da  P.  Claudius  Pulcher  i  den  første  puniske  Krig  kastede  de 
hellige  Hons,  som  ikke  vilde  æde,  i  Vandet  og  raabte: 
»Naar  de  ikke  ville  æde,  kunne  de  drikke« ;  men  Cicero  ud- 
taler sig  dog  kun  med  ringe  Ærbødighed  om  Honseoraklet, 
og  Plimus  (10,  49)  undrer  sig  over,  at  Slag  og  Sejre 
skulle  afhænge  af*Høns,  som  saaledes  komme  til  at  be- 
herske Verdens  Beherskere.  —  I  Catos  Landhusholdning 
spille  Hønsene  endnu    ingen   stor  Rolle;    men  af  Varros  og 

16* 

Columellas  udførlige  Forskrifter  om  deres  Behandling  og 
Pleje  ser  man,  hvor  udbredt  og  udviklet  Hønseavleu  var 
paa  disse  Forfatteres  Tid.  Begge  kjende  flere  Arter,  og 
større  og  ædlere  Dyr,  især  Kamphaner,  indførtes  fra  for- 
skjellige  Steder  i  Grækenland,  der  særlig  lagde  sig  efter 
Hønseavl. 

Om  Henseslægtens  Udbredelse  i  Mellem-  og  Nord- 
Evropa  findes  der  naturligvis  ingen  ligefremme  historiske 
Vidnesbyrd;  kun  kan  det  anføres,  at  Cæsar  c.  50  Aar 
f.  Kr.  traf  Høns  i  Britannien.  Spørge  vi  derimod  Sprogene, 
fremkommer  der  nogle  ret  mærkelige  Resultater.  Vi  se 
Rækker  af  Benævnelser  gaa  fra  Folk  til  Folk  i  forskjellige 
Retninger,  som  krydse  hinanden,  og  der  kastes  herved  et 
dæmrende  Lys  paa  disse  Folks  Boliger  og  Forbindelser.  Da 
Hanen  ikke  viste  sig  i  Grækenland  før  Slutningen  af  det 
6te  Aarhundrede  f.  Kr. ,  tør  vi  ikke  sætte  dens  Ankomst 
til  det  indre  Evropa  før  det  5te  Aarhundrede.  Paa  denne 
Tid  maa  nu 

1)  Germanerne  allerede  have  dannet  en  særskilt  Afdeling 
af  den  indoevropæiske  Sprogæt,  da  de  betegne  Fuglen  med 
et  eget,  kun  dem  tilhørende  Navn  (gotisk  »hana«,  gammel- 
højtysk  »hano«,  oldnordisk  »hani«);  de  maa 

2)  have  boet  sammen,  da  alle  germanske  Stammer  have 
dette  Navn,  og  Nordboerne  maa  endnu  ikke  have  skilt  sig 
fra  de  sydligere  Stammer. 

3)  Germanerne  maa  have  været  umiddelbare  Naboer  til 
Finnerne,  da  det  samme  Ord  gjenfindes  hos  disse,  men  der- 
imod ikke  hos  Litauerne  og  Slaverne. 

4)  Litauerne  og  Slaverne  maa  allerede  have  været  skilte 
fra  hinanden,  da  de  benævne  Hanen  med  forskjellige  Ord. 

5)  Slaverne  maa  efter  deres  Adskillelse  fra  Litauerne 
have  staaet  i  Forbindelse  med  medopersiske  Stammer  (Skyther, 
Sarmater,  Alaner),  da  det  slaviske  Ord*  for  »Hane«  (kuru) 
tillige  er  persisk. 

6)  En    sælsom  Kjæde    af  Navne    gaar   fra  Kanalen  til 

den  finske  Bagt  eller  fra  det  franske  (men  ikke  provencalske) 
»coq«  gjennern  det  jyske  »Kok«  til  det  finske  »kukko«, 
medens  et  lignende  Ord  betegner  Ungen  hos  Xedertyskere 
(Kuchen,  Kuchlein;  det  sidste  Ord  er  optaget  i  Højtysk, 
men  er  ikke  gammelhøjtysk),  Nordboer  (Kykling,  Kylling) 
og  Angelsachser  (ciceu,  engelsk  chicken;  altsaa  under  samme 
Parallelkredse. 

7)  Intet  Spor  viser  hen  til  Italien,  men  alle  føre  mere 
eller  mindre  tydelig  mod  Sydost,  hvilket  kun  er  Tilfældet 
med  iraniske,  aldrig  med  semitiske  Kulturerhvervelser. 

8)  Hønen  hedder  i  Zendsproget  »Kahrka«.  gammel  irsk 
»cerc«,  ossetisk  »kjark«,  og  Hesychius  har  Ordet  xépxo; 
(Hane),  som  maa  have  været  i  Brug  et  Sted  paa  Balkan- 
Halvøen;  altsaa  gaar  dette  Ord  tværs  igjennem  Evropa  fra 
Irland  til  det  sorte  Hav  og  peger  hen  paa  den  Tid,  da 
keltiske  Stammer  tumlede  sig  imellem  disse  Grænser. 

9)  Det  var  naturligt,  at  med  Dyret  ogsaa  de  religiøse 
Begreber,  der  knyttede  sig  til  det,  vandrede  fra  Land  til 
Land.  I  Biskop  Burchard  af  "Worms's  volumen  decretorum 
hedder  det,  at  det  er  farligt  at  forlade  sit  Hus  om  Natten 
fer  Hanegal,  »fordi  de  urene  A ander  da  have  mere  Magt  til 
at  skade  end  senere,  og  fordi  Hanen  ved  sin  Sang  formaar 
mere  til  at  drive  dem  bort  end  Menneskets  Tro  og  Korsets 
Tegn«.  Er  det  ikke,  som  om  man  horte  de  gamle  Persere 
tale?  Ogsaa  Slaverne  i  Pommern  tilbade  Hanen,  og  hos 
Litauerne  bleve  Hane  og  Høne  ofrede  til  Jordgudinden, 
ligesom  de  ved  Indvielsen  af  et  nyt  Hus  først  bleve  slupne 
ind  i  det.  Ligesom  det  i  den  gammelindiske  Lovbog  var 
forbudt  at  spise  Hønsekjed  og  de,  der  vare  indviede  i  de 
elevsinske  Mysterier,  afholdt  sig  fra  disse  Fugle,  som  vare 
indviede  til  Demeter  og  Persefone,  saaledes  fortæller  ogsaa 
Cæsar  om  Briterne,  at  de  ikke  holdt  det  for  Ret  at  smage 
en  Høne.  Thietmar  af  Merseburg  fortæller,  at  Hedningerne 
i  Sælland  ved  Siden  af  Mennesker,  Heste  og  Hunde  ogsaa 
ofrede  Haner,    og  ligesom   Ægypterne    efter    Plutarch    (de 

Iside  et  Osir.  61)  ofrede  en  hvid  Hane  til  Anubis  som  Herre 
over  Jorden,  men  en  safrangul  til  samme  Gud  som  Herre 
over  Underverdenen,  saaledes  »gol  (efter  Voluspå)  hos  Aserne 
guldkammet  Hane;  den  vækker  hos  Hærfader  Heltenes 
Skarer;  under  Jorden  galer  en  anden,  den  sodrøde  Hane  i 
Hels  Sale«.  Russerne  under  Sviatoslav  bragte  natlige  Død- 
ningeofre, i  det  de  dræbte  Pattebørn  og  Haner  og  ned- 
sænkede dem  i  Donaus  Bolger  (Leo  Diac.  9,  6)  og  ved  den 
russiske  Høvdings  Begravelse,  som  skildres  af  Ibn-Fozlan, 
slagtes  en  Hane  og  en  Høne  og  medgives  den  døde  i 
hans  Skib. 

Anmærkning.  I  Anledning  af  den  i  Stykket  om 
Vinstokken  (Bind  I,  S.  246)  brugte  Ytring,  at  »Madeira- 
Vinen  nu  er  næsten  ødelagt  af  Druesvampen« ,  er  der  til- 
stillet os  en  ludvending,  som  gaar  ud  paa,  at  »efter  at  der 
i  nogle  Aar  (efter  Druesygdommen  1851  og  52)  saa  godt 
som  ikke  var  blevet  dyrket  Vin  paa  Madeira,  begyndte  Vin- 
avlen for  c.  20  Aar  siden  igjen  at  blive  almindelig  og  har 
siden  været  i  stadig  Fremgang«. 

S.  B.  Thrige. 


Den  virkelige  Historie  om  Beatrice  Cenci*). 


Hvem  kjender  ikke  Historien  om  den  skjønne,  ulykke- 
lige Beatrice  Cenci,  der  blev  et  Offer  for  sin  unaturlige 
Faders  skjændige  Lyster  og  i  sin  fagreste  Ungdora  maatte 
bestige  Skafottet,  anklaget  for  Fadermord?  Der  er  næppe 
nogen  Begivenhed  blandt  de  svundne  Tiders  Forbrydelser, 
der  er  bleven  fortalt  saa  ofte  og  behandlet  af  saa  mange 
Forfattere,  som  Beatrice  Cencis  Historie;  den  er  gaaet  fra 
Haand  til  Haand,  fra  Digtere  til  Historieskrivere,  og  ingen 
er  falden  paa  at  nære  Tvivl  om  Historiens  Sandhed.  Hvem 
kunde  ogsaa  tvivle,  som  engang  har  set  det  bekjendte 
Billede  af  »la  bella  peccatrice«,  dette  skjonne,  barnlige 
Ansigt  med  de  vidunderlige  sørgmodige  Øjne,  der  synes  at 
anraabe  om  Beskuerens  Medlidenhed  ?  De  Tusender  af  dette 
Billede,  som  aarlig  sendes  ud  i  Verden,  bringe  Historien 
med  sig,  og  mangen  en  Læser  har  set  Beatrices  elskelige, 
uforglemmelige  Ansigt  staa  som  den  Baggrund,  der  laante 
hans  Betragtninger  over  Historien  deres  Farve. 

Originalen  til  dette  Billede  hænger  i  Barberini- 
Galleriet  i  Rom  og  anføres  i  Kataloget  som  et  Portræt  af 
Beatrice  Cenci,  malet  af  Guido  Re  ni.  Kustoden  siger 
det.  Rejsehaandbøgerne  bekræfte  det,  og  ingen  af  de  mange 
Tusende  Beskuere,  som  aarlig  stirre  paa  Maleriet,  falder  paa 

at  nære  Tvivl  om  Rigtigheden  af  denne  Angivelse.  Dog 
Sandheden  maa  frem  —  til  Sorg  for  alle  dem,  der  have 
forelsket  sig  i  Cencilegenden ;  hverken  Billedet  eller  Hi- 
storien er  ægte.  Atter  her  har  den  ubønhørlige  Kritik 
været  paa  Færde  for  at  berøve  historiske  Personligheder  det 
romantiske  Skjær,  som  gjorde  dem  saa  tiltrækkende  for  føl- 
somme Hjærter.  En  italiensk  Forfatter,  A.  Bertolotti, 
har  i  en  Afhandling  under  Titlen:  Francesco  C  en  c  i  e 
la  sua  famiglia,  Firenze  1877,  nedlagt  Udbyttet  af  sine 
flittige  og  nøjagtige  Efterforskninger,  dels  i  de  pavelige 
offentlige  Kontorer,  dels  i  de  Arkiver,  som  tilhøre  gamle 
Notarforretninger,  og  som  indeholde  Masser  af  Dokumenter 
fra  det  17de,  16de  Aarh.  og  fra  endnu  længere  Tid  tilbage, 
Uden  at  være  behersket  af  forudfattede  Meninger  søger  han 
den  simple,  historiske  Sandhed,  og  hans  Undersøgelse  er 
hele  Vejen  saa  grundig  støttet  paa  Dokumenter,  at  der  ikke 
kan  være  Tvivl  om  Rigtigheden  af  hans  Resultat. 

Med  Hensyn  til  det  omtalte  Maleri  oplyser  han,  at 
Guido  aldrig  har  malet  i  Rom  før  Beatrices  Død  1599; 
hans  første  Maleri  bærer  Datoen  1608.  Der  haves  Kata- 
loger over  Barberinis  Samling  baade  fra  1604  og  1623,  og 
ingen  af  dem  omtaler  noget  Portræt  af  Beatrice  Cenci  eller 
noget  Arbejde  af  Guido  Reni.  Det  er  lidet  troligt  — 
som  Bertolotti  bemærker  — ,  at  man  i  det  første  Katalog, 
der  blev  trykt  5  Aar  efter  Beatrices  Død  og  indeholder  Op- 
lysninger om  de  afbildede  Personer  og  Begivenheder,  skulde 
have  glemt  Beatrice,  hvis  Skæbne  den  Gang  maatte  have 
været  i  frisk  Minde.  Traditionen  fortæller,  at  Maleriet  blev 
udført  Dagen  før  hendes  Død;  »men«,  siger  Bertolotti, 
»Beatrice,  der  den  Gang  var  over  20  Aar,  pint  af  Sam- 
vittighedsnag og  mishandlet  af  Torturen,  kunde  ikke  have 
frembudt  det  ungdommelige  og  uskyldige  Ansigt,  som  vi  nu 
beundre«.  Barberini  fik  —  Gud  véd  hvorfor  —  efter  over- 
ordentlig Vanskelighed  og  som  en  særlig  Gunst  Lov  til  at 
tage    en   Kopi    af    dette    Maleri.      Altsaa    er    den    uhyre 

Mængde  Billeder,  som  aarlig  sælges  i  Rom,  Kopier  af  en 
Kopi,  og  det  er  umuligt  at  sige,  hvor  langt  de  have  fjærnet 
sig  fra  Originalen. 

Saa  meget  om  det  berømte  Barberinimaleri.  Hvad  nu 
Tragedien  angaar,  som  er  gaaet  fra  Slægt  til  Slægt  i  de 
sidste  tre  Aarhundreder,  er  den  ikke  helt  igjennem  en  Mythe. 
Der  opfortes  virkelig  i  de  to  sidste  Aar  af  det  16de  Aarh. 
et  blodigt  Drama,  hvis  Historie  er  rystende  nok,  uden  at 
man  behover  at  udstyre  den  med  unaturlige  Skjændsels- 
gjerninger,  der  vilde  gjøre  den  til  den  sorteste  Plet  iblandt 
Beretningerne  om  Fordærvelse  og  Brede. 

Paa  den  pavelige  Stol  sad  i  Aarene  1592— 1605  Clemens 
den  8de,  den  mægtige  Prælat,  som  tvang  Frankrigs  Konge 
Henrik  den  4de  til  at  soge  Tilgivelse  og  Forsoning. 
St.  Peders  Kirkestol  havde  den  Gang  overstaaet  det  16de 
Aarhundredes  Kampe  og  var  kommen  nogenlunde  til  Ko. 
Hvad  der  var  tabt,  var  tabt  for  bestandig;  det,  som  var 
blevet  tilbage,  stod  man  ikke  i  Fare  for  at  miste,  saa  vidt 
noget  menneskeligt  Øje  kunde  forudse.  Paverne  regerede 
deres  Ejendom  efter  Forgodtbefindende,  og  den  Gang  be- 
gyndte den  sløve  »gode  gamle«  Tid,  som  varede  i  nogle 
Hundrede  Aar,  og  i  hvilken  det  romerske  Samfund  udartede 
saaledes,  som  det  kunde  ventes  under  et  uindskrænket, 
ublandet  Præstedømme. 

I  Aaret  1556  blev  Mousignor  Christoforo  Cenci  ansat 
under  det  pavelige  Fiuansvæsen  i  eu  Stilling,  der  i  mange 
Henseender  svarede  til  Generalforpagternes  under  de  sidste 
bourbonske  Konger  i  Frankrig.  Det  var  efter  de  romerske 
Sæder  i  sin  Orden,  at  Ihændehaveren  af  en  saadan  Post 
skulde  være  en  topmaalt  Slyngel  og  samle  sig  en  uhyre 
Formue.  Chr.  Cenci  svarede  i  begge  Retninger  fuldstændig 
til  Traditionen.  Han  var  ikke  Præst  og  kunde,  skjont  han 
tilhørte  den  gejstlige  Stand,  godt  gifte  sig,  men  foretrak  at 
leve  sammen  med  en  gift  Kone,  Beatrice  Arias,  med 
hvem  han,    endnu    medens  hendes  Mand    levede,    havde  en 

Søn,  Francesco.  Efter  hendes  Mands  Død  anerkjendte  han 
Francesco  for  sin  Søn,  testamenterede  ham  en  uhyre  Formue 
og  døde  1562.  Om  Francesco  Cenci  begynder  Bertolotti 
sin  Beretning  saaledes :  »Som  Bastard  af  en  gejstlig  Person, 
der  havde  misbrugt  sit  Embede  til  at  berige  sig,  og  en 
Kvinde,  der  havde  brudt  Troskaben  mod  sin  Mand,  var  an- 
klaget for  Tyveri  og  endog  mistænkt  for  at  have  været  sin 
Elsker  utro,  syntes  Francesco  af  Skæbnen  tvungen  ind  paa 
Lastens  Bane«.  Han  var  født  1549  og  viste  allerede  i  en 
tidlig  Alder,  at  hans  Levnedsløb  vilde  blive  stormfuldt;  11 
Aar  gammel  stod  han  første  Gang  for  Skranken  som  anklaget 
for  at  have  slaaet  en  vis  Quintilio  til  Blods,  og  Faderen 
maatte  jævne  Sagen  med  en  klækkelig  Bøde.  Aaret  efter 
blev  han  ved  en  Retskjendelse  fri  for  Faderens  Formynder- 
skab, og  den  ungdommelige  Arving  maatte  betale  150,000 
Kroner  til  forskjellige  offentlige  Institutioner  for  at  bilægge 
flere  Retssager,  som  verserede  imod  Faderen  i  Anledning  af 
dennes  Embedsmisbrug.  Fjorten  Aar  gammel  var  han  igjen 
paa  Kant  med  Retfærdigheden,  denne  Gang  i  Anledning  af 
et  uægte  Barn.  I  1563  ægtede  han  Ersilia,  Niece  af  en 
Biskop,  og  hun  bragte  ham  en  Medgift  af  25,000  Kroner. 
Nogle  Forfattere  have  anklaget  Francesco  for  at  have  for- 
givet Ersilia;  men  denne  Anklage  savner  dog  al  Grund. 
Hun  døde  en  naturlig  Død,  efter  21  Aars  Ægteskab,  og 
skjænkede  ham  12  Børn,  hvoraf  de  5  døde  i  en  tidlig  Alder; 
dog  er  der  mange  Vidnesbyrd  om,  at  deres  Ægteskab  ikke 
var  lykkeligt,  og  at  Ersilia  led  meget  under  sin  Husbonds 
Brutalitet.  Hun  døde  1584,  da  hendes  Mand  var  36  Aar 
gammel,  og  efterlod  5  Sønner,  Giacomo,  Christoforo,  Rocco, 
Bernardo  og  Paolo,  samt  2  Døtre  t  Antonina  og  Beatrice. 
Giacomo  døde  paa  Skafottet  1599,  Christoforo  blev  myrdet, 
Rocco  faldt  i  en  Duel,  Bernardo  levede  til  1627,  døde  en 
naturlig  Død  og  efterlod  to  Sønner  og  4  Døtre.  Paolo, 
den  yngste,  synes  at  have  været  sygelig  fra  Barnsben  af  og 
døde  vistnok  1600,    som  det  synes,    af  Tæring.     Antonina, 

den  ældste  Datter,  blev  fedt  1573  og  ægtede  Luzio  Savelli, 
men  levede  ikke  længe  og  efterlod  intet  Afkom.  Baade 
hendes  Husbond  og  Ersilia  tilhørte  Roms  fornemste  Familier. 

Den  Gang  Francesco  giftede  sig  forste  Gang,  var  han 
en  Nidding,  bekjendt  for  sin  Slethed,  Brutalitet  og  for  Ud- 
svævelser af  enhver  Art,  og  allerede  offentlig  berygtet,  siden 
han  engang  havde  staaet  for  Retten  paa  den  offentlige  An- 
klagers Foranledning;  men  ban  var  uhyre  rig  og  havde 
derfor  ingen  Vanskelighed  ved  at  erholde  en  af  de  fornemste 
Romerinders  Haand.  Da  hans  Datter  blev  gift  med  Adels- 
manden Savelli,  var  hans  Skjændsel  voxet  saaledes,  som  det 
vil  fremgaa  af  det  følgende,  i  det  dog  Sommelighedsbensyn 
kun  tillade  os  at  give  Læseren  en  ufuldstændig  Skildring  af 
hans  Skjændselsgjerninger;  men  han  var  i  Stand  til  at 
give  sin  Datter  Antonina  en  Medgift  af  90.000  Kroner, 
og  en  af  Roms  stolteste  Familier  var  villig  til  at  afslutte 
Handelen. 

Vi  komme  nu  til  Beatrice,  den  anden  og  yngste  Datter, 
Heltinden  i  den  bekjendte  Historie.  Alle  Forfattere  ere 
enige  om,  at  hun  besad  en  overordentlig  Skjonhed,  at  hun 
blev  elsket  af  en  vis  Monsignor  Mario  Guerra,  at  hun 
ventede  paa,  at  Paven  skulde  meddele  ham  Dispensation  for 
at  indgaa  ægteskabelig  Forbindelse  med  ham,  og  at  hun  ved 
sin  tragiske  Dod  var  16  Aar  gammel.  Imidlertid  viser 
Kirkebogen  i  San  Lorenzo  i  Damaso,  at  Beatrice  er  født 
den  12te  Februar  1577;  hun  var  altsaa  ved  sin  Død  over 
22  Aar  gammel.  Den  Kjendsgjerning,  at  hun  i  den  Alder 
ikke  havde  fundet  nogen  Ægtefælle  til  Trods  for  en  Med- 
gift af  90,000  Kr.,  tyder  efter  Bertolottis  Mening  paa,  at 
hun  ikke  har  været  saa  overordentlig  skjøu.  Dette  behøver 
dog  ikke  at  have  været  Grunden  til,  at  hun  ikke  blev  gift; 
der  var  andre,  mere  tvingende  Grunde,  som  vi  skulle  omtale 
i  det  følgende.  Hvad  hendes  romantiske  Tilbøjelighed  for 
den  unge  Prælat.  Monsignor  Mario  Guerra  angaar,  vil  det 
vise  sig,  at  denne,  den  Gang  Tragedien  opførtes,  var  40  Aar 

gammel,  og  at  hun  ved  den  Lejlighed,  da  Guerra  var  bleven 
anklaget  for  Tyveri,  aflagde  et  Vidnesbyrd,  som  næppe  kunde 
gjælde  en  Mand,  hun  elskede. 

Beatrice  synes  at  have  forestaaet  Husholdningen  hos 
sin  Fader,  hvilket  fremgaar  af  Kegnskabsoptegnelser  fra 
Emilio  Morea,  der  var  gift  med  en  uægte  Datter  af  Fran- 
cesco Cenci  og  tjente  ham  som  Hushovmester.  Der  staar 
tilbage  at  omtale  Francescos  anden  Hustru.  Efter  at  have 
levet  9  Aar,  fra  1584  til  1593,  som  Enkemand,  ægtede  han 
Lucretia  Petroni,  Enke  efter  en  vis  Velli;  deres  Ægteskab 
synes  at  have  været  barnløst;  derimod  medbragte  Lucretia 
fra  sit  første  Ægteskab  3  Døtre,  som  hver  fik  450  Kr.  af 
Francesco  i  Medgift.  Som  bekjendt  døde  Lucretia  paa  Ska- 
fottet sammen  med  Giacomo  og  Beatrice. 

Efter  denne  korte  Omtale  af  Medlemmerne  af  Familien 
Cenci  gaa  vi  over  til  Bertolottis  Optegnelser,  der  foruden 
at  skildre  de  Trin,  ad  hvilke  denne  Familie  steg  ned  i  Til- 
intetgjørelsens  Afgrund,  afgive  udmærkede  Oplysninger  om 
Tilstanden  i  Rom  i  Slutningen  af  det  16de  Aarh. 

Fire  Aar  efter  sit  første  Ægteskabs  Afslutning  opsatte 
Francesco,  som  den  Gang  var  1 8  Aar  gammel,  et  Testamente, 
hvori  han  overlod  hele  sin  Formue  til  de  Børn,  som  maatte 
blive  fødte  ham,  i  det  han  udelukkede  sin  Hustru  fra  al 
Myndighed  over  dem  og  forbød  dem  at  leve  under  Tag  med 
hende.  Deres  Ægteskab  kan  altsaa  ikke  have  været  meget 
lykkeligt,  skjønt  det  varede  i  21  Aar  og  frembragte  saa 
talrigt  et  Afkom.  Vi  have  set,  at  han  allerede  som  Dreng 
sad  paa  de  anklagedes  Bænke;  i  1567,  samme  Aar  som 
han  opsatte  det  oven  for  omtalte  Testamente,  finde  vi  ham 
dragen  til  Ansvar  for  et  natligt  Mordanfald  paa  en  Lands- 
mand. Han  slap  med  en  Pengebøde,  men  5  Aar  efter 
havde  han  for  en  ny  Forbrydelse  Husarrest  og  dømtes  til 
at  forlade  de  pavelige  Stater,  samt  til  at  bøde  50,000  Kr., 
hvis  han  nogen  Sinde  blev  truffen  der.  Aarsagen  til  denne 
Straf  kjende  vi  ikke  med  Sikkerhed.     Allerede  i  Begyndelsen 

af  næste  Aar  fik  han  imidlertid  Pavens  Tilladelse  til  at 
vende  tilbage.  I  1586  opsatte  han  et  andet  Testamente,  i 
hvilket  han  aldeles  forstoder  sin  ældste  Son,  som  rigtig  nok 
ogsaa  havde  givet  ham  god  Anleduing  til  Vrede;  i  1590 
var  han  atter  Gjenstand  for  Retsforfølgelse  i  Anledning  af 
de  Bedragerier,  hans  Fader  havde  begaaet  mod  adskillige 
offentlige  Institutioner,  og  slap  efter  Ansøgning  til  Paven 
mod  at  betale  denne  110,000  Kroner.  I  den  Skrivelse  fra 
Paven,  som  omhandler  denne  Sag,  opregner  Paven  Chri- 
stoforo  Cencis  Bedragerier,  hans  utilladelige  Forhold  til 
Beatrice  Arias  og  udtaler  sin  Tvivl,  om  virkelig  Francesco 
Cenci  kan  betragtes  som  retmæssig  Arving;  men  i  Anledning 
af  ovennævnte  Sums  Betaling  fritager  Paven  ham  for  alle 
fremtidige  Erstatningskrav  paa  Faderens  Formue,  giver  ham 
Absolution  for  alt  muligt  og  anerkjender  ham  for  Arving 
med  samme  Ket  som  ægtefødt  Søn. 

Efter  Ersilas  Død  1584  gav  Francesco  sine  Lidenskaber 
mere  og  mere  Tøjlen;  fra  1.593  foreligger  der  en  Klage 
fra  hans  Tjenestepige,  som  i  flere  Aar  havde  været  hans 
Frille  og  ofte  var  bleven  mishandlet  af  ham.  I  Klagen  be- 
rettes om,  hvorledes  han  pryglede  hende  til  Blods  med  en 
Stok.  En  tilstedeværende  siger:  »De  slaar  jo  hendes  Hoved 
i  Stykker«,  hvorpaa  Francesco  svarede:  »Hvad  gjør  det? 
Jeg  er  Mand  for  at  kunne  betale  det«.  En  Tjener  gav  han 
et  blaat  Øje  og  trak  hans  Skjæg  ud.  En  anden  Gang  be- 
falede han  sine  Tjenere  at  fyre  paa  en  Mand,  med  hvem 
han  var  kommen  i  Strid.  Aar  1594  finde  vi  Francesco 
Cenci  i  Fængsel  paa  Capitolium ;  Ketssagen,  der  blev  oplyst 
ved  en  Mængde  Vidnesbyrd,  viser,  at  Francesco  jævnlig 
havde  gjort  sig  skyldig  i  de  modbydeligste  kjon slige  For- 
brydelser, som  den  Gang  ikke  vare  saa  sjældne  i  Italien. 
Maria  la  Spoletina,  hans  foromtalte  Frille,  blev  forhørt  og 
aflagde  et  forfærdeligt  Vidnesbyrd;  han  nægtede  imidlertid 
alt  og  erklærede  Vidnernes  Udsagn  for  Logn.  Som  Følge 
heraf  blev   den   ulykkelige  Maria  underkastet  Tortur,    men 

fastholdt  sit  Udsagn.  Francesco  selv  slap  fri  for  Tortur, 
fordi  han  var  Adelsmand;  skjønt  en  af  de  uværdigste 
Skabninger,  som  nogen  Sinde  har  vandret  paa  Jorden,  blev 
hans  Person  dog  anset  for  alt  for  hellig  til  at  lægges  paa 
Pinebænken.  Da  endelig  Vidnernes  Udsagn  gjorde  det 
umuligt  for  ham  at  fastholde  sin  Nægtelse,  rettede  han  et 
Bønskrift  til  Hs.  Hellighed  og  skød  sig  ind  under  hans 
Naade  o:  erklærede  sig  villig  til  at  betale  den  Sum,  som 
den  pavelige  Regering  forlangte  for  at  lukke  Øjnene,  og 
virkelig  tik  han  sin  Frihed  mod  at  betale  450,000  Kr. 

Om  hans  Sønner  kunne  vi  fremsætte  følgende  Oplys- 
ninger: I  1587  søger  Faderen  Lovens  Hjælp  for  at  tvinge 
den  ældste  Son  Giacomo  til  at  tilbagebetale  forskjellige 
Smaabeløb,  som  denne  uretfærdig  havde  tilranet  sig.  Giacomo 
havde  ogsaa  giftet  sig  uden  Faderens  Samtykke,  og  da  han 
havde  Bestyrelsen  af  Huset  under  Faderens  Fængsling  1594, 
begik  han  storartede  Underslæb.  Da  Faderen  blev  fri,  an- 
klagede han  sin  ældste  Søn  for  Eetten  for  at  have  gjort 
Forsøg  paa  at  myrde  ham,  en  Beskyldning,  som  Giacomo 
imidlertid  modbeviste.  Paa  Skafottet  tilstod  Sønnen,  at  han 
havde  bestjaalet  sin  Fader  for  c.  60,000  Kr. 

Det  er  ligeledes  fra  Retsprotokollerne,  at  vi  maa  hente 
Oplysninger  om  den  anden  Søn,  Christoforo.  Han  var  gjen- 
tagne  Gange  i  Fængsel  og  omkom  til  sidst  i  et  Slagsmaal 
paa  Gaden,  endnu  i  Faderens  Levetid.  Om  den  tredje  Søn 
Rocco  siger  Bertolotti ,  at  han  var  maaske  den  værste  af 
Cencis  fordærvede  Race. 

Paa  Grund  af  forskjellige  Uordener  og  Forbrydelser 
blev  han  forjaget  fra  Rom,  men  vendte  hemmelig  tilbage  og 
gjorde  Indbrudstyveri  i  sin  Faders  Hus,  hvilket  1594  frem- 
kaldte en  Retssag,  som  har  megen  Interesse,  fordi  begge 
Francescos  Døtre  og  Monsignor  Guerra,  Beatrices  formodede 
Elsker,  vare  Vidner  i  Sagen.  Beatrice  aflagde  følgende 
Vidnesbyrd  efter  at  være  tagen  i  Ed: 

»Jeg  véd,    at    min  Broder,    Signor  Rocco,    i  Nat   har 

aabnet  forskjellige  Skabe,  og  jeg  har  hørt,  at  Monsignor 
Guerra  var  her  med  ham.  Jeg  kan  ikke  sige,  af  hvem  jeg 
har  hørt  det ;  men  i  Gaar  var  han  her  med  min  Broder ;  thi 
jeg  herte  ham  tale  og  kjender  hans  Stemme,  da  han  er  vor 
Slægtning  ....  Jeg  tror,  at  Monsignor  Mario  Guerra 
har  hjulpet  til  med  at  slæbe  og  bortbære  de  omtalte  Sager, 
fordi  Rocco  ikke  kan  have  baaret  det  alt  selv,  og  jeg 
maa  end  videre  erklære  det  for  min  Overbevisning,  at  samme 
Monsignor  Guerra  har  været  Ophavsmanden  til  denne 
Gjerning.     Dette  maa  jeg  sige  for  Sandhedens  Skyld«. 

Det  kan  sikkert  ikke  antages,  at  Beatrice,  den  Gang 
hun  aflagde  dette  Vidnesbyrd,  nærede  Kjærlighed  til  Mon- 
signor Guerra;  men  der  kan  rigtig  nok  heller  ikke  fra  det 
sluttes  til,  hvad  hun  før  eller  senere  har  gjort. 

Udfaldet  af  denne  Retssag  kjeodes  ikke;  det  synes,  som 
om  Rocco  har  faaet  Tilladelse  til  at  blive  i  Rom,  hvor  han 
kort  efter  blev  dræbt  i  en  Gadekamp. 

Det  Familiemaleri,  som  her  er  oprullet  for  Læseren,  er 
ikke  tiltrækkende,  og  dog  er  det  hverken  saa  udførligt  eller 
farvet,  som  det  vilde  blive,  hvis  Signor  Bertolottis  Afhand- 
ling kunde  gjengives  i  sin  Helhed.  Til  denne  maa  vi  hen- 
vise dem,  der  ønske  at  faa  et  Indblik  i  Livet  i  Rom  paa 
den  Tid  og  interessere  sig  for,  hvad  der  den  Gang  kunde 
foregaa  i  et  romersk  adeligt  Palads. 

Vi  gaa  nu  over  til  Fadermordet,  hvis  nærmere  Om- 
stændigheder ere  vel  kjendte,  da  der  er  opbevaret  authentiske 
Oplysninger  derom  i  det  pavelige  Arkiv. 

Den,  der  rejser  gjennem  Mellem-Italiens  lidet  besogte 
Egne  og  passerer  Landevejen  mellem  Rieti  og  Aquila,  har, 
naar  han  omtrent  er  kommen  Halvvejen,  paa  hojre  Haand 
et  Slot,  som  ligger  c.  Vi  Mil  borte  fra  Landevejen  og  ind- 
tager en  stærk  Stilling  mellem  Bjærgeue.  Intet  kan  være 
mereskjontog  malerisk  end  dette  Parti  af  Apenninerne;  men 
Slottet  selv  med  dets  vilde  Omgivelser  gjør  Indtrykket  af 
at  være   et  Hjem   for  Forbrydelser   og   lovløs  Voldsomhed; 

det  hedder  Petrella,  var  en  af  Francesco  Cencis  mange 
Ejendomme,  og  her  synes  han  hvert  Aar  at  have  tilbragt 
en  Del  af  Efteraaret,  i  alt  Fald  opholdt  han  sig  her  med 
Familie  den  9de  September  1598.  Denne  Nat  brøde  to 
lejede  Banditter  ind  i  hans  Sovekammer,  myrdede  ham  ved 
at  slaa  et  Spiger  gjennem  hans  ene  Øje  ind  i  Hjærnen  og 
kastede  Liget  fra  Vinduet  ned  paa  Grenene  af  et  Trø  neden 
under,  for  at  hans  Død  skulde  tage  sig  ud  som  et  Ulykkes- 
tilfælde. Hele  Familien,  i  alt  Fald  de  mandlige  Medlemmer, 
synes  at  have  forladt  Scenen  for  deres  Forbrydelse  strax 
efter  Mordet  og  søgte  ved  at  anlægge  Sorg  samt  paa  andre 
Maader  at  undgaa  Mistanke.  Nogle  Maaneder  gik  hen,  før 
de  virkelige  Ophavsmænd  til  Mordet  bleve  mistænkte;  thi 
først  den  10de  December  1598  udstedte  Vicekongen  af 
Neapel  Arrestordre  mod  alle  Familiens  Medlemmer.  Maaske 
man  tør  finde  en  Antydning  til,  at  Giacomo  har  følt  noget 
Samvittighedsnag,  i  den  Omstændighed,  at  han  skjænkede 
et  meget  kostbart  Alterklæde  til  Kirken  »La  madonna 
del  Pianto«. 

Den  neapolitanske  Øvrighed  satte  en  Pris  paa  de  to 
Morderes  Hoved,  og  den  ene  af  dem  blev  dræbt  af  to 
Brødre,  som  i  længere  Tid  havde  været  i  Tjeneste  hos 
Brødrene  Cenci  —  uden  Tvivl  efter  Giacomos  Tilskyndelse; 
den  anden  Morder  blev  fangen,  og  det  er  hans  Bekj endelse, 
som  førte  til  Lucretias,  Giacomos,  Bernardos  og  Beatrice 
Cencis  Arrestation.  Der  existerer  endnu  et  Bønskrift  til 
Paven,  dateret  1601,  fra  den  Mand,  som  var  bleven  sendt 
ud  for  at  fange  den  anden  Morder;  han  erindrer  meget 
ydmygt  Hs.  Hellighed  om,  at  han  endnu  ikke  har  faaet 
nogen  Belønning  for  sine  Anstrængelser  med  at  fange  hin 
Morder,  ved  hvis  Paagribelse  man  blev  sat  i  Stand  til 
at  sikre  sig  de  andre  medskyldige*,  hvorved  saa  mange 
Tusende  Kroner  gik  ind  i  det  pavelige  Skatkammer.  An- 
søgeren   betragter   aabenbart  dette,    de   mange  Penges   Er- 

hvervelse  for  Skatkammeret,  som  det  vigtigste  Udbytte  af 
sin  Sendelse. 

I  Begyndelsen  af  1599  finde  vi  Familien  Cenci  i 
Fængsel.  Romanforfatterne  have  ikke  taget  i  Betænkning  at 
give  deres  Indbildningskraft  frit  Spil  ved  at  beskrive  de 
Lidelser,  som  de  ulykkelige  maatte  gjennemgaa  under  deres 
Indespærring,  og  endnu  fremvises  i  Engelsborg  nogle  smaa 
bælgmorke  Huller  som  det  sidste  Opholdssted  for  Lucretia  og 
Beatrice;  men  for  det  første  tilbragte  de  kun  Begyndelsen 
af  deres  Fængsling  i  hint  Slot,  og  dernæst  er  det  lykkedes 
Bertolotti  at  faa  fat  i  en  gammel  Regnskabsbog,  der  forer 
Titlen :  En  Bog,  hvori  er  opfort,  efter  Øvrighedens  Befaling, 
alle  Udgifterne  til  Cencierne  og  andre,  i  samme  Sag  impli- 
cerede. Regningen  for  Lucretias  Middag  den  30te  Juni 
1599  lyder  saaledes:  Due  40  baiocchi,  Kalvekjod  15  b., 
Chiarello-Vin  16  b.,  raa  Æg  3  b.,  Frugt  10  b..  Brød  og 
Suppe  5  b. 

Beatrices  første  Middag  lod  paa:  Græsk  Vin  og  Kager 
12  baiocchi,  Fisk  40  b.,  Krebs  10  b.,  Chiarello-Vin  20  b., 
Frugt  og  Is  10  b.,  Brød  og  Suppe  6  b.*). 

Det  fremgaar  af  denne  Bog  saa  vel  som  af  andre  Op- 
lysninger, at  Familien  ikke  blev  underkastet  nogen  unød- 
vendig Haardhed  i  Fængslet.  Værelserne  kunne  ikke  have 
været  saa  mørke;  thi  der  staar  ofte  anført  »Lys«  paa  Reg- 
ningen over  Aftensmaaltidet,  aldrig  over  Middagsmaaltidet, 
eller  kolde,  eftersom  Familien  nod  megen  Is.  Baade  Lucretia 
og  Beatrice  havde  desuden  deres  egne  Tjenere  med  i 
Fængslet,  og  det  ses,  at  Fangevogterne  have  forstrakt  dem 
med  Penge,  uden  Tvivl  fordi  de  ventede  et  andet  Udfald  af 
Processen.  I  den  omtalte  Bog  findes  Fortegnelse  over  Fa- 
miliens daglige  Udgifter  fra  den  28de  Juni  til  Ilte  September 
1599,    den  Dag,   da  Dødsdommen  blev  fuldbyrdet.     Det  er 


*)   En  baiocco  er  nu  omtrent  4  Øre,  men  havde  den  Gang  større 
Værdi. 

sandsynligt,  at  de  først  den  sidste  Nat  fik  Underretning  om, 
at  de  skulde  do  om  Morgenen.  Det  er  sikkert,  at  de  bleve 
lagte  paa  Pinebænken,  saaledes  som  det  brugtes  den  Gang 
og  endnu  i  de  næste  100  Aar  ved  kriminelle  Processer. 
Om  nu  Torturen  har  været  saa  mild,  at  de  anklagede  kunde 
vende  tilbage  til  deres  Celle  og  spise  en  meget  solid  Aftens- 
mad, eller  om  Tilstedeværelsen  af  Regningen  ikke  maa 
anses  for  et  Bevis  paa,  at  de  omtalte  Fødemidler  virkelig 
ere  fortærede,  kan  ikke  afgjeres;  den  sidste  Formodning  er 
vel  des  værre  den  rette. 

Det  er  meget  besynderligt,  at  Akterne  i  Processen  mod 
Familien  Cerici  ere  forsvundne  fra  de  romerske  Retsarkiver. 
De  kunne  ikke  —  saaledes  som  man  har  formodet  —  med 
Forsæt  være  blevne  tilintetgjorte  for  at  dølge  den  pavelige 
Domstols  Synder;  thi  i  saa  Tilfælde  vilde  Dommen,  der 
findes  in  extenso,  ogsaa  være  bleven  skaffet  af  Vejen.  Man 
har  ogsaa  endnu  den  Tale,  som  Beatrices  Advokat  holdt,  og 
som  begynder  med  disse  Ord:  »Hellige  Fader!  Endskjønt 
Beatrice  Cenci  paa  en  ugudelig  Maade  har  fremkaldt  sin 
Faders  Dod  .  .  .  .«  Det  indrømmes  altsaa,  at  hun  var 
skyldig,  og  hendes  Advokats  Bestræbelser  gaa  da  ud  paa  at 
fremstille  eller  rettere  opfinde  Fortællingen  om  Faderens 
unaturlige  Efterstræbelser,  som  havde  drevet  Beatrice  til  at 
skille  sig  af  med  det  Uhyre,  hvem  hun  skyldte  Livet.  Denne 
Advokat  var  Prospero  Farinaccio,  Roms  berømteste  Sagfører. 
Bertolotti  har  gjort  en  Mængde  Uddrag  af  forskjellige 
Arkiver  til  Bevis  for,  at  denne  Farinaccio  til  Trods  for  sin 
store  Berømmelse  var  en  uværdig,  slet  Karakter.  Pave 
Clemens  VIII  sagde  om  ham:  »Si!  Farina  buona,  ma 
cattivo  sacco!«,  og  det  er  sikkert,  at  han  fortjente  det  onde, 
som  blev  sagt  om  ham.  Der  er  ingen  Tvivl  om,  at  han 
gjorde  for  sin  Klient  alt,  hvad  en  dygtig  og  samvittigheds- 
løs Advokat  kunde  gjøre;  men  den  Beskyldning,  som  han 
til  Forsvar  for  Beatrice  rettede  mod  hendes  Fader,  savner 
al    Grund.     Der   existerer   Brudstykker   af  Forhorsakterne, 

men  de  have  ikke  synderlig  Interesse  med  Undtagelse  af 
nogle  Steder,  hvor  Beatrice  for  at  bevise,  at  hun  ikke  kunde 
have  haft  noget  med  Morderne  at  gjøre,  paastaar,  at  hendes 
Fader  holdt  hende  som  en  Fange  under  Laas  og  Lukke. 
Dette  er  uden  Tvivl  rigtigt,  og  vi  skulle  strax  se,  hvad  Aar- 
sagen  til  denne  Behandling  var.  Der  kan  heller  ikke 
tvivles  om,  at  hun  blev  behandlet  med  yderlig  Haardhed  og 
Strænghed  af  Faderen ,  der  som  et  Uhyre  i  Voldsomhed  og 
Slethed  havde  gjort  Livet  utaaleligt  for  sin  Kone  og  sine 
Børn ;  men  der  er  intet  Faktum,  som  teler  for  den  Anklage, 
Farinaccio  fandt  paa  for  at  frelse  sin  Klients  Liv.  Han 
forsvarede  ogsaa  Bernardo  og  frelste  hans  Liv  ved  at  fore- 
give, at  hans  Forstand  var  svækket.  Der  er  Beviser  i 
Overflod  paa,  at  dette  var  en  ren  og  bar  Opfindelse.  Med 
Hensyn  til  den  Paastand,  at  Familien  Cenci  blev  demt  uret- 
færdig, for  at  den  pavelige  Regering  kunde  komme  i  Be- 
siddelse af  dens  Formue,  henviser  Bertolotti  til  den  Kjends- 
gjerning,  at  alle  Medlemmerne  fik  Tilladelse  til  at  disponere 
over  deres  Formue  ved  Testamente.  Denne  Tilladelse  er  et 
Bevis  paa,  at  Loven  ikke  blev  anvendt  i  sin  yderste  Stræng- 
hed, thi  i  Følge  den  bestaaende  Lovgivning  tilfaldt  domte 
Forbryderes  Formue  Staten. 

Beatrice  Cenci  efterlod  sig  et  Testamente,  som  Bertolotti 
har  opdaget  i  uskadt  Stand  i  en  romersk  Notars  Arkiv,  og 
paa  dette  Testamente  ville  vi  henlede  Opmærksomheden.  Det 
er  meget  langt,  og  dets  Indhold  skal  her  kun  kortelig  gjen- 
gives.     Det  begynder  saaledes: 

»Jeg  Beatrice  Cenci,  Datter  af  den  i  kjærligt  Minde  (!) 
bevarede  Romer,  Francesco  Cenci,  sund  paa  Legeme  og 
Sjæl,  vidende  at  jeg  maa  de,  opsætter  herved,  for  at  fore- 
bygge Uorden  efter  min  Død,  min  sidste  Vilje  som  følger: 
For  at  begynde  med  min  Sjæl,  overgiver  jeg  den  i  al 
Ydmyghed  til  den  herligste  blandt  alle  Mødre,  til  Gud,  til 
den  himmelske  Fader,  St.  Francis  og  til  alle  Himlens  Hær- 
skarer,   og  jeg  vil,   at  mit  Legeme   skal  begraves  i  Kirken 

St.  Pietro  Montorio,  til  hvilken  jeg  i  den  Anledning  skjænker 
450  Kroner«. 

Endvidere  skjænker  hun  samme  Kirke  14,000  Kr.  til 
Opførelsen  af  en  Mur  og  for  at  lade  læse  en  daglig  Messe 
til  evig  Tid  for  hendes  Sjæls  Hvile;  ;31  forskjellige  Kirker 
og  religiøse  Samfund  faa  7000  Kroner  til  i  det  hele  3,240 
Messer.  Det  er  værd  at  lægge  Mærke  til,  at  Messerne  be- 
tales meget  forskjellig;  en  Kirke  skal  læse  3  Messer  for 
1  Krone,  en  anden  kun  2.  Omtrent  60,000  Kroner  bort- 
gives til  forskjellige  Personer,  navnlig  Munke  og  Nonner,  og 
næsten  udelukkende  for  at  tjene  til  Udstyr  for  fattige  Piger. 

En  Klausul  i  Testamentet,  der  stifter  et  hemmeligt 
Fond,  fortjener  en  særlig  Opmærksomhed.  Det  lyder 
som  følger: 

»End  videre  overdrager  jeg  Enken  Madonna  Chaterina 
de  Santis,  som  nu  bor  hos  Signora  Margharita  Sarocchi, 
1,350  Kroner,  der  skulle  stilles  paa  Rente,  for  at  Renten 
kan  gives  i  Almisse  i  Henhold  til  den  Bestemmelse,  jeg  har 
betroet  hende.  Og  hvis  omtalte  Madonna  Chaterina  skulde 
do,  skal  hun  overdrage  dette  Legat  til  en  anden  Person,  for 
at  det  kan  anvendes  i  samme  Hensigt,  under  Forudsætning 
af,  at  den  Person,  som  skal  have  denne  Almisse  efter  min 
betroede  Bestemmelse,  er  i  Live;  thi  hvis  denne  Person 
skulde  være  død,  maa  omtalte  Madonna  Chaterina  disponere 
frit  over  Kapital  og  Renter«. 

Tre  Dage  efter  Testamentets  Oprettelse  tilføjede  hun 
en  Codicil,  indeholdende  forskjellige  Ændringer  uden  Be- 
tydning. Testamentet  og  Codicillen  bleve  aabnede  paa  lovlig 
Maade  faa  Dage  efter  hendes  Død. 

Fremdeles  tilføjede  hun  to  Dage  for  sin  Død  en  anden 
Codicil,  som  heller  aldrig  har  været  offentliggjort,  før  Ber- 
tolotti  fandt  den.  Af  alt,  hvad  Bertolotti  hidtil  har  bragt 
frem  for  at  belyse  Heltindens  Historie  og  Karakter,  er 
dette  Dokument  det  vigtigste.  Det  kom  for  Lyset  paa 
følgende    Maade:     Beatrice    Cencis    hovedløse    Lig    havde 

allerede  ligget  35  Aar  i  Graven,  da  en  pavelig  Embedsmand 
indfandt  sig  hos  Notaren  Colonna  og  fortalte,  at  det  var 
kommet  til  hans  Kundskab,  at  der  endnu  existerede  en 
anden  Codicil  til  Beatrice  Cencis  Testamente  og  bad  ham 
søge  efter  det  iblandt  Kontorets  Papirer.  Man  søgte  og 
fandt  virkelig  Dokumentet  i  forseglet  Tilstand,  som  da  det 
blev  overleveret  til  Kontoret  Det  blev  aabnet  efter  Iagt- 
tagelsen af  alle  de  lovbestemte  Formaliteter,  hvortil  hørte 
en  Attest,  som  skulde  bevidne  Testatrix's  Dod.  Det  for- 
seglede Papir  havde  udvendig  paa  Omslaget  en  Erklæring  i 
retslig  Form,  undertegnet  af  Beatrice  Cenci  og  5  Vidner,  i 
hvilken  hun  meddeler,  at  indlagte  er  en  Codicil  til  hendes 
Testamente  og  forseglet  skal  overgives  til  omtalte  Notar  og 
indeholder  Dispositioner,  som  hun  ønsker  skulle  forblive 
hemmelige  efter  hendes  Død.  Indholdet  af  Codicillen  er 
kortelig  følgende:  Af  de  36,000  Kr.,  som  hun  i  sit  Te- 
stamente havde  tillagt  et  religiøst  Broderskab,  skulde  4,500 
anvendes  paa  følgende  Maade:  Halvdelen  skulde  overdrages 
Signora  Margharita  Sarrochi  (omtalt,  som  mau  vil  erindre, 
i  Testamentet),  der  skulde  nyde  Renterne  deraf,  og  ved 
hendes  Død  skulde  Kapitalen  gaa  over  til  Madonna  Chaterina 
de  Santis  (ligeledes  forhen  omtalt)  og  efter  hendes  Dod  til 
dem,  hvem  hun  maatte  have  udvalgt,  for  at  Renterne  kunde 
anvendes,  som  i  det  følgende  anføres.  Den  anden  Halvdel 
skulde  overlades  bemeldte  Chaterina  »med  den  Forpligtelse 
at  anvende  den  til  en  vis  stakkels  Drengs  Underhold  i 
Henhold  til  de  Instruxer,  som  jeg  mundtlig  har  givet 
hende«.  Efter  Signora  Margharitas  Død  skulde  Renterne  af 
den  første  Halvdel  anvendes  i  samme  Øjemed.  Hvis  be- 
meldte Chaterina  skulde  dø  før  den  omtalte  Dreng,  skal  hun 
lade  oven  nævnte  Sum  overgaa  til  andre  med  Forpligtelse 
til  at  anvende  den  som  anført.  Hvis  Drengen  skulde  do  for 
Chaterina,  skal  denne  have  fri  Raadighed  over  den  hele 
Sum.  Hvis  Drengen  skulde  blive  20  Aar  gammel,  skulle  hine 
Summer  overlades  ham  til  fri  Raadighed. 

Codicillen  indeholder  nogle  uvæsentlige  Bestemmelser, 
deriblandt  en  Gave  af  225  Kr.  til  Anastasia,  Bernardo 
Cencis  Amme. 

Nu  bemærker  Bertolotti:  »Læseren  har  sikkert  paa 
én  Gang  forstaaet,  hvorfor  Beatrice  anvendte  disse  Forsig- 
tighedsregler, at  adressere  Codicillen  til  en  anden  Notar  og 
befale,  at  den  forst  maatte  aabnes  efter  hendes  Død.  Det 
gjaldt  at  serge  for  hendes  eget  Barn.  Den  adels- 
stolte  Dame  kunde  ikke  bekvemme  sig  til  at  bekjende  sin 
Fejl;  men  efter  hendes  Skriftefaders  Kaad  eller  maaske  Be- 
faling sørgede  hun  paa  denne  Maade  for  sin  Søn,  dog  saa 
hemmelighedsfuldt,  at  Gjenstanden  for  hendes  Omsorg  om 
muligt  aldrig  skulde  blive  kjendt.  Beatrices  Advokat,  Prospero 
Farinaccio,  forsikrer  i  sit  Forsvar,  at  hendes  Fader  holdt 
hende  indespærret  og  behandlede  hende  med  Grusomhed  for 
at  tvinge  hende  til  at  give  efter  for  hans  dyriske  Lyster. 
Det  er  uden  Tvivl  sandt,  at  hun  var  Fange  i  Faderens  Hus 
og  rimeligvis  blev  behandlet  med  grusom  Haardhed  af  denne, 
saaledes  som  man  kunde  vente  af  denne  brutale  og  vold- 
somme Karakter;  men  i  øvrigt  staar  hin  forfærdelige  Be- 
skyldning som  et  blot  Paafund  af  Advokaten,  der  jo  ogsaa 
i  andre  Retninger  fremkom  med  falske  Paastande.  Derimod 
paatrænger  den  Slutning  sig  næsten  med  Nødvendighed,  at 
Beatrice  blev  straffet  i  sin  Faders  Hus  for  et  Fejltrin,  der 
maatte  anses  for  en  uudslettelig  Plet  paa  en  adelig  Fa- 
milies Ære.  De  Gaver,  som  bleve  skjænkede  af  Beatrice  til 
Bernardos  Amme  og  til  de  to  andre  i  Codicillen  nævnte 
Kvinder,  tale  stærkt  for,  at  alle  disse  tre  have  været 
Hjælpere  ved  hendes  Kjærlighedshistorie  eller  været  til  Stede 
ved  Barnets  Fødsel. 

»Naar  man  betænker,«  siger  Bertolotti,  »at  Beatrice, 
berøvet  en  Moders  Omsorg  og  overladt  til  sig  selv  i  en 
tidlig  Alder,  levede  i  et  Hjem,  hvor  Skjændsel  af  enhver 
Art  hørte  til  Dagens  Orden,  og  hvor  hun  havde  Faderens 
slette  Exempel  for  Øje,  maa  man  indrømme,  at  Beatrice  for- 


Den  virkelige  Historie  om  Beatrice  Cenci.  259 

tjener  mere  Medlidenhed  end  Dadel.  Hvem  hendes  Elsker 
var,  og  hvad  der  blev  af  hendes  Barn,  vil  næppe  nogen  Sinde 
blive  kjendt«.  Om  Bernardo  Cenci,  som  slap  med  Livet, 
berettes,  at  han  blev  tvungen  til  at  overvære  sine  Slægt- 
ninges Tortur  og  Henrettelse;  han  blev  derefter  dømt  til 
Galejerne  for  Livstid,  men  blev  snart  igjen  benaadet. 

Til  Slutning  skal  atter  fremhæves  det  urigtige  i  mange 
Forfatteres  Paastand,  at  Dommen  for  en  stor  Del  skyldtes 
den  pavelige  Regerings  Begjærlighed  efter  at  komme  i  Be- 
siddelse af  Familiens  Formue.  Denne  blev  ikke  konfiskeret, 
det  fremgaar  tydelig  af  de  domtes  testamentariske  Dispo- 
sitioner; den  vilde  være  bleven  konfiskeret,  hvis  de  skyldige  af 
Naade  havde  faaet  Tilladelse  til  at  kjøbe  sig  fri,  saaledes 
som  det  den  Gang  var  Skik.  Sagen  var,  at  Clemens  VIII 
længe  vaklede  mellem  den  strænge  Ret  og  Naade,  men  til 
sidst  pludselig  bestemte  sig  for  den  første  ved  Efterretningen 
om  en  ny  lignende  Forbrydelse  i  en  anden  adelig  Slægt  — 
et  Modermord  i  Familien  Santa  Croce. 

J.  C. 

i. 

JlLoltke  er  født  i  Mecklenburg ,  ligesom  Blucher,  Sejr- 
herren ved  Waterloo.  Godset  Samrow  ved  Ribnitz  i  Nær- 
heden af  Rostock  var  i  flere  Aarhundreder,  uden  dog  at  være 
noget  Stamhus,  gaaet  fra  Fader  til  Søn  i  den  Moltkeske 
Familie,  og  først  Moltkes  Bedstefader  skilte  sig  ved  det. 
Han  havde  to  Sønner,  Helmuth  og  Fritz;  begge  bleve 
Officerer,  den  første  i  mecklenburgsk,  den  anden  i  preussisk 
Tjeneste.  Fritz  Moltke  giftede  sig  som  Hauptmann  med 
Henriette  Paschen,  Datter  af  den  preussiske  Gehejme- 
finansraad  Paschen,  som  boede  i  Hamburg,  og  efter  dennes 
Ønske  traadte  Moltke  ud  af  Militærtjenesten  og  kjøbte  sig 
en  Landejendom  i  Pregnitz.  Efter  et  Par  Aars  Forløb  skilte 
han  sig  imidlertid  ved  den  og  flyttede  til  den  mecklenburgske 
Garnisonsby  Parchim,  hvor  hans  Broder  gjorde  Tjeneste  som 
Hauptmann.  I  de  nærmest  paafølgende  Aar  opholdt  Fritz 
Moltke  sig  i  Parchim,  og  her  fødtes  den  26de  Oktober  1800 
hans  tredje  Søn  Helmuth  Karl  Bernhard  Moltke,  med 
hvem  vi  her  nærmere  skulle  beskæftige  os,  og  som  i  Aar 
har  holdt  sit  60  Aars  Jubilæum  som  Officer. 

I  1801  forlode   hans  Forældre  Parchim    og   kjøbte  det 


*)  W.  Miiller:     Generalfeldmarshall ,  Graf  Moltke  1800—1878. 
Stuttgart  1878. 

mecklenburgske  Riddergods  Gnewitz,  som  de  imidlertid 
allerede  efter  et  Par  Aars  Forlab  solgte  for  at  tage  Ophold 
i  Lubeck,  hvor  de  forble  ve  til  1807,  i  det  de  forlode  den 
nogle  Maaneder  efter  at  Staden  den  6te  November  1806  var 
bleven  stormet  og  indtagen  af  Franskmændene,  der  ved 
denne  Lejlighed  plyndrede  det  Moltkeske  Hus.  Fra  1807 
opholdt  Moltke  sig  dels  paa  det  af  hans  Fader  kjøbte 
Riddergods  Augustenhof  ved  Kiel,  og  dels  i  Huset  hos 
Pastor  Knickbein  i  Hohenfelde,  der  var  bekjendt  som  en 
dygtig  Opdrager. 

1  Efteraaret  1811  forte  hans  Fader  ham  og  hans  ældre 
Broder,  den  tredje  Son  var  imidlertid  død,  til  Kjobenhavn, 
for  at  lade  dem  uddanne  sig  for  Militærtjenesten  ved  det 
herværende  Landkadetakademi.  Først  vare  de  i  Huset  hos 
den  gamle  General  Lorenz,  der  hovedsagelig  overlod  dem 
til  en  gnaven  Husholderskes  Omsorg,  senere  erholdt  de  ved 
indtrædende  Vakance  Pladser  paa  selve  Akademiet,  hvor  de 
havde  fri  Bolig  og  Kost  samt  en  Lønning  af  ca  60  Rdlr. 
Moltke  har  lige  til  de  sidste  Aar  bevaret  et  ubehageligt 
Indtryk  af  Opholdet  i  Kjøbenhavn,  dels  forekom  Behand- 
lingen paa  Akademiet  ham  alt  for  stræng,  og  dels  blev 
Opholdet  for  ham,  uden  Slægtninge  eller  Bekjendtskaber,  i 
en  fremmed  By  ofte  ensomt  og  trist.  Som  et  Lyspunkt  i 
denne  trange  Tid  staar  dog  hans  Modtagelse  i  den  Heger- 
manu-Lindenkroneske  Familie,  og  med  uformindsket  Tak- 
nemmelighed mindes  han  stadig  denne  Families  Venlighed 
og  Hjærtelighed  og  de  herlige  Søndage,  som  han  sammen 
med  Generalens  tre  Sønner  tilbragte  paa  et  Landsted  tæt 
uden  for  Byen.  Efter  et  sex  Aars  Kursus  paa  Akademiet, 
hvor  Arbejdet,  særlig  i  Begyndelsen,  faldt  ham  dobbelt 
vanskeligt  paa  Grund  af  hans  mangelfulde  Kundskaber  i  det 
danske  Sprog,  tog  han  i  1818  Officersexamen  med  et 
glimrende  Resultat,  og  efter  at  han  derpaa,  saaledes  som 
Skik  og  Brug  den  Gang  var,  havde  gjort  Tjeneste  som  Hof- 
page, traadte  han  endelig  i  Aaret  1819,   efter  et  syvaarigt 

Ophold  i  Kjebenhavn,  som  Løjtnant  ind  i  et  Infanteri- 
regiment,  der  laa  i  Garnison  i  Eendsburg.  En  af  hans 
Ungdomskammerater  skildrer  ham  som  et  stille  og  alvorligt 
ungt  Menneske  med  blondt  Haar  og  godmodige  blaa  Øjne, 
der  ofte  havde  et  endogsaa  melankolsk  Udtryk.  1  Tjeneste- 
forhold var  han  alvorlig  og  tilbageholden,  en  Jærnflid  i  For- 
bindelse med  en  energisk  Vilje  lod  ham  ikke  vige  tilbage 
for  nogen  Opgave,  ligesom  alle  hans  Forhold  bare  Præget 
af  en  utrættelig  Pligtfølelse  og  en  næsten  exempelløs  Sam- 
vittighedsfuldhed. 

Forholdene  i  Evropa  vare  paa  denne  Tid  meget  sørge- 
lige, og  der  herskede  overalt  storNod  og  Elendighed;  ogsaa 
Moltkes  Forældre  havde  lidt  store  Tab,  hvortil  kom,  at 
Augustenhof  i  1808  var  bleven  ødelagt  af  en  stor  Ildsvaade. 
Kort  efter  denne  Begivenhed  var  Moltkes  Bedstefader  paa 
mødrene  Side,  som  raadede  over  en  stor  Formue,  død.  Hans 
Testamente  indeholdt  mange  og  store  Legater,  og  da  Testator 
ikke  havde  haft  Øje  for  de  store  Tab,  der  havde  ramt  hans 
Formue  under  den  lange  Krigstid,  kom  Udredelsen  af  de 
fleste  af  disse  Legater  til  at  paahvile  Moltkes  Moder  som 
Universalarving,  saa  at  hun  personlig  fik  saa  godt  som  intet 
af  Boet;  Augustenhof  maatte  sælges,  og  Moltkes  Fader  gik 
for  at  ernære  sin  store  Familie  i  dansk  Krigstjeneste,  i 
hvilken  han  avancerede  til  Generalløjtnant.  For  de  yngre 
Officerer  vare  Forholdene  i  den  danske  Hær  den  Gang  over- 
ordentlig uheldige;  efter  Tabet  af  Norge  var  vel  Hæren, 
men  ikke  sammes  Officicerskorps  blevet  reduceret,  og  hvert 
Regiment  havde  derfor  saa  mange  overtallige  Officerer,  at 
der  for  lang  Tid  ikke  var  nogen  som  helst  Udsigt  til 
Avancement.  Mange  Officerer  toge  deres  Afsked,  og 
blandt  dem  var  ogsaa  Moltke,  medens  hans  Broder  Fritz 
blev  i  den  danske  Hær.  Moltke  var  strax  bestemt  paa  at 
træde  i  preussisk  Tjeneste ;  vel  mistede  han  herved  sine  fire 
Aars  Anciennitet  som  dansk  Officer,  men  han  formente,  at 
de  bedre  Fremtidsudsigter  rigelig  opvejede  dette  Tab.     Den 

5te  Januar  1822  erholdt  han  sin  Afsked  og  rejste,  forsynet 
med  gode  Anbefalinger  fra  sin  Regimentschef,  Hertugen  af 
Holstein-Beck,  strax  til  Berlin,  hvor  han  efter  en  glimrende 
Examen  blev  ansat  som  Sekondløjtnant  ved  det  8de  Liv- 
regiment, der  garnisonerede  i  Frankfurt  an  der  Oder.  Fra 
1823  til  1832  opholdt  han  sig  dels  ved  sit  Regiment,  men 
hovedsagelig  i  Berlin,  hvor  han  gjennemgik  et  fire  Aars 
Kursus  paa  den  derværende  Krigsskole.  I  hele  dette  Tids- 
rum var  han  udelukkende  henvist  til  at  komme  ud  af  det 
med  sin  Lejtnantsgage  i  det  kostbare  Hovedstadsliv,  men 
det  lykkedes  ham  saa  godt,  at  han  endogsaa  kunde  bestride 
Udgifterne  til  Informationer  i  forskjellige  fremmede  Sprog, 
for  hvilke  han  havde  megen  Interesse.  I  1832  blev  Moltke 
kommanderet  til  den  store  Generalstab,  Aaret  efter  blev 
han  Premierløjtnant  og  fast  ansat  i  Generalstaben ,  og  den 
30te  Marts  1835  udnævntes  han  til  Hauptmann. 

Alt  i  1834  havde  Moltke  gjort  en  kortere  Tur  til 
Italien,  og  da  hans  medfødte  Lyst  til  ved  Rejser  og  Studier 
paa  fremmede  Steder  at  udvikle  og  skærpe  sin  Domme- 
kraft  derved  var  bleven  yderligere  vakt,  søgte  han  i  Efter- 
aaret  1835  Permission  for  at  besøge  Orienten.  Han  havde 
paatænkt  at  være  nogle  Uger  i  Konstantinopel  og  der  fra 
over  Grækenland  og  Italien  at  vende  hjem,  saaledes  at  hele 
Rejsen  kun  skulde  have  varet  nogle  Maaneder;  men  først 
efter  et  firaarigt  Ophold  i  Tyrkiet,  under  hvilket  han 
gjennemrejste  Lilleasien  indtil  Evfrat  og  Tigris  paa  Kryds 
og  tværs  og  deltog  i  det  tyrkiske  Felttog  i  1839  mod 
Mehemed  Ali,  vendte  han  atter  tilbage  til  Berlin.  Sine 
Rejseindtryk  og  Iagttagelser  har  han  samlet  under  Titlen: 
»Briefe  fiber  Zustånde  und  Begebenheiten  in  der  Turkei  aus 
den  Jahren  1835—39«,  og  disse  Breve  gjøre  os  det  muligt 
saa  at  sige  Skridt  for  Skridt  at  følge  hans  Færden  under 
hele  dette  Ophold. 

I  Oktober  1835  traf  Moltke  sammen  med  sin  Rejse- 
fælle,  en  Baron  v.  B.,    i    den  tyrkiske  Donaufæstning  Ny- 

Orsova,  og  her  fra  gik  Rejsen  over  Bukarest  til  Rustschuk, 
og  fra  denne  By  til  Hest  lige  til  Konstantinopel,  som  de 
naaede  paa  den  tiende  Dag  efter  Afrejsen  fra  Rustschuk. 
En  Tatar  havde  mod  henved  100  Thaier  overtaget  at  føre 
det  lille  Selskab  med  Bagage  til  Konstantinopel.  »Vor 
lille  Karavane  bestod  af  5  Ryttere  og  2  Haandheste;  vor 
Vejviser,  en  Araber,  hvis  Ansigt  tog  sig  noget  besynderligt 
ud  i  det  hvide  Vinterlandskab,  red  foran,  førende  en  Haand- 
hest  ved  Tøjlen;  Ørkenens  Søn  sank  ofte  i  Sne  lige  til 
Stigbøjlerne.  Efter  ham  fulgte  Surudschien  med  den  anden 
Pakhest,  og  endelig  kom  Tataren  og  vi,  alle  bevæbnede 
og  med  en  Kamtschik,  en  lang  Pisk  med  kort  Skaft,  i  den 
højre  Haand«.  I  et  Brev  af  3dje  December  1835  skildrer 
han  med  stor  Begejstring  det  overvældende  Indtryk,  som 
Konstantinopel  med  hele  sin  brogede  Æventyrverden  gjorde 
paa  ham,  og  en  af  hans  bedste  Nydelser  under  hele  Opholdet 
i  Tyrkiet  var  paa  Spasere-  eller  Rideture  at  opsøge  de 
smukkeste  Landskaber  og  Udsigter  i  de  Egne  af  Landet, 
hvor  han  opholdt  sig.  »Det  var  paa  den  tiende  Dags 
Morgen,  siden  vi  rede  ud  af  Rustschuk,  at  vi  saae  Solen 
stige  op  bag  en  fjærnt  liggende  Bjærgmasse,  ved  hvis  Fod 
der  snoede  sig  en  Sølvstribe  —  det  var  Asien,  Folkeslagenes 
Vugge,  det  var  det  snebedækkede  Olymp  og  det  klare 
Propontis,  paa  hvis  mørkeblaa  Flade  nogle  Sejl  glimrede 
som  hvide  Svaner.  Snart  efter  lyste  en  Skov  af  Minareter, 
Master  og  Kypresser  frem  af  Havet  —  det  var  Kon- 
stantinopel«. 

Moltke  havde  kun  været  en  kort  Tid  i  Konstantinopel, 
da  det  stod  ham  klart,  at  der  ikke  var  at  tænke  paa  at 
rejse  hjem  for  det  første.  Gjennem  den  preussiske  Gesandt 
var  han  bleven  forestillet  for  den  almægtige  Seraskier 
Mehemed  Chosref  Pascha,  og  denne  følte  sig  saa  tiltalt  af 
Moltke,  at  han  officielt  anmodede  ham  om  at  udsætte  sin 
Afrejse,  og  for  at  behage  Porten  tilstod  den  preussiske  Re- 
gering Hauptmann  Moltke  en  længere  Orlov.     Han  arbejdede 

nu  en  Tid  lang  som  Chosrefs  militære  Tillidsmand  og 
konfererede  mindst  et  Par  Gange  ugentlig  med  ham;  men 
skjønt  Chosref  saaledes  tilsyneladende  med  stor  Iver  inter- 
esserede sig  for  Reformer,  forekom  det  dog  ofte  Moltke, 
som  han  i  sit  inderste  ironiserede  over  dem  og  kun  brugte 
dem  som  et  Middel  til  at  bevare  sin  Magt  og  Indflydelse 
hos  Sultanen,  en  Magt,  der  den  Gang  havde  varet  i  35  Aar. 
og  som  den  80aarige  Olding  holdt  fast  ved  med  usvækket 
Lidenskab. 

Foruden  Arbejdet  med  de  militære  Reformer  var  der 
overdraget  Moltke  mange  andre  vigtige  Arbejder.  Han 
maatte  udarbejde  Planer  over  Dardanellerne ,  Bosporus  og 
Konstantinopel,  inspicere  Fæstningsværker,  anstille  Skyde- 
prøver  med  Kanoner  og  endnu  andet,  og  dog  forstod  han 
stadig  at  faa  Tid  til  at  nyde  den  prægtige  Natur,  der 
omgav  ham.  Han  finder  dog  ikke  Foraaret  saa  skjont  som 
i  sit  Hjem  og  savner  dels  den  fortryllende  hurtige  Over- 
gang, hvormed  Foraaret  melder  sig  i  Norden,  og  dels  Løv- 
skoven. Paa  de  græske  Kejseres  Tid  vare  endnu  begge 
Bredder  af  Bosporus  bedækkede  med  Skov,  men  nu  er  det 
lutter  nogne  og  udyrkede  Højder;  hvor  der  imidlertid  i 
Dalene  er  blevet  staaende  enkelte  Træer,  ere  disse  ogsaa 
rene  Pragtexemplarer,  sande  Bjærge  af  Grene  og  Løv.  Man 
kommer  stadig  og  uvilkaarlig  tilbage  til  Tanken  om,  hvad 
Konstantinopel  er,  og  hvad  Staden  kunde  være,  naar  den  havde 
en  god  Regeringsform  og  en  arbejdsom  Befolkning. 

Hele  Aaret  1836  hengik,  uden  at  der  var  Tale  om,  at 
Moltke  kunde  rejse  hjem.  I  Januar  1836  blev  han  kaldt  til 
en  Privatavdiens  hos  Sultanen.  Denne  fandt  Sted  i  en 
Kiosk,  fra  hvilken  der  var  en  prægtig  Udsigt  over  Havet. 
>Efter  at  et  Tæppe  var  draget  bort  fra  en  Sidedør,  saae  vi 
Sultanen  siddende  i  en  Lænestol.  Efter  Skik  o°-  Brno- 
bukkede  jeg  tre  Gange  dybt  for  ham  og  traadte  derpaa  nogle 
Skridt  tilbage.  Sultanen  bar  en  red  Fez  og  en  violet  Klædes- 
kappe,    der  dækkede  hele  hans  Person  og  sammenholdtes  af 

en  Diamantnaal ;  han  røg  af  en  lang  Pibe  af  Jasmintræ  med 
en  Kavspids,  der  var  prydet  med  de  skjenneste  Juveler. 
Efter  forst  ganske  i  Almindelighed  at  have  udtalt  sig  rosende 
om  det  preussiske  Militær  takkede  Sultanen  Moltke  for 
hans  Arbejde  og  Virksomhed,  som  han  endnu  længe  haabede 
at  nyde  godt  af.  Saa  snart  Majestæten  havde  hørt  op  at 
tale,  saae  alle  de  tilstedeværende  paa  Moltke  med  et  Udtryk 
af  Beundring  og  Bifald,  hvorefter  hans  Dragoman  oversatte 
Talen  for  ham.  Sultanen  lod  ham  derpaa  ved  sin  Gehejme- 
kabinetssekretær  overrække  Nischan-Ordenen,  og  da  Moltke 
efter  Skik  og  Brug  uden  at  aabne  Etuiet  hævede  dette  op 
imod  Bryst  og  Pande,  udbrød  Sultanen:  »Vis  ham  den  og 
spørg  ham,  om  den  behager  ham,«  hvorefter  Ordenen  paa 
en  højtidelig  Maade  blev  bunden  ham  om  Halsen. 

Efter  Opfordring  af  Sultanen  deltog  Moltke  nogen  Tid 
efter  i  dennes  Følge  i  en  Rejse  gjennem  Bulgarien  og  Ru- 
melien, efter  Sultauens  Ønske  i  tyrkisk  Uniform  og  med  rød 
Fez  for  ikke  at  være  alt  for  forskjellig  fra  Sultanens  øvrige 
Omgivelser.  Paa  denne  Rejse  optog  han  Planer  af  Fæst- 
ningerne Varna,  Schumla,  Silistria  og  Rustschuk.  Under 
Indtoget  i  de  forskjellige  Byer  vare  Muselmændene  op- 
stillede til  højre,  Rajaherne  til  venstre;  men  medens  de 
første  hilsede  i  oprejst  Stilling  med  korslagte  Arme,  maatte 
Rajaherne  kaste  sig  ned  og  blive  liggende  med  Panden  mod 
Jorden,  indtil  Sultanen  var  passeret.  »Det  er  klart,«  siger 
Moltke,  »at  saadanne  Forhold  ikke  kunne  andet  end  nære 
Tyrkernes  Selvfølelse,  men  det  er  lige  saa  sikkert,  at  de 
umulig  kunne  holde  sig  længe«. 

Det  var  en  kostbar  Rejse  for  Sultanen.  Hele  Toget 
talte  800  Heste ,  og  han  forte  2Va  Million  Gylden  i  rede 
Penge  med  sig,  i  det  han  ikke  gik  forbi  nogen  fattig  eller 
Krøbling  uden  ved  en  af  sine  Folk  at  lade  ham  over- 
række et  Guldstykke.  Moltkes  personlige  Følge  bestod  af 
en  Tolk,  en  Ingeniøroberst,  tre  unge  tyrkiske  Polyteknikere 
og  tre  Tjenere,  og  til  sin  Befordring  havde  han  to  firspæn- 

dige  Vogne,  syv  Haandheste,  to  Muldyr,  fire  Kuske  og  nogle 
Staldkarle. 

Paa  Turen  besøgtes  end  videre  Tirnova  og  Schipka- 
Passet,  som  40  Aar  senere  skulde  opnaa  en  verdenshistorisk 
Beromthed  ved  Generalerne  Gurkos  og  Radetskis  Kampe 
med  Suleiman  Pascha.  Derefter  kom  de  til  Rosenstaden 
Kasanlik,  der  ligger  omgiven  af  en  Skov  af  kæmpemæssige 
Nøddetræer,  hvoraf  flere  strakte  deres  Grene  over  et  Areal  paa 
over  100  Fod  i  Gjennemsnit,  og  i  hvis  Grene  talløse  Masser 
af  vilde  Duer  og  Nattergale  havde  deres  Bolig.  »Kasanlik 
er  Rosernes  Land,  de  dyrkes  her  ikke  som  hos  os  i  Urte- 
potter og  Haver,  men  paa  Markerne,  i  Plovfurer  ligesom 
Kartofler  hos  os«.  Bulgariens  talløse  Xaturskjonheder  vakte 
Moltkes  højeste  Beundring,  og  han  kan  ikke  noksom  rose 
dem  i  sine  Breve.  Ved  Hjemkomsten  fra  Rejsen  havde 
Moltke  atter  Avdiens  hos  Sultanen,  som  takkede  ham  for  de 
udarbejdede  Kort  og  Planer  og  lod  ham  overrække  en  sær- 
deles smuk  Snustobaksdaase  med  Bøn  om  at  opbevare  samme 
i  sin  Familie  som  en  Erindring. 

Hidtil  bavde  Sultanen  udelukkende  benyttet  franske  og 
engelske  Officerer  til  Instruktorer  for  sin  Hær,  og  de  paa- 
gjældende  Regeringer  havde  endogsaa  gjort  sig  megen  Ulej- 
lighed for  at  skaffe  deres  Officerer  i  tyrkisk  Tjeneste.  Om 
nu  Grunden  laa  heri  eller  nærmest  hidrørte  fra  det  Ind- 
tryk, som  Moltkes  udmærkede  Dygtighed  og  Personlighed 
havde  gjort  paa  Sultanen,  er  uvist;  men  Sultanens  ønsker 
vare  nu  rettede  paa  at  vinde  endnu  nogle  preussiske  Officerer 
for  sin  Hær,  og  efter  gjentagne  Anmodninger  fra  Porten 
gav  den  preussiske  Regering  yderligere  fire  Officerer  Orlov 
til  at  gaa  i  tyrkisk  Tjeneste.  Til  stor  Glæde  og  Adspredelse 
for  Moltke  ankom  disse  Officerer  i  Avgust  1837  til  Kon- 
stantinopel, hvorfra  de  atter  kort  efter  i  Forening  med 
Moltke  efter  Sultanens  Befaling  afgik  til  Donauen,  for  at 
undersøge  alle  Stillingerne  langs  denne  Flod  og  særlig 
Terrainet  i  Dobrudscha.     »Indtrykket  af  denne  Egn  er  saa 

trøstesløst,  som  man  kan  tænke  sig.  Saa  langt  Øjet  naar, 
er  der  ikke  et  Træ  eller  en  Busk  at  øjne,  og  man  kan  ride 
mange  Mil  over  den  ensformige  Ørken,  førend  man  støder 
paa  en  ussel  Landsby  uden  Træer  eller  Haver  i  et  eller 
andet  Dalstrøg,  der  ikke  engang  oplives  af  en  lille  Bæk«. 
Langt  mere  tiltrækkende  var  Donau-Deltaet  med  dets  Ind- 
søer lignende  Flodarme,  og  en  ganske  særlig  Interesse 
havde  endelig  Ruinerne  fra  den  romerske  Tid,  Trajansvolden 
mellem  Czernavoda  og  Kustensche  og  selve  denne  Bys 
Mure  m.  m. 

Efter  Hjemkomsten  fra  denne  Rejse  besøgte  Moltke 
Egnen  omkring  Ilium,  hvor  navulig  Overensstemmelsen 
mellem  Homers  Digtning  og  de  lokale  Forhold  vakte  hans 
Forbavselse.  »Om  alle  de  Fyrster,  som  Homer  fortæller 
om,  have  kæmpet  under  Pergamus's  Mure,  er  maaske  lige 
saa  tvivlsomt,  som  den  af  ham  opstillede  Afstamning  fra 
Halvguderne;  men  vist  er  det,  at  Homer  har  afpasset  sit 
Digt  netop  efter  dette  Steds  Ejendommeligheder,  og  at  han 
har  kjendt  det  nøje.  Netop  hvad  han  lader  Poseidou  se,  det 
ser  man  ogsaa  virkelig  fra  den  midterste  Top  paa  den 
prægtige  høje  Klippeø  Samothraki,  og  hans  Lokalskildringer  ere 
overalt  lige  saa  sande;  derfor  er  man  ogsaa  i  Stand  til  i 
Tankerne  at  opbygge  Ilium,  maaske  ikke  som  den  virkelig 
saae  ud,  men  saaledes  som  Homer  har  tænkt  sig  den«. 

II. 

I  1 838  blev  Moltke  beordret  fra  Bosporus  til  Bredderne 
af  Evfrat  og  Tigris.  Sultan  Mahmud  II  stod  nemlig  i 
Begreb  med  at  begynde  et  nyt  Felttog  mod  Vicekongen  af 
Ægypten,  Mehemed  Ali.  Sultanen  kunde  ikke  glemme,  at 
han  ved  Freden  i  Kutajah  den  6te  Maj  1833  havde  maattet 
afstaa  hele  Syrien  og  Adanas  Omraade  til  Mehemed  Ali. 
Det  var  en  alt  for  stor  Ydmygelse,  at  hans  Pascha  drev 
Ulydigheden  ikke  alene  til  Opstand  og  Krig,  men  endog  til 

at  besejre  sin  Herre,  saa  at  han  underhandlede  med  ham 
paa  lige  Fod  som  en  fremmed  Monark  og  til  sidst  endogsaa 
tvang  ham  til  at  afstaa  sig  nogle  Provinser.  Mehemed  Ali 
var  imidlertid  endnu  ikke  tilfreds  hermed,  han  havde  nu 
bemægtiget  sig  Bahrein-Øerne  i  den  persiske  Havbugt  og 
paatænkte  at  sætte  sig  i  Besiddelse  af  den  i  Nærheden  af 
Evfrats  Munding  liggende  Handelsstad  Basra,  og  endelig 
havde  han  alt  tidligere  undertvunget  Øst-  og  Vestkysten  af 
den  persiske  Havbugt,  hvorfra  han  truede  med  at  overvælde 
Sultanen  af  Maskat.  Hvis  det  lykkedes  Vicekongen  at 
gjennemføre  alle  disse  Planer,  vilde  han  ved  en  hej  Ind-  og 
Udførselstold  være  i  Stand  til  at  vanskeliggjøre  fremmede 
Nationers  Handel  og  i  det  hele  blive  langt  mægtigere  end 
sin  Lensherre  i  Konstantinopel;  men  samtidig  vilde  han 
ogsaa  i  høj  Grad  besværliggjøre  Englands  Handel  |paa 
Ostindien.  Lige  saa  ivrige  Englænderne  derfor  i  1833 
havde  været  for  at  stifte  Fred  mellem  Sultanen  og  Vice- 
kongen, lige  saa  ivrig  raadede  de  nu  Sultanen  til  Krig  og 
til  at  ydmyge  Vicekongen.  En  Handelstraktat  afsluttedes 
1838  mellem  England  og  Sultanen,  hvori  denne  blandt  andet 
tilstod  England  fri  Udførsel  fra  alle  Dele  af  det  tyrkiske 
Rige,  altsaa  ogsaa  fra  Ægypten  og  Syrien.  Fandt  Mehemed 
Ali,  hvis  Indtægter  jo  ved  denne  Traktat  lede  et  betydeligt 
Skaar,  sig  rolig  i  samme,  vilde  Krigens  Udbrud  forhales,  i 
modsat  Fald  var  det  jo  Krig  med  det  samme.  Under  Paa- 
skud af  at  ville  undertrykke  de  oprørske  Kurder  ved  den 
persiske  Grænse  opstillede  Sultanen  paa  Grænsen  mellem 
Lilleasien  og  Syrien  en  Hær  under  Kommando  af  Hafiz 
Pascha,  og  til  hans  Disposition  og  for  paa  enhver  Maade  at 
støtte  ham  i  hans  Virksomhed  under  den  forestaaende  Kamp 
afsendtes  Moltke  og  endnu  en  af  de  preussiske  Officerer. 
Efter  en  Afskedsavdiens  hos  Sultanen,  der  lod  dem  over- 
række hver  en  kostbar  Paschasabel,  afrejste  Moltke  og  hans 
Ledsager  fra  Konstantinopel  og  naaede  efter  to  Dages  Rejse 

Havnen  ved  Samsun.  Skuepladsen  for  Moltkes  ny  Virk- 
somhed var  den  østlige  Del  af  Lilleasien,  fra  Samsun  mod 
Nord  til  Biradschik  mod  Syd,  og  fra  Kaisarijeh  og  Konieh 
mod  Vest  til  Mossul  mod  Øst.  I  disse  Egne  var  han  fra 
Marts  1838  og  til  de  første  Dage  af  Avgust  1839  saa  at 
sige  i  uafbrudt  Virksomhed,  og  hvor  meget  der  var  at  gjøre, 
ses  bedre  deraf,  at  det  først  var  gjennem  Moltkes  topografiske 
Arbejder,  at  de  tyrkiske  Paschaer  fik  noget  egentligt  Kjend- 
skab  til  Terrainet.  Fra  Samsun  gik  Moltke  og  haus  Led- 
sager over  Sivas  til  Karput,  i  Nærheden  af  hvilken  Stad 
Hovedkvarteret  for  den  tyrkiske  Taurusarmé  befandt  sig. 
Her  meldte  de  sig  til  Hafiz  Pascha,  hos  hvem  de. fandt  en 
udmærket  Modtagelse,  og  som  blandt  andet  skjænkede  hver 
af  dem  to  prægtige  arabiske  Hingste. 

Endnu  i  Marts  foretog  Moltke  i  Følge  Paschaens  Be- 
faling en  Kekognosceringsrejse  til  den  syriske  Grænse,  i  det 
han  undervejs  holdt  Mønstring  over  de  tyrkiske  Besætninger 
og  Hærafdelinger,  han  traf  paa.  I  en  stjærneklar  Nat  stod 
han  paa  Euinerne  af  det  gamle  Romerslot  Zeugma,  som  var 
bygget  ved  en  Bro,  der  i  Oldtiden  førte  overEvfrat  paa  det 
Sted,  hvor  Floden  naar  det  vestligste  Punkt  i  sit  lange 
Løb;  dybt  neden  under  glimtede  Evfrat  i  en  Klippekløft. 
Mindet  om  alle  de  store  Mænd,  Cyrus,  Alexander,  Xenophon, 
Cæsar  og  Julian,  der  havde  bevæget  sig  her,  opfyldte  ham 
med  Begejstring,  og  han  tømte  sin  sidste  Flaske  i  et  Minde- 
bæger for  det  store  Romerfolk.  Over  Rumkaleh  kom  han 
til  Biradschik,  hvis  strategiske  Betydning  strax  var  ham  klar, 
og  her  fra  gik  han  til  Djarbekir,  hvor  han  holdt  Rast  i 
nogle  Dage.  Her  ved  Tigris's  Bredder  var  man  endnu 
mere  uvidende  end  i  Konstantinopel,  om  Krigen  vilde  bryde 
ud  eller  ikke;  men  Moltkes  Virksomhed  blev  lige  stor;  thi 
skjønt  han  troede,  at  de  evropæiske  Stormagter  vilde  raade 
Bod  paa  den  foreliggende  Konflikt  snarere  ved  en  diplo- 
matisk homeopathisk  end  ved  en  militær  alløopathisk  Kur, 
»var   det  jo   hans   Pligt   for   mulige   Eventualiteters  Skyld 

at  slibe  den  forrustede  Krumsabel,  saa  godt  det  lod  sig  gjøre, 
alla  franga«. 

Fra  Djarbekir  til  Mossul  rejste  Moltke  ned  ad  Tigris 
med  en  Befordring  af  den  Slags,  som  man  ogsaa  brugte  i 
Cyrus's  Tider,  nemlig  en  Flaade,  der  var  dannet  af  sammen- 
syede oppustede  Faareskind;  oven  paa  disse  var  anbragt  et 
let  Stillads  af  Trægrene  og  her  over  igjen  nogle  Tæpper,  og 
Fartøjet  var  færdigt.  Strømmens  Hurtighed  er  saa  stor,  at 
de,  skjønt  de  laa  stille  om  Natten,  indtil  Maanen  kom  op, 
kun  brugte  halvfjerde  Dag  til  den  88  Mile  lange  Vej,  paa 
hvilken  de  for  øvrigt  næsten  uafbrudt  vare  plagede  med  et 
osende  Regnvejr. 

I  Mossul,  hvor  de  ligeledes  fandt  den  bedste  Mod- 
tagelse hos  den  der  kommanderende  Pascha,  hvem  de  til 
hans  store  Forbavselse  forærede  et  hurtigt  optaget  Kort  over 
Mossul,  en  Tegning  af  den  ny  Kaserne  og  en  Tegning  til 
et  Vandhjul,  dvælede  Moltke  kun  kort  og  afrejste  der  fra 
med  en  Karavane  for  med  denne  at  drage  gjennem  det 
nordlige  Mesopotamiens  Ørken.  Undervejs  fik  Moltke  Under- 
retning om,  at  Mehemed  Pascha  med  3000  Mand  var  dragen 
nord  paa  for  at  tugte  en  oprorsk  Kurderhøvding ;  han  forlod 
strax  Karavanen  og  naaede  endnu  samme  Aften  Mehemeds 
Lejr.  To  Dage  efter  ankom  de  til  Kurderfyrstens  Slot,  som 
laa  paa  en  1000  Fod  høj,  næsten  utilgængelig  Klippe,  der 
med  et  smalt  ufarbart  Højdedrag  stod  i  Forbindelse  med 
Bjærgene,  og  som  fra  Dalen  kun  kunde  naas  ad  en  smal 
Sti,  der  var  spærret  ved  Forskansninger.  Imod  Øst  og 
Vest  hævede  Klipperne  sig  næsten  i  lige  Højde  med  Borgen; 
men  de  vare  saa  stejle,  at  Skyts  næsten  ikke  kunde  føres 
op  ad  dem,  og  laa  saa  langt  fjærnede  fra  Borgen,  at  Skyt- 
sets Virkning  omtrent  blev  betydningsløs.  Efter  uhyre  An- 
strengelser lykkedes  det  dog  at  faa  nogle  Batterier  anbragte 
paa  de  nærmest  liggende  Klippehøjder  saaledes,  at  Slottet 
der  fra  kunde  bombarderes.  To  Dages  Bombardement  bragte 
imidlertid  ikke  noget  Resultat,  og  den  paafølgende  Nat  steg 

Moltke  med  nogle  Kurder  lige  op  til  Foden  af  Slottets  Mur 
for  at  finde  en  gunstig  Plads  til  at  anbringe  en  Mine. 
Forsøget  lykkedes  imidlertid  ikke  den  Gang,  da  Fjenden 
uafbrudt  vedligeholdt  en  heftig  Geværild;  men  allerede  den 
næste  overgav  Kurderfyrsten  sig,  da  han  formodentlig  ikke 
vilde  udsætte  sig  for  et  nyt  Sprængningsforsøg,  og  hans 
Slot  blev  derpaa  stukket  i  Brand  og  ødelagt.  Urolighederne 
blussede  snart  op  igjen  andre  Steder,  dels  paa  Grund  af 
den  vilkaarlige  Skatteopkrævning,  og  dels  paa  Grund  af 
Udskrivningen  til  Krigstjeneste,  i  det  en  femtenaarig  Tje- 
nestetid af  Befolkningen  vistnok  med  rette  blev  anset  som 
ensbetydende  med  livsvarig.  Paa  et  senere  Tog  mod  Karsan 
forsøgte  Hariz  Pascha  selv  at  indtage  Kurderbyen  Papur, 
men  blev  slaaet  tilbage,  og  først  den  næste  Dag,  da  Moltke 
havde  truffet  nødvendige  taktiske  Dispositioner,  blev  Byen 
tagen.  Moltke  overværede  ikke  selve  Stormen,  da  hverken 
han  eller  hans  Ledsager  vilde  finde  sig  i  at  være  Vidner 
til  de  Kædselsscener ,  der  som  Regel  ledsagede  en  saadan 
Storm. 

Efter  Paschaens  Anmodninger  anstillede  Moltke  herefter 
en  hel  Del  Undersøgelser  for  at  komme  til  Kundskab  om, 
hvorvidt  Floden  Evfrat  kunde  benyttes  som  militær  Vandvej. 
Flodens  Gjennembrud  af  Taurus's  østlige  Bjærgkjæde  og  de 
mange  Strømhvirvler,  som  her  findes,  syntes  at  frembyde 
uovervindelige  Vanskeligheder;  Forskjellen  i  Flodhøjden 
lige  oven  for  og  lige  neden  for  en  saadan  Strømhvirvel 
kunde  naa  op  til  c.  15  Fod,  og  der  var  kun  200  Skridt 
mellem  disse  to  Punkter.  Af  saadanne  Strømhvirvler  findes 
der  over  tre  Hundrede  tæt  bag  ved  hverandre,  og  de  danne 
paa  en  Strækning  af  20  Mil  Evfrats  Vandfald.  Efter  med  store 
Anstrængelser  og  ofte  med  Livsfare  at  have  fuldført  dette 
Hverv  tog  Moltke  tilbage  til  Karput,  hvor  Hafiz  Pascha  opholdt 
sig,  og  udhvilede  sig  her  nogle  Uger.  Naar  intet  særligt 
Hverv  var  ham  paalagt,  var  han  beskæftiget  med  Manøvrer 
og  anden  Exercits  med  de  tyrkiske  Tropper,  som  stadig  lode 

særdeles  meget  tilbage  at  ønske.  Han  gjennemrejste  nu 
paa  Kryds  og  tværs  Lilleasien  og  forsømte  stadig  ikke 
under  Udførelsen  af  de  ham  paalagte  militære  Hverv  at 
besøge  alle  de  berømte  historiske  Punkter,  hvoraf  Lilleasien 
vrimler.  Han  naaede  inden  sin  Bortrejse  at  have  gjennem- 
rejst  700  geografiske  Mil,  og  over  alle  sine  Rejseruter  havde 
han  optaget  Kort.  Over  Eregli  (Oldtidens  Cæsarea)  kom 
han  til  den  Del  af  Taurus,  som  hedder  Bulgur- Dagh. 
Denne  Bjergkjæde  skiller  Adana  fra  Lilleasien,  kun  en 
enkelt  Dal  eller  rettere  en  dyb  Kløft  forbinder  her  Lille- 
asien med  Syrien,  og  disse  Passer  have  derfor  ogsaa  lige 
fra  de  ældste  Tider  spillet  en  vigtig  Rolle  saa  vel  under 
Krigstid  som  for  Handelssamkvemmet.  Her  var  Moltkes 
Kollega  Hauptmann  Fischer  beskæftiget  med  at  lukke  Pas- 
serne for  den  ægyptiske  Hær,  der  ad  denne  Vej  truede  med 
ligesom  for  5  Aar  siden  at  rykke  frem  mod  Evropa. 

Sidst  paa  Aaret  opholdt  Moltke  sig  i  Malatia,  be- 
skæftiget dels  med  Exerceren  og  dels  med  Udarbejdelsen  af 
et  Kort  over  Lilleasien.  Da  der  her  laa  i  alt  40  Batail- 
loner  og  8  Stykker  Skyts,  blev  der  daglig  holdt  større 
Øvelser,  og  det  gjorde,  skriver  Moltke,  et  ejendommeligt 
Indtryk,  naar  de  kurdiske  Bjærge  gjenlode  af  Melodierne  fra 
»Robert  le  diable«  og  »Den  stumme  i  Portici«  og  naar  de 
preussiske  Tiraillor-Signaler  tonede  ved  Evfrat  ligesom  ved 
Spree.  Det,  der  faldt  Moltke  vanskeligst  at  gjøre  Tropperne 
begribeligt,  var,  at  det  ikke  kom  an  paa,  med  hvor  mange, 
men  tvært  imod  paa  med  hvor  faa  Evolutioner  man  kunde 
udføre  en  opgiven  Manøvre.  Enhver  ny  evropæisk  Officer 
havde  begavet  dem  med  nye  Opfindelser,  saaledes  at  de  vare 
naaede  op  til  86  Xormalbevægelser,  og  det  holdt  meget 
haardt  for  ham  at  faa  disse  reducerede.  Moltke  tvivlede 
ikke  paa,  at  Krigen  vilde  udbryde  tidlig  næste  Foraar,  og 
det  var  derfor  i  høj  Grad  beklageligt,  at  Aanden  blandt 
Folkene  var  saa  slet  som  kun  muligt.  Deserterende  Under- 
officerer bleve  skudte,   og  Paschaen  betalte  250  Pjastre  for 

hver  indbragt  Desertør;  men  denne  Forretning  havde  i  de 
tre  Maaneder  kostet  ham  henved  100,000  Pjastre. 

Opholdet  i  Malatia  var  ikke  synderlig  hyggeligt,  og 
Moltke  skildrer  Staden  som  en  af  de  afskyeligste,  man  kan 
tænke  sig ,  uden  Gadedrenge ,  uden  Lygter,  uden  Drosker, 
uden  Damer,  Baller,  Theatre,  Kaféer  og  Læseklubber,  ikke 
andet  end  Himmel  og  Soldater.  I  et  Brev  fra  Julidagene  til 
en  af  sine  Venner  glæder  han  sig  til  engang  igjen  at  faa 
en  Ret  Kartofler  og  til  paa  ny  at  faa  blankt  pudsede  Støvler 
med  polerede  Sporer  at  se. 

I  de  første  Maaneder  af  1839  var  han  atter  paa  In- 
spektionsrejser og  følte  sig  noget  mere  tilfredsstillet  ved  de 
forskjellige  Manøvrer,  han  overværede.  Under  endnu  be- 
sværligere Forhold  end  den  første  Gang  foretog  han  atter 
en  Sejlads  paa  Evfrat.  Flaaden  var  flere  Gange  aldeles 
under  Vand,  og  paa  et  længere  Stykke  Vej  vare  de  rejsende 
aldeles  givne  til  Pris  for  de  Bevægelser,  Floden  gav  deres 
Fartøj,  uden  selv  i  mindste  Maade  at  kunne  regere  det. 
Efter  store  Anstrængelser  lykkedes  det  dem  at  naa  Bredden, 
og  her  maatte  Moltke  opgive  Turen,  da  det,  uagtet  Tilbud 
om  en  meget  stor  Pengebelønning,  ikke  var  muligt  at  be- 
væge nogen  af  Rorkarlene  til  at  forblive  om  Bord.  Den 
12te  April  1839  var  han  atter  i  Malatia,  og  to  Dage 
efter  begyndte  Hafiz  Pascha  sin  Fremrykken  mod  Syrien. 

III. 

Afgjørelsens  Time  var  nær;  men  den  tyrkiske  Hær 
var  kun  slet  forberedt  til  at  møde  den.  Der  var  i  alt 
samlet  70,000  Mand,  delte  i  tre  Armékorpser,  af  hvilke 
Hafiz  Pascha  kommanderede  det  ene.  Af  denne  Hær  var 
imidlertid  en  Tredjedel  utjenstdygtig  paa  Grund  af  Sygdom, 
og  det  kurdiske  Erstatningsmandskab,  der  leveredes  til  Hafiz 
Pascha,  bundne  og  bastede  som  Slaver,  deserterede  ved 
enhver   Lejlighed.    Forholdene   tvang  imidlertid  med  Nød- 

vendighed  Sultanen  hen  imod  Afgjorelsen,  Pengetrangen 
voxede  stadig,  Mehemed  Ali  forhalede  Antagelsen  af  den 
tyrkisk-engelske  Handelstraktat  og  drev  med  fuldstændig 
Tilsidesættelse  af  sit  Vasalforhold  en  selvstændig  Handels- 
politik, og  Sultanen  gav  derfor,  i  det  han  erklærede  Mehemed 
Ali  for  en  Højforræder  og  afsatte  ham  fra  alle  hans  Værdig- 
heder, Befaling  til  Taurusarmeen  om  at  rykke  frem.  I  den 
ægyptiske  Hær,  der  stod  ved  Aleppo  ikke  langt  fra  Xisib, 
vare  Forholdene  vel  af  en  lignende  uheldig  Beskaffenhed; 
men  her  var  kun  én  Befalingsmand,  nemlig  Ibrahim  Pascha, 
og  alle  dens  Afdelinger  vare  samlede.  Han  kunde  imidlertid 
ikke  rykke  ind  i  Lilleasien  uden  forst  at  angribe  og 
muligen  odelægge  Hafiz  Paschas  Hær,  og  Moltke  foreslog 
derfor,  at  Hafiz  Pascha,  hvis  Hær  talte  henved  30,000  Mand 
og  100  Kanoner,  skulde  indtage  en  stærkt  dækket  Stilling 
ved  Biradschik  med  Floden  Evfrat  i  Byggen.  Efter  evro- 
pæisk  Taktik  vilde  dette  have  været  en  Fejl;  men  her 
maatte  det  anses  for  en  Fordel,  da  Stillingen  tvang  Tropperne 
til  enten  at  sejre  eller  at  gaa  til  Grunde.  »En  Bro  over 
Evfrat  lige  bag  ved  Slagmarken,«  sagde  han,  »vilde  kun 
være  til  Xytte  for  dem,  der  vilde  flygte,  nu  véd  enhver,  at 
han  maa  staa  fast  eller  gaa  til  Grunde«.  Paa  Grund  af  den. 
manglende  Enhed  i  Kommandoen  indtog  den  kommanderende 
for  hver  enkelt  Hærafdeling  en  aldeles  selvstændig  Stilling, 
og  det  var  atter  en  Følge  heraf,  at  de  enkelte  Korpser  ikke 
understøttede  hverandre,  saa  at  hver  enkelt  maatte  handle 
paa  egen  Haand  og  saaledes  stadig  var  i  Mindretal  lige  over 
for  Modstanderen. 

Skjont  den  tyrkiske  Hær  langt  fra  var  kampdygtig,  i  det 
den  efter  Moltkes  Mening  endnu  manglede  2  å  3  Ugers 
Oveise  for  at  blive  marchefærdig,  tænkte  Hafiz  Pascha  dog 
paa  at  gribe  den  første  den  bedste  Lejlighed  til  Slag,  til- 
skyndet af  de  mange  Mollaher  (gejstlige),  der  opholdt  sig  i 
Lejren,  og  det  var  hverken  i  denne  eller  i  mange  andre 
Retninger  Moltke  muligt  at  gjore  sin  Indflydelse  gj ældende. 

Han  lod  derfor  ogsaa  en  Dag  Paschaen  sige  ved  Tolken: 
»Mollaherne  kunne  sige  dig,  om  Krigen  er  retfærdig; 
men  kun  du  alene  kan  bedømme,  om  den  fores  paa  en  klog 
og  forstandig  Maade.  Der  maa  herved  tages  Hensyn  til  de 
politiske  Forhold  i  Almindelighed,  til  Sultanens  Hensigter, 
til  vor  egen  og  den  fjendtlige  Hærs  Styrke,  Stilling  og 
Hjælpemidler  m.  m. ,  og  alle  disse  Ting  forstaa  hverken 
Mollaherne  eller  jeg  os  paa,  men  kun  du  alene.  Hele 
Æren  og  hele  Ansvaret  falder  paa  dig,  og  kun  hos  dig  selv 
skal  du  søge  Eaad«. 

Først  i  Juni  stode  begge  Hære  saa  tæt  ved  hinanden 
vedNisib,  at  et  Sammenstød  i  de  nærmeste  Dage  var  uund- 
gaaeligt.  Ibrahim  Pascha  skyndte  sig  paa  sin  Side  imidlertid 
heller  ikke  med  at  begynde,  thi  for  ham  stod  endnu  mere 
paa  Spil  end  for  Hafiz;  tabte  han  Slaget,  vilde  nemlig  hele 
Syrien  rejse  sig  imod  ham;  hans  Hær  bestod  af  ungt 
Mandskab,  der  kun  fik  en  daarlig  Forplejning,  og  der  de- 
serterede daglig  henved  en  fyrretyve  Stykker,  som  meldte 
sig  i  den  tyrkiske  Lejr;  men  paa  den  anden  Side  var  han 
ene  i  Kommandoen  og  havde,  da  Hafiz's  Kollega  Hadschy 
Aly,  der  stod  i  Konieh,  ikke  rørte  sig  af  Stedet,  trukket 
alle  Tropperne  til  sig,  saa  han  havde  næsten  10,000  Mand 
mere  end  Tyrkerne;  derhos  vare  hans  Folk  gjennemgaaende 
bedre  øvede  end  Tyrkerne,  ligesom  ogsaa  hans  Artilleri 
langt  overgik  deres.  Endelig  var  Ibrahim  gjennemtrængt  af 
Øjeblikkets  Alvor  og  fuldkommen  klar  paa,  at  det  drejede 
sig  om  det  gjennem  saa  mange  Aar  med  den  største  An- 
strængelse  opbyggede  ægyptiske  Riges  Existens.  Skjønt 
Moltke  og  hans  to  tilstedeværende  Kolleger  under  de  paa- 
følgende Dages  Manøvrering  oftere  havde  Lejlighed  til  at 
paavise  Hafiz,  hvor  et  Angreb  med  Held  kunde  finde  Sted, 
var  det  dem  dog  umuligt  at  faa  ham  mandet  op 
hertil,  ja  det  lykkedes  dem  ikke  engang,  skjønt  den  ægyp- 
tiske Hær  under  sin  Fremrykken  oftere  gav  sig  blot,  at  faa 
ham  til   at   standse    en   omgaaende  Bevægelse   af  Ibrahims 

Hær,  hvorved  hans  egen  Hær  blev  nlige  uheldigere  stillet, 
i  det  han  nu  for  at  angribe  maatte  opgive  sin  stærke  og 
sikre  Stilling  for  den  ham  af  hans  Modstander  paanødte, 
højst  ugunstige.  Da  Hafiz  i  denne  Anledning  spurgte  Moltke 
til  Raads,  erklærede  denne,  at  der  formentlig  ikke  var  andet 
at  gjøre  end  at  trække  sig  tilbage  til  den  befæstede  Lejr 
ved  Biradschik  og  her  afvente  Ibrahims  Angreb ;  men  Hafiz 
vilde  ikke  gaa  ind  herpaa,  dels  fordi  han  ansaa  det  for  en  Skam 
at  gaa  tilbage,  og  dels  fordi  han  frygtede  for,  at  Ibrahim 
ikke  vilde  angribe  ham  der,  men  gaa  tilbage  til  Aleppo, 
hvorved  den  haabede  Afgjorelse  vilde  blive  skudt  langt  ud  i 
Fremtiden.  Det  var  en  Kamp  mellem  preussisk  Strategi 
og  orientalsk  Uvidenhed  og  Stædighed;  Sultanens  vigtigste 
Interesser  stode  paa  Spil;  men  det  kunde  heller  ikke  være 
Moltke  personlig  ligegyldigt ,  om  Fragterne  af  hans  store 
Anstrængelser  i  halvandet  Aar  skulde  gaa  op  i  Røg  i  Løbet 
af  et  Par  Timer  paa  Grund  af  en  Paschas  Kortsynethed. 
Moltke  gjennemgik  for  ham  endnu  engang  alle  Grundene  til 
et  Tilbagetog  og  fremhævede,  at  han  fra  nu  af  maatte 
protestere  mod  ethvert  Ansvar  for  Følgerne  af  et  længere 
Ophold  i  Nisib.  Paschaen  gav  nu  efter,  og  Tilbagetoget  til 
Biradschik  var  saa  godt  som  besluttet;  men  da  Moltke  en 
Time  efter  meldte  ham,  at  den  fjendtlige  Avantgarde 
rykkede  frem  for  fuldstændig  at  omgaa  ham,  var  Paschaen 
atter  bleven  tvivlraadig,  vilde  ikke  tro  paa  Moltkes  Beret- 
ning og  mente,  at  Ibrahim  stod  i  Færd  med  at  trække  sig 
tilbage  til  Aleppo.  »Sultanens  Sag  var  retfærdig,  Allah 
vilde  nok  hjælpe,  og  ethvert  Tilbagetog  var  en  Skjændsel«. 
Nogle  faa  Timer  efter  var  den  omgaaende  Bevægelse  fuld- 
ført, og  Hafiz  var  i  stor  Bestyrtelse ;  men  heller  ikke  nu  vilde 
han  gaa  ind  paa  Tilbagetoget,  da  han  frygtede  dets  de- 
moraliserende Virkning  paa  Tropperne.  Moltke  søgte  endnu 
engang  forgjæves  at  omstemme  ham  og  sagde  endogsaa: 
»Naar  Solen  i  Morgen  gaar  ned  bag  hine  Bjærge,  vil  du 
være  en  Hærfører  uden  Hær,«  men  alt  var  forgjæves.     Da 

Moltke  saae,  at  han  ikke  var  til  at  bevæge,  og  da  Udfaldet 
af  en  Kamp  her  stod  ham  klart,  forlangte  og  fik  han  sin 
Afsked;  men  et  Par  Timer  efter  kaldte  Paschaen,  i  Erkjen- 
delse  af,  at  kun  Moltke  kunde  klare  ham  ud  af  hans  vanske- 
lige Stilling,  ham  atter  til  sig,  og  Moltke  var  strax  beredt 
til,  saa  godt  det  lod  sig  gjøre  under  de  ugunstige  Forhold, 
at  ordne  alt  til  det  forestaaende  Slag. 

Slaget  ved  Nisib  stod  den  24de  Juni  1839.  Ibrahim 
Pascha  rykkede  i  3  Kolonner  frem  mod  den  tyrkiske  Stilling 
og  aabnede  i  lang  Afstand  Kampen  med  en  stærk  Artilleri- 
ild, som  gjorde  de  tyrkiske  Soldater,  af  hvilke  den  største 
Del  endnu  aldrig  havde  hørt  en  Kugles  Susen,  i  høj  Grad 
betænkelige.  Naar  en  Granat  sprang  i  Nærheden  af  en 
Kolonne,  styrtede  hele  Kompagnier  foreløbig  fra  hinanden. 
For  at  standse  den  ægyptiske  Hær  rykkede  det  tyrkiske 
Rytteri,  Hærens  sletteste  Del,  frem  til  Angreb.  Det  var 
netop  naaet  frem  til  Infanteriets  Eækker,  da  nogle  Granater 
faldt  imellem  dem,  og  øjeblikkelig  styrtede  Rytterne  afsted 
i  vild  Flugt  og  bragte  derved  Infanteriet  i  Uorden,  ligesom 
det  rev  hele  Afdelinger  med  sig  paa  Flugten.  Kun  et 
enkelt  Infanteriregiment  holdt  Stand  til  fægtning  paa  nært 
Hold,  de  øvrige  Batailloner  fyrede  paa  stor  Afstand  og 
sigtede  tankeløst  op  i  Vejret.  Saaledes  tabte  Hafiz  Pascha 
paa  den  skammeligste  Maade  Slaget,  skjønt  Uordenen  i 
Ibrahims  Hær  var  saa  stor,  at  han  var  aldeles  ude  af  Stand 
til  nogen  Forfølgelse.  Han  maatte  nøjes  med  at  have 
vundet  Slaget,  sprængt  Fjenden  og  erobret  hele  hans  Ar- 
tilleri. Største  Delen  af  den  slagne  Armé,  som  kun  efter- 
lod hen  ved  1000  døde  og  saarede  paa  Valpladsen,  søgte  til 
Bjærgene.  Hafiz  flygtede  til  Malatia,  og  de  kurdiske  Sol- 
dater, der  vare  glade  over,  at  den  forhadte  Krigstjeneste 
var  til  Ende,  søgte  hjem  til  deres  Landsbyer,  i  det  de  be- 
nyttede Lejligheden  til  undervejs  at  skyde  deres  egne  Offi- 
cerer ned.  Moltke  og  de  to  andre  preussiske  Officerer  rejste 
sammen  til  Marasch,  efter  at  deres  Tjenerskab  havde  svigtet 

dem,  og  deres  Bagage  derefter  var  bleven  plyndret  af  det 
irregulære  tyrkiske  Rytteri.  Fra  Marasch  red  Moltke  med 
sine  Kammerater  til  Malatia  i  Forventning  om,  at  Fjenden 
rykkede  frem;  men  der  var  ingen  Steder  noget  at  se  til 
ham.  Derimod  erfarede  han  der,  at  et  Korps  paa  3000 
Mand,  der  stod  ved  Kaisarieh,  og  et  andet  paa  12000  Mand 
i  Derindeh,  ved  Efterretningen  om  Nederlaget  ved  Nisib 
havde  kastet  Geværerne  og  spredt  sig  til  alle  Sider.  Nogle 
Dage  efter  blev  Hafiz  Pascha  ved  et  kejserligt  Firman  afsat 
som  Overgeneral  og  forvist  til  Sivas,  Moltke  fulgte  ham 
her  til  og  begav  sig  derpaa  over  Samsun  til  Konstantinopel 
med  et  østerrigsk  Dampskib.  Paa  Grund  af  deres  opslidte 
tyrkiske  Dragter,  deres  udtærede  Udseende,  deres  lange 
Skjæg  og  deres  tyrkiske  Følge  blev  der  først  nægtet  dem 
Adgang  til  1ste  Plads  om  Bord,  indtil  de  ved  en  Hen- 
vendelse psa  Fransk  til  Kaptejnen  havde  givet  sig  til 
Ejende.  Her  fik  Moltke  efter  halvandet  Aars  Forlob  atter 
sin  Tndlingsret  Kartofler  og  nød  i  fuldt  Maal  Behage- 
ligheden ved  Stole,  Borde,  Spejl,  Bøger,  Kniv  og  Gaffel, 
lutter  Bekvemmeligheder,  som  han  næsten  havde  glemt 
at  benytte. 


Da  Moltke  først  i  Avgust  kom  tilbage  til  Konstan- 
tinopel, var  her  sket  store  Forandringer.  Sultan  Mahmud 
var  død  den  30te  Juni ;  hans  Folks  Gjenf odeise  havde  været  hans 
Livsopgave,  og  denne  Plans  Mislykken  blev  hans  Død.  Hans 
Efterfølger,  hans  sextenaarige  Søn  Abdul  Meschid,  en  bleg 
og  svagelig  Yngling,  saae  ikke  ud  til  at  kunne  optage  sin 
Faders  store  Plan,  og  allerede  nu  saae  det  ud  til,  at  det 
tyrkiske  Rige  skulde  falde  fra  hinanden.  Faa  Dage  efter 
Mahmuds  Død  sejlede  Kapudan  Pascha  med  den  tyrkiske 
Flaade  afsted  fra  Dardanellerne   med  Ordre   til   at   angribe 

den  ægyptiske  Flaade,  men  i  Steden  derfor  gik  han,  be- 
stukken, efter  hvad  der  sagdes,  med  fransk  Guld,  med  hele 
sit  Mandskab  over  til  Mehemed  Ali.  Denne  var  nu  Herre 
saa  vel  til  Lands  som  til  Søs;  han  troede  at  kunne  opnaa 
alt  muligt  og  krævede,  døv  for  alle  Mæglingsforslag,  Arve- 
lighed for  alle  sine  Besiddelser,  Ægypten,  Syrien  og  Kreta. 
Der  var  Fare  for,  at  Porten  i  sin  Ned  for  anden  Gang  vilde 
kaste  sig  i  Armene  paa  Rusland,  og  for  at  hindre  dette 
erklærede  Englands,  Østerrigs,  Frankrigs  og  Preussens  Ge- 
sandter den  27de  Juli  i  en  Kollektivnote,  som  Rusland,  for 
ikke  at  blive  isoleret,  tiltraadte,  at  de  selv  vilde  tage  Af- 
gjerelsen  af  det  orientalske  Spørgsmaal  i  deres  Haand. 
Hermed  var  Faren  for  Abdul  Meschid  allerede  fjærnet  og 
Mehemed  Ali  trods  sine  Sejre  ikke  sit  Maal  nærmere;  thi 
af  de  fem  Stormagter  begunstigede  kun  Frankrig  Vicekongen 
af  Ægypten;  de  fire  andre  vare  fast  bestemte  paa  at  opret- 
holde Tyrkiets  Integritet  og  paa  til  Gavns  at  tugte  den 
ærgjerrige  Vasal,  hvis  han  ikke  rettede  sig  efter  deres  Be- 
stemmelser. 

Moltkes  gamle  Velynder  Chosref  Pascha  var  atter 
kommen  til  Magten,  og  paa  hans  Anmodning  udarbejdede 
Moltke  en  udførlig  Fremstilling  af  Felttoget,  hvori  han  vel 
klart  paaviste  "de  Fejl,  der  kunde  lægges  Hafiz  Pascha  til 
Last,  men  tillige  godtgjorde,  hvor  mange  andre  der  havde 
Skyld  i  Felttogets  uheldige  Udfald,  og  hans  Forsvar  for 
Hafiz  Pascha  faldt  saa  godt  ud,  at  denne  kort  Tid  efter 
atter  toges  til  Naade  og  forlenedes  med  Paschaliket  Erzerum. 
Af  hans  oven  nævnte  Skildring  af  Krigen  var  det  til  fulde 
fremgaaet,  hvor  store  Anstrængelser  de  preussiske  Officerer 
havde  gjort  for  at  fore  Krigen  til  et  heldigt  .Resultat,  og 
ved  en  Avdiens,  som  Moltke  kort  efter  havde  hos  Abdul 
Meschid  for  at  udbede  sig  sin  Afsked  af  hans  Tjeneste, 
udtalte  Sultanen  ogsaa  sin  allerhøjeste  Tilfredshed  med  de 
preussiske  Officerer,  og  ønskede,    at  de  maatte  have  været 

lige  saa   tilfredse  med  Tyrkerne,    som   disse    havde   været 
med  dem. 

Den  1ste  September  besøgte  Moltke  Mahmuds  Grav, 
og  ved  at  tænke  over  denne  Herskers  Regeringsvirksomhed 
opstod  det  Spørgsmaal  hos  ham,  hvad  der  vel  var  Grunden 
til,  at  Peter  den  store  og  hans  Efterfølgeres  Reformer  vare 
lykkedes  i  Rusland,  medens  lignende  Reformer  mislykkedes 
i  Tyrkiet  for  Mahmud.  Omdannelsen  kunde  i  ingen  af 
Landene  udgaa  fra  Folket,  men  maatte  paatvinges  det  fra 
oven;  Befolkningen  var  i  begge  Lande  det  konservative,  og 
Regeringen  det  revolutionære  Element:  thi  det  stod  kun 
klart  for  dem,  der  vare  ved  Statsroret,  dels  at  en  Om- 
dannelse maatte  finde  Sted,  og  dels  at  den  maatte  gjennem- 
føres  selv  mod  de  paagjældendes  Vilje;  men  Forskjellen  laa 
i,  at  Czaren  kun  havde  at  lede  et  ungt  Riges  overstrøm- 
mende Kraft  ind  paa  de  rette  Baner,  medens  Sultanen  skulde 
give  det  udlevede  osmanniske  Statslegeme  ny  Livskraft. 
Hertil  kom,  at  Czaren  ved  Rejser  i  fremmede  Lande  og  ved 
Omgang  med  fremmede  i  alle  Retninger  var  i  Stand  til  at 
lære  det  bedste  at  kjende,  medens  Mahmud  var  en  Fange  i 
Serailet,  kun  lærte  Koranen  og  lidt  Arabisk  og  Persisk,  og 
i  sin  Omgang  var  henvist  til  Kvinder,  Gildinger  og  Mol- 
laher.  Mahmud  var  derfor  henvist  til  at  støtte  sig  til 
fremmede  eller  til  at  lade  indfødte  studere  i  Evropa.  Han 
oplevede  ikke  at  se  Frugterne  af  de  sidstes  Arbejde,  og  for 
de  fremmedes  Indflydelse  i  Tyrkiet  stod  Koranen  som  en 
uovervindelig  Hindring.  Heller  ikke  i  Rusland  bleve  de 
fremmede  Officerer  og  Ingeniører  modtagne  med  aabne 
Arme;  men  medens  man  i  Rusland  hadede  den  fremmede, 
foragtede  og  oversaa  man  ham  i  Tyrkiet.  Moltke  roser 
sig  af,  at  han  blev  modtagen  med  største  Opmærksomhed 
af  de  tyrkiske  Stordignitarier;  men  han  iagttog  ofte,  at 
jo  lavere  den  Sfære  var,  i  hvilken  han  befandt  sig,  jo 
mindre    Agtelse    vistes   der   en    vantro.     »Obersterne   gave 

os  Forrangen,  Officererne  vare  endnu  taalelig  høtlige;  men 
den  menige  gjorde  ikke  Honnør  for  os,  og  Fruentimmer 
og  Børn  skjældte  os  lejlighedsvis  ud,  naar  vi  vendte 
Ryggen  til  dem«.  Hertil  kom  endnu  et  latterligt  Hovmod, 
som  støttede  sig  til  Arabernes  Erobringstog  og  Tyrker- 
togene til  Wien,  og  som  en  Gang  kulminerede  i  Birad- 
schik,  hvor  en  Mollah  med  den  mest  fortvivlede  Flothed 
sagde:  »Hvad  skulde  der  være  i  Vejen  for,  at  endnu  den 
Dag  i  Dag  10,000  Osmanner  satte  sig  til  Hest,  og  med 
en  fast  Tro  paa  Allah  og  med  skarpe  Sabler  rede  lige  til 
Moskva«?  En  kjættersk,  tyrkisk  Officer,  som  imidlertid 
havde  faaet  sin  Uddannelse  i  Evropa,  svarede  hertil,  dog 
fornuftig  nok  paa  Fransk:  »Ja,  hvorfor  ikke,  naar  deres 
Rejsepas  blot  ere  viserede  af  det  russiske  Gesandtskab«. 
De  Reformer,  der  bleve  satte  i  Værk,  ramte  derfor  kun 
Formen,  ikke  Indholdet,  og  lode  Folkets  Saft  og  Kraft 
urørt;  Folket  befandt  sig  kun  alt  for  vel  i  den  snæver- 
hjærtede,  pralende  islamske  Tro,  og  at  røre  ved  den  var 
endogsaa  for  en  Mahmud  et  farligt  Spil.  Moltke  slutter 
denne  Sammenligning  med  følgende  Ord:  »En  upartisk 
Bedømmelse  vil  anvise  Peter  den  store  en  langt  højere  Plads  i 
Historien  end  Mahmud  den  anden;  men  den  maa  samtidig 
indrømme,  at  den  Sultanen  stillede  Opgave,  hvis  den  over- 
hovedet stod  til  at  løse,  var  uendelig  mange  Gange  sværere 
end  Czarens«. 

Den  9de  September  1839  forlod  Moltke  og  hans  Led- 
sagere Konstantinopel  og  begave  sig  over  Orsova,  hvor 
han  maatte  underkaste  sig  en  ti  Dages  Kvarantæne,  til- 
bage til  Berlin,  hvor  han  tiltraadte  sin  tidligere  Tjeneste 
som  Hauptmann  i  Generalstaben.  Det  kan  ikke  nægtes, 
at  dette  4  Aars  Ophold  i  Orienten  var  af  stor  Betydning 
for  Moltkes  hele  Udvikling,  han  havde  saa  at  sige  haft 
Lejlighed  til  praktisk  at  gjennemgaa  hele  Strategien, 
og  den    tyrkiske  Sendrægtighed  havde    ofte    tvunget    ham 

til  ved  et  Øjebliks  Improvisation  at  raade  Bod  paa  For- 
sømmelser, der  let  kunde  have  haft  uberegnelige  Folger, 
Moltke  dvæler  altid  med  Glæde  ved  sine  orientalske  Er- 
indringer og  fortæller  med  Stolthed,  at  hans  nærmeste  For- 
gænger, der  har  iagttaget  Evfrats  Fart  gjennem  de  kurdiske- 
Bjærgpasser,  var  Xenophon. 

J.  R. 

(Scener  fra  den  nordamerikanske  Slavekrig). 
(Slutning). 


III.    Felttoget  i  Maryland. 

II.    Fægtningen  ved  Middletown.  —  Ved  Crampton-Pas.  —  Har- 
pers Ferry  falder.   —  Marchen  til  Sharpsburg.  —   Slaget  ved 
Antietam.  —  Dagen  efter  Slaget. 

lidlig  den  næste  Morgen  kaldte  Kanontordenen  os  i 
Sadlen,  og  vi  begave  os  saa  hurtig  som  mulig  til  den 
forreste  Linje,  hvor  Hampton  med  sin  Brigade  tappert  for- 
svarede Middletown-Pass  og  hidtil  lykkelig  havde  afvist 
ethvert  Angreb.  Stillingen  egnede  sig  fortrinlig  til  Forsvar, 
ingen  anden  Vej  førte  over  denne  Udløber  af  Bjærgkjæden, 
og  vore  to  Batterier  beskøde  med  synligt  Held  Fjendens 
talrige  Stykker  paa  Sletten  neden  for  os,  hvor  de  ikke 
kunde  vinde  den  fornødne  Elevation  og  derfor  bleve  temmelig 
uskadelige.  Det  var  ikke  desto  mindre  tydeligt  nok,  at  vor 
lille  Skare  med  Tiden  vilde  være  nødsagen  til  at  vige  for 
Tankeernes  knusende  Overlegenhed,  som,  netop  da  vi  indtraf 
paa  Pladsen,  under  5 — 6  Batteriers  Beskyttelse  forberedte 
et  nyt  Angreb.  I  dette  kritiske  Øjeblik  befalede  General 
Stuart  mig  at  bringe  en  af  vore  lette  Bjærghaubitser  i  en 
gunstig  Stilling  paa  vor  venstre  Fløj  og  her  fra  rette  Ilden 
mod  Fjendens  tætte  Masser.  Jeg  blev  gjentagne  Gange 
nødt  til  at  bane  mig  Vej  gjennem  tæt  Kratskov  og  naaede 

saaledes  forst  efter  store  Anstrengelser  frem  paa  en  lille  Høj- 
slette af  omtrent  40  Fods  Gjennemsnit;  men  faa  Øjeblikke 
senere  meldte  de  hurtig  følgende  Skud  fra  vort  lille  Stykke, 
at  jeg  var  i  fuldt  Arbejde. 

Fra  denne  Højslette,  der  dannede  det  højeste  Punkt  i 
Aasen.  som  hævede  sig  fra  1500—2000  Fod  over  Dalen, 
var  Udsigten  i  den  gunstige  Morgenbelysning  overraskende 
smuk  og  i  dette  Øjeblik  yderst  livlig.  Frederick  laa  lige 
for  os  i  den  bølgende  Morgentaage,  og  Dalen,  der  strakte 
sig  lige  hen  til  Foden  af  vort  Højdedrag,  var  bogstavelig 
talt  blaa  af  Tankeer.  Deres  dybe  Infanterikolonner  med  de 
blinkende  Bajonetter,  deres  talrige  Rytterskarer  med  de 
lystig  flagrende  Vimpler  og  Standarter,  deres  mægtige 
Batterier,  hvis  blanke  Bronceleb  glimtede  i  Solens  Skin, 
deres  lange  Vogntog,  som  hidførte  samtlige  Fornødenheder 
for  Mac  Clellans  Hær,  alt  dette  viste  sig  med  ét  Slag  for 
mit  Øje. 

Tæt  under  mine  Fødder  vare  Fjendens  Masser  ivrige 
som  en  Bisværm.  To  Linjer  Skarpskytter  gik  frem  i  for- 
trinlig Orden,  Bytteriet  galoperede  frem  og  tilbage  for  at 
undgaa  Virkningen  af  vore  fordærvelige  Granater,  medens  de 
talrige  Batterier  stadig  indtoge  nye  Opstillinger.  Ilden  fra 
min  Haubits,  der  fra  et  Sted,  man  hidtil  havde  holdt  for 
utilgængeligt,  nu  paa  kort  Hold  og  med  knusende  Virkning 
slog  ned  i  Fjendens  tætte  Masser,  forøgede  Bevægelsen,  og 
flere  Batterier  forenede  deres  Ild  mod  os,  men  skøde  saa 
langt  over  deres  Maal,  at  mine  Kanonerer  ved  hvert  Lag 
spottende  kastede  deres  Huer  i  Vejret. 

Jeg  havde  imidlertid  sendt  Meldiug  om  Sagernes  Stil- 
ling til  Stuart  og  formente,  at  Tiden  for  et  Tilbagetog  nu 
var  kommen.  Generalen  indtraf  snart  paa  Pletten,  og  Hau- 
bitsen  blev  trukken  tilbage;  men  da  han  ikke  mere  saae  de 
lange  Tirailleurlinjer,  som  allerede  vare  forsvundne  i  den 
tætte  Kratskov  under  os,  delte  han  ikke  min  Opfattelse  af 
det  farlige  i  vor  Stilling.    Dog  da  Geværilden  paa  vor  højre 

Flanke  stadig  led  højere  og  højere  og  til  sidst  syntes  at 
komme  fra  en  Kant,  der  næsten  laa  lige  i  Ryggen  paa  os, 
og  da  mine  Forestillinger  sluttelig  gjorde  Generalen  utaal- 
modig,  udbrød  han:  »Major,  jeg  er  overbevist  om,  at  disse 
Skud  komme  fra  vore  egne  Folk,  der  skyde  paa  for  langt 
Hold ;  rid  strax  over  og  befal  dem  at  spare  paa  Krudtet,  til 
man  kan  se  Fjenden  i  det  hvide  af  Øjnene«.  Jeg  vidste 
nu  helt  vel,  at  det  vilde  sige  det  samme  som  at  røre  op  i 
en  Vesperede,  men  jeg  havde  naturligvis  kun  at  lystre,  red 
saa  hurtig,  som  Jordbunden  tillod  det,  mod  Kamppladsen 
og  gjentog  med  høj  Stemme  Befalingen,  da  jeg  hørte  flere 
Skytter  bane  sig  Vej  gjennem  det  tætte  Krat  ved  Siden  af 
mig.  Faa  Øjeblikke  senere  delte  Buskene  sig,  og  en  Yankee 
saa  blaa,  som  man  kunde  ønske  sig  det,  stod  for  mig; 
samtidig  rev  en  Kugle  Barken  af  et  Træ  et  Par  Tommer 
over  mit  Hoved,  endnu  flere  Skytter  dukkede  frem  af 
Skovens  grønne  Tykning,  og  jeg  havde  lige  Tid  til  at  kaste 
min  Hest  omkring  og  ile  til  Generalen,  der  nu  endelig 
fæstede  Lid  til  min  Beretning  og  ilede  tilbage,  saa  hurtig 
vore  Heste  kunde  strække  ud  paa  den  ugunstige  Jordbund. 
Yankeerne,  som  vel  vidste,  at  Jagten  gjaldt  et  ædelt 
Vildt,  gik  i  Løb  og  under  høje  Tilraab  frem  mod  en  aaben 
Plet,  hvor  over  vi  maatte  lægge  vor  Vej,  medens  Kuglerne 
haglede  ned  omkring  os,  heldigvis  dog  uden  at  skade  hverken 
Rytter  eller  Hest.  Befalingen  til  et  almindeligt  Tilbagetog 
blev  nu  udstedt  og  udført  i  skarpt  Trav.  Jeg  ventede  hvert 
Øjeblik  at  høre  Kanonernes  Brummen  i  Ryggen  paa  os, 
hvad  der  kunde  have  tilføjet  os  svære  Tab  ned  fra  Højderne; 
men  General  Hampton  havde  med  beundringsværdig  Forud- 
seenhed barrikaderet  Vejene,  der  forte  op  til  hine  Højder, 
saa  vi  vare  uden  for  Skudvidde,  da  Fjenden  endelig  havde 
vundet  vor  Stilling.  Klokken  var  nu  2  paa  Eftermiddagen, 
og  nogle  Tusende  Ryttere  med  ti  Stykker  Skyts  havde 
saaledes  i  ti  Timer  opholdt  hele  den  fødererede  Hærs  Frem- 

rykning  og  uden  eget  synderligt  Tab  tilføjet  Fjenden  et 
ret  betydeligt. 

Ikke  langt  fra  Middletown  toge  vi  en  ny  Stilling.  Et 
Regiment  med  to  Kanoner  besatte  Udkanten  af  Byen,  medens 
de  øvrige  Regimenter  og  Kanoner  opstilledes  i  den  mod- 
satte Udkant  bag  det  lille  Vandlob  Kittocbtan;  en  Træbro, 
som  forte  over  samme,  blev  omvunden  med  brændbare 
Stoffer  og  alt  holdt  færdigt  til  dens  Ødelæggelse.  Stuart  og 
jeg  rede  Fjenden  paa  en  kort  Strækning  i  Møde  og  saae 
hans  tætte  blaa  Masser  stige  ned  ad  Bjærgene  og  brede  sig 
paa  Sletten.  Snart  var  Fægtningen  atter  i  Gang,  Skytsets 
Torden  rullede,  og  da  de  fjendtlige  Batterier  nu  havde  For- 
delen af  Stillingen,  lede  vi  svære  Tab,  medens  samtidig 
Yankeernes  Fløje  gik  hurtig  frem,  saa  vore  brave  Nord- 
Carolinamænd  kom  i  en  højst  fordærvelig  Krydsild,  inden 
Stuart  gav  Befaling  til  Tilbagetoget,  som  just  ikke  blev 
udført  i  den  bedste  Orden,  da  Granaterne  lyste  svært  op  i 
Rækkerne.  Efter  min  Formening  gjorde  vor  beundrings- 
værdige General  sig  her  skyldig  i  en  Fejl,  den  eneste,  der 
klæbede  ved  ham  som  Rytteranfører,  og  som  gjentague 
Gange  tilføjede  os  svære  Tab  i  Krigens  Lob;  hans  egen 
Tapperhed  tillod  ham  ikke  at  rømme  Valpladsen,  selv  om 
ogsaa  den  militære  Indsigt  fordrede  det.  I  det  foreliggende 
Tilfælde  var  der  f.  Ex.  aldeles  ingen  Grund  til  at  ofre  en 
mindre  Deling  for  det  heles  Frelse;  vi  kunde  med  al  Ære 
og  uden  noget  som  helst  Tab  være  gaaede  tilbage,  fer 
Fjenden  havde  været  i  Stand  til  at  skade  os  paa  en  saa 
følelig  Maade. 

Jeg  var  en  af  de  sidste  Ryttere,  som  travede  gjennem 
Staden,  og  fik  saaledes  et  pinligt  Indtryk  af  den  Forvirring 
og  de  Tab,  som  ledsagede  vort  Tilbagetog.  Yankeernes 
Artilleri  spredte  en  ødelæggende  Granathagl  langs  Middle- 
towns  Gader,  fra  hver  Sidegade  pebe  Skarpskytternes  Kugler, 
det  forfølgende  Rytteris  Hovslag  rystede  Jorden  bag  os,  og 
fra  mangt  et  Hus  skøde  Beboerne  efter  os  med  Hagl  eller 

Skraa.  Hist  og  her  spærredes  Vejen  af  en  falden  Rytter 
eller  en  død  Hest,  og  Rædselen  naaede  sit  Højdepunkt,  da 
vi  naaede  Broen  og  fandt  den  i  lys  Lue.  Mange  af  vore 
Ryttere  satte  ud  i  den  rivende  Strøm  og  naaede  svømmende 
den  modsatte  Bred,  medens  jeg  og  andre  Kammerater  sporede 
vore  Heste  gjennem  den  brændende  Bros  Røg  og  Flammer 
og  kom  heldig  over,  medens  den  snart  derpaa  styrtede 
bragende  sammen. 

En  tilintetgjorende  Ild  fra  vore  ypperlig  opstillede 
Skarpskytter  og  Kanoner  bragte  Fjendens  Fremrykning  til 
at  gaa  i  Staa,  og  efter  en  god  Times  livlig  Kanonade  fort- 
satte vi  rolig  vort  Tilbagetog  mod  de  sydlige  Bjærge  i 
Retning  ad  Boonsboro.  Det  fødererede  Rytteri  iværksatte 
imidlertid  sin  Overgang  over  Kittochtan  med  anerkj endelses- 
værdig  Hurtighed  og  var  snart  igjen  i  vort  Spor;  men  et 
Par  af  vore  Kanoner  holdt  dog  Fjenden  i  en  ærbødig  Af- 
stand. Henimod  Aften  naaede  vi  den  Del  af  de  sydlige 
Bjærge,  der  gaa  under  Navnet  »Bradlocks  Pas«;  men  da  vi 
vilde  tage  en  ny  Stilling  her,  rykkede  vore  Fodfolk  frem  til 
Undsætning  og  vare  snart  indviklede  i  en  heftig  Fægtning. 
Den  første  Brigade,  som  kom  op,  førtes  af  min  dyrebare 
Ven  General  Samuel  Garland;  jeg  hilste  paa  ham,  da  han 
sejrsstolt  og  i  bedste  Lune  red  frem  foran  Fronten;  ti  Mi- 
nutter senere  var  han  et  Lig,  en  fjendtlig  Kugle  i  Hovedet 
bragte  ham  øjeblikkelig  Døden. 

Hampton  blev  nu  med  sin  Brigade  sendt  bort  mod 
Harpers  Ferry,  medens  General  Stuart  og  hans  Stab  travede 
ad  Boonsboro  til,  som  vi  naaede  ved  Nattens  Frembrud,  og 
hvor  vi  opsloge  vort  Hovedkvarter,  glade  over  at  kunne 
unde  vore  trætte  Lemmer  og  udmattede  Heste  nogen  Hvile 
oven  paa  Dagens  anstrængende  Arbejde. 

Den  følgende  Morgen  tidlig  brøde  ogsaa  vi  op  til 
Harpers  Ferry,  en  fast  Plads  af  ikke  ringe  Betydning,  der 
er  højst  malerisk  beliggende  ved  den  virginske  Bred  af 
Potomac  paa  det  Sted,    hvor  denne  skjønne  Strøm   optager 

Shenandoahs  klare  Bolger  og  forstærket  med  dens  Vande 
gjennembryder  de  blaa  Bjærge.  Her  havde  de  forenede 
Staters  Regering  nogle  Aar  for  Krigens  Udbrud  oprettet  et 
meget  stort  Arsenal  og  et  Geværfabrik,  den  store  Baltimore- 
Ohiobane  skærer  her  Floden,  og  en  anden  Jærnbane  til 
Winchester  ender  ved. den  vidtløftige  Station,  hvor  de"  store 
Forbindelseslinjer  mellem  Ohio  og  Chesapeake  krydses. 
Omkring  Arsenalværkstederne  og  Baneskurene  havde  der 
rejst  sig  en  lille  Stad,  som  dels  var  bygget  paa  den  flade, 
stenrige  Flodbred,  dels  hævede  sig  paa  en  Høj  mellem  begge 
Floder;  denne  Hoj  beherskes  igjen  af  de  stejle  Klipper  paa 
Marylands-Siden,  som  ere  bekjendte  under  Navnet  »Marylands- 
Højene«  og  vare  stærkt  befæstede,  fordi  enhver,  som  be- 
mægtigede sig  denne  Stilling,  uden  Vanskelighed  beherskede 
Harpers  Ferry  og  hele  Omegnen. 

Da  Jackson  med  sit  Korps  forlod  Frederick,  var  han 
igjen  gaaet  over  Potomac  og  indesluttede  fra  de  tre  Sider 
den  faste  Plads,  som  havde  en  Garnison  paa  næsten  13,000 
Mand,  medens  Division  M'Laws  af  Longstreets  Korps  skulde 
indeslutte  og  angribe  Harpers  Ferry  fra  Marylands-Siden  og 
bredte  sig  i  det  frugtbare  Landstrøg,  som  begrænses  af 
»Marylands-Hojene«  og  de  »sydlige  Bjærge« ,  en  Udløber 
fra  de  blaa  Bjærge;  de  to  Bjærgstrøg  løbe  med  en  halv 
Mils  Afstand  næsten  parallelt  med  hinanden  til  Byen 
Boonsboro  og  indeslutte  den  saa  kaldte  »muntre  Dal«, 
Pleasant  Valley.  General  Lee  med  Resten  af  Longstreets 
Korps  var  bleven  staaende  i  Boonsboro  og  skulde  mode 
M'Clellans  Hovedstyrke,  der  ilede  til  for  at  undsætte  Harpers 
Ferry.  Vi  havde  besat  samtlige  Passer  over  »de  sydlige 
Bjærge«,  som  vare  lette  at  forsvare,  og  General  Stuart  fik 
Befaling  til  med  tvende  af  sine  Brigader  at  støde  tilM'Laws 
og  nøje  vogte  paa  Fjendens  Bevægelser. 

Ud  paa  Eftermiddagen  naaede  vi  den  »muntre  Dal«  og 
brede  snart  efter  op  til  en  kort  Rekognoscering.  Forsigtig- 
heden paabod    os   at   tilbagelægge  Vejen  til  Fods,   saaledes 

snege  vi  os  gjennem  det  høje  Græs  og  klavrede  op  paa  et 
Bjærg,  der  var  besat  af  vore  yderste  Forposter,  og  fra  hvis 
Top  man  havde  et  frit  Blik  over  samtlige  Fæstningsværker 
og  kunde  iagttage  hele  det  travle  Liv  inden  for  Fæstnings- 
værkerne, ja  kunde  skjelne  hver  enkelt  Mand  og  tælle  hvert 
Stykke  Skyts.  Den  Udsigt,  man  nød  fra  dette  høje  Punkt, 
vilde  selv  i  fredelige  Timer  have  lønnet  Umagen  ved  Bjærgets 
Bestigelse,  og  det  Indblik,  vi  nu  fik  i  Modstanderens  For- 
beredelser og  travle  Virksomhed,  forhøjede  Interessen  og 
gjorde  i  Forbindelse  med  de  storartede  Naturomgivelser  hele 
Skuet  højst  tiltrækkende. 

Med  Aftenens  Frembrud  vilde  vi  lige  til  at  bryde  op 
for  at  søge  et  passende  Nattekvarter,  da  Kanontordenen,  der 
hele  Dagen  igjennem  havde  lydt  over  til  os  fra  Stillingerne 
paa  M'Laws's  højre  Fløj,  blev  stærkere  og  stærkere.  En 
Ordonnans  sprængte  hid  med  højeste  Hast  og  meldte,  at 
Fjenden  ved  Crampton-Pas  havde  gjennembrudt  vore  Linjer, 
allerede  kastet  et  Par  Tusende  Mand  ned  i  Dalen  og  ganske 
afskaaret  os  fra  Longstreets  Korps.  Vi  brøde  strax  op  til 
det  uheldsvangre  Sted  og  bleve  snart  Vidne  til  en  yderst 
pinlig  Scene  af  panisk  Skræk  og  højeste  Forvirring.  Hun- 
dreder af  Soldater,  hvoraf  mange  saarede,  vendte  i  opløste 
Hobe  tilbage  fra  Kampen ,  medens  Kanoner ,  Munitions-  og 
Bagagevogne  samt  Ambulancer  i  broget  Forvirring  ilte 
tilbage  og  spærrede  Vejen.  Vi  opstillede  strax  en  stærk 
Post  med  stræng  Befaling  til  at  standse  enhver,  som  ikke 
var  ukampdygtig,  fortsatte  derpaa  vor  Vej  og  toge  alt  det 
Artilleri  med,  vi  kunde  faa  fat  paa.  En  Times  skarpt  Ridt 
bragte  os  til  det  Sted,  hvor  vi  fandt  General  C,  en  Gjæst- 
giver  og  Expolitiker,  i  Færd  med  at  samle  Resterne  af  sin 
Brigade.  Den  stakkels  General  var  i  en  yderst  sørgelig 
Forfatning  og  højlig  opbragt  over  sine  Folks  Adfærd.  Saa 
snart  han  i  Mørket  gjenkjendte  os,  raabte  han  fuld  af 
Angest  og  Fortvivlelse:  »Stig  af  mine  Herrer,  stig  dog  af, 
hvis  De  har  Livet  kjært;  Fjenden  staar  ikke  hundrede  Alen 

her  fra,  og  jeg  venter  hvert  Øjeblik  et  Angreb.  Ak,  kjære 
Stuart,  hvorfor  skulde  dog  jeg  opleve  en  saadan  Ulykke? 
Hvad  skal  der  blive  af  os?  Hvad  kan  redde  os?«  —  Ge- 
neralen søgte  at  trøste  sin  forsagte  Ven,  hjalp  ham  med  at 
samle  hans  Folk,  bragte  hurtig  alt  disponibelt  Artilleri  i 
gode  Stillinger  og  vendte  sig  derpaa  til  mig:  »Major,  jeg 
kan  ikke  tro,  at  Fjenden  er  saa  nær;  men  vi  maa  have 
Vished  i  den  Sag;  tag  derfor  to  Kurerer  med  Dem  og  søg 
ham  op«.  Generalen  holdt  meget  af  at  anvende  mig  til 
slige  kildne  Foretagender,  og  hvor  megen  Pris  jeg  end  ellers 
satte  paa  denne  Ære,  kan  jeg  just  ikke  sige,  at  jeg  ved 
denne  Lejlighed  var  ham  saa  særdeles  forbunden;  thi  jeg 
red  frem  i  Mørket  med  den  trøstelige  Bevidsthed  at  falde 
for  vor  egne  Folks  Kugler,  saafremt  Yankeerne  skaanede 
mig.  Forsigtig  red  jeg  først  halvtredsindstyve,  derpaa  hun- 
drede, saa  to  Hundrede  Skridt  frem,  alt  blev  stille,  der  var 
intet  Spor  af  Fjenden.  Eudelig,  efter  mere  end  en  Times 
Eidt,  opdagede  jeg  lange  Rækker  Lejrbaal;  her  havde  de 
Herrer  Yankeer  gjort  Holdt  og  vare  i  Færd  med  at  lave 
deres  Aftensmad.  I  en  Afstand  paa  omtrent  tresindstyve 
Skridt  kunde  jeg  tydelig  skjelne  Lejrilden  og  en  paa  Vejen 
opstillet  Rytterpiket;  men  hverken  Hest  eller  Rytter  syntes 
at  ane  vor  Nærhed.  Uden  at  forurolige  de  fjendtlige  Linjer 
rede  vi  sagte  tilbage  til  vore  Linjer,  hvor  Generalen  med 
stor  Uro  og  Spænding  afventede  vor  Tilbagekomst.  Imid- 
lertid var  General  M'Laws  indtruffen  med  Forstærkninger, 
Ordenen  var  gjenoprettet,  og  flere  Batterier  anbragte  i  for- 
trinlige Stillinger,  beredte  til  Kamp;  men  da  det  var  tyde- 
ligt nok,  at  Fjenden  ikke  vilde  optage  Bevægelsen  for  næste 
Morgen,  galoperede  Stuart  og  jeg  tilbage  til  vort  Rytteri, 
hos  hvem  vi  bivuakerede  Natten  over. 

Den  15de  September  brød  frem,  Dagen  var  lummer, 
og  vore  Hjærter  ængstedes  ved  Uvisheden  om,  hvad  de 
nærmeste  Timer  vilde  bringe.  Vor  Stilling  var  utvivlsom 
meget  mislig   her  i  den  »muntre  Dal«,    hvor   vi  vare  helt 

indesluttede  med  en  langt  overlegen  Hær  i  Fronten,  og 
Harpers  Ferrys  Garnison  i  Ryggen;  hvis  Jacksons  Angreb 
paa  Fæstningen  slog  fejl,  hvad  der  vilde  være  afgjort  inden 
Solnedgang,  vilde  de  13,000  Mand  utvivlsomt  kaste  sig  over 
os ;  vi  havde  saaledes  intet  andet  at  gjere  Hegning  paa  end 
afgjort  Sejr  eller  fuldstændig  Undergang,  og  vi  havde  alle 
en  fuld  Bevidsthed  derom.  Vore  Folk,  som  ellers  vare  saa 
muntre  og  fulde  af  Haab  fer  et  Slag,  vare  nu  besjælede 
af  en  mørk,  fortvivlet  Bestemthed;  Marchens  trykkende  Stilhed 
afbrødes  kun  ved  Kolonnernes  afmaalte  Skridt,  Skytsets 
Eumlen  og  Drønene  fra  det  svære  Skyts  foran  Harpers 
Ferry;  som  en  rullende  Torden  gave  Skuddene  Gjenlyd  vidt 
og  bredt  i  Bjærgene. 

General  Stuart,  der  med  Eytteriet  begav  sig  til  yderste 
venstre  Fløj,  befalede  mig  at  blive  tilbage  med  samt  tolv 
Kurerer  paa  en  Høj  i  vor  Stillings  Centrum  og  hvert  femte 
Minut  sende  ham  de  nøjagtigst  mulige  Meldinger  om  Fjen- 
dens Bevægelser.  Klokken  henimod  10  satte  den  fødererede 
Hær  sig  i  Bevægelse,  Skyttelinjerne  kom  til  Syne.  Af- 
gjørelsens  øjeblik  var  kommet,  og  hver  Haand  sluttede 
fastere  om  sit  Værge.  Allerede  vexledes  enkelte  Skud,  da 
høje  Jubelraab,  der  overdøvede  Skytsets  Drøn,  lede  fra  vore 
bageste  Linjer,  forplantede  sig  fra  Række  til  Række  og 
fyldte  vore  Hjærter  med  Jubel,  men  bragte  Fjenden  til  at 
studse  og  øjeblikkelig  standsede  hans  dristige  Fremtrængen. 
»Harpers  Ferry  har  overgivet  sig  til  Jackson«.  Nogle  Øje- 
blikke senere  jog  en  Officer  paa  en  skummende  Hest  frem 
og  overbragte  den  officielle  Efterretning,  der  allerede  som 
et  Rygte  var  ilet  forud  fra  Mund  til  Mund.  Jeg  afsendte 
strax  en  Kurer  til  Stuart  med  dette  Glædesbudskab  og  be- 
høvede ikke  at  paabyde  ham  Hast;  den  trofaste  Kammerat 
vendte  snart  igjen  tilbage,  opfyldt  af  indre  Tilfredshed,  og 
sagde  til  mig:  »Major,  det  var  det  smukkeste  og  hurtigste 
Ridt,  jeg  i  mit  Liv  har  tilbagelagt«. 

Fjenden  var  som  forstenet  ved  vore  Folks  Jubelraab, 
og  da  vi,  snart  efter  forstærkede  ved  Delinger  fra  Jacksons 
Korps,  gik  over  til  et  Modangreb,  trak  han  sig  skyndsomt 
tilbage  ad  de  samme  Veje,  han  var  kommen.  Stuart  kom 
snart  ridende,  helt  ude  af  sig  selv  af  Henrykkelse,  saa  han 
omfavnede  mig  og  udbrod:  »Min  kjære  Von,  er  det  ikke 
herligt?  Vi  maa  strax  over  til  gamle  Stonewall  og  lyk- 
ønske ham  til  hans  glimrende  Held«.  Efter  et  hurtigt  Ridt 
naaede  vi  den  storartede  Skueplads  for  vor  storartede  Sejr, 
netop  tids  nok  til  at  blive  Vidner  til  Fæstningens  formelige 
Overgivelse,  et  Skue,  som  sikkert  nok  er  det  mest  storartede, 
jeg  i  mit  Liv  har  været  Vidne  til. 

Efter  alt,  hvad  jeg  har  fortalt  om  Harpers  Ferry,  har 
Læseren  vel  allerede  fattet,  at  Fæstningens  Omgivelser  med 
Hensyn  til  Landskabets  Skjonhed  næppe  overgaaes  af  mange 
Egne  paa  Jorden.  Fra  Dalene  langs  de  to  Floder,  som  her 
forene  deres  glimtende  Bølger,  rage  klippefulde  Bredder  i 
Vejret  til  liere  Tusende  Fods  Højde.  Inden  for  Fæstnings- 
linjerne  ligger. en  vidt  strakt  Højslette,  hvorfra  man  kan 
overskue  disse  mægtige  Kjæder  i  deres  hele  storartede 
Ophøjethed.  Paa  denne  Plet  var  hele  Garnisonen  opstillet 
og  dannede  med  sin  gode  Udrustning,  nye  Uniformer  og 
smukke  Faner  en  slaaende  Modsætning  til  Jacksons  af- 
magrede Soldater,  der  vare  opmarcherede  lige  over  for, 
og  hvis  forslidte  Klædninger  og  vejrbidte  Ansigter  tydelig 
vidnede  om  de  Besværligheder  og  Savn,  de  havde  døjet. 
Trommerne  hvirvlede,  begge  Hærafdelinger  præsenterede 
Gevær,  og  derpaa  nedlagde  de  13,000  Mand  deres  Vaaben 
og  Faner,  som  strax  bleve  beslaglagte  af  vore  Folk.  Byttet 
i  Harpers  Ferry  var  meget  betydeligt;  foruden  Fangerne 
faldt  70  Kanoner,  henved  30,000  Geværer  og  uendelige 
Masser  Munition,  Levnedsmidler,  Telte,  Vogne,  Ambulancer, 
Maskiner  fra  Værkstederne,  Heste  og  Muldyr  i  vore  Hænder. 

Tiden  forløb  hurtig  med  at  mønstre  Fæstningsværkerne, 
og  først  sent  ud  paa  Eftermiddagen    ilede  jeg   efter   min 

General,  som  med  sine  Brigader  allerede  var  brudt  op  til 
Sharpsburg.  Jeg  valgte  en  kortere,  men  besværligere  Vej 
langs  Potomacflodens  sydlige  Bred  og  naaede  ved  Nattens 
Frembrud  Vadestedet  ved  Shepherdstown.  Det  Skue,  som 
her  frembød  sig  for  mine  Øjne,  var  saa  vildt  romantisk,  at 
Ord  ikke  kunne  gjengive  det.  Langs  begge  Bredder  af  den 
skjenne  Flod,  som  her  er  en  halv  Fjerdingvej  bred,  havde 
Jacksons  Tropper  slaaet  Lejr.  Tusender  af  Lejrbaal  gave 
Gjenskin  i  de  glimtende  Bølger,  belyste  paa  en  fantastisk 
Maade  de  travle  Soldater  og  kastede  deres  sælsomme,  grelle 
Lys  ind  mellem  Urskovens  kæmpemæssige  Stammer,  som 
kransede  Bredderne  og  strakte  deres  Grene  med  Vinrankernes 
yppige  Guirlander  ud  over  Vandet.  I  Ruinerne  af  en  Mølle, 
som  Fjenden  havde  nedbrændt,  havde  et  helt  Mississippi- 
Regiment  slaaet  Lejr,  og  Synet  af  disse  vilde,  langskjæggede 
Karle,  med  Hestedæknerne  over  Skuldrene  og  deres  store 
bredskyggede  Hatte,  vakte  uvilkaarlig  Minder  om  svundne 
Tiders  vilde  Røver-  og  Zigeunerliv.  Uden  videre  Æventyr 
naaede  jeg  over  Floden  frem  til  Flækken  Sharpsburg,  hvor 
jeg  opsøgte  Stuarts  Hovedkvarter  og  snart  strakte  mine 
mødige  Lemmer  i  Husets  Forstue  med  en  Tornister  som 
Hovedgærde. 

Ved  Sharpsburg,  en  net  lille  Flække  paa  et  Par  Tusende 
Mennesker,  samlede  Lee  lidt  efter  lidt  sin  hele  Hær,  der  nu 
kun  ved  Antietam  Creek  skiltes  fra  sin  langt  overlegne 
Modstander ;  gik  M'Clellan  over  den  ubetydelige  Bæk,  var  et 
Slag  uundgaaeligt.  Den  følgende  Dag  gik  dog  blot  hen 
med  en  heftig  Kanonade,  som  imod  Aften  tabte  sig  i  en 
dump  Stilhed.  Vi  fandt  dog  kun  ringe  Ro,  hele  Natten 
igjennem  knaldede  enkelte  Skud  i  vor  Nærhed,  en  fin, 
gjennem trængende  Regn  forhøjede  Situationens  Ubehagelig- 
heder, og  saa  gjennemfrosne  vi  vare,  havde  vi  ikke  engang 
nogen  Frokost  til  at  styrke  os  med  for  den  tilstundende 
Kamp.  Ved  Daggry  red  jeg  med  General  Stuart  langs  vor 
hele  Slaglinje,  som  strakte  sig  næsten  en  hel  Mil  over  flere 

Smaaboje,  der  ere  meget  hyppige  i  dette  bolgeformige  Land- 
skab, gjennem  Smaakrat  og  vidt  strakte  Kornmarker.  Lees 
Hær  er  hele  Krigen  igjennem  bleven  meget  overvurderet 
med  Hensyn  til  sin  Størrelse,  ved  Sharpsburg  endnu  mere 
end  i  noget  andet  Slag,  han  har  leveret  sine  Modstandere. 
Af  vor  store  Førers  egen  Mund  har  jeg  hørt,  at  han  ikke 
havde  fulde  40,000  Mand  i  Ilden;  men  da  M'Laws  Division, 
7000  Mand  stærk,  og  flere  andre  Delinger  forst  grebe  ind  i 
Slaget  paa  et  senere  Tidspunkt,  havde  han  begyndt  samme 
med  ikkun  30,000  Mand  mod  den  federerede  Hær,  der  efter 
M'Clellans  egen  Opgivelse  ikke  talte  mindre  end  90,000 
Mand.  De  uafbrudte  Fægtninger  under  hele  Felttoget,  de 
lange  trættende  Marcher,  de  frygtelige  Savn,  vor  Hær  maatte 
underkaste  sig,  havde  betydelig  svækket  dens  Styrke,  og 
alle  disse  Omstændigheder  medførte,  at  en  stor  Mængde 
Efternølere  vare  blevne  tilbage  paa  Potomacsiden.  Da  vi 
saaledes  rede  langs  vore  udtyndede  Linjer,  og  jeg  saae  vore 
medtagne,  pjaltede  Soldater,  af  hvilke  mange  vare  uden 
Fodtøj ,  kunde  jeg  ikke  afholde  mig  fra  den  Bemærkning, 
at  vor  Hær  næppe  var  synderlig  kampdygtig  til  det  fore- 
staaende  Sammenstød,  og  at  jeg  med  bange  Bekymringer 
imødesaa  Udfaldet;  men  Stuart  var  ved  godt  Mod:  »Jeg  er 
fast  overbevist  om,  at  vi  med  Guds  Hjælp  og  ærlig  Vilje 
nok  ville  banke  Tankeerne  dygtig  igjennem«. 

Vor  højre  Fløj  førtes  af  Longstreet,  Lee  selv  kom- 
manderede i  Centrum  og  Jackson  paa  venstre  Fløj,  som 
lænede  sig  til  Potomac;  her  vare  ligeledes  tvende  af  vore 
Regimenter  opstillede  som  Reserve.  Kampen  begyndte  ved 
Daggry  og  var  paa  Jacksons  Fløj  i  fuld  Gang  allerede  Kl.  7. 
Jordbundsforholdene  gave  ikke  Rytteriet  synderlig  Lejlighed  til 
at  gribe  ind  i  Fægtningen ;  men  den  utrættelige  Stuart,  som 
altid  var  paa  Pletten,  hvor  Faren  var  mest  truende,  og 
som  nød  Jacksons  fuldeste  Tillid,  havde  overtaget  Be- 
falingen paa  denne  Generals  yderste  venstre  Fløj  og  her 
samlet  25  Stykker  Skvts,  mest  fra  sit  ridende  Artilleri ;  han 

trængte  nu  dristig  frem  med  dem  og  rettede  en  yderst 
virksom  Flankeild  mod  Fjenden.  Yankeerne  besvarede  denne 
Kanonade  med  saa  stort  Eftertryk,  at  jeg  svævede  i  uaf- 
brudt Angest  for  Generalens  Liv;  thi  han  var  overalt  til- 
stede, hvor  Blodet  flod  i  Stromme,  og  tvende  af  vore  bedste 
Kurerer  vare  allerede  faldne  ved  hans  Side. 

Fjenden  rettede  navnlig  sit  Stod  mod  Jacksons  Cen- 
trum, der  for  en  Stund  maatte  vige  og  efter  et  langt,  tappert 
Forsvar  blev  kastet  ud  af  et  større  Krat;  men  den  bistre 
Stonewall  bragte  snart  igjen  sine  Folk  til  at  holde  Stand, 
fik  Forstærkninger  og  drev  under  store  Blodsudgydelser 
Fjenden  en  halv  Mils  Vej  tilbage.  Imidlertid  sagtnedes 
Kampens  Heftighed  lidt  efter  paa  dette  Punkt;  det  var 
ligesom  om  begge  Hære  først  skulde  komme  til  Aande  igjen 
efter  den  Timer  lange,  frygtelige  Dyst.  Desto  højere  og 
voldsommere  blev  nu  Kanontordenen  paa  vor  højre  Fløj, 
hvor  det  hidtil  havde  været  forholdsvis  stille.  Trængt  af 
Fjendens  Overmagt  var  Longstreet  vegen  langsomt  tilbage, 
lig  en  saaret  Løve  forsvarende  hver  Fodsbred  Jord,  til  han 
endelig  i  Sharpsburgs  Forstæder  fik  Forstærkninger  og  efter 
en  hed  Kamp  atter  vandt  det  tabte  Terrain  tilbage.  Cen- 
trum havde  ikke  deltaget  saa  meget  i  Slaget  som  de  tvende 
Fløje,  Kampen  indskrænkede  sig  her  væsentlig  til  en 
frygtelig  Kanonade,  og  vort  Skyts  overdængede  fra  en  meget 
fordelagtig  Stilling  de  fjendtlige  Eækker  med  en  øde- 
læggende Granatregn.  Sagerne  stillede  sig  saaledes  overalt 
gunstig  for  os,  da  den  synkende  Sol  kastede  sine  sidste 
Straaler  over  den  blodige  Valplads ,  og  det  hurtig  ind- 
trædende Mørke  satte  en  Grænse  for  Myrderiet.  Vi 
kunde  med  rette  tilskrive  os  Sejren,  da  vi  vare  fuldstændig 
Herrer  over  den  med  Fjendens  døde  og  saarede  dækkede 
Valplads. 

Sejren  vilde  dog  sikkert  have  været  endnu  fuldstæn- 
digere,  saafremt  General  M'Laws  havde  fulgt  sine  Ordrer, 
ført   sine   7000  Mand   tidligere  i  Ilden    og   ikke    ved   sine 

langsomme  Bevægelser  i  saa  hoj  Grad  hindret  den  højest- 
befalendes  Planer.  Vore  Tropper  kæmpede  paa  denne 
hæderfulde  Dag  bedre  end  nogen  Sinde;  det  var  forbavsende 
at  se  barfodede  Mænd,  hvis  saarede  Fødder  mærkede  Vejen 
med  Blod,  springe  frem  i  de  forreste  Kækker  for  at  sejre 
eller  falde  med  deres  Fæller.  Sejrsbyttet  var  ikke  stort  og 
bestod  kun  i  et  Par  Kanoner  og  faa  Fanger:  derimod  var 
vort  Tab  meget  betydeligt  og  lob  op  til  2000  dode  og  6000 
saarede.  De  fødererede  som  Angriberne  havde  endnu  haardere 
Tab  at  beklage,  nemlig  12,000  Maud,  hvoriblandt  særdeles 
mange  Officerer. 

Største  Delen  af  Sharpsburg  var  i  Slagets  Lob  skudt 
ned  af  Fjendens  Granater;  Natten  efter  Slaget  tilbragte  jeg 
derfor  med  tvende  af  Stabens  Kurerer  i  en  Stald,  under 
hvis  Tag  vi  heldigvis  opdreve  lidt  Ho  for  vore  Heste.  Flere 
Skud,  der  ved  Daggry  faldt  i  Nærheden  af  vort  Natteleje, 
maatte  vække  den  Tro,  at  Kampen  var  fornyet  i  Byens 
Gader;  men  da  vi  forlode  vor  Kostald,  fandt  jeg  til  min 
Forbavselse  og  Beroligelse,  at  Skuddene  hidrørte  fra  vore 
egne  Folk,  som  morede  sig  med  at  skyde  Grise  og  Høns, 
der  paa  Grund  af  Ildebranden  vare  blevne  herreløse  og  nu 
vankede  om  paa  maa  og  faa.  »De  stakkels  Smaafolk,«  be- 
mærkede vore  Mænd  med  tort  Humor,  »vide  ikke,  hvor  de 
skulle  gjøre  af  sig  selv.  og  vi  maa  derfor  tage  os  af  dem«. 
Paa  forskjellige  Steder  mellem  Ruinerne  steg  allerede  en 
appetitlig  Duft  af  stegt  Kjød  til  Vejrs  og  mindede  min 
Mave  om  den  lige  saa  bedrøvelige  som  uomstødelige  Sand- 
hed, at  jeg  i  48  Timer  saa  godt  som  intet  havde  nydt. 
Og  Størstedelen  af  vor  Hær  var  i  samme  Tilstand,  Folkene 
havde  i  flere  Dage  kun  levet  af  umodne  Æbler  og  Majs- 
kolber, som  de  samlede  og  ristede.  Ikke  desto  mindre 
holdt  jeg  mig  forpligtet  til  at  irettesætte  en  Texaner,  som  i 
min  umiddelbare  Nærhed  paa  60  Fods  Afstand  med  et 
Mesterskud  fældede  et  prægtigt,  ungt  Svin,  der  galoperede 
tværs  over  Gaden.    Med  et  Udtrvk   af   største  Forbavselse 

vendte  han  sig  mod  mig:  >Major,  har  De  spist  noget 
i  Gaar?«  Paa  mit  benægtende  Svar  tilføjede  han:  »Saa 
véd  De,  hvad  det  vil  sige  at  være  sulten;  jeg  har  slet  ikke 
nydt  noget  i  et  Par  Dage«.  Der  var  ikke  noget  at  sige 
hertil,  jeg  besteg  min  Hest  og  red  ud  til  vor  Hærs  forreste 
Linjer,  som  allerede  i  fuld  Slagorden  ventede  Kampens 
Fornyelse. 

Jeg  fandt  snart  Stuart  og  ledsagede  ham  paa  et  Ridt 
hen  over  Valpladsen  for  at  inspicere  de  fjendtlige  Stillinger. 
Valpladsen  frembed  et  rystende  Skue,  intet  Lig  var  be- 
gravet, foran  Jacksons  Front  laa  de  faldne  fødererede  i  store 
Dynger,  og  mellem  dem  endnu  talrige  saarede,  hvis  Pinsler 
ikke  vare  afhjulpne.  De  to  Hæres  Forposter  stode  ikke 
mere  end  et  Par  Hundrede  Alen  fra  hverandre,  af  og 
til  faldt  et  Skud,  naar  en  driftig  Knøs  vovede  sig  frem  paa 
det  nevtrale  Omraade  for  at  redde  en  Bosse  eller  udplyndre 
et  Lig.  Efter  at  flere  Yankeer  havde  lønnet  vor  Vide- 
begjærlighed  med  nogle  Kugler,  naaede  vi  frem  til  et 
Batteri  paa  25  Kanoner,  hvor  vi  fandt  Jackson  i  Læ  bag 
et  Gærde;  han  gjorde  sig  til  gode  med  en  kostelig  Kop 
varm  Kaffe,  som  hans  tro  Tjener  havde  reddet  fra  en  falden 
Tankemands  Tornister,  og  indbød  os  gjæstfrit  til  at  dele 
hans  Nydelse.  Snart  efter  indfandt  ogsaa  General  Lee  sig, 
jeg  lod  de  tre  store  Mænd  blive  alene  ved  et  alvorligt 
Krigsraad  og  strakte  mig  i  en  kort  Afstand  i  det  bløde 
Græs,  medens  jeg  overlod  mig  til  alle  Haande  melankolske 
Tanker  og  tunge  Anelser  om  en  nær  forestaaende  Ded, 
hvilke  mørke  Skygger  dog  ud  paa  Eftermiddagen  bleve 
jagne  paa  Flugten  af  min  Tjener  Williams,  der  med  et 
Grin  over  sit  hele  sorte  Ansigt  bød  mig  Tomater,  Æbler 
og  ristede  Majskolber,  som  han  havde  stjaalet  i  det  nærmeste 
Landsted,  da  der  just  tilbød  sig  en  gunstig  Lejlighed. 

Naar  jeg  nu  gjennemlæser  de  meget  alvorlige  og  tung- 
sindige Ord,  som  jeg  kort  forud  nedskrev  i  min  Dagbog,  kan 
jeg  ikke  bare  mig  for  at  smile ;  de  ere  alt  for  urimelige  til 

at  gjengives,  og  jeg  omtaler  i  det  hele  kun  denne  Ubetyde- 
lighed for  at  vise,  at  selv  om  slige  Forudanelser  end  under- 
tiden gaa  i  Opfyldelse,  ere  de  i  de  aldeles  overvejende 
Tilfælde  fuldstændig  betydningsløse,  vi  høre  i  Keglen  blot 
ikke  noget  om  dem. 

Vor  store  Overgeneral  havde  imidlertid  besluttet  at  gaa 
tilbage  over  Potomac  og  igjen  flytte  sin  svækkede  Hær  over 
paa  virginisk  Grund.  Vi  kunde  ikke  opnaa  noget  yderligere 
ved  en  fortsat  Dvælen  i  Maryland,  og  selv  om  en  fornyet 
Kamp  havde  medført  et  tilfredsstillende  Resultat  for  vore 
Vaaben,  havde  General  Lee  dog  ikke  Tropper  nok  til  at 
hævde  det  vidt  strakte  Omraade.  Man  har  ofte  dadlet  ham 
for,  at  han  overhovedet  leverede  Slaget  ved  Antietam;  men 
han  var  nødt  dertil,  saafremt  det  store  Bytte,  General  jackson 
havde  gjort  i  Harpers  Ferry  og  som  var  af  højeste  Vigtighed 
for  os  og  overhovedet  vel  et  stort  Offer  værdt,  skulde  bringes 
i  Sikkerhed.  Derhos  var  han  ikke  bekjendt  med,  i  hvor  høj  Grad 
ogsaa  de  fjendtlige  Kræfter  vare  udmattede  af  Kampen;  først 
paa  et  senere  Tidspunkt  erfarede  vi  gjennem  M'Clellans  eget 
Udsagn,  at  af  den  hele  store  fodererede  Hær  var  kun  et  eneste 
Korps  endnu  kampdygtigt.  Vor  Hærs  Tilbagetog  blev  for- 
beredt hele  Dagen  igjennem,  derpaa  tiltraadt  i  Nattens  Løb 
og  udfort  paa  en  mesterlig  Maade,  naar  man  betænker,  at 
det  gik  for  sig  paa  en  eneste  Vej,  at  vi  ikkun  lode  360 
haardt  saarede  tilbage  i  Fjendens  Hænder,  og  at  vor  hele 
Hær  allerede  den  næste  Morgen  stod  paa  Virginiens  Grund, 
inden  vore  Modstandere  havde  nogen  Anelse  om  vort  Til- 
bagetog. 

Stuart  brød  op  med  sin  Stab  omtrent  Kl.  10  om  Af- 
tenen, og  jeg  maa  tilstaa,  at  dette  Ridt  hører  til  de  mest 
ubehagelige,  jeg  har  tilbagelagt  i  mit  hele  Liv.  En  fin 
Regn,  der  var  falden  den  foregaaende  Aften,  havde  gjennem- 
blødt  Jorden  og  gjort  den  saa  glat,  at  det  faldt  vanskeligt 
overhovedet  at  komme  frem,  og  jeg  styrtede  ikke  mindre 
end  fem  Gange  med  min  Hest.     Vejen  var  overalt  spærret 

af  marcherende  Kolonner,  Batterier  og  Vogntog,  og  Mørket 
var  derhos  saa  stort,  at  man  næppe  vidste,  hvorhen  man 
skulde  rette  sine  usikre  Fjed.  General  Stuart  og  jeg  undgik 
med  Nød  og  næppe  at  blive  knuste,  han  styrtede  med  sin 
Hest  umiddelbart  mellem  Hjulene  paa  en  tung  Bagagevogn, 
som  uundgaaelig  vilde  være  kjørte  over  ham,  hvis  jeg  ikke 
heldigvis  havde  været  i  Stand  til  at  stoppe  dens  Fart. 
Generalen  havde  stort  Hastværk,  skyndede  uafladelig  i  en 
noget  utaalmodig  Tone  paa  de  foran  marcherende  Folk  og 
fik  til  min  store  Morskab  ofte  temmelig  djærve  Svar  af 
Soldater  og  Trosknægte,  der  ikke  kj endte  hans  Stemme. 
Endelig  naaede  vi  Potomac,  satte  uden  Hindring  over  samme, 
og  efter  at  vi  vare  marcherede  en  Stund  videre  i  Mørket 
og  paa  den  klippefulde  Grund  om  Shepherdstown,  medens 
vi  vare  nødsagede  til  at  føre  vore  Heste  ved  Tøjlerne,  kunde 
vi  endelig  gjøre  Holdt  under  aaben  Himmel  paa  en  rigtig 
nok  fugtig,  men  dog  fast  Grund.  Saaledes  endte  vort  korte, 
men  indholdsrige  Felttog  i  Maryland. 

C.  H. 


Haugwitz  og  Hardenberg*). 


Jiifter  Freden  i  Tilsit  maatte  Hardenberg  vige  for  Na- 
poleons Had,  opgive  sin  Stilling  som  Forsteminister  og  for- 
lade Preussen.  I  Aaret  1808  vendte  han  igjen  tilbage  og 
tog  Bolig  i  Tilsit,  hvor  han  beboede  de  Værelser,  i  hvilke 
Napoleon  og  Alexander  havde  sluttet  Freden.  Her  var  det, 
at  han  i  sin  Ensomhed,  uden  at  tage  Del  i  Statsforretnin- 
gerne og  uden  Anelse  om  den  store  Fremtid,  han  endnu 
skulde  opleve,  nedskrev  de  Mindeskrifter  om  sin  Stats- 
styrelse, der  ikke  blot  skulde  overlevere  hans  Kundskab  om 
Begivenhederne  til  Efterverdenen,  men  ogsaa  forsvare  ham 
mod  de  mange  Beskyldninger,  der  rettedes  mod  hans 
Politik.  I  det  Mindeskrifterne  saaledes  paa  én  Gang  bleve 
en  Retfærdiggjerelse  for  deres  Forfatter  og  en  Anklage  mod 
hans  Modstandere,  følger  det  af  sig  selv,  at  de  faktiske 
Angivelser  ikke  sjælden  ere  upaalidelige  og  altid  ufuld- 
stændige. Gjennemtrængt  af  Bevidstheden  om  sine  Be- 
stræbelsers Benhed,  men  nedtrykt  af  deres  uheldige  Udfald 
og  sit  Fædrelands  Ulykke,  søger  Hardenberg  Aarsagerne 
dertil,  ikke  i  sin  egen  Holdning,  som  dog  ingenlunde  var 
fejlfri,  ikke  heller  i  Begivenhedernes  Gang,  som  ofte  bliver 


*)  Efter  Paul  Bailleu:  Deutsche  Rundschau.  August  1879, 
smig.  Denkwiirdigkeiten  des  Staatskanzlers  Fursten  von 
Hardenberg.  Herausgegeben  von  Leop  old  von  Ranke-  5. 
Bånde.     Leipzig  1877. 

til  en  alt  beherskende  Nødvendighed,  men  kun  i  sine  Mod- 
standeres Svaghed  og  Falskhed:  det  er  Haugwitz  og  Luc- 
chesini,  Lombard  og  Beyme,  som  krydse  hans  Politik  og 
derved  bringe  Preussen  i  Ulykke.  Modsætningen  imellem 
deres  politiske  Anskuelser,  som  først  kom  til  Gjennembrud 
ved  selve  Ulykkens  Begyndelse,  overfører  hans  Fremstilling 
paa  Tider,  hvor  den  næppe  endnu  fandtes,  i  alle  Tilfælde 
ikke  var  traadt  virksomt  frem.  Og  dog  forekommer  Harden- 
berg sig  som  den  Kassandra,  der  saae  Fordærvelsen  komme, 
sagte  at  afvende  den,  men  strandede  paa  sine  Omgivelsers 
Vantro  og  Falskhed,  Enhver  Fremstilling  af  dette  Tidsrum 
maa  stille  sig  dette  Forhold  skarpt  for  Øje;  den  vil 
prøvende  og  udfyldende  kunne  øse  af  de  i  Mindeskrifterne 
fremstillede  Kjendsgjerninger;  men  Hardenbergs,  en  halv 
Emigrants,  Domme  over  hans  Modstandere  maa  den  helst 
lade  upaaagtede. 

Disse  Mindeskrifter  gik  efter  Hardenbergs  Død  over  i 
Kabinetsraad  Albrechts  og  Fyrst  Wittgensteins  Hænder, 
bleve  derpaa  fra  1828  forseglede  opbevarede  i  det  preussiske 
Geheimearkiv,  indtil  de  i  1877  bleve  udgivne  af  Ranke. 
Da  Hardenberg  kun  giver  udførlig  Beretning  om  de  politiske 
Forviklinger  fra  1803  til  1807,  i  hvilke  han  selv  greb  virk- 
somt ind,  har  Ranke  tilføjet  et  Bind  som  Indledning,  et 
andet  som  Fortsættelse,  der  behandle  Hardenbergs  tidligere 
Virksomhed,  men  efterhaanden  udvide  sig  til  en  Fremstilling 
af  den  preussiske  Politik,  ja  næsten  til  en  verdenshistorisk 
Udsigt  over  Aarene  1793 — 1815.  Her  maa  vi  i  det  væsent- 
lige holde  os  til  de  Begivenheder,  som  Hardenberg  selv  har 
fremstillet:  hans  første  Ministerium,  hans  Modsætning  til 
Grev  Haugwitz,  hans  midlertidige  Tilbagetrædelse  og 
endelige  Sejr. 

I. 

Af  Fødsel  en  Hannoveraner,  ligesom  General  Scharn- 
horst,  udsprungen  af  en  Slægt,  der  havde  tjent  sit  snævrere 

Fædreland  lige  godt  i  Krig  og  Fred,  traadte  ogsaa  Harden- 
berg allerede  som  ungt  Menneske  ind  i  den  hannoveranske 
Statstjeneste;  men  hverken  dér  eller  under  Hertugen  af 
Braunschweig,  hos  hvem  han  derefter  traadte  i  Tjeneste, 
kunde  han  tilkæmpe  sig  en  Stilling,  der  kunde  tilfredsstille 
hans  Aands  Fordringer.  Den  omfattende  politiske  Dannelse, 
som  han  havde  forberedt  ved  ivrige  Studier  i  Leipzig  og 
Gottingen  og  udvidet  ved  Rejser  i  Holland  og  England, 
gjorde  ham  kjed  af  de  smaa  Staters  snævre  Forhold,  og 
hans  Ærgj  er  righed  og  Lyst  til  en  større  Virksomhed  forte 
ham  over  i  den  preussiske  Stats  Tjeneste.  Han  var  her  saa 
heldig  at  faa  en  Stilling,  der  aabnede  et  friere  Spillerum 
for  hans  alsidige  Dygtighed  og  Selvstændighedsdrift,  i  det 
han  fik  Styrelsen  af  de  frankiske  Markgrevskaber,  som  1790 
gik  over  i  preussiske  Hænder,  og  derved  en  Virksomhed, 
som  han  efterhaanden  forstod  at  gjore  næsten  uafhængig  af 
Ministeriet  i  Berlin.  Da  dernæst  Markgrevskaberne  endnu 
stode  i  en  langt  nærmere  Forbindelse  med  »Riget«  end  det 
øvrige  Preussen,  plejede  Regeringen  i  Berlin  at  henvende 
sig  til  Hardenberg,  saa  ofte  Forviklingerne  under  Krigen 
med  Frankrig  gjorde  det  nødvendigt  at  forhandle  med  de 
andre  Rigsstænder.  Det  var  ogsaa  Hardenberg,  som  sluttede 
Freden  i  Basel  med  den  franske  Republik  (1795),  hvorved 
han  forst  vandt  et  Navn  i  Evropas  politiske  Verden.  I 
den  følgende  Tid  blev  han  derpaa  ofte  kaldet  til  Berlin  og 
taget  med  paa  Raad  i  Forhandlingerne  om  den  almindelige 
Politik,  ved  hvilke  hans  fortrolige  Bekjendtskab  med  For- 
holdene imellem  Tyskland  og  Frankrig  altid  sikrede  ham  en 
vægtig  Stemme.  Det  faldt  derfor  ganske  naturligt,  at  han 
midlertidig  traadte  i  Stedet  for  Grev  Haugwitz,  da  denne  i 
Avgust  1803  havde  taget  sig  nogle  Ugers  Permission,  og 
at  han  efter  Grevens  egen  Opfordring  i  April  1804  fore- 
løbig og  i  Juli  s.  A.  endelig  afløste  ham  som  preussisk 
Udenrigsminister. 

De  Forhold,   under  hvilke    han  overtog  denne  Stilling, 

20* 


304  Haugwitz  og  Hardenberg. 

raaa  du  forekomme  os  meget  afskrækkende.  I  Spidsen  fol- 
den preussiske  Stat  stod  en  Konge,  der  havde  den  bedste 
Vilje  og  ikke  ringe  Evner,  men  manglede  den  Kraft  og 
Raskhed  til  at  fatte  Beslutninger,  som  i  den  Tid  fremfor 
alt  var  nødvendig  for  en  Hersker.  Dertil  kom,  at  hans 
Førsteminister,  Grev  Haugwitz,  der  ikke  i  den  Grad,  som 
Traditionen  har  vænnet  os  til  at  forudsætte,  manglede  Mod 
og  Kraft,  ingenlunde  havde  været  ene  om  at  bestemme 
Kongens  Udenrigspolitik ;  thi  Forretningsgangen  havde  efter- 
haanden  medført,  at  Kabinetsraaderne  havde  mere  Indflydelse 
paa  Statsanliggendernes  Styrelse,  end  Ministrene.  Hver 
Morgen  indfandt  Frederik  Vilhelm  den  3dj es  Generaladj utant, 
Generalmajor  Kockritz,  sig  i  Kongens  Kabinet  og  aabnede 
de  indløbne  Sager;  efter  som  de  angik  militære,  indre  eller 
ydre  Forhold,  henviste  han  dem  til  Generaladjutant  Kleist 
eller  Kabinetsraaderne  Beyme  og  Lombard.  som  derpaa  af- 
gave  Beretning  til  Kongen  og  indhentede  hans  Afgjørelse. 
Beyme,  ogsaa  en  Hannoveraner  af  Fødsel,  hørte  til  det 
18de  Aarhundredes  liberale  Skole;  han  var  virksom,  kund- 
skabsrig, ivrig  for  Reformer,  navnlig  i  Justitsvæsenet,  men 
haardnakket  og  uden  heldige  Egenskaber  til  Udenrigs- 
politiken, i  hvilken  han  dog  ikke  sjælden  greb  ind.  Af 
langt  større  Betydning  for  denne  var  imidlertid  Johan 
Vilhelm  Lombard.  Denne  Mand,  som  var  udgaaet  af  den 
franske  Menighed  i  Berlin,  var  bleven  Kabinetssekretær  hos 
Frederik  den  store  og  havde  vundet  de  følgende  Kouge 
Tillid  i  saa  høj  en  Grad,  at  han  i  Aaret  1800  var  bleven 
udnævnt  til  Kabinetsraad  for  de  udenrigske  Anliggender, 
efter  at  han,  som  det  hed  i  hans  Bestalling,  allerede  længe 
havde  ydet  Tjeneste  som  saadan.  Han  besad  en  over- 
ordentlig stilistisk  Færdighed,  som  gjorde  ham  særlig- 
skikket  til  diplomatisk  Korrespondance;  men  hvad  der  har 
gjort  ham  fordærvelig  for  Preussen,  var  hans  Evne  til  at 
fremstille  de  svage  Sider  ved  enhver  Beslutning,  uden  at 
han  selv  gjorde   noget   positivt  Forslag.      Begge  Kabinets- 

raaders  almindelige  politiske  Holdning  kan  betegnes  ved,  at 
Grev  Metternich  kaldte  den  ene  en  preussisk,  den  anden  en 
fransk  Jakobiner.  I  øvrigt  maa  man  ikke  tro,  at  Kongen 
lod  sig  lede  alene  af  dem:  han  havde  særlig  Tillid  til 
Lombard,  fordi  dennes  fredelige  Sindelag  stemmede  med 
hans  eget;  men  da  det  var  hans  Grandsætning  i  Politiken 
at  undgaa  enhver  Ensidighed  —  saaledes  kaldte  han  Fast- 
holdelsen af  én  Ministers  bestemt  udtalte  System  — ,  saa 
plejede  han  i  ethvert  vigtigt  Sporgsmaal  at  henvende  sig  til 
de  forskjelligste  Personligheder,  fremfor  alle  til  Generalerne : 
forst  Hertugen  af  Brau.nschweig  og  dernæst  Kalckreuth  og 
Kockritz,  Ruchel  og  Molleudorf,  Massenbach  og  Zastrow. 
De  havde  alle  tjent  under  Frederik  den  store,  og  en  Afglans 
af  hans  Geni  syntes  at  være  gaaet  over  paa  dem ;  men  ikke 
en  eneste  af  dem  havde  arvet  det  allermindste  af  hans 
Virkekraft  og  Bestemthed:  saa  forskjellige  de  end  ellers 
kunde  være,  i  forsigtig  Betænksomhed  lignede  de  hverandre 
og  deres  Konge.  Imellem  alle  disse  ingenlunde  fordrings- 
løse Personligheder,  hvis  ofte  modstridende  Indflydelser 
omgave  og  bestemte  Kongen,  blev  der  ikke  megen  Piads 
tilbage  for  den  Minister,  hvis  Kald  det  egentlig  var  at  lede 
den  preussiske  Stats  Politik. 

Christian  Heinrich  Kurt,  Greve  af  Haugwitz.  født  i 
Schlesien,  var  allerede  tidlig  dragen  ind  i  de  Kredse  af  det 
18de  Aarhundredes  Selskab,  i  hvilke  man  nærede  mystiske 
Bestræbelser  og  en  hemmelighedsfuld  Tro  paa  det  vidunder- 
lige og  overnaturlige.  Han  havde  staaet  Grev  St.  Germain 
og  Gagliostro  nær,  og  paa  sine  Godser  i  Schlesien  traadte 
han  i  Forbindelse  med  Herrnhuterne.  I  denne  Tilbøjelighed 
til  Sværmeri  stemmede  han  overens  med  Kong  Frederik 
Vilhelm  den  2den,  der  gjærne  greb  Lejligheden  til  at  faa 
ham  til  at  træde  i  den  preussiske  Stats  Tjeneste.  I  1792 
blev  han  udnævnt  til  Sendemand  i  Wien  og  endnu  i  samme 
Aar  til  Udenrigsminister.  Hans  politiske  Anskuelser  be- 
tegnes  ved,   at    han   engang1   erklærede   Politiken    for    den 

Kunst,  at  bevare  Freden  saa  længe  som  muligt;  han  havde 
derfor  været  lidet  gunstig  stemt  for  Krigen  mod  Frankrig, 
og  efter  Rædselsregeringens  Fald  saae  han  gjærne,  at 
politiske  og  endnu  mere  finansielle  Vanskeligheder  bevægede 
Kongen  til  at  slutte  Fred.  Derefter  søgte  han  at  befæste 
Preussens  og  Nordtysklands  Nevtralitet  og  midt  under 
Krigens  Storme  at  skabe  en  fredelig  Oase,  i  hvilken  Handel 
og  Industri,  Kunst  og  Videnskab  kunde  udfolde  sig.  Endnu 
i  Aaret  1802  pegede  han  med  stor  Tilfredshed  hen'paa  de 
vigtige  Fordele,  Preussen  havde  vundet  ved  sin  fredelige 
Politik:  hvorledes  Statens  Pengekræfter  vare  stegne,  hvor- 
ledes Tallet  af  de  preussiske  Skibe,  der  gik  igjennem  Sundet, 
var  voxet  til  det  firdobbelte;  men  ligesom  nu  en  Stigen  af 
den  indre  Velstand  i  Preussen  ingenlunde  er  forbunden  med 
den  ydre  Magts  Forøgelse,  saaledes  svarede  den  Gang  om- 
vendt den  politiske  Magts  Tilvæxt  ikke  til  den  materielle 
Opblomstring;  thi  medens  hele  Preussens  System  hvilede 
paa  Forudsætningen  af  de  evropæiske  Staters  Ligevægt, 
hævede  der  sig  ved  dets  Side  en  Magt,  hvis  politiske  Stor- 
hed og  Grundsætninger  bragte  alle  andre  Stater  i  Fare,  og 
en  Mand,  som  havde  Kraft  og  Vilje  til  at  anvende  denne 
Magt.  Man  gjør  dog  Haugwitz  Uret,  naar  man  antager,  at 
han  lukkede  sine  Øjne  for  denne  Iagttagelse,  tvært  imod 
saae  han  i  det  Frankrig,  som  var  fremgaaet  af  Kevolutionen, 
den  største  Fare  for  Evropa  og  især  for  Tysklaud ;  men  ved 
hvilke  Midler  —  saaledes  spurgte  han  idelig  sig  selv  — 
var  det  muligt  at  afvende  denne  Fare  fra  den  preussiske 
Stat?  Han  havde  gjærne  set  Preussen  deltage  i  Koalitionen 
af  1799;  thi  han  var  ikke  blind  for  de  farlige  Følger  af  en 
alt  for  længe  fortsat  Nevtralitet;  men  Kongens  fredelige 
Sindelag  og  endnu  mere  de  forbundne  Magters  Nederlag  i 
Schweiz  og  Holland  tilintetgjorde  denne  Tanke,  førend  den 
kunde  udføres.  En  anden  Udvej  syntes  ham  at  aabne  sig, 
efter  at  Frankrig  havde  sluttet  Fred  med  Østerrig,  Rusland 
og  England;    da  han  saae  den  største  Fare  i  Modsætningen 

mellem  det  gamle  Evropa  og  det  revolutionære  Frankrig, 
kom  han  paa  den  Tanke  at  skaffe  denne  Modsætning  ud  af 
Verden  ved  at  begunstige  den  monarkiske  Omdannelse  i 
Frankrig  og  derpaa  at  inddrage  denne  Stat  i  et  noje  Forbuud 
med  Preussen  og  Ruslaud. 

I  Maj  1802,  da  der  forberedtes  en  Sammenkomst 
imellem  Kejser  Alexander  og  Kong  Frederik  Vilhelm  i 
Memel.  udtalte  han  denne  Tanke  i  en  Skrivelse  til  Kougen. 
Haugwitz  gaar  ud  fra  den  Anskuelse,  at  man  ikke  maatte 
lade  sig  forfore  til  en  falsk  Sikkerhed  ved  de  fredelige  Ud- 
talelser, der  gjenlode  fra  Luneville  og  Amiens:  Frankrig 
truede  under  den  første  Konsuls  Jærnscepter  mere  end  nogen 
Sinde  Evropas  Ligevægt  og  Fred;  men  det  ulykkelige  Ud- 
fald af  Koalitionen  af  1799  havde  vist,  at  det  var  en 
frugtesløs  Bestræbelse  at  sætte  Skranker  for  den  franske 
Overmagt  ved  Vaaben;  meget  mere  maatte  de  preussiske 
og  russiske  Statsmænd  betragte  det  som  deres  Opgave  at  til- 
vejebringe et  stort  Forbund  mellem  Frankrig,  Kusland  og 
Preussen.  For  at  vinde  den  første  Konsul  for  denne  For- 
bindelse maatte  man  imodekomme  hans  Ønske,  at  gjore  Re- 
geringen over  Frankrig  med  forandret  Titel  arvelig  i  hans 
Slægt.  Horte  han  forst  i  Formen  som  i  Virkeligheden  til 
Evropas  Suveræner,  turde  man  haabe,  at  han  vilde  fole  sig 
som  et  Medlem  af  denne  store  Familie  og  bekjende  sig  til 
Grundsætninger,  paa  hvilke  der  lod  sig  bygge  et  fast  System 
af  Billighed  og  Fred;  men  de  Underhandlinger,  som  Grev 
Haugwitz  knyttede  for  at  virkeliggjøre  sin  store  Plan.  forte 
ikke  til  noget.  Krigen  mellem  England  og  Frankrig  brød 
ud  med  fornyet  Heftighed,  og  de  russiske  og  franske  In- 
teresser begyndte  at  komme  i  Modstrid.  Snart  blev  ogsaa 
Preussen  folelig  ramt  af  disse  Fjendtligheder:  en  fransk 
Hær  trængte  ind  i  Kurfyrstendoramet  Hannover  og  satte 
sig  fast  midt  i  Hj ærtet  af  de  preussiske  Stater.  Stillingen  var 
med  ét  Slag  forvandlet:  de  paa  Fredstilstanden  grundede  Planer 
opløstes  til  intet,  og  det  gjaldt  nu  kun  om  at  bevare  Preussen 

for  de  Eftervirkninger,  Kampen  imellem  England  og  Frankrig 
maatte  fremkalde,  efter  at  den  var  rykket  det  lige  ind  paa  Livet. 
Grev  Haugwitz,  som  fra  Begyndelsen  af  havde  indset 
de  skæbnesvangre  Følger  af  Hannovers  Besættelse,  havde 
ikke  ladet  det  mangle  paa  Underhandlinger  for  at  forebygge 
denne ;  men  hans  Forslag  fandt  hverken  Bifald  hos  England 
eller  Rusland,  ikke  heller  lykkedes  det  ham  at  overtyde  sin 
egen  Konge  om  de  Farer,  med  hvilke  den  første  Konsuls 
Politik  ogsaa  truede  Preussen.  Frederik  Vilhelm  svarede 
tvært  imod,  at  han  saae  Sagen  i  et  alt  for  sort  Lys*); 
fredelig,  som  han  var,  foretrak  han  at  fæste  Lid  til  de  til- 
fredsstillende Forsikringer,  som  Lombard  bragte  hjem  fra  en 
Sendelse  til  Napoleon;  men  lidet  beroliget  herved  indsaa 
Grev  Haugwitz,  at  Preussen  i  den  ugunstige  Stilling,  Fransk- 
mændenes Nærhed  havde  frembragt,  var  nodt  til  at  betræde 
nye  Veje  i  sin  Politik.  Efter  at  han  paa  ny  havde  gjort 
Forsøg  paa  at  opnaa  en  almindelig  Overenskomst  med 
Rusland  og  Frankrig  paa  én  Gang,  men  var  vist  tilbage  af 
begge,  maatte  han  beslutte  sig  til  at  underhandle  med 
Frankrig  alene,  hvortil  Napoleon  allerede  ofte  havde  op- 
fordret ham.  Intet  er  urigtigere,  end  hvad  man  overalt 
læser,  at  Grev  Haugwitz  har  hældet  til  Frankrig:  den  Ret- 
ning i  den  preussiske  Politik,  som  bar  denne  Karakter,  er 
Lombards  Værk,  medens  Haugwitz  ofte,  men  forgjæves, 
modsatte  sig.  Kun  modstrøbende  og  uden  Tillid  er  han 
den  Gang  gaaet  ind  paa  Underhandlingerne  med  Frankrig 
og  var  ogsaa  tilstrækkelig  advaret  af  den  preussiske  Sende- 
mand i  Paris,  Maiquis  Lucchesini.  Denne  skarpsindige  og 
dygtige  Mand  var  en  af  de  faa,  der  ikke  af  den  første 
Konsuls  storartede  Evner  og  Bedrifter  lod  sig  skulle  med 
Hensyn  til  det  betænkelige  i  hans  Karakter  og  Politik. 
Han  indberettede,   hvorledes  Napoleon  roste  sig  af  at  have 


*)  Paa  Grund  af  denne  Uenighed  har  Grev  Haugwitz,  efter  hvad 
de  østerrigske  Sendemænd  i  Berlin  berette,  allerede  den  Gang 
forlangt  sin  Afsked. 

overlistet  Loinbard  i  Bru?sel,  og  advarede  sin  Regering  mod 
den  Tro,  at  Napoleon  ved  Traktater  vilde  lade  sig  binde  i 
sin  frie  Bevægelse  for  Fremtiden.  Tillige  erkjendte  hans 
skarpe  Blik  allerede  den  Gang.  til  hvilke  Forholdsregler  den 
første  Konsul  endnu  vilde  blive  fort  ved  Krigen  med  Eng- 
land :  paa  den  ene  Side  vilde  han  se  sig  nødt  til,  efterhaanden  at 
besætte  alle  Fastlandets  Kyster  og  spærre  alle  Havne  for  Eng- 
lænderne ;  paa  den  anden  Side  tænkte  han  allerede  igjen  alvorlig 
paa  en  Krig  med  Østerrig,  der  dog  aabnede  ham  ganske 
andre  Udsigter  end  de  usikre  Foretagender  mod  England 
(December  1 803).  Hvorledes  kunde  vel  Haugwitz  lukke  sine 
Øren  for  saadanne  Advarsler?  Hovedsagen  var  imidlertid, 
at  der  herskede  en  Modstrid  imellem  de  franske  og  preus- 
siske Anskuelser,  som  fra  forst  af  gjorde  disse  Underhand- 
linger ufrugtbare;  thi  som  det  var  naturligt  for  en  Stat, 
hvis  Interesser  paa  én  Gang  omfattede  Østen  og  Vesten, 
Havet  og  Fastlandet,  fordrede  Napoleon  et  Forbund,  der 
skulde  sikre  Frankrigs  hele  Stilling  i  Evropa;  men  Haugwitz 
vilde  kun  indlade  sig  paa  en  Overenskomst,  som  indskrænkede 
sig  til  den  øjeblikkelige  Krigstilstand  mellem  Frankrig  og 
England  og  sikrede  Preussen  og  hele  Nordtyskland  mod 
dennes  Eftervirkninger:  fremfor  alt  fordrede  han,  at  Fransk- 
mændene skulde  rømme  Hannover.  Vel  veg  Preussen  efter- 
haanden et  Skridt  tilbage,  i  det  det  lod  sig  nøje  med.  at 
Hannover  blev  besat  af  et  saa  vidt  mulig  indskrænket  Antal 
af  Franskmænd;  men  Napoleon  holdt  fast  ved  sin  Fordring 
om  en  almindelig  Alliance.  I  Begyndelsen  af  April  1804 
afbrød  Haugwitz  Underhandlingerne,  men  tilkjendegav  den 
franske  Sendemand  i  Berlin,  Laforest,  at  Preussen  vilde 
opretholde  sit  venskabelige  Forhold  til  Frankrig  og  ikke 
indlade  sig  paa  nogen  fjendtlig  Forbindelse  mod  denne  Magt, 
saafremt  Napoleon  ikke  forstørrede  Hæren  i  Hannover  eller 
krænkede  de  øvrige  Stater  i  Nordtyskland. 

Hvad  skulde  der  nu  ske?    Naar  det  viste  sig  umuligt 
at  blive  enig  med  Frankrig,  var  det  da  ikke  nødvendigt  at 

sege  en  desto  inderligere  Forstaaelse  med  Kusland?  Kong 
Frederik  Vilhelm  den  3dje  var  ikke  af  denne  Mening.  Han 
vilde  være  og  blive  Ven  og  Mægler  mellem  begge  Stater: 
han  forkastede  en  nærmere  Forbindelse  med  Rusland,  som 
jo  maatte  have  rettet  sig  imod  Frankrig,  ligesom  han  havde 
afvist  et  almindeligt  Forbund  med  Frankrig  uden  Rusland. 
Han  havde  vist  nok  begyndt  at  blive  mistroisk  mod  Na- 
poleon*) og  var  bestemt  paa  ikke  at  taale  videre  Overgreb 
af  Frankrig,  dog  uden  i  rette  Tid  at  mode  saadanne  ved 
militære  Foranstaltninger,  og  han  vilde  i  Tilfælde  af  Fare 
være  sikker  paa  Ruslands  Understøttelse,  uden  dog  forud  at 
binde  sine  Hænder  ved  alt  for  bestemte  Overenskomster. 
Haugwitz  har  i  en  lang  Skrivelse  fra  disse  Dage  gjort 
Kongen  opmærksom  paa,  at  disse  »delikate«  Betingelser 
næppe  vare  til  at  opnaa  tilsammen.  Han  havde  overhovedet 
kun  liden  Grund  til  at  være  tilfreds  med  Sagernes  Stilling; 
hele  den  diplomatiske  Virksomhed,  som  han  havde  udviklet 
i  den  sidste  Tid,  var  bleven  frugtesløs:  Franskmændene 
stode  i  Hannover  og  havde  desuden  besat  Kuxhaven  og 
Ritzebuttel,  medens  Englænderne  blokerede  Elbens  og 
Weserens  Munding,  hvorved  Preussens  Handel  blev  ødelagt. 
Fuld  af  Bekymring  over  den  almindelige  evropæiske  Stilling 
og  fuld  af  Mismod  over  sit  Forhold  til  Kongen  midt  imellem 
modsatte  Indflydelser,  foretrak  han  at  vige  for  det  truende 
Uvejr,  som  han  ikke  saae  sig  i  Stand  til  at  forebygge,  og  i 
Begyndelsen  af  April  overgav  han  Ledelsen  af  den  preussiske 
Politik  i  Friherre  v.  Hardenbergs  Hænder. 

II. 

De  to  Statsmænd    havde    hidtil   staaet  i   et  Venskabs- 
forhold til  hinanden,    som    ikke   var  uden  Hjertelighed ,  ja 


•)  I  en  egenhændig  Optegnelse  fra  disse  Dage  taler  han  om 
Napoleons  „politique  remuante  et  inconstante  et  son  ambi- 
tion démesurée  d'influer  et  de  dominer  exclusivement". 

ikke  engang  uden  Sentimentalitet,  som  heller  ikke  i  saa- 
danne  Forhold  var  ualmindelig  i  forrige  Aarhundrede. 
Haugwitz  havde  ikke  fortiet  for  sin  Ven,  af  hvilke  Grunde 
han  fandt  sig  foranlediget  til  at  opgive  sin  Plads:  han 
skjulte  ikke  for  ham,  at  hans  egen  Indflydelse  paa  Kongen 
blev  trængt  tilbage  ved  Lombards  Indblanding;  Hardenberg 
var  ogsaa  bekjendt  med  de  Vanskeligheder,  i  hvilke  Evropas 
almindelige  Stilling  havde  indviklet  den  preussiske  Stat. 
Ikke  desto  mindre  vovede  han  at  overtage  Ledelsen  af 
Udenrigspolitiken;  han  havde  foresat  sig  at  vise  Kongen 
Aabenhed  og  Hengivenhed;  han  haabede  ved  personlig 
Omgang  med  ham,  hvorfra  Haugwitz  alt  for  meget  havde 
trukket  sig  tilbage,  at  frembringe  det  bestemmende  Indtryk, 
som  en  smidig  og  betydelig  Personlighed  kan  gjøre  Kegning 
paa;  han  smigrede  sig  med  at  kunne  unddrage  sig  fra 
Kabinetsraadernes  Indvirkning;  thi  han  nærede  ikke  ringe 
Tanker  om  sine  egne  Evner  og  havde  Mod,  Behændighed 
og  en  Lyst  til  Diplomatiet,  som  kun  blev  pirret  ved  de 
umiskj endelige  Vanskeligheder  —  hvorfor  skulde  han  da 
ikke  modtage  en  Kaldelse,  som  Kongen  og  hans  egen  Pligt- 
følelse lod  udgaa  til  ham? 

Det  saae  ogsaa  virkelig  ud  til,  at  det  skulde  lykkes 
ham  at  overvinde  de  Hindringer,  for  hvilke  hans  Forgænger 
var  traadt  tilbage.  Det  behagelige  Indtryk,  hans  Elsk- 
værdighed frembragte  i  Hofkredsene,  befæstedes  ved  det  Liv 
og  den  Fyrighed,  som  vare  forbundne  med  den.  Kongen 
selv  syntes  godt  om  den  Maade,  hvorpaa  hans  ny  Minister 
arbejdede  med  ham,  og  bemærkede  med  Tilfredshed,  hvor- 
ledes han  ganske  forstod  at  slutte  sig  til  hans  fredelige  Til- 
bøjeligheder; thi  det  er  i  det  hele  et  Særkjende  for  det 
gamle  Preussens  Statsmænd:  deres  Navn  betyder  ikke  et 
System,  hvormed  de  staa  eller  falde;  deres  Politik  bliver 
ikke  baaren  af  en  Tanke,  som  de  holde  fast  ved  med  Over- 
bevisning: de  ere  hvert  Øjeblik  rede  til  at  gaa  ind  paa  de 
Veje,    Kongens  Vilje    eller  Omstændighedernes  Magt  driver 

dem  hen  til.  Naar  Hovedstadens  diplomatiske  Kredse  havde 
troet,  at  der  med  Hardenbergs  Indtrædelse  vilde  foregaa  en 
Forandring  i  den  preussiske  Politik,  maatte  de  snart  over- 
bevise sig  om,  at  denne  Forudsætning  havde  været  en 
Skuffelse.  Allerede  i  Forvejen  havde  Hardenberg  højtidelig 
udtalt,  at  han  regnede  det  for  sin  Pligt  at  følge  Kongens 
Befalinger  og  personlige  System.  Næsten  endnu  mere  af- 
gjort end  Haugwitz  søgte  han  nu  at  bevare  den  strængeste 
Nevtralitet  imellem  Frankrig  og  Rusland  og  fastholde 
Preussens  venskabelige  Forhold  til  begge :  den  franske  Sende- 
mand Laforest  forsikrede  han,  at  han  haabede  snart  igjen 
at  kunne  optage  Traaden  i  den  afbrudte  Underhandling,  og 
med  den  russiske  Sendemand  Alopæus  traadte  han  i  et  ven- 
skabeligt Forhold.  Ved  Siden  deraf  viste  han  imidlertid 
lejlighedsvis  en  fast  Holdning,  som  vandt  Beundring  og  endog 
blev  ledsaget  af  ydre  Resultater;  men  hans  Politik  var  dog 
altid  kun  beregnet  paa  Øjeblikkets  Fornødenheder  uden 
Hensyn  til  Fremtidens  Fordringer;  den  var  behændig  og 
bøjelig,  men  hævede  sig  aldrig  til  Daadskraft  og  Storhed;  den 
skred  fremad,  men  mere  lidende  end  handlende,  og  omgik 
Vanskeligheder  mere  end  den  overvandt  dem.  Hardenberg 
var  som  en  Vandringsmand,  der  skrider  rolig  og  sorgløs 
fremad:  i  det  han  snart  viger  til  Side  for  en  Hindring,  der 
stiller  sig  ham  i  Mode,  snart  fryder  sig  over  de  smilende 
Marker,  der  omgive  hans  Vej,  agter  han  ikke  paa  de  Skyer, 
der  samle  sig  over  hans  Hoved  til  et  Uvejr,  som  vil 
knuse  ham. 

Det  bevægende  Moment  i  den  evropæiske  Politik  dannede 
den  i  Aaret  1803  mellem  England  og  Frankrig  igjen  ud- 
brudte Krig.  Man  véd,  med  hvilken  Hensynsløshed  imod 
de  nevtrale  Staters  Rettigheder  Napoleon  førte  denne  Krig: 
ligesom  han  krænkede  Preussen  ved  Hannovers  Besættelse, 
saaledes  fornærmede  han  Rusland  ved  den  imod  Traktaterne 
stridende  Besættelse  af  Neapels  Kyster  og  ved  sin  Vægring 
ved  at  yde  Kongen  af  Sardinien  den  lovede  Skadesløsholdelse, 

og  endelig  ophidsede  han  alle  imod  sig  ved  Prinsen  afEng- 
hiens  Mord.  Overalt  var  der  Uro.  Misfornøjelse,  Tilbøjelig- 
hed til  Modstand :  skulde  der  ikke  findes  en  Stat,  som  vilde 
vække  disse  slumrende  Fjendtligheder  og  samle  de  spredte 
Kræfter  for  at  sætte  en  Skranke  for  denne  Politik,  der  satte 
sig  ud  over  traktatmæssige  Forpligtelser  saa  vel  som  over 
Sædelighedens  evige  Bud  og  truede  med  at  udbrede  sin 
Overmagt  over  hele  Evropa?  Rusland  var  bestemt  paa  at 
blive  denne  Stat. 

Kejser  Alexander  den  1ste  af  Paisland  gjaldt  for  den 
skjønneste  Mand  i  sit  Rige;  den  Fortryllelse,  som  strømmede 
ud  fra  hans  Personlighed,  kom  imidlertid  endnu  mere  af 
hans  indre  Væsen  end  fra  det  ydre;  thi  ædle  Følelser  og 
Tanker  syntes  ligesom  at  være  blevne  levende  og  legemlige 
i  hans  ædle  Skikkelse.  Dog  haus  elskværdige  Væsen  blev 
ikke -sjælden  til  Sentimentalitet,  og  i  det  han  ønskede  at 
være  enhver  til  Behag,  forstod  han  ikke  at  holde  sig  fri  for 
eftergivende  Blødhed  og  Svaghed.  »Vor  Czar  er  alt  for 
god«,  klagede  de  gamle  Russere  over.  I  Førstningen  havde 
han  hengivet  sig  til  Statsforretningerne  med  en  Iver,  som 
man  fandt  næsten  overdreven  og  alt  for  urolig;  han  havde 
begyndt  paa  Reformer  og  igjen  opgivet  dem,  da  de  vakte 
Misfornøjelse;  men  efterhaanden  blev  navnlig  den  uden- 
landske Politiks  Gang  afhængig  af,  hvilket  Parti  det  lykkedes 
at  faa  Kejseren  til  at  sige  det  afgjorende  Ord.  Hidtil 
havde  endnu  Gammelrusserne ,  understøttede  af  den  ind- 
flydelsesrige Enkekejseriude .  Styrelsen  i  Hænde,  og  Rigs- 
kansleren Alexander  Voronzov  hørte  til  dem.  I  Grunden 
fredelig  sindede,  vendte  de.  tro  imod  den  nationale  Politik, 
snarere  deres  Blik  mod  Østen  for  dér  maaske  at  fuldende 
den  store  Kejserindes  Erobringer.  Modsætningen  til  dem 
dannede  det  andet  Parti,  unge  Mænd.  Kejserens  jævnaldrende, 
hvis  livlige  Personligheder  tiltrak  og  fængslede  ham:  i 
Spidsen  for  dem  »Triumviratet«  eller  »Velfærdsudvalget«, 
som  man  spøgende  kaldte  dem :    Adam  Czartoryski.  Nikolaj 

Novossilzov  og  Povl  Strogonov.  Disse  glimrende,  aandrige 
og  ærgjerrige  unge  Mænd  vilde  gjere  Ruslands  Magt  gjæl- 
dende  lige  over  for  Vesten :  i  deres  Kredse  talte  man  aaben- 
lyst  om  at  udvide  Kigets  Grænser  til  Weichsel.  Den  be- 
tydeligste af  dem  —  i  godt  som  i  ondt  —  var  Fyrst 
Czartoryski;  men  han  var  upaalidelig  og  fuld  af  bevidst 
Tvetydighed.  Alt  for  unge  til  endnu  at  blive  Ministre  be- 
gyndte nu  disse  Mænd  dog  at  give  den  russiske  Politik 
dens  Retning:  de  beherskede  vel  ikke  Kejseren;  men  deres 
Hensigter  og  hans  Tanker,  skjønt  de  udgik  fra  forskjellige 
Grundlag  og  forte  til  forskjellige  Maal,  modtes  dog  i  Valget 
af  det  Middel,  hvorved  de  mente  at  kunne  naa  deres  For- 
maal.  Kejseren,  der  var  besjælet  af  en  vis  almindelig  Menneske- 
kjærlighed  og  ikke  tænkte  udelukkende  paa  Ruslands  Fordel, 
troede  sig  kaldet  til  at  befri  de  af  Frankrig  undertvungne 
Magter  og  gjenoprette  Ligevægten  i  Evropa.  Hans  unge 
Venner  tænkte  mere  paa  Forstørrelsen  af  Ruslands  Magt; 
men  begge  Parter  forbandt  sig  i  den  Overbevisning,  at  der 
fremfor  alt  maatte  stiftes  en  Koalition  imellem  de  endnu 
uafhængige  Stater  i  Evropa,  for  at  der  imod  Napoleons 
Overmagt  kunde  stilles  en  endnu  større*). 

Efter  langvarige  Forhandlinger,  som  allerede  vare  be- 
gyndte i  Aaret  1803,  lykkedes  det  Rusland  den  6te  No- 
vember 1804  først  at  bevæge  Østerrig  til  en  Traktat,  som 
stillede  et  almindeligt  Angreb  i  Udsigt  imod  videre  Vold- 
somheder af  Napoleon.  Samtidig  knyttedes  der  Forbindelser 
med  Sverige  og  Danmark,  med  Neapel,  ja  selv  med  Spanien 
og  Portugal;  men  Hovedsagen  var  Forhandlingerne  med 
England,  ved  hvilke  Alexanders  og  hans  Omgivelsers  Planer 


*)  Om  Oprindelsen  til  Koalitionen  af  1805,  navnlig  Forbindelsen 
mellem  Rusland  og  Østerrig,  bar  man  nu  faaet  fuldstændig 
Kundskab  ved  to  Værker:  „Beer,  zehn  Jahre  osterreichi- 
scher  Politik  1801—1810,  Wien  1877*',  og  ..Martens,  bistoire 
des  traités  conclus  par  la  Russie  avec  l'Autriche ,  Bd.  2,  St. 
Petersborg  1875". 

traadte  tydeligere  frem  end  i  Aftalerne  med  Østerrig.  I 
November  1804  blev  Novossilzov  sendt  til  London,  som  det 
hed  sig,  for  at  studere  Englands  Lovgivning,  men  i  Virke- 
ligheden for  at  aftale  Koalitionens  Plan  med  William  Pitt. 
Naar  man  lige  over  for  østerrig  havde  givet  sig  Mine  af 
kun  at  ville  forebygge  videre  Overgreb  af  Napoleon,  stillede 
man  sig  her  en  Krig  for  Øje,  som  skulde  fore  Frankrig 
tilbage  til  dets  gamle  Grænser.  Kejser  Alexanders  liberale 
og  humane  Principer  fik  deres  Udtryk  i  den  Tanke,  at  man 
skulde  opfordre  de  undertvungne  Folk  og  selve  det  træl- 
bundne Frankrig  til  at  rejse  sig  for  Friheden  og  overlade 
dem  fuldkommen  Selvstændighed  i  Valget  af  deres  Re- 
geringer. Evropas  ny  Tilstand,  grundet  paa  almindelig 
Billigheds  og  Retfærdigheds  Idé,  skulde  sikres  ved  alle 
evropæiske  Staters  Garanti  —  den  forste  Spire  til  den 
hellige  Alliance.  Kejserens  Venners  mindre  uegennyttige 
Planer  forraadte  sig  i  den  Fordring,  at  de  tilkommende 
Staters  Begrænsning  skulde  gaa  ud  fra  den  Grundsætning, 
at  give  enhver  de  for  dens  Handel  nødvendige  Punkter  og 
at  forene  beslægtede  Folk  inden  for  naturlige  Grænser: 
heri  ser  man  Udtrykket  af  deres  Fordring*  paa  at  beherske 
Memel  og  Weichsel  og  af  Czartoryskis  Planer  til  en  Gjen- 
oprettelse  af  Kongeriget  Polen.  William  Pitt  lagde  paa 
den  anden  Side  særlig  Vægt  paa,  at  man  maatte  danne  en 
dygtig  »Barriere«  mod  Frankrig  af  de  Provinser,  man  frarev 
det:  en  Tanke,  hvilken  Holland  senere  kunde  takke  for 
Belgiens,  Preussen  for  Rhinprovinsens  Erhvervelse. 

Saadanne  vare  de  Synspunkter,  som  beherskede  Under- 
handlingerne mellem  Novossilzov  og  Pitt.  Den  Traktat, 
der  fremgik  af  dem,  blev  undertegnet  i  Petersborg  den  Ilte 
April  1805:  man  blev  deri  enig  om  at  gjore  en  Ende 
paa  Evropas  utaalelige  Tilstand  uden  at  afvente  videre 
Overgreb  fra  Napoleons  Side.  Man  vilde  stille  den  Fordring 
til  ham,  at  han  skulde  rømme  Italien  og  Nordtyskland, 
lade  Holland  og  Schweiz  være  uafhængige  og  holde  Kongen 

•  af  Sardinien  skadesløs.  Det  var  ikke  at  vente,  at  Napoleon 
vilde  gaa  ind  paa  disse  Vilkaar,  og  den  almindelige  Krig 
paa  Fastlandet  blev  altsaa  uundgaaelig.  Det  er  ligesom  to 
Verdener,  der  drives  til  Kamp  mod  hinanden  af  de  i  dem 
boende  elementære  Kræfter:  paa  den  ene  Side  det  ved  Re- 
volutionen omdannede  ny  Evropa,  Frankrig  med  de  det 
underkastede  Magter  i  Vest  og  Syd;  paa  den  anden  Side 
det  gamle  Evropa,  de  af  Eevolutionen  truede  Magter  i  Øst 
og  Nord,  samlede  om  England  og  Rusland.  Midt  imellem 
dem  se  vi  Preussen,  endnu  raadløst  og  tvivlsomt:  vil  nu 
Hardenbergs  Politik  holde  Stik  imod  den  frygtelige  Storm? 

III. 

For  strax  at  udtale  den  alvorligste  Bebrejdelse  mod 
Hardenberg:  han  havde  indtil  det  sidste  Øjeblik  ingen  rigtig 
Forestilling  om  den  frygtelige  Kamp,  der  forberedtes,  eller 
om  den  Rystelse,  hvormed  den  ogsaa  truede  Preussen;  og 
dog  havde  Lucchesini  allerede  den  17de  Maj  1804  forkyndt 
det  forestaaende  Udbrud  af  en  almindelig  Krig.  Napoleon, 
skrev  han,  saae  i  Ministerskiftet  i  London,  der  igjen  gav 
Pitt  Ledelsen  af  Forretningerne,  og  i  Ruslands  Holdning 
tydelige  Tegn  paa,  at  en  Koalition  var  i  Færd  med  at 
danne  sig;  men  han  var  bestemt  paa  at  forekomme  den  og 
traf  allerede  i  Stilhed  sine  Forberedelser  dertil;  thi  Krigen 
var  ham  velkommen:  han  saae  deri  en  Lejlighed  til  at  gjen- 
oprette  sin  Anseelse,  der  havde  lidt  Skade  ved  de  mis- 
lykkede Planer  mod  England.  Uagtet  disse  Advarsler  lod 
Hardenberg  sig  ikke  forstyrre  i  sin  Freds-  og  Nevtralitets- 
politik:  i  Steden  for  at  sørge  for  Rustninger  mod  den 
truende  Krigsfare  sogte  han  meget  mere  at  berolige  Kongen 
og  henviste  til  Laforests  fredelige  Erklæringer,  i  Følge 
hvilke  Frankrig  ønskede  Preussens  Mægling  iraellem  det  og 
Rusland.  Heller  ikke  den  franske  Sendemands  Tilbage- 
kaldelse fra  Petersborg  gjorde  ham  betænkelig;  thi  der  var 

efterladt  en  Chargé  cTaffaires.  og  derved  kunde  det  forblive, 
indtil  alt  igjen  var  vendt  tilbage  til  det  gamle  ved  Euslands 
og  Frankrigs  Forsoning.  Begge  Magter  syntes  ham  over- 
hovedet ikke  at  nære  fjendtlige  Hensigter  mod  hinanden: 
den  ene  frygtede  blot  den  andens  Angreb.  Ogsaa  i  en 
anden  Skrivelse  til  Kongen,  i  hvilken  han  giver  en  Oversigt 
over  Evropas  politiske  Forhold,  forstaar  han  at  skufle  sig 
selv  og  Kongen:  man  læste  vel,  skriver  han,  i  Bladene  om 
Alliauceforhandlinger  mellem  England  og  Rusland,  Danmark 
og  Sverige;  men  disse  Efterretninger  savnede  officiel  Stad- 
fæstelse, og  i  alle  Tilfælde  gik  de  kun  ud  paa  eventuelle 
og  defensive  Aftalsr;  thi  —  han  siger  det  virkelig  —  Pitts 
Indtrædelse  i  det  engelske  Ministerium  lod  haabe  en  fredelig 
Tilnærmelse  mellem  England  og  Frankrig,  og  der  far 
endnu  god  Udsigt  til  at  hindre  et  Brud  imellem  Rusland 
og  Frankrig.  Om  Østerrig,  der  den  Gang  allerede  stod  i 
levende  Underhandling  med  Rusland,  vidste  Hardenberg  i 
Skrivelse  ikke  andet  mærkeligt  at  fortælle,  end  at  Ærke- 
hertug Carl  havde  nedlagt  sin  Værdighed  som  Stormester 
for  den  tyske  Ridderorden  til  Fordel  for  sin  Broder  Anton. 
Hvad  kan  imidlertid  være  mere  fordærveligt  for  en  Stat. 
end  at  dens  ledende  Minister  beregner  sin  Politik  paa 
Fredeu,  som  han  onsker  og  derfor  forudsætter,  medens 
Striden  mellem  de  Verden  bevægende  Modsætninger  frem- 
kalder en  Krig,  som  han  ikke  er  forberedt  paa?  Endnu 
mere  uforklarlig  bliver  Hardenbergs  optimistiske  Stemning, 
naar  vi  betragte  de  Anstrængelser ,  Rusland  allerede  længe 
havde  gjort  for  at  inddrage  Preussen  i  Koalitionen  mod 
Napoleon. 

Kong  Frederik  Vilhelm  den  3dje  havde  fra  Begyndelsen 
af  sin  Regering  holdt  fast  ved  den  Forbindelse  med  Rus- 
land, som  Frederik  den  store  havde  indskærpet  sine  Efter- 
følgere som  den  forste  Gruudsætning  for  deres  Politik.  Siden 
Sammenkomsten  i  Memel,  som  vi  oven  for  omtalte,  havde 
ogsaa   Kejser    Alexander    været    det    preussiske    Kongehus 

Hiitorisk  Arkiv.     18T9.     II.  21 

hjærtelig  hengiven ;  men  hans  Omgivelser  havde  meget  imod, 
at  han  overførte  denne  Tilbøjelighed  paa  den  preussiske 
Stat.  Naar  de  Mænd  mødtes,  der  dannede  de  højeste  Sel- 
skabskredse  i  Petersborg,  Czartoryski  med  sine  Venner,  en 
stor  Del  franske  Emigranter,  Sveriges,  Sardiniens,  Hannovers 
Repræsentanter,  vare  de  alle  enige  om,  at  den  preussiske 
Politik  var  lige  saa  forkastelig  som  Napoleons.  Man  dadlede 
Kejseren,  fordi  han  i  Preussen  saae  ligesom  en  ham 
dyrebar  Personlighed,  ikke  en  Stat,  hvis  Interesser  for  største 
Delen  vare  de  modsatte  af  Ruslands.  De  havde  helst  set, 
at  Krigen  med  Frankrig  var  bleven  indledet  ved  et  Angreb 
paa  Preussen;  men  derom  vilde  Kejser  Alexander  ikke  høre 
noget.  Han  haabede,  at  det  venskabelige  Forhold,  der  saa 
længe  havde  hersket  mellem  begge  Stater,  og  det  inderlige 
Venskab,  der  forbandt  ham  selv  med  Kong  Frederik  Vil- 
helm, dog  til  sidst  vilde  drage  Preussen  med  ind  i  Krigen 
mod  Frankrig. 

De  første  Forhandlinger  om  en  mod  Frankrig  rettet 
Alliance  mellem  Rusland  og  Preussen  knyttede  sig  til 
Franskmændenes  Indmarche  i  Hannover.  Kansleren  Voronzov 
foreslog,  at  den  preussiske  og  den  russiske  Sendemand  i 
Paris  ved  venskabelige  Forestillinger  skulde  faa  Napoleon 
til  at  rømme  Hannover,  hvorefter  begge  Stater  i  Forening 
skulde  besætte  Landet;  hvis  den  første  Konsul  vægrede  sig, 
vilde  de  sætte  deres  Hære  i  Bevægelse  for  at  fordrive 
Franskmændene  med  Magt  fra  Nordtyskland.  Preussen 
indlod  sig  naturligvis  ikke  paa  dette  Forslag,  der  øjeblikkelig 
vilde  have  bragt  det  i  Krig  med  Frankrig,  men  foretrak, 
som  vi  oven  for  omtalte,  alene  at  aabne  Underhandlinger 
om  Hannover  med  den  første  Konsul.  I  Petersborg  blev 
man  meget  ilde  stemt  ved  disse  Forhandlinger  og  saae  dem 
med  Glæde  strande.  Kejser  Alexander  skyndte  sig  med  at 
benytte  Øjeblikket,  og  i  Maj  1804  tilstillede  han  den 
preussiske  Regering  en  Traktat,  i  Følge  hvilken  Rusland  og 
Preussen  skulde   enes  om   at  tilbagevise  enhver  Krænkelse 

af  en  anden  nordtysk  Stat  ved  et  forenet  Angreb.  Tillige 
udtalte  han  i  en  egenhændig  Skrivelse  til  Kongen  det 
Haab,  at  Preussen  vilde  slutte  sig  til  de  Skridt  imod 
Frankrig,  som  han  havde  i  Sinde  at  gjore  paa  Grund  af 
Hertugen  af  Enghiens  Mord.  Derpaa  vilde  Frederik  Vilhelm 
ikke  indlade  sig,  og  han  vilde  ogsaa  helst  have  tilbagevist 
Traktaten;  men  for  ikke  at  fornærme  den  russiske  Kejser 
gik  han  ind  paa  at  undertegne  en  Erklæring,  der  i  det 
hele  svarede  til  den  russiske:  heller  ikke  han  vilde  taale 
videre  Overgreb  af  Frankrig  i  Nordtyskland,  men  han  frem- 
hævede stærkt,  at  han  ikke  i  mindste  Maade  tænkte  paa  at 
røre  ved  den  nærværende  Stilling.  Kejser  Alexander  mod- 
tog Kongens  Erklæring,  »der  for  Øjeblikket  var  alt,  hvad 
han  kunde  ønske  sig,  men  kun  for  Øjeblikket«,  og  skrev  til 
ham,  at  det  vilde  gjøre  ham  ondt,  hvis  Preussen  ikke  vilde 
deltage  i  den  Berømmelse,  at  gjenoprette  den  forstyrrede 
.  Ligevægt  imellem  de  evropæiske  Magter.  Fyrst  Czartoryski. 
der  imidlertid  ogsaa  i  Navnet  havde  overtaget  Styrelsen  af 
de  udenrigske  Anliggender,  erklærede  det  for  klogest  at 
komme  Frankrigs  Planer  i  Forkjøbet:  han  tvivlede  ikke 
paa,  at  ogsaa  Hardenberg  ansaa  et  almindeligt  Forbund 
mellem  de  endnu  uafhængige  evropæiske  Magter  for  nød- 
vendigt, naar  man  vilde  gjøre  Ende  paa  Napoleons  Vold- 
somheder; men  Hardenberg  holdt  Deltagelsen  i  et  saadant 
Forbund  for  farlig  og  haabløs:  selv  om  en  Koalition  kom  i 
Stand,  vilde  Napoleon  med  sin  sædvanlige  Raskhed  forstaa 
at  forekomme  dens  Planer.  Han  ønskede  meget  mere,  at 
man  skulde  stræbe  efter  en  almindelig  Fred;  forst  efter 
en  saadan  kunde  man  danne  et  Forbund,  som  Rusland 
foreslog  *). 

I  denne  Retning  gik  Hardenbergs  Svar  paa  de  russiske 
Forslag:    man  kan  tænke  sig,   hvor  skuffet  man  folte  sig  i 


*)    Om    alle    disse  Forhandlinger  tinder   man   ikke    et   Ord   hos 
Hardenberg. 


320  Haugwitz  og  Harclenberg. 

Petersborg.  Ruslaud  havde  smigret  sig  med  at  tage  Preus- 
sens Tiltrædelse  til  Koalitionen  med  Storm;  nu  maatte 
Kejseren  opleve,  at  det  igjen  standsede  paa  den  Vej,  man 
ved  Maj -Traktaten  havde  faaet  det  ind  paa-.  Tonen  i 
Kejser  Alexanders  Breve  blev  koligere  og  køligere;  han  be- 
klagede højlig,  skrev  han  til  Kong  Frederik  Vilhelm,  at 
deres  Politik,  der  var  saa  overensstemmende  i  sine  Grund- 
sætninger, dog  var  saa  forskjellig  i  Anvendelsen.  Czartoryski 
skrev  til  Berlin,  at  Hardenbergs  System  bestod  i  at  tænke 
paa  Lægemidlet,  naar  det  var  for  sildigt  at  anvende  det:  troede 
han  da  maaske,  at  Napoleon  vilde  blive  mere  eftergivende, 
naar  han  forst  havde  sluttet  Fred  med  England?  Imidlertid 
søgte  man  at  bringe  saa  meget  som  muligt  ud  af  Maj- 
Traktaten:  naar  Franskmændene  rorte  sig  i  Hannover,  naar 
Napoleon  besværede  Hansestæderne  eller  lod  en  engelsk 
Resident  paagribe  paa  tysk  Grund,  erindrede  Rusland  idelig 
Preussen  om  dets  traktatmæssige  Forpligtelser  og  søgte  at 
indvikle  det  i  Fjendtligheder  med  Frankrig.  Preussens  af- 
visende Holdning  frembragte  saa  en  bestandig  større  Spæn- 
ding mellem  begge  Stater,  og  Stemningen  i  de  højere  Kredse 
i  Petersborg,  i  det  Selskab,  som  samlede  sig  om  Storfyrst 
Konstantin  og  Fyrst  Czartoryski,  blev  mere  og  mere  ophidset; 
kun  Kejseren  holdt  endnu  fast  ved  sit  velvillige  Sindelag- 
mod  Preussen. 

Saaledes  gik  Vinteren  1804—1805:  Rusland  sluttede 
sine  Traktater  med  Østerrig  og  Sverige  og  forberedte  den 
med  England;  kun  med  Preussen  kunde  man  ikke  komme 
til  nogen  Forstaaelse;  men  i  Følelsen  af,  at  Kampen  mod 
Napoleon  uden  Preussen  eller  endog  imod  Preussen  ikke 
kunde  faa  et  heldigt  Udfald,  sendte  Kejser  Alexander  i 
Februar  1805  sin  G  eneral  adj  utant  Wintzingerode  til  Berlin 
under  Paaskud  af  at  udjævne  Stridigheder  mellem  Preussen 
og  Sverige,  men  i  Virkeligheden  for  at  slutte  et  Forbuml 
mellem  Ruslaud,  Østerrig  og  Preussen.  Medens  Maj-Trak- 
taten  havde  bestemt,    at  Preussen   skulde  gribe   til  Vaaben 

ved  et  Angreb  af  Napoleon  paa  nordtyske  Stater,  skulde  det 
nu  formaas  til  en  Traktat,  i  Folge  hvilken  det  ogsaa  skulde 
betragte  en  Krænkelse  af  Hollands.  Schweiz's,  Tyrkiets  og 
andre  Staters  Uafhængighed  som  Krigstilfælde. 

I  Anledning  af  disse  Forslag  kom  nu  ogsaa  Grev 
Haugwitz  igjen  til  at  gribe  ind  i  den  preussiske  Politiks 
Gang.  Efter  at  han  havde  taget  sin  Afsked,  havde  han 
taget  Ophold  paa  sine  Godser  i  Schlesien,  for  fjærnt  fra  al 
Politik  at  kunne  sysselsætte  sig  med  sine  egne  Anliggender ; 
men  han  blev  dog  i  Almindelighed  underrettet  om  de  diplo- 
matiske Forhandlinger  og  var  ogsaa  engang  lejlighedsvis 
bleven  raaclspurgt  —  til  liden  Glæde  for  Hardenberg. 
Vinteren  havde  han  tilbragt  i  Berlin  uden  at  deltage  i  de 
politiske  Overvejelser;  men  nu  forlangte  Kongen  selv  at 
hore  hans  Mening  om  de  russiske  Forslag.  Han  svarede, 
at  man  hverken  burde  antage  eller  forkaste  dem,  men  frem- 
for alt  forlange  aabenhjærtige  Oplysninger  af  Rusland  og 
Østerrig  om  deres  virkelige  Hensigter  og  deres  Forbindelser 
indbyrdes  og  med  de  øvrige  Magter;  da  ogsaa  Preussen  paa 
sin  Side  vilde  forpligte  sig  til,  ikke  at  indgaa  andre  For- 
bindelser uden  de  to  Kejserhoffers  Vidende,  skulde  den 
Fortrolighed,  som  vilde  fremgaa  af  disse  gjensidige  Med- 
delelser, danne  Grundlaget  for  en  videre  Forstaaelse  om 
Evropas  almindelige  Anliggender.  Ogsaa  Hardenberg  ytrede 
sig  i  en  lang  Skrivelse  om  TVintzingerodes  Forslag  (12te 
Marts).  Han  fremhævede  eftertrykkelig,  at  Napoleons 
Politik  efter  hans  Overbevisning  gik  ud  paa  at  gjore  alle 
Evropas  Stater  afhængige  af  sig;  men  heller  ikke  han  vidste 
noget  andet  Raad  end  Haugwitz:  at  opfordre  begge  Kejser- 
staterne til  at  give  Erklæringer  over  deres  Politik  og  For- 
bindelser, og  at  give  et  Svar,  som  vel  for  Øjeblikket  af- 
slog Preussens  Tiltrædelse,  men  aabnede  Udsigt  dertil  i 
Fremtiden. 

Dette  undvigende  Svar  vakte  mindre  Uvilje  i  Peters- 
borg, end  man  skulde  have  ventet;  der  havde  nemlig  iinid- 

lertid  tilbudt  sig  en  bedre  Lejlighed  til  at  drage  Preussen 
med  ind  i  Koalitionen.  Traktaten  imellem  England  og 
Rusland  havde  bestemt,  at  der  skulde  stilles  visse  For- 
dringer til  Napoleon  om  Rømningen  af  Italien  og  Nord- 
tyskland, hvis  Forkastelse  vilde  drage  Krigens  Udbrud  efter 
sig.  Man  var  tillige  bleven  enig  om,  at  Novossilzov  selv 
skulde  rejse  til  Paris,  for  som  Mægler  mellem  England  og 
Frankrig  at  forelægge  Napoleon  disse  Betingelser.  Man 
smigrede  sig  ikke  et  Øjeblik  med,  at  Napoleon  vilde  antage 
dem;  men  man  vilde  fremstille  ham  for  hele  Evropa  og 
hans  eget  Folk  som  den,  der  var  Skyld  i  Fredsbruddet,  og 
tillige  haabede  man  at  gjore  Preussen  saa  medansvarligt  for 
Fordringerne,  at  det  ved  deres  Forkastelse  ogsaa  blev  nødt 
til  at  deltage  i  Krigen.  Kejser  Alexander,  som  ikke  havde 
erkjendt  Napoleon  for  Kejser  og  allerede  havde  afbrudt 
enhver  diplomatisk  Forbindelse  med  Frankrig,  henvendte  sig 
nu  til  Preussen  og  bad  Kabinettet  i  Berlin  om  at  skaffe  de 
fornødne  Passer  til  Novossilzovs  Sendelse  og  understøtte  den 
ved  en  extraordinær  Sendefærd  til  Napoleon.  Det  preussiske 
Ministerium,  som  altid  var  rede,  naar  det  gjaldt  om  at 
mægle,  og  som  altid  begjærlig  greb  enhver  nok  saa  svag 
Udsigt  til  Fred,  skyndte  sig  med  at  efterkomme  Kejser 
Alexanders  Ønske  og  love  sin  Hjælp.  Forgjæves  ytrede 
Haugwitz,  der  et  Øjeblik  blev  betegnet  som  Novossilzovs 
Ledsager,  sine  Betænkeligheder;  forgjæves  paaviste  Lucche- 
sini  i  gjentagne  Skrivelser,  hvor  stærkt  Preussen  vilde  kom- 
promittere sig  ved  at  deltage  i  denne  fuldkommen  haablose 
Sendelse  —  Hardenberg  spurgte  ikke  engang  om  de  Be- 
tingelser, der  skulde  forelægges  Napoleon  og  anbefales  af 
en  preussisk  Udsending;  men  imidlertid  fik  man  i  Petersborg- 
Efterretning  om,  at  Napoleon  uden  Hensyn  til  de  svævende 
Underhandlinger  havde  indlemmet  Genua  i  det  franske 
Kejserrige.  Følgen  deraf  var,  at  Novossilzov,  der  imidlertid 
var  ankommen  til  Berlin,  fik  Befaling  til  ikke  at  fortsætte 
Rejsen  til  Paris.     I  Berlin  var  man  i  Grunden  ret  tilfreds 

med  denne  Vending  i  Sagerne:  man  folte,  at  Preussen 
lykkelig  var  sluppet  fra  en  ikke  ringe  Fare;  thi  forst  nu 
fik  man  Underretning  om  Ruslands  Aftaler  med  England  og 
saae  ved  forste  Øjekast,  at  Napoleon  aldrig  vilde  have  ind- 
ladt sig  paa  disse;  men  desto  mindre  fandt  man  sig  nu 
foranlediget  til  at  tiltræde  Koalitionen:  i  en  egenhændig 
Skrivelse  forsikrede  Kong  Frederik  Vilhelm  Kejser  Alexander, 
at  han  paa  ingen  Maade  havde  i  Sinde  at  afvige  fra  et 
System,  som  alene  svarede  til  hans  Stats  sande  Interesser 
og  hans  Kræfters  Omfang  (Ude  Juli).  Dermed  var  den 
sidste  Udsigt  for  Rusland  svunden  til  med  det  gode  at  bringe 
Preussen  ud  af  dets  nevtrale  Stilling. 

Jo  storre  de  Forhaabninger  havde  været,  man  i  Peters- 
borg havde  knyttet  til  Novossilzovs  Sendelse,  desto  bitrere 
var  nu  Harmen  over,  at  man  atter  var  bleven  skuffet.  I 
et  Møde  af  det  hemmelige  Raad,  som  blev  afholdt  hen 
imod  Enden  af  Juli,  stillede  man  sig  ikke  blot  Krig  med 
Frankrig,  men  tillige  med  Preussen  bestemt  for  Øje.  Den 
Gang  var  det.  at  Fyrst  Czartoryski  udkastede  Planer  til  en 
Slags  Deling  af  Preussen  mellem  Rusland,  Østerrig  og  et 
fornyet  Kongerige  Polen.  Kejser  Alexander  selv,  som  hidtil 
i  sit  Hjærtes  Inderste  havde  holdt  fast  ved  Muligheden  af 
en  almindelig  Fred,  lod  sig  nu  henrive  af  de  krigerske 
Drifter,  han  havde  næret  i  sin  Ungdom.  Den  Gang  havd-:- 
ingen  Bøger  været  ham  saa  kjære  som  de.  der  fortalte  om 
Krig  og  Krigerære;  nu  levede  hans  A'and  kun  i  de  Sejre, 
han  sikkert  haabede  at  kunne  vinde  over  Evropas  Under- 
tvinger. Han  haabede  endnu  bestandig,  at  Preussen  vilde 
lade  sig  bevæge  til  at  give  efter  ved  hans  krigerske  De- 
monstrationer; men  han  indvendte  ikke  mere  noget  imod,  at 
de  russiske  Hærafdelinger  satte  sig  i  Bevægelse  imod  den 
preussiske  Grænse.  En  Misforstaaelse,  en  Overilelse,  et 
ulykkeligt  Tilfælde  —  og  Krigen  var  udbrudt  mellem  Rus- 
land og  Preussen.  Og  medens  det  saae  saaledes  ud  i 
Østen,  kunde  man  i  Vesten  hvert  Øjeblik  vente  Begyndelsen 

af  Krigen  mellem  Østerrig  og  Frankrig;  Østerrigerne  rastede 
sig  til  at  rykke  ind  i  Bayern,  og  Franskmændene  gjorde  sig 
rede  til  at  overskride  Khinen. 

Midt  i  det  almindelige  Krigsuvejr,  der  truede  med  at 
bryde  løs  fra  alle  Sider,  holdt  Preussen  imidlertid  endnu 
fast  ved  sin  gamle  Forsonings-  og  Fredspolitik;  medens 
Verden  rundt  omkring  stod  under  Vaaben,  aandede  alt  i 
Preussen  den  dybeste  Fred.  Hardenberg  gjentog  ved  hvert 
nyt  Overgreb  af  Napoleon:  skulle  vi  gribe  til  Vaaben,  fordi 
Napoleon  sætter  Italiens  Kongekrone  paa  sit  Hoved?  skulle 
vi  fore  Krig,  fordi  han  indlemmer  Genua  i  Frankrig,  hvoraf 
det  dog  i  Forvejen  var  aldeles  afhængigt?  Enhver  Vold- 
somhed af  Napoleon,  hvori  Eusland  saae  et  Krigstilfælde, 
var  for  Hardenberg  kun  en  ny  Anledning  til  at  drive  paa 
Fred;  men  de  løsladte  Modsætninger  i  det  evropæiske  Liv, 
der  dreves  frem  til  Kamp  mod  hinanden,  herte  ikke  paa 
den  Mands  Stemme,  der  søgte  at  standse  deres  Fart ;  allerede 
saae  det  ud,  som  om  Krigens  Bølger  skulde  overskylle  det 
preussiske  Statsskib,  da  pludselig  dettes  Styrer  vendte  det  i 
en  Retning,  som  det  hidtil  havde  holdt  sig  fjærnest  fra: 
Hardenberg  aabnede  en  Forhandling  om  et  Forbund  med 
Napoleon. 

IV. 

Naar  man  den  Gang  overvejede  Preussens  Stilling, 
kunde  man  ikke  tvivle  om,  at  fremfor  alt  én  Omstændighed 
truede  med  at  drage  det  ind  i  Krigen:  den  uheldige 
geografiske  Sammensætning  af  den  preussiske  Stat,  der  af 
Hannover  spaltedes  i  to  Dele.  I  Sommeren  1805  rastede 
nu  England,  Rusland  og  Sverige  tilsammen  en  Hær  for  at 
tilbageerobre  det  af  Franskmændene  besatte  Hannover  til 
Kongen  af  England.  Opfordret  af  Napoleon  til  at  sikre 
Nordtysklands  Ro  og  Fred  lige  over  for  denne  Fare,  er- 
klærede Hardenberg  vel,    at  Preussen   som  rent  kontinental 

Stat  ikke  vav  i  StaDd  til  at  hindre  en  Landgang  af  de 
allierede  i  Hannover,  men  lod  det  Haab  skimte,  at  en  For- 
staaelse  vilde  kunne  tilvejebringes  ved  en  Aftrædelse  af 
Hannover  til  Preussen.  Napoleon  greb  ivrig  disse  Hen- 
tydninger: den  8de  Avgust  opsøgte  den  franske  Sendemand 
Laforest  Hardenberg  paa  hans  Landgods  i  Tempelberg  og 
overrakte  ham  en  Skrivelse,  hvori  Napoleon  erklærede  sig 
rede  til  at  aftræde  Hannover  til  Preussen,  naar  denne  Stat 
vilde  forpligte  sig  til  at  understotte  Frankrig  i  en  Krig,  der 
blev  begyndt  for  at  forandre  de  daværende  Besiddelses- 
forhold i  Italien.  Under  Indtrykket  af  Ruslands  fjendtlige 
Holdning  gik  Hardenberg  ind  paa  dette  Tilbud.  Hau  over- 
vejede de  store  Fordele,  Preussen  kunde  vinde  ved  Hannovers 
Indlemmelse:  allerede  Herre  over  Weichsel  og  Oder  blev 
det  ved  at  faa  Herredømmet  over  Elben  og  Weser  Mester 
over  hele  Nordtysklands  Handel;  med  Weser  vandt  det  en 
Forsvarslinje,  og  i  Fæstningerne  Nienburg  og  Hameln  gode 
Støttepunkter  i  Tilfælde  af  en  Krig  med  Frankrig.  Desuden 
var  det  tillokkende  for  Hardenberg  at  forene  sit  gamle 
Fædreland  med  det  ny  og  at  betegne  sin  Statsstyrelse  ved 
en  Erhvervelse,  som  i  Vigtighed  maaske  kun  stod  tilbage 
for  Schlesiens  og  fjærnede  de  »monstrøse«  Mangler  i  Preus- 
sens geografiske  Skikkelse.  Endelig  ha  abede  han  at  faa 
Napoleon  til  at  love,  ikke  at  røre  ved  Hollands,  Schweiz's 
og  det  endnu  fri  Italiens  Uafhængighed,  og  saaledes  at  til- 
fredsstille Østerrig  og  Rusland,  saa  at  de  vilde  nedlægge  de 
allerede  løftede  Taaben.  Ved  disse  sidste  Forhaabninger 
lykkedes  det  med  Nød  og  næppe  Hardenberg  at  faa  sin 
Konge  til  at  gaa  ind  paa  Underhandlingerne  med  Frankrig; 
men  Frederik  Vilhelm  indhentede  dog  ogsaa  i  denne  Sag 
Grev  Haugwitz's  Raad.  Det  var  ved  denne  Lejlighed,  at 
Hardenbergs  og  Haugwitz's  Veje  begyndte  at  skilles:  hvad 
end  Hardenberg  i  sine  Mindeskrifter  fortæller  om  »sin 
Medbejlers  Intriger«,  Sandheden  er  dog  den,  at  Haugwitz  i 
l1 2  Aar  har  holdt  sig  fjærn  fra  Forretningerne  uden  nogen 

Sinde  af  sig  selv  at  blande  sig  i  dem.  Da  han  nu  blev 
spurgt,  erklærede  han  sig  bestemt  imod  Forstaaelsen  med 
Napoleon,  og  hans  Anskuelse  gjorde  et  stærkt  Indtryk  paa 
Kongen,  som  kaldte  ham  til  Berlin  og  igjen  gav  ham  Del 
i  Statsforretningerne.  Samtidig  forsvandt  imidlertid  ogsaa 
den  Udsigt  til  Opretholdelse  af  Freden,  som  alene  havde 
kunnet  bevæge  Kongen  til  at  gaa  ind  paa  de  franske  For- 
slag: Østerrigerne  trængte  ind  i  Bayern,  og  Krigen  var  be- 
gyndt. Om  et  Forbund  med  Frankrig  var  der  nu  ikke  mere 
Tale:  Underhandlingerne,  til  hvilke  Duroc  var  kommen  til 
Berlin,  drejede  sig  nu  kun  om  Hannovers  Rømning  og  bleve 
lige  saa  frugtesløse  som  tidligere*). 

Naar  det  nu  altsaa  ikke  var  lykkedes  Hardenberg  at 
bevæge  Kongen  til  en  Forstaaelse  med  Frankrig,  havde  han 
dog  ikke  i  Sinde  at  gjenoptage  den  nys  forladte  Nevtralitets- 
politik.  Allerede  mødtes  Frankrigs  og  Østerrigs  Hære  i 
Schwaben,  russiske  Tropper  stode  ved  den  preussiske  Grænse, 
rede  til  at  tiltvinge  sig  Gjennemmarche;  Russere  og  Svenskere 
beredte  sig  til  at  fordrive  Franskmændene  fra  Hannover. 
Hardenberg  maatte  nu  opgive  Haabet  om,  at  Preussen 
kunde  blive  uberørt  af  Krigen;  hvad  der  burde  være  sket 
for  længe  siden,  blev  nu  endelig  sat  i  Værk;  de  preussiske 
Tropper  sattes  paa  Krigsfod,  og  en  Hær  paa  næsten  200,000 
Mand  kaldtes  til  Vaaben.  I  Tillid  til  denne  vældige  Krigs- 
magt, der  syntes  at  love  den  Kæmper  Sejren,  paa  hvis  Side 
den  vilde  stille  sig,  dukkede  i  Berlins  ledende  Kredse  den 
Tanke  op,  at  forelægge  den  franske  Kejser  billige  Freds- 
vilkaar,  ved  hvis  Forkastelse  ogsaa  Preussen  vilde  slutte 
sig  til    de  mod    ham  forbundne  Magter.      Saa   vel  Kongen 


*)  Om  den  preussiske  Politik  i  September  1805  dømmer  den 
østerrigske  Sendemand  i  Berlin,  Grev  Metternich:  „Toute  la 
politique  prussienne  se  réduit  cucore  h.  n'en  pas  meriter  le 
nom.  On  y  tremble  de  tout  avec  l'air  de  tout  braver ,  et  on 
ne  se  décide  å  rien,  parce  qu'il  l'aut  plus  qu'un  courage  pure- 
ment  négatif  pour  cela"  (16de  September  1805). 

som  Hardenberg  og  Haugwitz  vare  enige  om  denne  rigtige 
Tanke,  som  man  for  længst  burde  have  fattet.  I  sin  Op- 
rindelse var  denne  væbnede  Mægling  bestemt  til  lige  saa 
vel  at  vende  sig  mod  Rusland  som  mod  Frankrig;  men 
Napoleons  Hensynsloshed  bevirkede  snart,  at  den  vendte  sig 
udelukkende  mod  Frankrig.  Den  6te  Oktober  indtraf,  nemlig 
den  Efterretning,  at  de  franske  Tropper  vare  dragne  igjennem 
de  preussiske  Landskaber  i  Franken.  1  det  første  Øjeblik  blev 
Frederik  Vilhelm  den  3dje  saa  forbitret  over  denne  Kræn- 
kelse af  den  preussiske  Stat,  at  han  vilde  udvise  Laforest 
og  Duroc  fra  Berlin.  Var  dette  sket,  vilde  Krigen  med 
Frankrig  øjeblikkelig  være  udbrudt;  men  Hardenberg  be- 
roligede Kongen  og  forhindrede  de  franske  Sendemænds  Ud- 
visning. Naar  vi  oven  for  kaldte  det  Hardenbergs  første 
store  Fejl,  at  han  skuffede  sig  selv  og  Kongen  saa  længe 
med  Fredsillusioner,  maa  vi  betegne  det  som  hans  anden 
endnu  større  Fejl,  at  han  atter  fik  Kongen  til  at  nøjes  med 
halve  Forholdsregler :  nu  ogsaa  at  tilstede  Russerne  Gjennem- 
marchen  gjennem  Preussen,  at  afbryde  Underhandlingerne 
med  Frankrig  og  besætte  Hannover. 

For  nu  at  tilvejebringe  Preussens  afgjorte  Tilslutning 
til  Koalitionen  besluttede  Kejser  Alexander  sig  til  selv  at 
rejse  til  Berlin.  Man  vidste  dér  meget  godt,  at  det  havde 
været  saa  godt  som  alene  ham,  der  havde  hindret  en  lignende 
Krænkelse  af  Preussens  Østgrænse  som  den,  der  var  sket  i 
Vesten,  og  han  fandt  en  Modtagelse,  der  smigrede  hans 
Ærgjerrighed  og  tydelig  nok  viste  de  nationale  Sympathiers 
Retning.  Underhandlingerne  forte  ogsaa  hurtig  til  Maalet: 
den  3dje  November  afsluttedes  den  Traktat,  som  fastsatte 
Betingelserne  for  Preussens  væbnede  Mægling.  En  preussisk 
Statsmand  —  Grev  Haugwitz  blev  udset  dertil  —  skulde 
forelægge  Kejser  Napoleon  de  Fordringer,  hvis  Opfyldelse 
syntes  nødvendig  for  Evropas  Sikkerhed:  Adskillelse  af 
Italiens  og  Frankrigs  Kroner,  Rømning  af  Tyskland,  Neapel, 
Schweiz  og  Holland,  en  bedre  Grænse  for  Østerrig  i  Italien 

og  Skadesløsholdelse  for  Kongen  af  Sardinien.  I  det 
Preussen  optog  disse  russisk-engelske  Ideer,  beholdt  det  dog 
tillige  sine  egne  Interesser  for  Øje:  hvis  Preussen  ved  For- 
dringernes Forkastelse  blev  foranlediget  til  Krig,  skulde 
Kongen  af  England  ved  Ruslands  Mægling  formaas  til  at 
overlade  Hannover  til  Preussen.  Saaledes  havde  den  evro- 
pæiske  Politik  endelig  naaet,  hvad  den  saa  længe  havde 
stræbt  efter:  Preussen  havde  sluttet  sig  til  Koalitionen. 

Et  Øjeblik  saae  det  ud,  som  om  Preussen  nu  skulde 
høste  en  Frugt  af  sin  lange  Nevtralitet,  der  overgik  alles 
Forventning:  Afgjørelsen  af  Vestens  Skæbne  syntes  at  ligge 
i  dets  Hænder ;  men  da  lod  Kejser  Alexander  sig  forlede  til 
ikke  blot  at  modtage,  men  selv  at  søge  et  afgjørende  Slag: 
Folgen  var,  at  den  russiske  Hær  blev  tilintetgjort  ved 
Austerlitz,  som  den  osterrigske  var  bleven  det  ved  Ulm. 
Kejser  Frants  tog  imod  en  Vaabenstilstand,  Kejser  Alexander 
forlod  sin  opløste  Hær.  Koalitionen  var  sprængt:  Preussen 
stod,  endnu  ikke  fuldstændig  rustet,  alene  lige  over  for  Na- 
poleons sejrrige  Hær. 

I  hvilken  Stilling  kom  nu  herved  Grev  Haugwitz,  der 
imidlertid  havde  indfundet  sig  i  Napoleons  Hovedkvarter? 
Han  var  rejst  fra  Berlin  med  det  Ønske,  om  muligt  at 
gjenoprette  den  almindelige  Fred,  men  i  hvert  Tilfælde  at 
forhale  Bruddet  med  Napoleon  til  over  Midten  af  December; 
thi  det  havde  de  militære  Avtoriteter  indstændig  anbefalet 
ham  med  Hensyn  til  de  alt  for  silde  begyndte  Rustninger. 
Da  kom  Slaget  ved  Austerlitz  (2den  December),  et  Nederlag 
for  Koalitionen,  men  tillige  et  Nederlag  for  Preussen  og 
Tanken  om  den  væbnede  Mægling.  Haugwitz  var  næsten 
Vidne  til  den  russiske  Hærs  Tilintetgjørelse;  han  hørte  om 
de  hemmelige  Underhandlinger,  som  Østerrig  endog  før 
Slaget  havde  aabnet  med  Napoleon.  Naar  han  hverken 
kunde  vente  Hjælp  af  Østerrig  eller  Rusland,  skulde  han  da 
drive  sit  Fædreland  ind  i  en  Krig  med  Napoleon?  Han, 
som  ikke  havde  været  tilstede  i  Berlin  i  Oktober  og  saaledes 

ikke  var  bleven  berort  af  den  den  Gang  vakte  patriotiske 
Iver,  og  som  desuden  ikke  nærede  noget  nationalt  Fjendskab 
mod  Frankrig,  betænkte  sig  nu  ikke  længe  paa  at.  modtage 
den  Overenskomst,  som  Napoleon  tilbed,  og  som  bevarede 
Preussen  for  Krig:  imod  Aftrædelse  af  Ansbach,  Cleve  og 
Neufchatel  og  Garanti  for  Frankrigs  Besiddelser  skulde 
Preussen  faa  Hannover. 

I  Berlin  blev  man  ikke  lidet  overrasket,  da  Grev 
Haugwitz,  som  var  sendt  til  Napoleon  under  ganske  andre 
Forventninger,  vendte  tilbage  med  disse  Aftaler.  Det  var 
ikke,  fordi  nogen  alvorlig  tænkte  paa  at  holde  fast  ved 
Traktaten  af  3dje  November;  tbi  den  samme  Forandring  i 
Anskuelser,  som  havde  bragt  Greven  til  at  træffe  sine  Af- 
taler med  Napoleon,  havde  samtidig  gjort  sig  gjældende  i 
Berlin  under  Indtrykket  af  Slaget  ved  Austerlitz  og  de  der- 
efter følgende  Begivenheder;  allerede  en  Uge  før  Efterret- 
ningen om  disse  Aftaler  havde  Hardenberg  selv  i-jen  be- 
gyndt Underhandlingerne  med  den  franske  Sendemand  for  at 
komme  til  en  Overenskomst  med  Frankrig  om  Hannover 
imod  Garanti  for  Nordtysklands  Nevtralitet ;  men  da  man 
blev  sig  den  Fjendtlighed  mod  England  og  Busland  bevidst, 
som  de  af  Haugwitz  medbragte  Tilbud  fra  Napoleon  inde- 
holdt, søgte  man  at  fjærne  den  derved,  at  man  kun  med- 
tog dem  med  Ændringer,  som  udsatte  deres  Virksomhed  til 
efter  den  almindelige  Fred.  Man  ser.  i  hvor  høj  Grad  de 
Mænd,  der  omgave  Frederik  Vilhelm,  manglede  Evne  til  at 
forstaa  fremmede  Magters  politiske  Synspunkter:  de  indsaa 
ikke,  at  Napoleon  netop  vilde  benytte  det  Forbund,  Preussen 
nu  tilbød  ham  for  Freden,  til  den  lykkelige  Gjennemforelse 
af  Krigen.  Han  paalag.ie  da  nu  ogsaa  Preussen  sine  Be- 
tingelser, der  vel  lode  det  beholde  Hannover,  men  indviklede 
det  i  et  fjendtligt  Forhold  til  England,  der  blev  fordærveligt 
for  dets  Handel  (15de  Februar  1*06). 

Med  denne  Forandring  i  den  preussiske  Politik  —  Ad- 
skillelsen fra  Koalitionen  og  den   ensidige  Forstaaelse  med 

Frankrig  —  faldt  det  nu  ogsaa  sammen,  at  Hardenberg 
trak  sig  tilbage  og  igjen  overlod  Forretningernes  Ledelse  til 
Haugwitz.  Efter  at  han  én  Gang  havde  opgivet  Freds- 
illnsionerne,  havde  Hardenberg,  ligesom  for  at  oprette  sin 
Fejl  af  6te  Oktober,  med  Iver  og  Lidenskab  hengivet  sig  til 
Koalitionens  Ideer.  Den  personlige  Tillid,  Kejser  Alexander 
havde  vist  ham  ved  sit  Ophold  i  Berlin,  den  Modsætning,  i 
hvilken  hans  energiske  Natur  følte  sig  til  Kongens  betænk- 
somme Omgivelser,  en  vis  Følelse  af  Skinsyge  mod  hans 
Medbejler  Haugwitz,  som  ansaa  Fredens  Opretholdelse  for 
sin  Sendelses  vigtigste  Opgave  —  alle  disse  Følelser  havde 
efterhaanden  fremkaldt  den  Overbevisning  hos  ham,  at  kuu 
en  indgribende  Deltagelse  i  Tidens  store  Kampe  kunde 
tjene  til  Preussens  bedste.  Allerede  ved  den  første  Indvirk- 
ning, Haugwitz  kom  til  at  øve  paa  Politikens  Gang,  havde 
Hardenberg  besluttet  at  fordre  sin  Afsked;  men  efter  Kon- 
gens Anmodning  havde  han  for  en  Tid  opgivet  denne 
Tanke  og  deltaget  i  Overvejelserne  om  Modtagelsen  af 
Haugwitz's  Aftaler  med  Napoleon.  Ved  denne  Lejlighed 
havde  han  ikke  vist  nogen  afgjort  Utilbøjelighed  til  en  For- 
bindelse med  Frankrig;  men  da  han  ikke  kunde  skjule  for 
sig  selv,  at  hans  Indflydelse  Dag  for  Dag  traadte  i  Skygge 
for  Haugwitz's,  fik  han  endelig  Kongen  til  at  bevilge  ham 
Orlov  for  en  ubestemt  Tid.  Det  var  det  heldigste,  som  i 
dette  Øjeblik  kunde  hændes  ham;  thi  i  Følge  heraf  har 
den  almindelige  Mening  i  Haugwitz  altid  set  Frankrigs 
Ven,  i  Hardenberg  Napoleons  Modstander  og  Offer.  Den 
identificerede  de  til  Frankrig  hældende  Faser  i  den  preus- 
siske Politik  med  Haugwitz,  Tanken  om  den  nationale 
Rejsning  mod  Napoleon  med  Hardenberg,  og  medens 
Haugwitz  og  hans  Politik  hjemfaldt  til  almindelig  Afsky, 
blev  Hardenberg  derimod,  som  Kongen  selv  bemærkede, 
»Folkets  Kjæledægge«.  Denne  Retning  af  den  offent- 
lige   Mening    i    Preussen    ligesom    i    det    øvrige    Evropa 

havde  nu  en  tilbagevirkende  Kraft  paa  Hardenberg,  i 
det  den  bidrog  til  at  holde  ham  fast  ved  den  Anskuelse, 
som  den  forudsatte  hos  ham.  I  sin  tilbagetrukne  Stilling 
dannede  han  sig  saaledes  nu  under  Indflydelse  af  den  offent- 
lige Mening  og  de  politiske  Begivenheders  Tryk  den  Over- 
bevisning, at  Preussens  Vel  beroede  paa  Tilslutning  til 
Rusland  og  Modstand  mod  Frankrig.  t  denne  Retning 
virkede  lian  saa  i  Stilhed,  indtil  Omslaget  i  den  preussiske 
Politik  igjen  furte  ham  tilbage  i  hans  gamle  Stilling. 

Imidlertid  kom .  hvad  der  maatte  komme.  Atter  var 
det  Preussens  Forhold  til  Hannover,  hvorfra  den  ny  For- 
vikling havde  sit  Udspring.  Ligesom  Napoleon  havde  over- 
ladt Hannover  til  Preussen  for  at  gjennemfere  sin  Krig  mod 
England,  tog  han  nu  igjen  ikke  i  Betænkning  at  fratage 
Preussen  det  for  at  kunne  slutte  Fred  med  England.  Haug- 
witz havde  i  Overenskomsten  med  Napoleon  kun  set  et 
Middel  til  at  redde  Preussen  ud  af  Øjeblikkets  Ned,  men 
tillige  til  at  skaffe  det  mangfoldige  Fordele  og  paalægge 
Napoleons  Ærgjerrighed  visse  Skranker.  Den  første  Hensigt 
havde  Ban  opnaaet:  Preussen  var  i  Efteraaret  180G  i  en 
bedre  Stilling  end  i  Januar,  hvor  lidet  det  end  forstod  at 
drage  Fordel  deraf;  men  paa  den  anden  Side  maatte  Haug- 
witz overbevise  sig  om,  at  de  opnaaede  Fordele  ikke  lode 
sig  opretholde,  og  at  Napoleon  vel  for  andre,  men  ikke  for 
sig  selv  anerkjendte  en  Traktats  Skranker.  Haugwitz  tovede 
nu  ikke  med  at  tilraade  Kongen  et  Brud  med  Frankrig. 
Man  véd,  hvad  Følgen  blev:  paa  én  Dag  blev  den  navn- 
kundige Hær  tilintetgjort  og  den  Stat,  som  hvilede  paa  den, 
opløst.  Grunden  til  denne  pludselige  Katastrofe  var,  at  denne 
Stat  paa  én  Gang  var  bleven  sig  selv  utro  og  ikke  mere 
passede  til  Verden,  saadan  som  den  var  bleven  ved  Re- 
volutionen og  Napoleons  Styrelse.  Med  Vaaben  i  Hænder, 
kan  man  sige,  er  den  preussiske  Stat  født,  og  imellem  Nabo- 
magternes  Fjendtligheder  har  den  kun  kunnet  bevare  sin 
Tilværelse    og  hæve    sig  til  Magt    og  Størrelse    ved    stadig 

Vaabenfærdighed ;  meu  den  Gang  raadede  en  Haand  over 
den  preussiske  Stat.  som  fuld  af  mild  Skaansel  tog  i  Be- 
tænkning at  anspænde  dens  Kræfter  og  hensynsløst  at  gjøre 
Krav  paa  dens  Hjælpemidler;  den  havde  givet  Staten  en 
Karakter  af  Fredsommelighed  og  Ro,  som  stred  baade  imod 
dens  egen  Udvikling  og  Tidens  Aand;  thi  medens  paa  den 
ene  Side  Napoleon,  fortæret  af  overdreven  Daadsdrift,  styrtede 
sig  fra  den  ene  Krig  i  den  anden,  og  med  den  ene  Haand 
oprettede  et  Kongerige,  som  han  igjen  omstyrtede  med  den 
anden,  og  medens  paa  den  anden  Side  Kejser  Alexander, 
ligeledes  fuld  af  urolig  Virkelyst,  vilde  reformere  sit  Rige  og 
befri  Evropa  og  allerede  den  Gang  nærede  de  Tanker,  som 
senere  fremkaldte  den  hellige  Alliance  og  grundede  Ruslands 
mægtige  Indflydelse  i  Evropa  —  blev  den  preussiske  Stat 
alene  ligesom  uberørt  af  den  ny  og  skabende  Aand,  der 
alle  Vegne  rørte  sig,  og  bevægede  sig  beta^nksomt  frem  i  de 
gamle  Spor.  Man  troede  endnu  at  leve  i  Frederik  den 
stores  Tidsalder:  Preussens  Politik  og  Krigsførelse  var  for- 
ældet og  aandsfattig. 

Som  nu  til  Dags  en  Armé  bukker  under,  der  vover  at 
maale  sig  med  den  af  almindelig  Skole-  og  Værnepligt  frern- 
gaaede  Hær,  saaledes  maatte  den  Gang  Preussens  Tropper 
falde  fra  hinanden,  da  de  stødte  sammen  med  Frankrigs  i 
en  ny  Skole  uddannede  Hær.  Da  var  Hardenbergs  Tid  igjen 
kommen:  Haugwitz,  den  sidste  Minister  i  det  gamle  Preussen, 
var  ligesom  selv  sunken  sammen  med  den  gamle  Stat  Ogsaa 
Hardenberg  var  opvoxet  i  det  18de  Aarhundredes  Anskuelser 
og  havde,  som  vi  saae,  sin  rigelige  Del  i  Aarsagerne  til  den 
store  Katastrofe;  men  hans  modtagelige  og  smidige  Aand 
gav  ham  Evne  til  at  føje  sig  i  den  ny  Tid.  Hans  skarpe 
Forstand  saae,  hvad  denne  fordrede,  og  Ulykken  gav  ham 
Muligheden  og  Viljeskraften  til  at  gjennemføre  det.  Endnu 
engang  maatte  han  træde  tilbage  for  Napoleons  Fjendskab; 
mon  ogsaa  i  sin  Landflygtighed  udøvede  han  ved  sine  Raad 
en  afgjørende  Indflydelse  ved  den  preussiske  Stats  begyndende 

Gjenfodelse,  og  ved  den  første  Lejlighed  kaldte  hans  Konge 
ham  tilbage  og  udrustede  ham  med  en  Magtfuldkommenhed, 
som  ingen  Minister  før  ham  havde  besiddet  i  Preussen. 

Hardenbergs  reformatoriske  Tanker  og  Bestræbelser  have 
for  en  stor  Del  været  bestemmende  for  den  Omdannelse  af 
Staten,  der  før  og  efter  Frihedskrigen  gjennemførtes  under 
hans  Ledelse,  og  gave  den  dens  moderne  Præg;  men  endnu 
langt  betydeligere  var  hans  Indflydelse  paa  Udenrigspolitiken : 
den  Alliance,  som  han  1813  sluttede  med  de  mod  Frankrig 
forbundne  Magter,  og  navnlig  det  Forbund  med  Østerrig, 
som  han  indgik  og  fastholdt  mod  alle  den  preussiske  Po- 
litiks Traditioner,  har  fremkaldt  den  Politik,  som  i  et  halvt 
Hundredaar  har  behersket  Preussen. 

S.  B.  Thrige. 

Eamilien  Messenius. 


i. 

1  Aaret  1579  fødtes  i  den  lille  Landsby  Freberga,  i 
Nærheden  af  Vadstena,  Sveriges  berømte  Historieskriver 
Johan  Messenius,  hvis  Navn  ikke  mindre  er  blevet  bekjendt 
ved  hans  bevægede  Liv  og  sørgelige  Skæbne  end  ved  hans 
Begavelse  og  videnskabelige  Fortjenester.  Hans  Fader,  der 
var  Moller  og  døde  henved  1588,  blev  efter  enkelte  For- 
fatteres Beretning  halshuggen  som  mistænkt  for  fædrelandsk- 
forræderske  Forbindelser  med  det  afsatte  polske  Vasahus; 
men  denne  Angivelse  siges  af  andre  at  mangle  al  Grund  og 
alene  at  have  sin  Oprindelse  fra  Uvenners  Opspind.  I  en 
Alder  af  10  Aar  sendtes  Johan  til  Vadstena  Skole,  hvor 
hans  fremragende  p]vner  snart  vakte  hans  Læreres  Opmærk- 
sombed. Et  af  de  Midler,  som  den  katholske  Kirke  paa 
den  Tid  hyppig  anvendte  i  sit  ihærdige  Arbejde  paa  at  fore 
de  til  Protestantismen  nylig  omvendte  Lande  tilbage  til  den 
»ene  saliggj ørende«  Tro,  var  at  tage  begavede  Ynglinge  fra 
de  Lande,  der  skulde  paavirkes,  opdrage  dem  i  jesuitiske 
Skoler  til  fuldblods  Katholiker  og  siden  sende  dem  tilbage 
til  deres  Fædreland  for  dér  at  arbejde  for  Katholicismens 
fornyede  Udbredelse.  Vadstena-Skolens  Lærere  antoges  endnu 
at  være  den  katholske  Lære  hemmelig  hengivne  og  at  have 
givet  Jesuiterne  Anvisning  paa  den  begavede  Johan  Messenius, 
der  i  10  Aars  Alderen,  uden  sin  Families  Vidende,  blev  sendt 

til  Jesuitskolen  i  Braunsberg ,  hvis  Virksomhed  særlig  var 
henvendt  paa  at  vinde  Norden  tilbage  for  den  katholske 
Kirke.  Efter  at  Messemus  hurtig  og  med  Ære  havde 
gjennemgaaet  denne  Læreanstalt,  rejste  han  en  Tid  lang  fra 
det  ene  Sted  til  det  andet,  opholdt  sig  ved  det  polske  Hof, 
gjorde  et  kort  Besøg  i  Kom,  vendte  tilbage  til  Tyskland, 
hvor  han  1606  tog  den  filosofiske  Doktorgrad  i  Ingolstadt 
og  samme  Aar  i  Prag  udnævntes  af  Kejseren  til  »Poeta 
Caesareus«  (kejserlig  Digter).  Til  sidst  slog  han  sig  ned  i 
Danzig  og  oprettede  her  en  meget  anset  Privatskole.  Under 
sit  Ophold  i  denne  By  giftede  han  sig  med  Lucia  Grothusen. 
en  Datter  af  den  afsatte  Kong  Sigismunds  afdøde  Lærer, 
Arnold  Grothusen,  hvem  Sigismunds  Efterfølger  paa  den 
svenske  Trone,  Karl  den  9de,  paa  Mistanke  for  Lands- 
forræderi havde  frataget  alle  de  Ejendomme,  de  foregaaende 
Konger  havde  givet  ham  i  Porlening.  Lucias  Uvenner,  og 
af  dem  skabte  hendes  heftige  og  umedgjorlige  Natur  hende 
mange,  havde  adskilligt  at  sige  hende  paa,  næppe  altid 
med  urette;  men  hvad  der  end  for  øvrigt  kunde  være  at 
dadle  ved  hendes  Adfærd,  mod  sin  Mand  viste  hun  sig  i  alt 
Fald  til  alle  Tider  som  en  opofrende  og  trofast  Hustru. 

I  Aaret  1608  besluttede  Messenius  og  hans  Hustru  at  vende 
tilbage  til  Sverige,  uagtet  mange  Grunde  syntes  at  maatte 
tale  for,  at  der  ikke  kunde  være  nogen  særdeles  gunstig 
Modtagelse  for  dem  at  vente  i  dette  Land,  hvor  Messenius 
som  en  Jesuiternes  Discipel  nødvendigvis  maatte  blive  be- 
tragtet med  mistænkelige  Øjne,  og  begge  desuden  havde 
liden  Udsigt  til  at  blive  vel  sete  af  Kongen  —  Karl  den 
9de  —  Lucia  som  Grothusens  Datter,  og  Messenius,  fordi 
han  i  Udlandet  havde  plejet  Omgang  med  Landets  bitreste 
Fjender  og  i  sine  yngre  Aar  endog  skrevet  Smædevers  imod 
ham.  Efter  det  følgende  at  dømme  tør  inaaske  Lysten  til 
desuagtet  at  vende  tilbage  til  Sverige  sættes  i  Forbindelse 
med  lønlige  Planer  om  paa  jesuitisk  Vis  under  falsk  Flag 
at  vinde  Indgang  i  Landet,    for  siden  at  faa  Anledning  til 

22* 


336  Familien  Messenius. 

at  virke  i  Katholicisinens  Tjeneste.  Lucia  rejste  forud  og 
udvirkede  for  sin  Mand  Kongens  Tilladelse  til  at  vende  tilbage 
til  Fædrelandet.  Messenius  gjorde  ved  Ankomsten  til  Stock- 
holm alt  for  at  indynde  sig  hos  Kongen  og  den  Tids  mægtige 
Mænd  og  forsmaaede  til  dette  Øjemed  ikke  at  benytte  sig  af 
de  simpleste  Smigrerier;  men  uagtet  al  hans  Umage  for  at 
gjore  et  godt  Indtryk  vedblev  Kongen  at  bevare  Mistanke 
baade  til  hans  Rettroenhed  og  hans  personlige  Oprigtighed 
mod  ham,  og  for  nu  at  rydde  denne  Mistanke  af  Vejen  af- 
lagde Messenius  Troskabsed  til  Karl  og  forpligtede  sig 
til  aldrig  mere  at  have  nogen  som  helst  Forbindelse  med 
Katholikerne  eller  den  polske  Vasaslægt,  der  endnu  frem- 
deles mistænktes  for  at  stræbe  efter  at  gjenvinde  den  svenske 
Trone  og  omfattedes  af  Kongen  med  det  mest  indgroede 
Had.  Messenius  udgav  tillige  to  Skrifter,  der  indeholdt 
heftige  Skjældsord  og  haarde  Beskyldninger  mod  Jesuiterne ; 
det  er  her,  som  saa  ofte,  vanskeligt  at  udfinde,  hvad  der  er 
Oprigtighed  og  hvad  Forstillelse  iMessenius's  Adfærd;  men 
baade  hans  tidligere  og  senere  Liv  sætter  i  alt  Fald  hans 
Opførsel  ved  denne  Lejlighed  i  et  lidet  fordelagtigt  Lys. 
Kongen  syntes  imidlertid  beroliget  og  udnævnte  ham  1609 
til  Professor  ved  Upsala  Universitet  i  Jus,  Historie,  »Politik« 
og  Ethik.  Ved  sin  omfattende  Lærdom  og  en  videnskabelig 
Virksomhed  baade  som  Forfatter  og  Forelæser,  der  her  paa 
den  Tid  var  aldeles  enestaaende,  overstraalede  Messenius 
snart  alle  sine  Medlærere;  med  utrættelig  Arbejdsomhed 
udgav  han  inden  kort  Tid  en  Mængde  Skrifter  —  især 
historiske  —  af  stor  Betydning  for  Datidens  Videnskabelig- 
hed og  anvendte  desuden  stadig  indtil  8  Timer  daglig  til 
de  studerendes  Undervisning  med  en  Iver  og  Dygtighed, 
der  skaffede  ham  en  overordentlig  Mængde  Tilhorere.  For- 
tjente saaledes  Messenius's  Virksomhed  som  Universitets- 
lærer i  mange  Henseender  den  største  Paaskjønnelse,  for- 
bandt han  des  værre  med  sine  gode  Sider  ogsaa  saare  mange 

Fejl,   der  her,    som  hvor  han  tidligere  havde  været,   snart 
droge  uheldige  Felger  efter  sig. 

Skoleundervisningen    i   Sverige    stod    ved    denne  Tid  i 
Almindelighed  paa  et  meget  lavt  Triu,  og  som  Felge  deraf 
kom  de  unge   ofte    saa  uforberedte   til  Universitetet,    at  de 
kun  med  liden  Nytte    kunde    deltage  i   Studierne.     For  at 
afhjælpe  denne  Mangel  oprettede  Messenius  en  privat  Under- 
visningsanstalt.    der   skulde    forberede    til   Universitetet    og 
saaledes  paa  en  Maade  danne  et  Bindeled  mellem  Skole  og 
Universitet,  og  han  fik  en  Mængde  Elever,  især  unge  Adels- 
mænd.   Det  er  rimeligt,  at  den  overordentlige  Tilstrømning 
baade  af  Elever  til  hans  Skole  og  af  Tilhørere  til  hans  Univer- 
sitetsforelæsninger i  nogen  Grad  fremkaldte  hans  Kollegaers 
Misundelse  og  derfor  maaske  gjorde  deres  Bedommelse  af 
ham    utilborlig  stræng;    men    de  Klagemaal,    som    snart   i 
Mængde    fremkom    over   hans    Skolevirksomhed,    vare    dog 
næppe  ubeføjede.      Klagerne   gik   ud    paa.    at  han   tog  det 
slapt  med  Undervisningen,    samtidig  med  at  han  holdt  sine 
Elever  for  lidet  i  Ave  og  saae  gjennem  Fingre   med  deres 
vilde  Fremfærd,    der  ofte    paa  en    meget  generende  Maade 
gik    ud    over  Byens  Befolkning.    Han    forlangte    ogsaa,    at 
hans  Elever  blot  efter  hans  Vidnesbyrd  om  Modenhed  skulde 
optages    som  Studenter    ved  Universitetet,    uden    at    under- 
kastes den  reglementerede  Examen.     Messenius  gav  desuden 
Anledning  til  Misnoje    ved   sin    overmodige    og  gjenstridige 
Holdning    lige    over    for    Kollegaer    og    overordnede;    han 
nægtede  undertiden  ligefrem  at  underkaste  sig  disses  lovlige 
Myndighed,  som  han  paa  Grund  af  sin  overlegne  Lærdom  er- 
klærede sig  hævet    over,    og    plejede,    naar   han,    som  ofte 
hændte,    indkaldtes    for  Ærkebispen  eller  Universitetsraadet 
(Konsistorium'  til  at  gjore  Rede  for  sin   utilbørlige  Adfærd 
i  en  eller  anden  Retning,  at  svare,  at  han  gjorde,  hvad  ham 
behagede,    uden    at  aflægge  Regnskab    for  nogen  som  helst 
eller  endog,  at  han  gav  baade  Ærkebispen  og  Konsistorium 
»sju  tusan  D «. 

Blandt  Universitetets  Professorer  forefandt  Messenius  ved 
sin  Ankomst  til  Upsala  den  bekjendte  Johannes  Rudbeck, 
først  Professor  i  Mathematik,  siden  i  Hebraisk  og  Theologi. 
Rudbeck  var  den  Gang  28,  Messenius  30  Aar,  begge  vare 
begavede  og  dygtige;  men  begge  havde  ogsaa  deres  rigelige 
Foiraad  af  Egensindighed  og  Selvtillid,  saa  det  ikke  kan 
forundre,  at  de  vare  for  store  til  ret  længe  at  kunne  gaa  i 
Aag  sammen.  Rudbeck  gjorde  i  flere  offentlige  Taler  heftige 
Angreb  paa  Jesuiterne,  hvilke  Messenius,  vistnok  med  al 
Grund,  troede  myntede  paa  sig  og  følte  sig  højlig  krænket 
over;  denne  Krænkelse  forsømte  han  heller  ikke  at  lægge 
for  Dagen  ved  Vrangvillighed  i  enhver  Berørelse  med 
Rudbeck  og  de  andre  Professorer,  og  Misforholdet  øgedes 
derved  stadig,  ligesom  ved  forskjellige  andre  Omstændigheder. 
Rudbeck  havde,  i  Lighed  med  Messenius,  oprettet  en  privat 
Skole,  der  ogsaa  havde  stor  Søgning,  og  disse  to  Anstalters 
Disciple  kom  snart  til  at  udgjøre  to  fjendtlige  Partier, 
mellem  hvilke  der  forefaldt  bestandige  Skjærmydsler;  Slags- 
maal  og  andre  usømmelige  Optrin,  hvorover  der  var  al 
Grund  til  at  klage,  hørte  til  Dagens  Orden,  uden  at  det 
synes,  som  om  nogen  af  de  to  Lærere  gjorde  særdeles  meget 
for  at  holde  deres  Elever  i  Tømme.  Til  sidst  gik  dette 
Uvæsen  saa  vidt,  at  Konsistorium  fandt  sig  foranlediget  til 
at  forbyde  begge  Professorer  at  have  private  Elever.  Rud- 
beck adlød;  men  Messenius  sendte,  da  Befalingen  blev  ham 
forkyndt,  Konsistorium  sit  vanlige,  smagfulde  Svar  og  lod 
sin  Skole  vedblive.  Saaledes  hengik  et  Par  Aar  med  stadige 
Kjævlerier,  indtil  Valget  af  en  ny  Rektor  for  Universitetet 
tik  Ufreden  til  at  bryde  ud  i  lys  Lue.  Den  gamle  Rektor 
Raumannus  havde  vist  sig  for  svag  til  at  styre  de  mange 
stridige  Elementer ;  han  blev  afsat  og  Akademiet  af  Kongen 
befalet  selv  aarlig  at  vælge  sig  en  Rektor,  for  hvis  kon- 
trollerende Virksomhed  lige  over  for  Professorer  og  Studenter 
der  udkom  skærpede  Bestemmelser.  Splittelsen  ved  Uni- 
versitetet  voldte    mange  Vanskeligheder   ved    Rektorvalget, 

endelig  blev   Rudbeck   valgt   og    Valget  godkjendt,    uagtet 
Messenius's  Forbitrelse  og  Forsøg  paa  at  faa  det  betegnet 
som  ulovligt.     Rudbeck  holdt  kort  efter,   da  han  tiltraadte 
Embedet,    en   indtrængende  Formaningstale    til  Studenterne 
om  at  ophore  med  det  vilde,  tøjlesløse  Liv,  som  de  nu  førte, 
og  at  beflitte  sig  paa  mere  Alvor  i  deres  Studier.     Messenius, 
der   med    en    Del    af   sine    Disciple    var    nærværende    som 
Tilhører,  afbrod  Talen  med  Pibninger  og  Skjældsord,  og  da 
Rudbeck  i  sin  Karakteristik  af  Studenternes  Sæder  udtalte, 
at   »deres  Trætter,   Slagsmaal,   Overmod  og   Umaadelighed 
mere  passede  sig  for  vilde  Dyr  end  forstandige  Mennesker«, 
udraabte  Messenius:     »Du  skjænder  mine  Elever  og  Landets 
Ungdom,  du  lyver ;  du  er  et  Asen,  en  Xar,  en  Galning«  og 
videre   i   samme  Smag.     Et    saa    usømmeligt  Optrin    kunde 
ikke  gaa  upaatalt  hen;  men  da  de  to  Professorer  efter  lud- 
kaldelse indfandt   sig   for  Konsistorium    for   at    tiltales   for 
deres  Opførsel,  fornyedes  Ordstriden;  de  fremsatte  gjensidig 
de  skammeligste  Beskyldninger  mod  hinanden,   og  Rudbeck 
gav  ikke  Messenius  noget  efter  i  at  bruge  de  værste  Smæde- 
ord,  der  kunde  findes.     Aldeles  rasende  udfordrede  Messenius 
til    sidst  Rudbeck   og    sendte    Bud   hjem    efter  sit    Værge. 
Ved  dette  Bud  blev  hans  Hustru  Lucia  underrettet  om,  hvad 
der  foregik,  og  forøgede  Skandalen  ved  at  indfinde  sig  i  For- 
samlingen og   overøse  Professorerne   med    »owett« ;    for  at 
stotte  sin  Mand  havde   hun    desuden   sendt  Bud  efter  hans 
Disciple,  der  snart  kom  til  Stede  i  Flok  og  Følge  og  gjorde 
en   hel    Del   Larm.      Alt    dette    forargelige    Uvæsen    blev 
naturligvis  videre  bekjendt,   og  Beretningen   derom  vakte  i 
saa  høj  Grad  Kongens,   Gustav  Adolfs.    Forbitrelse,  at  han 
endog  erklærede,    »at  dersom    han  ikke   af  Erfaring  vidste, 
hvor  nødvendige  og  nyttige  Videnskaberne  vare,  skulde  han 
strax  opløse  den  hele  Højskole«.    For  at  faa  sat  en  endelig 
Grænse    for   de    bestandige   Uordener   og    Stridigheder    ved 
Akademiet,    udnævnte   Kongen   strax   Axel  Oxenstjerna,    et 
Par  andre  Raadsherrer  og  nogle  Biskopper  til  at  undersøge 

og  domme  i  Sagen.  For  denne  Kommission  indstævntes 
baade  Rudbeck  og  Messenius  til  Forhor  i  Stockholm  den 
16de  Juli  1613.  De  to  Modstandere  optraadte  mod  hinanden 
paa  samme  voldsomme  og  usømmelige  Maade,  som  ved 
tidligere  Lejligheder.  At  skifte  Ret  og  træffe  en  hensigts- 
mæssig Afgjorelse  i  denne  Sag  gik  ikke  saa  let  til,  da  der 
var  Fejl  paa  begge  Sider,  og  begge  desuden  vare  dygtige 
Mænd,  hvis  Virksomhed  det  var  magtpaaliggende  at  bevare 
for  Landet.  Oxenstjerna  foreslog,  at  de  selv  skulde  opgjøre 
deres  indbyrdes  Mellemværende  med  det  gode  og  overdrog 
for  øvrigt  Sagens  Afgjorelse  til  Kongen.  Denne  var  be- 
stemt paa  én  Gang  for  alle  at  forebygge  en  Fornyelse  af 
disse  Spektakler  og  besluttede  derfor  at  fjærne  begge  Uro- 
stiftere fra  Universitetet  og  anbringe  dem  i  andre  Virke- 
kredse, hvor  deres  D\rgtighed  fremdeles  kunde  komme  Landet 
til  Nytte.  Rudbeck  udnævntes  til  Hofprædikant,  og  Messenius 
ansattes  først  som  Rigsarkivar  og  siden  som  Assessor  ved 
Svea  Hofret. 

Han  havde  imidlertid  ikke  været  længe  i  Stockholm, 
forend  han  ogsaa  her  kom  i  Misforhold  til  sine  Omgivelser. 
Anledning  dertil  blev  bl.  a.  Messenius's  Fordring  paa  de 
før  omtalte  Gaarde  og  andre  Ejendele,  der  i  sin  Tid  havde 
tilhørt  hans  Svigerfader  Arnold  Grothusen,  men  da  denne 
faldt  i  Unaade,  af  Karl  den  9de  bleve  givne  til  andre 
svenske  Stormænd.  Derved  kom  Messenius  i  Proces  med 
den  den  Gang  saa  mægtige  Erik  Tegel,  en  Retssag,  der 
vakte  stor  Opsigt  ved  den  Bitterhed,  hvormed  den  blev 
fort,  og  de  mange  usømmelige  Ytringer  og  Beskyldninger, 
der  fremkom  fra  begge  Sider.  Da  Gustav  Adolf,  for  at 
standse  Forargelsen .  forbød  videre  mundtlig  Forhandling, 
gave  begge  Parter  deres  Harme  Luft  i  Smædeskrifter  mod 
hinanden.  I  Aaret  1616  blev  Messenius  anklaget  for  Del- 
agtighed i  en  fra  det  polske  Vasahus  udgaaet  Sammen- 
sværgelse mod  den  bestaaende  Regering;  dette  kunde  dog 
ikke  bevises,  men  derimod  blev  det  bevist,  at  han  mod  sin 

Ed  havde  brevvexlet  med  Jesuiterne  i  Polen,  og  i  denne 
Brevvexling  forekom  bl.  a.  en  Skrivelse,  hvori  han  erklærede, 
at  han  fremdeles  i  Hjærtet  var  den  katholske  Lære  hen- 
given, og  at  hans  Omvendelse  til  Protestantismen  kun  var 
tilsyneladende  og  fremtvungen  af  Forholdene.  Efter  en  lang 
Rettergang  blev  han  af  Svea  Hofret,  for  at  have  brudt  sin 
Troskabsed  og  overtraadt  Rigets  Love,  dømt  til  at  miste 
sit  Liv,  men  dog  anbefalet  Kongen  til  Benaadning.  Den 
kongelige  Benaadning,  der  blev  ham  til  Del,  bestod  i.  Straf- 
fens Forandring  fra  Livs  Fortabelse  til  livsvarigt  Fængsel, 
og  Gustav  Adolf  var  dov  for  alle  Bønner  om  Formildelse, 
da  Messenius's  hele  Forhold  havde  vakt  hans  dybeste  Uvilje. 
»Han  er  visselig  en  lærd  Mand.«  sagde  Kongen,  »og  har 
som  saadan  gjort  og  kunde  maaake  endnu  gjøre  megen 
Nytte,  men  F.  hænger  i  baade  ham  og  Hustruen,  derfor 
skal  man  sætte  dem  saa,  at  den  onde  Sæd  ikke  skal  skade«. 
Det  traf  sig  paa  den  Tid  netop  saa,  at  Statholderen  paa  Uleå 
og  Kajaneborgs  Len  i  Østerbotten,  Erik  Hare,  efter  et 
Besøg  i  Stockholm  stod  færdig  til  at  drage  hjem  til  sit  Len, 
og  Kongen  befalede  ham  nu  at  medtage  Messenius  og  inde- 
spærre ham  paa  Kajaneborg  Fæstning.  Efter  en  haard  Vinter- 
rejse ankom  Messenius  med  Familie  did  den  30te  November 
1616.  Sexten  Mile  østen  for  Uleå,  langt  oppe  i  de  ode 
Skovstrækninger  mellem  Uleåtråsk  og  den  russiske  Grænse, 
laa  Kajaneborg  Fæstning,  opfort  dels  paa  en  liden  0,  dels 
paa  Pæle  midt  i  en  brusende,  aldrig  tilfrossen  Fos,  med 
Vandfald  oven  for  og  neden  for.  Kjoreveje  førte  ikke  til 
denne  ensomme  Plet;  man  kunde  kun  komme  ridende  eller 
til  Fods,  og  de  faa  Mennesker,  som  boede  i  Nærheden,  vare 
indfødte,  der  ikke  engang  forstode  det  svenske  Sprog. 
Saaledes  var  altsaa  det  Sted,  hvor  den  begavede,  lærde  og 
ildfulde  Messenius  som  Fange  skulde  begraves  næsten  for 
Livstid,  generet  af  Egnens,  for  ham  uvante,  barske  Klima 
og  desuden  med  Fængselslivets  Tryk  yderligere  forværret 
ved  haard    og  raa  Behandling    af   sine  Bevogtere,    i  hvem 


342  Familien  Messenius. 

hans  ufredelige  Sindelag  selvfølgelig  snart  skabte  ham 
Uvenner.  Messenius  skrev  gjentagne  Gange  til  Kongen  og 
klagede  over  Statholderen  Erik  Hare  og  dennes  Svigersøn 
Helge,  der  efter  hans  Sigende  gjorde  alt  for  at  forbitre  ham 
Livet;  men  de  fleste  af  hans  Skrivelser  bleve  ikke  engang 
afsendte,  og  Kongens  Uvilje  mod  Messenius  var  alt  for  dybt 
rodfæstet,  til  at  han  skulde  tage  synderligt  Hensyn  hverken 
til  hans  Klager  eller  bestandige  Forsikringer  om  Uskyldighed 
i  de  Forbrydelser ,  for  hvilke  han  var  dømt.  I  19  Aar  var 
Messenius  indespærret  paa  Kajaneborg. 

Heller  ikke  i  Fængslet  forlod  hans  Arbejdslyst  ham,  og 
næst  hans  Hustrus  trofaste  Pleje  var  det  vistnok  Arbejdet, 
der  holdt  ham  oppe  under  alle  Fængselslivets  Savn  og 
Prøvelser.  Man  havde  tilladt  ham  at  tage  med  saa  mange 
Bøger,  han  ønskede,  stillet  Skrivematerialier  til  hans  Raadig- 
hed  og  derved  sat  ham  i  Stand  til  at  iværksætte  sin  heldige 
Indskydelse,  at  benytte  Ensomheden  til  at  forfatte  sit 
Fædrelands  Historie.  Før  fandtes  der  i  denne  Retning  kun 
spredte,  ufuldkomne  Forsøg,  disse  vilde  han  fuldstændiggjøre 
og  sammenarbejde  til  et  eneste  stort  Værk,  hvori  Fædre- 
landets Førelser  i  Sammenhæng  og  Helhed  skulde  frem- 
stilles. Han  kaldte  sit  Værk,  der  affattedes  paa  Latin, 
»Scondi  Illustrata«  —  »Det  belyste  Scandien« ,  og,  som 
Titelen  antyder,  omhandler  det  ikke  alene  Sveriges,  men 
ogsaa  Norges  og  Danmarks  Historie,  for  saa  vidt  Begiven- 
heder og  Tilstande  i  disse  Nabolande  stode  i  Forbindelse 
med,  hvad  der  foregik  i  Sverige.  Han  fuldendte  under  sit 
Fængselsliv  ikke  blot  Landets  samlede  Historie  indtil  Sam- 
tiden, men  ogsaa  en  Mængde  mindre  Arbejder,  væsentlig 
vedkommende  Fædrelandets  Historie,  i  det  hele  20  Bind. 
For  den  ældre  Tids  Vedkommende  er  hans  Fremstilling  ofte 
mindre  paalidelig;  men  derimod  er  hans  Historie  fremdeles 
et  værdifuldt  Kildeskrift  med  Hensyn  til  de  Aarhundreder, 
der  gaa  nærmest  forud  for  hans  egen  Tid.  Selv  vidste  han 
naturligvis    med    vanlig   Selvbevidsthed    at    værdsætte    sit 

Arbejde,  der,  som  han  mente,  til  alle  Tider  vilde  staa  uover- 
truffet i  Fuldkommenhed. 

Da  Alderdommen  begyndte  at  nærme  sig,  vendte  Mes- 
senius tilbage  til  sin  Ungdomstro,  Katholicismen ;  han  ytrer 
derom  i  et  af  sine  senere  Skrifter:  »Jeg  bekjender  herved 
offentlig  for  Gud  og  Mennesker,  at  jeg  med  min  Tro  om- 
fatter den  roniersk-katholske  Bekjendelse  som  den  eneste 
sande  og  den,  uden  for  hvilken  intet  Menneske  kan  blive 
saligt.  Jeg  takker  Gud,  at  han  har  rykket  mig,  som  et 
Faar  blandt  de  99.  ud  af  Ørkenen  til  det  levende  Ords 
Kilde  og  til  den  sande  Tro,  hvori  jeg  vil  leve  og  do.  Jeg 
forklarer  tillige  herved,  at  hvad  jeg  mod  nævnte  Bekjendelse 
har  talt  eller  skrevet  eller  handlet,  er  alt  sket  nødtvungent 
og  mod  min  bedre  Overbevisning« ;  i  Forbindelse  med  dette 
bør  oplyses,  at  han  det  foregaaende  Aar  i  Gustav  Vasas  og 
Karl  den  9des  Historie  havde  udtalt  sin  Tilslutning  til  den 
lutherske  Bekjendelse.  Ligesom  det  derfor  ved  saa  mange 
Lejligheder  bliver  en  vanskelig  Sag  at  danne  sig  en  sikker 
Mening  om  Messenius's  sande  Bevæggrunde,  pt  det  heller 
ikke  let  at  vide,  om  virkelig  Overbevisning  er  Foranledningen 
til  denne  hastige  Omvendelse,  eller  om  den  blot  er  at  soge 
i  ydre  Omstændigheder.  Det  synes  imidlertid  ikke  urime- 
ligt at  sætte  den  i  Forbindelse  med  Gustav  Adolfs  Død 
og  et  Haab  om  Muligheden  af,  at  den  polske  Vasaslægt 
og  Katholicismen  atter  kunde  blive  raadende  i  Sverige, 
siden  det  er  en  Kjendsgjerning,  at  medens  Messenius  i 
Gustav  Adolfs  Tid  med  smigrende  Udtalelser  tilegnede  ham 
alle  sine  Bøger,  forandrede  han  efter  hans  Død  fuldstændig 
Holdning,  klager  over  den  uretfærdige  Maade,  hvorpaa 
han  er  bleven  behandlet,  og  kalder  Sigismund  Sveriges 
»værdigste  Konge«.  Det  hele  er  i  ethvert  Fald  et  yder- 
ligere Bevis  paa  Mandens  upaalidelige  Karakter. 

Efter  Gustav  Adolfs  Død  tilstod  Formynderregeringen 
endelig  nogen  Formildelse  i  hans  Fangenskab,  hvortil  den 
nye  Statholder  i  Østerbotten  indtrængende  havde   anbefalet 

ham,  især  i  Betragtning  af  hans  historiske  Arbejders  Værd ; 
hans  Helbred  havde  ogsaa  lidt  ved  Livet  paa  Kajaneborg. 
I  Slutningen  af  Aaret  1635  blev  han  derfor  ført  fra  Kajane- 
borg til  Uleå  og  fik  her  i  alle  Henseender  forbedrede  Vil- 
kaar;  han  havde  imidlertid  gjentagne  Gange  i  Breve  til 
Regeringen  udtalt  sig  om  sit  færdige  Arbejde,  og  efter  hans 
eget  Ønske  sendte  Regeringen  en  kyndig  Mand  til  Uleå  for 
at  gjøre  sig  bekjendt  med  Arbejdet  og  skrive  det  af.  Af- 
skrivningen begyndte;  men  snart  faldt  den  Mistanke  Mes- 
senius ind,  at  Regeringen  maatte  have  til  Hensigt  at  be- 
røve Forfatteren  Ære  og  Fortjeneste  ved  selv  at  udgive 
Værket.  Som  Betingelse  for  Adgang  til  fortsat  Afskrivning 
forlangte  han  Frihed  for  sin  fængslede  Søn  og  Tilladelse 
for  sig  selv  at  rejse,  hvor  han  vilde.  Disse  nye  Fordringer 
havde  kun  til  Følge,  at  Regeringen  i  Ærgrelse  over  hans 
Mangel  paa  Paaskjønnelse  af  de  allerede  modtagne  Be- 
gunstigelser truede  med  at  sende  ham  tilbage  til  Kajane- 
borg; men  midt  under  Brevvexlingen  om  disse  Anliggender 
endte  Døden  baade  denne,  og  al  anden  Strid  og  Modgang, 
hvorpaa  hans  Liv  var  saa  rigt.  Messenius  døde  i  Uleå  i 
Slutningen  af  Aaret  1636  og  blev  dér  begravet.  Over 
Graven  sattes  hans  Portræt  og  følgende  af  ham  selv  for- 
fattede Vers: 

„Har  under  hvila  sig  Doktoris  Johannis  Messenii  ben, 
Sjålen  i  Guds  Rike,  men  ryktet  kring  hela  verlden". 

Regeringen  bød  Lucia  Grothusen  500  Rdl.  for  Mandens 
efterladte  Arbejde,  men  hun  afslog  Tilbudet  og  skyndte  sig 
ud  af  Landet,  medtagende  Manuskriptet,  som  det  først 
efter  meget  Besvær  lykkedes  at  faa  udleveret,  efter  at  man 
havde  opfyldt  den  stillede  Betingelse,  Sønnens  Befrielse  fra 
Fangenskabet.  Det  varede  imidlertid  længe,  inden  Værket 
blev  trykt,  rimeligvis  især,  fordi  Messenius  deri  havde  ud- 
talt Anskuelser,  der  vare  Datidens  videnskabelige  Avtoriteter 
for  fine  og  omstyrtede  deres  hævdede  Lærebygninger.  Først 
i  Aaret  1700  begyndte  Trykningen,    og  denne   sildige  Ud- 

givelse  tillige  med  Benyttelsen  af  det  latinske  Sprog  er  vist- 
nok den  nærmeste  Grund  til.  at  Værket  er  blevet  mindre 
paaagtet  og  udbredt,  end  det  fortjener. 

Fra  Messenius' s  virksomme  Haand  har  man  i  det  hele 
ikke  mindre  end  58  særskilte  Skrifter  udgivne  i  Trykken. 
Blandt  disse  ere,  foruden  hans  historiske,  især  hans  dra- 
matiske Arbejder  meget  bekjendte.  Medens  han  var  i 
Upsala,  lagde  han  Planen  til  at  behandle  hele  den  svenske 
Historie  i  50  særskilte  Skuespil;  af  disse  bleve  imidlertid 
kun  6  fuldførte,  hvoraf  de  fleste  opfortes  af  Studenterne  og 
i  hoj  Grad  vakte  Samtidens  Opmærksomhed  og  Beundring. 
Indovelse  i  at  spille  Komedie  ansaas  paa  den  Tid  for  et 
gavnligt  Hjælpemiddel  til  de  studerendes  Uddannelse,  og  at 
Messenius  udøs  Tvivl  forfattede  sine  Skuespil  med  den 
specielle  Bestemmelse  nærmest  for  Øje,  at  de  skulde  være 
skikkede  tii  at  opfores  af  hans  Elever,  bor  vistnok  tages  i 
Betragtning  ved  Bedømmelsen  af  disse  Arbejder,  der  efter 
Nutidens  Fordringer  maa  synes  skolemæssig  stive  og  ube- 
hjælpelige, ligesom  der  ogsaa  ber  tages  Hensyn  til,  at 
Messenius,  som  den  første  svenske  dramatiske  Forfatter, 
ganske  savuede  nationale  Forarbejder  at  stotte  sig  til.  Det 
maa  desuden  regnes  ham  til  Fortjeneste,  at  han  har  gjort 
det  første,  om  end  ufuldkomne,  Forsøg  til  poetisk  Behand- 
ling af  Æmner  for  Nordens  ældre  og  yngre  Historie.  Af 
de  omtalte  6  Stykker  tage  saaledes  3  deres  Stof  fra  Nor- 
dens Sagnhistorie.  Æmnet  for  det  første,  »Disa« ,  er  et 
svensk  Sagn  om  Norrlands  tidligste  Bebyggelse,  for  det  andet, 
»Habor  og  Signelil«,  det  samme  bekjendte  Sagn,  som  siden 
er  behandlet  i  Oehlenschlægers  berømte  Sørgespil  med 
lignende  Titel,  og  for  det  tredje,  »Svanhvita«,  ligeledes  et 
nordisk  Sagn.  Det  fjerde  Stykke,  »Blånka  Mereta«,  handler 
om  Kampen  mellem  Kong  Birger  og  hans  Brødre  og  disses 
Mord  paa  Nykjoping  Slot.  Sine  to  sidste  Skuespil.  »Christ- 
mannus«  og  »Gustaf  den  1ste«,  der  ikke  ere  trykte,  for- 
fattede Messenius  i  sit  Fængsel;   de  tage  deres  Æmner  fra 

Kristendommens  og  Eeformationens  Indførelse  i  Sverige  og 
ere  nærmest  at  regne  for  dramatiseret  Kirkehistorie. 

Billedet  af  Messenius's  Personlighed  giver  et  blandet 
Indtryk,  i  hvilket  dog  de  lyse  Punkter,  hans  rige  Evner  og 
den  Arbejdsomhed,  hvormed  han  anvendte  disse  til  bedste 
for  Videnskaben,  i  væsentlig  Grad  overskygges  af  hans 
grænseløse  Egenkjærlighed ,  Forfængelighed  og  Hovmod  og 
hans  Karakters  fuldstændige  Mangel  paa  Ærlighed  og 
Paalidelighed.  Det  kan  vanskelig  ses,  at  en  bindende 
Overbevisning  eller  nogen  Agtelse  for  guddommelige  eller 
menneskelige  Love  har  afholdt  ham  fra  at  sætte  sine 
egoistiske  Formaal  forud  for  alt  andet  og  at  benytte  hvilke 
som  helst  Midler  til  deres  Fremme,  som  hans  heftige  Liden- 
skaber og  den  mest  hensynsløse  Beregning  maatte  indgive 
ham;  men  vare  hans  Fejl  mange  og  store,  vare  vistnok 
heller  ikke  hans  samtidige  dadelfrie  i  deres  Forhold  til 
ham,  og  i  de  mange  Aars  Fangenskab  blev  han  jo  ogsaa 
mer  end  haardt  nok  straffet  for,  hvad  han  maatte  have 
forbrudt.  Det  kan  dog  ikke  spores,  at  Modgang  har 
øvet  nogen  forædlende  Indflydelse  paa  hans  Karakter; 
tvært  imod  er  der  mange  Vidnesbyrd  om,  at  han  har  været 
uforandret  til  det  sidste. 


II. 

Messenius's  ældste  Søn,  Arnold  Johan  Messenius,  og 
hans  Sønnesøn,  Arnold  Messenius,  der  begge  have  gjort  sig 
bekjendte  i  Datidens  politiske  Historie,  havde  taget  i  Arv 
den  samme  Forening  af  gode  Evner  med  heftige,  utøjlede 
Lidenskaber  og  en  upaalidelig  Karakter,  ligosom  deres  Fejl 
havde  en  lignende  ulykkelig  Indflydelse   paa  deres  Skæbne. 

Arnold  Johan  Messenius  fødtes  i  Danzig  1608  og 
fulgte  som  Barn  Forældrene  fra  det  ene  Sted  til  det  andet, 
til  sidst  ogsaa  til  Kajaueborg,  hvor  Faderen  i  Begyndelsen 
fik  Tilladelse  til  at  beholde  ham  og  de  øvrige  Børn  hos  sig 

og  beskæftige  sig  med  deres  Undervisning.  Senere  begyndte 
man  imidlertid  at  frygte  for,  at  hans  Paavirkning  ikke  skulde 
være  heldbringende  for  Børnene,  navnlig  i  religios  Hen- 
seende, og  i  Aaret  1621  bleve  de  Faderen  fratagne  og 
sendte  til  Stockholm  for  at  opdrages.  Sonnen  Arnold  Johan 
kom  14  Aar  gammel  under  Forhor  i  Anledning  af  nogle 
fornyede  Rænker  fra  det  polsk-katholske  Partis  Side  og  skal 
dér  have  gjort  Tilstaaelser.  som  vare  mindre  heldige  for 
Faderen.  Af  Frygt  for  yderligere  Forfølgelse  flygtede  han 
1623  ud  af  Landet;  men  da  han  erfarede,  at  hans  Flugt 
havde  foroget  Mistanken  mod  hans  Fader,  vendte  han  fri- 
villig tilbage  og  overgav  sig  til  Regeringen.  Ved  fornyede 
Forhor  kom  han  imidlertid  atter  til  at  give  Oplysninger, 
der  skadede  Faderen,  og  til  sidst  lod  Gustav  Adolf,  der, 
som  for  ved  mange  Anledninger  vist,  nærede  stor  Uvilje 
mod  Familien,  ham  fængsle  uden  anden  anført  Grund,  end 
at  han  havde  ført  oprørsk  Tale.  Forst  holdtes  han  i  to 
Aar  indespærret  i  Stockholm  og  førtes  derpaa  til  Kexholm 
Fæstning  i  Finland,  hvor  han  i  mange  Aar  holdtes  i  meget 
strængt  Fa'ngsel,  indtil  han  endelig  paa  sine  Bevogteres 
Forbøn  opnaaede  noget  mildere  Behandling  og  i  1640  efter 
16  Aars  Fangenskab  losgaves  for  saa  vidt,  at  han  fik  Til- 
ladelse til  under  Opsyn  at  bo  i  Åbo.  Gjennem  Medvirkning 
af  Finlauds  daværende  Guvernør,  Per  Brahe,  fik  han  til  sidst  sin 
fuldstændige  Frihed,  og  der  overdroges  ham  det  Hverv  at 
hente  Faderens  Manuskript  tilbage  til  Sverige  og  fortsætte 
hans  Arbejde  ved  Behandling  af  den  seneste  Tids  Historie. 
Som  Sikkerhed  for  sin  Troskab  maatte  han  efterlade  sin 
Familie  i  Pant  og  rejste  saa  til  Polen,  til  hvis  Konge, 
Vladislaus,  Lucia  Grothusen  havde  overgivet  alle  sin  Mands 
efterladte  Manuskripter.  Det  lykkedes  at  faa  disse  ud- 
leverede, og  han  blev  modtagen  med  stor  Bevaagenhed  fra 
Regeringens  Side,  da  han  efter  vel  udfort  Hverv  kom  tilbage 
til  Sverige.  Den  forsigtige  Axel  Oxenstjerna  kunde  dog  ikke 
ganske  overvinde  sin  Mistænksomhed;  »saadanne  Sind  ligne 

noget  Ilden,«  mente  han,  »man  skal  dem  give  nyttigt  at  ar- 
bejde paa,  ellers  gribedeom  sigog  anrette  Ødelæggelse«.  Arnold 
Joh.  Messenius  tog  nu  fat  paa  det  ham  videre  betroede 
Hverv  at  fortsætte  Faderens  historiske  Arbejde  og  modtog 
som  foreløbig  Godtgjerelse,  foruden  en  Pengesum,  3  Gaarde. 
Da  han,  efter  Dronning  Kristinas  Overtagelse  af  Regeringen, 
kom  i  hendes  specielle  Gunst,  blev  det  ikke  herved.  I 
1646  udnævntes  han  til  Rigshistoriograf  og  fik  i  samme  Aar 
atter  en  Gaard  og  i  1647  ikke  mindre  end  hele  16  Gaarde 
som  Vederlag  for  det  Gods,  der  i  sin  Tid  fratoges  Mor- 
laderen;  omtrent  samtidig  lod  Kristina  ham  optage  i  Adels- 
standen. Med  Hensyn  til  udvortes  Goder  syntes  det  altsaa 
nu,  som  om  Skæbnen  vilde  holde  ham  skadesløs  for  den 
Modgang,  han  i  Ungdommen  havde  maattet  gjenneragaa; 
men  Herligheden  varede  ikke  længe.  Hans  fra  Faderen 
nedarvede  urolige  Sind  lod  ham  ikke  i  Længden  finde  sig 
tilfreds  med  Historieskriverens  ensformige  og  tilbagetrukne 
Beskæftigelse;  han  kastede  sig  ind  i  Tidens  meget  bevægede 
politiske  Liv  og  sluttede  sig  forst  til  Hofpartiet;  men  da 
han  snart  kom  i  skjævt  Forhold  til  flere  af  Stormændene, 
forandrede  han  Holdning,  blev  Folkets  Mand  og  konspirerede 
baade  hemmelig  og  aabenbart  med  dem,  der,  misfornøjede 
med  Kristinas  Regering,  søgte  at  undergrave  hendes  Trone. 
De  Frugter,  han  høstede  af  sin  Befatning  med  Politiken, 
staa  i  nøjeste  Forbindelse  med  hans  ældste  Søn,  Arnold 
Messenius's  Skæbne  og  omtales  derfor  bedst  i  Forbindelse 
med  dennes  Historie. 

Arnold  Messenius  blev  født  paa  Kexholm  Fæstning  1629, 
og  holdtes,  skjønt  han  havde  gode  Evner,  ikke  til  Stu- 
deringer, men  fik  en  »adelig«  Opdragelse,  beregnet  paa  Hof- 
og  Krigstjeneste.  Som  Kammersvend  hos  daværende  Pfalz- 
greve  Karl  Gustav  gjorde  han  med  denne  en  Rejse  til  Tysk- 
land og  tænkte  senere  paa  efter  nogen  Tids  Studier  i  Upsala 
at  foretage  et  Par  Aars  Udenlandsrejse  til  sin  videre  Ud- 
dannelse, hvortil  Karl  Gustav  havde  lovet  ham  Understøttelse. 

Imidlertid  kom  han  under  Paavirkning  af  ivrige  Deltagere  i 
det  paa  den  Tid  meget  virksomme  oppositionelle  Parti;  der 
var  almindelig  Misnoje  med  Dronning  Kristinas  RegeriDg,  og 
da  Adelen  desuagtet  havde  bevæget  Kristina  til  at  afstaa 
fra  sit  Tilbud   om   Tronfrasigelse,    brød   Misnøjen   ud  med 
forøget  Voldsomhed,  og  Adelen  beskyldtes  for  af  egennyttige 
Grunde  at  holde   fast  ved   en  for  Landet  ødelæggende  Re- 
gering.   Af  sin  Fader  og  dem,  med  hvem  denne  omgikkes, 
modtog  Arnold  Messenius   en    meget   ophidset  Fremstilling 
af  Landets  Tilstand,  og  da  han  desuden  med  stor  Forkjær- 
lighed  hængte  ved  Karl  Gustav,  til  Fordel  for  hvem  Dron- 
ning Kristina  vilde  frasige  sig  Tronen,  kom  han  til  sidst  i 
saa  heftig  Bevægelse  over  Regeringens  Misgreb,  at  han  tog 
sig  for  at  forfatte  en  Skrivelse  til  Karl  Gustav,  der,  efter 
en    meget    nærgaaende    Fremstilling    af    den     nuværende 
Styrelsesmaades    ulykkebringende    Følger   for   Landet,    op- 
fordredes   til   at   gjore   Oprør,    rydde  Dronningen    af  Vejen 
og  selv   bemægtige   sig  Regeringen.      Karl   Gustav  sendte 
Skrivelsen  til  Dronningen,  der  allerede  havde  faaet  Nys  om 
Sagen.    Forfatteren  blev   opdaget  gjennem  den  Medhjælper, 
han  havde  benyttet  til  at  skrive  Brevets  Adresse,  og  forhørt 
i  Forening  med  Faderen,  der  nægtede  enhver  Delagtighed  i 
eller  Kjendskab  til  Skriftet,    men  erkjendte,    at  han  ofte  i 
Sønnens   Paahør  havde  udtalt  sig  nedsættende  og  foragtelig 
om  Dronning  og  Regering  og  derved  maaske  havde  bidraget 
til  Sonnens  oprørske  Sindelag.     »Jeg  bekjender,«  sagde  han, 
>for  Gud  og  Mennesker,  at  jeg  med  min  Søn  og  andre  har 
ført  usømmelig  Tale  om  den  nuværende  Regering.     Jeg  har 
derigjennem  villet  gjøre  mig  stor  og  kildret  min  egen  For- 
fængelighed ved  at  give  mig  Udseende   af  baade  at  kjende 
Styrelsesværket  og  at  være  en  god  Fosterlandsven.     Derved 
har  jeg  begaaet  en  grov  Synd«.     Med  denne  Tilstaaelse  brast 
han   i  Graad.      Efter  nogle  Forsøg  paa  Benægtelse   tilstod 
ogsaa  den  unge  Messenius  sin  Brøde.     Baade  Fader  og  Søn 
dømtes  til  Døde  efter  en  meget  hurtig  Rettergang;  de  bleve 

fængslede  den  13de  December  1651,  dømte  den  20de  og 
henrettede  2  Dage  efter.  Den  unge  Messenius's  Hoved  blev 
sat  paa  Stejle,  og  Kroppen  delt  i  4  Dele. 

Faderen  erkj endte  sin  Straf  for  fortjent  og  testamen- 
terede Dronning  Kristina  sine  Skrifter  og  sin  efter  den  Tids 
Begreber  store  Bogsamling,  vurderet  til  7000  Kdlr.  Tillige 
anbefalede  han  sin  Hustru  og  Døtre  til  Dronningens  Omsorg, 
en  Anbefaling,  der  just  ikke  blev  disse  til  megen  Hjælp. 
Enken  fik  alene  det  gjenstaaende  af  Mandens  Løn,  og  hans 
Forleningsgaarde  gaves  til  andre,  før  hans  Gjæld  var  betalt, 
saa  at  hun  af  egne  Midler  maatte  skaffe  Udvej  til  at  af- 
gjøre  den.  Dronningen  lovede  hver  af  Døtrene  en  aarlig 
Understøttelse  af  200  Rdl.,  som  de  imidlertid  aldrig  fik, 
de  maatte  i  ringe  Stillinger  tjene  deres  Brød,  og  alle  An- 
søgninger om  nogen  Understøttelse  eller  Vederlag  for  de  fra- 
tagne Ejendomme  bleve  upaaagtede,  indtil  endelig  Karl  den 
Ilte  i  1684  gav  den  eneste  da  gjenlevende  Datter  et  Aars- 
underhold  af  100  Rdl. 

G.  R. 


Ludvig  XIV  og  hans  Hof*). 


Den  hollandske  Hævnkrig  var  endt  1678—79  ved  en 
Række  forskjellige  Fredsslutninger,  Frankrig  havde  vist  sig 
det  samlede  Evropa  overlegent,  og  Ludvig  XIV  havde 
tvunget  sine  Fjender  til  at  underkaste  sig  hans  Betingelser. 
Rigtig  u^k  var  denne  Triumf  kjobt  med  de  arbejdende 
Klassers  Ruiu,  og  ganske  vist  hav-le  Kongen  snarere  sit 
duelige  Diplomati  end  sine  Vaaben  at  takke  for  det  heldige 
Udfald ;  men  Resultatet  var  dog  ganske  det  samme.  Ludvig 
havde  ganske  vist  ikke  naaet  det  Mani,  han  havdf  foresat 
sig  ved  Krigens  Begyndelse :  Hollands  fuldstændige  Yd- 
mygelse; men  hvad  han  havde  uaaet.  var  dog  næsten  endnu 
mere;  ikke  at  tale  om  et  betydeligt  Stykke  Belgien  eller 
Franche  Comté,  som  fortrinlig  afrundede  hans  Landomraade, 
havde  han  paatrængt  samtlige  øvrige  Stater  en  Følelse  af  sin 
fuldstændige  Overlegenhed  og  hævdet  Bevidstheden  om  sin 
egen  Almagt.  Fra  nu  af  veg  han  ikke  mere  tilbage  for 
noget,  han  følte  sig  som  Verdens  Herre,  alle  andre  Folk 
frygtede  hans  Almagt,  og  de  skulde  lære  den  at  kjende. 
Maaske  havde  Ludvig  ogsaa  kunnet  sætte  sin  Vilje  igjen- 
nem;  maaske  havde  det  uvillige,  men  modløse  Evropa 
underkastet  sig  hans  Universalherredømme  —  hans  »Mo- 
narki«, som  man  sagde  paa  den  Tid  — ,  hvis  der  ikke  i  en 

Krog  af  Evropa,  bag  hine  Diger  og  aabne  Porte,  hvor  den 
store  Konges  Lykke  allerede  én  Gang  var  strandet,  havde 
levet  en  sygelig,  vranten  Mand,  som  hidtil  havde  haft 
Uheld  med  sig  i  alle  sine  Foretagender,  men  med  klar 
Indsigt  i  Ludvig  saae  den  eneste  Fjende  af  den  offentlige 
Frihed  og  Ro  og  bekæmpede  ham  med  sej  Udholdenhed. 
Vi  mene  Vilhelm  III  af  Oranien. 

Dog  for  en  Tid  maatte  denne  Mand  ved  Jagtens  Be- 
sværligheder søge  at  dulme  sin  lidenskabelige  Harme  over 
Nijmeger- Fredsslutningerne,  medens  alle  Nationer,  lam- 
slaaede  af  Rædsel,  bøjede  sig  for  Storkongen  ved  Seines  Bred. 
Siden  Karl  den  stores  Tid  havde  han  ikke  haft  sin  Lige- 
mand, Frankrig,  det  vil  sige  ham  selv,  overstraalede  alle 
Folkeslag,  han  blev  frygtet  af  alle,  betragtet  som  Verdens 
Herre  og  var  i  den  lykkelige  Stilling  at  kunne  befale 
alle  andre  og  bestemme  Fyrsternes  Skæbne  efter  eget  Tykke. 

Dette  Verdens  Midtpunkt,  denne  Ludvig  XIV  var  paa 
denne  Tid  41  Aar  gammel,  af  høj  Væxt  og  regelmæssig 
Legemsbygning.  Hans  Sundhed  og  legemlige  Kraft  tjente 
kun  til  yderligere  at  fremhæve  hans  Majestæt,  og  den 
ham  medfødte  Værdighed  og  den  Ynde,  som  var  forbunden 
med  enhver  af  hans  Bevægelser,  lod  ham  af  Naturen  synes 
forudbestemt  for  Kongedømmet.  Hans  Væsens  sunde  Kraft 
satte  alle  i  Forbavselse;  Udmattelser  og  Savn  syntes  at 
prelle  tilbage  for  dette  Jærnlegeme ;  men  Ludvig  XIV  viede 
rigtig  nok  ogsaa  sit  legemlige  Velbefindende  saa  vel  som 
alt,  hvad  der  angik  hans  Person,  et  alvorligt  Studium.  Selv 
paa  de  mest  travle  Dage  opgav  han  ikke  sin  Spaseretur; 
han  holdt  ingenlunde  af  Jagten;  men  desuagtet  færdedes 
han  paa  Jagterne  i  Sommerens  glødende  Hede  saa  godt 
som  i  Vinterens  Kulde,  for  derpaa  pludselig  i  det  mest 
spændende  Moment  at  bryde  af  og  derved  vise,  hvor  lidet 
han  holdt  paa  Jagten  for  dens  egen  Skyld.  Ved  disse  Ture 
saa  vel  som  ved  sine  militære  Øvelser  havde  han  ikke  blot 
faaet  Bugt  med  sine  nervøse  Anfald,    der  vare  saa  hyppige 

i  hans  tidligere  Aar,  men  ogsaa  bekæmpet  en  Tilbøjelighed 
til  Fyldighed,  der  forekom  ham  aldeles  uforenelig  med 
Værdigheden  som  Kristenhedens  største  Fyrste.  I  Aaret 
1675  indførte  Ludvig  den  majestætiske  Lokkeparyk,  som  nu 
fra  Versailles's  hojere  Klasser  bredte  sig  over  hele  Evropa. 
Kongens  Mine  var  stadig  alvorlig,  men  ikke  uvenlig,  hans 
Adfærd  naadig  og  forbindtlig,  saa  at  de  Velgjerninger,  han 
uddelte,  derved  ligesom  fik  dobbelt  Værd.  Hans  behagelige, 
velklingende  Metalstemme  støttede  hans  Tale,  som  var  mere 
klar  og  træffende,  end  egentlig  veltalende.  For  øvrigt  holdt 
han  ingenlunde  af  at  blive  overrasket  med  Andragender  og 
Bønskrifter,  men  lod  alt  forst  forelægge  den  paagjældende 
Statssekretær,  for  at  ingen  Fejltagelse  skulde  kompromittere 
hans  Ufejlbarhed.  I  det  hele  taget  var  han  betænksom 
i  sine  Domme  og  Beslutninger,  dels  ledet  af  sin  klare 
Forstand,  dels  af  sin  grænseløse  Egenkj ærlighed  og  umaade- 
lige  Ærgj enighed. 

At  vise  Ophidselse  og  Lidenskabelighed  holdt  han  for 
absolut  upassende,  medens  Forstillelse  og  en  urokkelig  Lige- 
vægt var  en  Konges  højeste  Dyd.  Uforstyrret  som  en 
Guddom  skulde  Monarken  trone  over  det  jordiske,  og  ingen 
kunde  derfor  mindes  at  have  set  hans  smukke,  kolde  Træk 
fortrukne  af  Mismod  eller  Sorg.  Da  Daufinen,  hans  eneste 
ægte  Sun,  laa  dødssyg,  lod  han  samme  Aften  Taflet  op- 
muntre med  en  lystig  Musik  for  at  skjule  sin  Uro  over  en 
saa  betydningsfuld  Begivenhed,  og  sin  Hustrus  Død  viede 
han  kun  en  kort  Tribut  afTaarer  for  strax  igjen  at  paatage 
sig  sin  vante,  rolige  Mine.  En  Elskerindes,  hans  uægte 
Børns  og  hans  Ministres  Dod  gik  sporløst  hen  over  for  hans 
ydre  Uforanderlighed.  Samme  Adfærd  lagde  han  for  Dagen 
lige  over  for  Lykken,  og  hvorvel  hans  Exempel  opmuntrede 
til  Usædelighed,  vaagede  han  dog  med  største  Strænghed 
over.  at  hans  Hof  bar  et  ydre  Præg  af  Ærbarhed  og 
Sømmelighed.  Hans  Galanteri  mod  Damerne  var  fuldt  af 
Hojhed,   aldrig  forefaldt  noget  upassende,    og  mod  Kvinder 

i  det  hele  taget  udviste  han  efter  den  fra  Moderen  ned- 
arvede spanske  Vis  den  højeste  Agtelse.  »Aldrig,«  siger 
Saint- Simon,  »gik  Ludvig  forbi  den  ringeste  Pige  uden 
at  løfte  paa  Hatten,  selv  ikke  over  for  Kammerpigerne, 
hvem  han  kjendte  som  saadanne;  men  naar  han  talte  med 
Damer,  bedækkede  han  først  sit  Hoved,  naar  han  havde 
forladt  dem«. 

Vedholdende  i  Venskab  som  i  Uvenskab  saae  han 
gjærne  gjennem  Fingrene  med  sine  Venners  Smaaforseelser, 
men  var  ubønhørlig  i  at  afstraffe  Forbrydelser,  særlig  da, 
naar  de  vare  rettede  mod  hans  Avtoritet  og  Værdighed. 
Derimod  kunde  man  aldrig  yde  ham  for  meget  Smigreri, 
medens  enhver  Modsigelse,  selv  den,  som  blev  gjort  i  den 
bedste  Mening  og  paa  den  beskedneste  Maade,  var  ham 
utaalelig.  Skjønt  pengegridsk  af  Naturen,  tvang  han  sig  for 
den  ydre  Glans's  Skyld  til  at  vise  Ødselhed  og  Pragt,  og 
skjønt  han  ingenlunde  var  modig  anlagt,  tvang  han  sig  dog 
af  Hensyn  til  sin  Værdighed  til  at  vise  Ro  og  Kold- 
blodighed i  Faren.  Hver  af  hans  Bevægelser,  hvert  af  hans 
Buk,  hvert  af  hans  Ord  var  beregnet  og  dog  fuldt  af  med- 
født Ynde.  Hans  hele  Liv  var  et  Skuespil,  men  blev  opført 
med  saa  stor  Kunst,  at  kun  de  mest  skarpsindige  gjennem- 
skuede  ham. 

Dette  saa  ophøjede,  saa  selvbevidste  Kongedomme 
omgav  sig  med  en  Etikette,  der  ikke  saa  lidet  nærmede  sig 
en  guddommelig  Kultus.  Herved  skulde  Kongedømmet 
hæves  uendelig  højt  over  alle  Nationens  Klasser.  Ludvig 
XIV  vilde  ikke  som  Bedstefaderen  nøjes  med  at  være  Rigets 
»første  Adelsmand« ,  men  vilde  staa  som  en  Personlighed, 
der  ragede  uendelig  højt  op  over  Aristokratiets  højeste 
Tinder.  Ethvert  Skridt  var  paa  det  nøjeste  afmaalt,  og 
Ceremonierne  i  Versailles  forskjellige  fra  dem  i  Marly,  i 
Trianon  fra  dem  i  Fontainebleau;  Tallet  af  Hofembeds- 
mændene og  de  Tjenere,  som  gik  Kongen  personlig  til 
Haande,  blev  betydelig  forøget,  og  Rigets  Stormænd  trængte 

sig  fra  Morgen  til  Aften  sammen  i  Kongens  Forværelser,  i 
de  Gange,  han  maatte  passere,  i  Kirken,  han  besøgte,  i  de 
Haver,  hvor  han  spaserede.  Saaledes  levede  de  i  en  for- 
gyldt Lediggang  og  Trældom,  medens  de  egentlige,  alvorlige 
Forretninger  besørgedes  af  Plebejere.  Om  Morgenen  Klokken 
otte  lod  Ludvig  sig  vække;  at  være  tilstede,  naar  Kongen 
stod  op  og  gjorde  sit  Morgentoilette,  herte  til  de  største 
Forrettigheder,  og  de  fornemste  Herrer  betragtede  det  som 
den  højeste  Gunst  at  turde  række  Kongen  hans  Skjorte,  hans 
Vaskevand,  hans  Morgendragt.  Messen,  som  Monarken 
aldrig  forsømte,  naar  han  var  rask,  maatte  hele  Hoffet  over- 
være i  fald  Galla,  og  næsten  blasfemisk  vendte  Hofmændene 
under  Gudstjenesten  Ryggen  mod  Alteret  og  Ansigtet  mod 
den  i  Koret  knælende  Konge.  Naar  Kongen,  som  sæd- 
vanlig, spiste  ved  den  »lille  Opdækning<,  maatte  i  det 
højeste  Dronningen  sidde  hos  ham ,  medens  hans  Broder, 
Sønner  og  Sønnesønner  staaende  maatte  se  til,  og  Mon- 
sieur —  hans  Broder  —  af  og  til  rakte  ham  Servietten; 
mere  glimrende  var  Aftentaflet,  til  hvilket  næsten  regel- 
mæssig et  større  eller  mindre  Antal  Hofmænd  blev  inviteret 
ved  Navneopraab;  ogsaa  dette  betragtede  man  som  en  stor 
Lykke.  Hver  Ret,  som  man  bar  frem  for  Kongen,  blev  i 
et  højtideligt  Optog,  ledsaget  af  elleve  Ceremonimestre  med 
hvide  Stave  i  Hænderne,  hentet  fra  Kokkenet  til  det  konge- 
lige Taffel.  Naar  Kongen  gik  til  Sengs,  vare  igjen  Ynd- 
lingene og  de  fornemste  Herrer  tilstede,  enhver  Haands- 
rækning  var  paa  det  nøjeste  fordelt  mellem  de  mest  be- 
gunstigede Herrer,  og  man  forlod  ikke  Verdens  Herre,  før 
hau  havde  lagt  sig  til  Ro  i  sin  Seng.  Frankrigs  fornemste 
og  berømteste  Personligheder  omgave  ham  saaledes  med 
Hyldning  og  Tilbedelse,  fra  han  stod  op,  til  han  lagde  sig; 
hver  enkelts  Liv  syntes  kun  at  dreje  sig  om  denne  ene 
Mand,  kun  at  bade  sig  i  de  Straaler,  som  udgik  fra  ham. 
Ved  det  spanske  Hof  var  vel  Ceremoniellet,  men  ikke  Til- 
bedelsen af  Monarken  dreven  saa  vidt;    men    bag  dette  by- 

zantinske  Væsen  dulgte  der  sig  ogsaa  en  dyb  Beregning. 
Kunde  der  blive  en  Uafhængigheds-  en  Selvstændigheds- 
følelse  tilbage  hos  Personer,  der  kappedes  om  at  række 
Kongen  et  Fad  eller  om  at  knappe  hans  Frakke  op? 

Og  denne  saa  beherskede,  urokkelige,  ophøjede  Fyrste 
bævede  dog  midt  i  sin  kunstige  Guddomlighed.  Bestandig 
lod  man  Undersaatternes  Breve  aabne  og  aflagde  Ludvig 
Beretninger  herom,  for  at  komme  paa  Spor  efter  mulige 
Sammensværgelser.  Ingen  Sinde  er  en  Suveræn  bleven 
mere  ængstelig  bevogtet.  Schweizerne  og  de  franske  Vagter 
omgave  Paladset,  hvor  han  opholdt  sig,  Livdrabanterne 
(garde-du-corps)  holdt  de  indre  Værelser  besatte,  ja,  Kongen 
gik  aldrig  fra  et  Værelse  til  et  andet,  uden  at  Vejen  blev 
bevogtet  af  disse  paalidelige  Vogtere.  Naar  en  ubekjendt 
blev  stedet  for  Kongen,  maatte  Vagtkommandanten  opstille 
sig  saaledes,  at  han  kunde  følge  enhver  Bevægelse  af  An- 
søgeren og  i  rette  Tid  forebygge  ethvert  muligt  Attentat 
paa  Kongens  højhellige  Person.  I  Drabantkorpset  optoges 
kun  indfødte  Franskmænd  af  prøvet  Troskab,  den  første 
Kammertjener  sov  stadig  foran  Kongens  Seng,  og  foruden 
ham  desuden  hyppig  ogsaa  Bontemps,  Ludvigs  ældste  og 
mest  trofaste  Tjener.  Kongens  Frygt  for  Døden  var  stor,  og 
det  er  bekjendt  nok,  at  St.  Germain  blev  ombyttet  med 
Versailles  kun  af  den  Grund,  at  man  fra  det  første  Slot 
stadig  havde  Taarnene  paa  St.  Denis'  Domkirke,  de  franske 
Kongers  Gravkirke,  for  Øjnene. 

Hvor  naadig  end  Ludvig  XIV  behandlede  sine  Stor- 
mænd, hvor  nøje  han  end  knyttede  dem  til  sin  Person, 
holdt  han  dem  dog  som  sine  Forgængere,  Ludvig  XI  og 
Henrik  IV,  principmæssig  borte  fra  al  Indflydelse  paa  Stats- 
styrelsen.  Her  vilde  han  kun  begunstige  Skabninger  af  sin 
Naade,  Mænd,  som  kun  vare  afhængige  af  ham,  hvis  Magt 
kun  udsprang  fra  ham,  og  som  paa  et  Vink  af  ham  igjen 
vilde  synke  tilbage  i  et  Intet.  Kongen  arbejdede  nu  som 
tidligere  utrættelig;  han  vilde  ikke  blot  synes  at  være,  men 

virkelig  være  Herre  over  alle  Ting  og  Forhold,  og  Dagens 
Timer  vare  ordnede  saa  nøje,  at  han  baade  fik  Tid  til  Ar- 
bejde og  Fornøjelser;  stort  og  smaat  blev  behandlet  rned 
samme  Omhu;  thi  i  alt,  hvad  der  havde  Hensyn  til  Mo- 
narken, maatte  der  overhovedet  slet  ikke  gives  Bagateller. 
Kongen  lod  aldrig  et  Kvarter  gaa  til  spilde:  foruden  sin 
regelmæssige  Deltagelse  i  Stats-,  Fiuans-  og  Regerings- 
kollegierne  glemte  Kongen  heller  ikke  at  forhandle  med  sin 
Udenrigs-.  Krigs-  og  Marineminister  og  at  konferere  med 
dem  angaaende  Tjenesten^  Enkeltheder.  Ikke  mindre  Virk- 
somhed udfoldede  det  saa  kaldte  Samvittighedsraad,  der  be- 
stod af  Paris's  Ærkebiskop,  den  kongelige  Skriftefader  og 
Kansleren,  og  efter  hvis  Raad  Kongen  fordelte  Bispedommerne 
og  andre  gejstlige  Kald.  Hemmeligheder  forstod  han  for- 
træffelig at  bevare. 

Hvor  skinsyg  Kongen  imidlertid  end  var  paa  sin  Magt, 
hvor  meget  Ministrene  end  maatte  bevare  Skinnet  af,  at 
enhver  Befaling  udgik  fra  ham,  hvor  omhyggelig  de  end  i 
deres  Udkast  og  Beregninger  lode  indflyde  endogsaa  aaben- 
bare  Fejl.  for  at  Kongen  kunde  have  den  lette  Fortjeneste 
at  rette  dem,  var  Ludvig  dog  alt  for  udannet,  han  manglede 
alt  for  meget  baade  administrative  og  militære  Gaver,  og 
Maskineriet  var  derhos  alt  for  vidtloftigt  og  indviklet,  til  at 
han  skulde  kunne  unddrage  sig  Fyrsternes  sædvanlige  Skæbne, 
en  Afhængighed  af  sine  Tjenere;  men  de  maatte  rigtig  nok 
bære  sig  meget  behændig  ad.  De  maatte  lidt  efter  lidt  og 
gjentagne  Gange  bibringe  Kongen  deres  Anskuelser,  saa  at 
Ludvig  til  sidst  kunde  tage  dem  for  sine  egne  og  af  si? 
selv  imødekomme  Ministrenes  ønsker:  de  maatte  fremstille 
enhver  Beslutning  som  udgaaet  fra  ham  og  give  ham  Æren 
for  ethvert  Held.  Ludvig  havde  derhos  ogsaa  Skarpsindig- 
hed nok  til  at  kunne  bedømme,  om  han  blev  betjent  godt 
eller  slet,  og  hans  Ministre  maatte  derfor  vaage  noje  over 
deres  egen  Virksomhed,  turde  aldrig  trættes  og  slappes,  saa 
meget  mindre   som  Kongen    plejede   at   dølge  sin  Unaade  i 

lang  Tid,  for  pludselig  at  lade  den  falde  tilintetgj ørende  ned 
over  den  skyldige.  For  derhos  at  styrke  og  lette  Kontrollen 
med  sine  Mænd,  gav  Kongen  —  rigtig  nok  med  de  oven 
for  berørte  Forsigtighedsregler  —  enhver  af  sine  Under- 
saatter  frit  Foretræde,  forhandlede  personlig  med  de  fremmede 
Sendemænd,  besaa  Havne  og  Fæstninger  og  lod  Tropperne 
hyppig  passere  Kevue;  men  saa  stor  er  alligevel  Aandens 
Overlegenhed,  at  Ludvig  trods  alle  disse  Forsigtighedsregler  i 
sin  indre  Politik  blev  fuldstændig  ledet  af  Colbert,  i  de 
udenrigske  og  militære  Anliggender  afLouvois.  Dette  hele 
System  med  Centralmagtens  utrættelige  Virksomhed,  stadige 
Aarvaagenhed  og  Opsyn,  med  Ubøjeligheden  i  de  engang 
fattede  Beslutninger,  styrket  og  helliget  ved  Monarkens 
konstante  Vilje  og  ubegrænsede  Straffemyndighed,  dannede 
imidlertid  et  saa  fast  og  kunstigt  Net  over  hele  Kiget, 
at  ingen  Undersaat  kunde  gjøre  sig  fri  for  dets  trykkende 
Masker,  og  ingen  fremmed  nægte  det  sin  Beundring. 

Hvor  underdanig  enhver  maatte  vise  sig  over  for  Kongen 
og  Mesteren  i  dette  Maskineri,  fremgaar  bedst  af  de  Ud- 
tryk, hvori  Colbert,  denne  for  sin  Grovhed  saa  berygtede 
Plebejer  og  af  Kongen  for  sine  uhyre  Fortjenester  saa  højt 
værdsatte  Minister,  maatte  tilskrive  ham;  af  nogle  enkelte 
Prøver  vil  man  kunne  slutte  sig  til,  hvorledes  da  fine  og 
elegante  Hofmænd  maatte  udtrykke  sig,  Mænd,  som  ikke 
havde  anden  Fortjeneste  end  aandrig  og  underdanig  Kryben. 
I  Aaret  1672  priser  Colbert  de  Fejl,  som  hans  Søn  mulig 
maatte  begaa  i  Statsstyreisen,  »thi  de  ville  blive  bemærkede 
og  korrigerede  af  den  bedste  Herre,  det  mest  oplyste  af 
alle  Mennesker,  den  største  og  mægtigste  Konge,  som  nogen 
Sinde  har  besteget  en  Trone«.  1673.  »Alle  Deres  Majestæts 
Felttog  have  en  overraskende  og  forbavsende  Karakter,  som 
kuer  A ånderne  og  kun  giver  dem  Lejlighed  til  Beundring, 
men  ikke  tilsteder  den  Fornøjelse  at  udpege  lignende 
Exempler«.  1674.  »Sire!  man  raaa  tie,  beundre  og  daglig 
takke  Gud,    fordi  han    har   ladet  os  føde   under  en  saadan 

Konges  Herredømme,  der  ikke  mere  kjender  andre  Grænser 
for  sin  Almagt  end  sin  egen  Vilje«.  Saadanne  uforskammede 
og  gudsbespottende  Smigrerier  plejede  Ludvig  at  besvare 
med  nedladende  Naaderighed  som  noget,  der  naturlig  og 
med  rette  tilkom  ham.  Lige  over  for  sin  Hustru  viste  han 
stedse  en  agtelsesfuld  Ærbødighed,  som  rigtig  nok  var 
langt  fjærnet  fra  hans  oprindelige  Kjærlighed.  Maria 
Theresia,  en  blid.  from  Kvinde,  som  mere  satte  Pris  paa 
det  himmelske  end  paa  det  jordiske,  lettede  Kongen  dette 
Forhold ,  i  det  hun  aldrig  lagde  den  mindste  Bekymring 
eller  Utilfredshed  for  Dagen  over  for  sin  Mands  nok  som 
bekjendte  Utroskaber  eller  hans  uretfærdige  Adfærd  mod 
heudes  Fader  eller  Broder.  Hun  gjorde  aldrig  Fordring  paa 
nogen  Delagtighed  i  Statens  Anliggender  og  afgik  i  Juli 
1683  ved  en  pludselig  Død. 

Langt  mere  Indflydelse  og  Anseelse  ved  Hove  havde 
Kongens  Elskerinder.  Den  bigotte,  stadig  angerfulde  og 
Ludvig  saa  lidenskabelig  hengivne  La  Valliére  følte  sig 
ingenlunde  trøstet  over  sin  i  moralsk  Henseende  saa  tve- 
tydige Stilling  ved  sin  Hertuginderang,  hvortil  endnu  kom, 
at  hun  ikke  i  Længden  formaaede  at  fængsle  den  unge 
Monarks  fyrige  Sind.  Paa  den  Triumfrejse.  Kongen  i 
Sommeren  1667  foretog  til  Flandern  med  rit  hele  Hof  for 
at  vise  samme  sine  nye  Erobringer,  og  paa  hvilken  han  ikke 
blot  forte  Dronningen,  men  ogsaa  La  Valliére  med  sig.  lod 
han  sig  ganske  fængsle  af  Madame  de  Moutespans  Ynde  og 
lette,  aandrige  Underholdning  næsten  endnu  mere  end  af 
hendes  Skjenhed.  Dronningen  og  den  ældre  Elskerinde  lede 
usigelig  under  dette  nye  Forhold,  og  da  den  skjunnes 
Ægtefælle  ikke  vilde  give  sig  tilfreds,  undgik  han  kun  ved 
ilsom  Flugt  at  blive  indespærret  i  Bastillen,  medens  Hertug- 
inden af  Montausier.  der  havde  spillet  Hjælperske  ved  denne 
Lejlighed,  til  Tak  fik  sin  Mand  ansat  som  Opdrager  hos 
Kronprinsen  Saa  skammelig  haanede  Ludvig  XIV  i  sin 
ubegrænsede    Egeukj ærlighed   paa    én    Gang    Moralen,    sin 

eneste  Søns  Fremtid  og  den  Agtelse,  han  var  sin  Hustru 
skyldig.  Mere  af  Fortrydelighed  over  at  se  sig  forsrnaaet 
og  af  Skinsyge  end  af  religiøse  Grunde  trak  Hertuginde 
La  Valliére  sig  i  Vinteren  1671  tilbage  i  et  Kloster,  hvor- 
fra hun  tilstillede  Kongen  et  ømt  Afskedsbrev.  Dette  op- 
fyldte ogsaa  for  største  Delen  sin  Hensigt;  Kongen  brød  ud 
i  Taarer,  afsendte  sin  tro  Colbert  til  Klosteret,  lod  sin  tid- 
ligere Elskerinde  hente  tilbage ,  og  fra  nu  af  kunde  Verden 
glæde  sig  ved  det  opbyggelige  Skuespil  at  se  Kongen  i  sin 
Hustrus  Paasyn  omgaas  lige  ømt  med  begge  Elskerinder. 
Paa  sine  Jagter  sad  han  midt  mellem  begge,  paa  hans 
Krigstog  fulgte  de  ham  begge  saa  vel  som  Dronningen,  saa 
Folket  spotvis  talte  om  de  tre  Dronninger.  Imidlertid 
kunde  den  blide  La  Valliére  ikke  i  Længden  holde  den 
aandrige,  kjække  og  derhos  langt  skjønnere  Montespan 
Stangen.     Overvældet  af  Ydmygelser  trak    hun    sig  i  April 

1674  paa  ny  tilbage  til  et  Karmeliterindekloster,  for, 
som  hun  sagde  til  Priorinden,  at  give  Afkald  paa  en 
Frihed,  hvoraf  hun  stedse  havde  gjort  saa  slet  en  Brug. 
Under  Navnet  Søster  Luise  den  naadesøgende  opbyggede 
hun  fremtidig  Verden  ved  sin  vedholdende  og  strænge  Bod. 

Saa  nær  berørte  de  største  Udskejelser  og  Kirkens 
Alvor  hverandre  i  denne  brogede  Hofverden.  Ludvig  XIV 
var  stedse  Kirken  hengiven,  og  det  ikke  blot  i  det  ydre, 
men  af  Hjærtet,  og  denne  Hengivenhed  tiltog  med  Alderen. 
Den  store  Konge  var  bange  for  Døden,  og  ligesom  han  paa 
Valpladsen  med  Møje  opretholdt  sit  Mod,  saaledes  bævede 
han  i  Hjemmet  for  det  kommende  Livs  Straffe.  Ogsaa 
Madame  Montespan  fik  dette  at  føle.     Da  man  Skærtorsdag 

1675  nægtede  hende  Sakramentet  paa  Grund  af  aabenlyst 
Ægteskabsbrud,  kunde  hun  ikke  komme  nogen  Vej  med  sine 
Klager  hos  Kongen,  ja  Biskoppen  af  Meaux,  den  beromte 
Bossuet,  og  nogle  andre  fromme  Mænd  vidste  ved  denne 
Lejlighed  at  fravriste  Kongen  det  Løfte,  aldrig  mere  at  se 
Elskerinden.      Dog   denne    religiøse  Opblussen    var   af  saa 

meget  kortere  Varighed,  som  der  gaves  Folk  nok,  der  med 
snu  Beregning  paavirkede  Ludvig  til  Gunst  for  Montespan; 
endog  Colbert  var  en  af  hendes  mest  hengivne  Tjenere. 
Maitressen  kom  efter  nogle  Ugers  Forløb  igjen  tilbage  til 
Hove.  og  snart  kunde  man  atter  se  hende  offentlig  læne  sig 
til  Kongens  Skulder,  og  da  Bossuet  senere  vilde  minde  ham 
om  hans  Løfter,  blev  han  barsk  vist  tilbage :  han  vilde  ikke 
taale,  at  man  satte  Skranker  for  hans  Vilje.  Den  gode 
Dronning  selv  føjede  sig  villig  i  Forholdets  Fornyelse,  da 
det  jo  opmuntrede  Monarken.  Eet  maa  man  imidlertid  ind- 
rømme; Ludvig  selv  fulgte  den  Grundsætning,  han  nedskrev 
for  sin  Sen:  »Ved  en  Konges  Elskovsæventyr  maa  kun 
Hj ærtet,  aldrig  Hovedet  have  Del«;  Montespan  øvede  ingen 
som  helst  Indflydelse  paa  Statens  Styrelse.  Hun  nøjedes 
med  offentlig  at  være  anerkjendt  som  Monarkens  Favorit- 
inde  og  omgav  sig  som  saadan  med  uhyre  Glans;  der  blev 
bygget  storartede  Slotte  for  hende,  og  Le  Noti  e  opbød  hele  sin 
Kunst  til  duftende  Haveanlæg;  der  blev  givet  de  mest 
overdaadige  Fester  til  Ære  for  hende,  Ministrene  skyndte 
sig  med  at  opfylde  hendes  Ønsker,  og  Frankrigs  forste  Digtere 
besang  hende.  Paa  sine  Rejser  førte  hun  med  sig  to 
Sexspandsvogne.  to  Forraadsvogne  og  45  Tjenere;  Auto- 
riteterne maatte  modtage  og  hilse  hende  som  en  suveræn 
Fyrstinde. 

Ligesom  Ægtehustruen  og  Elskerinderne  færdedes  mellem 
hverandre  ved  dette  Hof,  saaledes  ogsaa  de  ægte  og  uægte 
Børn,  som  om  det  ikke  kunde  være  anderledes.  Daufin 
Ludvig,  der  fedtes  den  1ste  November  1661,  blev  opdragen 
med  en  Simpelhed  og  en  Ubemærkethed,  som  tydelig  viste, 
hvor  meget  Kongen  vilde  sky  den  Erindring,  at  der  her  op- 
voxede  en  Efterfølger.  Hertugen  af  Montausier  behandlede 
ham  med  en  Strænghed,  ja  en  Raahed,  der  klædte  en 
Montespans  Hjælper  særdeles  slet,  og  endnu  i  sit  sextende 
Aar  havde  Prinsen  ingen  særlig  Husholdning,  som  det  den 
Gang  var  Skik  og  Brug  selv  for   mindre  fornemme  Prinser. 

Man  havde  mere  overlæsset  og  trykket  Daufinens  unge  Sjæl 
ved  en  lærd  Undervisning  end  hævet  og  oplyst  den;  for 
ham  skrev  Bossuet  sin  Haandbog  i  Verdenshistorien,  en 
Slags  politisk  Lærebog  fra  det  katholsk-religiese  Standpunkt; 
de  latinske  Klassikere  maatte  han  studere  i  de  bekjendte 
Udgaver  »ad  dsum  Delphini«,  i  hvilke  alle  vanskelige  Steder 
ere  forklarede  paa  en  triviel  Maade  og  alt  anstødeligt  ude- 
ladt. Dette  Opdragelsessystem  tilintetgjorde  ethvert  Sving, 
enhver  Selvstændighedsfolelse  i  Ynglingen,  der  legemlig 
som  aandelig  i  det  hele  mere  slægtede  Moderen  end 
Faderen  paa.  Paa  Bekostning  af  Frankrigs  fremtidige  Ska^bne 
vilde  Faderen  fri  sig  for  en  mulig  Medbejler  og  undgaa 
Ængstelser  for  den  opgaaende  Sol. 

Dauphinen  var  kun  af  Middelvæxt  og  havde  et  fint, 
regelmæssigt  Ansigt,  som  i  et  og  alt  mindede  om  den 
habsburgske  Type.  Af  Karakter  var  han  rolig  og  behersket; 
lige  over  for  Kongen  syntes  han  aldeles  viljeløs  og  bøjede 
sig  med  naturlig  eller  tillært  Skyhed  i  lydig  Beundring  for 
Faderen,  og  ulig  ham  kunde  han  kun  udtrykke  sig  med 
stammende  Vanskelighed.  Ludvig  øvede  kun  en  ugunstig 
Virkning  paa  Sønnen,  talte  med  liden  Agtelse,  ja  næsten 
med  Ringeagt  om  ham  og  udelukkede  ham  principmæssig 
fra  enhver  Deltagelse  i  Statssty reisen.  Med  Prinsens  til- 
tagende Alder  maatte  han  rigtig  nok  af  og  til  sende  ham 
til  Hæren;  men  ogsaa  her  var  Dauphinen  under  det 
strængeste  Opsyn,  som  snarede  ydmygede  end  hævede  ham 
i  Hærens  øjne.  I  hans  attende  Aar  formælede  man  ham 
med  Maria  Anna  Viktoria,  den  aandrige  og  graciøse,  om 
just  ikke  smukke  Datter  af  Kurfyrsten  af  Bayern,  hvem 
Ludvig  XIV  haabede  herved  at  knytte  uopløselig  til  Frank- 
rig. Fra  nu  af  blev  Dauphinen  stillet  noget  friere,  slap  for 
sine  besværlige  Lærere  og  Opdragere  og  fik  naturligvis  sin 
egen  Husstand;  men  Naturens  Gaver  vedbleve  at  være 
Kongesønnen  nægtede,  hvem  den  franske  og  spanske  Arv  var 
bestemt,  og  hvem  Faderen  søgte  at  skaffe  den  romersk-tyske 

Kejserkrone:  en  Ludvig  den  fromme  efter  Karl  den  store! 
En  lang,  svær  Sygdom  truede  Dauphinens  Liv  kort  efter 
hans  Ægteskab;  han  blev  reddet,  kom  sig  igjen  og  blev  nu 
uhyre  fyldig  for  sin  Alder,  men  dog  mere  opsvulmet  end 
kraftig.  Ved  Umaadehold  i  Spise  og  legemlige  Øvelser 
bragte  han  stadig  sin  Sundhed  paa  ny  i  Fare;  Jagt,  Spil 
og  Theatret  lagde  langt  mere  Beslag  paa  hans  Tid,  end  al- 
vorlige Forretninger;  gavmild  og  nedladende  over  for 
Venner  og  bekjendte  manglede  han  fuldstændig  den  fine 
og  værdige  Adfærd,  som  i  saa  hej  Grad  udmærkede  hans 
Fader;  sin  Hustru,  der  i  Lobet  af  nogle  Aar  skjænkede 
ham  tvende  Sonner,  elskede  han  ømt  og  udelukkende. 
Man  troede  hverken  at  kunne  vente  sig  noget  stort  eller 
noget  ondt  af  ham. 

Langt  større  Forkjærlighed  viste  Kongen  for  sine  uægte 
Børn,  hvem  han  samtlige  anerkjendte  efter  kortere  eller 
længere  Tids  Forløb;  han  var  hyppig  i  deres  Selskab  og 
beredte  dem  alle  en  glimrende  Stilling;  de  fik  Navnet 
Bourbon  som  jævnbyrdige  Sønner  af  Blodet  og  havde  Rang 
mellem  disse  og  de, simple  Hertuger;  hans  ældste  Son  med 
Montespan  fik  Titel  Hertug  af  Maine  og  blev  betænkt  med 
den  vigtige  Stilling  som  Generaloberst  for  Schweizerne*), 
den  yngste  blev  Greve  af  Toulouse.  Døtrene  bleve  udelukkende 
formælede  med  Prinser  af  Blodet,  som  rigtig  nok  troede  sig 
fornedrede  herved,  men  ikke  vovede  at  rejse  nogen  Mod- 
sigelse; saaledes  ægtede  La  Valliéres  Datter  Prinsen  af 
Conti,  Montespans  ældste  Datter  en  Sonnesøn  af  den  store 
Condé,  og  hendes  yngste  Datter  endog  Ludvigs  egen  Broder- 
søn, en  Mand,  der  under  den  barnløse  Dauphins  Sygdom  en 
Tid   lang   endog   syntes   bestemt   for   Kronen.      Denne    de 


c)  Den  øverstkommanderende  Ofticer  for  de  enkelte  Vaaben, 
t.  Ex.  Fodfolket,  Rytteriet,  Schweizerne,  kaldtes  .General- 
oberst, et  Embede ,  som  for  Louvois's  Tid  var  arveligt  eller 
kjøbtes,  og  hvis  Ihændehaver  ansatte  Officererne  eller  stad- 
fæstede deres  Udmærkelse. 

uægte  Børns  begunstigede  Stilling  skyldtes  næppe  Kongens 
Faderkj ærlighed  alene,  men  vistnok  —  som  i  alle  hans  Livs 
Forhold  —  ogsaa  Beregningen.  Alt,  hvad  der  hidrørte  fra 
Kongedømmet,  skulde  rage  op  over  alt  menneskeligt,  skulde 
kunne  gjore  Fordring  paa  den  højeste  Ærbødighed,  og 
Frankrigs  mest  ophøjede  Navne  skulde  staa  tilbage  for 
disse  Bastarder,  ene  og  alene  fordi  de  havde  den  store 
Konges  forelskede  Luner  at  takke  for  deres  Tilværelse. 
Mødte  de  i  Parlamentet,  maatte  Parlamentets  Dørvogter 
(huissier)  altid  modtage  dem  og  atter  følge  dem  ud,  og  med 
Hatten  i  Haanden  opfordrede  man  dem  til  at  afgive  deres 
Stemme,  medens  de  Hertuger,  som  vare  Pairs,  kun  ved 
deres  Optagelse  i  Parlamentet  nøde  den  Ære  at  blive 
højtidelig  modtagne  og  atter  fulgte  til  Dørs  og  ved  Afstem- 
ninger uden  videre  Ceremoni  bleve  opraabte  med  Navn. 

Alt  dette  var  store  og  vigtige  Ting  i  det  daværende 
Frankrigs  fornemme  Selskab.  Ceremoniellet,  Rangforordnin- 
gen spillede  her  en  næsten  lige  saa  vigtig  Rolle  som  ved 
Rigsdagen  i  Regensburg.  Hvem  der  ved  højtidelige  Lejlig- 
heder skulde  gaa  forrest,  hvem  der  havde  Adgang  til  den 
lille  eller  store  Avdiens  i  de  kongelige  Gemakker,  hvilke 
Damer,  der  havde  det  Privilegium  i  de  højeste  Herskabers 
Nærværelse  at  tage  Plads  paa  en  Taburet  —  ja  man  be- 
høver kun  at  læse  Hertugen  af  St.  Simons  berømte  Me- 
moirer for  at  se,  hvilken  uhyre  Betydning  disse  Ting  havde 
i  et  Aarhundrede ,  som  plejede  at  lægge  langt  mere  Vægt 
paa  Symboler  og  Udvortesheder,  end  vor  kolde  og  forstandige 
Tid.  Man  maa  for  øvrigt  ikke  tro,  at  Livet  ved  dette  Hof 
var  meget  behageligt  eller  muntert.  Der  gaves  rigtig  nok 
Adspredelse;  der  var  hele  Dage,  da  man  jagede  fra  om 
Morgenen  til  om  Eftermiddagen  Kl.  3,  derpaa  spillede  til 
Kl.  7,  overværede  Komedien  til  Kl.  IOV2,  mødte  ved  Aften- 
taflet og  endelig  dansede  til  Kl.  3.  Dog  alt  var  afmaalt 
paa  det  nøjeste;  et  smukt  og  tiltalende  Selskabsliv  gjør 
med  Nødvendighed  Krav  paa  Lighed  og  Tvangfrihed;   men 

ved  Ludvig  XIV's  Hof,  hvor  hvert  Øjeblik  og  hver  Be- 
vægelse var  ordnet  ved  et  strængt  Ceremoniel,  hvor  alt 
overhovedet  drejede  sig  om  en  eneste,  her  havde  den  stive 
Formalitet  og  Angsten  for  mulig  at  støde  denne  ene  ret 
sit  Hjem.  Ved  Taflet  taltes  der  i  det  hele  taget  slet  ikke, 
og  ellers  i  det  hele  taget  aldrig  om  Politik,  men  kun  om 
det  daglige  Livs  Bagateller ;  ene  og  alene  Kjærlighedsrænker, 
Misundelse  og  Ondskab  kunde  trives  i  en  saadan  Atmosfære, 
og  fremfor  alt  maatte  man  hvert  Øjeblik  vaage  over,  at 
man  ikke  ved  det  mindste  Fejltrin  snublede  paa  denne 
glatte  Jordbund.  De  eneste  virkelige  Adspredelser,  under 
hvilke  denne  stive  Tvang  noget  mildnedes,  vare  Spillet  og 
Theatret,  som  man  da  ogsaa  hengav  sig  til  i  Overmaal. 
Kongen  begunstigede  især  den  første  Adspredelse  for  mere 
og  mere  at  ruinere  de  fornemste  Familier  og  derved  berøve 
dem  enhver  Magt.  Det  kunde  hændes,  at  man  en  eneste 
Nat  tabte  100,000  Pistoler:  Hertugen  af  Orleans  maatte 
t.  Ex.  give  sine  Diamanter  i  Pant.  Hertil  kom  endnu 
glimrende  Festligheder:  Hertugen  af  Vendome  gav  t.  Ex. 
paa  sit  Slot  Anet  en  Række  Festligheder,  ved  hvilke  Lullis 
Orkester  og  alle  Dansere  og  Danserinder  ved  Pariser- 
operaen medvirkede;  en  enkelt  af  disse  Fester  kostede 
100,000  Livres.  Da  Stormændene  ikke  mere  kunde  kappes 
i  politisk  Virksomhed  og  Betydning  i  Statstjenesten ,  søgte 
de  deres  Ærgjerrighed  i  det  rent  udvortes  og  vilde  over- 
straale  deres  Fæller  i  Pragt  og  Luxus.  Naar  de  droge  i 
Felten,  straalede  deres  Uniformer  og  Vaaben  af  Ædelstene, 
de  slæbte  alle  Livets  Nydelser  med  sig  paa  talrige  Vogne 
og  klædte  sig  og  deres  Troppedelinger  saa  prægtig  ud  som 
muligt.  Følgen  af  alt  dette  var,  at  den  ene  fyrstelige 
Formue  efter  den  anden  smeltede  bort,  at  den  ene  store 
Familie  efter  den  anden  sank  i  Armod  og  gik  til  Grunde. 
Hertugen  af  Vendome  maatte  sælge  Huse  og  Godser  til  en 
Værdi  af  næsten  2*2  Million  Livres  for  at  tilfredsstille 
sine  Kreditorer ;  Hertugen  af  Chaulnes  beholdt  af  en  Formue 

paa  2,700,000  Livres  næppe  300,000  tilovers.  Kongen 
fandt  nu  Behag  i  at  skjænke  disse  Mænd,  som  havde 
ruineret  sig  ved  hans  Hof,  indbringende  Embeder,  Penge- 
gaver, Pensioner  eller  —  hvad  der  var  endnu  bekvemmere  — 
Beskyttelsesbreve  mod  deres  Kreditorer  og  beseglede  dermed 
yderligere  deres  Trældom.  Saadanne  Velgjerninger  kunde 
begribeligvis  derhos  kun  være  af  forbigaaende  Nytte,  og 
flere  og  flere  af  hine  store  Familier,  der  havde  kæmpet  mod 
Karl  IX,  Henrik  IV,  Ludvig  XIII  eller  under  Fronden  mod 
Ludvig  XIV  selv,  uddøde,  og  deres  Godser  hjemfaldt  til 
Kongens  Bastarder.  Den  sidste  Hertug  afGuise  døde  1671; 
Hertugen  af  Longueville  havde  kun  en  halvfjollet  Søn,  der 
traadte  i  Kirkens  Tjeneste;  Huset  Bouillon  var  efter  Tabet 
af  sit  suveræne  Fyrstendømme  Sedan  nedsunket  i  en  fuld- 
stændig Betydningsløshed;  Rohanerne  bleve  ydmygede  ved 
en  af  deres  Medlemmers  vanærende  Henrettelse;  Familien 
Soisson  -  Carignan  mistede  uden  Hensyn  til  Slægtskabet 
med  Mazariu  sit  indbringende  Embede  som  Generaloberst 
over  Schweizerne  og  som  Overintendant  ved  Dronningens 
Hus,  og  endelig  maatte  Kongens  Kusine,  Prinsessen  af  Mont- 
pensier,  der  engang  havde  spillet  en  saa  fremragende  Rolle 
under  Fronden,  efterlade  den  største  Del  af  sine  Besiddelser 
til  den  unge  Hertug  af  Maine. 

I  sit  Stykke  »les  Precieuses  ridicules«  spotter  Moliére 
i  den  falske  Marquis  Mascarille  disse  vanslægtede  Efter- 
kommere af  de  trodsige  Dynastslægter,  disse  Personer,  som 
satte  hele  deres  Ærgjerrighed  i  deres  Støvlers  moderne  Form, 
i  deres  Frakkers  Snit  og  i  deres  fyldige  Parykker;  disse 
»Marquis'er«  bleve  saa  ubarmhjærtig  medtagne  i  mange  af 
hans  Stykker,  at  denne  Rang  blev  en  Slags  spottende  Arts- 
navn; men  jo  mere  afhængig  disse  Stormænd  følte  sig 
opad,  desto  mere  brutalt  opførte  de  sig  mod  alle  lavere 
staaende,  desto  mere  ubarmhjærtig  udspressede  de  deres 
Bønder  for  at  tilfredsstille  deres  Svirelyst  og  Pragtsyge,  og 
desto  mere  tøjlesløst  teede   de  sig   over   for  Folkets  Døtre. 

Som  en  tro  Elev  af  Richelieu  og  Mazarin  har  Ludvig  XIV 
tvunget  Adelen  over  i  den  umulige  Stilling,  som  senere 
medførte  Revolutionens  frygtelige  Repressalier. 

I  Paris  lod  Kongen  sig  kun  se  ved  højtidelige  Lejlig- 
heder, naar  hans  Tilstedeværelse  var  uundgaaelig.  Hvor  ind- 
stændig Pariserne  anmodede  ham  om  at  vende  tilbage  inden 
for  deres  Mure,  for  at  de  igjen  kunde  have  Hoffets  Glans 
for  Øjnene,  hvor  store  Tilbud  de  end  gjorde  ham  for  at  op- 
naa  dette,  holdt  han  sig  dog  med  Forsæt  borte  fra  sin 
Hovedstad.  Mindet  om  Frondens  revolutionære  Fremfærd, 
navnlig  om  hin  Nat,  da  han  som  Dreng  blev  reven  ud  af 
Sengen  for  at  flygte  til  det  ode  St.  Germain,  indgod  Kongen 
en  uovervindelig  Misstemning  mod  hans  »gode  Parisere«. 
Han  vilde  ikke  dvæle  paa  et  Sted,  hvor  Folkets  Mængde 
stillede  Majestæten  i  Skyggen;  han  foretrak  at  bo  i  en  Re- 
sidens, han  selv  havde  skabt,  hvor  der  ikke  gaves  noget, 
som  jo  udgik  fra  ham.  som  ikke  stod  i  Forhold  til  ham,  hvor 
Kongedømmet,  Hoffet,  de  kongelige  Tjenere  og  Arbejdere 
udgjorde  hele  Verden.  Hvor  mægtig  han  end  var,  frygtede 
han  dog  en  stor  oprørt  Menneskemasses  Kraft ;  intet  Øjeblik 
maatte  der  næres  Tvivl  om,  at  han  jo  var  den  mægtigste  i 
sit  Rige. 

De  franske  Kongers  sædvanlige  Sommerophold  havde 
været  St.  Germain,  hvor  Ludvig  XIV  ogsaa  hyppig  opholdt 
sig  i  Begyndelsen  af  sin  Regering;  men  til  Trods  for  alle 
Colberts  Forestillinger,  der  ikke  gjærne  saae  de  offentlige 
Midler  bortødslede  til  ingen  Nytte,  lod  Ludvig  sig  ikke 
nojes  med  dette  Slot.  Hvad  enten  han  nu,  som  berørt,  ikke 
kunde  udstaa  Synet  af  Gravkirken  i  Saint-Denis,  eller  han  — 
som  det  er  rimeligere  —  nærede  den  Ærgjerrighed  at  ville 
skabe  sin  egen  Bolig,  nok  er  det,  han  begyndte  med  uhyre 
Omkostninger  at  ombygge  det  lille  Skovslot  Versailles,  hvor 
han  tidligere  plejede  at  søge  en  forfriskende  Hvile,  til  det 
mest  storslaaede  Palads,  en  Monark  nogen  Sinde  har  beboet, 
en   Bolig,   værdig  Kristenhedens   mægtigste   Konge.    Intet 

syntes  at  retfærdiggjøre  dette  Valg.  Egnen  om  Versailles 
var  øde,  forladt  og  ensformig,  Luften  usund,  Vandet  ligefrem 
skadeligt;  men  ligesom  senere  Peter  den  store  tænkte 
Ludvig  XIV  at  kunne  bøje  Naturen  under  sin  vilkaarlige 
Vilje.  Det  var  i  Aaret  1678,  umiddelbart  efter  Freden  i 
Nijmegen,  at  han  fattede  denne  formastelige  Plan,  og  i  Virke- 
ligheden var  Versailles,  som  man  den  Gang  udtrykte  sig, 
en  »Favoritinde  uden  Fortjenester«.  Arbejderne  døde  masse- 
vis under  Bygningsarbejderne  i  den  usunde  Sumpluft,  hver 
Nat  bleve  hele  Læs  skaffede  bort;  men  desuagtet  holdt  Ludvig, 
understøttet  af  den  store  Bygmester  Mansard,  fast  ved  sin 
kæmpemæssige  Plan.  Man  betænke  derhos  blot,  at  der 
samtidig  ogsaa  blev  bygget  i  Trianon,  i  St.  Germain,  i 
Marly  samt  for  Montespan  i  Clugny,  alt  paa  Kongens  Bekost- 
ning, endelig  i  Meudon  for  Dauphinen.  Sluttelig  rejste 
Colbert  Indvendinger  mod  de  umaadelige  Summer,  som  denne 
feberagtige  Virksomhed  udkrævede  —  næsten  lige  saa  meget, 
som  der  gik  med  til  Marinen;  men  alt  var  forgjæves,  han 
gjorde  sig  kun  derved  forhadt  for  Monarken.  Undertiden 
arbejdede  i  Versailles  alene  22,000  Mennesker  og  6000  Heste; 
30,000  Soldater  skulde  bortlede  Vandet  fra  Eurefloden  til 
Versailles,  skjønt  Floden  ligger  80  Fod  højere  end  det 
højeste  Punkt  i  denne  Stad;  smitsomme  Sygdomme,  der  ud- 
brøde i  deres  Arbejdslejr,  umuliggjorde  Udførelsen  af  denne 
grandiose  Plan,  efter  at  den  dog  først  havde  voldt  umaade- 
lige Bekostninger.  Hvem  kommer  herved  ikke  til  at  tænke 
paa  de  gamle  Faraoner,  som  ligeledes  til  deres  egen  For- 
herligelse ofrede  hundrede  Tusende  af  deres  Undersaatters 
Liv  og  Sundhed?  Saaledes  fremstod  et  Værk,  der  snarere 
maa  kaldes  glimrende  og  skabt  til  at  vække  vor  Forbavselse 
end  egentlig  smukt.  Man  ser  tydelig,  at  det  ikke  er  blevet 
rejst  efter  en  ensartet  Plan,  men  lidt  efter  lidt,  snart  en 
Bygning  hist,  snart  en  anden  her.  Alt  er  prægtigt,  yppig 
dekoreret,  pralende,  kolossalt,  men  uden  sand  Skj enhed,  uden 
gjennemarbejdet  Stil,  uden  et  eneste  Træk,  der  glæder  eller 

ha-ver  Sjælen.  Set  i  nogen  Afstand  synes  den  flade  og 
ensformige  Hovedbygning  med  de  to  lange  Fløje,  uden 
nogen  som  helst  Afbrydelse,  og  med  sine  ubetydelige  Hjerner 
og  Fremspring,  at  være  en  eneste,  umaadelig  og  kj  edelig 
Mur;  i  det  højeste  lader  det  sig  vel  paastaa,  at  fra  Pariser- 
siden frembyder  Ludvig  XlIFs  lille,  men  pittoreske  Slot, 
netop  i  Kontrast  til  Sennens  Bygningsmasser,  et  overraskende 
og  ved  sin  Uregelmæssighed  nogenlunde  fornojeligt  Skue.  I 
Paladserne  fra  Ludvig  XIV's  Tid  hersker  død  Ensformighed 
uden  arkitektoniske  Afbrydelser;  hvad  kunde  det  saa  vel 
hjælpe,  at  selv  Taget  med  sine  forgyldte  Teglsten  var  af  en 
uhyre  Pragt?  For  Haverne  blev  der  efter  Forskrifter  fra 
Vilhelm  af  Oraniens  Gartner  udgravet  og  udplantet  Tusender 
af  høje  Træstammer,  medens  Soldaterne  maatte  grave  Ka- 
naler og  Vandbeholdere  for  de  talløse  Damme  og  Vandspring, 
og  Le  Notre  af  de  ulykkelige,  mishandlede  Træer  anlagde 
et  uhyre,  men  dog  kjedeligt  Virvar  af  beskaarne  Alleer  og 
Lunde,  af  alle  Haande  Templer,  Theatre,  Luvhytter  og  Grotter; 
hele  Naturen  er  forkrøblet,  vanskabt  og  presset  til  Tjeneste 
for  den  store  Konge,  som  her  i  dette  grønne  Palads  under 
Guds  frie  Himmel  gjenfinder  sit  Slots  kjedsommelig  stive 
og  ensformige  Modtagelsessale.  En  Hær  af  Statuer  befolker 
denne  kunstige  Natur ;  men  lige  saa  lidt  som  Parken  virkelig 
er  en  Have,  lige  saa  lidt  ere  disse  Jupitere,  Junoer.  Venuser 
og  Neptuner  virkelige  klassiske,  antike  Guddomme:  Jupiter 
er  en  Ludvig  XIV  uden  hans  Paryk  og  blaa  Fløj  eisfrakke: 
Venus  er  en  Montespan  og  la  Valliére;  Apollo  er  en  »Mar- 
quis«  med  theatralske  Manerer,  der  uheldigvis  har  glemt  sin 
Klædning,  og  Mars  en  elegant,  udsvævende,  selvbevidst 
Marskalk  af  Frankrig;  de  gamle  Guder  .ere  aabenbart  kun 
Ludvig  XIV's  Hofmænd,  der  spille  med  som  »levende  Bil- 
leder«. Stenmonarker  og  Nationer  ligge  under  Fødderne  af 
en  eller  anden  Sten-Herkules  eller  Alexander,  der  naturligvis 
igjen  ikke  er  nogen  anden  end  den  »store  Konge«.  Aldrig 
har  vel  nogen  Institution  saaledes  som  dette  Ludvig  XIV's 

Hof  udvist  en  saadan  Assimilationsevne ,  der  i  Følge  sin 
uhyre,  man  kunde  fristes  til  at  kalde  den  naive,  Egoisme 
ikke  anerkjendte  noget  andet  end  sig  selv;  alt,  hvad  der 
kom  inden  for  dets  Omraade,  være  sig  Haver,  Skove,  Vand, 
Bjærge,  Mennesker  og  Guder,  maatte  lempe  sig  efter  det, 
og  Midtpunktet  for  denne  kunstige,  særlige  Verden  var 
Ludvig  XIV. 

Her  havde  man  en  Stad  paa  50 — 60,000  Indbyggere, 
der  kun  var  til  for  hans  Skyld.  Hver  af  de  uhyre  lange 
Alleer  og  Avenuer  gaar  ud  fra  hans  Palads;  de  fornemste 
Familiers  Slotte  omgave  det,  ligesom  dets  Beboere  stadig 
samledes  om  Monarken;  i  alle  Gader  boede  hans  Ministre, 
Hofmænd,  Embedsmænd,  Tjenere  og  Arbejdere;  Omgivelserne 
vidt  og  bredt  dækkes  af  talløse  Bygninger,  hvor  der  opholdt 
sig  Mennesker,  som  gjærne  daglig  vise  sig  for  Monarkens 
Aasyn;  alle  disse  forgyldte  Ekvipager,  som  man  ser  rulle 
afsted,  kjøre  op  til  Indgangen  ved  den  kongelige  Vaaben- 
plads,  hvis  prægtige,  store,  lige  Arkitektur  afgiver  en  passende 
Legemliggj øreise  af  dette  majestætisk,  værdige  Kongedømme, 
der,  stadig  optaget  af  sin  egen  Storhed  og  uden  nogen  som 
helst  ædlere  Tanke,  troner  bag  denne  kæmpemæssige  Fagade. 
Et  saadant  Kongedømme  maatte  ganske  vist  skræmmes  til- 
bage af  Paris,  hvor  der  daglig  færdedes  hundrede  Tusende, 
som  vare  optagne  af  ganske  andre  Ting  end  Monarkens 
Panderynken  eller  naadige  Smil,  og  hvor  Hoffet  forsvandt 
ved  Siden  af  den  flittige  Industri,  den  travle  Handelsfærden 
og  alt  det  Liv,  som  pulserer  i  en  Storstad,  der  er  voxet  op 
gjennem  en  naturlig  Udvikling. 

Ogsaa  i  Paladsets  Indre  findes  kun  Ludvig  XIV,  og 
ingen  Erindring  til  Forgamgeres  Ros,  en  Filip  Augustus, 
Ludvig  den  hellige,  Karl  den  syvende,  Frants  I  og  Henrik 
IV,  intet  Minde  om  Korstogene,  Bouvines,  Jomfruen  af 
Orleans,  Jvry  og  Rocroy.  Naar  Kongen  steg  op  ad  den 
store  Trappe,  saae  han  kun  sig  selv,  hvorledes  han  ydmygede 
Spanien    og   overfaldt  Holland.     I   det   vidunderlige,    store 

Galleri,  som  er  40  Favne  langt  og  36  Fod  bredt,  med  dets 
17  Vinduer  og  lige  over  for  dem  17  Arkader  af  Spejlglas, 
hvert  Vindue  og  hver  Alkade  adskilt  ved  en  Mannorpille,  og 
over  Buerne  Trofæer  og  Åmoretter  som  de  bedste  Sind- 
billeder for  Ludvig  XIV's  Regering  —  i  dette  Galleri  saae 
Ludvig  atter  kun  sig  selv,  omgiven  af  alle  mulige  Dyder  og 
Fortiin  i  allegoriske  Skikkelser,  snart  tilintetgjørende  sine 
Fjender,  tæmmende  Rhinen  og  som  en  Herkules  knusende 
Koalitionens  Hydra,  snart  med  sit  Skjold  skjærmende  den 
forfærdede  kejserlige  Ørn  mod  Tyrkerne  eller  omstyrtende 
Herkules's  Søjler  med  Karl  V's  Ord:  nec  plus  ultra. 
Hvilket  andet  Menneske  end  en  Ludvig  XIV  vilde  have 
kimnet  udholde  saaledes  overalt  kun  at  skue  sin  egen 
Apotheose. 

Dette  Versailles  kostede  Kongen  tilsammen  omtrent 
150  Millioner  Livres,  en  Sum,  der  efter  sin  indre  og  Bytteværdi 
vilde  svare  til  omtrent  900  Millioner  Franks  i  vore  Penge; 
men  uden  Hensyn  til  disse  uhyre  Udgifter,  til  den  stadig 
voxende  Finansforvirring  og  det  forfærdelige  Skattetryk 
vilde  Ludvig  foruden  denne  Pragtbolig  —  hvor  han  siden 
1682  havde  sit  regelmæssige  og  stadige  Ophold  —  endnu 
have  et  Landsted,  naturligvis  efter  hans  Fagon,  for  Ensom- 
heden, naturligvis  for  saa  vidt  den  egner  sig  for  en  jordisk 
Gud,  som  aldrig  km  undvære  Tilbedelse  og  Virak.  Han 
udvalgte  sig  dertil  et  fugtig  Krat,  Marly,  mellem  Versailles 
og  St.  Germain.  Man  bemærke,  at  Ludvig  XIV  til  sine 
Boliger  stadig  undgik  Naturens  Tillokkelser:  han  følte  sig 
aabenbart  indskrænket  ved  dens  Skjønhed,  som  tildrog  sig 
alle  Blikke  uden  at  være  skabt  af  ham;  men  jo  hæsligere 
og  ubetydeligere  et  Sted  var,  desto  herligere  kunde  >Kong 
Solen«  (le  Roi  soleil)  her  lægge  sin  Magt  for  Dagen. 
Dette  Landsted  indeholdt  en  stor  Pavillon  for  ham  os  hans 
Familie,  tolv  mindre,  hver  med  tvende  Boliger  for  de  mest 
begunstigede  Hofmænd,  som  han  indbød  der  hen,  fremdeles 
et    Kapel,    en   Kaserne    for   Livgarden    og   Husholdnings- 

bygningerne.  Ogsaa  her  gaves  Blomsterbede,  snorlige  Alleer, 
lige  saa  snorrette  Lunde,  Vandbassiner,  Vandfald,  Spring- 
vand, Statuer  med  fade  Smil,  Pilastre,  korinthiske  Søjler, 
Trofæer  og  Indskrifter.  Dog  dette  Marly  var  kun  bestemt 
til  at  rumme  Kongens  allerhøjeste  Forherligelse:  hans  Frem- 
stilling som  Solen,  frygtelig  ødelæggende  for  dens  Fjender, 
velgj ørende  og  oplivende  for  den  retfærdige,  som  daglig 
knælede  for  den  med  Tilbedelse.  Paa  Hovedfrontespicen 
saas  Solguden  paa  sin  Vogn,  og  de  tolv  smaa  Pavilloner 
omkring  den  store  syntes  at  antyde  Aarets  tolv  Maaneder 
eller  Dyrekredsenes  tolv  Billeder,  som  slynge  sig  omkring 
Solen;  thi  Solen  blev  fra  nu  af  Kongens  personlige  Yndlings- 
sindbillede  —  man  huske,  at  Solen  (soleil)  paa  Fransk 
hører  til  Hankjønnet.  I  det  indre  vare  Væggene  prydede 
med  Malerier  af  van  der  Meulens;  de  forestillede  Belejringer, 
som  under  Ludvigs  personlige  Nærværelse  vare  førte  til  en 
heldig  Afslutning. 

Tæt  ved  Versailles  blev  der  opført  et  nyt  Landsted, 
store  Trianon ;  Fontainebleau,  som  hovedsagelig  var  Samlings- 
pladsen for  de  kongelige  Jagter,  og  Chambovd  bleve  for- 
størrede og  forskjønnede.  I  de  tolv  Aar  efter  Freden  i 
Nij  megen  medgik  der  til  de  kongelige  Bygninger  alene  den 
Sum  74,374,631  Livres,  hvad  der  nu  til  Dags  vilde  svare 
til  446,247,786  Franks,  eller  37,187,315  Franks  aarlig. 

Denne  afsindige  Byggeluxus,  hvorved  Ludvig  XIV  tænkte 
at  legemliggjøre  sin  Storhed  for  den  seneste  Efterverden, 
udtomte  hans  Finanser  i  Fredsaarene,  og  de  gamle,  sejrrige 
Kegimenter  gik  for  en  stor  Del  til  Grunde  ved  de  Syg- 
domme, som  rasede  iblandt  dem,  og  som  fremkaldtes  ved  de 
anstrængende  Arbejder  i  de  usunde  Omgivelser.  Flere  end 
30,000  af  hans  krigsvante  Soldater  vare  omkomne  under  det 
vanvittige  Forsøg  paa  at  aflede  Eurefloden,  og  man  kunde 
høre  gamle,  erfarne  Officerer  udbryde:  dette  er  værre,  end 
om  der  hvert  Aar  blev  tabt  hele  tre  Slag.  Som  i  den 
gamle  Tragedie    medførte   den   forbryderske  Overmod  strax 

den  hævnende  Guddoms  Straf.  Dog  hverken  i  den  gamle 
eller  nye  Tid  gaves  nogen  Sinde  et  saa  glimrende  Skuespil 
som  dette  Ludvig  XIV's  Hof,  hvor  den  prægtige  Skare  af 
to  til  tre  Tusende  pompost  klædte  Præster  og  Præstinder 
daglig  samledes  i  forgyldte  og  malede  Harmortempler 
for  at  tilbede  Verdens  Herre.  Kong  Solen. 

C.  H. 


De  vigtigste  Begivenheder  i  Aaret  1878   med  en 

forudskikket  kort  Oversigt  over  de  nærmest  fore- 

gaaende  Aar*). 


Danmark. 

Den  Ilte  Juni  1875  dannedes  Ministeriet  Estrup 
(Moltke- Bregentved,  Haffner,  Skeel,  Nellemann,  Fischer); 
men  allerede  den  1ste  Oktober  s.  A.  døde  Udenrigsministeren 
Moltke-Bregentved,  i  hvis  Sted  den  Ilte  Oktober  Rosenørn- 
Lehn  indtraadte.  Rigsdagen  traadte  sammen  den  29de  No- 
vember, efter  at  Samlingen  havde  været  udsat  fra  4de  Ok- 
tober, og  Ministeriet  forelagde  strax  Lovforslag  dels  om 
Hær-  og  Søværnslovens  Revision,  dels  om  Befæstningsanlæg 
og  en  omfattende  Udvidelse  af  Flaaden. 

Mod  disse  Forslag  fremkom  der  i  Folkethinget  en  stærk 
Opposition,  og  medens  man  blev  enig  om  Finansloven,  for- 
kastede Thinget  den  29de  Marts  1876,  Samlingens  sidste 
Dag,  Befæstningsloven.  Dagen  efter  opløstes  Folkethinget, 
og  nye  Valg  udskreves  til  den  25de  April.    Ved  disse  steg 


*)  I  det  vi  i  „Historisk  Arkiv'  fortsætte  den  Fremstilling  af 
Nutidens  Historie,  som  var  begyndt  i  „Historisk  Aarbog  1878 
og  1879",  tro  vi  dels  i  det  væsentlige  at  burde  gjentage  den 
i  den  sidste  givne  Skildring  af  Hovedbegivenhederne  i  det 
første  Halvaar  1878,  dels  at  burde  forudskikke  en  kort  Oversigt 
over  de  nærmest  foregaaende  Aar. 

Historisk  Arkiv.     1*79.    H-  0*0 

imidlertid  Venstres  Flertal  i  Folkethinget  fra  53  til  74,  og 
den  overordentlige  Samling,  som  varede  fra  15de  Maj  til 
24de  Juni,  bragte  intet  andet  væsentligt  Udbytte  end  en 
Bevilling  paa  2  Mill.  Kr.  til  Anskaffelse  af  16  Batterier 
Baglade-Feltskyts.  Derimod  vedtog  Folkethinget  den  23de 
Juni  en  Dagsorden,  hvori  Bevillingen  af  30  Mill.  Kr. 
knyttedes  til  en  Skat  paa  Formue  og  Indtægt  samt  til 
Udelukkelsen  af  Kjøbenhavns  Befæstning.  Dagen  efter 
vedtog  det  dernæst  en  Dagsorden,  som  udtalte  dets  Mistillid 
til  Ministeriet. 

I  den  ordentlige  Rigsdags  -  Samling ,  som  aabnedes  den 
2den  Oktober  1876,  afviste  Folkethinget  i  Overensstemmelse 
hermed  en  Række  vigtige  Lovforslag  og  gav  Finansloven  en 
saa  forandret  Skikkelse,  at  saa  vel  Regeringen  som  Lands- 
thinget  erklærede  den  for  uantagelig.  Den  5te  Februar 
187  7  vedtog  Folkethinget  dernæst  Rigsrets-Anklage  mod 
de  forhenværende  Ministre  Krieger,  Holstein-Holsteinborg  og 
Fonnesbech  i  Anledning  af  Marmorkirkens  Salg,  samt  mod 
de  forhenværende  Ministre  Hall  og  Worsaae  i  Anledning  af 
Overskridelse  af  Bevillingen  til  den  ny  Theaterbygning. 
Den  12te  Marts  vedtog  Landsthinget  Finansloven  i  en  helt 
anden  Skikkelse  end  den,  Folkethinget  havde  givet  den,  og 
da  begge  Thing  fastholdt  deres  Afstemninger,  nedsattes  der 
den  20de  Marts  et  Fællesudvalg  paa  15  Medlemmer  fra 
hvert  af  Thingene  for  derved  om  mulig  at  opnaa  Enighed; 
men  da  Højre  ikke  vilde  gaa  ind  paa  den  Betingelse,  som 
Venstre  stillede,  at  Ministeriet  skulde  fjærnes,  delte  Ud- 
valget sig  i  et  Højre-Flertal  paa  16  Medlemmer,  som  fra- 
faldt væsentlige  Bevillinger  til  overordentlige  Forsvars-Ud- 
gifter, og  et  Venstre-Mindretal  paa  14  Medlemmer,  som  gik 
ind  paa  nogle  Bevillinger  og  kun  fastholdt  to  af  de  5  saa 
kaldte  »konstitutionelle«  Punkter,  der  af  Ministeriet  vare 
erklærede  for  uantagelige  (om  Stiftsmidlerne  og  Kronborg 
Amtstue).     Den  31te  Marts  vedtog  derpaa  Folkethinget  uden 

Forhandling  Mindretallets,  Landsthinget  efter  en  længere 
Forhandling  Flertallets  Indstilling. 

Rigsdagen  sluttedes  den  4de  April,  og  da  den  af  samme 
vedtagne  midlertidige  Finanslov  kun  gjaldt  til  den  15de 
April,  udstedte  Regeringen  den  12te  April  en  foreløbig  eller, 
som  den  sædvanlig  kaldes,  provisorisk  Finanslov  for 
Finansaaret  1877 — 78.  Dette  Skridt  fremkaldte  paa  den 
ene  Side  en  Række  Tillids- Adresser  til  Regeringen,  paa  den 
anden  Side  forskjellige  stærke  Udtalelser  mod  Ministeriet, 
bl.  a.  et  Manifest  fra  det  forenede  Venstres  Bestyrelse,  som 
foranledigede  Ministeriet  til  Sagsanlæggelse.  Det  sidste 
fremkom  den  2den  Juni,  Dagen  efter  at  et  af  Oppositionens 
mest  fremragende  Medlemmer,  I.  A.  Hansen,  var  dod. 

Den  13de  Juni  frikjendte  Rigsretten  Krieger,  Holstein- 
Holsteinborg  og  Fonnesbech  i  Marmorkirke-Sagen,  medens 
Theater-Sagen  forst  blev  afgjort  den  4de  Oktober,  men 
ligeledes  endte  med  de  anklagede  Ministres  fuldstændige 
Frifindelse.  Imidlertid  havde  Dreyer  den  28de  Juli  aflost 
Haffner  som  Krigs-  og  Marineminister,  og  den  1ste  Oktober 
var  Rigsdagen  igjen  traadt  sammen.  Dagen  efter  fremlagde 
Estrup  i  Folkethinget  Forslag  til  Finanslov  for  1878 — 79  og 
for  1877 — 78;  i  Anmærkningerne  til  det  sidste  Forslag 
fandtes  den  foreløbige  Lov  af  12te  April  aftrykt.  Da  nu 
Finansloven  for  1877—78  kom  til  første  Behandling,  standsede 
Folkethinget  Sagen  og  henviste  den  til  et  stort  Udvalg,  ved 
hvis  Sammensætning  der  toges  overvejende  politiske  Hensyn, 
medens  det  sædvanlige  Finansudvalg  fik  Finansloven  for 
1878—79  at  pro  ve. 

Efter  Forslag  af  det  politiske  Udvalgs  Flertal  med 
Holstein-Ledreborg  som  Ordfører  udskilte  Folkethinget  den 
foreløbige  Lov  af  12te  April  af  Finansloven  og  forkastede 
den  (den  7de  November),  medens  Finansloven  for  1877 — 78 
gik  over  til  anden  Behandling.  Strax  derefter  indbragte  Klein 
Forslag  til  en  midlertidig  Finanslov,  og  efter  en  Række  af 
Behandlinger  i   begge  Thing   og   et  Fællesudvalg  lykkedes 

(la*) 

det  at  faa  denne  vedtagen  den  8de  November.  Den  gav 
imidlertid  kun  Regeringen  Bevilling  til  Nyaar  1878,  og 
den  20de  December  vedtoges  derfor  en  Lov  om  dens  For- 
længelse indtil  Finansaarets  Slutning  den  31te  Marts  1878. 
Det  forelagte  Forslag  til  Finanslov  for  1877 — 78  lod  man 
derefter  hensove  i  Udvalget. 

I  Samlingens  Fortsættelse  efter  Nyaar  18  7  8  optoges 
Hovedinteressen  af  Finansloven  for  1878  —  79.  Under 
dennes  Behandling  fremtraadte  mere  og  mere  den  Splid  i 
Venstre,  som  allerede  havde  begyndt  at  udvikle  sig  i  det 
politiske  Finansudvalg,  hvor  et  Mindretal  med  Berg  i  Spidsen 
havde  været  misfornøjet  med  Flertallets  Forsøg  paa  at  enes 
med  Hejre,  og  Venstre  delte  sig  saaledes  i  to  Grupper:  »de 
forhandlende«  og  »de  ikke  forhandlende«.  De  første  enedes 
med  Højre  om  at  løse  det  ene  af  de  to  endnu  uløste  »kon- 
stitutionelle« Stridspunkter,  det  om  Kronborg  Amtstue,  ved 
en  særskilt  Lov.  Den  7de  Februar  afgav  Finansudvalget 
sin  Betænkning,  denne  Gang  med  Holstein- Ledreborg  som 
Ordfører  i  Steden  for  Berg,  der  i  en  Række  Aar  uafbrudt 
havde  haft  dette  Hverv.  Paa  Listen  over  de  til  Finansloven 
stillede  Ændringsforslag  stode  Udvalgsmedlemmerne  i  Til- 
fælde af  Uenighed  i  Almindelighed  saaledes  delte,  at  11  af 
Venstre  —  de  3  »ikke  forhandlende«  Side  om  Side  med  de 
8  »forhandlende«  —  stode  imod  de  4  af  Hejre.  Kun  und- 
tagelsesvis havde  Berg  og  en  eller  to  andre  skilt  sig  fra  det 
øvrige  Venstre  i  Udvalget.  Dette  var  saaledes  Tilfældet 
med  det  endnu  tilbagestaaende  »konstitutionelle«  Strids- 
punkt, det  om  Stiftsmidlerne.  Dette  blev  ved  Finanslovens 
tredje  Behandling  saaledes  afgjort,  at  Regeringen  bemyn- 
digedes til  af  de  Midler,  der  ved  Afdrag  i  de  større  Præste- 
kalds Indtægter  uden  særligt  Øjemed  ere  inddragne  under 
Stiftsmidlerne,  at  anvende  indtil  25,000  Kr.,  dels  som  Tillæg 
tii  utilstrækkelig  lønnede  eller  selvstændig  Indtægt  savnende 
Embeder  og  Virksomheder,  dels  som  Understøttelser  til 
Kapellanhold,    dog   at   intet   Præstekalds   samlede    Indtægt 

derved  bringes  til  at  overstige  2400  Kr.  Vel  opnaaede 
Venstre  ikke  derved  alt,  hvad  det  i  den  foregaaende  Rigs- 
dag havde  tilsigtet,  men  dog  det  væsentligste :  Stiftsmidlernes 
Optagelse  paa  Finansloven,  Myndigheden  til  at  raade  over 
dem  hentet  fra  Rigsdagen,  og  bestemte  Regler,  hvorefter 
Ministeren  maatte  rette  sig.  Det  »ikke  forhandlende«  Venstre 
stemte  imod,  fordi  det  ikke  vilde  gjøre  et  Tilbagetog  fra 
sin  mere  fremskudte  Stilling  forrige  Aar,  og  fordi  det  mente, 
at  man  bandt  Hænderne  paa  sig  lige  over  for  en  ny  Præste- 
lonningslov.  Saaledes  var  imidlertid  ogsaa  dette  »konsti- 
tutionelle Punkt«  bragt  ud  af  Verden. 

I  ovrigt  blev  der  i  Tiden  mellem  Folkethingets  anden 
og  tredje  Behandling  af  Finansloven  forhandlet  gjennem 
Udvalg  og  Underudvalg  fra  begge  dets  Partier  for  at  enes 
om  saadanne  Ændringer,  at  Loven  kunde  ventes  at  ville  gaa 
igjennem  Rigsdagen  uden  Fællesudvalg,  i  det  Folkethingets 
Hojre  maatte  antages  nogenlunde  at  kjende  Stemningen  i 
Landsthinget.  Dette  lykkedes  især  derved,  at  det  »for- 
handlende« Venstre,  med  særligt  Hensyn  til  de  daværende 
urolige  evropæiske  Forhold,  var  villigt  til  betydelig  at  for- 
høje Bevillingerne  til  Forsvarsvæsenet.  Faa  Dage  førend 
tredje  Behandling  begyndte  (den  Ilte  Marts),  havde  Berg  i 
Spidsen  for  den  »ikke  forhandlende«  Gruppe  udmeldt  sig  af 
»det  forenede  Venstre«.  Han  optraadte  nu  under  Forhand- 
lingerne i  Folkethinget  skarpt  imod  Ordføreren,  Holstein,  og 
raadede  sine  Meningsfæller  til  at  stemme  mod  hele  Finans- 
loven. Holstein  svarede  ved  at  spørge  ham,  hvilke  Midler 
han  havde  til  at  føre  sin  Politik  igjennem;  derpaa  gav  Berg 
imidlertid  intet  egentligt  Svar.  Skarpest  blev  Ordskiftet,  da 
Finanslovforslaget  i  sin  Helhed  den  14de  Marts  Kl.  1  sattes 
under  Forhandling;  det  fortsattes  —  kun  med  et  Par  Timers 
Afbrydelse  —  indtil  over  Midnat,  da  Afstemningen  faldt,  og 
Folkethinget  med  64  Stemmer  mod  31  vedtog  Loven.  Denne 
vedtoges  derefter  den  26de  Marts  enstemmig  af  Landsthinget. 
Den  30te  Marts  sluttedes  Risrsdagren. 

Samme  Dag  udgik  to  Fællesudtalelser  fra  Folke- 
thingsmænd  til  deres  Vælgere.  Den  ene  var  underskreven 
af  36  af  den  »forhandlende«  Gruppe,  der  endnu  kaldte  sig 
»det  forenede  Venstre«,  men  senere  sædvanlig  betegnedes 
som  »de  moderate«.  Den  anden  var  tiltraadt  af  28  af  den 
»ikke  forhandlende«  Gruppe ,  de  af  »det  forenede  Venstre« 
udtraadte,  der  udelukkende  for  sig  alene  søgte  at  hævde 
Betegnelsen  »Folkethingets  Venstre«,  men  efterhaanden  kom 
til  at  gaa  under  Navnet:  de  »radikale«.  Flere  Venstre- 
mænd havde  ikke  tiltraadt  nogen  af  de  to  Udtalelser.  Begge 
søgte  de  at  bringe  Underskrivernes  Færd  i  Overensstemmelse 
med  »det  forenede  Venstres«  Program.  De  »moderates« 
erklærer  Forhandling  for  Rigsdagens  eneste  Middel,  skuer 
med  Tilfredshed  tilbage  paa  Samlingens  Udbytte,  finder  i 
Finansloven  Folkethingets  Vilje  udtrykt  i  alt  væsentligt, 
ser  i  Ministeriet  Estrup  en  Hindring  for  Reformers  Gjennem- 
førelse,  ønsker  en  Styrelse,  der  kan  afgive  Betingelser  for 
et  frugtbart  Samarbejde  paa  Rigsdagen,  og  beklager  Partiets 
Splittelse.  De  »radikales«  Udtalelse  misbilliger,  at  For- 
handlingerne i  den  nu  sluttede  Samling  saa  meget  have 
trukket  sig  tilbage  fra  Rigsdagssalens  Offentlighed,  ser  i 
Overenskomsten  om  visse  Ændringsforslag  til  Finansloven 
en  Sammenslutning  af  tidligere  Modstandere  og  beklager 
især  Frugten  heraf:  »en  regelmæssig  Finanslov  til  de  samme 
Mænd,  som  have  underskrevet  Provisoriet«.  Begge  Ud- 
talelser fastholdt  imidlertid  —  ligesom  den  af  hele  Venstre 
den  6te  April  1877  udstedte  —  Fraraadelsen  af  Skatte- 
nægtelse, dog  kun  i  omskrivende  Udtryk,  og  ingen  af  dem 
gav  nærmere  Oplysning  om,  hvorledes  Underskriverne  vilde 
stille  sig  i  en  følgende  Rigsdag. 

Disse  Fællesudtalelser  bleve  Forspillet  til  en  heftig 
Kamp  imellem  de  to  Venstregrupper,  dels  paa  Sommerens 
Vælgermøder,  dels  i  Bladene,  og  især  stillede  Berg  og  hans 
Tilhængere  —  med  en,  som  det  syntes,  stigende  Tilslut- 
ning —  en  sand  Udryddelseskrig  mod  »de  moderate«  i  Ud- 

sigt,  naar  deu  almindelige  Valgdag  næste  Gang  oprandt, 
hvilket  ikke  kunde  blive  senere  end  i  April  1879.  Den  saa 
kaldte  »Grundlovsværneforening« ,  der  var  stiftet  kort  efter 
Udstedelsen  af  den  foreløbige  Finanslov  af  12te  April  1877 
til  Bekæmpelse  af  dette  og  lignende  efter  hele  Oppositionens 
Opfattelse  grundlovsstridige  Skridt,  forvandlede  sig  da  ogsaa 
paa  sin  aarlige  Generalforsamling  i  Aarhus  den  18de  Sep- 
tember saa  godt  som  til  en  Vælgerforening  for  Bergs  Til- 
hængere, i  det  den  efter  en  stormende  Forhandling  med  102 
Stemmer  mod  27  (Repræsentanter  for  Kredsene  i  næsten  hele 
Danmark)  vedtog  en  Beslutning  om  at  støtte  »Folkethingets 
Venstre«  (de  radikale)  og  sammes  Presse. 

Danmarks  Grundlov  §  39  byder,  at  Halvdelen  af  de 
Medlemmer  af  Landsthinget,  som  ikke  udnævnes  paa 
Livstid  af  Kongen,  skal  afgaa  hvert  fjerde  Aar.  Da  Valg- 
perioden for  den  Halvdel,  som  vælges  af  de  7  Landsthings- 
kredse  med  Valgsteder  i  Næstved,  Nykjøbing  paa  Falster, 
Odense,  Skive,  Horsens,  Varde  og  Thorshavn  paa  Fær- 
øerne, vilde  udløbe  den  1ste  Oktober  1878,  udgik  der  den 
12te  Juli  et  aabent  Brev  om  Udskrivning  af  et  nyt  al- 
mindeligt Landsthingsvalg  paa  Udløbsdagen.  Da  der  til 
samme  Dag  var  udskrevet  et  ved  Zytphen-Adelers  Død 
nødvendiggjort  Udfyldingsvalg  i  Roskilde,  blev  der  saaledes 
i  alt  28  Valg  at  foretage.  (Valget  paa  Færøerne  var  dog 
allerede  afgjort  den  22de  Avgust).  Resultatet  blev,  at  der 
valgtes  19  af  Højres,  9  af  Venstres  Kandidater.  15  af  de 
28  Valg  vareGjenvalg;  af  de  13  nye  havde  5  tidligere  haft 
Sæde  i  Danmarks  lovgivende  Forsamlinger;  af  de  øvrige  8 
vare  de  6  blandt  Venstres  Kandidater,  hvoraf  man  kan  se, 
at  Hejre  meget  mere  end  Venstre  havde  lagt  Vægt  paa 
politisk  Fortid  hos  sine  Kandidater. 

Samme  Dag,  som  Landsthingsvalgene  foregik  (den  1ste 
Oktober),  udbrød  der  en  Neger-Opstand  paa  St.  Croix. 
Da  de  aarlige  Kontrakter  med  Arbejderne  udløbe  paa  denne 
Dag,  samler  der  sig  gjærne  mange  Negre  i  Byerne,  og  i  den 


8  De  vigtigste  Begivenheder  i  Aaret  1878. 

ene  af  disse,  Frederikssted  (West-End)  opstod  der  en  Strid 
med  Politiet,  som  tiltog  saaledes,  at  de  stedlige  Myndig- 
heder maatte  trække  sig  tilbage  til  Fortet,  hvilket  de  hele 
Natten  igjennem  maatte  forsvare  mod  den  rasende  Oprørshob. 
Paa  samme  Tid  blev  Byen  stukken  i  Brand,  og  omtrent  en 
Tredjedel,  men  med  Hensyn  til  Værdien  Halvdelen  af  den 
nedbrændte;  en  Planter  blev  myrdet.  Der  blev  sendt  Bud 
om  Hjælp  til  den  anden  By  paa  St.  Croix,  Kristianssted, 
og  næste  Morgen  ankom  der  fra  en  lille  Troppestyrke,  som 
rensede  Frederikssted;  men  de  fordrevne  Oprørere  droge  der- 
efter omkring  paa  Landet  og  brændte  over  Halvdelen  af 
Øens  Plantager.  Imidlertid  ankom  Øernes  Guvernør,  Garde, 
fra  St.  Thomas  med  en  lidt  større  Troppestyrke  (c.  50  Mand) 
til  Kristianssted  og  drog  der  fra  ud  mod  Oprørerne,  som  i 
Løbet  af  et  Par  Dage  bleve  adsplittede,  efter  at  en  Del  af  dem 
vare  skudte,  flere  tagne  til  Fange;  over  de  sidste  blev  der 
nedsat  en  Standret. 

Disse  sørgelige  Efterretninger  ankom  til  Moderlandet 
omtrent  paa  samme  Tid,  som  dettes  Rigsdag  traadte 
sammen  (den  7de  Oktober),  og  fik  ogsaa  i  politisk  Henseende 
en  stor  Indflydelse  paa  dennes  Forhold.  Partistillingen  i 
Folkethinget  havde  udviklet  sig  paa  en  ejendommelig  Maade: 
»de  radikales«  Gruppe,  som  stolede  paa  den  i  forrige  Sam- 
ling og  paa  Sommermøderne  opsamlede  Fond  af  Popularitet, 
troede  nemlig  at  kunne  tage  sig  det  lettere  med  Oppositionen 
mod  Ministeriet  end  »de  moderates«  Gruppe,  som  var 
ængstelig  for  Folkestemningen  ved  de  tilstundende  Valg. 
Den  sidste  Gruppe,  som  fremdeles  fastholdt  Navnet  »det 
forenede  Venstre« ,  uagtet  henved  30  af  dette  Partis  Med- 
lemmer vare  udtraadte,  var  dog  endnu  stærkere  end  baade 
den  anden  Venstregruppe  og  Højre  hver  for  sig,  i  det  sæd- 
vanlig mindst  36  Folkethingsmænd  regnede  sig  til  den. 

Den  9de  November  kom  Sporgsmaalet  om  Understøttelse 
til  St.  Croix  frem  i  Folkethinget.  Ved  en  Lov  af  25de 
Februar  1876   var  Finansministeren   bleven    bemyndiget  til, 

paa  visse  Betingelser,  at  udlaane  af  Statskassen  indtil  2 
Mill.  Kr.  til  et  Aktieselskab  med  det  Formaal  at  anlægge 
og  drive  Fællessukkerkogerier  paa  St.  Croix.  Et  saadant 
Faktori  var  derefter  sat  i  Gang  af  det  i  Juli  s.  Å.  dannede 
private  Selskab  »St.  Croix  Fællessukkerkogerier«;  men  dette 
havde  stadig  haft  store  Vanskeligheder  at  kæmpe  med,  og 
Fabrikken  havde  flere  Gange  maattet  standse  sit  Arbejde. 
Nu  fremsatte  Finansminister  Estrup  et  Lovforslag,  hvis  §  1 
skulde  ændre  de  ved  den  nys  nævnte  Lov  af  1876  fastsatte 
Betingelser  saaledes,  at  Laanet  (paa  indtil  2  Mill.  Kr.) 
maatte  udgjøre  halvanden  Gang  —  i  Steden  for  én  Gang  — 
saa  stor  en  Sum,  som  det  Beløb,  der  til  ethvert  givet  Tids- 
punkt i  det  hele  kontant  var  blevet  indbetalt  som  Aktie- 
kapital. Fællessukkerkogeriet  var  forblevet  næsten  uberørt 
af  Ødelæggelserne  under  Neger-Opstanden;  men  Beskadigelsen 
af  mere  end  Halvdelen  af  de  øvrige  Sukkerværker  gjorde 
det  ønskeligt,  at  det  snart  igjen  kunde  optage  sit  Arbejde, 
saa  meget  mere  som  en  formentlig  rig  Høst  stod  paa  Roden 
og  burde  være  bragt  til  Kogerierne  i  Begyndelsen  af  næste 
Aar.  I  Lovforslagets  §  2  søgte  dernæst  Ministeren  Be- 
myndigelse til  af  Statskassen  at  yde  St.  Croix  Kommune  et 
Laan  paa  indtil  1,200,000  Kr.  nærmest  for  at  hjælpe  de 
skadelidte  Plantere.  Dette  Laan  skulde  være  afdrags-  og 
rentefrit  indtil  3He  December  1880  af  Hensyn  til  den 
Gjæld  til  Statskassen  paa  omtrent  600,000  Kr.,  som  allerede 
paahvilede  den  lille  Kommune,  og  som  denne  kun  for  en 
ringe  Del  vilde  se  sig  i  Stand  til  at  tilbagebetale  i  en 
nærmere  Fremtid.  Ved  Indbringelsen  anbefalede  Ministeren 
særlig  Lovforslaget  til  hurtig  Behandling. 

Ved  første  Behandling,  den  Ilte  November,  under- 
kastede Oppositionens  Ordførere  —  mindst  dog  Berg  — 
Forslaget  en  skarp  Kritik,  som  især  gik  ud  over  Øens 
Styrelse  og  Plantage-Ejerne,  der  for  en  stor  Del  ere  ind- 
vandrede Irlændere;  et  Laan  vilde  i  Virkeligheden  blive  en 
Gave.     Om   man    end  fra  højre  Side    fandt  Kritiken  delvis 


10  De  vigtigste  Begivenheder  i  Aaret  1878. 

berettiget,  holdt  man  det  dog  for  nødvendigt  hurtig  at 
komme  Øen  til  Hjælp  paa  den  af  Ministeren  foreslaaede 
Maade.  Sagen  henvistes  derpaa  til  Finansudvalget.  Dette 
delte  sig  i  4  Mindretal.  Højres  4  Medlemmer  indstillede 
Forslaget  til  uforandret  Vedtagelse.  De  4  »radikale«  Med- 
lemmer lagde  i  Betænkningen,  som  afgaves  den  25de  No- 
vember, megen  Vægt  paa,  at  de  savnede  tilstrækkelige  Op- 
lysninger, hvilke  det  naturligvis  var  umuligt  for  Ministeren 
hurtig  nok  at  skaffe  til  Veje;  og  de  fandt  i  øvrigt,  at  Mi- 
nisteriets Ledelse  ej  alene  af  de  vestindiske,  men  navnlig  af 
vore  hjemlige  Anliggender  (jvnf.  12te  April  1877)  ikke  var 
skikket  til  at  bringe  dem  til  yderligere  Indrømmelser,  end 
den  saglige  Bedømmelse  tilsagde.  De  6  »moderate«  — 
som  det  fjerde  Mindretal,  Winther,  syntes  at  staa  nærmest 
uden  dog  at  ville  stille  noget  Forslag  —  indstillede  aldeles 
utvetydig  Lovforslaget  til  Forkastelse,  da  de  ikke  kunde  til- 
raade,  at  der  under  den  nuværende  Regerings  Ledelse  ydedes 
yderligere  Tilskud  til  Øen. 

Allerede  inden  det  vestindiske  Lovforslags  anden  Be- 
handling (den  28de— 30te  November)  troede  man  at  vide, 
at  Folkethinget  vilde  blive  opløst,  dersom  det  ikke  lod  For- 
slaget nyde  videre  Fremme,  og  derved  var  et  stærkt  parla- 
mentarisk Moment  kastet  ind  i  Sagen.  Største  Delen  af 
Højre  nærede  Betænkelighed  ved,  at  dette  Spørgsmaal  skulde 
bruges  til  en  parlamentarisk  Kraftprøve,  og  det  var  især 
dets  Ordfører  ved  denne  Lejlighed,  Bille,  som  vel  nærmest 
i  Bergs  Udtalelser  troede  at  kunne  skimte  Haabet  om  en 
mindelig  Løsning,  i  det  hans  Gruppe  kunde  tænkes  at  ville 
nærme  sig  Højre,  dersom  det  gjennem  en  fornyet  Udvalgs- 
behandling lykkedes  at  faa  kastet  mere  Lys  over  Sagen. 
Bille  foreslog  derfor  at  standse  anden  Behandling  og  vise 
Sagen  tilbage  til  Finansudvalget.  Dette  Forslag  vedtoges,  i 
det  »de  radikale«  sloge  sig  sammen  med  Højre,  medens  »de 
moderate«  stemte  imod  det. 

I  Tillægsbetænkningen,  som  afgaves  den  5te  December, 

fastholdt  imidlertid  de  3  større  Mindretal  i  det  væsentlige, 
om  end  mindre  skarpt,  deres  tidligere  Stillinger,  medens 
Winther  dels  »ved  Udtalelser  i  Thinget« ,  dels  »ved  de  i 
Udvalget  fremkomne«  havde  fundet  sig  foranlediget  til  at 
stille  Ændringer  til  Lovforslaget.  Disse  tog  lian  vel  tilbage 
inden  Afstemningen,  da  den  standsede  anden  Behandling  var 
gjenoptagen  den  9de  December;  men  han  bebudede  med  det 
samme,  at  han  vilde  indbringe  et  nyt  selvstændigt  Lovforslag 
af  omtrent  samme  Indhold.  Ved  Afstemningen  over  Re- 
geringsforslaget  blev  dette  vel  forkastet,  men  paa  en  Maade, 
som  vidnede  om,  at  Thinget  egentlig  ikke  endnu  var 
kommet  til  Ende  med  sine  Overvejelser  om  denne  Sag. 
Uden  Navneopraab,  og  i  det  mange  undlode  at  deltage  i 
Afstemningen,  udstemtes  de  to  Paragrafer,  og  da  Titlen 
stod  alene  tilbage,  erklærede  Formanden  Forslaget  for  »bort- 
faldet«. 

Den  10de  December  aabnede  Folkethingets  Formand 
Medet  med  Oplæsningen  af  en  fra  Konsejlpræsidenten  mod- 
tagen Skrivelse,  hvorved  Thinget  fik  en  til  Vished  grænsende 
Sandsynlighed  for  sin  Oplosning  samme  Dag.  Alligevel  ind- 
bragte Winther  sit  bebudede  Lovforslag  om  Understøttelse 
og  Laan  til  St.  Groix  samt  Nedsættelse  af  en  Kommission 
til  Undersøgelse  af  de  vestindiske  Forhold  m.  m.  Regeringen 
vilde  imidlertid  ikke  udsætte  sig  for  en  ny,  maaske  atter 
frugtesløs  Udsættelse,  og  i  et  nyt  Møde  oplæste  Konsejl- 
præsidenten et  kgl.  aabent  Brev,  hvori  Folkethinget  er- 
klæredes for  opløst,  fordi  »den  Maade,  hvorpaa  det  af 
Vor  (Kongens)  Regering  fremsatte  Lovforslag  om  Hjælp  til 
Vore  haardt  hjemsøgte  Undersaatter  i  Vestindien  er  blevet 
behandlet  i  Folkethinget,  for  Os  afgiver  et  iøjnefaldende 
Bevis  paa,  at  Forhandlingerne  mellem  Vor  Regering  og  det 
nuværende  Folkething  ikke  med  Nytte  kunne  fortsættes«. 
Samtidig  hermed  udsattes  Landsthingets  Møder,  indtil  hele 
Rigsdagen  atter  kunde  samles  efter  foretaget  Valg  af  et  nyt 

Folketking,    hvilket  ved   et  aabent  Brev  af  13de  December 
blev  udskrevet  til  den  3dje  Januar  1879. 

Valgkampen  indlededes  med  to  Fællesudtalelser  til 
Vælgerne  fra  henholdsvis  36  (»moderate«)  og  30  (»radikale«) 
Medlemmer  af  det  oploste  Folkethings  Venstregrupper.  De 
sidste  støttedes  yderligere  ved  et  Opraab  fra  Grundlovs- 
værneforeningens  Fællesbestyrelse.  Det  vestindiske  Spørgs- 
maal,  som  havde  været  Oplosningens  ydre  Anledning,  tabte 
sig  mer  og  mer  i  Valgkampens  Larm,  og  det  vakte  langt 
fra  ikke  den  Opmærksomhed,  som  man  under  andre  Omstæn- 
digheder kunde  have  ventet,  at  Finansministeren,  saa  snart 
Rigsdagen  var  opløst,  laante  —  foreløbig  ad  telegrafisk  Vej  — 
St.  Croix  en  halv  Million  Kr.  af  Statskassen,  og  at  der  den 
28de  December,  ligeledes  uden  Rigsdagens  Medvirkning,  ned- 
sattes en  Kommission,  som  skulde  rejse  til  Vestindien  for 
paa  Stedet  at  undersøge  Forholdene.  Det  var  egentlig  kun 
paa  Landet,  at  Valgkampen,  førtes  med  en  sjælden  Heftighed 
mellem  det  splittede  Venstres  to  Grupper;  i  Kjøbenhavn, 
hvor  Højre  var  saa  godt  som  eneraadigt  over  Stemningen, 
optoges  Interessen  snart  overvejende  af  en  Begivenhed  i 
Kongehuset,  som  i  det  mindste  en  Maaneds  Tid  forinden 
havde  været  forberedt. 

I  Oktober  Maaned  hertes  det  endnu  kun  som  et  Rygte, 
at  Kongens  yngste  Datter,  Prinsesse  Thyra,  var  bleven 
forlovet  med  Hertugen  af  Cumberland,  Søn  af  den  af 
Preusserne  i  1866  fordrevne  Kong  Georg  den  5te  af  Hannover, 
paa  hvis  Trone  Sønnen  efter  Faderens  Død  i  Sommeren 
1878  fremdeles  gjorde  Krav,  saa  vel  som  paa  Arvefølgen  i 
Brunsvig.  Hertugen,  som  ikke  havde  opgivet  sine  Arve- 
krav, og  af  hvis  Formue  Preussen  havde  beslaglagt  en  stor 
Del  (Welferfonden) ,  kunde  naturligvis  ikke  være  nogen 
»persona  grata«  ved  det  tyske  Kejserhof;  men  fra  dansk 
Side  søgte  man  at  fjærne  enhver  Tanke  om,  at  der  maatte 
tillægges  denne  Forlovelse  nogen  politisk  Betydning.  Fra 
tysk  Side  har  man  villet  sætte   den  i  Forbindelse  med  den 

hemmelige  Traktat  af  Ilte  Oktober  1878,  hvorved  Preussen 
og  Østerrig  troløst  ophævede  Pragerfredens  §  5,  Danmarks 
Anker  i  den  sønderjyske  Sag;  men  denne  Overenskomst, 
som  indtil  videre  var  en  dyb  Hemmelighed  for  den  øvrige 
Verden,  var  utvivlsomt  allerede  indledet  tidligere  og  kan 
ikke  være  bleven  foranlediget  af  den  først  senere  indgaaede 
Forlovelse.  Denne  kundgjordes  forst  den  19de  November,  efter 
at  Hertugen  afCumberland  den  16de  November  var  kommen 
til  det  danske  Hof.  Den  18de  December  blev  der  sluttet 
en  Ægteskabskontrakt ,  i  hvilken  Kongen  af  Danmark  for- 
pligtede sig  til  at  foretage  de  fornødne  Skridt,  for  at  en 
Sum  af  120:000  Kr.  kunde  blive  bevilget  af  Rigsdagen  til 
Prinsessens  Brudeudstyr  og  Medgift  til  Hertugen.  Den  21de 
December  fandt  Vielsen  Sted  i  Kristiansborg  Slotskirke,  og 
i  Anledning  heraf  modtog  det  fyrstelige  Par  saa  mange 
Beviser  paa  Befolkningens,  baade  Hovedstadens  og  det  øvrige 
Lands  Sympathi,  at  Kongen  efter  de  nygiftes  hurtig  paa- 
følgende Bortrejse  fandt  sig  foranlediget  til  offentlig,  men 
dog  som  Privatmand,  gjennem  »Berlingske  Tidende«  (af  4de 
Januar  1879)  at  takke  »de  saare  mange,  der  paa  forskjellige 
Maader  havde  tolket  deres  Medfølelse  og  Deltagelse«.  Fra 
tysk  Side  kom  derimod  Misstemningen  frem  paa  flere 
Maader:  det  tyske  Gesandtskab  var  fraværende  under 
Højtidelighederne,  og  »Norddeutsche  allgemeine  Zeitung«  i 
Berlin  tog  Forargelse  af,  at  nogle  hannoveranske  Herrer 
vare  optraadte  ved  Brylluppet,  som  det  sagdes,  for  som 
welfisk  Deputation  at  overbringe  en  Adresse  til  Præ- 
tendenten, og  at  det  danske  Hof  havde  vist  dem  Op- 
mærksomhed. 


Norge. 

Ogsaa  i  Norge  har  der  været  et  spændt  Forhold  imellem 
Storthinget    og  Regeringen.    I  Storthingssamlingen    187  7 

(7de  Februar — 14de  Juni)  fremtraadte  det  navnlig-  i  Spørgs- 
maalet  om  Statsraadernes  Adgang  til  Thingets  Forhandlinger. 
Det  private  Forslag,  som  tilstedte  denne,  var  allerede  ved- 
taget i  Samlingerne  1872  og  1874  og  blev  nu  atter  ved- 
taget med  82  Stemmer  mod  29  (10de  April),  medens  et  af 
Regeringen  stillet  Forslag,  der  vel  gik  ind  paa  Hoved- 
principet,  men  til  Gjengjæld  gav  Regeringen  flere  nye  Rettig- 
heder, blev  enstemmig  forkastet.  Kongen  nægtede  imidlertid 
efter  Statsvaadets  Indstilling  for  tredje  Gang  at  give  det 
vedtagne  private  Forslag  Sanktion,  hvorpaa  en  af  Sagens 
ivrigste  Tilhængere,  Jaabæk,  indbragte  Forslag  om,  ikke 
desto  mindre  at  ophøje  Beslutningen  til  Lov.  Da  For- 
fatningens §  79,  der  giver  en  paa  3  ordentlige  Storting 
uforandret  vedtagen  Beslutning  Lovskraft  selv  uden  kgl. 
Sanktion,  ikke  omtaler  Grundlovsforandringer ,  fandt  dette 
Forslag  dog  ingen  Tilslutning.  Derimod  vedtoges  den  6te 
Juni  1877  et  af  Sverdrup  stillet  Forslag  om  Nedsættelse  af 
en  parlamentarisk  Kommission  til  at  tage  Rigets 
Skattevæsen  under  Overvejelse  og  derom  afgive  Betænkning 
til  næste  Storthing. 

Dette  aabnedes  den  1ste  Februar  187  8  og  forblev 
samlet  til  den  21de  Juni.  I  den  Trontale,  som  Regeringens 
første  Medlem,  Statsminister  Stang,  oplæste,  betonedes  især 
»det  stigende  Behov  for  Statsindtægter« ,  hvorfor  der  bl.  a. 
vilde  blive  forelagt  Thinget  Forslag  til  en  Skat  paa  Indtægt 
og  Formue.  Grunden  søgtes  især  i  Jærnvejsbygningerne,  af 
hvilke  den  betydeligste,  Jærnvejen  over  Dovre,  var  bleven 
aabnet  den  13de  Oktober  1877.  Kort  efter,  den  16de  Fe- 
bruar, afgav  ogsaa  den  parlamentariske  Kommission  sin  Ind- 
stilling. Flertallet  (5  Medl.)  anbefalede  flere  Toldforhøjelser, 
Udvidelse  af  Stempelskat  og  Paalæg  af  en  Skat  paa  Indtægt 
og  Formue,  hvortil  et  Lovudkast  medfulgte.  Mindretallet 
(4  Medl.)  foreslog  at  forhøje  Tobakstolden  alene  og  Brændevins- 
afgiften,  samt  indføre  en  Indkomstskat,  hvortil  det  ligeledes 
havde  udarbejdet  et  Lovudkast. 

Regeringen  havde  ikke  modsat  sig  Nedsættelsen  af  den 
parlamentariske  Kommission,  men  kun  gjort  Indsigelse  mod 
den  Bestemmelse  i  Storthings-Beslutningen .  at  Udgifterne 
til  Kommissionen  sknlde  udredes  efter  Anvisning  af  Stor- 
thingets  Præsident.  Da  nu  et  af  Kommissionens  Medlemmer 
den  Ilte  Februar  havde  faaet  sine  Dagpenge  udbetalte  efter 
dennes  Anvisning,  gjorde  Finansminister  Helliesen  Ind- 
sigelse mod,  at  der  udbetaltes  noget  til  andre  Kommissions- 
Medlemmer,  med  mindre  det  skete  efter  Anvisning  af  Finans- 
ministeriet. Sporgsmaalet  var  af  ikke  ringe  konstitutionel 
Betydning  og  blev  den  6te  Marts  fremdraget  til  Forhandling 
i  Storthinget.  Fra  Regeringens  Modstanderes  Side  blev  det 
især  gjort  gjældende,  at  Storthinget  tidligere  ubestridt  havde 
nydt  den  Ret,  hvorom  her  var  Tale;  men  der  blev  svaret, 
at  Regeringen  aldrig  havde  erkjendt  den  brugte  Fremgangs- 
maades  Retmæssighed.  Efter  at  et  Forslag  af  Aschehoug 
om,  at  Stortinget  skulde  lade  Udgifterne  til  Skattekommis- 
sionen afholde  efter  Regeringens  Ønske,  uden  at  udtale 
noget  om  dens  Paastands  Overensstemmelse  med  Grund- 
loven, var  bleven  forkastet  med  60  Stemmer  mod  40,  blev 
Sagen  efter  Forslag  af  Sverdrup  vedlagt  Protokollen.  I 
Slutningen  af  Maj  afgav  Protokolkommiteen  sin  Indstilling, 
som  gik  ud  paa,  at  Regeringens  Paastand  maatte  betegnes 
som  stridende  mod  Forfatningen.  Udtrykkene  i  Indstillingen 
forekom  imidlertid  Thinget  for  stærke,  hvorfor  det  efter  en 
længere  Forhandling  den  7de  og  8de  Juni  i  Steden  derfor 
med  45  Stemmer  mod  34  vedtog  et  Forslag  af  Sverdrup, 
hvorved  man  vægrede  sig  ved  at  erkjende,  at  der  behøvedes 
kgl.  Samtykke  til  Skattekommissionens  Nedsættelse,  og 
misbilligede  Regeringens  Færd,  men  i  øvrigt  vilde  undlade 
at  foretage  videre  i  Sagen.  Derefter  gjorde  Budgetkommiteen 
Indstilling  om  Kommissionshonorarernes  Størrelse  og  For- 
deling og  foreslog  deres  Udredelse,  saaledes  som  Regeringen 
ønskede.  Den  21de  Juni  vedtoges  dette  enstemmig;  men 
Sverdrup    o.    a.    deltoge    ikke   i   Afstemningen,    og   senere 

vægrede  han  sig,  som  tidligere  Medlem  af  Skattekommis- 
sionen, ved  at  modtage  Godtgjørelse  for  sit  Arbejde,  da  han 
ikke  vilde  yde  sin  Godkjendelse  til  det  Skaar  i  Thingets 
Eet,  der  efter  hans  Mening  laa  i  den  vedtagne  Beslutning. 

Nogle  andre  Spørgsmaal,  som  i  egentligere  Forstand 
kunne  kaldes  Grundlovsspørgsmaal,  kom  dels  til  Af- 
gjørelse,  dels  til  Forhandling  paa  dette  Storthing.  Fra 
forrige  Samling  henstod  Spørgsmaalet  om  Kongens  Ret  til 
at  stadfæste  eller  modsætte  sig  Grundlovsændringer,  som  3 
efter  hinanden  følgende  Storthing  havde  vedtaget.  Protokol- 
kommiteen  afgav  en  udførlig  Betænkning  i  Sagen;  men  da 
Storthinget  ikke  har  Midler  til  at  tvinge  Regeringen  til  at 
fortolke  Grundlovens  §  79  saaledes,  at  hvad  der  siges  om 
Lovbeslutninger,  ogsaa  skal  gjælde  Grundlovsændringer,  maa 
dette  Spørgsmaal  betragtes  som  fremdeles  staaende  uafgjort. 
Derimod  gjennemførtes  en  tidligere  flere  Gange  strandet 
Ændring  i  Grundlovens  §  92,  i  Følge  hvilken  Statsembeds- 
mænd  skulde  hekjende  sig  til  den  evangelisk  -  lutherske 
Religion.  Med  88  Stemmer  mod  22,  altsaa  et  betydelig 
større  Overtal  end  de  til]  Grundlovsændringer  nødvendige  to 
Tredjedele,  vedtog  Storthinget  den  12te  Marts,  at  denne  Ind- 
skrænkning kun  skal  gjælde  Regeringens  Medlemmer  og 
Dommere,  medens  det  nærmere  skal  bestemmes  ved  Lov, 
i  hvilken  Udstrækning  Trosfriheden  skal  komme  de  øvrige 
Embedsmænd  til  gode. 

Ligeledes  vedtoges  den  2den  Maj  en  anden  Grundlovs- 
ændring, hvoraf  Følgen  bliver,  at  Storthingets  Medlemsantal 
forhøjes  fra  111  til  114;  Anledningen  var  Hensynet  til 
Stæderne  i  Finmarken.  Endelig  blev  der  Spørgsmaal  om, 
hvorledes  man  skulde  forstaa  Grundlovens  §  50  b,  hvorved 
Valgret  er  tilstaaet  norske  Borgere  over  25  Aar,  som  »paa 
Landet  eje  eller  paa  længere  Tid  end  5  Aar  have  bygslet 
matrikuleret  Jord«,  men  hvori  intet  er  foreskrevet  om  Jor- 
dens mindste  Størrelse.  I  Henhold  til  Grundlovens  Ordlyd 
har  man  mer  og  mer  begyndt  at  skaffe  sig  Valgret  ved  at 

kjobe  og  forpagte  næsten  forsvindende  Jordstykker,  og  den 
18de  Juni  godkj  endte  Storthiuget  ved  en  Afstemning  med 
64  Stemmer  mod  43  den  Opfattelse,  at  intet  Minimum  er 
foreskrevet.  Da  der  nu  kan  være  Fare  for,  at  der  vil  skabes 
en  i  foruroligende  Grad  voxende  Mængde  stemmeberettigede 
af  Folk,  som  for  en  Forms  Skyld  kjobe  eller  forpagte,  om 
det  saa  kun  er  et  Muldvarpeskud,  har  Thingets  demokra- 
tiske Flertal  herved  faaet  et  Middel  til  at  virkeliggjore  længe 
nærede  Ønsker  om  en  Udvidelse  af  Valgretten. 

Af  Reformforslag  maa  nævnes  et  privat  om  Menig- 
hedernes Indflydelse  paa  Valget  af  deres  Præster.  Det  gik 
ud  paa,  at  et  Udvalg  af  Menigheden  skulde  prøve  alle  An- 
søgningerne og  derefter  indstille  3  af  de  segende,  blandt 
hvilke  Regeringen  saa  skulde  vælge.  Med  48  Stemmer  mod 
32  vedtog  Storthinget,  efter  Forslag  af  Kirkekomiteens 
Flertal,  at  opfordre  Regeringen  til  at  indhente  de  kirkelige 
Myndigheders  og  Menigheders  Erklæringer  over  Forslaget, 
og  derefter  at  bringe  Sagen  frem  paa  et  folgende  Storthing.1 

Ogsaa  »Maalsagen«  kom  paa  Bane  i  denne  Samling. 
Et  af  Sverdrup  og  35  Meningsfæller  stillet  Forslag  om,  at 
Undervisningen  i  Almueskolen  skulde  saa  vidt  muligt  med- 
deles i  det  Maal,  Bomene  talte,  fandt  i  alt  væsentligt  Stotte 
hos  Kirkekomiteen,  som  i  sin  den  27de  April  afgivne  Ind- 
stilling vel  ikke  fandt  nye  Lovbestemmelser  nødvendige  til 
Sagens  Ordning,  da  denne  formentlig  kunde  ske  ad- 
ministrativt, men  som  dog  anbefalede  den  til  Regeringen 
med  Anmodning  om  at  tage  Landalmue-Skolens  Plan  under 
fornyet  Overvejelse  i  dette  Punkt.  Denne  Indstilling  ved- 
toges midt  i  Maj  enstemmig  af  Odelsthinget,  dog  med  en 
af  Sverdrup  foreslaaet  Tilføjelse,  at  Regeringen  skulde  af- 
give Meddelelse  til  næste  Storthing  om,  hvad  den  havde 
foretaget  i  Sagen,  og  at  denne  skulde  betragtes  som  hvilende 
i  Thinget. 

De  finansielle  Forhandlinger  havde  dog  spillet 
Hovedrollen.     Som  oven  for  omtalt ,   havde    især  Jærnvejs- 

bygningerne  næsten  udtømt  Statskassen.  For  at  kunne 
fortsætte  dem,  foreslog  Eegeringen  Optagelsen  af  et  Stats- 
laan  paa  31  Mill.  Kr.  Storthinget  besluttede  den  18de 
Marts  at  give  Regeringen  Bemyndigelse  hertil;  men  for  at 
kunne  komme  Rigets  trykkede  Hovednæringer  til  Hjælp, 
vedtog  man  foruden  det  faste  at  optage  et  mindre  midler- 
tidigt Laan,  som  senere  skulde  afbetales  af  det  første,  og 
hvortil  man  forlangte  Laanevilkaarene  forelagte  Storthinget 
først  til  Godkjendelse.  Ikke  mange  Dage  efter  Storthings- 
beslutningen  var  det  faste  Laan  afsluttet  med  Hambro  til 
4V9  pCt.  med  Afbetaling  i  52  Aar. 

Den  i  Trontalen  anbefalede  og  ligeledes  af  den  parla- 
mentariske Skattekommission  foreslaaede  Indkomstskat  skulde 
synes  uundgaaelig  nødvendig,  da  Statsgjælden  nu  var 
voxet  til  107V2  Mill.  Kr.,  og  Norge  i  over  40  Aar  næsten 
udelukkende  havde  fyldt  sin  Statskasse  gjennem  middelbare 
Skatter,  hvoraf  Tolden  udgjorde  3/4.  Der  forelaa  imidlertid 
Forslag  om  nye  Toldforhøjelser,  og  de  trykkede  Pengeforhold 
i  Forbindelse  med  flere  Tidsomstændigheder  opvakte  hos 
flere  og  flere  Betænkelighed  med  Hensyn  til  den  ny  Skat. 
Enden  paa  det  blev,  at  man,  til  manges  Overraskelse,  vedtog 
betydelige  Toldforhøjelser. 

I  Avgust  Maaned  afholdtes  det  tredje  nordiske  Jurist- 
møde  i  Kristiania. 


Sverige. 

Siden  den  ny  Rigsdagsordnings  Indforelse  1866  havde 
den  svenske  Regering  atter  og  atter  forelagt  Planer  til  en 
ny  Hær  ordning:  de  vare  altid  faldne  for  Oppositionens, 
det  saa  kaldte  Landmaudspartis ,  Modstand.  I  September 
18  77  samledes  nu  20—30  Medlemmer  af  dette  Parti  i 
Stockholm  for  under  Emil  Keys  Forsæde  at  behandle  Hær- 
ordnings-Spørgsraaalet  i  Forening  med  Grundskatte-Sporgs- 

maalet,  med  hvilket  hint  allerede  tidligere  var  blevet  sammen- 
knyttet. Udbyttet  af  denne  »overordentlige  Rigsdag« ,  som 
man  fra  den  modsatte  Side,  det  saa  kaldte  »Intelligens- 
partis«, spottende  kaldte  Modet,  var  Udkast  til  en  hel  Række 
Lovforslag  —  om  Hærens  Ordning,  Værnepligten,  Grund- 
skatternes Afskrivning,  Ændring  i  Bevillingsvedtægten,  deraf 
følgende  Ændring  i  Kommunalloven,  Krigslovens  Gjennem- 
syn  m.  m.  — ,  som  senere  udarbejdedes  i  Enkeltheder  og 
fik  en  fornyet  sidste  Behandling  af  Forslagsstillerne  og  deres 
Venner,  inden  Rigsdagen  samledes.  3  Dage  forinden,  den 
12te  Januar  18  78,  indfandt  de  samme  sig  i  Stockholm, 
holdt  Sammenkomster  i  en  Uges  Tid  og  modtes  til  sidst 
med  det  øvrige  Landmandsparti ,  der  tiltraadte  de  7  ud- 
arbejdede Forslag  og  underskrev  dem,  saa  at  de  ved  Ind- 
bringelsen i  andet  Kammer  allerede  havde  102  Stemmer, 
d.  e.  et  knebent  Flertal,  for  sig. 

I  den  Trontale,  hvormed  Kongen  højtidelig  aabnede 
Rigsdagen  den  17de  Januar,  to  Dage  efter  dens  Sammen- 
træden,  beklagedes  det,  at  Regeringens  tidligere  Forslag  om 
Forsvarets  Ordning  ikke  havde  vundet  Rigsdagens  Bifald; 
men  der  bebudedes  denne  Gang  ikke  noget  nyt  Forslag  fra 
Regeringens  Side.  Derimod  vilde  denne  forelægge  et  For- 
slag om  en  en  ny  Ordning  af  Skyds væsenet  (til  rejsendes 
Befordring),  hvorved  ulige  trykkende  Byrder  formentlig  vilde 
blive  jævnere  fordelte,  i  det  disse,  som  hidtil  havde  hvilet 
alene  paa  Jordejendomme,  nu  skulde  bæres  af  alle  Borgere 
ved  Beskatning,  som  paalagdes  af  Landsthingene  (svarende 
omtrent  til  Amtsraadene  i  Danmark)  og  ved  Statsbidrag. 
Dette  Spørgsmaal  stod  i  en  vis  Forbindelse  med  de  af 
Landmandspartiet  indbragte  Forslag,  og  det  var  derfor 
naturligt,  at  man  i  dets  heldige  Løsning  ligesom  vilde  se 
et  Forbud  paa  en  lignende  af  det  ulige  vigtigere  Forsvars- 
spørgsmaal,  som  kort  efter  Rigsdagens  Aabning  var  blevet 
henvist  til  Udvalgsbehandling.  Den  10de  April  var  det 
sammensatte  Udvalgs  Betænkning  om  Skydsvæsenet  til  For- 

handling  i  begge  Kamre.  Loven  godkj endtes  af  andet 
Kammer,  men  blev  af  første  vist  tilbage  til  Udvalgets  for- 
nyede Behandling.  Den  27de  April  foretoges  den  atter  i 
første  Kammer  og  vedtoges  med  6  Stemmers  Overtal,  men 
kun  derved,  at  de  7  Statsraader  (Ministre),  som  ere  Med- 
lemmer af  dette  Kammer,  afgave  deres  Stemmer  for  For- 
slaget; da  dette  samme  Dag  godkjendtes  af  andet  Kammer, 
var  saaledes  denne  Reform  lykkelig  gjennemfert. 

Imidlertid  var  der  afgivet  Betænkninger  fra  det  Udvalg, 
som  havde  været  nedsat  til  Prøvelse  af  Forsvars-  og  Grund- 
skatte-Forslagene m.  m.  Indstillingerne  kom  efter  en 
længere  Forhandling  til  Afgjørelse  samtidig  i  begge  Kamre 
den  7de  Maj.  Hovedindstillingen  fra  Udvalgets  Flertal  gik 
ud  paa,  at  —  under  denBetingelse,  dels  at  Kamrene 
fattede  samstemmende  Beslutninger  om  Grundskatterne  samt 
Rust-  og  Rodeholdsbyrdens  Afskrivning,  om  Ændring  i  de 
Dele  af  den  almindelige  Bevilling  samt  Kommunalordningen, 
som  Udvalget  havde  haft  at  behandle,  saa  vel  som  om  Krigs- 
lovenes Gjennemsyn,  dels  at  disse  Beslutninger  bleve  fuld- 
byrdede samtidig  med  Indførelsen  af  en  ny  Hærordning  — 
Rigsdagen  for  sit  Vedkommende  skulde  beslutte,  at  Hær- 
ordningen blev  bygget  paa  det  Grundlag,  som  derefter  med- 
deltes. Dette  Grundlag  besluttede  første  Kammer  at  be- 
handle først,  i  det  det  opsatte  at  tage  Bestemmelse  om  den 
indledende  Betingelse.  Af  dette  Kammers  134  Medlemmer 
kunde  kun  omtrent  35  henregnes  til  Landmandspartiet; 
men  foruden  disse  ventede  man,  at  saa  mange  andre,  især 
militære  Medlemmer  vilde  stemme  for  Forslaget,  at  dets 
Skæbne  nærmest  vilde  afhænge  af,  hvorledes  Regeringen 
stillede  sig.  Denne  optraadte  imidlertid  aldeles  nevtralt:  de 
7  Statsraader  afholdt  sig  alle  fra  Deltagelse  i  Afstemningen, 
og  saaledes  forkastedes  Forslaget  med  64  Stemmer  mod  56. 
En  halv  Time  senere  faldt  Afstemningen  i  andet  Kammer, 
som  forst  vilde  afgjøre  den  indledende  Betingelse,  det  saa 
kaldte  »Kompromis«.     Her    stode  Partierne   langt   skarpere 

mod  hinanden,  og  Forslaget  vedtoges  med  104  Stemmer 
(kim  2  foruden  det  forslagsstillende  Laudmandsparti)  imod 
82;  men  ved  Afstemningen  i  første  Kammer  var  Sagen  i  sin 
Helhed  falden. 

Af  Grundlovsændringer  vare,  som  sædvanlig,  ad- 
skillige under  Forhandling.  Dette  finder  til  Dels  sin  For- 
klaring i,  at  i  Sverige  saa  meget  henhører  under  Grundlov, 
der  andensteds  ordnes  ved  almindelig  Lov  eller  ved  Rigs- 
dagens Forretningsorden.  Kun  et  eneste  Forslag,  om  en 
Ændring  i  Trykkefrihedsloven  (Bogtrykkeres  Ansvar),  blev 
fremmet  til  fortsat  grundlovlig  Behandling  paa  næste  Rigs- 
dag; men  flere  Forslag  af  almindeligere  Interesse  behand- 
ledes, saasom  om  .Muligheden  af  at  fortsætte  en  afbrudt 
Behandling  af  en  Sag  paa  en  senere  Rigsdag  i  Steden  for 
paa  ny  at  begynde  helt  for  fra,  om  Midler  til  at  forebygge 
en  Udvalgsformands  Misbrug  af  sin  Myndighed  til  at  for- 
hale en  Sag,  om  Indforelse  af  Forholdstalsvalgmaaden  omtrent 
som  i  Danmark,  om  en  ændret  Sammensætning  af  Kamrene, 
om  Vederlag  til  forste  Kammers  Medlemmer,  og  endelig  et 
Forslag  om  at  indskrænke  Kongens  Ret  til  alene,  uden  at 
hore  sit  Statsraad,  at  indlede  Underhandlinger  mod  fremmede 
Magter;  for  dette  sidste  havde  især  Hedin  og  Adlersparre 
virket  med  Iver,  og  det  havde  fundet  betydelig  Tilslutning 
hos  Landmandspartiet.  Den  10de  Maj  gav  Rigsdagen  sit 
Samtykke  til  de  finansielle  Vilkaar  for  den  1877  vedtagne 
Afstaaelse  af  Øen  St.  Barthélemy  til  Frankrig.  Den  25de 
Maj  sluttedes  Rigsdagen. 

I  Avgust  Maaned  aabnedes  i  Stockholm  en  international 
Fængselskongres  (Peuitentiår-kongress),  hvortil  Ind- 
bydelsen var  udgaaet  fra  den  svenske  Regering.  Alle  de 
nordiske  Riger  foruden  mange  fremmede  vare  repræsenterede 
paa  denne  Kongres,  af  hvis  Moder  man  sikkert  tør  love  sig 
Udbytte  i  Fremtiden. 

I  Lobet  af  den  følgende  Maaned  samledes  Sveriges 
Kirkemøde,  det  tredje  i  Rækken  af  disse  med  mindst  5  Aars 

Mellemrum  tilbagevendende  Kirkemøder,  en  nyere  Ind- 
stiftelse, som  i  sin  Oprindelse  hænger  sammen  med  den  ny 
Rigsdagsordning  af  1866,  da  Præsteskabet  ophørte  at  være 
en  særlig  politisk  Stand  paa  Rigsdagen,  og  tillige  med  den 
gjeiinemgribende  Omdannelse  af  Sveriges  Kommunalvæsen, 
som  foregik  i  Aarene  før  og  efter  den  politiske  Re- 
præsentationsreform.  Det  almindelige  Kirkemøde  behandler 
kirkelige  Sager,  som  enten  Kongen  lader  forelægge,  eller 
som  fremsættes  af  dets  egne  Medlemmer.  Dets  Samtykke 
kræves  til  kirkelige  Loves  Udstedelse,  Ændring  eller  Op- 
hævelse, saa  vel  som  til  Forandringer  i  eller  Afskaffelse  af 
Præsteskabets  Privilegier,  Rettigheder  og  Friheder.  Det  har 
saaledes  et  temmelig  udstrakt  Veto  lige  over  for  Regeringen 
og  Rigsdagen.  Mødet  bestaar  af  de  12  Stifters  Biskopper, 
Pastor  primarius  i  Stockholm,  2  Lærere  fra  Upsalas  og  2  fra 
Lunds  theologiske  Fakultet,  13  Præster,  en  fra  hvert  Stift 
og  en  fra  Stockholm,  og  endelig  30  Lægmænd,  som  vælges 
af  de  forskjellige  Stifter.  Blandt  Frugterne  af  dette  Kirke- 
møde, som  optraadte  i  afgjort  højkirkelig  Retning,  skal 
nævnes  en  ny,  mere  orthodox  Katekismus-Forklaring,  som  der- 
efter ved  kgl.  Forordning  af  Ilte  Oktober  er  indfort  som 
Lærebog  ved  den  almindelige  Religionsundervisning  ved 
Siden  af  Luthers  lille  Katekismus.  Regeringen  havde  for 
Mødet  fremsat  et  Lovforslag,  i  Følge  hvilket  Domkapitlerne 
i  Steden  for  de  verdslige  Domstole  skulde  dømme  Præster, 
som  maatte  forbryde  sig  med  Hensyn  til  Lære  og  Levned; 
dette  vedtog  Kirkemødet  for  sit  Vedkommende,  medens  det 
endnu  ikke  var  behandlet  af  Rigsdagen.  Derimod  vægrede 
Mødet  sig  ved  at  godkjende  en  ny  Bibeloversættelse. 

Den  14de  Oktober  aabnedes  en  videnskabelig  Højskole 
i  Stockholm,  og  et  Maal  var  saaledes  naaet,  som  der  ad  privat 
Vej  var  virket  for  i  mer  end  en  halv  Snes  Aar. 

Valgene  til  den  svenske  Rigsdags  andet  Kammer  gjælde, 
ligesom  til  det  danske  Folkething,  i  Almindelighed  for  3 
Aar.     Da   Valgperioden   for   de   sidst  valgte   vilde   udløbe 

med  Aaret  1 878,  foretoges  der  om  Efteraaret  u  y  e  V  a  Ig.  I 
Sverige  vælges  dog  ikke  alle  paaénDag;  men  i  Begyndelsen 
af  November  var  man  saa  vidt,  at  man  kunde  opgjore  Ud- 
faldet. Landmaudspartiet  havde  omtrent  bevaret  sin  forrige 
Styrke;  thi  vel  vare  enkelte  af  dets  Medlemmer  faldne; 
men  til  Gjengjæld  havde  det  faaet  Tilvæxt  fra  Stæderne 
Gøteborg  og  Helsingborg,  som  sendte  Redaktorerne  Hedlund 
og  Borg.  Stockholm  hævdede  derimod  sin  konservative 
Stilling.  Samtidig  foretoges  der  nogle  Ud  fyldnings  valg  til 
første  Kammer;  dettes  Medlemmer  vælges  nemlig  for  9 
Aar,  men  saaledes  at  Valgperioden  for  hver  enkelt  begynder 
med  den  Dag,  paa  hvilken  han  er  valgt.  Heller  ikke  disse 
Valg  ændrede  Rigsdagens  Partiforhold. 

I  Begyndelsen  af  November  aflostes  Chefen  for  Ekkle- 
siastik- Departementet  (Kultusministeren)  Carlsson  af  den 
ligeledes  som  historisk  Forfatter  og  Professor  i  Upsala  be- 
kjendte  C.  G.  Malmstrom,  af  hvem  man  ventede  en  større 
Tilbojelighed  til  at  fremme  tidssvarende  Reformer  i  Skole- 
væsenet. 


Ruslaud  og  Tyrkiet. 

For  200  Aar  siden  var  Tyrkiet  endnu  et  mægtigt  Rige 
og  en  farlig  Fjende  af  det  kristne  Evropa,  medens  Rusland 
var  en  svag,  endnu  kun  lidet  paaagtet  Stat;  men  siden 
Vendepunktet  i  Kampen  mellem  Islam  og  den  vestevropæiske 
Kristenhed  —  Wiens  Befrielse  1683  —  og  siden  Peter  den 
store  havde  hævet  Rusland  til  en  Stormagt,  har  Forholdet 
fuldstændig  vendt  sig.  Siden  den  Tid  har  der  med  Mellem- 
rum paa  12—30  Aar  været  ført  9  Krige  mellem  Rusland 
og  Tyrkiet,  og  den  første  Magt  har  mere  og  mere  faaet  Over- 
haanden.  Naar  den  ikke  fuldstændig  har  kunnet  tilintet- 
gjøre  Osmanernes  Herrpdomme  i  Evropa,  da  beror  det  ikke 
saa    meget   paa  Tyrkernes   egen  Forsvarsevne    som   paa   de 

andre  Stormagters  Skinsyge;  thi  den  gamle  Korstogstanke 
har  hos  disse  for  længst  maattet  blegne  lige  over  for  den 
evropæiske  Ligevægts  Fordringer.  Imidlertid  have  dog 
heller  ikke  de  andre  Magter  kunnet  lukke  Øjnene  for  det 
forsmædelige  i  T3Tkernes  Voldsherredømme  over  kristne 
Stammer,  og  dette  Moment  har  faaet  mere  og  mere  Be- 
tydning i  de  sidste  Krige,  i  ingen  saa  meget  som  i  den 
nyeste,  Kogen  1877—78. 

Den  forste  Spire  til  denne  var  Opstanden  iHerzegovina 
i  Sommeren  187  5.  I  ingen  af  Tyrkiets  Provinser  havde  de 
kristne  Indbyggere  saa  megen  Grund  til  Klage  som  i  Bosnien 
og  det  1875  derfra  udskilte  Herzegovina,  hvor  de  ikke  blot 
udsugedes  af  de  tyrkiske  Skatteforpagtere  og  Skatte- 
indkrævere,  men  fuldt  saa  meget  af  deres  Stammefæller,  de 
mohammedanske  Grundejere  (Begerne);  og  rundt  omkring 
sig  saae  de  deres  Tros-  og  Stammefæller  i  Østerrig,  Serbien 
og  Montenegro  nyde  Frihed  og  Velvære.  Det  var  derfor 
heller  ikke  noget  nyt,  at  Bøndorne  i  Herzegovina  i  Juli 
1875  grebe  til  Vaaben,  og  at  der  i  den  følgende  Maaned 
udbrød  en  mindre  Opstand  i  Bosnien;  men  Begernes  Vold- 
somheder og  den  tyrkiske  Regerings  halve  Forholdsregler  — 
Lofter  om  Reformer,  som  ingen  fæstede  Lid  til,  og  util- 
strækkelige Troppesendelser  —  fremkaldte  denne  Gang  en 
bestemtere  Indblanding  af  Stormagterne.  Disses  Stemning 
lige  over  for  Porten  forværredes  desuden  paa  denne  Tid  ved 
flere  Forhold:  Sultan  Abdul  Asis  skiftede  idelig  Ministre 
og  Embedsmænd  og  anvendte  alle  Statsindtægterne  enten 
til  sin  vanvittig  ødsle  Hofholdning  eller  til  Panserskibe, 
Geværer  og  Kruppske  Kanoner;  Renterne  af  den  umaadelige 
Statsgjæld  nedsattes  i  Oktober  1875  først  til  det  halve  og 
betaltes  næste  Aar  slet  ikke,  hvorved  især  Misstemningen 
forøgedes  i  England,  den  Magt,  der  hidtil  havde  holdt  mest 
paa  Tyrkiets  Helhed  og  Uafhængighed.  Ogsaa  fra  den 
anden  Stormagt,  der  hidtil  nærede  mest  Sympathi  for 
Tyrkiet,    Østerrig-Ungarn,    fremkom    et   stærkt   Tegn   paa 

Misbilligelse  af  det  tyrkiske  Regeringssystem ,  i  det  Uden- 
rigsministeren, Grev  Andrassy,  paa  den  næstsidste  Dag  i 
1875  affattede  en  Note  som  fælles  Udtryk  fra  de  3  ostlige 
Kejserhoffers  —  det  saa  kaldte  Trekejserforbunds  —  Syns- 
maade  og  deri  bittert  klagede  over  Tyrkiets  tidligere  Uord- 
holdenhed med  Hensyn  til  Reformløfter  og  forlangte  flere 
og  mere  indgribende  Reformer,  end  der  alt  var  tilsagt 

Efter  at  ogsaa  de  vestlige  Stormagter  havde  tiltraadt 
den  Andrassy'ske  Note,  blev  denne  den  31te  Januar  187  6 
meddelt  Porten.  Den  tyrkiske  Regering  gjorde  derefter 
store  Indrømmelser  til  Insurgenterne  i  Bosnien  ogHerzegovina; 
men  disse  fæstede  ingen  Lid  til  dem,  og  Østerrigs  Mæglings- 
forsøg forte  heller  ikke  til  noget.  I  Foraaret  1876  be- 
gyndte derfor  Fjendtlighederne  paa  ny,  og  Insurgenterne  i 
Herzegovina  forsvarede  sig  tappert  mod  Muktar  Pascha,  der 
forst  efter  heftige  Kampe  og  store  Tab  i  April  trængte  saa 
vidt  frem,  at  kan  kunde  proviantere  den  paa  Grænsen  af 
Montenegro  liggende  Fæstning  Niksich. 

I  de  første  Dage  af  Maj  udbred  der  ogsaa  Opstand  i 
Bulgarien;  men  Insurgenterne  bleve  her  snart  trængte  til- 
bage til  Bjærgene,  medens  den  værgeløse  Befolkning  i  det 
frugtbare  Sletteland  blev  mishandlet  paa  den  forfærdeligste 
Maade  af  Tyrkerne.  Rundt  omkring  i  Evropa  hørte  man 
med  Gru  Fortællingen  om  Myrderierne  i  Bulgarien;  men  Stor- 
magterne opbragtes  endnu  mere  ved  det  Mord,  som  den 
7de  Maj  blev  begaaet  paa  den  tyske  og  den  franske  Konsul 
i  Saloniki. 

Under  disse  Forhold  traadte  de  3  Kejserrigers  Kanslere, 
Gortshakov,  Andrassy  og  Bismarck,  sammen  i  Berlin  og 
enedes  om  etMemorandum  (den  13de  Maj),  som  foreslog 
en  Vaabenstilstand  paa  to  Maaneder,  under  hvilken  Porten 
selv  skulde  enes  med  Insurgenterne;  Stormagternes  Re- 
præsentanter skulde  vaage  over  Reformernes  Gjennemforelse; 
men  hvis  Stilstandens  Frist  udlob  uden  noget  Resultat, 
vilde  Kejserhofferne   enes   om    virksommere   Forholdsregler. 

Frankrig  og  Italien  tiltraadte  dette  Memorandum;  men 
England  afslog  sin  Deltagelse  i  »et  saa  stærkt  Indgreb  i 
Portens  Suverænetet«.  Tillige  sendte  det  sin  Middelhavsfiaade 
til  Besika-Bugten  ved  Indløbet  til  Dardanellerne,  som  det  bed 
sig,  for  at  beskytte  britiske  Undersaatter  i  Konstantinopel, 
men  i  Virkeligheden  for  at  gjøre  sin  Indflydelse  gjældende 
lige  over  for  Rusland.  Den  tyrkiske  Regering  opmuntredes 
herved  til  Modstand  mod  de  andre  Stormagters  Fordringer, 
som  i  øvrigt  ikke  officielt  bleve  fremsatte  for  den;  thi  Me- 
morandum'et  blev  nu  holdt  tilbage. 

Imidlertid  var  der  ogsaa  foregaaet  store  Forandringer  i 
Konstantinopel.  Som  Ordførere  for  den  offentlige  Mening, 
der  krævede  en  bedre  Styrelse,  havde  Studenterne  (Sof- 
taerne)  fordret  et  nyt  Ministerium;  Abdul  Asis  havde  givet 
efter;  men  da  man  ikke  stolede  paa  ham,  blev  han  afsat 
(den  30te  Maj),  og  hans  Brodersøn  Murad  den  5te  blev 
Sultan.  Faa  Dage  efter  (den  4de  Juni)  befriedes  den  ny 
Regering  for  Abdul  Asis  ved  hans  Mord  eller,  som  den  paa- 
stod,  Selvmord;  men  allerede  den  15de  Juni  bleve  to  af 
Ministrene  i  selve  Ministerraadet  myrdede  af  en  Officer. 
Den  ny  Sultan  viste  sig  snart  sindssvag;  en  Tid  lang  holdt 
man  det  imidlertid  hemmeligt,  og  først  den  31te  Avgust 
blev  han  afsat  og  afløst  af  sin  Broder  Abdul  Hamid 
den  2den. 

Sjælen  i  Regeringen  var  nu  den  hæderlige  og 
dygtige  Midhat  Pascha,  der  forst  havde  udmærket 
sig  som  Guvernør  i  Bulgarien  og  senere  flere  Gange 
havde  været  Minister,  men  under  Abdul  Asis  ikke 
havde  kunnet  udrette  noget  lige  over  for  havesyge  og  be- 
stikkelige Embedsbrødre.  Han  var  Hovedet  for  det  tyrkiske 
Reform-Parti,  der  som  sit  Formaal  opstillede  Uafhængighed 
af  Udlandet,  energisk  Kamp  mod  alle  Opstande,  Forbedringer 
i  Styrelsen  og  Orden  i  Stathusholdningen.  Kun  England 
havde  nu  Indflydelse  i  Konstantinopel,  og  dets  Sendemand, 
Sir  Henry  Elliot,    indtog   den   Stilling,   som   den    russiske 

Sendemand,  General  Ignatjev,  havde  haft  under  den  forrige 
Regering. 

Englands  Optræden  virkede  stærkt  opmuntrende  paa  de 
tyrkisk-sindede  Tyskere  og  Madjarer  i  Østerrig-Ungarn,  som 
hadede  og  frygtede  Rusland  og  Slaverne,  ligesom  den  fuld- 
stændig lammede  Stormagternes  forenede  Skridt  til  bedste 
for  de  kristne  i  Tyrkiet.  Desto  stærkere  maatte  naturligvis 
Stemningen  i  Rusland  blive  for  dets  undertrykte  og  mis- 
handlede Tros-  og  Stammefæller.  Hidtil  havde  den  russiske 
Regering  understottet  den  østerrigske  i  dens  ivrige  Be- 
stræbelser for  at  holde  Serbien  og  Montenegro  tilbage 
fra  at  træde  aabenlyst  op  mod  Porten ;  men  nu  indtog  den  en 
anden  Stilling,  og  saa  snart  de  to  sydslaviske  Smaastater 
troede  at  kunne  finde  en  Støtte  hos  deres  mægtige  Stamme- 
frænde, brøde  de  aabenlyst  med  Tyrkiet. 

Det  lille  Montenegros  krigerske  Bjærgfolk  havde  allerede 
længe  været  rede  til  Kamp,  og  dets  Fyrste,  Nikita,  opbød 
nu  hele  dets  vaabendygtige  Mandskab,  c.  20,000  i  Tallet. 
I  Slutningen  af  Juni  blev  han  kaaret  til  Fyrste  af  Insur- 
genterne  i  Herzegovina.  I  Serbien  havde  Krigspartiet  faaet 
Magten,  dets  Fører  Ri  s  ti  c  var  bleven  Minister,  og  den 
russiske  Greneral  Tshernajev  var  traadt  i  serbisk  Tjeneste. 
I  Slutningen  af  Juni  vare  Serbiens  Rustninger  fuldendte: 
foruden  et  Slags  Landeværn  havde  det  lille  Land  stillet  en 
Hær  paa  c.  80,000  Mand  paa  Benene,  for  største  Delen 
rigtig  nok  lidet  øvede  Militstropper,  og  dertil  kom  snart 
nogle  Tusende  frivillige  fra  andre  slaviske  Lande,  især  fra 
Ruslaud.  Den  28de  Juni  rettede  Fyrst  Mi  Ian  et  Ultimatum 
til  Porten ,  hvori  han  fordrede  at  udnævnes  til  Vicekonge  i 
Bosnien.  Samme  Dag  kaarede  ogsaa  de  bosniske  Insurgenter 
ham  til  deres  Fyrste.  Endelig  stillede  —  ligeledes  paa 
samme  Dag  —  Rumænien,  hvor  ligesom  i  Serbien  det 
tidligere  konservative  Ministerium  var  blevet  styrtet  af 
Oppositionen,  en  Række  Fordringer  til  Porten;  men  skjønt 
disse  lige  saa  lidt  bleve  bevilgede  som  de  to  andre  Vasal- 

staters,  brød  det  dog  ikke  som  disse  aabenlyst  med  sin 
Lensherre. 

Krigen  begyndte  den  1  ste  Juli,  da  saa  vel  Montenegri- 
nerne som  Serberne  overskrede  den  tyrkiske  Grænse,  de 
sidste  paa  flere  Steder.  Hovedstyrken  under  Tshernajev 
rykkede  mod  Sydost  ad  Bulgarien  til,  og  Generalen  ud- 
stedte en  Proklamation  til  Balkan-Folkene ,  som  han  op- 
fordrede til  at  rejse  sig  for  »Slavismens  hellige  Idé«.  Han 
kom  imidlertid  ikke  langt  frem ;  thi  Bulgarerne  vovede  ikke 
at  røre  sig,  og  Tyrkerne  samlede  snart  en  overlegen  Styrke. 
Ved  Felttogets  Begyndelse  havde  de  allerede  henved  150,000 
Mand  fordelte  i  alle  de  Serbien  omgivende  Provinser,  og 
der  kom  snart  Forstærkninger  fra  alle  Rigets  Dele,  endog 
fra  Ægypten.  Krigsministeren,  Abdul  Kerim,  overtog  selv 
Overanførselen. 

I  Løbet  af  Juli  dreve  Tyrkerne  Serberne  tilbage  og 
trængte  snart  frem  i  Serbien,  hvor  der  i  Avgust  og  Sep- 
tember blev  kæmpet  med  vexlende  Held.  Imidlertid 
strømmede  der  bestandig  mere  aabenlyst  hele  Skarer  af 
russiske  frivillige  til  Serbien,  og  den  offentlige  Mening  i 
Eusland  udtalte  sig  stærkere  og  stærkere  mod  Tyrkiet.  De 
andre  Magter  søgte  derfor  at  bevæge  Porten  til  Eftergivenhed 
for  at  hindre  Ruslands  Indblanding,  og  navnlig  blev  der 
gjort  store  Anstrængelser  afden  engelske  Regering,  som  desuden 
paa  denne  Tid  blev  paavirket  af  Stemningen  i  England,  hvor 
det  liberale  Parti  med  Gladstone  i  Spidsen  traadte  skarpt 
op  imod  den,  fordi  den  havde  støttet  Porten.  Underhand- 
lingerne vare  imidlertid  frugtesløse,  og  den  19de  Oktober 
begyndte  Tyrkerne  igjen  at  gaa  angrebsvis  til  Værks.  Efter 
blodige  Kampe  gjennembrøde  de  den  serbiske  Forsvarslinje 
ved  Djunis  og  bombarderede  iUexinats,  som  blev  rømmet  af 
Serberne.  Det  var  ude  med  Serbiens  Modstandskraft,  da 
den  russiske  Generalkonsul  i  Belgrad  den  30te  Oktober 
sendte    et   Telegram   til   Kejser   Alexander   i   Livadia   paa 

Krim,  hvori  hau  i  Fjrst  Milaus  Navn  paakaldte  Rus- 
lands Hjælp. 

Medens  det  var  gaaet  Serberne  saa  ilde,  havde  Monte- 
negrinerne derimod  kæmpet  heldig  mod  Tyrkerne.  Saaledes 
stod  det  til  paa  Krigsskuepladsen,  da  Porten  den  30te  Ok- 
tober gav  efter  for  Stormagternes  Forestillinger  og  bevilgede 
en  Vaabenstilstand.  Samme  Dag  havde  Ignatjev  faaet 
et  Telegram  fra  Livadia,  der  truende  fordrede  en  saadan. 
Den  tyrkiske  Regering  svarede,  at  den  allerede  havde  givet 
sit  Samtykke.  Den  1ste  November  traadte  Stilstanden  i 
Kraft,  og  Hærene  beholdt  de  Stillinger,  de  paa  den 
Dag  havde  inde. 

Den  2den  November  havde  Kejser  Alexander  en  Sam- 
tale med  den  engelske  Sendemand  i  Rusland,  Lord  Loftus, 
hvori  han  erklærede,  at  den  nuværende  Tilstand  i  Tyrkiet 
var  utaalelig;  vilde  Evropa  ikke  træde  kraftig  op  imod  den, 
saa  maatte  han  gjøre  det  alene.  England  gjorde  sig  der- 
efter Umage  for  at  fremkalde  det  evropæiske  Tryk  paa 
Tyrkiet  og  foreslog  en  Konfereuce  af  Stormagterne  i  Kon- 
stantinopel paa  Grundlag  af  det  tyrkiske  Riges  Uafhængighed 
og  Integritet  og  med  det  Formaal  at  oprette  en  selvstændig 
Styrelse  i  Bosnien  og  Herzegovina  og  at  sikre  Bulgarien  for 
Undertrykkelse. 

Den  9de  November  antog  den  russiske  Regering  disse 
Forslag;  men  samme  Dag  holdt  den  engelske  Premier- 
minister Lord  Beaconsfield  (Disraeli)  en  Bordtale  ved 
Lordmajorens  Banket  i  London,  hvori  han  truede  med  Krig. 
Dagen  efter  ytrede  Kejser  Alexander  i  en  Tale  i  Moskov 
den  faste  Hensigt  at  træde  selvstændig  op  mod  Tyrkiet, 
hvis  det  ikke  vilde  give  efter.  Begge  Stormagter  havde 
saaleJes  slaaet  paa  Klingen;  men  der  var  stor  Forskjel 
mellem  en  engelsk  Ministers  og  en  russisk  Selvherskers  Ud- 
talelse. I  England  rustede  man  vel  flere  Panserskibe;  men 
Nationen  blev  dragen  i  to  modsatte  Retninger  imellem  Tory- 
Ministeriet  og  den  liberale  Opposition,    imellem   den  gamle 

engelske  Mistro  mod  den  russiske  Politik  og  den  ny  Afsky 
for  det  tyrkiske  Barbari,  Englands  Politik  var  derfor  af- 
mægtig. I  Rusland  derimod  havde  Kejseren  udtalt,  hvad 
hele  Nationen  tænkte,  og  Gjerninger  fulgte  hurtig  paa  hans 
Ord.  Allerede  den  13de  November  paabødes  Mobil  is  er  in- 
gen af  6  Hærafdelinger  i  Sydrusland,  og  Kejserens 
Broder,  Storfyrst  Nik  ol  au  s,  udnævntes  snart  efter  til  deres 
Overanfører. 

England  foreholdt  imidlertid  Porten  Konferencens  Nød- 
vendighed, hvis  den  vilde  undgaa  en  Krig  med  Rusland,  og 
den  18de  November  gik  den  tyrkiske  Regering  ind  paa  dens 
Afholdelse.  Den  12te  December  aabnedes  dernæst  først  en 
indledende  Konference  imellem  Stormagternes  Re- 
præsentanter uden  Tyrkiets  Deltagelse.  Rusland  slog  noget 
af  paa  sine  oprindelige  Fordringer,  og  England,  der  i  For- 
aaret  havde  afvist  Berliner -Memorandum'et  som  et  alt  for 
stærkt  Indgreb  i  Sultanens  Suverænetet,  gik  nu  ind  paa 
langt  stærkere  Indgreb.  Saaledes  blev  man  enig  om  en 
Række  Fordringer,  i  Følge  hvilke  bl.  a.  Bosnien,  Herze- 
govina  og  Bulgarien  skulde  have  selvstændig  Styrelse  under 
kristne  Statholdere. 

Den  indledende  Konference  sluttedes  den  20de  De- 
cember. I  de  samme  Dage  havde  Midhat  Pascha  faaet 
Bugt  med  den  Modstand,  der  hidtil  havde  hindret  Gjennem- 
førelsen  af  hans  Planer,  og  var  bleven  Storvesir.  Den  23de 
December,  samme  Dag  som  Konferencen  med  Tyrkiet 
aabnedes,  blev  dernæst  en  ny  Forfatning  højtidelig  be- 
kjendtgjort.  Det  var  en  fuldstændig  Grundlov  efter  evro- 
pæisk  Mønster  med  to  Kamre,  ansvarlige  Ministre,  Lige- 
stilling for  alle  Trosbekjendelser,  Pressefrihed  o.  s.  v.  Til 
denne  Forfatning  henviste  den  tyrkiske  Udenrigsminister, 
Savfet  Pascha,  som  indtog  Forsædet  i  Konferencen,  Stor- 
magternes Repræsentanter  og  gjorde  dem  opmærksomme 
paa,  at  flere  af  deres  Fordringer  allerede  vare  optagne  i  den, 
og  det  for  hele  Riget;    men  Hovedforslagene  til  de  3  Pro- 

vinsers  Styrelse  og  de  fordrede  Afstaaelser  til  de  to  oprorske 
Vasalstater  afviste  han  bestemt.  Englands  Repræsentant, 
Lord  Salisbury,  søgte  forgjæves  at  bevæge  Sultanen  til 
at  give  efter  og  gav  derpaa  den  engelske  Flaade  Ordre  til 
at  forlade  Besika-Bugten  og  sejle  til  Grækenland  for  at 
vise,  at  Porten  ikke  turde  regne  paa  Englands  Hjælp. 

Den  15de  Januar  18  77  fremsatte  Stormagterne  deres 
Ultimatum,  i  hvilket  Afstaaelsen  til  Serbien  var  falden 
bort.  Inden  den  tyrkiske  Regering  gav  sit  Svar,  sammen- 
kaldte den  et  stort  Raad  paa  henved  200  ansete  Mænd  og 
forelagde  det  Magternes  Fordringer.  De  forkastedes  en- 
stemmig, og  da  dette  meddeltes  i  Konferencens  sidste  Mede 
(den  20de  Januar),  oplostes  denne,  og  Stormagternes  Re- 
præsentanter forlode  Konstantinopel. 

Xaar  Stormagterne  ikke  havde  vist  megen  Tillid  til 
den  ny  tyrkiske  Forfatning  med  alle  dens  Lofter  om  Frihed 
og  Sikkerhed,  viste  det  sig  snart,  at  de  ikke  havde  haft 
Uret:  thi  allerede  den  5te  Februar  blev  dens  Ophavsmand, 
Midhat  Pascha,  styrtet  og  landsforvist.  Hans  Efterfølger 
som  Storvesir  blev  Edh  em  Pascha,  tidligere  tyrkisk  Sende- 
mand i  Berlin,  der  i  øvrigt  ikke  havde  hørt  til  hans  Mod- 
standere; men  Hovedlederen  af  Intriguen  mod  Midhat, 
Sultanens  Svoger  Mahmud  Da  mad  Pascha  fik  den  største 
Indflydelse. 

Imidlertid  havde  Porten  aabnet  direkte  Fredsunderhand- 
linger  med  Serbien  og  Montenegro.  Serbien  var  i  høj  Grad 
udmattet  efter  Krigen:  ved  de  nye  Valg  til  Skuptshinaen 
(den  serbiske  Rigsdag)  fik  det  konservative  og  fredeligsindede 
Parti  Overhaanden,  og  den  28de  Februar  kom  det  til  en 
Fred,  i  Følge  hvilken  alt  vendte  tilbage  til  det  gamle. 
Montenegrinerne  gjorde  derimod  storre  Fordringer;  men  disse 
forkastedes  af  Porten  (den  14de  Marts). 

Kort  efter  (dpn  19de  Marts)  aabnedes  det  ny  tyrkiske 
Parlament.  Deputeret-Kamret  skulde  vælges  af  Folket; 
men  paa  mange  Steder  havde  Embedsmændene  afgjort  Sagen, 

paa  andre  var  der  ingen  Valg  foretaget.  I  alt  var  der  af 
det  fastsatte  Tal  (125)  endnu  kun  mødt  84,  af  hvilke  45 
vare  Mohamrnedanere,  37  kristne,  2  Jøder.  Til  Senatet 
havde  Sultanen  efter  Mahmud  Damads  Forslag  valgt  33 
Medlemmer,  deraf  kun  6  kristne  og  2  Jøder.  Trontalen 
forkyndte  bl.  a. ,  at  der  ikke  vilde  blive  sluttet  Fred  med 
Montenegro,  førend  Vilkaarene  vare  forelagte   Parlamentet. 

Dog  Hovedspørgsmaalet  var  nu,  hvorledes  Stormagterne 
vilde  stille  sig.  Allerede  den  1ste  Februar  havde  Fyrst 
Gortshakov  udsendt  en  Kundskrivelse,  hvori  han  opfordrede 
de  5  andre  Magter  til  at  udtale,  hvad  de  nu  agtede  at 
gjøre.  Da  han  ikke  fik  noget  afgjørende  Svar,  blev  Ignatjev 
sendt  ud  paa  en  politisk  Rundrejse  for  at  tilvejebringe  en 
fælles  Udtalelse.  Det  holdt  haardt  at  faa  England  til  at 
gaa  ind  paa  en  saadan;  men  til  sidst  blev  man  dog  enig 
om  en  Protokol,  som  den  31te  Marts  blev  undertegnet  i 
London  af  alle  Stormagterne.  Porten  opfordredes  deri  til 
at  sætte  sin  Hær  paa  Fredsfod  og  snarest  muligt  gjennem- 
føre  de  lovede  Reformer  i  Bosnien,  Herzegovina  og  Bul- 
garien ;  men  Rusland  og  England  tilføjede  saa  afvigende 
Erklæringer  til  Protokollen,  at  den  dybe  Kløft  imellem  deres 
Politik  traadte  stærkt  frem,  og  netop  paa  samme  Tid  sendte 
England  først  blandt  Stormagterne  igjen  en  Repræsentant  til 
Konstantinopel,  og  det  den  tyrkisksindede  Layard. 

Den  4de  April  overraktes  Protokollen  til  den  tyrldske 
Udenrigsminister,  og  den  10de  April  svarede  Porten,  at  den 
ikke  kunde  finde  sig  i  den  idelige  Indblanding  i  dens  indre 
Anliggender.  Paa  samme  Tid  forkastede  Parlamentet 
Montenegros  Fordringer,  og  Vaabenstilstanden  blev  ikke  mere 
fornyet.  Rusland  kunde  nu  ikke  længer  nøle,  og  den  19de 
April  forkyndte  Fyrst  Gortshakov  i  en  Rundskrivelse  til  Stor- 
magterne, at  Kejseren  havde  givet  sine  Hære  Ordre  til.  at 
overskride  Tyrkiets  Grænser. 

Den  21de  April  rejste  Kejser  Alexander  til  Hoved- 
kvarteret i  Kishenev,  og  den  24de  April  udstedte  han  der  fra 

sit  Krigsmanifest  til  det  russiske  Folk.  Samme  Dag 
overskred e  Kusserne  saa  vel  Rumæniens  Grænseflod  Pruth 
som  det  asiatiske  Tyrkis  Grænse.  Paa  det  første  Sted  var 
der  naturligvis  ikke  Tale  om  Modstand,  Rumænien  havde 
allerede  i  Forvejen  nærmet  sig  stærkt  til  Rusland,  og  den 
16de  April  var  der  sluttet  en  Overenskomst  om  den  russiske 
Hærs  Gjennemmarche.  Imidlertid  tog  det  dog  lang  Tid,  inden 
de  russiske  Tropper  kunde  indtage  deres  Stillinger  ved 
Donau.  I  Asien  kom  det  derimod  strax  til  mindre  Træf- 
ninger, der  dog  ikke  hindrede  Russerne  i  at  rykke  frem  i 
•4  Afdelinger:  mod  Batum  paa  Lille- Asiens  Kyst  og  de  3 
armeniske  Fæstninger:  Ardahan,  Kars  og  Bajesid. 
Den  sidste  blev  allerede  den  30te  April  rømmet  af  Tyrkerne 
og  besat  af  den  russiske  venstre  Fløj  under  General 
Tergukasov. 

Efter  at  Krigen  saaledes  var  udbrudt,  udtalte  den 
engelske  Udenrigsminister,  Lord  Derby  (den  1ste  Maj)  i 
et  skarpt  Svar  paa  Gortshakovs  Rundskrivelse  Englands  dybe 
Beklagelse  over  Ruslands  Fremgangsmaade ;  men  derefter 
erklærede  han  dog,  at  England  vilde  holde,  sig  nevtralt,  med 
mindre  dets  egne  Interesser  truedes,  og  disse  drejede  sig 
væsentlig  om  Sues-Kanalen  og  Konstantinopel.  Frygten  for 
en  evropæisk  Krig  var  altsaa  falden  bort,  og  Rusland  kunde 
uhindret  forfølge  sine  Angrebsplaner. 

Russerne  indesluttede  Kars  og  iodtoge  (den  17de  Maj) 
Ardahan,  men  bleve  slaaede  tilbage  ved  Batum.  Paa  samme 
Tid  erklærede  Rumænien  sig  for  uafhængigt  og  forkyndte  Sul- 
tanen Krig;  dets  Fyrste.  Karl,  overtog  selv  Overanførselen 
over  Hæren.  I  Konstantinopel  herskede  der  imidlertid  stor 
Misfornøjelse  over  Sagernes  Gang,  og  der  forefaldt  flere 
Demonstrationer  af  Softaerne,  som  fordrede  Midnats  Tilbage- 
kaldelse og  Mahmud  Damads  med  fleres  Afsættelse.  Ogsaa 
i  Parlamentet  hævede  der  sig  Stemmer  i  samme  Retning; 
men  Regeringen  afvæbnede  Befolkningen  og  sluttede  Parla- 
mentet (den  28de  Juni). 

Imidlertid  havde  Krigen  i  Asien  taget  en  over- 
raskende Vending.  Efter  at  Tergukasov  var  rykket  frem 
fra  Bajesid,  besatte  Tyrkerne  denne  Stad  og  indesluttede 
den  efterladte  svage  Besætning  i  Citadellet.  Muktar  Pascha 
slog  dernæst  saa  vel  Tergukasov  som  General  Loris  Melikov, 
der  ilede  ham  til  Hjælp  fra  Kars,  og  med  Undtagelse  af 
Ardahan  maatte  Kusserne  opgive  deres  Erobringer  og  gaa 
tilbage  over  Grænsen;  dog  gjorde  Tergukasov  efter  et  Par 
Dages  Hvile  igjen  et  dristigt  Tog  til  Bajesid,  slog  Tyrkerne 
og  befriede  den  i  Citadellet  indesluttede  Besætning  (den 
10de  Juli).     Derefter  vendte  han  igjen  tilbage  over  Grænsen. 

Imidlertid  var  endelig  den  store  Kamp  i  Donau-Landet 
begyndt.  Den  21de  Juni  begyndte  Bussernes  Overgang 
over  Donau.  General  Zimmermanns  Afdeling  gik  over 
til  Dobrudsha  og  besatte  dette  Landskab  indtil  Jærnbanen 
fra  Donau-Knæet  til  Kustendshe,  syd  for  hvilken  Tyrkerne 
toge  Stilling.  I  de  sidste  Dage  af  Juni  gik  dernæst  Hoved- 
styrken over  ved  Shistova  uden  at  mede  store  Hindringer 
fra  den  tyrkiske  Overanfører  Abdul  Kerim,  hvis  Hovedhær 
var  samlet  øst  for  Shistova  og  især  støttede  sig  til  Fæst- 
ningerne Rustshuk  og  Shumla. 

Den  7de  Juli  erobrede  en  af  General  Gurko  komman- 
deret Rytterafdeling  Bulgariens  gamle  Hovedstad  Tirnova, 
hvor  Russerne  bleve  modtagne  med  stor  Begejstring,  og  den 
12te  Juli  forlagde  Storfyrst  Nikolaus  sit  Hovedkvarter 
der  hen.  Gurko  gik  der  fra  over  Balkan  og  bemægtigede  sig 
Shipka- Passet  (19de  Juli).  Under  den  derved  opvakte 
Forfærdelse  og  Forbitrelse  i  Konstantinopel  blev  Abdul  Kerim 
afsat  og  Overanførselen  overdraget  til  Mehemed  Ali,  en 
Renegat  fra  Preussen. 

Det  var  dog  snart  forbi  med  Russernes  Held  syd  for 
Balkan.  Suleiman  Pascha,  som  i  Juni  havde  ført  en 
haardnakket,  men  frugtesløs  Krig  mod  Montenegrinerne, 
var  ankommen  til  Adrianopel  og  angreb  den  31te  Juli  med 
stor   Overmagt  Gurko    ved  Eski  Sagra.    Efter   en   rasende 

Gadekamp  trak  Russerne  sig  tilbage  til  Balkan,  og  Eski 
Sagra  blev  ødelagt  med  forfærdelig  Grusomhed. 

Imidlertid  havde  det  ogsaa  nord  for  Balkan  begyndt  at 
se  farligt  ud  for  Russerne.  Paa  den  vestlige  Fløj  havde 
vel  General  Kriidener  erobret  Nikopolis  (den  16de  Juli); 
men  Osman  Pascha  besatte  to  Dage  efter  det  to  Dags- 
marcher der  fra  liggende  Plevna  med  en  Hær  paa  30,000 
Mand  og  omgav  sig  med  stærke  Forskansninger.  Russerne 
gjorde  flere  Forsøg  paa  at  fordrive  ham  der  fra,  men  bleve 
slaaede  tilbage  med  store  Tab,  navnlig  den  30te  Juli. 

Disse  Uheld  bragte  Russerne  til  at  indse,  at  den  Troppe- 
styrke, hvormed  de  havde  aabnet  Krigen,  ingenlunde  var 
tilstrækkelig:  Kejseren  gav  derfor  Befaling  til  at  mobilisere 
flere  Tropper,  og  med  Rumænien  blev  der  sluttet  en  Over- 
enskomst om,  at  dets  Tropper  nu  skulde  deltage  i  de  egent- 
lige Operationer.  Indtil  videre  indskrænkede  man  sig  til 
Forsvar  mod  Tyrkernes  Angreb.  Det  første  af  disse  rettedes 
mod  Shipka-Passet,  hvor  der  blev  kæmpet  med  stor  Haard- 
nakkethed  den  21de  Avgust  og  følgende  Dage,  og  Russerne 
holdt  deres  Stilling  mod  Suleiman  Paschas  store  Overmagt. 

I  Slutningen  af  Avgust  gik  ogsaa  Mehemed  Ali  over 
til  Angreb  paa  den  østlige  Afdeling  af  den  russiske  Hær, 
der  stod  under  Storfyrst-Tronfølgerens  Kommando;  men  da 
han  ikke  udrettede  stort,  kaldte  Krigsraadet  i  Kon- 
stantinopel ham  tilbage  og  gav  hans  Kommando  til  Su- 
leiman Pascha. 

Ved  Plevna  var  der  imidlertid  foruden  andre  For- 
stærkninger ankommet  en  rumænsk  Hær,  og  Fyrst  Karl  fik 
Overkommandoen  over  den  forenede  Styrke.  Denne  aabnede 
igjen  Angrebet  og  kæmpede  fra  den  7de  til  den  12te  Sep- 
tember med  stor  Tapperhed,  men  med  saa  forfærdelige  Tab, 
at  Russerne  opgave  Tanken  om  at  indtage  Plevna  med 
Storm.  Derimod  gik  de  nu  over  til  en  Indeslutning,  som 
lededes  af  den  navnkundige  Ingeniørgeneral  Todleben.  Osman 
Pascha   havde    hidtil    stadig   haft    aaben    Forbindelse   med 

Vidin  og  Sofia  mod  Vest  og  Syd;  men  i  Oktober  og  No- 
vember afbrødes  denne  fuldstændig,  især  af  den  rus- 
siske Garde. 

Efterhaanden  slap  Proviantforraadet  op  i  Plevna;  men 
førend  Osman  Pascha  overgav  sig,  vilde  han  dog  gjøre  et 
fortvivlet  Forsøg  paa  at  bryde  igjeunem.  Det  blev  foretaget 
den  10de  December,  men  endte  med,  at  han  maatte  over- 
give sig  paa  Naade  og  Unaade  med  en  Hær  paa  40,000 
Mand.  Suleiman  Pascha  havde  kort  i  Forvejen  gjort  flere 
Angreb  paa  Russernes  østlige  Afdeling,  men  ikke  udrettet 
noget  af  Bety denhed. 

En  ny  Fjende  fik  Tyrkiet  nu  i  Serbien.  I  dette 
Land,  der  var  blevet  saa  haardt  medtaget  i  den  forrige 
Krig,  var  Stemningen  ved  Udbruddet  af  den  russisk-tyrkiske 
Krig  delt.  Fyrst  Milan,  Ministeriet  Ristic  og  Generalerne 
ønskede  at  deltage  i  Krigen;  men  et  stort  Fredsparti  var 
imod  det.  En  Tid  lang  tilbageviste  Kejser  Alexander  af 
Hensyn  til  Østerrig  Serbiens  Tilnærmelser;  men  senere 
gjorde  Begivenhederne  ved  Plevna  dets  Hjælp  ønskelig  for 
Russerne.  Forhandlingerne  bleve  gjenoptagne,  og  den  14de 
December  udstedte  Serbien  sin  Krigserklæring.  Den  serbiske 
Milits,  c.  70,000  Mand  stærk,  overskred  Grænsen  og  be- 
gyndte den  4de  Jafiliar  187  8  at  belejre  Fæstningen  Nish, 
som  overgav  sig  den  Ilte;  derefter  trængte  Serberne  videre 
frem  mod  Syd. 

Efter  Plevnas  Indtagelse  kunde  Russerne  gjenoptage 
deres  Planer  om  en  Fremrykning  mod  Adrianopel;  men  da 
de,  hvis  de  blot  rykkede  frem  fra  Shipka- Passet,  kunde 
være  udsatte  for  et  Flankeangreb  fra  Sofia,  blev  det  over- 
draget General  Gurko  at  foretage  en  Overgang  over  Balkan 
længere  mod  Vest  og  gaa  mod  Sofia.  Den  25de  December 
1877  begyndte  Hovedkolonnen  sin  Fremrykning,  som  den 
stærke  Kulde,  de  spejlglatte  Veje  og  en  frygtelig  Snestorm 
besværliggjorde  i  den  Grad,  at  den  var  6  Dage  om  at  til- 
bagelægge  de   to   Mil    over  Bjærgene.    Endnu   større   Be- 

sværligheder  havde  de  to  Afdelinger  at  overvinde,  som  fore- 
toge Overgangen  ost  og  vest  for  Hovedkolonnen.  Hoved- 
styrken af  de  tyrkiske  Tropper,  som  befandt  sig  i  denne 
Egn  af  Balkan,  trak  sig  tilbage,  og  den  tyrkiske  Besætning 
rommede  ligeledes  Sofia,  som  Gurko  naaede  den  4de 
Januar  1878. 

Ved  Shipka-Passet  havde  de  russiske  Tropper  stadig 
holdt  deres  Stilling  imod  den  tyrkiske  Hær,  som  laa  ved 
Passets  Udgang  og  idelig  besked  dem;  men  i  December 
havde  de  lidt  meget  af  den  strænge  Kulde  og  de  frygtelige 
Snestorme.  Da  det  nu  blev  meldt,  at  Gurkos  Balkan- 
Overgang  lykkelig  var  udført,  droge  de  ud  i  to  Afdelinger 
for  at  omgaa  Passet  og  komme  i  Ryggen  paa  Tyrkerne. 
Kommandoen  over  de  to  Afdelinger  var  overdraget  de 
prøvede  Generaler  Skobelev  og  Sviatopolk  Mirski, 
den  øverste  Ledelse  af  det  hele  Foretagende  havde  General 
Radetzki.  Om  Morgenen  den  5te  Januar  1878  bred  den 
østlige  Afdeling  under  Fyrst  Mirski  op;  i  Spidsen  gik  2000 
Bulgarer  for  at  bane  en  Vej  gjennem  Sneen;  men  det  viste 
sig  snart  umuligt  at  føre  Artilleriet  med.  Efter  den  be- 
sværligste Marche  ad  stejle  Bjærgstier  naaede  de  den  7de 
Januar  Tundsha-Dalen  syd  for  Balkan,  og  paa  Budskabet 
om,  at  Skobelevs  Afdeling  ogsaa  var  kommen  over  Balkan, 
rykkede  de  den  næste  Dag  mod  Vest  frem  mod  Shipka. 
Tyrkerne  bleve  fordrevne  fra  den  ene  Stilling  efter  den 
anden  og  kastede  tilbage  til  deres  sidste  Forskansningslinje, 
en  Række  stærke  Reduter  med  Landsbyen  Shipka  paa  venstre 
Fløj.  Natten  gjorde  en  Ende  paa  Kampen;  men  saa  snart 
Dagen  brød  frem,  begyndte  den  paa  ny,  og  Landsbyen 
Shipka  blev  stormet  af  Russerne.  Samme  Dag  som  Mirski 
var  Skobelev  rykket  ud  for  at  omgaa  Passet  fra  Vestsiden; 
men  forst  den  9de  Januar  blev  Forbindelsen  mellem  dem 
bragt  i  Stand,  og  Angrebet  begyndte  for  Alvor.  Med  flyvende 
Faner  og  klingende  Spil  gik  nu  Skobelevs  Tropper  los  paa 
Tyrkernes    Stilling    ved    Shenovo    sydvest   for    Shipka    og 

toge  den  med  Bajonetten.  Samtidig  aabnede  Radetzki  nord 
fra  et  Angreb  fra  Passet  mod  Tyrkerne.  Da  den  tyrkiske 
General  Vessali  Pascha  saaledes  saae  sig  omringet,  overgav 
han  sig  med  hele  sin  Hær,  c.  30,000  Mand  med  henved 
100  Kanoner,  til  en  Hær,  som  ikke  var  hans  egen  meget 
overlegen,  og  hvis  Artilleri  paa  nogle  enkelte  Bjærgkanoner  nær 
sad  fast  i  Sneen  langt  fra  Kamppladsen.  Denne  glimrende 
Sejr  var  dog  kjøbt  med  store  Tab.  Kun  17,000  Mand 
russiske  og  bulgariske  Tropper  havde  været  i  Ilden  af  den 
Hær,  som  omgav  de  tyrkiske  Stillinger,  og  af  dem  vare  5500 
gjorte  ukampdygtige. 

Et  Par  Dage  efter  dette  Slag  begyndte  fra  forskjellige 
Sider  en  almindelig  Fremrykning  mod  Adrianopel;  alvorlig 
Modstand  fandt  kun  Gurkos  fra  Sofia  kommende  Afdeling. 
Kampen  stod  ved  Filippopel  (15de — 17de  Januar),  hvor  den 
tyrkiske  Hær  blev  splittet  i  to  Dele:  den  ene  under  Fuad 
Pascha  blev  kastet  i  sydvestlig  Retning  op  i  Rhodope- 
Bjærgene;  den  anden  under  Suleiman  maatte  flygte  mod 
Sydøst.  Skarpt  forfulgt  af  det  russiske  Rytteri  mistede 
han  hele  sit  Artilleri  og  maatte  frelse  sig  op  i  Bjærgene. 
Den  strænge  Kulde  og  Strabadserne  paa  Tilbagetoget,  paa 
hvilket  Soldaterne  lede  Mangel  paa  alt,  fuldendte  Opløsningen 
af  Fuads  og  Suleimans  Hære;  Levningerne  naaede  Kysten 
og  førtes  til  Søs  til  Konstantinopel.  Den  20de  Januar  be- 
satte Russerne  Adrianopel  og  sendte  der  fra  flere  Afdelinger 
mod  Øst  og  Syd.  Disse  besatte  de  vigtigste  Stæder  paa 
Vejen  til  Konstantinopel,  hvorhen  mange  Tusender  af  Lan- 
dets mohammedanske  Indbyggere  flygtede. 

I  de  samme  Dage  rykkede  General  Zimmermann, 
som  hidtil  blot  havde  holdt  Stillingen  i  Dobrudsha,  frem 
mod  Basardshik,  som  han  besatte  den  27de  Januar.  Hans 
Rytteri  drog  videre  frem  og  afbrød  Jæmbaneforbindelsen 
mellem  Varna  og  Rustshuk.  I  Mellem-Bulgarien  trak  de 
tyrkiske  Tropper    sig   tilbage  til   Rustshuk  og  Shumla,  og 

Storfyrst-Tronfolgerens  Tropper  gik  derpaa  over  Lom-Floden 
og  besatte  den  27de  og  28de  Januar  Osmanbasar  og  Rasgrad. 

Efter  at  Tyrkerne  i  Slutningen  af  Juni  1877  havde 
trukket  deres  regulære  Tropper  bort  fra  Montenegro, 
havde  Montenegrinerne  fortsat  Kampen  med  stort  Held. 
Den  8de  September  havde  de  indtaget  Fæstningen  Niksich, 
og  til  sidst  trængte  de  ind  i  Nord-Albanien ,  hvor  de  i 
Januar  1878  indtoge  Søstæderne  Antivari  og  Dulcigno. 
I  Syd-Albanien  (Epirus)  og  Thessalien  udbred  der  Opstande, 
og  paa  Kreta  fordrede  de  kristne  Indbyggere  Øens  Ind- 
lemmelse i  Grækenland. 

Paa  den  asiatiske  Krigsskueplads  var  der  i 
Avgust  og  September  1877  ikke  forefaldet  noget  af  større 
Betydning:  men  efter  at  Russerne  havde  modtaget  For- 
stærkninger, vare  de  i  Oktober  igjen  gaaede  over  til  Angreb. 
Overkommandoen,  Storfyrst  Michael  og  under  ham  Loris 
Melikov,  udsendte  Natten  imellem  den  9de  og  10de  Oktober 
en  Afdeling  under  General  Lasarev,  som  omgik  Tyrkernes 
højre  Fløj,  uden  at  Muktar  Pascha  lagde  den  nogen  Hindring 
i  Vejen;  den  14de  Oktober  besatte  Lasarev  Orlok-Højene 
bag  ved  den  tyrkiske  Stilling.  Næste  Morgen  lod  Storfyrst 
Michael  Angrebet  begynde.  General  Heiman  indtog  det 
ved  Skyttegrave  befæstede  Bjærg  Avliar,  som  dannede  den 
tyrkiske  Stillings  Centrum,  og  iværksatte  Forbindelsen  med 
Lasarev,  som  samtidig  havde  angrebet  Tyrkerne  i  Ryggen. 
En  Del  af  disses  venstre  Fløj  kastede  sig  nu  paa  Flugt,  og  den 
højre  Floj  blev  fuldstændig  omringet.  Muktar  havde  imid- 
lertid overgivet  Kommandoen  til  Orner  Pascha  og  reddet 
sig  til  Kars,  hvorfra  han  ilede  videre  i  Retning  afErzerum. 
Orner  overgav  sig  derefter  med  hele  sin  Styrke,  c.  10,000 
Mand.  Denne  afgjorende  Sejr  satte  Russerne  i  Stand  til 
paa  én  Gang  at  forfølge  Muktar  og  indeslutte  Kars.  Det 
første  Hverv  blev  overdraget  Heiman,  medens  Lasarev  fik 
Anførselen  over  Belejringshæren  ved  Kars. 

Den  russiske  Overkommando    kom    snart   til  den  Over- 


40  De  vigtigste  Begivenheder  i  Aaret  1878. 

bevisning,-  at  en  regelmæssig  Belejring  af  den  stærke  Fæst- 
ning Kars,  der  er  omgiven  af  12  fremskudte  Forter,  og 
som  var  forsynet  med  en  talrig  Besætning  og  store  Forraad, 
vilde  være  en  højst  vanskelig  Opgave,  og  trække  alt  for 
langt  ud  i  den  strænge  Vinter;  den  besluttede  derfor  at 
forsøge  en  Storm.  Den  17de  November  KL  8V2  om  Af- 
tenen, efter  at  Fuldmaanen  var  staaet  op,  rykkede  Tropperne 
frem  til  Angreb.  Efter  at  have  indtaget  en  Række  Forter, 
trængte  de  ind  i  Kars,  Citadellet  overgav  sig,  og  ved  Daggry 
vare  Russerne  Herrer  over  Staden.  En  stor  Del  af  den 
tyrkiske  Hær  befandt  sig  vel  endnu  i  de  ikke  erobrede 
Forter  nordvest  for  Kars;  men  de  tænkte  ikke  paa  Mod- 
stand og  flygtede  i  Retning  af  Erzerum.  De  kom  dog  ikke 
langt;  thi  afskaame  af  mindre  russiske  Afdelinger  gjorde  de 
demoraliserede  Tropper  intet  Forsøg  paa  at  bryde  igjennem, 
men  nedlagde  Vaabnene  og  overgave  sig  til  en  i  Tal  langt 
svagere  Fjende.  Foruden  de  syge  og  saarede  bleve  17,000 
Mand  gjorte  til  Fanger  og  300  Kanoner  erobrede.  To 
Gange  tidligere  er  Kars  bleven  erobret  af  Russerne,  men 
givet  tilbage  ved  Fredsslutningerne;  nu  havde  de  for  tredje 
Gang  indtaget  den  stærke  Fæstning  ved  en  glimrende  Vaaben- 
daad  for  ikke  mere  at  give  den  tilbage. 

Heiman  havde  imidlertid  den  4de  November  angrebet 
Muktar  Pascha,  som  havde  forenet  sig  med  andre  tyrkiske 
Tropper  og  indtaget  en  stærk  Stilling  paa  Devebojun,  en 
Bjærgkjæde,  som  strækker  sig  fra  Nord  til  Syd  2 — 3  Mil 
fra  Erzerum.  Russerne  stormede  de  stejle  Højder  og  toge 
43  Kanoner;  Tyrkerne  flygtede  til  Erzerum.  Omkring  denne 
Stad  samlede  sig  derefter  flere  og  flere  russiske  Tropper, 
uden  dog  at  foretage  en  egentlig  Belejring.  Derimod  gjorde 
Russerne  den  30te  Januar  1878  et  Angreb  paa  Tyrkernes 
meget  stærke  Stilling  ved  Batum,  men  bleve  slaaede  tilbage 
med  ikke  ringe  Tab. 

I  Slutningen  af  Januar  1878  var  Tyrkiet  i  en  for- 
tvivlet  Stilling:     Vejen   til   Konstantinopel    laa   aaben   for 

Russerne,  der  herskede  en  forfærdelig  Nød  imellem  de  talrige 
Flygtninge,  der  vare  sammentrængte  i  Staden,  og  den 
Forsvarslinje,  som  Mehemed  Ali  skulde  forsvare  tværs  over 
Halvøen,  nogle  Mil  vest  for  Konstantinopel,  vilde  ikke  længe 
kunne  holdes  af  hans  svage  Troppestyrke.  Allerede  den 
12te  December  1877  havde  Porten  i  en  Rundskrivelse  an- 
modet de  5  nevtrale  Stormagter  om  deres  Mægling;  men 
kun  England  var  tilbøjeligt  til  at  gaa  ind  derpaa.  Efter  at 
Lord  Derby  den  13de  December  paa  en  truende  Maade 
havde  advaret  den  russiske  Regering  mod  at  besætte  Kon- 
stantinopel og  Dardanelleme ,  lod  han  den  27de  December 
ved  et  Telegram  forespørge,  om  Kejseren  vilde  aabne  Freds- 
underhandlinger.  Paa  den  første  Skrivelse  gav  Fyrst  Gort- 
shakov  et  undvigende  Svar;  paa  den  sidste  Forespørgsel, 
svarede  han,  at  Rusland  intet  ønskede  heller  end  Fred,  men 
at  Sultanen  maatte  henvende  sig  til  de  russiske  Hoved- 
kvarterer iEvropa  og  Asien  for  at  opnaa  en  Vaabenstilstand. 
England  raadede  Porten  til  at  opfylde  denne  Fordring, 
og  den  8de  Januar  1878  meddelte  den  tyrkiske  Udenrigs- 
minister Server  Pascha  Parlamentet,  som  den  13de  De- 
cember var  traadt  sammen  til  sin  anden  Samling  i  Kon- 
stantinopel, at  der  ikke  var  noget  Haab  om  evropæisk 
"Understøttelse,  og  at  det  derfor  var  nødvendigt  at  forhandle 
om  en  Vaabenstilstand,  der  kunde  føre  til  Fred.  Den  hidtil 
værende  Storvesir,  Edhem  Pascha,  som  indtil  det  sidste 
Øjeblik  havde  haabet  paa  engelsk  Hjælp  og  var  en  bestemt 
Modstander  af  Rusland,  traadte  derfor  den  Ilte  Januar 
tilbage  for  Hamdi  Pascha,  der  ikke  var  bunden  ved  sin 
Fortid.  Den  14de  Januar  afrejste  Server  og  Namik  Pascha 
fra  Konstantinopel  for  at  aabne  Underhandlingerne,  men  bleve 
opholdte  undervejs  og  ankom  forst  den  19de  Januar  til 
Kasanlik,  hvorhen  Storfyrst  Nikolaus  havde  forlagt  sit  Hoved- 
kvarter. Imidlertid  rykkede  de  russiske  Tropper  uafbrudt 
frem,  og  efter  Adrianopels  Indtagelse  tog  Storfyrsten  sit 
Hovedkvarter   i   denne    Stad.      De   tvrkiske    Underhandlere 

fulgte  med  ham,  og  den  31te  Januar  undertegnedes  saa  vel 
det  af  Storfyrsten  forelagte  Fredsgrundlag  som  Vaaben- 
stilstands-Betingelserne  af  begge  Parter.  De  vigtigste  Be- 
stemmelser vare  følgende:  1)  Bulgarien  efter  dets  nationale 
Grænser  skal  oprettes  til  et  selvstændigt  skatskyldigt  Fyrsten- 
dømme med  en  national  kristen  Styrelse.  2)  Montenegro, 
Rumænien  og  Serbien  skulle  være  uafhængige.  Det  første 
skal  have  en  Udvidelse,  der  svarer  til  dets  Erobringer,  det 
andet  en  tilstrækkelig  Skadesløsholdelse  i  Land,  det  tredje 
en  Grænse-Rektifikation.  3)  Bosnien  og  Herzegovina  skulle 
have  en  selvstændig  Styrelse,  og  lignende  Reformer  skulle 
indføres  i  de  andre  kristne  Provinser.  4)  Rusland  skal  have 
Erstatning  for  sine  Krigsomkostninger,  enten  i  Penge  eller 
Land  eller  paa  anden  Maade.  5)  Sultanen  skal  enes  med 
Kejseren  om  at  sikre  Ruslands  Rettigheder  og  Interesser  i 
Bosporus  og  Dardanellerne.  6)  Der  skal  strax  aabnes  Freds- 
Underhandlinger,  og  under  disse  skulle  Fjendtlighederne 
mellem  de  krigsførende  Hære,  deri  indbefattet  Rumæniens, 
Serbiens  og  Montenegros,  hore  op.  Den  tyrkiske  Regering 
skal  give  sine  Tropper  Ordre  til  at  rømme  Fæstningerne 
Vidin,  Rustshuk,  Silistria  og  Erzerum.  De  russiske  Tropper 
skulle  besætte  Havnene  Burgas  og  Midia  ved  det  sorte 
Hav  og  en  Linje  der  fra  til  Marmara-Havet  og  videre  til  det 
ægæiske  Hav. 

Stemningen  i  England  blev  mere  og  mere  ophidset  over 
en  Fremgang,  der  syntes  truende  for  de  britiske  Interesser. 
Den  17de  Januar,  tidligere  end  sædvanlig,  havde  Dronningen 
aabnet  Parlamentet  med  en  Trontale,  hvori  det  stilledes  i 
Udsigt,  at  der  vilde  blive  krævet  en  Pengebevilling  for  at 
kunne  træffe  Forsigtighedsforanstaltninger;  men  den  engelske 
Regerings  Politik  var  endnu  meget  uklar  og  vaklende ;  thi  dens 
Medlemmer  vare  indbyrdes  uenige.  Da  der  saaledes  den 
23de  Januar  blev  givet  Befaling  til,  at  Middelhavsflaaden 
skulde  løbe  ind  i  Dardanellerne,  indgave  Lord  Derby  og 
Kolonialministeren  Lord  Carnarvon  deres  Dimission.     For 

den  sidstes  Vedkommende  blev  den  modtagen;  men  derimod 
tog  Lord  Derby  sin  Dimission  tilbage,  efter  at  den  engelske 
Flaade  havde  faaet  Kontraordre  og  var  sejlet  tilbage  til 
Besika-Bugten.  Imidlertid  havde  Regeringen  fordret  en 
overordentlig  Bevilling  af  6  MUL  L.  SterL.  Folkestemningen 
udtalte  sig  stærkt  for  den.  hilsede  Lord  Beaconsfield  med 
Jubel,  sang  Nationalhymnen  uden  for  Parlamentet  og  slog 
Ruderne  ind  hos  Gladstoue,  som  talte  imod  Bevillingen. 
Den  8de  Februar  blev  denne  vedtagen  med  stort  Flertal 
(328  mod  124  Stemmer). 

Samme  Dag  meddelte  Regeringen  Parlamentet,  at  en 
Afdeling  af  Flaaden  havde  faaet  Befaling  til  at  gaa  til 
Konstantinopel  —  for  at  beskytte  engelske  Undersaatter 
og  andre  kristne  mod  mulige  Farer,  der  kunde  true 
dem  fra  den  mohammedanske  Befolkning;  nu  da  Vaaben- 
stilstanden  var  undertegnet,  kunde  Rusland  ikke  deri  se 
noget  fjendtlig!  Skridt  og  Tyrkiet  ikke  nogen  Opmuntring 
til  Modstand.  Saa  snart  Fyrst  Gortschakov  fik  Efterretning 
herom,  lod  han  ved  Telegram  af  10de  Februar  til  de  russiske 
Sendemænd  Stormagterne  vide,  at  Rusland,  der  lige  saa  vel 
maatte  beskytte  de  kristne,  saa  blev  nødt  til  at  lade  en 
Del  af  sine  Tropper  rykke  ind  i  Konstantinopel.  Porten, 
som  frygtede  dette,  nægtede  de  engelske  Skibe  Tilladelse 
til  at  sejle  gjennem  Dardanellerne ;  men  ikke  desto  mindre 
lob  den  engelske  Admiral  Hornby  den  13de  Februar  med  6 
Krigsskibe  gjennem  Strædet  ind  i  Marmara- Havet  England 
overtraadte  saaledes  selv  en  Bestemmelse  i  Pariserfreden, 
hvis  Overholdelse  det  stadig  havde  krævet  af  Rusland. 
Imidlertid  lagde  den  engelske  Flaade  sig  dog  ikke  umiddel- 
bart ved  Konstantinopel,  men  kastede  Anker  ved  Prinse- 
øerne et  Par  Mile  der  fra.  De  russiske  Tropper  rykkede 
heller  ikke  ind  i  Hovedstaden,  men  besatte  kun  nogle  Punkter 
i  dens  nærmeste  Omegn.  Efter  Sultanens  Ønske  trak  derpaa 
ogsaa  England  sine  Skibe  længere  tilbage  til  Mudania-Bugten 
paa  Kysten  af  Lille-Asien  (den  17de  Februar). 

Foruden  England  var  ogsaa  Østerrig-Ungarn  blevet  op- 
skræmraet  ved  Efterretningerne  om  Fredsgrundlaget ,  og 
allerede  den  28de  Januar  havde  Grev  Andrassy  i  en  Note 
gjort  dets  Ret  til  at  tale  med  i  det  orientalske  Spørgsmaal 
gj ældende.  Heri  laa  don  første  Spire  til  Tanken  om  en 
Kongres,  som  nu  kom  paa  Dagsordenen.  Rusland  nægtede 
ikke  sit  Samtykke,  men  forkastede  det  først  foreslaaede 
Samlingssted,  Wien.  For  at  kunne  møde  med  et  fait 
accompli  søgte  det  dernæst  at  fremskynde  Fredsunderhand- 
lingerne,  som  Tyrkiet  trak  i  Langdrag,  og  truede  med  at 
afbryde  dem  og  besætte  Konstantinopel,  naar  Freden  ikke  snart 
kom  i  Stand.  For  at  lette  Forbindelsen  forlagde  Storfyrst 
Nikolaus  den  24de  Februar  sit  Hovedkvarter  til  San  Stefano  i 
Konstantinopels  umiddelbare  Nærhed,  og  her  fortsattes  Under- 
handlingerne, som  vare  begyndte  i  Adrianopel.  Savfet  Pascha 
var  imidlertid  igjen  bleven  tyrkisk  Udenrigsminister  i  Steden 
for  Server;  noget  tidligere  (den  14de  Februar)  var  Par- 
lamentet i  Konstantinopel  blevet  opløst  og  mange  af  dets 
Medlemmer  udviste  af  Staden,  fordi  man  frygtede  deres  op- 
hidsende Indflydelse  paa  Befolkningen. 

Fyrst  Bismarck  havde  den  19de  Februar  besvaret  en 
Interpellation  i  den  tyske  Rigsdag  med  en  Tale,  hvori  han 
gjorde  gjældende,  at  der  ikke  var  nogen  overhængende  Fare 
for  en  evropæisk  Krig,  og  i  alle  Tilfælde  hævdede  Tysklands 
fuldstændige  Nevtralitet ;  men  samme  Dag  havde  Fyrst 
Auersperg  i  det  østerrigske  Rigsraad  udtalt  sig  bestemt 
imod  nogle  Punkter  i  Fredsgrundlaget,  og  den  24de  Fe- 
bruar vedtog  den  østerrig  -  ungarske  Regering  i  et  saa 
kaldet  Kronraad  at  forlange  en  overordentlig  Bevilling  paa 
60  Mill.  Gylden  til  Rustninger.  England  rustede  sig  af 
alle  Kræfter,  og  den  27de  Februar  udnævntes  Lord  Napier 
og  Sir  Garnet  Wolseley  til  Chef  og  Stabschef  for  et  even- 
tuelt engelsk  Expeditionskorps ;  men  i  Konstantinopel  turde 
man  dog  ikke  bygge  nogen  fast  Forhaabning  paa  disse 
tilsyneladende  krigerske  Skridt,   og   den  3dje  Marts  under- 

tegnedes  Freden  i  San  Stefano  af  Ignatjev  og  Savfet 
Pascha.  Det  var  Aarsdagen  for  det  russiske  Livegenskabs 
Ophævelse:  de  slaviske  kristnes  Befrielse  blev  stillet  sammen 
med  denne. 

De  vigtigste  Bestemmelser  i  Fredstraktaten,  der  er- 
klæredes for  bindende  mellem  Tyrkiet  og  Eusland,  men  af 
Hensyn  til  de  andre  Magter  kun  kaldte  sig  Fredspræli- 
minærer,  vare  følgende:  1)  Montenegro,  Serbien  og 
Rumænien  blive  uafhængige.  Montenegro  faar  Udvidelser 
paa  alle  Kanter  og  et  omtrent  fordoblet  Omfang,  nemlig 
Niksieh  og  et  Stykke  Land  nord  derfor  med  Gatzko  og 
Fivas  Floddal,  hele  Landet  indtil  Limfioden  mod  Øst,  hvor- 
ved Bosnien  kun  kom  til  at  hænge  sammen  med  det  ovrige 
Tyrki  ved  en  smal  Strimmel,  fremdeles  en  Landstrækning 
langs  Sydgrænsen  med  Spuz  og  Podgoriza  og  endelig  Kysten 
lige  ned  til  Bojana-Floden  med  Havnestaden  Antivari. 
Serbien  faar  den  længe  omtvistede  Fæstning  Lille  Z vornik 
paa  Bosniens  Grænse  og  Udvidelser  baade  mod  Sydvest 
(Distriktet  Sieniza)  og  mod  Sydøst  (Nish).  2)  Bulgarien 
bliver  et  selvstændigt,  skatskyldigt  Fyrstendømme  med 
kristen  Regering  og  en  national  Milits.  Foruden  det  gamle 
Bulgarien  (med  Undtagelse  af  Dobrudsha)  skal  det  omfatte 
store  Stykker  af  Thracien  og  Macedonien  og  naa  lige  ned 
til  det  ægæiske  Hav.  Fyrsten  skal  vælges  af  Folket  og 
stadfæstes  af  Porten  og  Stormagterne.  En  Notabel-For- 
samling under  russisk  Kontrol  skal  udkaste  en  Forfatning, 
hvis  Indforelse  i  to  Aar  overdrages  en  russisk  Kommissær. 
Indtil  Dannelsen  af  en  Nationalmilits  i  omtrent  to  Aar  for- 
blive c.  50,000  Mand  russiske  Tropper  i  Landet.  Alle 
Fæstningerne  i  Bulgarien  sløjfes.  3)  I  Bosnien  og 
Herzegovina  indføres  Reformer  i  det  Omfang,  som  ved- 
toges paa  Konferencen  i  Konstantinopel,  dog  med  saadanne 
Modifikationer,  som  Østerrig,  Rusland  og  Tyrkiet  i  Forening 
bestemme.  4)  Kreta  faar  Organisationen  af  1868,  Thes- 
salien   og   Epirus    en    lignende   Styrelse.      5)    Krigs- 

omkostningerne  fastsættes  til  1410  Mill.  Rubler.  Deraf 
gaa  1100  Mill.  for  det  Land,  som  Tyrkiet  afstaar  til  Rus- 
land, nemlig:  a)  i  Asien:  Batura  og  det  østlige  Armenien 
med  Ardahan,  Kars  og  Bajesid.  b)  Dobrudsha,  som  Rus- 
land forbeholder  sig  Ret  til  at  udvexle  til  Rumænien  mod  det 
1856  afstaaede  Stykke  af  Bessarabien.  6)  Bosporus  og 
Dardanellerne  skulle  saa  vel  i  Fredstid  som  i  Krigstid 
staa  aabne  for  nevtrale  Handelsskibe.  7)  De  russiske  Tropper 
rømme  det  evropæiske  TyrM  med  Undtagelse  af  Bulgarien  i 
Løbet  af  3  Maaneder,  det  asiatiske  Tyrki  i  Løbet  af  6 
Maaneder  efter  den  endelige  Fred. 

Mange  af  disse  Bestemmelser  vakte  stort  Anstød  i 
Østerrig  og  England,  fremfor  alle  Oprettelsen  af  en  stor 
bulgarisk  Stat,  der  som  en  Kile  vilde  gaa  ind  i  Tyrkiet  og 
dele  det  i  to  adskilte  Stykker;  man  frygtede  for,  at  den 
ikke  vilde  blive  stort  andet  end  en  russisk  Provins.  Dernæst 
protesterede  Rumænien  mod  Tilbagegivelsen  af  Bessarabien 
og  klagede  ikke  uden  Grund  over  Ruslands  Utaknemlighed. 
Grækenland,  som  i  Begyndelsen  af  Februar  havde  ladet  en 
lille  Hær  rykke  ind  i  Thessalien,  men  efter  Stormagternes 
Opfordring  igjen  havde  trukket  den  tilbage,  ytrede  sin  Mis- 
fornøjelse med  den  helleniske  Befolknings  Tilsidesættelse  og 
den  Mishandling,  for  hvilken  den  var  udsat.  Den  engelske 
Regering  fordrede  nu,  at  alle  Fredstraktatens  Bestemmelser 
skulde  forelægges  Kongressen,  til  hvis  Samlingssted  imid- 
lertid Berlin  var  bleven  valgt,  og  underkastes  dens  Afgj øreise. 
Rusland  holdt  derimod  fast  ved,  at  det  kun  vilde  forelægge 
de  Artikler,  der  havde  evropæisk  Interesse. 

Medens  Modsætningen  mellem  England  og  Rusland 
syntes  uløselig,  søgte  den  russiske  Regering  at  vinde  saa 
vel  Tyrkiet  som  Østerrig  for  sig.  Storfyrst  Nikolaus  be- 
søgte Sultanen;  denne  gjengjældte  Besøget  og  uddelte  Or- 
dener til  russiske  Generaler.  Ignatjev  rejste  til  Wien  for 
at  skille  Østerrig  fra  England  ved  at  tilbyde  det  nogle  Ind- 
rømmelser;  men  i  Konstantinopel  vedblev  dog  det  engelske 

Parti  at  holde  det  russiske  Stangen,  og  Ignatjev  maatte  for- 
lade Wien  uden  at  have  udrettet  noget.  Tvært  imod  afgav 
en  osterrig-ungarsk  Militærkommission  den  Dom,  at  den 
russisk-tyrkiske  Fred  truede  de  forenede  Rigers  Interesser: 
for  at  tage  Yare  paa  disse  maatte  Østerrig-Ungarn  udvide 
sit  militære  Magt-Omraade  over  hele  den  vestlige  Del  af 
Tyrkiet.  Lignende  Anskuelser  fremsatte  Grev  Andrassy  for 
de  østerrig-ungarske  Delegationer,  som  den  7de  Marts  vare 
indkaldte  til  Buda-Pest,  og  disse  billigede  den  overordentlige 
Bevilling  paa  60  Mill.  Gylden    (den    19de  og  22de  Marts). 

Den  28de  Marts  indgav  Lord  Derby  sin  Dimission, 
fordi  det  engelske  Ministerraad  vedtog  at  indkalde  Re- 
serverne. I  hans  Sted  som  Udenrigsminister  traadte  Lord 
Salisbury,  og  denne  udstedte  den  1ste  April  en  Rund- 
skrivelse til  Englands  Sendemænd  i  Udlandet,  hvis  Hoved- 
indhold var,  at  England  under  ingen  Betingelse  kunde  tage 
imod  den  ved  de  russiske  Sejre  skabte  Stilling  i  Orienten. 
Adressedebatten  i  Underhuset  i  Anledning  af  Reservernes 
Indkaldelse  viste,  at  det  engelske  Folks  Stemning  gik  i 
samme  Retning,  og  endte  den  9de  April  med  enstemmig 
Vedtagelse  af  en  Adresse,  som  billigede  Indkaldelsen.  Det 
russiske  Svar  af  7de  April  paa  Salisburys  Skrivelse  lod  i 
det  hele  maadeholdent:  Fyrst  Gortschakov  kaldte  Freden  i 
San  Stefano  en  Præliminærfred,  som  kunde  modtage  Mo- 
difikationer, og  erklærede,  at  Bulgarien  ikke  vilde  komme 
til  at  staa  under  russisk  Kontrol;  men  i  Hovedsagen  blev 
Rusland  dog  ved  sit  fait  accompli. 

Under  disse  diplomatiske  Forhandlinger  indtraadte  der 
tillige  forskjellige  store  Vanskeligheder  i  selve  Tyrkiet  og 
de  hidtil  af  det  afhængige  Lande.  Rumænien,  hvor  der 
herskede  stor  Forbitrelse  mod  Rusland,  blev  oversvømmet 
af  russiske  Tropper,  medens  den  rumænske  Hær  trak  sig 
tilbage  til  Vestgrænsen  for  at  undgaa  Sammenstod.  I  de 
græske  Landskaber  optraadte  Tyrkerne  med  stor  Grusomhed 
mod    de   ulykkelige  Indbyggere   for   at   kue   og   straffe   de 

Opstande,  som  dér  vare  udbrudte.  Ved  Konstantinopel  stode 
Russerne  stadig  i  den  truende  Stilling,  de  havde  indtaget, 
uden  at  trække  sig  tilbage  til  den  ved  Freden  i  San  Stefano 
fastsatte  Demarkationslinje ,  og  henviste,  naar  de  bleve  op- 
fordrede dertil,  til  den  engelske  Flaade  i  Marmara-Havet. 
Paa  den  anden  Side  havde  Tyrkiet  igjen  samlet  en  ikke 
ubetydelig  Styrke  i  Konstantinopel  under  den  fra  det  rus- 
siske Fangenskab  hjemvendte  Osman  Pascha,  opførte  Fæst- 
ningsværker, som  Storfyrst  Nikolaus  søgte  at  forbyde,  og 
oyergav  ikke  de  Fæstninger,  som  det  i  Følge  Fredstraktaten 
skulde  rømme.  I  selve  Konstantinopel  herskede  der  en 
voldsom  Gjæring :  en  Ildspaasættelse  i  Regeringsbygningerne 
og  et  dertil  knyttet  Oprørsforsøg  (den  13de  Maj)  satte 
Sultanen  i  en  heftig  Skræk,  og  han  levede  i  en  stadig 
Angest  for  blive  afsat  og  myrdet.  Han  forlod  aldrig  mere 
sit  Palads,  nærede  Mistillid  til  alle  og  foretog  idelige  For- 
andringer i  sit  Ministerium  og  sine  Omgivelser.  Imidlertid 
beholdt  det  engelske  Parti  dog  Overhaanden.  Endelig  ud- 
brød der  en  temmelig  alvorlig  Opstand  mod  Russerne  i 
Rhodope-Bjærgene  og  de  der  omkring  liggende  Egne  af  Ru- 
melien. Den  fik  især  Tilgang  fra  de  Levninger  af  Suleiman 
Paschas  Tropper,  som  havde  spredt  sig  omkring  i  Bjærg- 
landskaberne  paa  deres  Tilbagetog  i  Slutningen  af  Krigen. 
Kejser  Alexander  længtes  efter  en  Afgj  øreise,  som  ogsaa 
af  finansielle  Grunde  blev  mere  og  mere  nødvendig  for 
Rusland.  Den  28de  April  afholdt  han  et  Ministerraad, 
hvor  man  fattede  vigtige  Beslutninger  i  forsonlig  Aand,  og 
umiddelbart  derefter  sendtes  der  Depecher  til  Wien  og 
London.  Den  russiske  Sendemand  i  London,  Grev  Schu- 
valov,  havde  derpaa  en  Samtale  med  Lord  Beaconsfield, 
som  bestemt  fremsatte  Englands  Fordringer,  og  afrejste  saa 
over  Tyskland,  hvor  han  besøgte  Fyrst  Bismarck,  til  St. 
Petersborg.  Imidlertid  fortsattes  Krigsrustningerne  paa 
begge  Sider,  der  kom  indiske  Tropper  til  Malta,  og  General 
To  dl  eb  en,  der  i  Slutningen  af  April  havde  afløst  Storfyrst 

Nikolaus  som  russisk  Overanfører,  fordrede  truende  Over- 
givelsen af  Fæstningerne;  men  Kejser  Alexander  lyttede  til 
Shuvalovs  Forestillinger,  og  denne  rejste  tilbage  til  London 
med  store  Indrømmelser.  Den  30te  Maj  blev  der  sluttet  en 
hemmelig  Overenskomst  i  London  mellem  Shuvalov  og 
Salisbury,  og  den  engelske  Regering  gav  derpaa  sit  Sam- 
tykke til  Kongressen,  efter  at  man  var  bleven  enig  om 
en  Formel  for  Indkaldelsen,  der  tilfredsstillede  Englands  For- 
dring uden  alt  for  meget  at  krænke  Ruslands  Stoltbed. 

Den  13de  Juni  traadte  Kongressen  sammen  i  Berlin 
under  Fyrst  Bismarcks  Forsæde.  Om  ham  samlede  sig  Stor- 
magternes ledende  Ministre  og  Diplomater,  bl.  a.  Grev 
Andrassy,  Fyrst  Gortshakov  og  Grev  Shuvalov,  Lord  Beacons- 
field  og  Lord  Salisbury,  Frankrigs  og  Englands  Udenrigs- 
ministre, Waddington  og  Grev  Corti.  Fra  Tyrkiet  modte 
Mehemed  Ali  og  Grækeren  Karatheodory.  Om  de  vigtigste 
Punkter  var  der  forud  truffet  Aftale  mellem  Rusland  og 
England,  og  der  blev  nu  ogsaa  taget  meget  Hensyn  til 
Østerrig.  Den  gamle  Gortshakov  unddrog  sig  fra  Deltagelse 
i  de  mest  ydmygende  Tilbageskridt  ved  at  holde  sig  borte 
fra  nogle  af  Møderne.  I  øvrigt  havde  England  allerede  før 
Kongressen  hemmelig  sikret  sig  en  Stilling  i  det  asiatiske 
Tyrki,  der  vel  kunde  opveje  de  Erobringer,  som  Rusland 
dér  fik  Lov  til  at  beholde.  Den  4de  Juni  var  der  nemlig 
blevet  afsluttet  et  Forsvarsforbund  mellem  England 
og  Tyrkiet  »med  det  Formaal  at  sikre  Sultanens  asiatiske 
Besiddelser«. 

I  denne  Traktat,  som  blev  afsluttet  i  Konstantinopel 
mellem  Layard  og  Savfet  Pascha,  hedder  det :  »Hvis  Batum, 
Ardahan,  Kars  eller  nogen  af  disse  Pladser  bliver  i  Ruslands 
Besiddelse,  og  Rusland  i  Fremtiden  skulde  gjøre  noget 
Forsøg  paa  at  bemægtige  sig  nogen  anden  Del  af  Hs. 
kejserlige  Maj.  Sultanens  Territorium  i  Asien,  saaledes  som 
det  fastsættes  i  den  endelige  Fredstraktat,  forpligter  England 
sig  til  at  forene  sig  med  Hs.  kejs.  Maj.  for  at  forsvare  det 

ommeldte  Territorium  med  Vaabenmagt.  Til  Gjengjæld 
lover  Sultanen  England  at  indføre  de  nødvendige  Reformer, 
som  de  to  Magter  senere  maatte  beslutte,  til  bedste  for  de 
derværende  kristnes  og  andre  Undersaatters  Styrelse  og  Be- 
skyttelse, og  for  at  sætte  England  i  Stand  til  at  holde  sine 
Forpligtelser,  samtykker  Sultanen  i,  at  England  besætter  og 
styrer  Øen  Cypern«.  Den  1ste  Juli  undertegnedes  et 
Tillæg  til  denne  Overenskomst,  hvori  det  bl.  a.  blev  be- 
stemt, at  England  skulde  udbetale  Overskuddet  af  Cyperns 
Indtægter  over  Udgifterne  til  Porten,  og  at  Øen  skulde 
tilbagegives  til  Tyrkiet,  saafremt  Rusland  tilbagegav  Kars 
og  sine  andre  Erobringer  i  Armenien.  Den  8de  Juli  blev 
Traktaten  bekjendtgjort,  og  den  13de  Juli  tog  England  Cypern 
i  Besiddelse. 

Samme  Dag  sluttedes  Kongressen,  og  Freden  iBerlin 
offentliggjordes.  Ved  denne  blev  1)  det  selvstændige  skat- 
skyldige Fyrstendømme  Bulgarien  indskrænket  til  Landet 
nord  for  Balkan,  dog  med  Tilføjelse  af  Sofia  med  Distrikt. 
Det  blev  næppe  halvt  saa  stort  som  efter  Bestemmelsen  i 
San  Stefano.  En  russisk  Kommissær  skulde  vel  styre  Landet, 
indtil  der  blev  valgt  en  Fyrste;  men  hans  Styrelse  maatte 
ikke  vare  mere  end  9  Maaneder  og  skulde  kontrolleres  af  en 
tyrkisk-evropæisk  Kommission.  Fyrsten  maatte  ikke  være 
Medlem  af  noget  evropæisk  Dynasti.  2)  Syd  for  Balkan 
skulde  der  dannes  en  tyrkisk  Provins  med  Navnet  Øst- 
rumelien,  som  dog  langt  fra  kom  til  at  omfatte  alt  det 
Land,  der  i  San  Stefano  var  lagt  til  Bulgarien,  men  kun 
den  nordlige  Del  af  Thracien.  Denne  Provins  fik  stedlig 
Selvstændighed  og  skulde  staa  under  en  kristen  General- 
guvernør, der  udnævntes  af  Sultanen  for  5Aar  med  Magter- 
nes Samtykke.  Sultanen  fik  Ret  til  at  serge  for  Øst- 
rumeliens  Grænseforsvar  ved  at  anlægge  Fæstningsværker 
paa  Grænsen  og  lægge  Tropper  i  disse.  Derimod  skulde 
den  indre  Orden  i  Provinsen  opretholdes  af  et  indfødt 
Gensdarmeri  og  en  stedlig  Milits ;  dog  skulde  Porten  under 

større  Uroliglieder  dersteds  have  Ret  til  at  anvende  tyrkiske 
Tropper.  En  evropæisk  Kommission  skulde  fastsætte  Øst- 
rumeliens  Organisation.  Den  russiske  Garnison  i  Provinsen 
maatte  kun  tælle  50.000  Mand  og  ikke  forblive  der  over  et 
Aar.  3)  Kongressen  anbefalede  i  en  af  sine  Protokoller  en 
Grænseregulering,  i  Følge  hvilken  Tyrkiet  skulde  afstaa  de 
sydlige  Dele  af  Thessalien  og  Epirus  til  Grækenland. 
Hvis  Porten  og  Grækenland  ikke  kunde  blive  enige  derom, 
lovede  Magterne  deres  Mægling.  4)  Bosnien  og  Herze- 
govina  skulde  besættes  og  styres  af  Østerrig;  kun  i  Di- 
striktet Xovibazar  skulde  den  tyrkiske  Styrelse  vedblive;  dog 
fik  Østerrig  Ret  til  ogsaa  der  at  holde  Garnison.  5) 
Montenegro,  Serbien  ogRumænien  blive  uafhængige. 
Saa  vel  i  disse  Stater  som  i  Bulgarien  skal  der  være  Re- 
ligionsfrihed. Montenegro  faar  kun  en  mindre  Del  af  det 
Land,  der  var  tilstaaet  det  i  San  Stefano.  Af  Havnestæder 
faar  det  kun  Antivari,  medens  Spuz  tilfalder  Østerrig. 
Antivaris  Havn  lukkes  for  Krigsskibe.  Serbien  faar  en  Ud- 
videlse mod  Sydost  paa  Bulgariens  Bekostning,  men  maa 
give  Afkald  paa  Sieniza-Distriktet.  Herved  og  ved  Monte- 
negros Formindskelser  bliver  den  Laudstrækning,  som  for- 
binder Bosnien  med  det  øvrige  Tyrki,  bragt  tilbage  til  sin 
gamle  Storrelse.  Rumænien  skal  afstaa  Bessarabien  til 
Rusland,  men  faar  Donau-Deltaet  og  Dobrudsha.  6)  Donau 
skal  være  fri  under  Tilsyn  af  den  evropæiske  Donau-Kom- 
mission. Neden  for  den  saa  kaldte  Jærnport  maa  der  ikke 
findes  Krigsskibe.  7)  Tyrkiet  afstaar  Kars,  Ardahan  og 
Batum  til  Rusland,  men  faar  Bajesid  og  Alashgerd-Dalen 
tilbage.  Derimod  afstaar  Porten  det  omtvistede  Kotur  til 
Persien.  Kejseren  af  Rusland  erklærer,  at  han  agter  at  om- 
danne Batum  til  en  Frihavn.  8)  Alle  Religionsbekjendere 
skulle  have  Frihed,  Lighed  og  Adgang  til  alle  Embeder  og 
politiske  Rettigheder  i  Tyrkiet. 

Freden  i  Berlin  gjengav  ganske  vist  Tyrkiet  en  Del  af 
det  Land,   der  i  San  Stefano  var  lagt  til  Bulgarien,  og  lod 

det  beholde  hele  Macedonien  og  det  ægæiske  Havs  Kyster, 
saa  at  det  ikke  længer  blev  skaaret  over  i  to  Stykker;  det 
blev  ikke  bragt  i  en  saa  fuldstændig  Afhængighed  af  Rus- 
land som  ved  San  Stefano-Traktaten;  men  paa  den  anden 
Side  havde  man  givet  Østerrig  og  Grækenland  mere  eller 
mindre  bestemte  Anvisninger  paa  andre  Dele  af  det  osman- 
niske  Rige,  og  dettes  Opløsning  i  Evropa  var  begyndt. 
Portens  Udsendinge  vare  i  Berlin  blevne  behandlede  meget 
hensynsløst  som  Repræsentanter  for  en  Magt,  der  herefter 
maatte  staa  under  Stormagternes  Formynderskab.  Mod- 
sætningerne mellem  disse  havde  man  søgt  at  udjævne;  men 
man  havde  kun  lidet  overvejet  de  store  Vanskeligheder, 
der  vilde  opstaa,  naar  Fredsbestemmelserne  skulde  gjen- 
nemføres. 

En  Rundskrivelse  af  13de  Juli  fra  Lord  Salisbury  og 
en  Tale  i  Overhuset  af  Lord  Beaconsfield  (18de  Juli)  frem- 
stillede rigtig  nok  Berliner-Kongressens  Udbytte  som  meget 
betydeligt,  og  begge  Ministrene  bleve  ogsaa  ved  deres  Til- 
bagekomst til  England  (16de  Juli)  modtagne  med  umaadelig 
Jubel.  I  Rusland  ytrede  der  sig  derimod  en  stærk  Mis- 
stemning mod  Berliner-Freden,  som  forekom  det  national- 
russiske Parti  ydmygende  og  ingenlunde  tilfredsstillede  Pan- 
slavismens  Fordringer.  Under  Krigen  havde  Regeringen 
virket  i  Forening  med  det  panslavistiske  Parti ;  men  nu  ud- 
viste den  dets  Fører,  den  gamle  Aksakov,  fra  Moskov  og 
opløste  det  slaviske  Velgjørenheds-Udvalg,  der  under  hans 
Ledelse  havde  stor  Indflydelse  i  den  gamle  Hovedstad  og 
derfra  over  hele  Landet.  Imidlertid  optraadte  Russerne  paa 
Balkan-Halvøen  dog  paa  en  saadan  Maade,  at  der  vaktes 
Tvivl  om  Redeligheden  af  deres  Hensigter  med  Hensyn  til 
Fredsbestemmelsernes  Udførelse;  deres  Tropper  stode  endnu 
uden  for  Konstantinopels  Porte,  og  den  russiske  Sendemand, 
Fyrst  Lobanov,  afgav  den  Erklæring,  at  de  ikke  vilde 
trække  sig  tilbage,  førend  Porten  havde  opfyldt  alle  Freds- 
betingelser.   Dermed  gik  det  imidlertid  temmelig  langsomt : 

Shuinla  blev  Tel  rommet  den  22de  Juli,  men  Varna  forst 
nogle  Uger  efter  og  til  sidst  Batnm  (6te  September).  Der- 
efter tilbagegave  Russerne  igjen  det  af  dem  i  Februar  be- 
satte Erzerum,  hvorfra  en  stor  Del  af  den  armeniske  Be- 
folkning fulgte  med  dem. 

I  Bulgarien  besatte  russiske  Tropper  de  af  Tyrkerne 
rømmede  Fæstninger,  og  russiske  Embedsmænd  overtoge 
Styrelsen.  I  østrumelien  agiterede  den  panbulgariske 
Kommité  stærkt  imod  Provinsens  Adskillelse  fra  Bulgarien  og 
afsendte  Adresser  og  Deputationer  til  Stormagternes  Re- 
præsentanter for  at  protestere  mod  denne  »unaturlige  Tve- 
deling«. Den  russiske  Generalkommissær  i  Bulgarien, 
Fyrst  Dondukov-Korsakov,  svarede  den  3dje  Avgust  i 
Østrunieliens  Hovedstad  Filippopel  Deputationerne,  at  Landet 
nu  havde  faaet  en  kristen  Styrelse  og  en  egen  Milits;  For- 
eningen med  Fyrstendømmet  Bulgarien  maatte  overlades  til 
Tiden ;  Rusland  kunde  ikke  omstøde  Berliner-Kongressens  Be- 
slutninger og  styrte  sig  i  en  ny  Krig. 

Imidlertid  viste  det  sig  idelig,  at  Magterne  gik  ud  fra 
meget  forskjellige  Synspunkter.  Der  var  bleven  sendt  en 
international  Kommission  til  Rhodope-Bjærgene  i  Anledning 
af  den  der  udbrudte  mohammedanske  Opstand  mod  Russerne, 
og  denne  havde  afhørt  talrige  Vidner,  men  kunde  ikke  blive 
enig  om  sin  Beretning.  Til  sidst  underskreve  Englands, 
Frankrigs  og  Portens  Repræsentanter  alene  en  saadan,  som 
gik  ud  paa,  at  Bulgarerne  uden  at  hindres  af  de  russiske 
Tropper  havde  udøvet  store  Grusomheder  mod  Mohamme- 
danere.  Ligeledes  var  Ruslands  Repræsentant  stadig  i  Strid 
med  de  engelske  og  tyrkiske  Medlemmer  af  den  evropæiske 
Kommission,  som  i  Folge  Berliner-Traktaten  skulde  fastsætte 
Østrumeliens  Organisation  og  midlertidig  overtage  Styrelsen 
af  dets  Finanser.  Fyrst  Dondukov  havde  indført  en  Ordning 
som  tilfredsstillede  Bulgarerne,  og  disse  modsatte  sig  enhver 
Indretning,  der  udgik  fra  Kommissionen,  ja  tvang  endog  i 
December  den  af  denne  indsatte  Finansdirektør  Schmidt  til 

at  opgive  sin  Virksomhed  og  forlade  Landet.  Russerne  ar- 
bejdede imidlertid  ivrig  paa  at  udruste  og  indøve  den  bul- 
gariske  Milits  for  at  sætte  Befolkningen  i  Stand  til  at  for- 
svare sig  selv. 

I  September  begyndte  Russerne  at  trække  sig  tilbage 
fra  Konstantinopels  Omegn,  Todleben  opslog  sit  Hovedkvarter 
i  Adrianopel,  og  de  tyrkiske  Tropper  besatte  San  Stefano 
og  andre  Pladser;  men  i  de  Egne,  som  vare  rømmede  af 
Russerne  uden  endnu  at  være  besatte  af  Tyrkerne,  blev  der 
udøvet  flere  Grusomheder  mod  de  dér  boende  Bulgarer  af 
de  mohammedanske  Indbyggere,  som  nu  vendte  tilbage  efter 
tidligere  at  være  flygtede  til  Konstantinopel.  Følgen  heraf 
var,  at  Russerne  igjen  rykkede  frem  og  endog  fordrede 
Tilbagegivelsen  af  nogle  Byer,  som  allerede  vare  besatte  af 
tyrkiske  Tropper.  End  videre  opstod  der  Stridigheder  om 
Ordningen  af  de  Punkter  i  San  Stefano-Traktaten,  som  ikke 
vare  berørte  af  Berliner-Freden.  Rusland  forelagde  i  Sep- 
tember et  Udkast  til  en  Overenskomst,  i  hvilken  der  især 
var  Tale  om  Krigsskadeserstatningerne  og  Terminen  for  de 
russiske  Troppers  Bortmarche;  men  Porten  vægrede  sig  ved 
at  gaa  ind  paa  de  heri  stillede  Fordringer.  Derpaa  erklærede 
Fyrst  Lobanov  (10de  Oktober),  at  Russerne  vilde  blive  i 
Adrianopel,  indtil  den  endelige  Fredstraktat  mellem  Rusland 
og  Tyrkiet  var  undertegnet.  Tyrkerne  begyndte  nu  igjen 
at  arbejde  paa  Konstantinopels  Befæstning,  medens  Russerne 
landsatte  nye  Tropper  i  Varna  og  Burgas  og  indrettede  sig 
paa  et  langt  Ophold  i  Adrianopel.  Paa  samme  Tid  (midt  i 
Oktober)  udbrød  der  en  bulgarisk  Opstand  i  Macedonien  og 
de  Egne  af  Rumelien,  som  Berliner-Freden  gav  tilbage  til 
Tyrkiet;  men  denne  Opstand  blev  dog  i  November  kuet  af 
de  tyrkiske  Tropper  og  straffet  med  Mord  og  Brand. 

Imidlertid  havde  Porten  i  en  Rundskrivelse  beskyldt 
Russerne  for  at  understøtte  Opstanden  og  klaget  over  en 
Tale  af  Fyrst  Dondukov  i  Filippopel,  hvori  han  syntes  at 
opmuntre  Sydbulgarerne  (i  Østrumelien)  til  at  sætte  sig  ud 

over  Berliner  -  Fredens  Bestemmelser  og  stræbe  efter  en 
Forening  med  Fyrstendømmet  Bulgarien.  Forholdet  mellem 
Rusland  og  de  Stormagter,  der  holdt  paa  den  nøjagtige 
Gjennemforelse  af  Fredsbesterumelserne  (England,  Frankrig 
og  Østerrig),  blev  herved  igjen  meget  spændt,  og  Shuvalov 
maatte  atter  gjøre  en  Rejse  til  Livadia,  hvor  han  ankom 
den  1ste  November.  Kejser  Alexanders  fredelige  Stemning 
fik  Overvægten  over  de  national-russiske  Lyster  til  at  omgaa 
Fredsbestemmelserne ,  og  den  9de  November  udgik  der 
Telegrammer  fra  Livadia,  som  underrettede  Magterne  om, 
at  »den  strikte  Udforelse  af  Berliner-Freden  dannede  Grund- 
laget for  Ruslands  Politik;  Czaren  havde  paalagt  alle  sine 
Embedsmænd  den  nøjagtige  Overholdelse  af  dens  Be- 
stemmelser«. Samme  Dag  holdt  Lord  Beaconsfield  en  Bord- 
tale ved  Lordmajorens  Banket  i  London,  hvori  han  udtalte 
sig  meget  bestemt  om  Englands  faste  Vilje  til  ved  alle  Midler 
at  opretholde  Berliner  -  Traktaten  efter  dens  fulde  Aand 
og  Bogstav. 

Porten  kunde  nu  ikke  vente  at  opnaa  noget  ved  yder- 
ligere Forhalinger,  og  den  3dje  December  blev  der  truffet 
en  forelobig  Aftale  mellem  Storvesiren  Savfet  Pascha  og  Fyrst 
Lobanov  om  de  væsentligste  Punkter  i  en  endelig  Freds- 
traktat mellem  Tyrkiet  og  Rusland;  men  Dagen  efter  blev 
Savfet  Pascha  styrtet ;  Khereddin  Pascha,  som  tidligere 
havde  været  Minister  i  Tunis,  blev  Storvesir,  Karatheodory 
Udenrigsminister,  Osman  Pascha  Krigsminister,  Sultanens 
Yndling,  Said  Pascha,  Justitsminister.  Dermed  udsattes 
atter  Fredsunderhandlingerne,  som  forst  aabnedes  1879,  efter 
at  Sultanen  den  31te  December  1878  havde  overdraget  deres 
Ledelse  til  Karatheodory  og  Ali  Pascha. 

I  Forbindelse  med  det  ny  Ministerskifte  i  Konstan- 
tinopel stod  Forvisningen  af  flere  indflydelsesrige  Embeds- 
mænd, blandt  dem  Sultanens  Svoger,  den  en  Gang  al- 
mægtige Mahmud  Damad,  der  beskyldtes  for  at  staa  i 
Spidsen   for  en  Sammensværgelse   med   det  Formaal  at  af- 

sætte  Sultanen  og  hindre  de  lovede  Reformer.  Ogsaa  Sulei- 
man  Pascha,  den  i  sin  Tid  saa  højt  priste  Feltherre,  der  var 
bleven  fængslet  efter  sine  sidste  uheldige  Kampe  og  dømt 
af  en  Krigsret,  blev  paa  denne  Tid  forvist.  Af  de  ny 
Ministre  havde  Khereddin  vist  sig  som  en  dygtig  Reformator 
i  Tunis,  og  Karatheodory  var  kristen;  man  ventede  derfor 
af  dem  en  større  Villighed  til  at  opfylde  Reformløfterne, 
end  Porten  hidtil  havde  vist.  Layard  havde  forelagt  et  Ud- 
kast til  en  fuldstændig  ny  Ordning  af  Lille- Asiens  Styrelse, 
og  efter  hans  Tilskyndelse  havde  Sultanen  først  (i  September) 
givet  Midhat  Pascha  Tilladelse  til  at  bosætte  sig  paa  Kreta 
og  derpaa  udnævnt  ham  til  Generalguvernør  i  Syrien.  Dog 
vedblev  Tilstanden  i  Tyrkiet  at  være  saa  godt  som  haabløs : 
Finansnøden  var  forfærdelig,  og  hvad  der  endnu  kom  ind  i 
Skatter  og  andre  Indtægter,  slugtes  af  Sultanens  ødsle  Hof- 
holdning og  de  graadige  højere  Embedsmænd,  medens  Sol- 
daterne og  de  lavere  Embedsmænd  lønnedes  med  næsten 
værdiløse  Papirspenge.  Disses  synkende  Værdi  fremkaldte 
en  almindelig  Misfornøjelse  i  Konstantinopel,  og  Regeringen 
svækkedes  ved  indre  Splid;  thi  næppe  var  det  ny  Mini- 
sterium dannet,  førend  Osman  og  Said  Pascha  begyndte  at 
intriguere  mod  Khereddin. 

Medens  Englands  Forslag  til  Reformer  i  Lille-Asien 
ikke  førte  til  noget  Resultat,  lykkedes  det  derimod  virkelig 
at  faa  vedtaget  en  i  det  væsentlige  dermed  overensstemmende 
Ordning  paa  Kreta.  Insurgenterne  havde  her  nedlagt 
Vaabnene  (i  Juli),  efter  at  England  havde  lovet  at  sørge  for 
Øens  bedste;  Porten  havde  dernæst  udnævnt  Muktar  Pascha 
til  sin  Kommissær,  og  imellem  ham  og  udvalgte  af  den 
kretensiske  Nationalforsamling  kom  det  i  Oktober  til  en 
Overenskomst,  i  Følge  hvilken  Øens  Statholder  skulde  ud- 
nævnes af  Porten  paa  5  Aar  og  tilhøre  samme  Nationalitet 
og  Trosbekj endelse  som  Indbyggernes  Flertal;  et  indfødt 
Gensdarmeri  skulde  opretholde  Ordenen,  de  tyrkiske  Tropper 
indskrænkes  til  Kystfæstningerne. 

Om  Udførelsen  af  de  Fredsbestemnielser .  som  vedkom 
Grækenland  og  Østerrig,  vil  der  blive  Tale  under  disse 
Lande;  men  derimod  skulle  vi  her  endnu  betragte  Forholdene 
i  de  nye,  uafhængige  Stater:  Montenegro,  Serbien  og  Ru- 
mænien, med  hvad  der  dertil  knytter  sig.  De  vedtagne 
Afstaaelser  til  Montenegro  fandt  stærk  Modstand  hos 
Albaneserne,  som  dannede  »en  Liga«  for  at  hindre 
enhver  Aftrædelse  af  albanesisk  Land,  saa  vel  mod  Xord 
til  Montenegro  som  mod  Syd  til  Grækenland.  Porten  gav 
sig  vel  Mine  af  at  misbillige  Albanesernes  Optræden;  men 
den  havde  hverken  Magt  eller  Vilje  til  at  bringe  dem  til 
Lydighed.  Den  eneste  af  de  højere  tyrkiske  Embedsmænd, 
som  viste  nogen  Iver  for  at  gjennemføre  Fredsbestemmel- 
serne,  var  den  fra  Berlin  hjemvendte  Mehemed  Ali;  men 
da  han  i  denne  Anledning  var  kommen  til  Djakova  i  Al- 
banien, blev  han  overfalden  af  en  fanatisk  Hob  og  myrdet 
tillige  med  sin  Livvagt  paa  c.  20  Mand  (den  6te  Septem- 
ber). Morderne  bleve  ustraffede,  og  man  kunde  i  Kon- 
stantinopel hore  Folk  sige,  at  denne  Giaur  kun  havde  faaet 
sin  fortjente  Løn,  fordi  han  havde  forraadt  Islam  i  Berlin. 
Den  albanesiske  Liga,  som  støttede  sig  paa  over  50,000 
væbnede  Mænd,  traadte  derpaa  aabenlyst  op  baade  mod 
Stormagterne  og  Porten;  men  den  23de  November  kom  det 
dog  til  en  Overenskomst  med  den  sidste:  Ligaen  gav  sit 
Samtykke  til  Podgorizas  Aftrædelse  til  Montenegro,  mod  at 
Porten  lovede,  ikke  at  aftræde  Janina  til  Grækenland.  Ved 
Aarets  Ende  var  det  imidlertid  endnu  ikke  lykkedes  Monte- 
negro at  komme  i  Besiddelse  af  Podgoriza  og  Spuz. 

Serbiens  Stilling  var  for  saa  vidt  gunstigere,  som  det 
allerede  var  i  Besiddelse  af  Nish  og  de  andre  Distrikter, 
som  Freden  havde  tilkjendt  det.  Paa  den  i  Juli  afholdte 
Skuptshina  gav  Bistic  Meddelelser  om  sin  Virksomhed  paa 
Kongressen,  og  Skuptshinaen  billigede  den  Aftale,  han  der 
havde  truffet  med  Østerrig-Ungarn  om  en  Jærnvejslinje  og 
en   Handelstraktat ;    senere   aabnedes   der   nærmere   Under- 

handlinger  derom.  I  December  traadte  Skuptshinaen  atter 
sammen,  denne  Gang  i  det  nyerhvervede  Nish. 

IRumænien  var  man  meget  misfornojet  med,  atAii- 
erkj endelsen  af  Landets  Uafhængighed  var  bleven  knyttet 
til  alle  Trosbekjendelsers  Ligeberettigelse  og  Bessarabiens 
Aftrædelse.  Den  sidste  blev  imidlertid  i  Oktober  vedtaget 
af  Kamrene,  og  Dobrudsha  blev  derefter  i  dets  Sted  taget 
i  Besiddelse.  Da  Kamrene  igjen  aabnedes  den  27de  No- 
vember, opfordrede  Eegeringen  dem  i  Trontalen  til  at  ophæve 
den  Artikel  i  Forfatningen,  hvorefter  Ikkekristne  vare  ude- 
lukkede fra  rumænske  Statsborgeres  Rettigheder;  men  mod 
denne  Forandring  rejste  der  sig  en  stærk  Modstand.  Der 
hersker  nemlig  i  Rumænien  et  voldsomt  Had  mod  Jøderne, 
til  hvilke  næsten  alle  Grundejere  ere  i  Gjæld,  og  man 
frygter  for,  at  Grundejendommene  efterhaanden  ville  falde,  i 
deres  Hænder,  naar  de  faa  Ret  til  at  erhverve  sig  saa- 
danne.  Den  videre  Udvikling  af  denne  Sag  falder  forst  i 
det  følgende  Aar. 

Ruslands  indre  Tilstand  i  Aaret  1878  var  i  flere 
Henseender  meget  lidet  tilfredsstillende.  Finansnøden  var 
stor:  gjentagne  Forsøg  paa  at  optage  et  Laan  i  Udlandet 
strandede,  og  de  umaadelige  Krigsomkostninger  maatte  til- 
vejebringes dels  ved  indenlandske  Laan,  dels  ved  Forøgelse 
af  den  allerede  i  Forvejen  alt  for  store  Masse  af  Papirs- 
penge.  Dernæst  herskede  der  en  almindelig  Utilfredshed 
med  Krigens  Resultater,  og  denne  blev  benyttet  af  de 
hemmelige  revolutionære  Foreninger,  af  hvilke  det  russiske 
Samfund  er  gjennemrodet  lige  op  til  de  højeste  Kredse. 
Medens  det  »nihilistiske«  Parti  stræber  efter  at  omstyrte 
hele  den  bestaaende  Samfundstilstand,  er  der  ogsaa  mange, 
som  mene,  at  Rusland  dog  i  det  mindste  kan  være  lige  saa 
modent  til  en  friere  Forfatning  som  Tyrkiet  og  det  af 
Russerne  nyskabte  Fyrstendomme  Bulgarien ;  men  Forholdet 
imellem  de  forskjellige  Partier  og  disses  Formaal  er  meget 
uklart.    Hvor  undergravet  Samfundstilstanden    er,    viste  sig 

bl.  a.  ved  en  ung  Kvindes,  Veva  Sassulitshs  Attentat  paa 
Politichefen  i  Petersborg,  General  Trepov  (5te  Februar)  og 
hendes  Frikjendelse  af  Nævningerne  (5te  Marts),  ved  Studenter- 
Uroligheder  i  Kiev  (20de  April)  og  andre  Steder,  ved  flere 
Mordforsøg  paa  Embedsmænd  i  Odessa  og  endelig  ved 
Mordet  paa  General  Mesenzov,  Chefen  for  den  tredje  Af- 
deling af  det  hemmelige  kejserlige  Kancelli  i  Petersborg, 
og  Morderens  lykkelige  Flugt  (16de  Avgust).  Regeringen 
opskræmmedes  ved  alt  dette  og  optraadte  med  en  Stræng- 
hed,  som  mindede  om  Kejser  Nikolaus's  Tider:  41  Studenter 
fra  Kiev  bleve  sendte  til  Sibirien,  100  andre  relegeredes  fra 
Universitetet;  Dommen  over  Vera  Sassulitsh  blev  kasseret. 
og  Nævningernes  dømmende  Myndighed  blev  indskrænket; 
endelig  henviste  en  kejserlig  Ukas  af  21de  Avgust  alle  po- 
litiske Forbrydelser  til  Militærdomstole  og  indførte  en  Slags 
Belejringstilstand,  hvorefter  der  foretoges  talrige  Fængs- 
linger. Ikke  desto  mindre  samlede  der  sig  den  Ilte  De- 
cember over  200  væbnede  Studenter  uden  for  Storfyrst- 
Tronfølgerens  Palais  og  krævede  en  Forfatning;  Mængden 
stemmede  i  med  og  raabte:  »Leve  Friheden!  ned  med 
Despotismen!  leve  Tronfølgeren!«  Det  kom  til  Kamp  med 
Politiet,  og  paa  begge  Sider  saaredes  flere  Mennesker  livs- 
farlig. Følgen  blev  naturligvis  en  endnu  storre  Strænghed: 
nye  Fængslinger  og  truende  Forbud  mod  at  besidde  Vaaben. 


Grækenland. 


Da  der  bor  flere  Grækere  i  det  tyrkiske  Rige  end  i 
selve  Kongeriget  Grækenland,  har  dette  altid  sat  sit  forste 
Formaal  i  en  Grænseudvidelse  paa  Tyrkiets  Bekostning. 
Paa  Kreta,  i  Epirus  og  især  i  Thessalien  udgjore  Grækerne 
Flertallet,  og  Erhvervelsen  af  disse  Landskaber  er  et  rime- 
ligt Maal;  men  da  de  tillige  bebo  det  ægæiske  Havs  Nord- 
kyster og  især  ere  talrige  i  Egnen  omkring  Konstantinopel, 

ere  de  tilbøjelige  til  at  regne  Landet  lige  til  Balkan  for 
græsk.  Derved  komme  de  i  Opposition  til  Slaverne,  og 
desuden  ere  de  uvenlig  stemte  mod  Bulgarerne,  fordi  disse 
have  løsrevet  sig  fra  det  græske  Patriarkat.  Saaledes  kan 
man  forstaa,  at  Grækerne  ikke  brøde  sig  meget  om  Op- 
standene i  Herzegovina  og  Bulgarien,  men  som  sædvanlig 
tilfredsstillede  deres  Lyst  til  at  drive  Politik  ved  indre 
Partistridigheder. 

Hen  imod  Slutningen  af  1876  ytrede  der  sig  dog  en 
stærkere  Folkestemning  mod  Tyrkiet,  især  fordi  Porten  havde 
begyndt  at  bosætte  Therkesser  i  Thessalien.  Folkemoder 
opfordrede  (i  Oktober)  Kegeringen  til  at  styrke  Landets 
Krigsmagt,  og  der  indsamledes  frivillige  Bidrag  dertil.  Ke- 
geringen rettede  derefter  gjentagne  Klager  til  Porten  og 
forelagde  Nationalforsamlingen  Lovforslag  om  almindelig 
Værnepligt  og  et  Laan  til  Indkjøb  af  Krigsfornødenheder. 
Disse  Forslag  bleve  modtagne  med  Bifald;  men  idelige 
Ministerskifter  hindrede  enhver  Fasthed  i  Styrelsen.  De  to 
Partiførere:  Kumunduros  og  Deligeorgis  afløste  gjen- 
tagne Gange  hinanden  som  Ministerpræsidenter;  men  saa 
snart  en  af  dem  havde  faaet  Magten,  forenede  de  ikke 
tilfredsstillede  Partier  sig  imod  ham.  Til  sidst  udtalte  dog 
den  offentlige  Mening  sig  paa  et  stort  Folkemøde  stærkt 
imod  dette  Partiuvæsen,  og  en  Deputation  opfordrede  Parti- 
førerne til  at  danne  et  Koalitionsministerium.  Alle  Førerne 
erklærede  sig  villige  hertil,  og  Kumunduros  foreslog  Kong 
Georg  at  samle  de  4  vigtigste  Partiers  Førere  i  et  nationalt 
Ministerium  under  Forsæde  af  den  87-aarige  Admiral  K  a  n  a  r  i  s , 
hvis  Navn  allerede  mindede  om  Frihedskampene  mod 
Tyrkerne.  Kongen,  som  allerede  tidligere  havde  ønsket  en 
saadan  Sammensmeltning  af  Partierne,  gav  med  Glæde  sit 
Samtykke,  og  den  5te  Juni  1877  dannedes  det  ny  Mini- 
sterium, i  hvilket  Kumunduros  blev  Indenrigs-,  Deligeorgis 
Finans-,  Trikupis  Udenrigs-  og  Zaimis  Justitsminister.  Dette 
Ministerium  holdt  sig  til  den  21de  Januar  1878,  skjønt  den 

gamle  Kanaris  allerede  dode  den  15de  September  1877. 
Det  arbejdede  af  alle  Kræfter  paa  at  styrke  Hæren  og  op- 
tog i  den  frivillige,  som  strømmede  til  fra  Tyrkiets  græske 
Provinser.  Porten  klagede  derover  til  England;  men  paa 
den  anden  Side  rettede  Grækenland  Klager  til  Stormagterne 
over  de  Mishandlinger,  som  Hellenerne  i  Tyrkiet  maatte 
udstaa. 

Da  disse  gjorde  Opstand  i  Januar  1878,  kunde  Koali- 
tionsministeriet  ikke  længer  magte  Forholdene  lige  over  for 
den  voxende  krigerske  Stemning,  og  den  22de  Januar  danne- 
des et  nyt  Ministerium  under  Forsæde  af  Kumunduros,  hvis 
Program  var:  »virksom  Beskyttelse  af  Hellenismen  og  vore 
undertrykte  Brodre«.  Den  31te  Januar  gav  Kamret  næsten 
enstemmig  Ministeriet  et  fuldt  Tillidsvotum  og  Fuldmagt 
til  at  handle  i  Overensstemmelse  med  sit  Program,  og  i 
Begyndelsen  af  Februar  rykkede  en  Hær  paa  12,000  Mand 
ind  i  Thessalien;  men  da  Porten  strax  gav  Hobart  Pascha 
Ordre  til  at  gaa  mod  Piræus  med  den  tyrkiske  Panser- 
flaade,  paakaldte  den  græske  Regering  Stormagternes  Hjælp. 
Disse,  især  England,  raadede  til  at  trække  Tropperne  tilbage 
og  lovede  under  denne  Betingelse  at  stotte  Grækenland  ved 
Underhandlinger.  I  Folge  denne  Erklæring  gik  den  lille 
græske  Hær  igjen  tilbage  over  Grænsen,  og  den  græsk- 
tyrkiske Krig  var  endt  faa  Dage  efter,  at  den  var  begyndt. 

Opstanden  vedblev  ikke  desto  mindre  at  gribe  om  sig 
saavel  i  Thessalien  og  Epirus  som  paa  Kreta.  I  Thessalien 
var  dens  Hovedsæde  Bjærget  Pelion;  men  tyrkiske  Tropper 
i  Forening  med  Hobart  Paschas  Panserskibe  kuede  den 
her  med  stor  Grusomhed,  og  i  April  var  den  sidste 
Modstand  paa  Fastlandet  brudt.  Derimod  kæmpede  Insur- 
genterne  heldig  paa  Kreta.  Den  græske  Regering  havde 
imidlertid  sogt  at  faa  Adgang  til  Kongressen  for  at  kunne 
tale  Hellenernes  Sag;  men  i  Begyndelsen  vilde  Rusland  ikke 
tilstede  det,  da  det  i  de  i  Macedonien  og  Thracien  boende 
Grækere  saae  farlige  Medbejlere  lige   over  for  de  talrigere, 

men  mindre  begavede  og  civiliserede  Bulgarer.  Den  29de 
Juni  blev  dog  den  græske  Udenrigsminister  Delyannis  ind- 
ført i  Stormagternes  Raad  i  Berlin,  hvor  han  fremsatte  det 
Andragende,  at  Thessalien,  Epirus  og  Kreta  maatte  blive 
forenede  med  Kongeriget  Grækenland.  Frankrig  støttede 
ham  ivrig;  men  ikke  blot  Rusland,  men  ogsaa  England,  der 
dog  tidligere  bestemt  havde  lovet  at  tage  sig  af  Grækernes 
Sag,  viste  sig  nu  meget  lunkne.  Resultatet  blev,  at  Kon- 
gressen anbefalede  en  saa  kaldet  Grænseregulering,  i  Følge 
hvilken  Tyrkiet  skulde  afstaa  de  sydlige  Dele  af  Thessalien 
og  Epirus  til  Grækenland;  Grænsen  skulde  dannes  af  Flo- 
derne Salambria  og  Kalamos,  hvorved  Stæderne  Larissa  og 
Janina  vilde  blive  græske.  Sagen  skulde  afgjores  ved 
nærmere  Underhandlinger  mellem  Porten  og  Grækenland; 
hvis  disse  ikke  førte  til  noget,  lovede  Magterne  deres 
Mægling. 

Da  Tyrkiet  aldeles  ikke  gjorde  Mine  til  at  bryde  sig 
om  Kongressens  Anbefaling,  og  thessaliske  Landsbyer  uagtet 
den  lovede  Amnesti  bleve  nedbrændte  af  tyrkiske  Bander, 
der  myrdede  Indbyggerne,  henvendte  den  græske  Regering 
sig  ved  en  Rundskrivelse  af  9de  September  til  Stormagterne, 
og  Frankrig  foreslog  derefter  (21de  Oktober)  et  fælles  Skridt 
af  disse  for  at  bevæge  Porten  til  at  give  efter.  Imidlertid 
havde  det  græske  Ministerium  fordret  en  videre  Bevilling 
til  Rustninger  og  Indkaldelse  af  flere  Tropper.  Da  Kamret 
ikke  fuldstændig  gik  ind  paa  dets  Fordringer,  indgav  det 
sin  Dimission,  og  der  dannedes  et  Ministerium  Trikupis 
(lste  November);  men  dette  holdt  sig  kun  et  Par  Dage, 
hvorefter  Kumunduros  atter  traadte  i  Spidsen  for  Regeringen. 
Kamret  viste  sig  nu  mere  føjeligt  og  vedtog  flere  krigerske 
Bestemmelser;  men  endelig  gav  Porten  saa  vidt  efter,  at 
den  udnævnte  3  Kommissærer  til  at  underhandle,  blandt  dem 
Muktar  Pascha.  Den  græske  Regering  valgte  ligeledes  3 
Kommissærer;  men  Underhandlingerne  begyndte  først  1879. 

Østerrig-Ungaru. 

Da  den  for  10  Aar  gjældende  Overenskomst  om  et 
Told-  og  Handelsforbund  og  Fællesskab  i  Penge- 
væsenet mellem  Østerrig  og  Ungarn  udløb  med  Enden  af 
Aaret  1877,  var  man  uagtet  2  Aars  Forhandlinger  endnu 
ikke  bleven  enig  om  en  ny  Ordning,  og  man  maatte  derfor 
forlænge  den  gamle  Tilstand  til  31te  Marts  1878.  Lige- 
ledes maatte  man  forlænge  Handelstraktaten  mellem  Østerrig 
og  Tyskland,  som  udlob  paa  samme  Tid,  og  om  hvis  For- 
nyelse man  heller  ikke  kunde  blive  enig.  Da  det  østerrigske  Mi- 
nisterium (Auersperg)  heller  ikke  i  Januar  1878  kunde  faa 
det  østerrigske  Underhus  til  at  gaa  ind  paa  den  Toldtarif, 
som  det  lige  over  for  det  ungarske  Ministerium  (Tisza) 
havde  forpligtet  sig  til  at  fastholde,  indgav  det  sin  Dimis- 
sion (den  22de  Januar);  men  da  intet  andet  Ministerium 
kunde  komme  i  Stand,  maatte  det  igjen  overtage  Magten. 
Underhandlingerne  begyndte  paa  ny,  og  den  midler- 
tidige Tilstand  blev  forlænget  til  den  31te  Maj  og  senere 
til  den  30te  Juni.  I  Marts  og  April  forhandlede  en  saa 
kaldet  Kvota-Deputation  i  Wien  om  begge  Kigers  Bidrag 
til  Fællesudgifterne,  men  uden  at  komme  til  noget  Re- 
sultat. I  Slutningen  af  April  afrejste  derpaa  de  ungarske 
Ministre  til  Wien  for  at  soge  at  opnaa  en  ny  Overenskomst 
med  det  osterrigske  Ministerium,  og  i  Kronraadets  Moder 
den  28de  April  og  4de  Maj  bleve  Regeriugerne  enige  om 
de  endnu  svævende  Stridspunkter.  Den  paa  gjensidige  Ind- 
rømmelser grundede  Overenskomst,  som  skal  gjælde  til  Ud- 
løbet af  Aaret  18S7,  blev  derpaa  efter  en  heftig  Kamp  i 
begge  Rigers  Underhuse  endelig  i  Juni  vedtaget  af  begge 
Repræsentationer.  Strax  derpaa  sluttedes  saa  vel  det 
osterrigske  Rigsraads  som   den  ungarske  Rigsdags  Samling. 

Derefter  indkaldtes  Land  dagene  i  de  enkelte  Kron- 
lande  til  September.  I  Bøhmen  modte  denne  Gang  det 
gammel-czekiske  Parti  efter  6  Aars  Udeblivelse,  og  saa  vel 
der  som  i  Mæhren  foreslog  det  en  Adresse  til  Kronen,  der 

krævede  en  Eevision  af  Valgloven  for  at  faa  dennes  Uret- 
færdighed mod  Czekerne  hævet.  Disse  Adresser  bleve  vel 
ikke  vedtagne;  men  Stemningen  i  den  bøhmiske  Landdag 
var  dog  mere  forsonlig  end  hidtil.  I  Galizien  foreslog 
det  polske  Flertal  en  for  Polakkerne  gunstig  Forandring  i 
Valgloven,  men  drev  derved  det  ruthenske  Mindretal  til  dets 
sædvanlige  Modstandsmiddel,  at  forlade  Landdagen  og  derved 
gjøre  den  udygtig  til  at  vedtage  Forandringen.  I  flere 
Landdage  optraadte  det  klerikale  Flertal  som  sædvanlig 
stærkt  imod  det  hele  ny  Regeringssystem,  saaledes  i  Tyrol 
imod  Dannelsen  af  protestantiske  Menigheder,  i  Vorarl- 
berg  og  Salzburg  mod  Skolelovene  og  andre  Reformer. 
I  Kroatien  vedtoges  en  Adresse,  som  dels  handlede  om 
Fornyelsen  af  den  1868  sluttede  Overenskomst  med  Ungarn, 
der  havde  sikret  det  forenede  Kroatien-Slavonien  en  vis  Selv- 
stændighed, dels  om  Kroaternes  Fordringer  paa  Militær- 
grænsens, Dalmatiens,  Fiumes,  ja  endog  Bosniens  og 
Herzegovinas  Forening  med  deres  saa  kaldte  »treenige« 
Kongerige. 

Lige  over  for  Krigen  i  Tyrkiet  havde  den  østerrig- 
ungarske  Regering  indtaget  en  noget  uklar  og  vaklende 
Stilling,  som  var  en  naturlig  Følge  af  de  stærke  Modsæt- 
ninger imellem  Rigernes  forskjellige  Nationaliteter.  Den 
tog  derefter  Initiativet  til  Forslaget  om  en  Kongres ,  men 
forlangte  samtidig  en  overordentlig  Bevilling  paa  60  Mill. 
Gylden  til  Rustninger.  Bevillingen  blev  givet  af  begge 
Rigers  Repræsentationer;  men  det  var  noget  uklart,  hvortil 
Pengene  skulde  bruges.  Det  første  aktive  Skridt  var  Be- 
sættelsen af  den  lille  tyrkiske  Donau-Fæstning  Adakai eh 
ved  Jærnporten,  som  blev  rømmet  af  den  tyrkiske  Gar- 
nison (25de  Maj).  Dette  var  dog  kun  en  ringe  Ind- 
ledning til  den  paa  Kongressen  i  Berlin  vedtagne  Be- 
sættelse af  Bosnien  og  Herzegovina.  Ogsaa  Betydningen  af 
dette  Skridt  blev  af  de  to  modsatte  Partier  i  Rigerne  op- 
fattet  meget   forskjellig,    i   det   Madjarerne   og   det    »for- 

fatningstro«  Parti  blandt  Tyskerne  kun  vilde  vide  af  en 
midlertidig  Besættelse,  som  skulde  ende  med  en  Tilbage- 
gi  velse  til  Tyrkiet,  medens  Slaverne  og  Militærpartiet  i 
Østerrig  krævede  en  Indlemmelse.  Regeringen  aabnede 
Underhandlinger  med  Porten  om  Afslutningen  af  en  Over- 
enskomst om  Besættelsen,  men  vilde  ikke  gaa  ind  paa  den 
fra  tyrkisk  Side  stillede  Fordring,  at  der  skulde  fastsættes 
en  bestemt  Termin  for  dennes  Varighed.  Tvært  imod  lod 
Grev  Andrassy  Porten  vide,  at,  hvis  den  vedblev  at  stille 
uantagelige  Betingelser,  vilde  Østerrig-Ungarn  ogsaa  uden 
Overenskomst  besætte  Provinserne. 

Den  29de  Juli  gik  da  ogsaa  virkelig  Indmarchen  for 
sig.  General  Pbilippovic  rykkede  ind  i  Bosnien,  General 
Ivanovic  i  Herzegovina;  paa  begge  Steder  forkyndte  en 
Proklamation,  at  Tropperne  kom  som  Venner  for  at  gjere 
Ende  paa  Provinsernes  sørgelige  Tilstand.  I  Herzegovina, 
hvor  Mohammedanerne  ikke  ere  talrige,  voldte  Besættelsen 
ikke  store  Vanskeligheder;  men  i  Bosnien  var  Modstanden 
desto  heftigere.  En  fanatisk  Mohammedaner,  Hadshi  Loja, 
tilrev  sig  Magten  i  Hovedstaden  Sarajevo,  og  de  bosniske 
Beger,  Hjælpetropper  fra  den  albanesiske  Liga  og  en  Del  af 
den  regulære  tyrkiske  Hær  forbandt  sig  med  hans  vilde 
Skarer.  Philippovic  trængte  vel  i  Midten  af  Landet 
frem  til  Sarajevo  og  stormede  Staden  (19de  Avgust);  men 
saa  vel  General  Szapary,  der  rykkede  frem  længere  mod 
Øst  ved  Bosna-Floden,  som  General  Zach,  der  kommanderede 
den  vestlige  Hærafdeling,  lede  betydelige  Tab  og  maatte 
trække  sig  tilbage.  Man  indsaa  nu  i  Wien,  at  man  havde 
taget  Sagen  for  let,  og  Hæren  i  Bosnien  blev  bragt  op  til 
den  tredobbelte  Storrelse  (c.  150,000  Mand).  Derefter  blev 
Modstanden  brudt,  Hadshi  Loja  blev  tagen  til  Fange  (2den 
Oktober),  og  et  Par  Dage  efter  var  hele  Bosnien  i  den 
osterrig-ungarske  Hærs  Hænder;  dog  udstraktes  Besættelsen 
indtil  videre  ikke  til  Distriktet  Novibazar,  hvor  man  kunde 
vente   den    yderste  Modstand   af  tyrkiske  Tropper   og  >Hs. 

Maj.  Sultanens  tro  Insurgenter«  ,    der  havde  besat  Passerne 
mellem  Serbien  og  Montenegro. 

Den  tyrkiske  Regering  beskyldte  i  en  Rundskrivelse  af 
7de  Oktober  Østerrigerne  for  at  have  fort  Krigen  i  Bosnien 
paa    en   barbarisk  Maade;    men  Andrassy   afviste   den  14de 
Oktober  meget  bestemt    disse  Beskyldninger,    og    fra   selve 
Bosnien  kom  der  Ytringer  i  en  ganske  anden  Retning.    En 
Deputation  af  Beger  overrakte   den    8de  November  General 
Philippovic  i  Sarajevo  en  Adresse,   hvori  de  bade  om  Am- 
nesti, om  Bosniens  og  Herzegovinas  Indlemmelse  i  Østerrig- 
Ungarn    og    om   Indsættelse    af    en    egen   mohammedansk 
Kirkestyrelse  uden  nogen  Forbindelse  med  Sheik  ul  Islam  i 
Konstantinopel.     Amnestien  blev  strax  bevilget,  og  den  12te 
December  modtog  Kejseren  selv  i  Buda-Pest  en  Deputation 
fra  de  forskjellige  Samfundsklasser   i  begge  Provinser,    der 
hyldede  ham  som  deres  Hersker.    Imidlertid  havde  Philippovic, 
der  var  fedt  Kroat   og   syntes   at   virke    for  Bosniens  For- 
bindelse med  Kroatien,   vakt  Mistanke  i  Ungarn  og  maatte 
derfor  fratræde  sin  Stilling  som  øverstkommanderende;    den 
øverste   Magt    i    »Ny  -  Østerrig« ,    som    man    begyndte    at 
kalde  Provinserne,  blev  overdraget  til  Hertug  Vilhelm  af 
Wurtemberg,  i  Spidsen  for  en  Landsregering,  der  skulde 
staa   under   det   østerrig-ungarske  Fællesministerium.     Ved 
hans  Side  stilledes  Ivanovic,    der   havde    forstaaet  at  vinde 
stor  Popularitet  blandt  sine  stammebeslægtede  i  Herzegovina. 
Besættelsen  af  Bosnien  og  Herzegovina  havde  fra  først 
af  været  ilde  set  af  Madjarerne  og  de  fleste  Tyskere,    som 
frygtede    for  en  Forøgelse   af   det   allerede   i  Forvejen    saa 
talrige  slaviske  Element   i  Rigernes  Befolkning,    og  da  den 
nu  havde  mødt  saa  stærk    en  Modstand   og  saaledes    havde 
krævet  langt  større  Omkostninger,   end  der  fra  først  af  var 
paaregnet,  voldte  den  Regeringen  store  Vanskeligheder  lige 
over  for  Parlamenterne,  som  vare  lidet  tilbøjelige  til  at  be- 
vilge  de   dertil  nødvendige  Midler.     I  Ungarn   indgav  forst 
Finansministeren  Szell  og  den    30te  September  hele  Mini- 

steriet  Tisza  sin  Dimission,  men  kim  Finansministeren  fast- 
holdt sin  Afskedsbegæring;  de  øvrige  Ministre  vedbleve  at 
føre  Forretningerne,  og  Tisza  lovede  at  stotte  Fælles- 
regeringens  og  Andiassys  Politik  i  den  ungarske  Eigsdag. 
I  Østerrig  fornyede  Ministeriet  Auersperg  den  2den  Oktober 
sin  allerede  tidligere  indgivne  Afskedsbegjæring,  og  Kejseren 
overdrog  den  15de  Oktober  Finansministeren  Depretis  at 
danne  et  nyt  Ministerium.  Da  det  øste rrigske  Rig s- 
raad  kort  efter  traadte  sammen  (22de  Oktober),  forelagde 
Depretis  sit  Program  for  Lederne  af  det  tyske  »forfatnings- 
tro« Partis  forskjellige  Fraktioner,  der  dannede  Flertallet  i 
Kigsraadet.  Han  lovede  at  indskrænke  Bosniens  og  Herze- 
govinas  Besættelse  saa  meget  som  muligt ;  men  da  man  for- 
langte et  ligefremt  Brud  med  Andrassys  bosniske  Politik, 
uden  selv  at  kimne  blive  enig  om  nogen  anden,  indsaa  han 
Umuligheden  af  at  danne  et  parlamentarisk  Ministerium  og 
tilbagegav  Kejseren  det  ham  overdragne  Hverv.  Ministeriet 
Auersperg  maatte  saaledes  stadig  vedblive  at  føre  Forret- 
ningerne, og  Kigsraads-Flertallet  maatte  lade  sig  nøje  med 
at  vedtage  en  Adresse,  som  udtalte  en  stærk  Misbilligelse 
af  Regeringens  Udenrigspolitik  (5te  November). 

I  den  ungarske  Rigsdag,  som  traadte  sammen 
den  20de  Oktober,  havde  de  nye  Valg  til  Underhuset  (den 
14de  Avgust)  givet  det  ministerielle  (»liberale«)  Parti  en 
betydelig  Overvægt  over  dets  Modstandere  baade  til  Hojre 
og  Venstre,  og  det  lykkedes  her  Tisza  at  overvinde  den 
stærke  Modstand,  der  rejstes  imod  ham,  fordi  han  i  Mod- 
sætning til  tidligere  ytrede  Anskuelser  nu  forsvarede  Be- 
sættelsen af  Bosnien  og  Herzegovina.  Et  Andragende  af 
yderste  Venstre  om  at  sætte  Ministeriet  under  Anklage  paa 
Grund  af  dets  Holdning  i  det  bosniske  Spørgsmaal  blev  for- 
kastet med  170  Stemmer  mod  95,  og  til  sidst  vedtoges  med 
et  lille  Flertal  en  Adresse,  som  Tisza  erklærede  sig  tilfreds 
med,  uagtet  den  udtalte  Bekymring  over  de  Byrder,  der 
paalagdes.  det  finansielt  trykkede  Land  og  ikke  uden  videre 

billigede  Regeringens  Politik.  Derefter  løstes  Minister- 
spørgsmaalet  i  Ungarn,  og  Tisza  fornyede  den  5te  December 
sit  Ministerium  uden  store  Forandringer. 

Den  7de  November  samledes  de  osterrig-ungarske 
Delegationer,  som  behandle  Rigernes  Fællesanliggender, 
i  Buda-Pest.  Der  forelagdes  dem  Forslag  til  en  Efter- 
bevilling for  1878  paa  henved  42  Mill.  Gylden  og  en  over- 
ordentlig for  1879  paa  33V2  Mill.,  begge  Dele  i  Anledning 
af  Bosniens  Besættelse;  men  disse  Fordringer  mødte  i  den 
osterrigske  Delegation  en  stærk  Opposition,  som  lededes  af 
en  af  det  »forfatningstro«  Partis  mest  ansete  Førere,  Dr. 
Herbst,  og  Andrassy  blev  herved  bevæget  til  foreløbig  at 
tage  det  første  Forslag  tilbage  og  nedsætte  Fordringen  for 
1879  til  20  Mill.  Denne  Sum  blev  derefter  bevilget  af 
begge  Delegationer,  men  var  aabenbart  langt  fra  ikke  til- 
strækkelig. 


Tyskland. 

Rigskansleren,  Fyrst  Bismarck,  har  i  de  senere  Aar 
flere  Gange  fremkaldt  Ministerkriser  ved  at  kræve  sin 
Afsked,  naar  han  mødte  en  Modstand  eller  blot  en  Mod- 
sigelse, som  han  i  sin  Selvraadighed  ikke  vilde  finde  sig  i.  I 
April  1877  forlangte  han  saaledes  Afsked  fra  alle  sine 
Embeder  »paa  Grund  af  sin  rystede  Sundhed« ;  men  Kejser 
Vilhelm,  der  betragtede  ham  som  uundværlig,  bevilgede  ham 
kun  Orlov  paa  ubestemt  Tid  og  overdrog  hans  Forretninger, 
men  ikke  hans  Magt,  til  Finansminister  Camphausen  som 
Vicepræsident  i  det  preussiske  Ministerium,  Statssekretæren 
for  de  udenrigske  Anliggender,  Biilow,  og  Rigskancelliets 
Præsident  Hofman.  Fremskridtspartiet,  til  Dels  støttet  af 
det  nationalliberale  Parti,  vilde  benytte  Lejligheden  til  at  danne 
et  virkelig  ansvarligt  Rigsministerium;  men  Bismarck  vilde 
ikke  opgive  noget   af  sin  eneraadende  Magt.     Han  støttede 

navnlig  sin  Indvending  paa,  at  Forbundsraadet  derved  vilde 
blive  indskrænket  i  sit  hidtilværende  Magtomraade,  og  at 
Enkeltstaterne  derfor  næppe  vilde  give  deres  Samtykke  til 
en  saadan  Forandring.  Derimod  stræbte  han  efter  at  forøge 
Regeringens  Magt  paa  en  anden  Maade :  ved  at  gjøre 
Enkeltstaterne  finansielt  afhængige  af  Riget.  Med  dette 
Formaal  for  Øje  havde  han  allerede  tidligere  søgt  at  faa 
alle  tyske  Statsjærnveje  gjorte  til  Rigsejendom,  og  den 
preussiske  Landdag  havde  1876  vedtaget  en  Lov  derom; 
men  de  andre  Enkeltstaters  Modstand  havde  nodt  ham  til 
at  lade  denne  Plan  hvile.  Derimod  kastede  han  sig  nu  med 
sin  sædvanlige  Energi  over  Planer  til  en  gjennemgribende 
Skattereform,  som  ved  Udvikling  af  det  indirekte  Skatte- 
system skulde  skaffe  Riget  saa  store  Indtægter,  at  det  kunde 
opgive  de  saa  kaldte  Matrikularbidrag  fra  de  enkelte  Stater, 
ja  endog  overlade  disse  betydelige  Summer  af  sit  Overskud. 
Nærmest  tænkte  han  paa  en  Overdragelse  af  alle  Stempel- 
afgifter til  Riget,  Indførelse  af  en  Borsskat  og  især  af 
Tobaksmonopol.  Det  sidste,  som  i  Frankrig  indbringer  Re- 
geringen over  300  Mill.  Francs,  vilde  i  Tyskland,  hvor  der 
røges  langt  mere,  alene  kunne  gjore  Riget  finansielt  uaf- 
hængigt af  Enkeltstaterne;  men  den  offentlige  Mening  ud- 
talte sig  stærkt  mod  et  Monopol,  som  vilde  ødelægge  en 
blomstrende  Erhvervsgren,  der  sysselsatte  mange  Tuseude 
Mennesker.  For  at  overvinde  den  Modstand ,  der  derfor 
kunde  ventes  i  Rigsdagen,  underhandlede  Rigskansleren  i 
Julen  1877  med  det  nationalliberale  Partis  Forer,  Bennig- 
sen,  om  hans  Optagelse  i  Regeringen;  men  det  lykkedes 
ikke  at  tilvejebringe  den  fornødne  Enighed,  og  Bismarck 
opgav  snart  igjen  den  Tanke,  at  støtte  sig  paa  et  Parti, 
som  ikke  ganske  vilde  underordne  sig,  men  krævede  en  Slags 
parlamentarisk  Styrelse. 

Under  saadanne  Forhold  aabnedes  den  tyske  Rigs- 
dags Samling  den  6te  Februar  1878.  Trontalen,  som  op- 
læstes af  Camphausen,    anmeldte  Lovforslag  om  Opkrævelse 

af  Rigs-Stempelafgifter  og  Forhøjelse  af  Skat  og  Told  paa 
Tobak.  Tobaksmonopol  havde  Bismarck  hverken  kunnet 
sætte  igjennem  i  det  preussiske  Ministerium  eller  i  Forbunds- 
raadet;  men  ogsaa  den  højere  Beskatning  af  Tobak  blev 
afvist  af  Rigsdagens  Flertal.  Derimod  vedtoges  den  Ilte 
Marts  en  Lov  om  Oprettelse  af  en  ny  Ministerpost  som 
Afløser  (»Stellvertreter«)  for  Rigskansleren  i  mulige  For- 
fald og  om  Ret  for  denne  til  at  overdrage  sin  Myndig- 
hed til  Lederne  for  de  enkelte  særlige  Forvaltningsgrene 
(Udenrigsministeriet,  Flaaden,  Postvæsenet  og  Elsas's  Sty- 
relse), dog  kun  under  hans  eget  Ansvar,  altsaa  som  til  en 
Slags  Fuldmægtige.  Den  hele  Ordning  var  udelukkende  af- 
passet efter  Bismarck  for  at  lette  ham  Arbejdet  uden  at 
indskrænke  hans  Magt,  og  den  vedtoges  kun  i  det  Haab,  at 
den  dog  vilde  danne  Overgang  til  Oprettelsen  af  selvstændige 
Rigsministerier.  Dens  Modstandere  klagede  derimod  over, 
at  »det  konstitutionelle  System  i  Tyskland  kun  var  en  tom 
Formalisme  for  at  skjule  en  suveræn  Ministers  Enevælde«. 
Kort  efter  foregik  der  vigtige  Ændringer  i  det  preus- 
siske Ministerium,  i  det  Indenrigsministeren  Grev 
Eulenburg,  den  sidste  af  Bismarcks  Kolleger  fra  1862,  af- 
løstes af  en  Fætter  af  samme  Navn ,  og  baade  Camphausen 
og  Handelsminister  Achenbach  gik  af  og  efterfulgtes  af 
Mænd,  der  regnedes  for  at  være  føjeligere  over  for  Rigs- 
kanslerens Ønsker  (Hobrecht  og  Maybach).  Udnævnelsen  af 
Grev  Otto  Stolberg,  som  den  Gang  var  Sendemand  i  Wien, 
til  Vicepræsident  i  Statsministeriet  og  Afløser  for  Rigs- 
kansleren var  allerede  besluttet,  men  kunde  forst  offentlig- 
gjores  den  1ste  Juni,  efter  at  den  ny  Lov  var  traadt  i 
Kraft.  Alle  de  nye  Ministre  tilhørte  den  konservative  Ret- 
ning, og  Bismarck  kunde  nu  mere  uhindret  forfølge  sine 
Planer  til  en  Skattereform  videre  og  søge  sin  Støtte  hos 
det  protektionistiske  Parti,  der  klagede  over  den  tyske  In- 
dustris nødlidende  Tilstand.  For  det  første  gik  han  dog 
langsomt  til  Værks  og  lod    sig   nøje  med   at  faa  nedsat  en 

Kommission  til  Undersøgelse  af  Jærnværkernes  og  Væverier- 
nes Nod.  Hermed  var  der  gjort  det  første  Skridt  til  Gjen- 
indforelse  af  et  omfattende  Beskyttelsessystem  for  Industri 
og  Agerdyrkning;  men  indtil  videre  fik  dette  vigtige  Sporgs- 
maal  Tid  til  at  modnes,  da  hele  Nationens  Opmærksomhed 
blev  dragen  i  en  anden  Retning. 

Den  Ilte  Maj  blev  der  gjort  et  mislykket  Mord- 
forsøg paa  Kejser  Vilhelm  af  en  Blikkenslagersvend  Hodel, 
en  raa  og  forfalden  Person,  der  havde  staaet  i  Forbindelse 
med  den  socialdemokratiske  Agitation.  Dette  vakte  hos 
Regeringen  Ønske  om  at  skride  alvorlig  ind  imod  det 
socialistiske  Uvæsen,  der  var  voxet  saa  frodig  op,  især  som 
Folge  af  det  overdrevne  Spekulationsraseri  rned  Aktie- 
selskaber og  omfattende  Byggeforetagender  i  de  første  Aar 
efter  den  fransk-tyske  Krig  og  det  dermed  sammenhængende 
Vellevned  i  højere  og  lavere  Klasser,  samt  det  Tilbageslag, 
der  var  kommet  efter,  med  Slaphed  i  Forretningerne,  syn- 
kende Arbejdspriser  og  Arbejdsnød.  En  Lov  forelagdes  for 
Rigsdagen,  i  Følge  hvilken  Forbundsraadet  skulde  have  ud- 
strakt Fuldmagt  til  at  undertrykke  socialdemokratiske  For- 
eninger og  Skrifter;  men  Lovforslaget  var  meget  slet  af- 
fattet, og  man  frygtede  for,  at  dets  Indskrænkninger  kunde 
blive  skadelige  for  den  almindelige  politiske  Frihed.  Det 
blev  derfor  forkastet  af  Rigsdagen  med  251  Stemmer  mod 
57  (den  24de  Maj).  Strax  derefter  blev  Rigsdagen  hjem- 
sendt; men  8  Dage  efter,  den  2den  Juni,  øvedes  et  nyt 
Mordforsøg,  ved  hvilket  Kejseren  blev  alvorlig  saaret  af  en 
Dr.  Xobiling,  der  ogsaa  nærede  socialistiske  Anskuelser; 
efter  sin  Misgjerning  tilføjede  han  sig  selv  et  Saar,  hvoraf 
han  senere  døde  i  Fængslet.  Hodel  blev  derimod  henrettet 
den  16de  Avgust,  efter  at  der  i  de  10  sidste  Aar  ikke  var 
bleven  fuldbyrdet  nogen  Dødsdom  i  Preussen. 

Under  Kejserens  Sygdom  traadte  Kronprinsen  midler- 
tidig i  hans  Sted,  og  den  preussiske  Regering  foreslog  nu 
Forbundsraadet    at    oplose  Rigsdagen   i  det  Haab,    at  nye 

Valg  under  Indvirkning  af  den  almindelige  Forbitrelse  over 
Mordforsøgene  vilde  give  de  konservative  Partier  Over- 
vægten. Forbundsraadet  vedtog  enstemmig  Preussens  For- 
slag (den  Ilte  Juni),  og  de  nye  Valg  fastsattes  til  den 
30te  Juli.  Imidlertid  havde  de  regeringsvenlige  Blade  aabnet 
et  sandt  Stormløb  imod  de  liberale  Partier,  fordi  de  havde 
vægret  sig  ved  at  understøtte  Statsmagten  i  Kampen  mod 
de  samfundsopløsende  Bestræbelser,  og  en  stærk  Valg- 
agitation satte  Tyskland  i  Bevægelse  paa  samme  Tid,  som 
den  evropæiske  Kongres  var  samlet  i  Berlin  (13de  Juni — 
13de  Juli).  Resultatet  af  Valgene  svarede  ikke  til  Rigs- 
kanslerens Forventninger.  Vel  lykkedes  det  at  fortrænge  en 
Del  nationalliberale  og  Fremskridtsmænd  samt  enkelte 
Socialdemokrater,  og  de  konservative  Fraktioner  samlede  et 
betydelig  større  Stemmetal  end  hidtil;  men  paa  den  anden 
Side  havde  det  klerikale  »Centrum«  og  det  med  dette  for- 
bundne welfiske  Parti  i  Hannover  vundet  flere  Stemmer,  og 
det  nationalliberale  Parti  var  dog  endnu  det  talrigste,  saa 
at  Regeringen  ikke  kunde  undvære  dets  Understøttelse, 
naar  den  vilde  sætte  en  Lov  mod  Socialdemokratiet 
igjennem. 

En  saadan  Lov  var  den  eneste  Gjenstand,  der  blev 
forelagt  den  ny  Rigsdag  til  Behandling,  da  den  aabnedes 
(9de  September).  Lovudkastet  var  denne  Gang  udarbejdet 
med  større  Omhu  og  var  blevet  vedtaget  med  enkelte  For- 
andringer af  Forbundsraadet.  Det  bestemte,  at  »Foreninger, 
som  tjene  socialdemokratiske,  socialistiske  eller  kommuni- 
stiske Bestræbelser,  skulde  forbydes«.  Trykte  Skrifter  af 
samme  Retning  skulde  forbydes,  Tidsskrifter  standses.  Per- 
soner, som  gjorde  sig  socialdemokratiske  Bestræbelser  til  en 
Forretning,  skulde  kunne  udvises,  næringsdrivende,  som 
understøttede  dem,  tabe  deres  Næringsret.  I  Distrikter  og 
Byer,  hvor  den  offentlige  Sikkerhed  truedes  af  socialistiske 
Bestræbelser,  kunde  vedkommende  Stat  forordne  den  saa 
kaldte  lille  Belejringstilstand,  i  Følge  hvilken  Forsamlings- 

friheden  indskrænkes,  arbejdsløse  Personer  kunne  udvises, 
Besiddelse  af  Vaaben  forbydes.  Dette  Lovudkast  blev  nu  i 
Kigsdagen  underkastet  en  gjennemgribende  Prøvelse,  og  til 
sidst  kom  det  til  et  Kompromis  imellem  Regeringen,  de 
konservative  Partier  og  de  nationalliberale,  i  Felge  hvilket 
der  blev  gjort  de  sidste  nogle  Indrømmelser,  og  navnlig  den 
Bestemmelse  blev  tilføjet,  at  Loven  kun  skulde  gjælde  til 
den  31te  Marts  1881.  Derefter  blev  Loven  vedtagen  med 
221  Stemmer  mod  149  (den  19de  Oktober),  hvorpaa  Rigs- 
dagen sluttedes,  og  2  Dage  efter  vedtog  ogsaa  Forbunds- 
raadet  Loven  i  dens  ny  Skikkelse.  Strax  derefter  begyndte 
mange  socialdemokratiske  Foreninger  og  Blade  at  opgive 
deres  Virksomhed,  og  en  lang  Række  af  Forbud  bragte  i 
den  følgende  Tid  det  socialistiske  Partis  Bestræbelser  til  at 
forsvinde  fra  Overfladen  i  hele  Tyskland.  Den  28de  No- 
vember blev  den  lille  Belejringstilstand  forordnet  for  et 
Aar  i  Berlin  og  Omegn,  og  42  Agitatorer  bleve  udviste, 
deriblandt  2  Rigsdagsmænd.  Derefter  vendte  Kejseren,  der 
havde  besøgt  forskjellige  Badesteder,  den  5te  December 
tilbage  til  Berlin,  hvor  han  blev  modtagen  med  stor  Jubel 
og  igjen  overtog  Regeringen. 

Imidlertid  havde  Fyrst  Bismarck  gjort  videre  Skridt 
til  Gjennemforelse  af  sine  Finansplaner.  Paa  et  Møde 
i  Heidelberg  (5te — 8de  Avgust)  udtalte  Enkeltstaternes 
Finansministre  sig  enstemmig  for,  at  Rigets  Indtægter 
burde  forøges  ved  Forhøjelse  af  de  indirekte  Skatter.  Der- 
næst traadte  Rigskansleren  i  nærmere  Forbindelse  med  den 
forhenværende  wtirtembergske  Minister,  Friherre  v.  Yarn- 
biiler,  under  hvis  Ledelse  der  allerede  om  Foraaret  havde 
dannet  sig  en  protektionistisk  Forening  af  60  Rigsdags- 
mænd. Denne  (»der  volkswirthschaftliche  Verein  des  Reich- 
tags«), som  efterhaanden  var  voxet  til  et  Tal  af  204,  ud- 
stedte den  17de  Oktober  en  Erklæring,  hvori  den  udtalte 
sig  for  en  Toldreform,  og  2  Dage  efter  spurgte  Varnbiiler 
i  en  Skrivelse  Bismarck,  om  Rigsregeringen  havde  til  Hen- 

sigt  at  forelægge  et  Udkast  til  en  ny  Toldtarif  for  Rigsdagen 
i  dens  næste  Samling.  Bismarck  svarede  den  25de  Oktober, 
at  det  var  hans  Hensigt  at  fremkalde  en  omfattende  Revision 
af  Toldtarifen,  og  efter  hans  Andragende  besluttede  For- 
bundsraadet  den  12te  December  at  nedsætte  en  Kommission 
med  dette  Øjemed.  I  en  Skrivelse  af  15de  December  frem- 
satte han  dernæst  Grundtrækkene  af  sin  Plan,  i  Følge 
hvilken  der  skulde  lægges  Told  paa  alle  udenlandske  Pro- 
dukters Indførsel.  Herved  bred  Rigskansleren  endnu  mere 
end  før  med  Rigsdagens  hidtilværende  Flertal,  hvis  Kjærne, 
det  nationalliberale  Parti,  i  sin  store  Flerhed  bestod  af  Fri- 
handelsmænd. Derimod  var  der  nu  Udsigt  til  at  danne  et 
nyt  Flertal  af  de  204  Rigsdagsmænd,  hvis  Forening  for 
største  Delen  bestod  af  konservative  og  Medlemmer  af 
Centrum,  men  dog  ogsaa  talte  nogle  nationalliberale  imellem 
sig.  Det  var  en  betydningsfuld  Kjendsgjerning,  at  det 
klerikale  Centrum,  der  hidtil  var  regnet  for  »rigsfjendtligt«, 
i  et  Hovedsporgsmaal  stillede  sig  paa  Regeringens  Side,  og 
Haabet  om  en  Overenskomst  med  dette  mægtige  Parti 
støttede  sig  tillige  paa  det  i  Aarets  Lob  indtraadte  Pave- 
skifte, i  det  den  ny  Pave  viste  Tilbøjelighed  til  et  Forlig, 
der  kunde  gjøre  Ende  paa  »Kulturkampen«  imellem  Stats- 
magten og  det  katholske  Præsteskab.  Allerede  om  Sommeren 
aabnedes  der  fortrolige  Underhandlinger  imellem  Bismarck 
og  en  pavelig  Nuntius,.  og  de  fortsattes  ogsaa  senere  uden 
dog  for  det  første  at  føre  til  noget  Resultat. 

I  den  preussiske  Landdag,  som  havde  været 
samlet  fra  den  21de  Oktober  1877  til  den  30te  Marts  1878 
og  atter  traadte  sammen  den  19de  November,  tilbageviste 
imidlertid  Regeringen  bestemt  de  Forsøg,  der  fra  Centrums 
Side  ble  ve  gjorte  paa  at  rokke  de  bestaaende  Kirkelo  ve. 
Da  saaledes  Centrums  Fører,  Windhorst,  i  Underhuset  havde 
andraget  paa  en  Forandring  i  Loven  om  Ophævelse  af 
gejstlige  Ordener,  udtalte  Kultusminister  Falk  sig  den  Ilte 
December    afgjort  derimod,    og  Huset   gik    derpaa   over  til 

Dagsordenen.  I  Marts  gjeunemfurtes  en  vigtig  Lov  om  Over- 
gangen fra  den  ældre  særlige  til  den  ny  fælles-tyske  Rets- 
ordning  (fra  1877),  efter  at  Herrehuset  havde  foretaget 
nogle  Forandringer,  som  Underhuset  maatte  gaa  ind  paa. 

I  Overensstemmelse  med  sin  gamle  Skik,  at  knytte  de 
mindre  tyske  Fyrstehuse  til  sig  ved  Ægtes kabsforbin- 
delser,  har  det  preussiske  Kongehus  i  Aaret  1878  sluttet 
to  saadaune  Forbindelser,  i  det  to  preussiske  Prinsesser, 
nemlig  Kronprinsens  ældste  Datter  og  en  Datter  af  Prins 
Frederik  Carl,  den  18de  Februar  ere  blevne  gifte  med  to 
tyske  Arveprinser,  henholdsvis  i  Sachsen-Meiningen  og  i 
Oldenburg. 

Den  12te  Juni  1878  døde  den  tidligere  Konge  af 
Hannover,  Georg  den  5te;  men  den  Forventning,  som 
næredes  i  flere  Kredse,  at  Sønnen  Ernst  Avgust  vilde  give 
Afkald  paa  sine  Krav  til  bedste  for  Kongen  af  Preussen, 
imod  at  faa  den  beslaglagte  Privatformue  (17  Mill.  Thlr.) 
udleveret  og  maaske  Arvefølgen  i  Hertugdømmet  Braun- 
schweig,  gik  ikke  i  Opfyldelse.  Dog  kalder  han  sig  kun 
Hertug  af  Cumberland  ligesom  hans  Farfader,  for  han  1837 
blev  Konge. 


England. 

Da  Tildragelserne  i  Tyrkiet  i  saa  høj  Grad  optoge 
baade  den  engelske  Regerings  og  Folkets  Opmærksomhed, 
er  det  naturligt,  at  Parlamentets  Samling  (17de  Januar — 
16de  Avgust  1878)  ligesom  det  foregaaende  Aar  blev  for- 
holdsvis ufrugtbar,  især  da  det  liberale  Parti  netop  gjorde 
Regeringens  Udenrigspolitik  til  Hovedgjenstand  for  sine 
Angreb.  Ogsaa  Ministeriets  Sammensætning  paavirkedes  af 
det  østerlandske  Spørgsmaal,  i  det  Kolonialministeren,  Lord 
Carnarvon,  i  Slutningen  af  Januar  1878  og  Udenrigsministeren, 
Lord  Derby,  to  Maaneder  senere    opgave   deres  Pladser  paa 

Grund  af  Uenighed  med  deres  Kolleger.  Sir  Hicks  Beaeh 
blev  derefter  Kolonialminister,  Lord  Salisbury  Udenrigs- 
minister, medens  Krigsministeren  Hardy  efter  den  sidst 
nævnte  overtog  Indiens  Forvaltning  og  overlod  Hæren  til 
Oberst  Stanley,  Lord  Derbys  yngre  Broder.  Allerede  i 
Avgust  1877  havde  England  i  Følge  et  Dødsfald  faaet  en 
ny  Marineminister,  Smith,  og  endnu  et  Skifte  indtraadte,  i 
det  Lord  Sandon  blev  Handelsminister,  saa  at  nu  Halvdelen 
af  Pladserne  i  »Kabinettet«  ere  i  andre  Hænder  end  ved 
dets  Dannelse  1874. 

Blandt  de  1878  vedtagne  Love  bør  nævnes:  en  fuld- 
stændig Fabrik-  og  Værkstedslov,  som  sammenfatter  alle 
ældre  herhen  hørende  Love  med  enkelte  Forandringer, 
navnlig  med  Hensyn  til  Arbejdstiden;  en  Lov  om  skærpet 
Tilsyn  med  Kvæghandelen  for  at  hindre  Kvægsygdommes 
Udbredelse,  samt  en  Lov  om  Fremme  af  det  højere  Skole- 
væsen i  Irland  ved  et  Tilskud  af  en  Million  L.  Sterl. 
fra  det  Fond,  som  er  samlet  ved  den  irske  Statskirkes 
Ophævelse. 

Den  28de  Maj  1878  døde  en  af  Englands  politiske  Ve- 
teraner, den  gamle  Whig- Fører  Lord  John  Kusse  11  i  sit 
86de  Aar.  I  sin  Ungdom  havde  han  kæmpet  ivrig  for  Dis- 
senternes  og  Katholikernes  Ligestilling;  derefter  havde  han 
været  Whig-Ministeriets  Talsmand  i  Underhuset  for  den 
store  Valgreform  1832  og  senere  gjentagne  Gange  været 
Minister,  en  Tid  lang  Førsteminister. 

Dronningen  af  England  var  den  1ste  Januar  1877  i 
Delhi  bleven  udraabt  til  Kejserinde  af  Indien,  og  Ministeriet 
Beaconsfield  gjorde  ogsaa  uden  for  Evropa  en  kraftig  og 
krigersk  Politik  gjældende,  som  man  har  kaldet  dets  Kejser- 
politik. Cyperns  Besættelse  (i  Juli  1878)  have  vi  omtalt 
under  Tyrkiet.  Kort  efter  (i  Avgust)  besattes  i  al  Stilhed 
Øen  Sokotra  syd  for  Arabien,  og  middelbart  har  England 
faaet  Magten  over  en  Del  af  Borneo,  i  det  Sultanerne  af 
Sulu  og  Bruni   have  aftraadt  den   store  Øs  Nordkyst  til  et 

»britisk  Kompagni«.  I  Begyndelsen  af  1877  havde  Kanen 
af  Kelat  givet  sig  under  Englands  Beskyttelse,  og  der  var 
lagt  engelsk  Besætning  i  Ketta  paa  Belutshistans  Nord- 
grænse, hvorfra  Vejen  forer  ind  i  Afgå  nist  an.  Dette 
Lands  Hersker,  Shir  Ali.  havde  tidligere  modtaget  Subsidier 
af  den  indiske  Regering,  og  man  havde  betragtet  det  hoje 
Bjærgland  med  dets  snævre  Passer  som  en  Formur  for 
Indien  mod  den  russiske  Magts  Udbredelse.  Under  de 
diplomatiske  Forhandlinger  i  Aarene  1873—76,  hvor  der  var 
Tale  om  en  Slags  Demarkationslinje  mellem  Englands  og 
Ruslands  Magtomraade  i  Asien,  havde  den  russiske  Regering 
ogsaa  gjentagne  Gange  erklæret,  at  den  ikke  vilde  blande 
sig  i  Afganistans  Forhold;  men  under  de  sidste  Aars 
spændte  Forhold,  da  en  Krig  med  England  flere  Gange 
syntes  nær  forestaaende,  lykkedes  det  Rusland  at  skaffe  sig 
Indflydelse  i  Afganistan,  og  paavirket  heraf  afviste  Shir  Ali 
1877  alle  Englands  Penge  tilbud  og  Forslag  til  nøjere  For- 
bund. Den  22de  Juli  1878  blev  dernæst  en  russisk  Sende- 
mand, som  ledsagedes  af  nogle  Officerer  og  Kosakker,  mod- 
tagen med  stor  Ære  i  Kabul;  Tropper,  som  udgjorde  det 
videre  Følge,  bleve  staaende  paa  Grænsen.  Men  den  engelske 
Regering,  som  paa  ingen  Maade  vilde  taale,  at  Afganistan 
sluttede  Forbund  med  Rusland,  fordrede  Tilbagekaldelsen  af 
den  russiske  Sendefærd  og  besluttede  at  sende  den  højt 
ansete  General  Chamberlain  med  et  talrigt  Følge  og  et  helt 
Rytterregiment  til  Kabul  for  at  forhandle  med  Emiren. 
En  Skrivelse  af  14de  Avgust  fra  den  indiske  Ticekonge, 
Lord  Lytton,  meldte  Shir  Ali  denne  Hensigt  og  anmodede 
ham  om  sikkert  Lejde;  men  Emiren  svarede  ikke,  og  da 
Chamberlain  kom  til  Grænsen,  nægtede  den  afganiske  Be- 
falingsmand ham  Adgang  (21de  September).  En  saadan 
Haan  kunde  England  ikke  finde  sig  i,  naar  det  vilde  hævde 
sin  Anseelse  i  Indien  og  hele  Asien,  og  der  blev  derfor 
sendt  Emiren  et  Ultimatum,  som  krævede  Afbigt  og  Sende- 
færdens Modtagelse.     Da   der   intet  Svar   indtraf  inden  den 

fastsatte  Frist,  rykkede  de  engelsk-ostindiske  Tropper,  i  alt 
henved  35,000  Mand,  i  3  Afdelinger  frem  mod  Hoved- 
indgangspasserne til  Afganistan  (21de  November).  Hoved- 
afdelingen under  Overanføreren,  General  Browne,  gik  fra 
Peshaur  mod  Kejber-Passet ,  omgik  Fortet  Ali-Musbid  og 
besatte  det,  da  det  blev  rømmet  af  Fjenden.  Den  20de  De- 
cember besatte  den  Staden  Djellalabad.  Den  anden  Afdeling 
under  General  Roberts  rykkede  frem  gjennem  Kurum-Dalen, 
men  mødte  en  stærk  Modstand  af  de  krigerske  Bjærg- 
stammer,  som  hindrede  den  i  at  trænge  videre  frem.  Den 
tredje  Afdeling  under  General  Stewart  trængte  fra  Ketta 
frem  gjennem  Bolan- Passet,  slog  Fjenderne  og  rykkede  i 
Slutningen  af  December  frem  mod  den  vigtige  Stad  Kan- 
dahar.  Imidlertid  havde  de  ugunstige  Krigsefterretninger 
fremkaldt  Uroligheder  i  Kabul,  og  Shir  Ali  drog  den  13de 
December  nord  paa  for  at  paakalde  Ruslands  Mellemkomst, 
efter  at  han  havde  løsladt  sin  Søn  Jakub  Kan,  som  han 
havde  holdt  i  Fængsel  i  4  Aar,  og  overdraget  ham  Magten. 
Russerne  afviste  Emirens  Bøn  og  kaldte  nu  deres  Sendefærd 
tilbage  fra  Kabul;  men  Englænderne  bleve  dog  skuffede  i 
det  Haab,  at  Jakub  Kan  strax  vilde  underkaste  sig  deres 
Fordringer.  Ved  Aarets  Ende  havde  de  saaledes  vel  besat 
de  for  Indiens  Sikkerhed  nødvendige  Punkter;  men  Be- 
siddelsen var  endnu  ikke  sikret. 

Da  indiske  Tropper  ikke  maa  anvendes  til  Krig  uden 
for  Indien  uden  Parlamentets  Samtykke,  blev  dette  i  De- 
cember sammenkaldt  til  en  overordentlig  Samling  paa 
c.  14  Dage.  Oppositionen  foreslog  i  begge  Huse  dadlende 
Udtalelser  om  Regeringens  Politik  lige  over  for  Afganistan; 
men  Ministeriet  fik  ved  Afstemningen  et  betydeligt  Flertal 
for  sig. 

I  Sydafrika  havde  England  i  April  1877  indlemmet 
den  hidtil  selvstændige  transvaalske  Republik  i  sine  Be- 
siddelser og  stræbte  nu  efter  at  tilegne  sig  den  uden  for 
samme   liggende  Kyst  ved   det   indiske  Hav.    Først  kjobte 

det  for  600,000  L.  Sterl.  Delagoa-Bugten  af  Portugal  og 
paabød  strax  Anlæggelsen  af  en  Jærnbane  fra  denne  til  det 
transvaalske  Laand;  men  derpaa  fik  det  ogsaa  Lyst  til  den 
syd  derfor  liggende  Santa  Lucia-Bugt,  som  tilhørte  Sulu- 
Kafferne,  og  uagtet  det  fra  September  1877  i  et  helt  Aar 
havde  maattet  føre  en  Krig  med  de  sydligere  Kaffere 
(imellem  Britisk  Kaffraria  og  Natal),  som  havde  voldet  ikke 
ringe  Ulejlighed,  tog  det  dog  nu  ikke  i  Betænkning  at 
opirre  Suluerne  ved  sine  Fordringer.  Guvernøren  i  Kap- 
landet, Sir  Bartle  Frere,  forlangte  nemlig  i  December  1878 
af  Sulukongen  Cetevayo,  at  han  skulde  afvæbne  sin  Hær, 
aftræde  Santa  Lucia-Bugten  til  England  og  modtage  en 
engelsk  Resident  i  sit  Land.  Da  Cetevayo  afslog  alle  disse 
Fordringer  og  samlede  sine  Tropper  paa  Grænsen  af  Natal, 
fik  Overanføreren  over  Tropperne  i  Kaplandet,  Lord 
Chelmsford,  Befaling  til  at  trænge  ind  i  Sulu-Landet  og 
gjore  de  engelske  Fordringer  gjældende  med  Magt.  Fjendt- 
lighedernes Begyndelse  falder  dog  først  i  det  følgende  Aar. 
I  det  næst  efter  Indien  betydeligste  engelske  Koloni- 
land, de  forenede  canadiske  Provinser,  blev  Dronning 
Victorias  Svigersøn,  Marquis'en  af  Lorne,  den  31te  Juli 
1878  udnævnt  til  Generalguvernør,  hvorved  man  vilde  lonne 
Canadierne  for  deres  Troskab  mod  Moderlandet  og  knytte 
dem  nøjere  til  samme.  Det  var  atter  et  Træk  af  Beacons- 
fields  »Kejserpolitik«,  som  søger  at  forbinde  de  over  alle  5 
Verdensdele  spredte  britiske  Lande  til  ét  Rige. 


Nederlandene. 


Det  konservative  Ministerium  Heemskerk  havde  holdt  sig 
siden  1874,  skjønt  Modpartiet  havde  Flertal  i  Kamrene,  men 
havde  ved  de  faa  Love,  der  kom  i  Stand,  maattet  føje  sig 
efter  de  liberales  Fordringer.  I  Sommeren  1877  holdtes 
der  Valg  paa  den  ene  Halvdel  af  andet  Kammer,  og  nu  fik 

de  liberale  et  Flertal  af  tre  Femtedele.  Da  Kamrene  der- 
efter samledes  i  September,  gave  de  strax  Ministeriet  en 
Mistillidserklæring,  og  Kong  Vilhelm  blev  nu  nødt  til 
at  kalde  de  liberale  til  Roret  med  Kappeyen  v.  der  Copello 
til  Førsteminister. 

187  8  blev  der  vedtaget  en  ny  Folkeskolelov,  hvorved 
Statens  Tilsyn  skærpes,  og  dens  Tilskud  til  Skolerne  forøges, 
medens  Religionsundervisning  kun  gives  til  de  Børn,  hvis 
Forældre  ønske  det;  fremdeles  blev  der  vedtaget  et  Statslaan 
for  at  fuldføre  de  paabegyndte  offentlige  Arbejder,  især  Kanal- 
anlæg, og  muliggjore  en  paatænkt  Omdannelse  af  Skatterne. 

Den  16de  September  aabnedes  Generalstaternes  ny 
Samling.  Trontalen  gjorde  opmærksom  paa  den  lidet  til- 
fredsstillende Finanstilstand ,  som  især  var  en  Følge  af  den 
næsten  otteaarige  Krig,  som.  Holland  havde  maattet  føre 
mod  Sultanen  af  Atshin  paa  Sumatra.  Denne  Krig  var 
endnu  ikke  fuldstændig  tilendebragt,  og  den  konservative 
Opposition  greb  Lejligheden  til  at  angribe  Ministeriets 
Kolonialpolitik,  men  dettes  Forslag  til  at  dække  det  indiske 
Budgets  Underskud  ved  et  nyt  Laan  blev  dog  vedtaget. 

Den  24de  Avgust  blev  Kongens  Broder,  Prins  Henrik, 
Statholder  i  Luxemburg,  som  var  Enkemand  efter  et  barn- 
løst Ægteskab,  i  Potsdam  formælet  med  Prinsesse  Marie  af 
Preussen,  en  Datter  af  Prins  Frederik  Carl.  Den  henved 
62  Aar  gamle  Konge  fulgte  snart  efter  sin  Broders  Exempel. 
Af  sit  Ægteskab  med  Sofia  af  Wurtemberg,  som  var  død 
den  3dje  Juni  1877,  havde  han  vel  to  Sønner;  men  den 
ældste  levede  stadig  i  Paris  uden  at  bryde  sig  om  sit  Fædre- 
land, og  den  anden,  der  ligeledes  sædvanlig  opholdt  sig  i 
Udlandet,  var  meget  svag.  Kongen  forlovede  sig  nu  (29de 
September)  med  den  tyveaarige  Prinsesse  Emma  af  Wal- 
deck,  og  Formælingen  fandt  Sted  i  Begyndelsen  af  det 
følgende  Aar. 

Belgien. 

Siden  1S70  havde  Belgien  haft  et  klerikalt  Ministerium, 
og  det  klerikale  Parti  havde  haft  et  lille  Flertal  i  begge 
Kamre,  men  dog  følt  sig  for  svagt  til  at  turde  paatvinge 
de  liberale  saadanne  Forholdsregler,  som  stemmede  med 
dets  egne  Hensigter.  I  Samlingen  1877  blev  Ministeriet 
endog  nødt  til  at  indbringe  et  Lovforslag  om  at  hindre 
Valgsvig  og  utilbørligt  Tryk  paa  Vælgerne,  der  især  var 
blevet  udøvet  af  Præsterne ,  og  i  Maj  18  78  vedtoges  en 
Lov,  som  i  dette  Øjemed  indførte  hemmelig  Afstemning.  I 
samme  Maaned  vedtoges  en  Lov  om  Brugen  af  det  flamske 
Sprog,  der  blev  stillet  lige  med  det  hidtil  i  mange  Forhold 
eneberettigede  franske. 

Efter  den  belgiske  Forfatning  skal  Halvdelen  af  begge 
Kamres  Medlemmer  hvert  4de  Aar  fornyes,  og  disse  Valg 
foretoges  den  Ilte  Juni  1878.  Besultatet  var  det  liberale 
Partis  fuldstændige  Sejr:  i  Steden  for  et  klerikalt  Overtal  i 
Senatet  af  4  Stemmer  og  i  Kepræsentantkamret  af  12,  blev 
der  et  liberalt  Overtal  af  henholdsvis  6  og  10  (36  imod  30 
og  71  mod  61).  Efter  dette  Nederlag  veg  Ministeriet 
Malou  strax  Pladsen,  og  den  19de  Juni  gik  Magten  over  til 
Frére  Orban  og  Bara,  de  tvende  Ledere  for  det  liberale 
Parti,  den  første  for  dets  mere  maadeholdne,  den  anden  for 
dets  mere  radikale  Floj.  Oprettelsen  af  et  særskilt  Under- 
visningsministerium var  den  ny  Regerings  og  Kamrenes 
første  Gjerning  og  giver  til  Kjende,  at  det  er  det  liberale 
Partis  Hensigt  at  modarbejde  Præsteskabets  Indflydelse  ved 
et  forbedret  Skolevæsen.  Et  saadant  er  en  Vederstyggelighed 
for  den  katholske  Gejstlighed,  og  den  30te  December  ud- 
stedte de  belgiske  Biskopper  et  fælles  Hyrdebrev,  hvori  de 
advarede  Folket  mod  de  nye  Skoleplaner. 

Schweiz. 

Hovedinteressen  i  de  sidste  Aar  i  Schweiz  har  været  op- 
taget af  Spørgsmaalet  om  St.  G  o  tt  hard  -Tunnelen  s 
Fuldendelse.  Dette  store  Arbejde  har  nu  varet  i  over  6 
Aar,  men  er  langt  fra  ikke  færdigt,  og  det  viste  sig,  at  der 
til  dets  Tilendebringelse  behøvedes  langt  større  Penge- 
midler, end  der  fra  først  af  var  beregnet.  En  Konferens  i 
Luzern  bestemte,  at  Tyskland  og  Italien  deraf  skulde  til- 
skyde hvert  1 0  Mill.  Francs,  Schweiz  8  MilL,  og  de  to  Stor- 
magter erklærede  sig  villige  til  at  yde  deres  Bidrag;  men 
flere  af  de  schweizerske  Kantoner,  der  formentlig  vilde  faa 
mest  Fordel  af  den  ny  Vej,  nægtede  de  forholdsvis  ube- 
tydelige Summer,  der  paalagdes  dem,  og  først  efter  mange 
Forhandlinger  lykkedes  det  i  Avgust  1878  Forbundsforsam- 
lingen  at  blive  enig  om  en  Form  for  Tilskuddets  Tilveje- 
bringelse, som  derefter  blev  modtaget  af  de  enkelte  Kan- 
toner. Gjennemførelsen  af  det  store  Foretagende  synes 
saaledes  r.u  sikret,  og  i  det  franske  Schweiz  begynder  man 
allerede  at  tænke  paa  et  nyt  Værk  af  samme  Art,  nemlig 
en  Vej  gjennem  Simplon,  hvortil  man  kan  regne  paa  Frank- 
rigs Understøttelse. 

Den  8de  Oktober  1878  traadte  en  Lov  i  Kraft,  i  Følge 
hvilken  enhver  militærpligtig  Schweizer  i  Ind-  eller  Ud- 
landet, som  ikke  gjør  Militærtjeneste  i  Schweiz,  har  at  be- 
tale en  Afgift  af  6  Francs  med  et  Tillæg  i  Forhold  til 
Formue  og  Indtægt. 


Frankrig. 

Efter  at  Thiers,  som  1871  var  valgt  til  Republikens 
Præsident,  1873  var  bleven  styrtet  ved  en  Koalition  af  de 
3  monarkiske  Partier,  var  Marechal  Mac  Mahon  bleven 
valgt  til  Præsident  paa  7  Aar.  1875  vedtoges  den  repu- 
blikanske Forfatning,    i  Følge  hvilken  Nationalforsamlingen 

1876  afløstes  af  to  Kamre:  det  umiddelbart  valgte  Deputeret- 
kammer og  Senatet,  af  hvilket  en  Fjerdedel  valgtes  paa 
Livstid,  Resten  paa  9  Aar  med  delvis  Afgang  hvert  tredje 
Aar.  I  Senatet,  hvortil  de  75  livsvarige  Medlemmer  valgtes 
af  Nationalforsamlingen,  de  225  andre  af  Valgmænd  i  For- 
bindelse med  Departements-  og  Arrondissementsraadene,  fik 
de  monarkiske  Partier  et  lille  Flertal;  men  i  Deputeret- 
kammeret udgjorde  Republikanerne  omtrent  to  Tredjedele. 
Den  gamle  Dufaure,  der  var  traadt  i  Spidsen  for  Ministeriet, 
kunde  ikke  ret  magte  den  stærke  Modsætning  mellem 
Kamrene  og  afløstes  i  December  1876  af  den  mere  afgjorte 
Republikaner  Jules  Simon ;  men  den  16de  Maj  1877  bukkede 
denne  under  for  det  klerikale  Partis  Indflydelse  paa  Præ- 
sidenten, og  der  dannedes  et  reaktionært  Ministerium  under 
Hertugen  af  Broglie.  Kamrenes  Samling  udsattes  i  en 
Maaned,  og  imidlertid  omskiftede  Ministeriet  hele  det  højere 
Forvaltningspersonale,  forfulgte  republikanske  Blade,  op- 
løste Foreninger  o.  s.  v.  Men  da  Kamrene  igjen  traadte 
sammen  den  16de  Juni,  vedtog  Deputeretkammeret  med  363 
Stemmer  mod  158  en  Mistillidserklæring  og  nægtede  at 
bevilge  denne  Regering  de  direkte  Skatter  for  næste  Aar, 
hvorefter  Senatet  den  22de  Juni  med  149  Stemmer  mod 
130  gav  sit  Samtykke  til  Præsidentens  Forslag  om  det  andet 
Kammers  Opløsning. 

Den  3dje  September  døde  den  80aarige  Thiers,  som 
havde  været  erkjendt  for  fælles  Fører  af  alle  det  republi- 
kanske Partis  Grupper;  men  disse  vedbleve  ikke  desto  mindre 
at  holde  sammen  mod  Ministeriet  og  kaarede  Deputeret- 
kammerets For m and  Grevy  til  Thiers's  Efterfølger  som 
Partiets  formelle  Fører;  thi  Oppositionens  mest  indflydelses- 
rige Leder,  Gambetta,  vilde  ikke  træde  i  Forgrunden  af 
Frygt  for,  at  hans  radikale  Retning  skulde  skræmme  de 
maadeholdne  Republikanere,  det  saa  kaldte  »venstre  Cen- 
trum«. Kort  efter  udsendte  Mac  Mahon  et  Manifest  til  det 
franske  Folk  i  Anledning   af   de  nye  Valg,    hvori   han  er- 

kiærede,  at  Kampen  vilde  blive  fortsat,  hvis  Valgene  faldt 
ud  imod  hans  Ønske;  thi  han  vilde  alligevel  forblive  i  sin 
Stilling  for  at  værge  de  konservative  Interesser  og  sikre  de 
Embedsmænd,  som  trofast  havde  tjent  ham,  mod  Modstan- 
dernes politiske  Hævn. 

I  Modsætning  hertil  ytrede  Gambetta,  at  naar  Folket 
havde  valgt,  maatte  alle  boje  sig  for  dets  Vilje,  saa  at 
Præsidenten  vilde  faa  Valget  imellem  »at  gaa  af  eller 
underkaste  sig«  (»demettre«  eller  »soumettre«).  De  ivrigste 
reaktionære  Blade  opfordrede  ligefrem  Regeringen  til  et 
Statskoup,  hvis  Valgene  gik  den  imod;  men  derpaa  vilde 
Mac  Mahon  dog  ikke  indlade  sig,  og  der  herskede  desuden 
Uenighed  imellem  de  monarkiske  Partier.  Legitimister  og 
Orleanister  klagede  over,  at  Indenrigsministeren  Fourtou  tog 
alt  for  meget  Hensyn  til  sit  Parti,  Bonapartisterne,  og  valgte 
over  Halvdelen  af  de  officielle  Valgkandidater  ud  af  deres 
Rækker,  medens  disse  alligevel  vare  misfornøjede  med,  at 
Regeringen  ikke  helt  kastede  sig  i  deres  Arme.  Mod- 
standerne kunde  saaledes  med  Grund  gjøre  gjældende,  at  et 
for  Ministeriet  gunstigt  Udfald  af  Valgene  dog  kun  vilde 
give  en  Vaabenstilstand,  men  ingen  varig  Fred,  fordi  Kampen 
mellem  de  monarkiske  Partier  indbyrdes  vilde  udbryde  om 
ikke  før,  saa  naar  Forfatningens  Gjennemsyn  forestaar  1 880. 

Valgene  foretoges  den  14de  Oktober.  De  gave  vel 
Monarkisterne  en  Forstærkning  af  40  Pladser;  men  Re- 
publikanerne udgjorde  dog  tre  Femtedele  af  Kammerets 
Medlemmer,  og  ved  de  senere  Omvalg,  som  ere  blevne  fore- 
tagne, efterhaanden  som  Valgbrevene  provedes  og  vragedes, 
mistede  de  monarkiske  Partier  55  Pladser,  som  antoges  for 
at  være  vundne  med  utilbørligt  Tryk  eller  Valgsvig,  saa  at 
de  nu  kun  udgjøre  to  Syvendedele  af  Kammeret.  Hvor  af- 
gjort Nederlaget  end  var,  vilde  Ministeriet  dog  ikke  trække 
sig  tilbage,  men  vilde  endnu  have  Lov  til  at  lede  Valgene 
paa  den  ene  Halvdel  af  Departements-  og  Arrondissements- 

Raadene,  og  forst  da  ogsaa  disse  den  Ilte  November  gave 
Republikanerne  Sejren,  indgav  Broglie  sin  Afskedsbegæring. 

Mac  Mahon  vilde  derimod  endnu  ikke  give  tabt  og 
dannede  et  Overgangsministeriiun  under  General  Rochebouet, 
i  hvilket  ingen  Politiker  fik  Sæde;  men  Deputeretkammeret 
nægtede  at  forhandle  med  dette  Ministerium,  fordi  dets 
Dannelse  stred  imod  det  af  Forfatningen  hjemlede  parla- 
mentariske System.  Præsidenten  tænkte  paa  en  ny  Op- 
løsning af  Deputeretkammeret;  men  de  »konstitutionelle« 
Orleanister,  hvis  Modstand  mod  den  hvide  Fane  i  Efteraaret 
1873  havde  hindret  Greven  af  Chambords  Tilbagekaldelse, 
nægtede  at  give  deres  Understottelse  dertil.  Mac  Mahon 
stod  nu  over  for  de  to  Alternativer,  Gambetta  havde  frem- 
sat, og  da  hans  Tilhængere  bade  ham  om  ikke  at  opgive 
Præsidentværdigheden,  underkastede  han  sig  den  14de  De- 
cember Republikanernes  strænge  Vilkaar,  udnævnte  et  Mi- 
nisterium med  Dufaure  i  Spidsen,  i  hvilket  tre  af  Mi- 
nistrene for  den  16de  Maj  fik  Sæde  tillige  med  to  endnu 
mere  udprægede  Republikanere,  sendte  et  Budskab  til 
Kamrene,  der  aldeles  fornægtede  Broglies  Politik,  og  lovede 
at  rette  sig  efter  Flertallets  Stemmer. 

Først  derefter  vedtog  Deputeretkammeret  en  midlertidig 
Finanslov  paa  to  Maaneder,  og  Mac  Mahon  maatte  finde  sig 
i,  at  hans  ny  Ministerium  afskedigede  næsten  alle  Præ- 
fekterne og  storste  Delen  af  Underpræfekterne  og  i  deres 
Sted  gjenindsatte  de  Embedsmænd ,  Fourtou  havde  fjærnet 
efter  den  lGdeMaj,  eller  valgte  endnu  mere  udprægede  Re- 
publikanere. Senere  blev  den  reaktionære  General  Ducrot 
fjærnet  fra  sin  Kommando,  fordi  han  vitterlig  havde  hyldet 
Planen  om  et  Statskoup,  og  flere  andre  Generaler,  Diploma- 
ter og  andre  Embedsmænd  bleve  atloste  af  republikansk- 
sindede Mænd.  Da  Kamrene  traadte  sammen  efter  Jule- 
ferien (8de  Januar  18  78),  forelagde  Regeringen  nogle  Lov- 
udkast, som  vare  fremkaldte  ved  den  nylig  overstaaede 
Krise:    om  Amnesti    for   alle  Presseforseelser  fra  den  16de 

Maj  til  14de  December,  om  nye  Regler  for  Indførelse 
af  Belejringstilstand,  hvorved  skulde  hindres  Misbrug  af 
denne  overordentlige  Foranstaltning,  om  fuld  Frihed  for 
Bladenes  offentlige  Salg  og  om  Forbud  mod  at  gjøre  ube- 
vilgede  Udgifter,  naar  Deputeretkammeret  er  opløst.  Ved 
de  konstitutionelle  Senatorers  Hjælp  lykkedes  det  at  føre 
disse  Love  igjennem,  Presseamnestien  dog  med  den  Ændring, 
at  den  udstraktes  til  alle  slige  Forseelser  fra  hele  Aaret, 
hvorved  den  aabenlyse  Dadel  mod  Ministeriet  af  16de  Maj 
faldt  bort.  Inden  disse  Loves  Skæbne  var  sikret,  vilde  De- 
puteretkammeret ikke  vedtage  Fiuansloven,  og  der  maatte 
derfor  udstedes  en  midlertidig  Bevilling  ogsaa  for  Marts. 
Ved  den  endelige  Finanslovs  Behandling  opkom  der  nogle 
mindre  Stridsspørgsmaal  imellem  Kamrene,  især  fordi  Se- 
natet rettede  sig  efter  klerikale  Ønsker;  men  der  bragtes 
dog  Enighed  til  Veje,  i  det  Deputeretkammeret  optog  en  af 
Senatets  Ændringer,  altsaa  erkjendte  dets  Ret  til  ogsaa  at 
have  en  Stemme,  men  Senatet  for  Resten  føjede  sig  efter 
det  andet  Kammer,  altsaa  indrømmede  dets  Forrang  i  Be- 
villingssager.  Fremdeles  vedtoges  Nedsættelse  af  Brev-  og 
Telegramtaxt,  Kjob  af  nogle  Jærnveje,  som  ikke  kunde  ud- 
holde Konkurrencen  med  de  store  Jærnbaneselskaber,  og  Be- 
villinger til  nogle  Kanalanlæg  (det  første  Led  i  en  storartet 
Plan,  som  Ministeren  for  de  offentlige  Arbejder,  Freycinet, 
havde  forelagt  til  Fuldstændiggørelse  af  det  franske  Jærn- 
vejs-  og  Kanalsystem),  Tilskud  til  Kommunerne  til  Opførelse 
af  nye  Skoler  og  Love  om  Forhøjelse  af  Officerernes  Pensioner 
og  Forbedringer  i  Underofficerernes  Kaar. 

Efter  at  Kamrene  saaledes  havde  fremmet  flere  praktiske 
Reformer  og  forberedt  store  offentlige  Arbejder,  gik  de  fra 
hinanden  den  Ilte  Juni  og  udsatte  deres  Møder  til  den 
28de  Oktober.  Republikanernes  Enighed  var  hidtil  forbleven 
urokket;  selv  yderste  Venstre  havde  bøjet  sig  for  Gambettas 
Ledelse  og  fundet  sig  i  hans  saa  kaldte  »Opportunitets- 
politik«,  hvorefter  Sammenstod  med  Senatet  og  Præsidenten 

skulde  undgaas,  og  alle  indgribende  Reformer  udsættes,  ind- 
til Republiken  var  bleven  rodfæstet  og  havde  vundet  Flertal 
ogsaa  i  Senatet.  Dertil  aabnedes  der  allerede  Udsigt  ved 
den  Fremgang,  Republikanerne  vandt  ved  Kommunalraads- 
valgene  den  6te  Januar,  selv  paa  Korsika  og  i  de  vest- 
franske  Vinegne,  der  tidligere  fortrinsvis  havde  været  bona- 
partistiske,  og  Sejren  sikredes  ved  de  Valg,  som  den  27de 
Oktober  bleve  foretagne  paa  Valgmænd  til  de  Senatorvalg, 
der  skulde  afholdes  den  5te  Januar  1879.  Efter  at  Kamrene 
Dagen  efter  igjen  vare  traadte  sammen,  bleve  de  inden  Jule- 
ferien enige  om  Finansloven  for  1879.  Ikke  længe  før  var 
Deputeretkammeret  endelig  blevet  færdigt  med  Valgbrevenes 
Prøvelse,  som  havde  varet  et  helt  Aar,  og  endnu  i  Novem- 
ber bleve  bl.  a.  to  af  de  mest  fremragende  Bonapartisters, 
Cassagnacs  og  Fourtous,  Valg  erklærede  for  ugyldige.  Ved 
denne  og  andre  Lejligheder  kom  det  til  meget  voldsomme 
Scener  i  Kammeret. 

Fra  den  1ste  Maj  til  den  10de  November  samlede  den 
storartede  Verdensudstilling,  som  overgik  alle  tidligere  i 
Omfang  og  Glans,  en  Mængde  fremmede  i  Paris.  Det  re- 
publikanske Parti  betragtede  det  store  Foretagende  som  sit 
Værk  og  styrkedes  ved  dets  heldige  Udfald.  Den  glimrende 
Udvikling  af  den  franske  Industri  og  Handel,  den  blomstrende 
Velstand,  der  saa  hurtig  havde  raadet  Bod  paa  Krigens 
Ulykker,  og  de  store  Fremskridt  i  Hærens  Reorganisation 
og  Befæstningssystemets  Udvikling  have  ogsaa  allerede  for 
en  stor  Del  gjengivet  Frankrig  den  Anseelse,  det  havde 
mistet  1870 — 71.  Men  Spørgsmaalet  var  nu,  om  den 
Enighed  mellem  de  forskjellige  republikanske  Fraktioner, 
som  Frygten  for  Præsidenten  og  Senatets  Flertal  hidtil 
havde  vedligeholdt,  vilde  kunne  bevares,  efter  at  Modstanden 
syntes  knækket. 

SpanieH. 

Efter  at  Borgerkrigen  var  endt  1876,  havde  Spanien 
faaet  en  ny  Forfatning  med  to  Kamre;  men  Minister- 
præsidenten Canovas  del  Castillo  beherskede  Valgene 
og  Kamrene  og  sluttede  sig  mere  og  mere  til  den  reaktionære 
og  klerikale  Retning;  i  December  1878  fik  han  saaledes  en 
meget  stræng  Presselov  vedtagen  af  Cortes.  I  Modsætning 
hertil  har  Socialismen  udspændt  sit  Net  over  hele  Landet, 
medens  man  savner  et  fornuftigt  Mellemparti.  Imidlertid  er 
det  lykkedes  Regeringen  at  faa  Ende  paa  Baskernes  gamle 
Særrettigheder  (fueros),  saa  at  de  have  maattet  underkaste 
sig  baade  Rekrutudskrivning  og  Udredelse  af  direkte  Skatter, 
og  1878  er  endelig  Opstanden  paa  Kuba  bleven  dæmpet, 
efter  at  have  varet  i  henved  10  Aar.  Insurgenterne  have 
faaet  fuld  Amnesti  og  Løfte  om  Understøttelse,  naar  de 
ville  udvandre,  og  Kuba  skal  nu  have  en  fri  Kommunal- 
og  Provinsordning  og  Repræsentanter  i  de  spanske  Kamre, 
ligesom  Portorico  fik  for  nogle  Aar  siden.  De  Slaver  og 
Kulier,  som  fandtes  blandt  Insurgenterne,  fik  strax  deres 
Frihed,  og  i  øvrigt  skal  Slaveriet  gradvis  afskaffes  imod 
Vederlag  til  de  Slaveejere,  som  ikke  have  taget  Del  i  Op- 
standen. Negerslaveriet  vil  saaledes  nu  ogsaa  forsvinde  paa 
det  sidste  Sted,  hvor  det  endnu  findes  i  Amerika. 

Den  23de  Januar  1878  ægtede  den  21aarige  Kong 
Alf  o  tiso  den  12te  sit  Søskendebarn,  Hertugen  af  Mont- 
pensiers  Datter  Mercedes;  hele  Landet  ytrede  stor  Glæde 
over  denne  Forbindelse,  kun  Kongens  Moder  Isabella,  som 
levede  i  Paris,  var  meget  misfornøjet;  men  allerede  den 
26de  Juni  døde  den  unge  Dronning  efter  en  kort  Sygdom. 
Senere  er  Kongens  Mormoder,  Enkedronning  Christine,  død. 
Den  25de  Oktober  blev  der  gjort  et  Mordforsøg  paa  Kongen, 
der  heldigvis  mislykkedes;  Gjerningsmanden,  en  ung  Bødker 
fra  Katalonien  ved  Moncasi,  tilstod,  at  han  hørte  til  Inter- 
nationale, og  blev  henrettet  den  4de  Januar  1879. 

Portugal. 

Det  i  Marts  1877  dannede  Ministerium  Avila  maatte 
allerede  i  Januar  1878  vige  for  de  saa  kaldte  »Regenera- 
dorers«  Parti,  hvis  Fører,  Fontes  Pereira  de  Mello,  allerede 
tidligere  havde  været  Minister.  Det  ny  Ministerium  har 
gjennemfort  en  ny  Valglov  med  Udvidelse  af  Valgretten 
samt  en  Folkeskolelov,  i  Følge  hvilken  Forældre  ikke  kunne 
modsætte  sig,  at  deres  Børn  faa  Undervisning  i  Folke- 
skolerne, hvor  saadanne  haves;  her  er  altsaa  Skoletvangens 
Princip  slaaet  fast,  ligesom  i  England  1876  og  i  Italien 
1877.  I  Portugal  hylde  saaledes  saa  vel  Regeringen  som 
Cortes  en  liberalere  Retning  end  i  Spanien. 


Italien. 


Aaret  1878  begyndte  med  tre  Mænds  Død,  der  hver 
paa  sin  Vis  havde  spillet  en  stor  Rolle  i  Italiens  Historie  i 
den  sidste  Menneskealder.  Først  (den  5te  Januar)  dode  General 
Lamarmora,  der  som  Krigsminister  fra  1849  til  1859 
havde  reorganiseret  den  sardinske  Hær,  1855  havde  anført 
den  paa  Krim,  1859  været  Victor  Emanuels  Stabschef,  fra 
1864  Førsteminister,  1866  atter  Stabschef,  men  som  derefter 
havde  nedlagt  sine  Embeder  og  var  optraadt  som  ivrig  Til- 
hænger af  Frankrig  og  bitter  Modstander  af  Bismarck. 

Samme  Dag,  som  Lamarmora  døde,  blev  Kong  Victor 
Emanuel  selv  syg  og  dode  den  9de  Januar  i  sit  58de  Aar 
efter  29  Aars  Regering,  netop  Femaarsdagen  efter  Napoleon 
den  3dje,  ved  hvis  Hjælp  det  1859  var  lykkedes  ham  at 
tage  Hævn  for  Nederlaget  ved  Novara  ti  Aar  før  og  at 
lægge  Grunden  til  Italiens  Enhed,  og  ved  hvis  Fald  det 
1870  var  blevet  ham  muligt  at  afslutte  Enheden  med  Roms 
Indlemmelse.  Hans  Bortgang  vakte  almindelig  Landesorg, 
og  den  storartede  Hyldest,  Folket  bragte  ham  i  Døden,  forst 
ved  hans  Jordefærd  til  Pantheon   den  17de  Januar,    senere 

ved  Mindestøtter  rundt  om  i  Landet,  viste,  hvor  højt  det 
skattede  den]  Lykke  at  have  haft  en  Konge  (il  ré  galan- 
tuomo),  paa  hvem  det  trygt  kunde  lide,  baade  til  at  over- 
holde Landets  lovlige  Forfatning  og  til  at  værge  dets  Magt 
og  Ære  over  for  Udlandet. 

Hans  Efterfølger,  »Umberto  den  1ste,  ved  Guds 
Naade  og  Folkets  Vilje  Konge  af  Italien«,  født  1844,  havde 
allerede  1859  kæmpet  tappert  ved  sin  Faders  Side  og  1866 
udmærket  sig  som  General  ved  Custozza;  han  var  gift  med 
sit  Søskendebarn  Prinsesse  Margerita,  som  i  høj  Grad  havde 
vundet  Folkets  Kjærlighed.  Et  Par  Dage  efter  Tronskiftet 
forkyndtes  der  fuldstændig  Amnesti  for  alle  politiske  For- 
brydelser og  Presseforseelser,  for  andre  Forbrydelser  Efter- 
givelse af  Straife  indtil  6  Maaneders  Fængsel  og  Formind- 
skelse af  andre  Straffe. 

En  Maanedstid  efter  de  to  omtalte  Dødsfald,  den  7de 
Februar,  døde  dernæst  »Fangen  i  Vatikanet«,  Pave  Pius 
den  9de,  i  sit  86de  Aar  efter  at  have  siddet  paa  Pave- 
stolen i  henved  32  Aar,  langt  længere  end  nogen  Pave  fer 
ham.  I  sit  første  Regeringsaar  havde  han  givet  Stødet  til 
den  italienske  Frihedsbevægelses  Begyndelse;  men  senere 
vare  han  og  hans  Omgivelser  blevne  et  Midtpunkt  for  den 
yderligste  Reaktion  saa  vel  i  religiøs  som  politisk  Henseende. 
Konklavet,  hvortil  Kardinalerne,  takket  være  Telegrafer  og 
Jærnbaner,  vare  mødte  fra  de  fjærneste  Lande,  aabnedes 
den  19de  Februar,  og  allerede  Dagen  efter  var  Valget  af- 
gjort. Det  maadeholdne  Partis  Kandidat,  Kardinal  Pecci, 
født  1810,  en  meget  klog  og  dygtig  Mand,  havde  sejret 
med  44  Stemmer  mod  18  og  overtog  den  tredobbelte  Krone 
som  Leo  den  13de.  Kort  efter  blev  Pius  den  9des 
Statssekretær  Simeoni,  der  hørte  til  det  yderligst  gaaende 
Parti  blandt  Kardinalerne,  afløst  af  den  maadeholdne  Kar- 
dinal Franchi;  da  denne  allerede  døde  den  IsteAvgust,  blev 
Kardinal  Nina  hans  Efterfølger. 

Pave  Leo  tillod    de  italienske  Biskopper  at  opfylde  de 

af  Loven  foreskrevne  Fordringer,  for  at  de  kunde  komme  i 
Besiddelse  af  deres  Bispedømmers  verdslige  Indtægter, 
hvilket  blev  saa  meget  mere  nødvendigt,  som  Peterspengene, 
der  vare  strømmede  stærkt  ind  til  Pius  den  9de,  strax  be- 
gyndte at  tage  af,  saa  snart  den  ny  Pave  ikke  mere  idelig 
ophidsede  Lidenskaberne  mod  Kirkens  Modstandere.  Imid- 
lertid vilde  dog  heller  ikke  han  modtage  den  af  den  ita- 
lienske Regering  for  Paven  udsatte  Dotation  af  2  Mill. 
Francs,  og  det  italienske  Hof  var  det  eneste,  til  hvilket  han 
ikke  meldte  sin  Tronbestigelse.  Derimod  benyttede  han 
denne  Lejlighed  til  igjen  at  knytte  Forbindelser  med  de 
tre  Stater,  med  hvilke  hans  Forgænger  fuldstændig  havde 
brudt,  Preussen,  Rusland  og  Schweiz;  men  i  Virkeligheden 
gjorde  han  ingen  Indrømmelser,  saa  at  Forhandlingerne  ikke 
førte  til  nogen  Overenskomst. 

I  Marts  1876  havde  Italien  for  første  Gang  faaet  et 
Venstreministerium,  efter  at  der  var  kommet  Oplosning  i 
det  hidtil  herskende  gamle  liberale  Partis  Rækker.  Piemon- 
teseren  Depretis,  Fører  for  venstre  Centrum,  var  bleven 
Første-  og  Finansminister,  Neapolitaneren  Ni  c  o  te  ra,  tid- 
ligere Republikaner  af  Garibaldis  Parti,  Indenrigsminister. 
Den  sidste  maatte  imidlertid  træde  tilbage  i  December  1877, 
da  han  havde  gjort  sig  ilde  lidt  ved  sin  Vilkaarlighed  og 
Fremfusenhed,  og  blev  afløst  af  Venstres  raangeaarige  Fører 
Crispi;  men  ogsaa  denne  maatte  den  6te  Marts  1878  ind- 
give sin  Dimission,  da  det  blev  bekjendt,  at  han  levede  i 
Bigami.  Ministeriet  blev  dels  svækket  ved  disse  Be- 
givenheder, dels  havde  det  ikke  kunnet  holde  de  Lyfter,  det 
havde  givet,  medens  det  var  i  Opposition,  navnlig  med 
Hensyn  til  Skattereformer ;  thi  som  Minister  maatte  Depretis 
sørge  for  ikke  at  forstyrre  Udsigten  til  at  tilvejebringe 
Ligevægt  mellem  Indtægt  og  Udgift  —  en  Udsigt,  som 
langt  om  længe  havde  begyndt  at  aabne  sig.  Det  store 
Flertal,  som  Ministeriet  i  Efteraaret  1876  havde  vundet  ved  en 
Opløsning  af  Deputeretkammeret,  havde  derfor  allerede  opløst 

sig,  og  da  Parlamentet  aabnedes  den  7de  Marts  1878, 
vragede  Kammeret  den  ministerielle  Kandidat  til  Formands- 
pladsen og  valgte  dertil  med  stort  Flertal  den  fordums 
Garibaldist  Cai  r  ol  i,  Fører  for  en  Fraktion  af  Venstre,  der 
havde  en  radikalere  Farve  end  Ministeriet,  en  Mand,  som 
nød  almindelig  Højagtelse  for  sin  Kedelighed  og  sit  Fædre- 
landssind:  han  var  den  sidste  af  5  Brødre,  alle  de  andre 
vare  faldne  paa  forskjellige  Valpladser  for  Italiens  Fri- 
gj orelse.  Paa  Grund  af  dette  Valg  indgav  Ministeriet 
Depretis  sin  Dimission,  og  efter  Kongens  Opfordring 
dannede  Cairoli  den  21de  Marts  et  nyt  Venstreministerium. 

I  April  vedtog  Deputeretkammeret  den  1877  mellem 
Frankrig  og  Italien  afsluttede  Handelspagt;  men  da  det 
protektionistiske  Parti  i  det  franske  Deputeretkammer  fik 
den  forkastet  med  et  lille  Flertal,  blev  den  i  Maj  vedtagne 
ny  italienske  Toldtarif  fra  1ste  Juli  sat  i  Kraft  for  Frank- 
rigs Vedkommende,  medens  de  gamle  Handelspagter  med 
andre  Lande  bleve  forlængede  til  Aarets  Udgang.  Gambetta 
havde  forgjæves  søgt  at  hindre  den  ny  Handelspagts  Forkastelse 
og  gjort  gjældende,  at  man  selv  med  Opofrelse  af  nogle 
industrielle  Interesser  maatte  stræbe  at  gjenoprette  den 
gamle  »entente  cordiale«  mellem  Frankrig  og  Italien,  som 
Italienernes  Mistanke  mod  det  klerikale  Partis  Indflydelse  i 
Frankrig  havde  rystet,  medens  Italien  havde  nærmet  sig 
mere  og  mere  til  Tyskland.  I  Løbet  af  Sommeren  truede 
ogsaa  Forholdet  til  Østerrig  med  at  blive  mindre  godt,  da 
de  italienske  Folkeførere  klagede  over,  at  Italien  ikke  havde 
faaet  noget  Udbytte  af  Berliner- Kongressen  og  i  Blade  og 
Folkeforsamlinger  raabte  paa  »Trient  og  Triest«  og  »Italia 
irredonta«  (det  endnu  uforløste  Italien).  Ministeriet  Cairoli, 
der  holdt  paa  Forsamlingsfriheden,  greb  ikke  ind  imod 
disse  Demonstrationer,  der  i  øvrigt  ikke  fik  nogen  videre 
Betydning. 

Men  heller  ikke  i  de  indre  Forhold  traadte  Ministeriet 
op  med  Kraft.     Det  radikale  Parti  klagede  over,  at  det  ikke 

fik  gjennemført  den  almindelige  Valgret  eller  Afskaffelsen 
af  den  trykkende  Maieskat,  hvorom  det  havde  indbragt  et 
Lovforslag.  De  republikanske  Foreninger  traadte  stærkere 
og  stærkere  frem;  nogle  af  dem  antoge  endog  Navnet 
»Barsanti-Foreninger«  efter  en  Korporal,  der  havde  myrdet 
sin  Lojtnant  og  derfor  var  bleven  skudt  efter  Krigsrettens 
Dom.  Udenrigs-,  Krigs-  og  Marineministeren  forlangte  en 
energisk  Indskriden  mod  disse  Foreninger,  og  da  en  Soldat 
atter  myrdede  sin  Foresatte,  fordrede  de,  at  Dodsstraffen 
ogsaa  skulde  fuldbyrdes  over  ham;  men  Cairoli  og  Inden- 
rigsministeren Zanardelli  vilde  ikke  gaa  ind  herpaa,  og  de 
tre  Ministre  indgave  derfor  deres  Dimission.  Cairoli  fornyede 
derefter  sit  Ministerium  den  24de  Oktober;  men  det  viste 
sig  snart,  at  deu  store  Mildhed  lige  over  for  det  samfunds- 
opløsende Parti  ikke  var  uden  Fare. 

Da  Kong  Umberto  i  November  gjorde  en  Kejse  gjennem 
sit  Rige,  var  der  allerede  i  Bologna,  Florens  og  Pisa  op- 
slaaet  Plakater  med  Ordene:  »Død  over  Kongen!  ned  med 
Monarkiet!«  og  da  han  holdt  sit  Indtog  i  Neapel  (den  17de 
November),  forsøgte  en  kalabresisk  Kok  ved  Navn  Passanante 
at  myrde  ham ,  men  blev  hindret  deri  af  Cairoli ,  der  sad 
lige  over  for  Kongen  og  modtog  det  mod  denne  rettede 
Knivstik  i  sit  Laar;  derefter  holdt  han  fast  paa  Morderen, 
indtil  han  blev  fængslet.  Mordforsøget  fremkaldte  overalt 
i  Italien  de  mest  levende  Ytringer  af  Sympathi  for  Kongen, 
endog  Paven  sendte  en  egenhændig  Lykønskniugsskrivelse; 
men  da  der  næste  Aften  i  Florens  blev  foranstaltet  en  De- 
monstration i  denne  Retning,  blev  der  kastet  en  Orsini- 
Bombe  imellem  Mængden,  som  dræbte  to  og  saarede  flere 
Mennesker,  og  da  Studenterne  i  Pisa  et  Par  Dage  efter 
paa  Dronningens  Fødselsdag  (den  20de  November)  droge 
op  foran  Præfektens  Bolig  og  raabte:  »Leve  Kongen! 
Leve  Dronningen!  Død  over  Snigmorderne!  Død  over 
Internationalisterne!«,  sprang  igjen  en  Bombe  i  Trængselen. 
Gjerningsmanden    og   en  anden,    som   søgte  at   befri   ham, 

bleve  begge  strax  grebne;    det  var  Arbejdere,   der  hørte  til 
Internationale. 

Da  Kamrene  kort  efter  igjen  traadte  sammen,  blev 
Ministeriet  baade  fra  højre  og  venstre  Side  stærkt  angrebet, 
fordi  det  ikke  sørgede  tilstrækkelig  for  den  almindelige 
Sikkerhed,  og  da  en  Dagsorden,  som  udtalte  Tillid  til,  at 
det  vilde  forstaa  at  overholde  Ordenen  uden  at  krønke  Fri- 
heden, blev  forkastet  af  et  Flertal,  der  dannedes  af  Højre, 
Centrum  og  Venstre-Fraktionerne  Crispi,  Nicotera  og  De- 
pretis,  indgav  Ministeriet  sin  Dimission  (Ilte  December). 
Kongen,  som  var  Cairoli  meget  hengiven  og  i  den  sidste 
Tid  havde  tilbragt  mange  Timer  ved  hans  Sygeleje,  ønskede, 
at  han  skulde  danne  et  nyt  Ministerium;  men  da  dette  ikke 
lykkedes  ham,  indtraadte  igjen  et  Ministerium  Depretis 
(19de  December).  Efter  at  have  antaget  en  foreløbig  Finans- 
lov for  Januar  og  Februar  1879,  udsatte  derpaa  Kamrene 
deres  Møder  til  den  14de  Januar. 


Ægypten. 

Den  ægyptiske  Vicekonge  (Kediv)  Ismail  Pascha 
havde  i  en  Række  af  Aar  med  feberagtig  Iver  arbejdet  paa  at 
hæve  sit  Rige  til  evropæisk  Civilisation  og  dels  hertil,  dels 
til  østerlandsk  Overdaadighed  anvendt  umaadelige  Summer. 
Dertil  kom  i  Aarene  1875 — 77  en  uheldig  Krig  mod  Abes- 
sinien.  Ved  alt  dette  var  Finansvæsenet  kommet  i  den 
forfærdeligste  Uorden,  og  Kediven  var  fuldstændig  ude  af 
Stand  til  at  betale  Renterne  af  den  store  Statsgjæld.  En 
engelsk-fransk  Kommission  blev  derfor  nedsat  til  Under- 
søgelse af  Landets  Finanstilstand ,  og  denne  erklærede,  at 
Redning  kun  var  mulig,  naar  Kediven  tilbagegav  de  umaade- 
lige Grundejendomme,    han    selv    var   i  Besiddelse    af,    til 

Staten.  Desuden  foreslog  den,  at  ingen  Skatter  skulde  op- 
kræves uden  Lov,  at  Skatteindkræverne  kun  skulde  lyde 
Finansministeren,  at  Grundskatterne  skulde  revideres  og 
Hoveriet  afskaffes  undtagen  ved  Arbejder  paa  de  offentlige 
Bygninger.  Ismail  Pascha  gik  den  22de  Avgust  1878  ind 
paa  alle  Kommissionens  Forslag,  endog  paa  det,  som  krævede 
Tilbagegiveisen  af  hans  Grundejendomme  til  Staten,  og 
overdrog  sin  dygtigste  Statsmand,  Nubar  Pascha,  at  danne 
et  nyt  Ministerium,  som  skulde  gjennemfore  den  store  Re- 
form. Finansminister  blev  Englænderen  Wilson,  som  havde 
staaet  i  Spidsen  for  Kommissionen,  medens  Franskmanden 
de  Bligniéres  blev  Minister  for  de  offentlige  Arbejder. 
Derefter  aftraadte  ikke  blot  Kediven,  men  ogsaa  alle  Prinser 
og  Prinsesser  af  hans  Familie  deres  Godser  til  Staten,  og 
Wilson  blev  bemyndiget  til  at  optage  et  stort  Laan  mod 
Sikkerhed  i  disse.  Ægyptens  Styrelse  var  saaledes  kommen 
under  engelsk-fransk  Formynderskab;  men  Spørgsmaalet  var 
nu,  om  Kediven  i  Længden  vilde  finde  sig  deri. 

Nye  finansielle  Vanskeligheder  voldte  i  Oktober  Nilens 
Højvande,  som  gjennembred  Dæmningerne,  ødelagde  mange 
Marker  og  Landsbyer  og  ved  de  store  Tab  paa  Bomulds- 
og  Majshøstens  Udbytte  paa  en  meget  folelig  Maade  for- 
ringede Statsindtægterne. 


Nordamerika. 


I  de  forenede  Stater  havde  de  i  Efteraaret  1874  af- 
holdte Valg  til  Repræsentanthuset  i  den  44de  Kongres, 
som  skulde  træde  sammen  i  December  1875.  tilføjet  »Re- 
publikanerne« et  afgjort  Nederlag  og  derved  fortrængt  dem 
fra  den  Enevælde,  de  havde  øvet  lige  siden  Borgerkrigens 
Udbrud.     Medens   de    før   havde   haft   et    Overtal    af   100 

Stemmer,  fik  deres  Modstandere,  »Demokraterne«,  nu 
næsten  70  Stemmers  Overtal  og  udelukkede  dem  fra  de 
fleste  Kredse  i  Sydstaterne,  og  samtidig  sank  deres  Overtal 
i  Senatet,  af  hvilket  kun  en  Tredjedel  fornyes  hvert  andet 
Aar,  fra  25  til  13.  Imidlertid  havde  Republikanerne  endnu 
Magten  i  Vintersamlingen  1874 — 75  og  brugte  denne  bl.  a. 
til  at  gjennemfere  en  Lov  om  Negrenes  borgerlige  Rettig- 
heder, hvorved  den  Reform  afsluttedes,  som  var  indledet 
med  Slaveriets  Afskaffelse,  og  Ligestilling  tilstodes  dem 
i  det  sociale  Samkvem  lige  saa  vel  som  i  de  politiske 
Forhold. 

I  den  44de  Kongres's  to  Samlinger  1875 — 76  og 
1876 — 77  kunde  ingen  Lov  af  Betydning  vedtages  paa 
Grund  af  den  stærke  Modsætning  mellem  de  to  Huse,  og 
Interessen  var  desuden  næsten  ganske  optagen  af  Præsident- 
valget. General  Grant  havde  opgivet  Tanken  om  at  blive 
valgt  for  tredje  Gang,  og  de  to  store  Partier  samlede  sig 
om  Hayes  fra  Ohio  og  Tilden  fra  New  York;  den  første 
var  Republikanernes,  den  anden  Demokraternes  Kandidat. 
Den  6te  November  1876  holdtes  Valgmandsvalgene,  og  ved 
disse  fik  Tilden  184  Stemmer  fra  17  Stater,  deriblandt  sin 
Hjemstats  35,  medens  Hayes  fik  166  Stemmer  fra  18  Stater, 
og  3  Stater,  Florida,  Louisiana  og  Syd-Carolina  med  19 
Stemmer  vare  tvivlsomme.  Ved  nærmere  Undersøgelse 
viste  det  sig  dog,  at  Republikanerne  havde  sejret  i  disse 
Stater,  og  Hayes  havde  saaledes  én  Stemmes  Overtal.  Trods 
Demokraternes  ivrige  Modstand  blev  han  ogsaa  efter  megen 
Strid  erkjendt  som  Prøsident  og  tiltraadte  sin  Værdighed 
den  4de  Marts  1877.  Han  valgte  sit  Ministerium  af 
maadeholdne  Republikanere,  blandt  dem  Tyskeren  Karl 
Schurz,  der  er  særlig  ivrig  for  en  Forbedring  af  den  indre 
Forvaltning  og  Afskaffelse  af  den  50aarige  Uskik  at  gjøre 
alle  Embeder  til  Bytte  for  det  sejrende  politiske  Parti. 
Hayes  søgte  i  det  hele  at  hæve  sig  over  Partierne  og  gjøre 

sig  til  en  »national«  Præsident,  og  dette  fandt  Gjenklang 
hos  alle  maadeholdne  Mænd  baade  i  Nord-  og  Sydstaterne, 
men  vakte  Misnoje  hos  de  republikanske  Politikere,  der  ikke 
fik  Lov  til  at  udove  den  Indstillingsret  (patronage)  til  Em- 
bederne, der  hidtil  havde  været  tilstaaet  Kongresmedlemmerne. 
Republikanerne  vare  dernæst  utilfredse  med,  at  Præsidenten 
agtede  Sydstaternes  indre  Frihed  og  Selvstyrelse,  saa  at 
Demokraterne  fik  Magten  i  dem,  medens  paa  den  anden  Side 
Demokraterne  ikke  kunde  glemme,  at  han  havde  sejret  med 
én  Stemmes  Overtal  og  endda  med  en  Del  tvivlsomme 
Stemmer.  Paa  sine  Rejser  i  »Grænsestaterne«  (de  nordligste 
af  de  tidligere  Slavestater)  blev  han  imidlertid  meget  vel 
modtagen  som  »Sydens  Pacifikator«,  skjont  han  bestemt  fast- 
holdt, at  de  skulde  agte  Negrenes  Ligestilling  og  bøje  sig 
for  Unionsforfatningen,  d.  v.  s.  opgive  enhver  Tanke  om  en 
ny  »Udtrædelse«. 

I  den  45de  Kongres,  som  traadte  sammen  1877,  havde 
Demokraterne  vel  et  Flertal  i  Repræsentanthuset,  men  ikke 
saa  talrigt  som  i  den  forrige  Kongres,  og  Republikanerne 
havde  kun  et  Par  Stemmers  Overtal  i  Senatet.  Begge  Huse 
vedtoge  en  Lov  om  Gj  en  optagelse  af  Solvmøntfoden  ved  Siden 
af  Guldmøntfoden,  og  skjønt  Præsidenten  nedlagde  sit  Veto 
derimod,  »fordi  man  derved  vilde  krænke  hellige  Forpligtelser 
og  ikke  blot  bedrage  Statens  Kreditorer,  men  alle  ærlige 
Forretningsmænd  og  allermest  dem,  hvis  daglige  Brød  af- 
hænger af  Daglønnen«,  blev  den  dog  erklæret  for  gyldig,  i 
det  mere  end  to  Tredjedele  i  begge  Huse  atter  stemte  for 
den  (Februar  1878).  En  tilsvarende  Lov  forbed  at  indkalde 
flere  Sedler  (»Greenbacks«);  men  i  ovrigt  vedtoges  kun  faa 
Love  af  nogen  Betydning,  fordi  de  to  Partier  vare  omtrent 
lige  stærke,  og  det  holdt  endog  haardt  at  faa  Bevillings- 
lovene færdige,  inden  Kongressen  endte  sin  Samling  kort 
før  Finansaarets  Slutning  (30te  Juni).  Dens  sidste  Samling 
aabnedes  den  2den  December;  men  imidlertid  var  der  fore- 

taget  Valg  til  den  46de  Kongres,  ved  hvilke  Demokraterne 
endelig  ogsaa  fik  Flertal  i  Senatet. 

I  øvrigt  havde  der  i  Aarets  Løb  i  Modsætning  til  de 
to  gamle  Partier  dannet  sig  to  nye  af  en  yderlig  gaaende 
Retning,  et  »Arbejder-Parti«  og  et  saa  kaldet  »Greenback- 
Parti«.  Det  første  hyldede  socialdemokratiske  Anskuelser, 
som  vare  i  stærk  Fremgang  under  den  almindelige  Forret- 
ningsløshed  og  allerede  vare  komme  til  et  voldsomt  Udbrud 
i  det  store  Oprør  af  Jærnbane-Arbejdere  i  Juli  1877;  det 
havde  især  vundet  Udbredelse  i  Vesten  og  sejrede  allerede 
ved  flere  Valg  i  Kalifornien,  hvor  Arbejderne  navnlig  vare 
misfornøjede  paa  Grund  af  den  stærke  Indvandring  af 
Kinesere,  som  trykkede  Arbejdslønnen.  Mindre  heldigt  med 
sine  Valgagitationer  var  derimod  »Greenback-Partiet«  i  de 
østlige  Stater,  som  havde  sit  Navn  af,  at  det  vilde  have 
Statsgjælden  betalt  i  Papirspenge,  og  lededes  af  den  be- 
kjendte  radikale  Demagog,  General  Benjamin  Butler. 

Imellem  de  forenede  Stater  og  Nabolandet  M  ej  i  c  o  for- 
nyedes de  gamle  Stridigheder,  fordi  Unionstropper  gik  over 
Grænsen  for  at  øve  Politi  mod  de  Rovere,  der  bortførte  hele 
Kvæghjorde  fra  Tejas.  Præsident  i  Mejico  var  siden  1877 
Porfirio  Diaz,  der  1876  havde  gjort  Opstand  og 
forjaget  den  forrige  Præsident  fra  Landet.  Han  op- 
traadte  som  Beskytter  af  Religionsfriheden,  og  Protestantismen 
talte  allerede  16  Menigheder  med  12,000  .Medlemmer  i 
Mejico;  men  hos  mange  Mejicanere  vakte  denne  Fremgang 
stor  Forbitrelse,  og  i  November  anrettede  endog  nogle 
Hundrede  Fanatikere  et  Blodbad  paa  Protestanterne  i 
Azatla  (i  Staten  Puebla),  fordi  en  Protestant  var  bleven 
valgt  til  Kommunens  Alkade. 

Sydamerika. 

I  de  fleste  sydamerikanske  Stater  har  der  i  de  sidste 
Aar  været  Strid  imellem  Regeringerne  og  det  klerikale 
Parti,  og  Statsmagten  har  i  det  hele  vundet  Sejr.  I  Vene- 
zuela havde  saaledes  Præsidenten  Gnzman  Blanco  1876 
ved  sin  energiske  Optræden  nedt  Paven  og  Ærkebiskoppen 
til  at  give  efter;  hans  Efterfølger  Alcantara  (fra  Februar 
1877)  døde  allerede  i  December  1878.  I  Kolumbia  havde 
de  klerikale  1876  ved  Vaabenmagt  faaet  Overhaanden  i 
nogle  Stater,  men  bukkede  1877  under  for  de  liberale,  og 
disses  sejrrige  Anfører  Trujillo  blev  1878  Præsident.  I 
Ecuador  fik  General  Veintimilla  i  Slutningen  af  1876 
Magten  i  Spidsen  for  det  liberale  Parti,  efter  at  have  slaaet 
de  klerikale.  I  November  1877  gjorde  disse  igjen  Opstand 
under  Ledelse  af  flere  Biskopper  og  trængte  ind  i  Qvito, 
men  bleve  drevne  tilbage  efter  en  heftig  Gadekamp.  Derpaa 
blev  Veintimilla  Præsident,  ændrede  Forfatningen  i  liberal 
Retning  og  ophævede  i  Juni  1878  det  1863  med  Paven 
sluttede  Konkordat. 

I  Peru  var  den  dygtige  liberale  Præsident  Pardo  1876 
bleven  afløst  af  Prado.  Denne  nærmede  sig  af  Had  til  sin 
Forgænger  til  det  klerikale  Parti  og  søgte  ved  Valgene  paa 
en  Tredjedel  af  de  deputerede  til  Kongressen  i  Oktober  1877 
ved  alle  Midler  at  fortrænge  de  liberale;  men  det  lykkedes 
ham  ikke;  Senatet  valgte  Pardo,  som  var  bleven  fordreven 
til  Chile,  til  sin  Præsident,  og  Prado  blev  nødt  til  at  tage 
et  liberalt  Ministerium;  men  den  16de  November  1878 
blev  Pardo  ved  sin  Indtrædelse  i  Senatet  skudt  af  en  Sergent 
i  Æresvagten. 

I  Bolivia  tilrev  General  Daza  sig  Herredømmet  1876 
og  har  siden  regeret  uindskrænket  under  et  parlamentarisk 
Skin.  I  Chile  blev  derimod  Anibal  Pinto  1876  paa  lovlig 
Maade  Præsident,  og  dette  Land  har  i  det  hele  udviklet  sig 
paa  fredelig  Vis.     Gejstlighedens  Magt  er  bleven  indskrænket 

ved  flere  Love,  og  det  liberale  Flertal  i  Kongressen  har 
endog  givet  Kvinderne  Stemmeret. 

I  det  argentinske  Forbund  har  Præsidenten  Avel- 
laneda,  som  1874  fulgte  efter  den  dygtige  Sarmiento,  fortsat 
Styrelsen  i  hans  Aand :  Indvandringen  er  tagen  til,  Handelen 
har  hævet  sig,  og  Finanserne  ere  blevne  forbedrede  ved 
Sparsomhed. 

Ogsaa  i  Sydamerikas  eneste  monarkiske  Stat,  Brasilien, 
har  Regeringen  i  de  senere  Aar  indskrænket  Gejstlighedens 
Magt.  1878  har  Kejseren  taget  et  liberalt  Ministerium,  som 
har  opløst  Deputeretkammeret,  hvis  Flertal  var  konservativt, 
og  indkaldt  det  ny  Kammer  til  den  15de  December.  Neger- 
slaveriet, hvis  gradvise  Afskaffelse  i  Løbet  af  7  Aar  blev 
vedtaget  1871,  er  nu  ophørt  i  Brasilien. 

